
IULIU CEZAR 
The Tragedy of Julius Caesar, 1599-1600 


Persoanele 


Iuliu Cezar 

Octaviu Cezar, Marcus Antonius, M. Aemilius, 
Lepidus, triumviri după moartea lui luliu Cezar 

Cicero, Publius, Popilius Lena, senatori 

Marcus Brutus, Cassius, Casca, Trebonius, 
Ligarius, Decius Brutus, Metellus Cimber, Cinna, 
conjuraţi împotriva lui luliu Cezar 

Flavius, Marullus, tribuni 

Artemidorus, un sofist din Cnidos 

Un ghicitor 

Cinna, un poet 

Un alt poet 


1 Numele personajelor sunt preluate din V/ețele paralele de 
Plutarh (c. 46-120 e.n.), cu excepţia lui Publius şi Lucius (sclavul lui 
Brutus), inventaţi de Shakespeare. Ortografia unora dintre nume 
este, însă, modificată de dramaturg. 

Împărţirea în acte şi scene a fost introdusă începând cu 
editarea pieselor lui Shakespeare de către poetul şi dramaturgul 
Nicholas Rowe, în anul 1709. 

Lucilius, Titinius, Messala, tânărul Cato, 
Volumnius, prieteni ai lui Brutus şi Cassius 

Varro, Clitus, Claudius, Strato, Lucius, Dardanius, 
slujitori ai lui Brutus 

Pindarus, slujitor al lui Cassius 

Calpurnia, soţia lui Cezar 

Portia, soţia lui Brutus 

Senatori, cetățeni, gărzi, însoțitori etc. 


Acţiunea, într-o mare parte a piesei, are loc la 
Roma; apoi la Sardes şi în apropiere de Philippi. 


Actul | 
Scena 1 


Roma. O stradă. 
Intră Flavius, Marullus, cetățeni. 


Flavius: 
Plecaţi acasă, trântori ce sunteţi! 
Ce-i astăzi, sărbătoare? Cum, nu ştiţi 
Că meşterii în zilele de lucru 
N-au voie să se-nvârte-n piaţă fără 
Unealta lor în mână? Spune-ndată 
Ce meserie ai?” 


2 Shakespeare transferă adeseori la Roma obiceiurile şi normele 
de comportare socială din Anglia epocii elisabetane. In scena de 
faţă romanii au bresle de meseriaşi cu reguli bine stabilite privind 
îmbrăcămintea şi purtând diferite semne distinctive ca în Londra. 
În epoca respectivă existau de altfel reguli care obligau bărbaţii 
să se îmbrace numai conform rangului lor social, pentru a nu 
permite burgheziei, să rivalizeze în îmbrăcăminte cu nobilimea; 
aceste reguli nu includeau meseriaşii. Probabil, însă, că nu se 

Întâiul cetățean: 

Dulgher, sunt, doamne. 

Marullus: 

Dar şorţul tău de piele, rigla unde-s?* 
De ce te-ai îmbrăcat de sărbătoare? 
Ce meserie ai, tu cel de colo? 

Al doilea cetățean: Ca să spun adevărul, doamne, 
faţă de un meşteşugar subţire, nu sunt, cum s-ar 
zice, decât un cârpaci. 

Marullus: 

Fără ocol să-mi spui, ce meserie? 

Al doilea cetățean: O meserie, doamne, pe care 
nădăjduiesc c-o pot face cu sufletul împăcat. Ştiu să 
îndrept mersul strâmb. 

Marullus: 

Mişelule, te-ntreb de meserie? 

Al doilea cetățean: Rogu-te, doamne, nu-ţi strica 
voia bună. Dar dacă îţi strici ceva, să ştii că te pot 
drege. 

Marullus: Ce vrei să spui cu asta, obraznicule? 
Cum să mă dregi? 

Al doilea cetățean: Să-ţi pun un petec, doamne. 

Flavius: 

Cârpaci de ghete eşti, pe cât se pare. 

Al doilea cetățean: Aşa e. Trăiesc cu acul şi 
bedreagul. MNu  m-amestec nici în treburile 
negustorilor, nici în vorbele muierilor. Sunt vraciul 
ghetelor vechi. Când nu le merge bine, ştiu să le 


stabiliseră norme precise şi cu privire la obligaţia meseriaşilor de a 
purta în zile de lucru semnele distinctive ale meşteşugului lor. În 
scena de faţă, totuşi, sunt amintite asemenea semne. 

3 S-ar părea că în afară de şorţul de piele şi rigla dulgherului şi 
bedreagul cârpaciului nu este vorba de niciun alt semn distinctiv 
pentru cei doi meşteşugari. 

pun pe picioare. Cei mai de seamă oameni, care au 
călcat vreodată pe o piele de bou, au mers pe lucrul 
mâinilor mele. 

Flavius: 

De ce-n dugheana ta nu stai atuncea 
Şi-i porţi pe ăştia toţi hai-hui pe stradă? 

Al doilea cetățean: Ca să le tocesc pingelele şi să 
capăt de lucru. La drept vorbind, iacă, doamne, am 
mai lăsat şi noi treaba şi am ieşit să-l vedem pe 
Cezar şi să ne bucurăm de triumful lui”. 

Marullus: 

Vreti să vă bucuraţi? Dar ce-a făcut? 
Câţi prinşi în lupte a adus la Roma, 
Pe câţi i-a-nlănţuit de carul lui? 

O stane, voi, de piatră, inimi dure, 
Mai răi ca omul fără de simtire, 
Bărbaţi prea cruzi ai Romei! De Pompei 
Nu vă mai amintiţi? În câte rânduri 
Nu v-am văzut urcați pe metereze, 
Pe turnuri şi ferestre, sus pe case, 
Ţinând copii în braţe, aşteptând 
Cât e de lungă ziua, răbdători, 


4 Cârpaciul se referă la triumful organizat în cinstea lui Cezar 
pentru înfrângerea fiilor lui Pompei (supranumit în istorie cel Mare) 
care strânseseră o armată în Spania pentru a-l răsturna pe Cezar 
şi a răzbuna astfel moartea tatălui lor (învins de primul în lupta de 
la Pharsala, în 46 î.e.n., şi ucis mişeleşte de egipteni, în Egipt). Cei 
doi fii, Gnacus şi Sextus, au fost învinşi şi ucişi în lupta de la 
Munda (Spania), în martie 45 î.e.n. Triumful lui Cezar a avut loc la 
începutul lui octombrie în acelaşi an. Shakespeare îl situează însă 
la data sărbătorii Lupercatiilor, la 15 februarie anul următor, (44 
î.e.n.), pentru a crea o atmosferă plină de dinamism în preajma 
asasinării lui Cezar. Shakespeare opune totodată starea de spirit a 
maselor populare, favorabile acestuia, stării de spirit plină de 
revoltă, a patricienilor al căror exponent fusese Pompei. 

Doar să vedeţi cum trece-n car Pompeius! 
lar dacă îl zăreaţi în depărtare, 
Scoteaţi urale lungi din mii de piepturi 
Că Tibrul” începea să fiarbă-n matca-i 
Ecoul ascultându-l cum răsună 
Din malul lui scobit. 

V-aţi pus acuma strai de sărbătoare? 
Vă dăruiţi o zi de prăznuire? 
Întâmpinaţi cu flori pe-nvingătorul 
Mânjit de caldul sânge-al lui Pompeius?* 
În lături! 

De grab-acasă, în genunchi cădeţi 
Rugând pe zei s-abată de la voi 
Năpasta ce din plin vi se cuvine 
Prin cruda voastră nerecunoştinţă! 

Flavius: 
Plecaţi, voi oameni buni, şi adunaţi-i 
Pe cei de teapa voastră: ispăşire 
Cătând mergeţi la Tibru şi umpleţi-l 
Cu lacrimi, până când, umflat, şuvoiul 
Va săruta cea mai înaltă culme 
A malurilor. 
(Cetăţenii ies.) 
lată, se topeşte 

Curajul josnic ce le stă în inimi. 

__ Se duc şi vina lor îi amuţeşte, 

Indreaptă-te acum spre Capitoliu, 

Eu merg pe-aici. Cununile le smulge 
Acolo unde le găseşti pe statui”. 


5 Micul râu, pe care e aşezată Roma, uneori foarte umflat şi furios 


din cauza ploilor torențiale. 

6 Metaforă desemnând pe cei doi fii ai lui Pompei. 

7 Plutarh vorbeşte de împodobirea statuilor lui Cezar cu diademe - 
de către partizanii săi - ca un procedeu de a crea impresia că 

Marullus: 
E-ngăduit? 
Nu ştii că-i astăzi zi de Lupercalii?* 
Flavius: 
Nu e nimic. Trofeele lui Cezar 
Să nu împodobească vreo statuie. 
Mă duc oraşul să-l colind şi plebea 
să o alung. Fă ca şi mine 
Oriunde vei găsi că-i adunată. 
Să smulgem pana care-ncepe-a creşte 


poporul doreşte să-l proclame rege. 

8 Sărbătoarea numită Lupercalia era închinată unui vechi zeu al 
Italiei, numit Lupercus (corespunzător zeului Pan din Arcadia, 
Grecia), considerat ocrotitorul oilor împotriva atacurilor lupilor şi, 
prin urmare, având la origine un caracter esențialmente pastoral. 

Lupercaliile erau varianta romană a sărbătorii Licocienilor din 
Arcadia şi au devenit, la Roma, o zi a ispăşirilor şi purificării. 

In ziua respectivă o ceată de bărbaţi tineri, dintre care unii 
deţineau funcţii publice, alergau, cu desăvârşire goi, pe străzile 
oraşului, lovind cu curele de piele, în glumă şi la întâmplare, pe 
oricine nu se ferea din drumul lor. 

Multe femei onorabile şi de rang înalt le ieşeau într-adins 
înainte, oferindu-le palmele, - cum făceau copiii la şcoală, când 
erau bătuţi, la palmă, ca pedeapsă, - întrucât, conform credinţei 
populare, loviturile primite aveau darul să asigure femeilor 
însărcinate o naştere uşoară, sau să aducă femeilor sterile darul 
de a avea copii. 

Plutarh nu menţionează că şi Calpurnia ar fi procedat la fel, la 
sugestia lui Cezar - după cum se vede din scena următoare, - 
întrucât acesta nu avea descendenţi din niciuna din căsătoriile 
sale anterioare şi îşi dorea un moştenitor direct. 

Cezar privea goana bărbaţilor dintr-o tribună, destinată 
rugăciunilor marelui preot (funcţie pe care o deţinea, în acelaşi 
timp, împreună cu aceea de consul), aşezat pe un tron de aur. 

Marc Antoniu, consul, împreună cu Cezar în acel an, a participat 
şi la această alergare, după cum relatează istoria. 

Shakespeare preia superstiţia de mai sus ca şi descrierea 
„goanei sacre” cum se numea alergarea, din traducerea engleză a 
operei lui Plutarh, făcută de Thomas North (1535-1601). 

În aripa lui Cezar; zborul lui 
Va fi atuncea mai greoi, căci altfel 
Îl vom vedea zburând mai sus ca văzul 
Şi, ca pe sclavi, ne-o ţine sub teroare. 
(les.) 


Scena 2 


Tot Roma. O piaţă publică. 
Intră Cezar, însoţit de un cortegiu festiv, cu 
muzică în frunte; 
Antoniu, gătit pentru alergare, Calpurnia, Portia, 
Decius”, i 
Cicero, Brutus, Cassius şi Casca. In spatele lor 
mulțimea şi în mijlocul acesteia un ghicitor. 


Cezar: 
Calpurnia! 
Casca! 
Tăcere! Hei, vorbeşte 
Măritul Cezar! 
(Muzica încetează.) 


Cezar: 

Unde e Calpurnia? 
Calpurnia: 

Aicea, soțul meu. 
Cezar: 


În calea lui Antoniu te aşează 
Când va porni s-alerge. Hei, Antoniu! 


9 Din punct de vedere istoric, numele conspiratorului Decius, din 
cortegiul lui Cezar, este, de fapt, Decimus Brutus. Personajul 
denumit în scena de față Brutus este Marcus Brutus, care devine, 
ulterior, unul din conducătorii conspirației. Cei doi Brutuşi nu sunt 
înrudiţi. 

Antoniu: 
Mărite Cezar! 
Cezar: 
Ascultă, Antoniu, nu uita în goană 
Calpurniei să-i atingi vestmântul. Este 
Credinţa din străbuni că o femeie 
Neroditoare scapă de blestemu-i 
Vestmântu-i când e-atins în sacra cursă. 
Antoniu: 
Voi lua aminte. Cezar când ordonă: 
Fă asta, lucrul e făcut îndată. 


Cezar: 
Începeţi deci! Şi nu lăsaţi din datini 
Nimica la o parte. 
(Muzica. ) 
Ghicitorul: 
Cezar! Cezar! 
Cezar: 
Hei, cine strigă? 
Casca: 


Să înceteze zgomotul: tăcere! 
(Muzica încetează.) 
Cezar: 
Din gloată cine mă doreşte? Cine? 
Prin muzică pătrunde-un glas subţire 
Strigând pe Cezar. Spune! Te ascultă! 
Ghicitorul: 
Fereşte-te de idele lui marte!'" 


10 Mulţi autori antici, inclusiv Plutarh, se referă la avertizarea lui 
Cezar de către un prezicător - cu mult înainte de Idele lui martie 
(15 martie) - care-i spusese să se ferească de această zi, când 
viaţa lui va fi ameninţată de o mare primejdie. Istoricul Suetoniu 
dă chiar numele prezicătorului: Spurinna. 

„Idele” era numele dat celei de a cincisprezecea zi a lunilor 

Cezar: 
Au cine-i omu'? 
Brutus: 
Un ghicitor, şi-ţi spune 
Să te fereşti de idele lui marte. 
Cezar: 


Aduce-ţi-l încoa'. Vreau să-i văd chipul. 
Casca: 
leşi din mulţime, omule, te-arată 
Lui Cezar. 

Cezar: 

Ce-ai zis? Spune înc-o dată. 
Ghicitorul: 

Fereşte-te de idele lui marte. 
Cezar: 

E-un visător. Să trecem mai departe. 
(Trompele. les toți afară de Brutus şi Cassius.) 
Cassius: 

Vrei să priveşti desfăşurarea cursei? 
Brutus: 

Eu? Nu. 
Cassius: 
De vrei, te rog, să mergem. 
Brutus: 
Nu-mi place jocul, îmi lipseşte-o parte 
Din spiritul voios al lui Antoniu. 
De n-aş voi să-ţi stric plăcerea, Cassius. 
Te las deci. 
Cassius: 
De câtva timp mă uit la tine, Brutus, 
Şi nu mai văd în ochii tăi iubirea 
martie, mai, iulie şi octombrie şi celei de a treisprezecea zi în 
celelalte luni ale anului. 

Şi duioşia ce aflam în tine. 
Străin şi tulburat întâmpini astăzi 
Prietenul ce-atâta te iubeşte. 
Brutus: 
O, Cassius, nu te-nşela. Zăbranic 
De s-a lăsat pe ochii mei, tristeţea 
Se-ntoarce împotrivă-mi. De o vreme 
Mă chinuiesc simţiri în luptă; gânduri 
Ce mă privesc numai pe mine însumi 
Zvârliră pe purtarea mea o umbră. 
Prietenii să nu se necăjească 
(Şi tu, o Cassius, eşti printre aceştia), 
să nu-nţeleagă firea-mi lăsătoare 
Decât aşa că bietul Brutus, luptă 
Ducând cu sine, uită să arate 
Prietenilor dragostea-i întreagă". 
Cassius: 
Atunci ţi-am înţeles greşit tristeţea. 
Şi îngropai adânc de aceea-n mine 
Gândiri de seamă, planuri însemnate. 
Ascultă, Brutus, poţi să-ţi vezi tu chipul? 
Brutus: 
Nu, Cassius, căci ochiul nu se vede 
Decât când e răsfrânt de alte lucruri. 
Cassius: 
E drept. 
Şi mult ne plângem de aceasta, Brutus, 
Că n-ai oglindă-n ochii tăi să-ntoarcă 
Ascunsul merit, chipul să-ţi arate 


11 Plutarh arată că relaţiile dintre Cassius şi Brutus se răciseră în 
urma faptului că luliu Cezar îi oferise recent acestuia din urmă 
funcţia de pretor la care râvnise şi Cassius. Shakespeare găseşte 
însă o explicaţie care să nu arunce nicio umbră asupra prieteniei 


dintre cei doi patricieni. 

Pe care umbrele-au căzut. De-o vreme, 
Bărbaţii toţi ai Romei mai de seamă 
(Doar Cezar nu e printre ei) de Brutus 
Vorbesc şi, tot gemând sub jugul vremii, 
Doresc prea nobilului Brutus ochi, să vadă. 
Brutus: 
O, Cassius, în ce primejdie 
Voieşti să mă atragi, făcând în mine 
să caut ce nu e? 
Cassius: 
lubite Brutus, stai, te rog, şi-ascultă: 
Ştiind acum că nimănui nu-i dat 
Decât în oglindire să se vadă, 
O, lasă-mă să-ţi fiu oglindă, astfel 
Putând să-ţi desluşesc sfios ce însuţi 
Nu ai aflat vreodată despre tine. 
Te-ncrede-n mine, Brutus; dac-aş fi 
Un om glumet din plebe, unul care 
Îşi dăruieşte inima jurând 
Acelui ce şi-o dăruie la rându-i; 
O, dacă ştii că eu dezmierd pe-oricine, 
ÎI strâng în braţe şi-l bârfesc apoi, 
Sau dacă ştii cumva că la ospeţe 
Mă înfrăţesc cu toţi acei ce beau, 
Atunci să mă socoţi primejdios. 
(Se aud trompete şi aclamații. ) 
Brutus: 
Ce-i strigătul acesta? Mi-este teamă 
Că plebea rege şi-a ales pe Cezar. 
Cassius: 
Ţi-e teamă, spui? Atunci, dar, n-ai dori-o. 
Brutus: 
O, n-aş dori-o, nu, deşi-l iubesc. 

De ce mă ţii în loc atâta vreme? 
Vrei să-mi încredinţezi vreun lucru tainic? 
Răspunde, dacă-i binele obştesc. 

În cumpănă, mi-arată deopotrivă 
Onoarea ce m-aşteaptă, dar şi moartea; 
Le voi privi cu-aceeaşi nepăsare. 

Mă jur pe zei că spaima morţii nu mi-e 
Mai mare ca iubirea de onoare. 

Cassius: 
Îţi ştiu virtutea, Brutus, tot la fel 
Cum îţi cunosc şi chipul. De onoare 
E tocmai vorba-n ce doresc a-ţi spune. 
Nu ştiu ce preţ ai pus şi tu şi alţii 
Pe viaţa asta. Mie însă viaţa 
Îmi este de prisos, dacă slujeşte 
Doar să mă tem de-un om la fel cu mine. 
Pe lume, tu şi eu, venirăm liberi 
Întocmai ca şi Cezar. Ne hrănirăm 
Asemenea cu el şi frigul iernii 
ÎI îndurăm şi noi la fel ca dânsul. 
Mi-aduc aminte că-ntr-o zi de iarnă 
Crud răscolită de furtuni, când Tibrul 
Sălbatec se zbătea-ntre maluri, 
Cezar Mi-a spus: „Ai cuteza tu oare, Cassius 
Să sari cu mine-n apele turbate 
Şi, uite, pân-acolo să-notăm?” 
Abia a zis şi-am şi sărit în apă 
Aşa-mbrăcat precum eram. Şi dânsul 
Sări şi el. Mugea cumplit şuvoiul, 
Cu braţe voiniceşti tot despicându-l 


12 Întâmplarea relatată de Cassius este, după toate probabilitățile, 
imaginată de Shakespeare, ea nefiind nici menţionată de autorii 
antici şi nici întâlnită în povestirile referitoare la faptele lui Cezar. 

Şi piept ţinându-i cu înverşunare. 
Dar n-apucarăm să atingem ţinta 
Ce el îmi arăta, că Cezar strigă: 
„Mă duc la fund, o Cassius, m-ajută”. 
Întocmai ca măritul bun Aeneas 
Ce-n cârcă-l luă pe tatăl lui, Anchise, 
De flăcările Troiei mântuindu-l'>, 
Pe Cezar istovit l-am scos din Tibru. 
Ei, iată omul înălţat ca zeii. 
În timp ce bietul Cassius se-ncovoaie 
Când Cezar plictisit un semn îi face. 
Alt'dată-n Spania, zăcând de friguri, 
Fiori îl zgâlţâiau atât de tare 
Că mă uitam cum tremură. Da, Zeul 
Să tremure ştia. Mişelul sânge 
Fugise de pe buzele-i şi ochiul, 
Ce lumea ţine-n spaimă, se stinsese. 
Îl auzeam gemând. Această gură 
Pe care toţi romanii o ascultă 
Şi vorbele-i le cere să le-nsemne, 
Striga: „Titinius, dă-mi apă”. Astfel 
Se vaită bolnava copiliţă. 
O, zei, uimirea mă cuprinde astăzi 
Văzând un om atâta de bicisnic 
În fruntea mândrei lumi şezând, el singur 
Păstrându-şi ramura de palmier. 
(Urale. Trompete.) 
Brutus: 
Se-aud din nou urale: Se îndreaptă 
13 Vergiliu, povestind căderea Troiei (Eneida, II, 721 şi urm.) arată 
că Enea, pornind în mare grabă spre corăbiile în care urma să se 
îmbarce împreună cu troienii ce fugeau din Troia incendiată, îl 


duse pe umeri pe tatăl său Anchise, întrucât acesta fiind foarte 
bătrân nu mai putea umbla. 

Spre multele cinstiri ce se adună 
Pe creştetul lui Cezar. 
Cassius: 
Universul, 
Prietene, zgârcitu-s-a deodată 
Şi el ca un colos!* călcând deasupra, 
Pe sub picioare de-uriaş noi trecem 
Mărunţi, cătând mormânt fără de slavă. 

Dar omul ştie a-şi struni destinul. 

Nu stelele-s de vină”, scumpe Brutus, 
Supuşi de suntem vina este-a noastră. 
Brutus şi Cezar. Ce-i mai mult în „Cezar” 
Că numele-i strigăm cu mult mai tare 
Decât pe-al tău? Hai, scrie-le-mpreună: 
La fel sunt de frumoase. Le rosteşte: 
Stau tot atât de bine gurii. În balanţă 
Atârnă tot atât de greu. Invocă 
Pe spirite şi dacă strigi tu „Brutus” 
Răspunde-vor cum ai chema pe „Cezar”. 
Pe zeii toţi, cu ce bucate oare 


14 Cassius îl compară pe Cezar cu „Colosul din Rhodos”, cea mai 
vestită statuie uriaşă a antichităţii - una dintre cele şapte minuni 
ale lumii antice (Piramidele egiptene, Mausoleul din Halicarnassus 
[Asia Mică], Templul Dianei din Efes [Asia Mică], Grădinile 
suspendate ale Semiramidei, din Babilon, Colosul din Rhodos, 
Statuia lui Zeus de Fidias în sanctuarul din Olympia [Grecia] şi 
Farul din Alexandria). Statuia era din bronz şi îl înfăţişa pe Apolo în 
chip de zeu al soarelui, având peste 30 m înălţime. Fusese 
construită de sculptorul Chares din Rhodos între 292 şi 280 î.e.n. şi 
s-a prăbuşit, în urma unui cutremur, în anul 224 î.e.n. Potrivit 
tradiţiei, statuia păzea intrarea în portul insulei Rhodos, astfel 
încât corăbiile trebuiau să treacă printre picioarele colosului, 
depărtate în acest scop. 

15 Aluzie la credinţa, comună în acea vreme, că atât constituţia 
cât şi comportarea cuiva sunt determinate de poziţia planetelor la 
naşterea sa. 

Hrănitu-s-a că a crescut atâta? 
O, timp al nostru, ţi-ai pierdut onoarea! 
Pierdut-ai, Romă, nobila ta ginte! 
De la diluviul cel mare nu ştiu 
Alt timp vestit doar printr-un singur nume. 
Când altădată se vorbea de Roma 
Cine-ar fi zis că-n ea un om stă singur? 
Atâta-i de întinsă Roma, dacă 
Doar un bărbat încape-n ea? Ţi-aduce 
Aminte de-acel Brutus care-odată 
Mai bine-un demon ar fi vrut în Roma 
Decât un rege-n fruntea ei. 
Brutus: 
Nu mă-ndoiesc că mă iubeşti. Pe unde 
Ai vrea să mă atragi, pricep prea bine. 
Ce cuget despre-a ceasta, despre vremuri, 
Vei şti în viitor. Deocamdată 
Nu mă stârni mai mult, dacă-mi îngădui 
Să-ţi fac prieteneşte-o rugăciune. 
Voi cântări tot ce mi-ai spus. 
De-acum în linişte-asculta-voi ce vei spune 
Şi vreme vom găsi aceste lucruri 
Înalte să dezbatem. Până-atuncea, 
O nobile prieten, află: Brutus, 
Mai bine decât fiu al Romei mânadre, 
Ar fi sătean într-un cătun departe, 
În greaua cumpănă a vremii de-astăzi. 
Cassius: 
Sunt mulţumit că slabul meu cuvânt 
16 Marcus Brutus (85-42 î.e.n.) descindea din Lucius lunius Brutus 
(mort în 508 î.e.n.), vestit în istoria Romei pentru conducerea 


acţiunii care a dus la izgonirea regelui Tarquinus Superbus şi 
proclamarea republicii, fapt pentru care i se ridicase o statuie de 


alamă pe Capitoliu. 


William Shakespeare 
Din Brutus a făcut scântei să sară. 
(Cezar şi cortegiul lui se înapoiază.) 
Brutus: 
Sfârşit e jocul. Cezar se întoarce. 
Cassius: 
Când s-or apropia, pe Casca trage-l 
De mânecă”. Ne-o spune el, ursuzul, 
Ce lucruri mai de seamă se-ntâmplară. 
Brutus: 
Aşa voi face. Cassius, priveşte 
Mânia-i stă lui Cezar scrisă-n frunte, 
Mustrări parc-au primit pe rând toţi ceilalţi. 
Calpurnia e albă ca de ceară. 
Cu ochi de foc priveşte Cicerone, 
Aşa cum îl văzurăm altă dată 
În Capitoliu, înfruntând Senatul. 


Cassius: 
O să ne spună Casca ce se-ntâmplă. 
Cezar: 
Antoniu! 
Antoniu: 
Cezar! 
Cezar: 


În preajma mea doresc doar oameni graşi, 
Cu părul tuns frumos şi care-n timpul nopţii 
Dorm somn adânc; dar Cassius, îl vezi, 

E tras la faţă şi gândeşte mult. 

Astfel de oameni sunt primejdioşi'*. 


17 Anacronism. Togele romanilor nu aveau mâneci. 

18 Shakespeare se inspiră în privinţa aprecierii pe care o face 
Cezar despre caracterul primejdios al oamenilor slabi tot din 
Plutarh, care relatează, în Viața lui Antoniu, replica lui Cezar, când 
a fost informat că Marc Antoniu ar conspira împotriva lui: „Nu mă 
tem de indivizii graşi şi tunşi frumos şi pomăadaţi, mai curând nu 

Antoniu: 
N-ai grijă. Nu-i primejdios. E doară 
Din nobilime şi bogat e-n daruri. 
Cezar: 
O, dac-ar fi mai gras! Nu-mi este frică 
Dar dacă frica nu mi-ar fi străină, 
De nimeni altul, ca de uscăţivul 
De Cassius, nu m-aş feri în cale. 
Citeşte mult, prea mult observă, ochiu-i 
Pătrunde-adânc în fapta omenească 
De jocul, îndrăgit de tine, nicio 
Plăcere n-are. Muzică n-ascultă. 
Surâde rar şi parc-ar vrea să spună 
Că-şi bate joc de el şi de pornirea 
Ce a putut să-l facă a surâde. 
Bărbaţi de soiul ăsta n-au odihnă 
Cât timp îl văd pe altul că-i întrece. 
___ Primejdia decurge din aceasta. 
Iti spun că-i de temut, nu că mi-e frică, 
Eu sunt tot Cezar. Treci, te rog, în dreapta - 
Urechea asta nu aude bine” - 

Şi spune-mi drept ce crezi tu despre dânsul. 
(Muzică. Cezar şi suita lui ies. Rămâne Casca.) 
Casca: 

M-aţi tras de mânecă. Vreţi să-mi vorbiţi? 
Brutus: 
Da, Casca. Spune-ne ce lucru-anume 
Pe Cezar l-a făcut atât de sumbru?“ 


am încredere în oamenii palizi şi uscățivi”, indicându-l astfel pe 


Cassius. 


19 Plutarh nu spune nimic despre vreo asemenea deficiență a lui 
Cezar privitoare la simţul auzului. 

20 Desfăşurarea scenei de faţă este inspirată din relatarea faptelor 
respective de către Plutarh în Viața lui Cezar. 

Casca: 

Aţi fost în preajma lui. Nu aţi văzut? 

Brutus: 

N-am întreba atunci ce se întâmplă. 

Casca: Ei, i s-a oferit o coroană şi pe când i se 
oferea, a împins-o cu dosul mâinii: aşa - atunci 
poporul a izbucnit în urale. 

Brutus: 

Dar pentru ce-au strigat a doua oară? 


Casca: 

Ei, tot pentru asta. 
Cassius: 

De trei ori au strigat; la urmă 

De ce-au strigat? 
Casca: 

Tot pentru asta. 
Brutus: 


l-au înmânat coroana de trei ori? 

Casca: Da, de trei ori şi de trei ori a dat-o lao 
parte, dar de fiecare dată ceva mai moale, şi cinstiţii 
mei prieteni izbucneau în urale de fiecare dată. 

Cassius: 

Şi cine-i întindea mereu coroana? 

Casca: 

Mai întrebi? Antoniu. 

Brutus: 

Cum şi-n ce fel ne spune, scumpe Casca. 

Casca: De ştreang să am parte, dacă ştiu: 
caraghioslâcuri, n-am băgat de seamă. L-am văzut 
pe Marc-Antoniu că-i întinde o coroană - dar nu era 
chiar o coroană adevărată, era mai mult un fel de 
ghirlandă - şi cum vă spusei, Cezar a dat-o la o 

parte™. Dar după părerea mea, cred că tare i-ar fi 
plăcut s-o ia. Pe urmă, i-a întins-o din nou şi iara 
dat-o la o parte, dar degetele i se cam încleştaseră 
pe ea. Atunci i-a întins-o a treia oară şi pentru a 
treia oară a dat-o la o parte şi de câte ori o refuza, 
gloata urla şi aplauda cu mâinile ei butucănoase şi 
arunca în sus cu tichiile ei soioase şi, pentru că 
Cezar nu vrea să primească coroana, scotea o 
duhoare atât de rea, că Cezar era cât p-aci să se 
înăbuşe; a leşinat şi a căzut. În ce mă priveşte, mă 
feream să şi râd, de frică să nu deschid gura şi să 
trag în piept aerul stricat. 

Cassius: 

Stai mai încet. A leşinat, deci Cezar? 

Casca: A căzut în piaţă. Avea spume la gură şi nu 
mai putea zice un cuvânt. 

Brutus: 

Bolnav e-atunci de ducă-se-n pustii. 

Cassius: 

Nu ştiu de-i bolnav Cezar, însă ştiu 
Că eu şi tu şi Casca suntem bolnavi. 

Casca: Eu nu ştiu ce vreţi să spuneţi cu asta. Ştiu 
însă că Cezar a căzut. Pe urmă, aş fi un om de 
nimic, dacă n-aş spune că zdrenţăroşii îl aplaudau 
sau fluierau, după cum erau mulţumiţi de el sau nu; 


21 Plutarh relatează că Antoniu s-a desprins din grupul 
alergătorilor şi s-a îndreptat în fugă la tribuna unde se afla Cezar, 
şi în timp ce câţiva tineri îl ridicau pe acesta pe umeri, a încercat 
să-i pună pe frunte o diademă pe care era împletită o coroană de 
lauri, vechiul simbol al regalității. Cezar şi-a ferit capul îndepărtând 
coroana cu mâna. Antoniu a repetat, însă, gestul, încercând de trei 
ori să-i pună diadema pe cap, iar Cezar şi-a ferit capul tot de 
atâtea ori. De fiecare dată când respingea astfel coroana, cetăţenii 
care erau în preajma tribunei izbucneau în aclamații însoţite de 


aplauze. 


William Shakespeare 
aşa cum fac la teatru cu actorii. 

Brutus: 

Ce-a spus apoi când şi-a venit în fire? 

Casca: Inainte de a cădea, văzând că turma se 
bucură că a refuzat coroana, şi-a desfăcut deodată 
pieptarul“* arătându-şi gâtul, ca pentru tăiere. Ei, 
dac-aş fi fost unul din meşteşugari, nu l-aş fi lăsat să 
se roage degeaba. Dacă mint, iadul să mă-nghită 
împreună cu toţi păcătoşii ăia! Pe urmă a căzut”. 
Când şi-a venit în fire, a rugat cinstitele feţe să pună 
pe socoteala metehnei lui dacă a făcut sau a spus 
ceva rău. Trei sau patru leliţe care erau lângă mine 
au început să strige: „Vai, ce suflet frumos!” şi l-au 
iertat din toată inima. Dar asta nu înseamnă nimic: 
l-ar fi iertat, chiar dacă Cezar le-ar fi înjunghiat 
mamele. 

Brutus: 

Apoi cuprins de mohoreală a plecat? 
Casca: Da. 
Cassius: 
In vremea asta Cicero vorbea? 
Casca: Da, vorbea greceşte. 
Cassius: 
Şi ce spunea? 

Casca: Dracu să mă ia, dacă am priceput măcar o 
iotă. Cei care-l înțelegeau zâmbeau însă şi clătinau 
din cap. Dar pentru mine era greceşte”!. Pot să vă 


22 Anacronism. Romanii nu purtau pieptare. 

23 Cezar avea uneori atacuri de epilepsie. Atacul din împrejurările 
de faţă nu este însă menţionat nicăieri. 

24 Plutarh arată în Viața lui Cicero că acestuia dm urmă i se 
spunea în mod obişnuit „grecul”, fiindcă vorbea deseori greceşte şi 
nu era apreciat din cauza culturii sale greceşti. Cum, pe de altă 
parte, în epoca Renaşterii, cei ce stăpâneau bine limba greacă 

mai spun că lui Marullus şi Flavius le-a astupat gura, 
pentru că au rupt ghirlandele de pe statuile lui 
Cezar. Rămâneţi cu bine! Au mai fost şi alte 
caraghioslâcuri, dar nu mai mi le-aduc aminte. 

Cassius: 

Vrei să cinezi cu mine-n seara asta? 
Casca: Nu pot, am făgăduit altcuiva. 
Cassius: 

Dar mâine poţi prânzi cu mine, Casca? 
Casca: Da, dacă mai trăiesc, dacă nu vă răzgândiţi 
şi dacă prânzul vostru merită să fie mâncat. 
Cassius: 
Atunci, te-aştept. 

Casca: Bine. Rămâneţi sănătoşi! 
(lese.) 
Brutus: 

Greoi s-a mai făcut băiatul ăsta! 

Alt-dată-n şcoală era spirt, nu alta. 

Cassius: 

Aşa-i şi-acum, de câte ori e vorba 

De-o faptă prea cinstită şi-ndrăzneaţă, 
Oricât ar face el pe prostănacul. 
Asprimea-i mirodenia minţii lui: stomacu 
Le întăreşte multora şi-i face 

Cuvintele-i să-nghită cu plăcere. 

Brutus: 
Adevărat vorbeşti. Acum te las 
Şi mâine dacă vrei ceva a-mi spune, 


erau puţini, a apărut expresia „This Is Grcek to me”, cu sensul de 
„Nu înţeleg nimic (din ce se spune, din ce spuneţi)”. Privitor la 
cunoştinţele lui Shakespeare, de exemplu, contemporanul şi 
prietenul său, poetul Ben Jonson, care arăta multă admiraţie 
pentru dramaturg, spune că Shakespeare „știa puțină latină, iar 

William Shakespeare 


La tine-acasă pot veni; dar dacă 
Voieşti mai bine tu să vii: te-aştept. 
Cassius: 
Ne-am înţeles. Şi pân-atunci gândeşte 
La rostul lumii ăştia. 
(Brutus iese.) 
Bine, Brutus, 
Eşti nobil, însă, după cât îmi pare, 
Cinstitu-ţi suflet poate de pe calea-i 
să fie-ntors. Cuvine-se de aceea 
Doar cu ce-i nobil să se însoţească. 
Tăria, chiar şi ea, ademenită 
Adesea poate fi. Duşman mi-e Cezar, 
Pe Brutus însă îl iubeşte. Dacă 
Aş fi eu Brutus, Cassius de-ar fi el, 
Nu ar putea uşor să mă strunească. 
l-arunc la noapte-n casă pe fereastră 
Răvaşe scrise de-alte mâini, să pară 
Că vin tot de la alţi şi alţi romani: 
Le-oi umple toate cu părerea-naltă 
A Romei despre el şi-o vorbă-n treacăt 
Ambiţia lui Cezar o s-arate. 
Te ţine bine, Cezar; după asta 


Sau cazi sau mult mai grea ne-o fi năpasta. 
(lese.) 


Scena 3 


Roma. O stradă. Tunete şi fulgere. 
Apare Casca cu sabia în mână şi Cicero, 
din direcţii diferite. 


Cicero: 


227a 

Hei, bună seara. L-ai condus pe Cezar? 
De-abia răsufli. Pari de tot speriat. 
Casca: 
Nu te-nspăimântă când cetatea lumii 
Se clatină ca trestia cea uşoară? 
O Cicero! Am mai văzut furtuni, 
Când vânturi certăreţe frâng stejari, 
Despică-n două trunchiuri. Am văzut 
Semeaţa mare cum se umflă, fierbe, 
Se zbate furioasă, parc-ar vrea 
S-ajungă pân’ la norii ce-ameninţă. 
Dar niciodată n-am umblat prin ploaie 
De flăcări. E război în cer sau lumea 
Înfruntă zeii ce trimit prăpădul. 
Cicero: 
Văzut-ai oare lucruri mai ciudate? 
Casca: 
Un sclav, pe care din vedere-l ştii, 
Ridică stânga-n sus şi ea se-aprinde 
Arzând ca douăzeci de torţe, totuşi 
El n-a simţit nimic şi neatinsă 
Rămase mâna lui”. În Capitoliu 
Am întâlnit un leu (de-atuncea spada 
O ţin afar'), lung m-a privit, în urmă 
Trecu-mbufnat fără să-mi facă rău“. 
Şi mai departe am întâlnit vreo sută 


25 Plutarh se referă, în mod amănunţit, la semnele prevestitoare 
de nenorociri, precedând asasinarea lui Cezar, citind şi pe filosoful 
Strabon ca relatând unele dintre acestea. 

26  Diverşi comentatori consideră că Shakespeare introduce 
apariţia unui leu în Capitoliu sub impresia leilor ţinuţi în menajeria 
Turnului Londrei, care constituiau unul dintre cele mai 
extraordinare lucruri de văzut în Londra în acea vreme şi apar 
menţionaţi în diferite scrieri. 

De spectre muiereşti, pocite toate 
De spaimă: se jurau că au văzut 
Pe stradă inşi cu trupurile-n flăcări. 
leri s-a zărit în piaţă, la amiază, 
Ţipând întruna cucuveaua nopţii. 
Minuni de astea când se-adună, nimeni 
Să nu îmi spună: Pricina e asta. 
Fireşti sunt toate. Tare mi-este teamă 
Că sunt nefaste pentru ţara-n care 
Au apărut. 
Cicero: 
Anapoda e vremea! 
Dar oamenii răstălmăcesc adesea 
Atâtea lucruri, dându-le-nţelesuri 
Pe care nu le au. la spune, Casca, 
Veni-va-n Capitoliu mâine Cezar? 
Casca: 
Da, va veni. L-a-nsărcinat pe-Antoniu 
Să-ţi spună că va fi acolo mâine. 
Cicero: 
Atuncea noapte bună, Casca, vremea-i 
Prea turbure, nu e de stat afară. 
Casca: 
Rămâi cu bine, Cicero! 
(Cicero iese.) 
Cassius (intrând): 


Hei, cine-i? 
Casca: 
E un roman. 
Cassius: 
E Casca, după voce. 
Casca: 


Ţi-e bun auzul. Cassius, ce noapte! 

Cassius: 
Pentru bărbaţi întregi plăcută-i noaptea. 

Casca: 

Cine-a văzut mai mânioase ceruri? 
Cassius: 

Acei ce au privit cândva pământul 

La fel de vină copleşit. Prin noaptea 

Cea groaznică am colindat cetatea 

Şi dezvelindu-mi trăsnetelor pieptul 

Când fulgerele şerpuind albastre 

Păreau tăriei sânul că-i deschid, 
Furtunii ce ţâşnea m-am dat, ofrandă. 
Casca: 
De ce ai ispitit în ăst chip cerul? 
Cuvine-se ca omul să se teamă, 
Să tremure când zeii prea puternici 
Să-l sperie.-i trimit solii de spaimă. 
Cassius: 
Molâu eşti, Casca. Vezi, scânteia vieţii 

Ce-ar trebui să ardă-n toţi romanii 
Sau îţi lipseşte sau n-o foloseşti. 

Eşti palid, rătăcit priveşti, mirarea 

Te-a copleşit, priveşti sfios văzând 

Cât de ciudat se îndârjeşte cerul. 

Dar dacă vrei să cumpăneşti temeiul 

Acestor flăcări, spectrelor ce umblă 

Din loc în loc, de vrei tu păsări, bestii 
Să înţelegi de ce îşi ies din fire, 

De ce moşnegii trăncănesc, copiii 
Profetizează, vrei să ştii ce oare 
Făcutu-i-a să părăsească astăzi 
Şi legea lor şi ce li-e dat din fire 

Intrând în trup de iasme, află-atuncea 

Că cerul le-a suflat ăst duh în faţă, 
Făcându-le unelte ale spaimei, 
Prevestitori ai strâmbătăţii. Casca, 
Mi-ar fi la îndemână pe bărbatul 
Să ţi-l numesc, asemenea cu noaptea 
Cea fioroasă, omul care tună 
Şi fulgeră, morminte crapă, urlă 
Ca leul ce văzuşi în Capitoliu, 
Un om, robust ca tine şi ca mine, 
Dar plin de-ameninţări şi foarte groaznic 
Ca tot acest ciudat pojar al nopţii. 
Casca: 
Vorbeşti de Cezar, Cassius. Aşa e? 
Cassius: 
să fie cine-o fi. Romanii oase 
Şi măduvă mai au ca toţi străbunii; 
Vai, mort e duhul strămoşesc, ne mişcă 
Doar inima de mamă, căci răbdarea 
Şi jugul ce-ndurăm femei ne-arată. 
Casca: 
Se zice că Senatul se-nvoieşte 
Pe Cezar mâine rege să-l proclame; 
Coroana va purta pe mări şi-uscaturi; 
Doar în Italia nu şi-o va pune. 
Cassius: 
Atuncea ştiu cum să-mi întorc pumnalul. 
Pe Cassius l-o scoate din robie 
Tot Cassius. O zei, pe slabi îi faceţi 
În chipul ăsta tari! Tot voi, tiranii 
Îi doborâţi! Nu sunt cetăţi de stâncă, 
Pereţi de-aramă, carceri fără aer 
Şi lanţuri grele, nu-i nimic în stare 
Tăria sufletului s-o înfrângă. 

De graniţa pământului sătulă, 
Cunoaşte viaţa chipul s-o încalce. 
Dacă-l ştiu eu, îl ştie toată lumea: 
Din tiranie partea ce m-apasă 
O pot zvârli oricând. 
Casca: 
O pot şi eu: 
Nu-i sclav pe lume să nu aibă-n mână 
Puterea care sfarămă cătuşa. 
Cassius: 
De ce să-ngăduim atunci pe Cezar 
Tiran? Sărmanul om! O ştiu prea bine: 
N-ar fi el lup de n-ar vedea romanii 
Că sunt ca nişte oi. N-ar fi ca leul 
De n-am fi căprioare. Insul care 
Doreşte-o pălălaie să aprindă 
Azvârle-n foc doar paie păcătoase. 
O zdreanţă-i Roma, un gunoi, de nu e 
În stare decât flacăra s-aprindă 
Ce chipul prea nemernic al lui Cezar 
ÎI poate lumina. Destul, mâhnire! 
Pe unde mă împingi? Grăit-am poate 
În faţa unui sclav de bună-voie. 
Atunci plăti-voi ce-am vorbit. Dar braţul 
Îmi este înarmat; sfidez primejdia. 
Casca: 
Vorbeşti cu Casca, un bărbat ce nu-i 
O gură spartă. lată mâna mea! 
Pe toţi acei ce vor să vadă răul 
Înlăturat, adună-i laolaltă. 
Piciorul meu păşind cu ei alături 
N-o să rămâie de ruşine. 
Cassius: 

Târgul 
Este-ncheiat. Deci află, Casca, vrednici 
Romani am hotărât să întreprindem 
O faptă ce-i bogată în primejdii 
Şi-n cinste. Mă aşteaptă toţi acum 
Sub poarta lui Pompei”: în noaptea asta 
Nu poate nimeni zăbovi pe-afară. 
Priveşte chipul firii şi-ntocmirea.-i: 
Asemenea-i cu încercarea noastră: 
Aprinsă, sângeroasă şi cumplită. 
Casca: 
Tăcere! Vine cineva grăbit. 
Cassius: 
E Cinna. Pasul lui mi-e cunoscut. 
E un prieten. 
(Intră Cinna.) 
Cinna, unde fugi? 
Cinna: 
Te căutam. Eşti cu Metellus Cimber? 
Cassius: 
Nu, este Casca, noul aliat 
La fapta noastră. Mă aşteaptă frații? 
Cinna: 
Sunt bucuros. Ce noapte fioroasă! 
Câţiva din noi viziuni avură stranii. 
Cassius: 
Dar spune, mă aşteaptă frații? 
Cinna: 
Da, 


27 Este vorba de portalul de la intrarea amfiteatrului construit de 
Pompei în anul 55 î.e.n. - amfiteatru în care se ţineau şi şedinţele 
senatului şi unde Plutarh relatează că a fost asasinat Cezar. 
Shakespeare situează însă uciderea lui Cezar în Capitoliu, folosind 
portalul amfiteatrului numai ca loc de întâlnire al conspiratorilor. 

Te-aşteaptă. Cassius, dac-ai putea 
S-aduci la noi pe prea cinstitul Brutus. 
Cassius: 
Pe pace fii, acest răvaş, o Cinna, 
la seama Brutus să-l găsească-n jilţu-i 
Pe pretor. Astălalt vezi să-l arunci 
În casă-i pe fereastră. lar pe-acesta 
Cu ceară să-l lipeşti pe monumentul 
Lui Brutus cel bătrân“. Apoi ne cată 
Sub poarta lui Pompeius. Sunt acolo 
Trebonius şi Decius Brutus? 
Cinna: 
Da, 
Sunt toţi, iar Cimber e la tine-acasă, 
Te caută. Aşa. Acum de grabă 
Mă duc să-mpart răvaşele cum spus-ai. 
Cassius: 
Te-ntoarce apoi la teatrul lui Pompeius. 


28 Plutarh se referă la faptul că Marcus lunius Brutus a primit 
numeroase solicitări şi îndemnuri să urmeze exemplul străbunului 
său Lucius lunius Brutus, conducătorul răscoalei care a dus la 
izgonirea regilor din Roma în anul 510 î.e.n. 

Marcus lunius Brutus era considerat patricianul cel mai potrivit 
pentru a fi capul conspiratorilor, tocmai din cauza faimei de patriot 
desăvârşit pe care o avusese acel prim consul al Republicii 
Romane, Lucius lunius Brutus. 

Plutarh afirmă totodată că Marcus Brutus primea scurte note, 
acasă sau la tribunalul unde funcţiona ca pretor, sub forma:. „De- 
ar vrea Zeii să te învie, Brutus!”, „De-ar vrea zeii să fii iar printre 
noi, Brutus!”, „Brutus, tu dormi, sau nu eşti poate Brutus?” 

Shakespeare, însă, îl arată pe Cassius ca adevăratul autor al 
acelor note, aparent venind din partea unor cetăţeni - care îi 
cereau lui Brutus să salveze Roma de tirania lui Cezar - reuşind să 
creeze astfel o falsă opinie publică, poporul roman rămânând de 
fapt pasiv în faţa comportării dictatoriale a lui Cezar, arătându-se 
mulţumit numai cu faptul că acesta refuzase o coroană regală, 
oferită în mod simbolic de Antoniu. 

(Cinna iese.) 
Hai, Casca, vin' cu mine, până-n zori 
Pe Brutus să-l găsim la el acasă. 
Din el trei sferturi ale noastre sunt; 
Înc-un asalt şi-ntregul om al nostru-i. 
Casca: 
În inima poporului stă sus 
Şi ce ne pare nouă crimă, prin 
Înalta-i aprobare se preschimbă, 
Ca printr-o generoasă alchimie”, 
În merit osebit şi în virtute. 
Cassius: 
l-ai înţeles şi meritul, şi câtă 
Nevoie-avem de el. Să mergem deci. 
Trecu de miezul nopţii. Până-n zi 
Trezindu-l, să fim siguri că-i al nostru. 
(les.) 


Actul Il 
Scena 1 


Roma. Grădina lui Brutus. 
Intră Brutus. 


Brutus: 


29 Încă din evul mediu alchimia a căutat posibilitatea de a 
transforma metalele comune în aur. În mod asemănător, spune 
Casca, valoarea lui Brutus va transforma uciderea lui Cezar într-o 
faptă glorioasă. Ironia comparaţiei cu alchimia rezidă însă în aceea 
că tot aşa după cum alchimia nu a reuşit să transforme nimic în 
aur, nici virtuțile lui Brutus nu vor putea face ca asasinarea lui 
Cezar să fie considerată drept faptă patriotică de către masele 


populare. 

Hei, Lucius, scoală-te! 
Din mersul stelelor nu pot să spun 
De-i ziua-aproape. Lucius, n-auzi? 
Ah, de-aş avea meteahna-acestui somn. 
Dar nu vii, Lucius? Scoală-te. N-auzi? 
(Intră Lucius.) 
Lucius: 
Stăpâne, m-ai chemat? 
Brutus: 
Du-mi lumânarea-n camera de lucru 
Şi-ntoarcete să-mi spui când ai aprins-o. 
Lucius: 
Îndată, doamne. 
(lese.) 
Brutus: 
Întâmplă-se prin moartea lui. Din parte-mi 
Temei n-am să-l dobor; mă-ndeamnă numai 
Obştescul bine. Ar dori coroana. 
Cum l-ar schimba, aceasta e-ntrebarea. 
Arşiţa zilei vipera o naşte. 
Deci să veghem. Să-i dăm coroana? Fie. 
Îi dăm atunci o limbă otrăvită, 
Cu care-n juru-i rău să facă-i volnic. 
E blestemul măririi că desparte 
De cugetul cel bun puterea. 
Cezar, în adevăr, nu-mi apăru vreodată 
De patimi stăpânit mai mult decât 
De mintea lui. Ştiu: umilinţa este 
Ambiţiei la început o scară; 
Acela care-o urcă nu priveşte 
Decât spre ea, dar când în fine-ajunge 
Pe ultima ei treaptă, se întoarce 
Cu faţa către cer, dispreţuind 


BE 


William Shakespeare 
Acele trepte ce l-au dus spre culme. 
Nu-i dat lui Cezar alt?... Deci, ca să nu... 
Retează.-l! 
Şi cum temei n-avem să-l doborâm 
Pe Cezar cel de azi, să ne gândim 
La ce-ar putea fi el în viitor. 
Cu oul de năpârcă îl asemui, 
Abia clocit şi gata veninos, 
Ca neamu-i tot. Omoară-l în găoace! 
(Lucius se înapoiază.) 
Lucius: 
Aprinsă e, stăpâne, lumânarea. 
Amnarul vrând să-l caut pe fereastră 
Găsii acest răvaş pecetluit. 
Aseară, la culcare, nu era. 
(Îi dă o scrisoare.) 


Brutus: 
Hai, culcă-te acum: e încă noapte. 
Băiete, mâine-s idele lui marte? 
Lucius: 
Nu ştiu, stăpâne. 
Brutus: 


Te uită-atunci în calendar şi spune-mi. 
Lucius: 
Îndată, doamne. 
Brutus: 
Ai nopţii meteori vuind prin aer 
Lumină fac destulă să citesc. 
(Deschide răvaşul şi citeşte): 
„Tu dormi, o Brutus. Scoală, vezi-ţi chipul! 
Cuvine-se ca Roma? ...Glăsuieşte, 
Loveşte, rânduieşte!” „Brutus, dormi! 
Țrezeşte-te!” Găsii ades în cale 

Îndemnuri ca acestea. „Se cuvine 
Ca Roma...” Pot să întregesc cuvântul: 
Cuvine-se ca Roma-n faţa unui 
Bărbat să tremure? Străbunul meu 
Ştiu să-l izgonească pe Tarquiniu 
Din Roma, când voi să fie rege. 
„Loveşte, g/ăsuieşte, rânduieşte!” 
îndemnul ascultându-l şti-voi oare 
Să glăsuiesc şi să izbesc? O Roma, 
În jur că dacă este cu putinţă 
Să rânduiesc ceva, primi-vei darul 
Din a lui Brutus mână! 


(Lucius se înapoiază.) 


Lucius: 
Au trecut 


Din marte cincisprezece zile, doamne. 


(Se aude bătând.) 
Brutus: 
E bine. Bate! Vezi cine-i la poartă. 
(Lucius iese.) 
De când m-a înţepat c-un ghimpe Cassius, 
N-am mai dormit. 
Răstimpul dintre primul gând şi fapta 
Grozavă e-un strigoi, un vis de spaimă. 
La sfat vremelnicele-organe mintea 
Îşi cheamă: firea omului atuncea 
E-asemeni unui mic regat, revolta 
Când îl cutremură. 


(Lucius se înapoiază.) 


Lucius: 
Aşteaptă-afară 


Al vostru frate“ Cassius; doreşte 


30 Cassius era cumnatul, nu fratele lui Brutus, fiind căsătorit cu 

Să vă vorbească. 


Brutus: 
Este singur? 
Lucius: 
Nu, 
Mai sunt şi alții. 
Brutus: 
Îi cunoşti? 
Lucius: 
Nu, doamne. 
Îşi coborâră gluga peste ochi; 
în mantie figura jumătate 
Ascunsă te împiedică să vezi 
Cine să fie. 
Brutus: 


Spune-le să intre. 
(Lucius iese.) 

Sunt conjuraţii! Uneltire, tu! 
Ruşine ţi-e să-ţi porţi sinistra frunte 
În faţa nopţii, când e slobod răul? 
Dar ziua unde vei afla caverna 
întunecată să-ţi ascundă boiul 
Hidos al tău? Nu căuta zadarnic. 
Ascunde-l în surâsuri şi dulceaţă 
Căci dacă te arăţi precum ţi-e firea, 
Erebul“! nu-i destul de negru, chipul 
Să ţi-l ferească-n faţa bănuielii. 


lunia, sora lui Brutus. Cum în limba engleză cumnatul este 
denumit brother-in-law) (lit., „frate după lege”), Shakespeare 
reduce cuvântul la primul său element, brother, pentru necesităţile 
versului iambic de zece silabe. Sensul este, aşadar de „cumnat” - 
nu este vorba de nicio confuzie din, partea lui Shakespeare. 

31 Erebus era ţinutul de sub pământ, întunecat şi sinistru, pe unde 
trebuiau să treacă umbrele morţilor în drum spre Infern. 

(Intră conspiratorii: Cassius, Casca, Decius, Cinna, 
Metellus Cimber şi Trebonius.) 
Cassius: 
Mă tem că-ți tulburăm odihna, Brutus, 
Îţi spunem bună ziua. Ne primeşti? 
Brutus: 
De-un ceas sunt în picioare. Toată noaptea 
Nu am dormit. Dar cine sunt aceştia? 
Cassius: 
Îi ştii pe toţi. Toţi te cinstesc şi nu e 
Niciunul care n-ar dori pe tine 
să te cunoşti precum te cunoscură 
Toţi nobilii bărbaţi romani. Acesta. 


Trebonius e. 

Brutus: 

Binevenit să fie. 
Cassius: 

Acesta este Decius Brutus. 
Brutus: 
Fie 

Şi el binevenit. 

Cassius: 


Acesta-i Casca, 
Aceştia-s Cinna şi Metellus Cimber. 
Brutus: 
Sunteţi bineveniți! 
Ce grijă trează se-aşeză-ntre noapte 
Şi ochii voştri? 
Cassius: 
Pot să-ţi spun o vorbă? 
(Brutus şi Cassius vorbesc în şoaptă.) 
Decius: 
Acolo-i răsăritul. Se revarsă 


~ 36 ~ 


William Shakespeare 
De zori. 
Casca: 
Nu. 
Cinna: 
lartă! Răsăritul colo-i 
Şi dunga cenuşie ce o vezi 
Prin nori este solul zilei. 
Casca: 
Spuneţi 
Că vă-nşelaţi mai bine. Răsăritul 
Acolo-i unde-arăt cu spada. Suntem 
In primăvară, soarele se-arată 
Mai către sud. Răsară luna nouă 
De două ori şi mai la miazănoapte 
O să vedeţi înalta-i vâlvătaie. 
Văpaia soarelui se varsă-atuncea 
Sus, peste Capitoliu. 
Brutus: 
Mâna voastră 
Mi-o daţi pe rând. 
Cassius: 
Şi să jurăm de-asemeni 
C-o să-mplinim ce-am hotărât odată. 
Brutus: 
să nu jurăm! Privirea tuturora, 
Durerea ce ne-ncearcă şi căderea 
Acestui timp de sunt temeiuri slabe, 
să rupem legătura şi spre patul 
Nepăsător mai bine să ne-ntoarcem! 
Neobrăzată tirania poartă-şi 
Sus fruntea până când e scris de soartă 
Oricăruia din noi să cadă! Însă 
De-i foc destul în zisele temeiuri 


RR: e AD 


Opere Complete Volumul 5 
Pe laşi să-nflăcăreze şi chiar slabul 
Muierii cuget în armuri să-mbrace, 
Atunci, concetăţeni, avem nevoie 
Alt pinten să ne-mpungă decât dreptul 
Ce vrem să-l aşezăm la locu-i? Altă 
Mai bună legătură e ca vorba 
Şoptită-ntre romani şi neluată 
'Napoi? E jurământ mai bun ca cinstea 
Intrată-n legătură cu-altă cinste, 
De faptă sau de moarte pregătită? 
Lăsaţi să jure popii, cârcotaşii, 

Pe laşi, moşnegi uscați, nefericiţii 
Ce mulţumesc chiar nedreptăţii. Jure 
Acei ce n-au cuvânt şi târguială 
Scârnavă fac. Nu necinstiţi virtutea 
Înaltă a lucrării nesilite 
Şi tarea noastră hotărâre-a faptei 
Prin jurăminte. Orice strop de sânge 
Ce nobil curge-n vine de roman 
Nevrednic de strămoşi se face dacă 
Înfrânge chiar şi cea mai mică parte 
Din răspicata ei făgăduinţă. 


Cassius: 


Dar Cicero? Să încercăm? Un sprijin 
El ar putea desigur să ne fie. 


Casca: 


să-l câştigăm. 


Cinna: 


Ideea-mi pare bună. 


Metellus: 


La noi cătaţi să îl aduceţi. Părul 
Lui de argint părerea bună-a obştii 
Va cumpăra-o pentru noi şi glasuri 

S-or ridica să laude ce facem. 
Vor spune mulţi că mintea lui ne mână. 
Grăbita noastră faptă, tinereţea 
Acoperi-se-vor în gravitatea-i. 
Brutus: 
Nu mai vorbiţi de el. Nu vă deschideţi 
În faţa lui. Nicicând alături n-o fi 
De ce-a-nceput un altul. 


Cassius: 
să-l lăsăm. 
Casca: 
E-adevărat, nu-i potrivit. 
Decius: 


Să-l doborâm pe Cezar numai? 
Cassius: 
Bine 
Ai întrebat, o Decius. Marc-Antoniu, 
Aşa iubit de Cezar, mi se pare 
C-ar trebui şi el să cadă. Altfel 
Dibaci s-o arăta în intrigi. Forţa-i 
Destulă e necazuri să ne-aducă 
Cu Cezar deci să cadă şi Antoniu. 
Brutus: 
O, Caius Cassius, prea sângeroasă 
Ne-ar fi purtarea, capul dacă pică, 
Să retezăm şi membrele. S-ar zice 
C-am urmărit cu-nverşunare morţii: 
Antoniu-i doar o mână a lui Cezar. 
Nu măcelari, ci jerfitori, o Caius, 
Cuvine-se să fim. Potrivnici suntem 
Doar duhului lui Cezar: duh de om 
N-a sângerat vreodat'. O, de-am putea 
Pe Cezar să-l lovim numai în spirit, 

Lui Cezar trupul să-i cruţăm. Dar Cezar 
Cu sângele-i făcut e să plătească. 
Atunci, cu hotărâre să-l ucidem, 
Nu însă cu turbare. Să-l jertfim 
Cum prânzul cel zeesc se pregăteşte, 
să nu-l măcelărim, ca pe-o ciosvârtă 
Zvârlită câinilor. Să ne purtăm 
Asemeni domnilor şireţi ce sclavii 
La fapta mânioasă îndemnându-i, 
Îi ceartă-apoi cu prefăcătorie. 
De nu putem să facem altfel, ura 
Să nu apară-n fapta noastră. Ochii 
Mulţimii vor vedea atunci în noi 
Nu ucigaşi, ci purificatori. 
Nu mai gândiţi acum la Marc-Antoniu, 
Căci n-o putea prea mult să facă braţul 
Lui Cezar, capul lui când o să cadă. 
Cassius: 
Mă tem, de el, prea tare-l ţine strâns 
lubirea lui de Cezar... 
Brutus: 
Ah, te rog, 
Nu mai gândi la el, iubite Caius. 
Dacă-l iubeşte mult pe Cezar, doară 
În contra lui iubirea-i s-o întoarce. 
Mâhnindu-se adânc, putând să moară. 
Dar nu, e dat plăcerii, stricăciunii 
Şi însoţirii cu prea mulţi prieteni. 
Trebonius: 
să nu ne temem: dăruiţi-i viaţa. 
Va râde-odată singur de acestea. 
(Se aude clopotul bătând”. ) 


32 Anacronism. Romanii aveau numai cadrane solare şi clepsidre 

Brutus: 
Tăcere! Bate ceasul. 
Cassius: 
Este trei. 
Trebonius: 
Sosit-a timpul despărțirii... 
Cassius: 


Cezar 
Mă îndoiesc că astăzi va apare. 
De câtva timp superstiţios se-arată, 
Gândeşte altfel decât altădată 
Despre-arătări şi visuri, datini sfinte. 
Spăimile acestei nopţi, atâtea 
Miraculoase întâmplări, augurii, 
De Capitoliu s-ar putea să-l ţină 
Departe. 
Decius: 
Nu vă temeţi de aceasta 
Voi şti să-i schimb eu gândul; căci îşi pleacă 
Urechea bucuros când i se spune 


cu nisip, cu ajutorul cărora ţineau evidenţa unor perioade de timp 
în cursul zilei. Ceasurile mecanice au fost inventate abia în secolul 
al treisprezecelea. Pe de altă parte nu se putea vorbi în acea 
vreme de ora trei dimineaţa, la care se referă Cassius, deoarece 
romanii împărțeau ziua între răsăritul şi apusul soarelui în 
douăsprezece ore, a căror lungime varia în funcţie de diferitele 
anotimpuri, după cum ziua era mai lungă sau mai scurtă. In orice 
caz, ştim că este noapte deoarece, mai departe, Cassius spune că 
se apropie dimineaţa. 

Menţionăm, însă, că Georges Duval, un traducător francez al 
pieselor lui Shakespeare, în comentariile pe care le face la /uliu 
Cezar arată, citând pe M. Whittaker, că romanii cunoşteau 
clopotele pe care le foloseau în vestitele băi romane pentru a 
măsura orele. Chiar aşa fiind, totuşi nu ne putem imagina orologii 
bătând orele noaptea, în pieţe publice, la Roma. 

Că inorogul c-un copac se prinde”, 
În lanţuri leul, elefantu-n groapă”, 
Pe urs că-l prinzi momindu-l c-o oglindă”, 
Pe om cu linguşirea, însă dacă 
l-adaug că linguşirea o urăşte, 
Îmi întăreşte zisele, fiind 
Prea măgulit de-această linguşire. 
Lăsaţi pe mine! 
Voi şti să-l duc aşa cum se cuvine 
Şi mâine sigur fi-va-n Capitoliu. 
Cassius: 
să mergem toţi la el, să-l luăm de-acasă. 
Brutus: 
La opt cel mai târziu. Ne-am înţeles? 
Cinna: 
Cel mai târziu; să nu lipsească nimeni. 
Metellus: 
Caius Ligarius i-e duşman lui Cezar. 


33 Inorogul sau unicornul era închipuit ca un animal având 
înfăţişarea unui cal cu un corn drept şi lung în frunte şi aflat în 
mare duşmănie cu leul. Atunci când se întâlneau, inorogul se 
năpustea asupra leului care se aşeza în dreptul unui copac sărind 
brusc la o parte la momentul potrivit, astfel încât, din cauza 
atacului furios, inorogul îşi înfigea cornul în trunchiul copacului, 
rămânând imobilizat şi devenind o pradă uşoară pentru leul 
ingenios. 
34 Naturalistul antic Pliniu (23-79 e.n.) arată în opera sa, /storia 
Naturală, cum se vânează elefanții cu ajutorul unor şanţuri 
acoperite cu faşine. 
35 Conform unei legende vânătoreşti ursul se putea prinde uşor cu 
ajutorul unei oglinzi mari aşezate prin locurile pe unde se ştia că 
umblă în mod obişnuit. Animalul era impresionat de imaginea pe 
care o reflecta oglinda şi căutând să comunice cu ursul pe care îl 
vedea în oglindă, cădea victimă vânătorului ascuns prin apropiere. 
O asemenea practică se folosea conform aceloraşi legende şi 
pentru prinderea tigrilor şi leoparzilor. 

Primi mustrarea lui, când lăudase 
Odată pe Pompei. Cum de uitarăm? 
Brutus: 
Aşa e, bunule Metellus, mergi 
Şi-l caută. Sunt sigur de iubirea-i; 
Temeiuri are. Către mine-ndreaptă-l, 
Voi şti să îl câştig. 
Cassius: 
Ne ducem, Brutus. 
Din urmă ne alungă dimineaţa. 
Vă risipiţi, prieteni. Ţineţi minte 
Tot ce-aţi rostit. De voi, romani, fiţi vrednici. 
Brutus: 
Vă arătaţi, cinstiţi prieteni, veseli, 
Neturburaţi. Nu arătaţi pe faţă 
Ce plănuiţi. Jucaţi-vă deci rolul, 
Precum îl joacă-n scenă-actorii noştri, 
Neosteniţi, stăpâni pe ei“. Acuma 
Vă spun la toţi deodată: bună ziua. 
(Toţi ies, afară de Brutus.) 
Hei, Lucius! Ce somn adânc! E bine! 
Te bucură de roua grea de miere 
A somnului. Nu vezi fantasme, chipuri, 
Cum văd acei munciţi de griji. De-a ceea 
Atât de sănătos îţi este somnul. 
(Intră Portia.) 


36 De fapt, actorii romani purtau măşti, astfel încât spectatorii nu 
le puteau observa mimica în timpul spectacolului. Aluzia lui 
Shakespeare se datorează faptului că în epoca elisabetană, ca şi 
după aceea, se vorbea foarte mult de perfecțiunea în arta actoriei 
atinsă de actorii romani Q. Roscius în comedie şi Aesopus Claudius 
în tragedie, la care s-ar putea presupune că se referă Brutus. 
Ambii însă muriseră cu câţiva ani înainte de evenimentele din 


piesa /uliu Cezar. 

Portia: 
O, Brutus. 
Brutus: 
Porţia, de ce 
Aşa devreme? Sănătos nu-mi pare 

Gingaşa ta făptură să se-arate 

Acestei dimineţi atât de aspre. 
Portia: 


Nici pentru tine nu-i. Fugişi din patu-mi 
Cu gânduri neprietene. leri seară, 
Te-ai ridicat deodată de la cină: 

Cu braţele în cruce” şi cu gândul 
Departe dus, tot măsurai odaia 
Întruna suspinând. La întrebarea-mi, 

Tu mi-ai răspuns privindu-mă ursuz. 
Am stăruit şi fruntea ţi-ai frecat-o, 
Apoi nerăbdător, dând cu piciorul, 

Lovişi podeaua. Nu m-am dat bătută, 
Dar n-ai scos un cuvânt, cu mâna doară 
Semn mi-ai făcut să plec. Atunci supusă 
Plecai ca-nflăcărata ta mânie 
Mai mult să nu sporească. Dar în sinea-mi 
Mă mângâiam cu gândul că e vorba 
De-o năzăreală cum oricine are. 
Nu mai mănânci, nu dormi, nu scoţi o vorbă 
Şi faţa de ţi-ar fi la fel schimbată 
Cum ţi-este firea, nu te-aş mai cunoaşte. 
lubitul meu stăpân, ce e cu tine? 
Brutus: 
Nu mă simt bine: asta este totul. 
Portia: 


37 Atitudinea cu braţele încrucişate indica pe cineva cufundat în 
gânduri melancolice. 

Cuminte-i Brutus; dac-ar fi bolnav, 
Ar şti el leacul bun să şi-l găsească. 
Brutus: 


Aşa voi face. Culcă-te acuma! 
Portia: 
Bolnav de este Brutus, oare-i bine 
Să umble dezbrăcat şi să respire 
A dimineţii ceaţă? Este bine 
Din patu-i sănătos să se strecoare, 
Miasmele-otrăvite ale nopţii 
Sfidându-le şi răul său sporindu-şi? 
Nu, Brutus, sufletu-i bolnav în tine 
Şi-i dreptul titlului ce port să aflu 
Ce boală ai. În numele iubirii 
Şi-al frumuseţii ce-ai cinstit odată, 
În numele acelor jurăminte 
Prin care suntem doar un trap şi numai 
O singură fiinţă, în genunchi 
Îţi cad şi te implor să-i spui iubitei, 
Să-ţi spui chiar ţie însuţi, care-i răul 
Ce te învinse? Cine-au fost bărbaţii 
Cu care ai vorbit azi-noapte? Şase 
Sau şapte ani văzut căutând s-ascundă 
Chiar nopţii chipul lor. 
Brutus: 
Nu-ngenunchia, iubită Portia. 
Portia: 
Nu ar mai fi nevoie, dacă încă 
Mi-ai fi iubitul Brutus. Spune oare 
E scris în pactul căsniciei noastre 
Să nu-ţi cunosc eu tainele? Se poate 
să fim acelaşi om, dar totuşi singur? 
Doar pâinea să-mpărţim, să stăm de vorbă, 

Culcuşul să ţi-l încălzesc, şi-atâta? 
M-aşezi doar în suburbia plăcerii? >? 
Atunci amantă-ţi sunt, dar nu soţie. 


Brutus: 
Cinstita mea soţie credincioasă 
Îmi eşti, la fel de dragă ca şi stropii 
De purpură din inima mea triată. 
Portia: 


De-ar fi aşa, eu ţi-aş cunoaşte taina. 

Femeie sunt, mărturisesc, dar una 

Pe care-a luat-o Brutus de soţie. 

Mărturisesc: sunt o femeie, însă 

Vestită peste tot, fiica lui Cato”. 

Mă crezi la fel de slabă ca oricare 
Surată, când mă trag din neam de frunte, 
Când soţ mi-e Brutus? Inima deschide-ţi. 

Am dovedit tăria mea, o rană 
Făcându-mi singură în coapsă. Dacă 
Răbdai aceasta, n-aş putea eu taina 

Cu soţul meu s-o-mpart? 


38 Portia nu se referă, în cazul de faţă, la cartierele suburbane ale 
Romei. În spusele ei avem un exemplu de transpunere la Roma a 
situaţiei din Londra în ale cărei cartiere suburbane locuiau, de 
obicei, în vremea lui Shakespeare, femeile de moravuri uşoare. 

39 Portia este fiica lui Marcus Porcius Cato, vestit orator şi om de 
stat roman, care semăna cu străbunicul său, Cato Cenzorul (234- 
149 î.e.n.), în privinţa moralității aspre. În războiul civil dintre 
Cezar şi Pompei făcuse parte din tabăra acestuia din urmă, iar 
după înfrângerea lui Pompei la Pharsalia (48 î.e.n.), în Thessalia 
(Grecia), a continuat rezistenţa împotriva lui Cezar, în Africa de 
Nord, împreună cu Metellus Scipio. Învins şi în această provincie 
de către Cezar, la Thapsus (46 î.e.n.), Cato se retrage şi se 
sinucide în cetatea Utica, ceea ce i-a adus supranumele de 
Uticensis (din Utica). A rămas în istorie pentru viaţa, ca şi pentru 
moartea sa stoică. 

Brutus era nu numai ginerele lui Cato, dar şi nepotul său. 

Brutus: 
Mă faceţi vrednic, zeilor, de-această 
Soţie nobilă! 
(Se aud bătăi în uşă.) 
Ascultă! Bate! 
Te du o clipă. După-aceea pieptu-ţi 
Va şti ce-nchid în inimă. 
Ţi-oi lămuri cuvântul ce mă leagă 
Şi semnele pe-ntunecata-mi frunte. 
Te du degrabă. 
(Portia iese.) 
Lucius, cine bate? 
(Intră Lucius şi Ligarius*.) 
Lucius: 
Un om bolnav doreşte să te vadă. 
Brutus: 
Ligarius. Metellus mi-l trimite. 
Copile, stai deoparte. Caius, ce-i? 
Ligarius: 
Ţi-aduc salutul unei voci slăbite. 
Brutus: 
Nu-i vremea acum să pui şapte cojoace, 
Cinstite Caius. Eşti cumva bolnav? 
Ligarius: 
Nu sunt bolnav de-i vrednică o faptă 
De cinste şi când Brutus o-ndrumează. 


40 Caius (de fapt Quintus) Ligarius fusese unul dintre partizanii lui 
Pompei, dar a fost iertat de Cezar, ceea ce însă nu l-a apropiat de 
acesta din urmă, deoarece nu putea uita primejdia prin care 
trecuse din cauza lui Cezar. Plutarh povesteşte despre Ligarius că 
era bolnav înaintea asasinării lui Cezar şi fiind vizitat de Brutus, cu 
care era prieten, acesta i-ar fi spus: „Vai, Ligarius, când ţi-ai găsit 
şi tu să fii bolnav!” La acestea Ligarius i-ar fi replicat: „Dacă vrei să 
întreprinzi ceva demn de tine, mă fac sănătos”. 

Brutus: 
Aşa e fapta ce doresc a face 
Şi-auzul de ţi-ar fi întreg, ţi-aş spune-o. 
Ligarius: 
Pe zeii toţi la care se închină 
Romanii, boala-mi zvârl acum din cârcă. 
Al Romei suflet, fiu viteaz, din sânge 
Prea nobil coborât! Ca vraci de seamă 
Mi-ai luat cu mâna boala. Haide, spune-mi, 
S-alerg şi-o să mă vezi făcând ce nu e 
În stare-a face orice om. La capăt 
Voi duce treaba. Ce e de făcut? 
Brutus: 
O treabă ce-o-nsănătoşi bolnavii“. 
Ligarius: 
Dar nu să-mbolnăvească sănătoşii? 
Brutus: 
O fi şi de-asta una. De ce-i vorba, 
Ţi-oi spune-acum, iubite Caius, drumul 
Luând într-acolo unde-avem de lucru. 
Ligarius: 
Să mergem dar. Cu inima aprinsă 
Te voi urma spre nu ştiu care faptă. 
De-ajuns îmi e că Brutus mă conduce. 
Brutus: 
Urmează-mă atunci! 
(les.) 


Scena 2 


Roma. În palatul lui Cezar. Tunete şi fulgere. 


41 Uciderea lui Cezar va vindeca pe cei ce suferă acum, fiindcă le- 


a fost furată libertatea. 

Intră Cezar, îmbrăcat de noapte. 


Cezar: 
Întreaga noapte cerul şi pământul 
S-au războit. Calpurnia în sonmu-i 
De trei ori a strigat: „Săriţi, pe Cezar 
L-omoară”. Nu e nimenea acolo? 
(Intră un slujitor.) 
Slujitorul: 
Stăpâne! 
Cezar: 
Vezi preoţii s-aducă jertfe-ndată, 
Revino-apoi şi spune-mi ce gândesc. 
Slujitorul: 
Aşa voi face, doamne. 
(lese. Intră Calpurnia.) 
Calpurnia: 
Ce ai de gând să faci? Ai vrea să ieşi? 
Să nu te-ndepărtezi un pas de-acasă. 
Cezar: 
Da, Cezar va pleca. Primejdii pururi 
În spate doar m-ameninţară. Fruntea 
De le-arătai, pieriră fără urmă. 
Calpurnia: 
Eresurile nu s-au prins de mine. 
Dar azi mă înspăimântă. E la noi 
Un om ce povesteşte de fantasme 
Ce s-arătară gărzilor, afară 
De ce văzurăm şi auzirăm noi. 
În stradă o leoaică a fătat, 
Morminte s-au căscat, scuipându-şi morții, 
Aprinşi războinici s-au luptat prin nouri, 
Aşa, ca în război, în rânduri strânse, 

Lăsând să cadă burniţă de sânge 
Pe Capitoliu. Zăngăneau din arme 
Şi caii nechezau şi horcăiala 
Răniţilor se auzea. Pe stradă 
Urlau nălucile. Aceste lucruri 
Nicicând nu s-au văzut. Mi-e frică, Cezar! 
Cezar: 
Când zeii vor ceva, mai este chip 
să ocoleşti primejdia din cale? 
Deci Cezar va pleca. Aceste semne 
Nu-s pentru Cezar doar, ci pentru-oricine. 
Calpurnia: 
Când cerşetorii mor, n-apar comete": 
Doar pentru prinți tăria se aprinde. 
Cezar: 
'Nainte de-a muri se prăpădeşte 
Cel laş de multe ori. Numai o dată 
Viteazul gustă moartea. Dintre câte 
Minuni am auzit, cea mai de seamă 
E frica ce o simte omul când 
Obşteasca soartă, moartea, îl ajunge 
La timpul rânduit. 
(Slujitorul se înapoiază.) 
Ce spun angurii? 
Slujitorul: 
Te sfătuiesc să nu ieşi azi din casă. 
În măruntaie căutând, văzură 
Că jertfei inima-i pierise. 
Cezar: 


42 Conform credinţei generale, curentă şi în vremea lui 


Shakespeare, apariţia unei comete însemna moartea unui principe 
de seamă. Plutarh relatează că, până în ajunul asasinării lui Cezar, 
Calpurnia nu arătase niciun fel de temeri şi nu acordase nicio 
importanţă superstiţiilor. 

Aşa pe laşi îi ruşinează zeii. 
De n-ar avea o inimă în pieptu-i 
Un animal ar fi doar Cezar, frica 
Făcându-l laş să se închidă-n casă. 
Dar Cezar nu e astfel. Ştie bine 
Primejdia că Cezar e mai tare. 
Suntem ca leii gemeni, într-o zi 
Leoaica mamă ne-a fătat. Cel mare 
Şi mai temut sunt eu. Deci Cezar pleacă. 
Calpurnia: 
Încrederea-ţi ştirbeşte mintea, doamne. 
Azi nu pleca: şi spune-aşa, că teama 
Pe mine m-a cuprins şi nu pe tine. 
Rămâi acasă. lar pe Marc-Antoniu 
Îl vom trimite la Senat s-anunţe 
Că eşti bolnav. Te rog, vezi, în genunchi. 
Cezar: 
Ei bine, fie. Marc-Aatoniu spuie 
Că nu sunt sănătos. Voi sta acasă. 
(Intră Decius.) 
Ei, iată, Decius o să-i anunţe. 


Decius: 
Salut, o Cezar. Dună dimineaţa, 
Mărite Cezar. Viu să te conduc 
La Capitol. 
Cezar: 


Vii tocmai când e vremea 
Senatului să-i duci salutul meu. 
Vesteşte-l astăzi că nu vreau să viu. 
Nu pot, ar fi greşit. Nu îndrăznesc, 
Ar fi greşeală şi mai mare încă, 
Deci nu voiesc, îi spune doar atâta. 
Calpurnia: 

Vesteşte-i că-i bolnav. 


Cezar: 
Să mintă Cezar? 
Cu braţul câştigai atâtea lupte. 
Şi astăzi adevărul să-l ascund 
În faţa unor bărbi cărunte? Decius, 
Le spune doar că nu voiesc să viu. 
Decius: 


Dă-mi un temei, mărite Cezar, altfel, 
Vorbind aşa, vor râde toţi de mine. 
Cezar: 
Temeiu-i doar voinţa mea: atâta, 
Nu vreau să viu. Destul le-o fi aceasta. 
Dar dacă vrei să ştii mai mult şi cum 
Îmi eşti prea drag, mă voi deschide ţie. 
Calpurnia vrea ca să rămân acasă. 
Visă azi noapte că-mi văzu statuia 
Vărsând ca o fântână sânge pur 
Din multe ţevi. Voinici romani râzând 
Veneau să-şi scalde mâna lor în sânge. 
Ea tălmăceşte visul ca un semn 
Şi-o presimţire de nenorocire, 
Îngenunchind ea mă rugă să nu plec. 
Decius: 
Nu-i bine visul tălmăcit. Viziunea 
Prielnică-i şi foarte fericită. 
Statuia ta, prin ţevi vărsând mult sânge, 
În care răscolesc romani cu mâna, 
Înseamnă marea Romă că va trage 
Un sânge înviorător din tine 
Şi că bărbaţi de seamă-n el afla-vor 
Relicvii şi insigne“”. Asta-nseamnă 


43 În original apar patru cuvinte constituind un text aproape 


m Di 


William Shakespeare 
Ce a văzut Calpurnia în visu-i. 
Cezar: 
l-ai tălmăcit destul de bine visul. 
Decius: 
Dovadă vei avea aflând o veste: 
Senatul, află, se gândeşte astăzi 
Pe prea-măritul Cezar să-ncunune“. 
Dar dacă vorbă îi trimiţi că nu vii, 
El gândul s-ar putea să-şi schimbe. Gluma 
Uşor ar prinde, cineva de-ar spune: 
„Mai amânaţi Senatul până când 
Nevasta-i o avea mai bune vise”. 


intraductibil şi anume: ... tinctures, stains, relics, and cognizance. 
Însuşi marele lexicograf şi critic englez Samuel Johnson (1709- 
1784) mărturiseşte că înţelegerea combinației cuvintelor de mai 
sus este dificilă şi le interpretează ca implicând două aluzii: una cu 
privire la armorii cărora nobilii le adaugă noi culori (tinctures) sau 
embleme şi semne distinctive (cognizance); a doua aluzie este la 
moaştele sfinţilor (relics), la care veneau să se închine credincioşii, 
iar stains (pete) ar reprezenta năframe pătate de sângele sfinţilor 
martirizaţi şi păstrate cu venerație. 

Bineînţeles suntem şi în acest caz în prezenţa unui anacronism 

întrucât nici armorii şi nici moaşte nu existau în lumea romană din 
timpul lui Cezar. 
44 Plutarh relatează că Decimus Brutus l-a convins pe Cezar să 
vină la şedinţa senatului spunându-i că senatorii doreau să-l 
proclame rege al tuturor provinciilor romane dinafara Italiei şi că 
urma totodată să i se acorde şi dreptul de a purta o diademă 
regală, în toate acele ţinuturi (prin urmare, în afară de Roma şi 
Italia). În legătură cu această eventuală hotărâre a Senatului, se 
vorbea că expediţia pe care o pregătea Cezar împotriva părţilor, 
pentru a răzbuna uciderea triumvirului Crassus de către aceştia, 
nu va putea reuşi dacă nu se va ţine seama de profeţiile Cărți/or 
sibiline (conţinând prezicerile privitoare la viitorul Romei), conform 
cărora regele parţilor nu putea fi învins decât tot de un rege, motiv 
pentru care partizanii lui Cezar susțineau că acesta trebuia 
proclamat rege şi el, spre a corespunde condiţiilor pentru 
îndeplinirea profeţiilor, dacă voia să învingă pe parți. 

Şi dacă Cezar se ascunde, şoapta 
Va flutura: „Vedeţi, îi este frică!” 
Mă iartă, Cezar, calda mea iubire 
Mă face doar spre binele tău astfel 
Să mă rostesc uitând de cuviinţă. 
Cezar: 
Calpurnia, nebună-mi pare-acuma 
Întreagă frica ta. Ah, mi-e ruşine! 
Hai, daţi-mi toga. Vreau să plec îndată. 
(Intră Publius, Brutus, Ligarius, Metellus, Casca, 
Trebonius şi Cinna.) 
Veni şi Publius, iată, să mă cate. 
Publius: 
Mărite Cezar, bună dimineaţa! 
Cezar: 
Bine-ai venit, o Publius! Cum, Brutus, 
Aşa devreme? Bună dimineaţa, 
Tu Casca! Află tu, Ligarius Caius, 
Că Cezar nu ţi-a fost duşman vreodată 
Ca febra ce te mistuie. Dar oare 
Cât este ceasul? 
Brutus: 
A bătut de opt. 
Cezar: 
Vă mulţumesc la toţi de osteneală 
Şi curtenie. 
(Intră Antoniu.) 
lată-l pe Antoniu! 
Cât e de lungă noaptea chefuieşte. 
Dar s-a trezit. Bine-ai venit, Antoniu. 
Antoniu: 
Mărite Cezar, bine te-am găsit. 
Cezar: 

Să fie totul gata. Nu se poate 
Prietenii s-aştepte. O, Metellus! 
O, Cinna! Hei, Trebonius, de vorbă 
Aş vrea să stau o leacă. Mai târziu 
Vezi de mă cată. Stai pe lângă mine, 
Să nu te uit. 
Trebonius: 
Am înțeles, o Cezar! 
(Aparte): 
Aşa de-aproape sta-voi, că mai bine 
Departe aş fi fost, vor spune-atâţia 
Prieteni buni de-ai tăi. 
Cezar: 
lubiţi prieteni, 
Intraţi în casă să ciocnim paharul 
Şi să pornim apoi ca buni prieteni. 
Brutus (aparte): 
A fi şi a părea nu e tot una, 
Pe Brutus, Cezar, gândul ăsta-l doare. 
(les.) 


Scena 3 


O stradă în apropierea Capitoliului. 
Intră Artemidorus citind o hârtie. 


Artemidorus: „Cezar, fereşte-te de Brutus, fii atent 
față de Cassius, nu te apropia de Casca, ia seama la 
Cinna, nu te încrede în Trebonius, observă-l pe 
Metellus Cimber, Decius Brutus nu te iubeşte, l-ai 
nedreptăţit pe Caius Ligarius. Toţi aceşti oameni au 
un singur gând şi acesta este indreptat impotriva lui 
Cezar. Dacă nu eşti nemuritor, fii cu ochii-n patru: 


~ 55 — 


Opere Complete Volumul 5 
nepăsarea deschide drumul conspirației. Zeii cei 
puternici să te păzească! 

Al tău iubitor, Artemidorus.” 
Aicea voi rămâne, pân-o trece; 
l-o voi întinde cum i-aş da o jalbă; 
Mă doare inima văzând virtutea 
De pizmă cum e pururea muşcată. 
Citeşte, Cezar! Astfel vei trăi. 
Altminteri soarta vânzătoare-o fi. 
(lese.) 
Scena 4 


Pe aceeaşi stradă în Roma. În faţa casei lui Brutus. 
Intră Portia şi Lucius. 


Portia: 
Te rog, copile, fugi pân la Senat. 
Nu mai vorbi şi du-te mai degrabă. 
Ce stai? Nu pleci? 
Lucius: 
Vreau să primesc porunca. 
Portia: 
Aş vrea să te fi-ntors mai înainte 
De-a-ţi porunci ce ai să faci acolo. 
Tărie-a sufletului, fii cu mine, 
Îmi pune între inimă şi limbă 
O piatră cât un munte! De femeie 
Îmi sunt puterile, dar bărbătească 
Îmi este inima. Greu i-e femeii 
Să ţină-o taină. N-ai plecat? 
LUCIUS: 
Dar, doamnă, 
Ce trebuie să fac? Acolo numai 

S-alerg şi să mă-ntorc? Altfel nimica? 
Portia: 
Stăpânul cum arată dă-mi de ştire. 
Plecă bolnav de-a casă. Şi ia seama 
Ce face Cezar? Cine stă în preajma“i; 
Ascultă, tu, copile? Ce s-aude? 
Lucius: 
N-aud nimic. 
Portia: 
Ba da, ascultă bine! 
Se-aud îmi pare zgomote de luptă, 
Le-aduce vântul dinspre Capitoliu. 
Lucius: 
Sunt sigur, doamnă, că n-aud nimic. 
(Intră un ghicitor.) 
Portia: 
Apropie-te, omule. De unde 
Venişi? 
Ghicitorul: 
De-a casă, milostivă doamnă. 
Portia: 
Cât este ceasul? 
Ghicitorul: 
Nouă, mi se pare. 
Portia: 
Trecut-a Cezar către Capitoliu? 
Ghicitorul: 
Nu încă, bună doamnă, îl aştept 
Să-l văd când trece către Capitoliu. 
Portia: 
O cerere ai, sigur, către dânsul. 
Ghicitorul: 
Desigur, bună doamnă, dacă Cezar 

Pe Cezar l-are drag, o să mă asculte, 
ÎI voi ruga să fie bun cu sine. 
Portia: 
Ştii de vreun rău ce i se pregăteşte? 
Ghicitorul: 
Nu ştiu niciunul, dar mă tem de multe. 
Dar bună ziua! Strada e prea strâmtă: 
Mulțimea care merge după Cezar, 
Atâţia senatori de seamă, pretori 
Şi nevoiaşi pot să strivească omul 
Mai slab ce-ar sta aici. Vreau loc să caut. 
(lese.) 
Portia: 
Doresc să intru-n casă. Ah, ce slabă 
E inima femeii! Brutus, cerul 
Să te ajute-n ce voieşti a face! 
(Aparte): 
Îmi pare că mă auzi, copilul. 
(Către Lucius): 
Nu ştiu ce rugăminte are Brutus 
Şi Cezar se opune. 
(Aparte): 
Vai, mi-e rău. 
(Tare): 
Fugi, Lucius, la domnul meu, salută-l 
Din partea mea şi-i spune că-s voioasă. 
Te-ntoarce-apoi cu vorba ce-mi trimite. 
(les unul după altul.) 


Actul III 


Scena 1 

Roma. În faţa Capitoliului, unde Senatul ţine 
şedinţă. În mulţime se zăresc Artemidorus şi 
ghicitorul. Fanfare. Intră Cezar, Brutus, Cassius, 
Decius, Casca, Metellus, Trebonius, Cinna, Antoniu, 
Lepidus, Popilius, Publius şi alții. 


Cezar: 
Sosiră idele lui marte. 
Ghicitorul: 
Însă 
Nu au trecut, o Cezar! 
Artemidorus: 
Ave Cezar! 
Citeşte rândurile-acestea. 
Decius: 
Când ai vreme, 
Trebonius te roagă a străbate 
Plecata jalbă-a lui. 
Artemidorus: 
Pe-a mea întâi 
Citeşte-o! Te priveşte de aproape, 
Citeşte-o, prea mărite Cezar! 
Cezar: 
Mă priveşte? 
Atunci o las la urmă. 
Artemidorus: 
N-amâna, 
Citeşte-o chiar acuma! 
Cezar: 
Ce-i cu omul?... 
A-nnebunit? 
Publius: 


Hei, loc, loc, cetăţene! 

Cassius: 
Aţi năvălit cu jalbele în stradă? 
Veniţi la Capitol. 
(Cezar urcă treptele Senatului; ceilalți îl urmează; 
toți senatorii se ridică în picioare.) 
Popilius Lena: 
Să se-mplinească 
Cu bine fapta voastră! 
Cassius: 
Care faptă? 
Popilius Lena: 
Vă. Meargă bine! 
(Se apropie de Cezar.) 
Brutus: 
Ce îţi spuse Lena? 
Cassius: 
Uratu-ne-a noroc. Îmi este teamă 
Că planul ni-e dezvăluit. 
Brutus: 
Priveşte, 
Se-apropie de Cezar. Urmăreşte-l! 
Cassius: 
să nu ne-o ia cumva-nainte Casca! 
Grăbeşte-te. Ce-i de făcut, o Brutus? 
Dac-au aflat de planul nostru, Cassius, 
Dacă nu, Cezar, nu mai pleacă-acasă. 
Mă voi ucide. 
Brutus: 
Ţine-ţi firea, Cassius. 
Popilius Lena nu de voi vorbeşte. 
Surâde, iată-l. Cezar nu se schimbă. 
Cassius: 
Trebonius îşi ştie clipa. lată, 

Ni-l ia pe Marc-Antoniu din cale. 
(Antoniu şi Trebonius ies. Cezar şi senatorii se 
aşează.) 
Decius: 
Metellus Cimber unde-i? Să se-apropie 
Şi jalba să-i întindă. 


Brutus: 
Este gata. 
Să stăm de el aproape. 
Cinna: 
Tu întâiul, 
O Casca, vei lovi. 
Cezar: 


Sunt toţi de faţă? 
Ce strâmbătăţi au Cezar şi Senatul 
Să îndrepteze? 
Metellus (îngenunchind): 
O, slăvite Cezar, 
Puternice şi mare, Cimber, iată-l 
Se pleacă-n faţa ta cu umilinţă. 
Cezar: 
Metellus, stai! Târându-te ca sclavii, 
Căzând cu faţa-n jos poţi doar un sânge 
De rând să înfierbânţi. Şi-o hotărâre 
De multă vreme luată, cumpănită, 
În nazuri s-o prefaci, cum au copiii. 
Nu te-amăgi, nu te gândi pe Cezar 
Că poţi să-l răscoleşti ca pe-un nebun, 
Că poţi să-l moleşeşti cu-o plecăciune, 
Cu vorbe dulci, cu gudurări de câine. 
Printr-un decret luă fratele tău drumul 
Surghiunului. Şi dacă gemi şi-n ţărnă 
Te prăbuşeşti şi născoceşti mulţime 

De linguşiri, întocmai ca pe-un câine 
Te-oi alunga. Să ştii că nedreptate 
N-o face Cezar niciodată, numai 
Temeiul bun îl face să se schimbe. 
Metellus: 
Nu-i altă voce vrednică de cinste 
Mai mult c-a mea, să-i sune în ureche 
Lui Cezar mai plăcut pentru sărmanul 
Meu frate surghiunit? 


Brutus: 
O Cezar, mâna 
Eu ţi-o sărut, dar nu spre linguşire, 
Rugându-te pe Publius la Roma 
Să-l laşi să se întoarcă. 
Cezar: 
Brutus! Cum? 
Cassius: 


O Cezar, îndurare, îndurare! 
Şi Cassius îţi cade la picioare 
lertare pentru Cimber să-ţi cerşească. 
Cezar: 
De m-aş lăsa mişcat, aş fi ca voi. 
De-aş şti, rugând, să mişc, la rândul meu 
Mişcat aş fi de rugi. Dar sunt statornic 
Ca steaua cea polară, fără seamăn 
Prin neclintirea ei pe firmament. 
Scântei sunt fără număr sus, pe cer, 
De foc sunt toate, toate luminează, 
Dar numai una-n veci nu se urneşte. 
Aşa şi lumea: Oameni sunt destui, 
Au carne toţi şi sânge, toţi au minte, 
Dar în mulţime unul singur ştiu 
De-apururi neînvins că-şi ţine locul, 

Asalturi respingând. Acesta-s eu! 
Voi da dovada, slabă chiar de-ar fi: 
Ne-nduplecat l-am surghiunit pc Cimber, 
Ne-nduplecat îl voi lăsa-n surghiun. 


Cinna: 
O Cezar! 
Cezar: 
Înapoi! Vrei tu Olimpul”? 
Să-l iei în piept? 
Decius: 
Mărite Cezar! 
Cezar: 
Brutus 
N-a-ngenuncheat zadarnic? 
Casca! 


O, atunci 
Vorbiţi voi, mâinilor, în locul meu! 
(Ei îl înjunghie.) 
Cezar: 
Et tu, Brute?“* Cazi, Cezar! 


45 Muntele Olimp era sălaşul zeilor şi numele său este folosit aici 
în sens metaforic pentru zeii care îl locuiesc. A ridica (mişca) 
Olimpul înseamnă a încerca imposibilul şi în contextul de faţă 
implică ideea că, asemenea zeilor, nici Cezar nu poate fi clintit din 
hotărârea sa. 

46 Celebrele ultime cuvinte ale lui Cezar: Et tu, Brute? („Şi tu, 
Brutus”) an dat naştere la discuţii istorice controversate. Singurul 
istoric antic în a cărui operă sunt menţionate este Suetoniu, care 
le redă ca fiind: „Si tu, fiul meu?” şi pe care le explică într-un sens 
foarte precis, şi anume că Brutus era fiul natural al lui Cezar, care 
avusese relaţii de dragoste cu mama lui Brutus, Servilia, un timp 
mai îndelungat înaintea naşterii lui Brutus. Plutarh preia informaţia 
de la Suetoniu, Shakespeare însă nu face nicio aluzie la această 
explicaţie, motiv pentru care cuvintele lui Cezar au fost în mod 
curent interpretate ca un reproş pentru lipsa de recunoştinţă a lui 
Brutus cu toată atitudinea binevoitoare şi prietenoasă a lui Cezar 

(Moare. ) 
Cinna: 
O libertate! Tirania-i moartă! 

Fugiţi şi daţi de veste la răspântii. 
Cassius: 

Luaţi cu-asalt tribunele! Strigaţi: 

Neatârnare! Libertate! Dezrobire! 
Brutus: 

Popor şi senatori, nu vă speriaţi! 

Staţi liniştiţi! Ambiţia-şi luă pedeapsa. 
Casca: 
Sus, la tribună, Brutus. 


Decius: 
Cassius, 
Te du şi tu. 
Brutus: 
Dar unde-i Publius? 
Cinna: 
Aicea e. L-a uluit răscoala. 
Metellus: 
Staţi cot la cot: prietenii lui Cezar 
Să nu cumva... 

Brutus: 


Nu-i vorba cum să stăm 
O, Publius, fii pe pace! Niciun rău 
Nici tu nici alţi romani n-or să îndure: 
Le spune asta. 
Cassius: 
Du-te-apoi, de teamă 


faţă de dânsul, însoţită de acordarea unor importante favoruri, ca 
de exemplu numirea lui Brutus ca pretor, funcţie la care râvnise de 
altfel şi Cassius, (v. nota 11). 

Poporul, năvălind, să nu atingă 
Bătrâna frunte-a ta. 
Brutus: 
O, du-te, Publius. 
De fapta noastră vrem doar noi, făptaşii, 
Răspunzători să fim. 
(Trebonius se înapoiază. ) 
Cassius: 
Unde-i Antoniu? 
Trebonius: 
Fugi înfricoşat să se ascundă. 
Bărbaţi, femei, copii privesc cu groază, 
Se vaită şi-aleargă parc-am fi 
În ziua judecății. 
Brutus: 
O, destin, 
Acum afla-vom care ţi-este voia. 
Cu toţii vom muri, doar amânare 
Şi scurt câştig de timp doreşte omul. 
Cassius: 
Acel ce fură vieţii zece ani, 
Atâta-i fură spaimei ei de moarte. 
Brutus: 
Mărturiseşte asta şi deodată 
Devine om de bine ucigaşul. 
l-am fost prieteni buni lui Cezar, dacă 
Ştiurăm să-i scurtăm teroarea morţii. 
Cădeţi dar la pământ, bărbaţi ai Romei. 
În sângele lui Cezar pân’ la coâte 
Vrem braţul să ni-l cufundăm şi spada 
să ne-o roşim, ieşind apoi în piaţă 
Şi arma sângerândă sus, în aer, 
Rotind-o, să strigăm: o libertate, 

Salvare, pace! 
Cassius: 
La pământ, romani! 
În sânge vă-mbăiaţi. O, câte veacuri 
Vor repeta mereu măreaţa scenă 
În state ce-or s-apară şi în limbi 
Ce nimeni încă n-a vorbit! 
Brutus: 
În joc 
O sângera din nou de atâtea ori 
Acelaşi Cezar, prăvălit în ţărnă, 
La fel cu ea, sub statua lui Pompei. 
Cassius: 
De câte ori s-o întâmpla aceasta 
Se pomeni şi ceata noastră: lată, 
Zicându-se bărbaţii ce ştiură 
Să-şi libereze ţara. 
Decius: 
Nu plecăm? 
Cassius: N 
Da, să plecăm. In frunte meargă Brutus 
Şi-n jurul lui să-mpodobim cortegiul 
Cu inimile cele mai viteze 
Ce Roma cunoscu. 
(Intră un slujitor.) 
Brutus: 
Au cine vine? 
E un prieten al lui Marc-Antoniu. 
Slujitorul: 
Stăpânul meu îmi porunci, o Brutus, 
să îngenunchi. Îmi dete Marc-Antoniu 
_Poruncă să mă prăbuşesc în ţărnă 
In faţa ta şi-apoi să-ţi spun acestea: 

E nobil Brutus, îndrăzneț, cinstit 
Şi înţelept. Un rege fuse Cezar, 
Măreţ, neînfricat şi milostiv. 

Mi-e drag şi îl cinstesc pe Brutus. Teamă 
Avui de Cezar; l-am cinstit de-asemeni 
Şi l-am iubit. Îngăduieşte, Brutus, 
Lui Marc-Antoniu să vie fără teamă 
Spre-a cerceta cum meritat-a Cezar 
Să moară-n felul lui; pe Cezar mort 
Mai mult nu-l va iubi decât pe Brutus 
Cel viu şi nobil: toată-a lui credinţă 
Va sta alături de-a lui Brutus soartă 
În şovăirea stăpânirii lui. 

Aşa vorbi stăpânul meu Antoniu. 


Brutus: 
Viteaz şi înţelept îţi e stăpânul. 
Aşa-l crezui de-a pururi. 
Îi spune, dacă vrea să vină-aicea, 
Că va primi ceruta lămurire. 
Pe cinstea mea că fără vătămare 
Se va întoarce. 
Slujitorul: 
Îl aduc îndată. 
(lese.) 
Brutus: 


Uşor l-am câştiga amic pe-Antoniu. 
Cassius: 

Din inimă-o doresc. Dar nu ştiu ce 

Îmi spune să mă tem şi presimţirea 

Mereu îmi e de fapte întărită. 
Brutus: 
Dar iată-l! 

(Intră Antoniu.) 

Bine ai venit, Antoniu! 
Antoniu (privind cadavrul lui Cezar): 

Măreţe Cezar! Tu stai în ţărână? 
Cu slava ta, cu prăzi şi cu triumfuri, 
Cu tot ce-ai cucerit te-ai strâns aicea? 
Adio, nobili domni, nu ştiu pe cine 
Doriţi să mai jertfiți şi cine este 
Sortit să cadă. Dacă însă eu 
Mă număr printre-aceştia, nu-i prielnic 
Alt ceas ca ceasul morţii lui. 
Unealtă mai de preţ nu ştiu ca spada 
Cu cel mai nobil sânge-mpodobită. 
Dacă duşman mă credeţi. Vă implor 
Făceţi-vă plăcerea, înroşită 
Cât vă e mâna umedă de sânge. 

O mie de-ani de-aş mai trăi, nicicând 
N-aş fi mai pregătit să mor: alt loc 
Şi altă moarte nu mi-ar fi mai bună 
Ca lângă Cezar, secerat de voi, 
Stăpâni prea străluciți ai vremii noastre. 

Brutus: 

O Marc-Antoniu, moartea nu-ţi cerşi. 
Părem desigur cruzi şi sângeroşi 
Precum aceste mâini şi fapta noastră 
Ne-arată, însă vezi doar mâna noastră 
Şi fapta sângeroasă ce-mplinit-a. 
Tu nu priveşti în pieptul nostru: mila 
Ce o simţirăm pentru soarta Romei 
Nenorocită (mila stinge mila, 

Aşa cum focul stinge focul) mila 
Izbi pe Cezar. Sabia noastră însă 
Tocită este pentru tine,-Antoniu, 
Şi-aceste braţe, vezi-le, cu toată 

Isprava lor, aceste inimi ţie 
Frăţeşte închinate, vin în cale-ţi 
să te primească cu iubire şi 
Cu gând cinstit şi-adâncă preţuire. 
Cassius: 
La împărţirea noilor onoruri 
Cuvântu-ţi va cădea greu în balanţă. 
Brutus: 
Aşteaptă doar să liniştim mulţimea, 
Înnebunită-acum de spaimă. Apoi 
Ţi-om lămuri de ce făcurăm astfel, 
De ce pe Cezar l-am izbit, iubindu-l. 
Antoniu: 
Mă-ncred în mintea voastră cumpănită, 
Întindă-mi fiecare mâna plină 
De sânge: Brutus, strânge-mi mâna, 
Vezi, o cuprind pe-a ta, o Caius Cassius, 
Şi mâna ta, o Decius Brutus, Cinna, 
Metellus. O viteze Casca, dreapta 
Întinde-mi-o; dă-mi mâna ta, Trebonius, 
Cea de pe urmă, însă nicidecum 
lubită mai puţin. O, nobili domni, 
Ce să mai spun? Pe-o râpă alunecoasă 
Îmi stă renumele, încât mi-e teamă 
Că pot să par linguşitor şi laş. 
O Cezar, mult te-am mai iubit! De unde 
Tu ne priveşti, ca moartea mai amară 
Nu e priveliştea lui Marc-Antoniu 
Strângând aceste mâini de sânge ude 
Şi încheind cu duşmanii tăi pace 
Chiar lângă leşul tău, o nobil suflet? 
O, de-aş avea ochi cât o răni în tine 
Şi-ar plânge tot atât cât sângerară 

Aceste răni, mai bună potrivire 


Ar fi decât, aşa cum sunt, prieten 
Cu-acei ce te uciseră. O, Iuliu, 
„lertare-ţi cer! O nobil cerb, aicea 
In locu-acest-ai fost vânat, în locul 
Acesta ai căzut. Hăitaşii, iată, 
Stau împrejurul tău şi au pe frunte 
Stigmatul morţii tale, purpuriul. 
O lume, ăstui cerb i-ai fost pădurea 
Şi el ţi-a fost mândria, o, tu, lume 
Sălbăticită. Zaci întins, întocmai 
Ca fiara abătută de o ceată 
De prinți. 
Cassius: 


Antoniu... 
Antoniu: 
lartă, Caius Cassius 
Aşa-ar putea vorbi chiar şi duşmanii 
Lui Cezar. Un prieten poate-aceste 
Cuvinte măsurate să rostească. 
Cassius: 
Nu veştejesc că-l preţuieşti pe Cezar. 
Dar vreau să ştiu de eşti cu noi alături? 
Ne eşti prieten sau ar fi mai bine 
Să mergem mai departe fără tine? 
Antoniu: 

Ne-am strâns cu toţii mâna, dar apoi 
Pe mine m-am uitat privind la Cezar. 
Vă sunt prieten, dragi îmi sunteţi, dar 
Nădăjduiesc să aflu ce temeiuri 
Putut-au să vă facă a vedea 


În Cezar o primejdie. 
Brutus: 

Desigur. 
Altminteri joc nebun ar fi acesta. 
Temeiurile noastre-au fost atâta 
De bine cumpănite încât, dacă 
Chiar fiu lui Cezar i-ai fi fost, destule 
Ţi s-ar părea. 


Antoniu: 
Doar asta mi-e dorinţa. 
Aş mai dori să mi se-ngăduiască 
În piaţă corpul să-l expun, în urmă, 

Ca fost prieten, de pe o tribună 

să pot vorbi la slujba funerară. 
Brutus: 

Ţi se va-ngădui, o Marc-Antoniu. 
Cassius: 


O vorbă, Brutus! 
(Îl ia deoparte.) 
Nu ştii ce-ai promis. 
Nu-ngădui Antoniu să vorbească. 
Poţi prevedea discursul lui mulţimea 
Cum o va răscoli? 
Brutus: 
Mă iartă, Caius, 
Eu cel dintâi sui-voi la tribună. 
Motivele uciderii lui Cezar 
Le-oi arăta. Tot ce va spune-Antoniu 
Voi declara că e cu voia noastră 
Şi că ne învoim ca, după datini, 
Să i se dea lui Cezar toată cinstea. 
Nu pagubă, câştig avea-vom astfel. 
Cassius: 
Din toate acestea, ce-o să iasă oare? 
Nu-mi place treaba asta! 

Brutus: 


Marc-Antoniu, 
Cadavrul poţi să-l iei de-aici. Vorbirea-ţi 
să n-o îndrepţi în contra noastră. Altfel, 
Tot binele poţi spune despre Cezar, 
Dar amintind că e cu voia noastră. 
Dacă nu faci aşa, la funeralii 
Nu vei lua parte! Pe acea tribună, 
Unde mă duc, veni-vei tu în urmă 
Şi după mine vei vorbi. 
Antoniu: 
Aşa să fie. 
Atâta vreau. 
Brutus: 
Deci leşul îngrijeşte-i 
Şi ne urmează. 
(Toţi ies, afară de Antoniu.) 
Antoniu: 
lertare-ţi cer, o lut însângerat 
Prea blând m-arăt cu-aceşti casapi ai tăi! 
Eşti rămăşiţa celui mai de seamă 
Bărbat ce a trecut cândva prin veacuri. 
Nenorocire mâinii ce vărsat-a 
Scump sângele acesta! Prevestire 
Fac, iată, contemplând aceste răni 
Ce-şi cască gura purpurie, mută. 
Cerându-mi să jelesc şi să vorbesc: 
Pe capete de oameni va cădea 
Blestemul greu şi furia în case, 
Sălbaticul război civil curând 
Va bântui italice tărâmuri. 
Distrugerea şi sângele şi groaza 
Atâta vor părea obişnuite 

Că mamele-or zâmbi, văzându-şi pruncii 
Crunt sfâşiaţi în ghiare de războinici. 
Cruzimea mila va înăbuşi-o. 
Şi spiritul lui Cezar, răzbunare 
Vânând alăturea cu duhul Ate“ 
Urcat fierbinte din infern, pământul 
L-o-nfiora strigând cu glas tiranic: 
„Fără-ndurare”**, până când copoii 
Războiului, scăpaţi din lanţ, atâta 
Vor răspândi hidoasa lor ispravă 
Că tot pământul o duhni a leşuri 
Ce-şi cată cuvioasa-ngropăciune. 
(Intră un slujitor.) 
Slujeşti pe-Octaviu Cezar? Nu-i aşa? 
Slujitorul: 
Da, Marc-Antoniu. 
Antoniu: 
Scriindu-i, Cezar l-a chemat la Roma. 
Slujitorul: 
Primi scrisoarea. Este-a cum pe drum. 
Poruncă-mi dete cu grai viu, la tine 
Să mă înfăţişez. 
(Zăreşte cadavrul lui Cezar.) 
O, Cezar! 
Antoniu: 


47 Ate este înfăţişată de Homer ca fiica lui Zeus, iar de poetul 
Hesiod (sec. VIII î.e.n.) ca fiica zeiţei conflictelor. La grecii antici ea 
personifică orbirea morală sau pasiunile necontrolate. 

În opera lui Shakespeare Ate personifică răutatea şi discordia. 
48 Folosirea expresiei „fără îndurare” era o prerogativă a 
monarhilor şi era rostită în cazul asaltului final al unei cetăţi, 
însemnând acordarea dreptului soldaţilor de a ucide fără milă pe 
învinşi, inclusiv şi pe oricare dintre locuitorii civili şi de a jefui fără 
niciun fel de îngrădire populaţia. 


i 73 = 


Opere Complete Volumul 5 
Grea 
Ţi-e inima, mergi într-un colţ şi plânge. 
Durerea molipseşte, văd, căci, ochii-mi 
Zărind mărgăritarele mâhnirii 
În ochii tăi, s-au umezit. Stăpânul 
Departe-i? 
Slujitorul: 
Va-nnopta la şapte mile. 
Antoniu: 
Înapoiază-te călare, spune-i 
Ce s-a-ntâmplat. E Roma-ndoliată 
Şi plină de primejdii. Pentru-Octaviu 
Nu este priincioasă, Mergi degrabă 
Şi spune-i asta. Nu, aşteaptă încă... 
Mai zăboveşte până când cadavrul 
L-oi duce-n piaţă şi isprava crudă 
A sângeroşilor bărbaţi, dezvăluind-o 
Mulţimii, voi vedea cum o primeşte; 
Ştiind acestea, vei putea lui Cezar 
Cel tânăr să-i anunţi cum stăm pe-aicea. 
Hai, dă-mi o mână de-ajutor. 
(les ducând cadavrul lui Cezar.) 


Scena 2 


Forul. 
Intră Brutus şi Cassius cu o mulțime de cetățeni. 


Cetățenii: 
Să ni se dea îndată socoteală! 
Brutus: 
Veniţi atunci şi ascultați, prieteni. 
Tu, Cassius, o ia pe altă stradă, 

să împărţim mulţimea. 
Pe mine cine vrea să mă asculte 
Rămâne-aici. Pe Cassius urmeze-l 
Acei ce-l vor pe el. Temeiul morii 
Lui Cezar arăta-vom tuturora. 
Întâiul cetățean: 
Vreau să-l ascult pe Brutus. 
Al 2-lea cetățean: 
Eu mă duc 
Pe Cassius să-l ascult şi lămurirea, 
Din două părţi venită, cumpăni-vom. 

(Cassius iese cu câțiva cetățeni. Brutus se suie la 
tribună.) 

Al 3-lea cetățean: 

Cinstitul Brutus s-a urcat. Tăcere! 

Brutus: 

Staţi liniştiţi până la urmă. 

Romani! Concetăţeni! Prieteni! Ascultaţi-mă şi fiţi 
liniştiţi ca să mă puteţi asculta. Încredeţi-vă în 
cinstea mea şi preţuiţi-mi cinstea ca să mă puteţi 
crede. Judecaţi-mă cu înţelepciunea voastră şi ţineţi- 
vă mintea trează, ca să puteţi judeca mai bine. Dacă 
este cineva în această adunare care l-a iubit din 
inimă pe Cezar, afle că iubirea lui Brutus pentru 
Cezar n-a fost mai mică decât a lui. Şi dacă acest 
prieten mă întreabă pentru ce s-a ridicat Brutus 
împotriva lui Cezar, îi voi răspunde: am făcut-o nu 
fiindcă iubirea mea pentru Cezar a fost mai mică, 
dar fiindcă iubirea mea pentru Roma a fost mai 
mare. Aţi fi voit ca Cezar să trăiască, dar să muriţi 
cu toţii ca sclavi, sau Cezar să moară, pentru ca voi 
să puteţi trăi ca oameni liberi? Fiindcă Cezar m-a 
iubit, îl plâng; fiindcă a fost fericit, mă bucur; fiindcă 

a fost viteaz, îl cinstesc; dar fiindcă a fost însetat de 
putere, l-am ucis. Aşadar, lacrimi pentru iubirea lui, 
bucurie pentru fericirea, cinste pentru vitejia şi 
moarte pentru setea lui de putere. Cine este aici 
atât de josnic, încât să fi dorit sclavia? Dacă este 
cineva, s-o spuie, căci l-am jignit. Este cineva aici 
atât de grosolan, încât să nu dorească a trăi ca un 
roman? Dacă este cineva, s-o spuie, căci l-am jignit. 
Cine este aici atât de rău, încât să-şi uite iubirea 
patriei? Dacă este cineva, s-o spuie, căci l-am jignit. 
Mă opresc, să primesc răspunsul. 

Cetățenii (dintr-o dată): Nimeni, Brutus, nimeni. 

Brutus: Atunci n-am jignit pe nimeni. Nu i-am făcut 
lui Cezar altceva, decât ce i-aţi face voi lui Bratus. 
Indreptăţirea morţii lui este înscrisă la Capitol: 
Gloria lui nu este micşorată, dacă a avut merite, şi 
nu-i sunt mărite greşelile pentru care a suferit 
moartea. 

(Apare Antoniu cu alti cetățeni purtând trupul lui 
Cesar.) 

lată leşul lui Cezar, plâns de Marc-Antoniu, care 
deşi n-a luat parte la moartea lui, se va bucura de 
binefacerile ei, luându-şi locul în viaţa publică. Cine 
dintre voi va fi lipsit de locul său? Zicând acestea 
plec. Am ucis pe cel mai bun prieten al meu pentru 
salvarea Romei şi păstrez acelaşi pumnal pentru 
mine însumi, dacă patria va avea nevoie de moartea 
mea. 

Cetățenii: 

r Trăiască Brutus! Trăiască! Trăiască! 

Intâiul cetățean: 

Duceţi-l în triumf acasă. 
Al 2-lea cetătean: 

Să-i ridicăm o statuă alături 
De toţi străbunii lui. 
Al 3-lea cetățean: 
să fie Cezar! 
Al 4-lea cetățean: 
Încununaţi în Brutus ce a fost 
Mai bun în Cezar. 
Întâiul cetățean: 
Duceţi-l acasă 
Cu strigăte voioase şi urale. 
Brutus: 
Concetăţeni... 
Al 2-lea cetățean: 
Tăceţi! Vorbeşte Brutus. 
Întâiul cetățean: 
Tăcere! 
Brutus: 
Buni cetăţeni, lăsaţi-mă acasă 
să plec neînsoţit. Vă rog rămâneţi 
Cu Marc-Antoniu. Cinstea cuvenită 
Daţi trupului lui Cezar. Pe Antoniu 
Cu cinste l-ascultaţi. Cu voia noastră 
Va preamări el gloria lui Cezar. 
Rămâneţi toţi aici, atâta vreme 
Cât va vorbi Antoniu; plec singur. 
(Pleacă.) 
Întâiul cetățean: 
Rămâneţi! Pe Antoniu s-ascultăm. 
Al 3-lea cetățean: 
să uree la tribună. Ascultaţi-l! 
Sus, nobile Antoniu, la tribună. 
Antoniu (urcă la tribună): 
Lui Brutus mulţumesc că m-ascultaţi. 

Al 4-lea cetățean: 
Ce-a zis de Brutus? 
Al 3-lea cetățean: 
Zice că lui Brutus 
Îi e dator că stăm să-l ascultăm. 
Al 4-lea cetățean: 
Ar fi mai bine dacă împotriva 
Lui Brutus n-ar cârti. 
Întâiul cetățean: 
Cezar tiran a fost. 
Al 3-lea cetățean: 
Desigur. Şi norocul nostru este 
Că Roma a putut scăpa de el. 
Al 4-lea cetățean: 
Tăcere! Ascultaţi-l pe Antoniu, 
Ce va putea să spună. 


Antoniu: 
Prea cinstiţi 
Romani... 
Cetățenii: 
Tăcere-acolo! Ascultaţi-l! 
Antoniu: 


Prieteni! Cetăţeni! Romani! Vă rog 
Să m-ascultaţi. Venii aici pe Cezar 
să îl îngrop, nu slavă să-i aduc. 
Ce face rău un om trăieşte încă 
Şi după moartea lui. Adesea însă 
Se-ngroapă binele cu el. Să fie 
La fel cu Cezar. Prea cinstitul Brutus 
De setea-i de putere v-a vorbit: 
Greşeala-i mare a plătit-o scump. 
Venit-am să vă spun cuvântul meu 
La funeraliile lui Cezar. Brutus 

M-a învoit, cu ceilalţi deopotrivă 
(Căci Brutus este un bărbat cinstit 
Ca şi ceilalţi; toţi sunt bărbaţi cinstiţi). 
Mi-era prieten drept şi credincios: 
Dar Brutus spune că râvnea puterea - 
Şi Brutus este un bărbat cinstit. 
Mulţi prinşi în lupte a adus la Roma, 
Tezaurul umplându-l până-n vârf 
Cu aurul răscumpărării lor. 
Prin asta Cezar a râvnit puterea? 
Sărmanii când gemeau, a plâns şi Cezar: 
Mai aspră este setea de putere. 
Dar Brutus spune că râvnea puterea - 
Şi Brutus este un bărbat cinstit. 
Văzut-aţi toţi cum i-am întins coroana 
Regească de trei ori la Lupercalii. 
De trei ori a respins-o. E aceasta 
Un semn al setei de putere? Brutus 
Ne spune însă că râvnea puterea - 
Şi, sigur, Brutus e bărbat cinstit. 
N-aduc tăgadă vorbelor lui Brutus, 
Dar sunt aici cu voi să spun ce ştiu. 
Cu toţii l-aţi iubit cândva pe drept. 
Temei nu mai aveţi să-l plângeţi astăzi? 
Te-ai pitulat sub frunţi de dobitoace, 
O, judecată! Omul te-a pierdut. 
lertare, inima mi-a coborât 
În raclă, lângă Cezar, şi-n tăcere 
Aştept acum la mine să se-ntoarcă. 
Întâiul cetățean: 
Îmi pare că vorbirea lui e dreaptă. 
Al 2-lea cetățean: 
De stai şi cumpăneşti, vezi că lui Cezar 

O mare nedreptate i-au făcut. 
Al 3-lea cetățean: 
Ce credeţi, meşterilor? Mi-este teamă 
Că unul şi mai rău veni-va-n locu-i. 
Al 4-lea cetățean: 
Aţi auzit? A refuzat coroana. 
_ Se vede deci că nu râvnea puterea. 
Intâiul cetățean: 
De e adevărat, scump or plăti-o. 
Al 2-lea cetățean: 
Sărmanul! la uitaţi-vă cum ochii 
| s-au făcut, plângând, ca focul roşii. 
Al 3-lea cetățean: 
Antoniu-i cel mai nobil om din Roma. 
Al 4-lea cetățean: 
Luaţi seama, vrea din nou să ne vorbească. 
Antoniu: 
E doar o zi de când întreaga lume 
Zadarnic i s-ar fi opus lui Cezar. 
Priviţi-l astăzi mort, nici cel din urmă 
Glotaş nu-l vezi plecându-i-se-n faţă. 
O cetăţeni, de-aşi vrea s-aprind turbarea, 
Răscoala-a mintea şi simţirea voastră, 
Nedrept aş fi cu Cassius şi Brutus, 
Pe care-i ştiţi că sunt bărbaţi cinstiţi. 
Nedrept n-aş vrea să fiu cu ei, mai bine 
Cu cel ce-i mort, cu mine şi cu voi, 
Decât cu-acei bărbaţi cinstiţi. Dar iată 
Un testament purtând sigiliul 
Lui Cezar. L-am găsit la el acasă”, 
Cuprinde voia lui cea de pe urmă. 


49 Plutarh afirmă că testamentul lui Cezar a fost mai întâi citit în 
senat. 

O, de-ar putea poporul să asculte 
Ce-i scris în testament (vă rog, iertare, 
Nu mă gândesc să vi-l citesc), atuncea 
S-ar repezi cu toţii să-i sărute 
Aceste răni, batistele în sfântul 
Lui sânge şi-ar muia, cu toţi ar cere 
Măcar un fir din părul lui, pe care 
Murind l-ar pomeni în testamente, 
Lăsându-l prețioasă moştenire 
Urmaşilor. 
Al 4-lea cetățean: 
Vrem s-ascultăm. Citeşte, Marc-Antoniu, 
Ce-i scris în testament. 
Cetățenii: 
Da! Testamentul 
Lui Cezar ni-l citeşte! 
Antonio: 
Buni prieteni, 
Răbdare! Nu am voie să-l citesc. 
Nu se cuvine să aflaţi iubirea 
Lui Cezar pentru voi. Nu sunteţi pietre, 
Nu sunteţi lemne, sunteţi oameni: astfel 
Dac-aţi cunoaşte ce e scris într-însul, 
Aţi arde-n flăcări, v-ar turba mânia. 
Nu trebuie s-aflaţi moştenitorii 
Lui Cezar că sunteţi. Ce-ar fi de-aţi şti-o? 
Cetățenii: 
Citeşte testamentul, Marc-Antoniu! 
Citeşte testamentul! Testamentul! 
Antonio: 
Vă rog s-aveţi răbdare! Aşteptaţi! 
Prea mult m-am avântat vorbind de-acestea. 
Mi-e teamă să nu vatăm pe cinstiţii 

Bărbaţi ce l-au străpuns. Mi-e teamă foarte. 
Al 2-lea cetățean: 
Ah, trădători sunt prea cinstiţii. 
Cetățenii: 
Vrem testamentul! Testamentul! 
Al 2-lea cetățean: 
Rău-făcători şi ucigaşi au fost! 
Citeşte testamentul! Testamentul! 
Antoniu: 
Deci mă siliţi să vi-l citesc? În jurul 
Lui Cezar mort vă adunaţi în cerc 
Să vi-l arăt pe-acel ce vă făcu 
Moştenitorii lui. Pot să cobor? 
Cetățenii: 
Apropie-te! 
Al 2-lea cetățean: 
Coboară! 
(Antoniu coboară de la tribună.) 
Al 3-lea cetățean: 
Poţi să vii! 
Al 4-lea cetățean: 
Înconjuraţi-l! 
Întâiul cetățean: 
Îndepărtaţi-vă de raclă şi de mort. 
Al 2-lea cetățean: 
Cinstitului Antoniu-i faceţi loc! 
Antoniu: 
Nu vă-mbulziţi aşa! Staţi mai departe! 
Cetățenii: 
Loc! Înapoi! 'Napoi! 
Antoniu: 
De mai aveţi în ochii voştri lacrimi, 
Să le vărsaţi vă pregătiţi. Această 

Manta o ştiţi de mult. Mi-aduc aminte 
Întâia oară când a pus-o Cezar. 
Era în cort, într-un amurg de vară - 
În ziua-n care-nfrânse pe nerviţi” - 
Priviţi, pumnalul Cassius pe-aici 
L-a-nfipt şi pizmătareţul de Casca. 
Uâtaţi-vă cum sfâşie mantaua. 
lubitul Brutus pe aici înfipse 
Pumnalul lui şi lama blestemată, 
Scoţând-o, sângele lui Cezar, iată, 
Afară năvăli să vadă dacă 
lubitul Brutus ciocănise-n poartă 
Aşa câineşte. Brutus pentru Cezar 
Era, precum o ştiţi, un înger. Zei, 
Mărturisiţi ce drag îi fuse Brutus 
Prea nobilului Cezar. Mai avan 
Nu l-a durat o altă lovitură. 
Văzând pe Brutus că loveşte, Cezar 
De nerecunoştinţă doborât 
A fost mai mult decât de ascuţişul 
Trădării. Inima-i atât de mare 
Se frânse şi în mantie-ascunzându-şi 
Obrazul, sub statuia lui Pompei 
Ce sângera”!, căzu măreţul Cezar. 


50 Victoria câştigată de Cezar împotriva tribului nerviţilor (57 
î.e.n.) a fost una din cele mai greu obţinute şi decisivă totodată în 
tot cursul războiului galic, întrucât nemţii erau cel mai dârz dintre 
toate triburile belgilor. Cezar însuşi a luptat alături de soldaţii săi 
îmbărbătându-i şi dându-le exemplu de vitejie. 

Victoria asupra nerviţilor a fost sărbătorită la Roma cu ospeţe 
populare şi procesiuni de o amploare nemaicunoscută până 
atunci. 

Marc Antoniu nu a luat însă parte la acea bătălie deoarece a 
venit în Galia, cu întăriri pentru Cezar, abia trei ani mai târziu. 

51 Legenda sângerării statuii lui Pompei este menţionată de 


~ 83 ~ 


Opere Complete Volumul 5 
O, ce cădere, cetăţeni! Căzurăm 
Şi eu şi voi cu el; cu toţi căzurăm. 
lar peste noi se răsfăţa trădarea 
Cea sângeroasă. Plângeţi, înţeleg 
Împunsătura milei c-o simţiţi. 
Sunt picături de har. Credeţi voi oare 
Mantaua doar că este sfâşiată? 
Priviţi aici pe Cezar sfârtecat”” 
De trădători. 
Întâiul cetățean: 
O, jalnică vedere! 
Al 2-lea cetățean: 
O nobil Cezar! 
Al 3-lea cetățean: 
Întristată zi! 
Al 4-lea cetățean: 
Mişei şi trădători! 
Întâiul cetățean: 
Privelişte prea sângeroasă! 
Al 2-lea cetățean: 
Răzbunare! 
Sculaţi-vă, daţi foc, loviți! 
Ucideţi! Moarte, moarte tuturora! 
Antoniu: 


Plutarh ca arătând romanilor că Pompei se considera în fine 
răzbunat pe Cezar, care era vinovat de moartea sa. In acelaşi timp 
însă legenda corespundea şi vechilor tradiţii germanice conform 
cărora cadavrul victimei sângera la apropierea ucigaşului său (cf. 
sângerarea lui Siegfried, când Hagen Tronje, ucigaşul lui, este 
obligat să treacă prin faţa mortului, dovedindu-i-se astfel 
vinovăția, - în Cântecul Nibelungilor). Astfel, prin cuvintele lui 
Antoniu, Shakespeare aminteşte publicului elisabetan şi de 
mitologia germanică. 

52 Dezvelirea de către Antoniu a cadavrului lui Cezar, arătându-i 
rănile, este de asemeni menţionată de Plutarh. 

Cetăţeni, staţi liniştiţi! 
Întâiul cetățean: 
Tăcere! Ascultaţi pe nobilul Antoniu! 
Al 2-lea cetățean: 
Vrem să-l ascultăm, să-l urmăm, să murim pentru 
el! 
Antoniu: 
lubiţi şi buni prieteni, nu aş vrea 
Sălbaticei furtuni a răzmeriţei 
Să vă azvârl. Acei ce făptuiră 
Sunt toţi bărbaţi cinstiţi. Anume care 
Pornire i-a-ndemnat la faptă nu ştiu! 
Toţi sunt cinstiţi şi înţelepţi, temeiul 
Cel potrivit al faptei îl vor spune. 
Simţirea n-o să v-o răpesc, prieteni. 
Nu sunt un vorbitor, cum este Brutus, 
Ci, cum să ştiţi, un om deschis şi simplu 
Care-mi iubesc prietenul, şi-aceasta 
O ştiu prea bine cei ce-ngăduiră 
Să vin aici să vă vorbesc de el. 
Căci n-am nici duh, nici darul de-a vorbi 
Ce-aţâţă sângele: eu spun ce ştiu 
Şi ce voi singuri ştiţi de mai-nainte. 
V-arăt aceste răni ale lui Cezar 
Cel mult iubit, aceste mute guri, 
Sărmane mute guri care vorbesc 
In locul meu: dac-aş fi eu Brutus 
Şi Brutus Marc-Antoniu - acel Antoniu 
Simţirea v-ar zburli şi ar da grai 
Acestor răni tăcute, ce-ar stârni 
Şi pietrele din Roma la răscoală. 
Al 3-lea cetățean: 
Răscoală! 

Întâiul cetățean: 
Daţi foc casei lui Brutus! 
Al 3-lea cetățean: 
să mergem, hai! Căutaţi conspiratorii! 
Antoniu: 
Concetăţeni, mai ascultați o clipă! 
Cetățenii: 
Tăcere, hei! Pe-Antoniu ascultaţi-l, 
Pe nobilul Antoniu! 
Antoniu: 
Ştiţi voi oare 
Ce faceţi, o prieteni? Ştiţi de ce 
A meritat iubirea voastră Cezar? 
Ah, nu! Nu ştiţi. Uitarăţi testamentul 
De care v-am vorbit. Deci ascultaţi-l. 
Cetățenii: 
Aşa e. Staţi pe loc şi ascultați 
Ce scrie-n testament. 
Antoniu: 
Aicea este 
De Cezar sigilat. O Moştenire 
De şaptezeci şi cinci de drahme lasă 
Oricărui cetăţean roman în parte. 
Al 2-lea cetățean: 
O nobil Cezar! Răzbunaţi-i moartea! 
Al 3-lea cetățean: 
Regescul Cezar! 


Antoniu: 
Ascultaţi, prieteni, 
În linişte. 
Cetățenii: 
Tăcere! 
Antoniu: 

Moştenire 
V-a mai lăsat grădinile lui toate, 
Boschetele-i, livezile plantate 
Pe malul celălalt al Tibrului, de-apururi 
Cu toţi urmaşii voştri-aflând acolo 
Loc de plimbări şi desfătări. Ei, iată 
Ce-nseamnă-a fi un Cezar. Oare când 
Asemenea cu el veni-va altul? 
Întâiul cetățean: 
În veci de veci nu va veni! Să mergem 
Şi leşul lui în piaţa cea sfinţită 
să-l ardem; cu tăciunii smulşi din rugu-i 
S-aprindem casele trădării. Leşul 
ÎI luaţi de-aici. 
Al 2-lea cetățean: 
Aduceţi foc! Hai, mergeţi! 
Al 3-lea cetățean: 
Distrugeţi băncile! 
Al 4-lea cetățean: 
Şi scaune, ferestre. 
Tot ce vă iese-n cale! 
(Cetăţenii ies cu trupul lui Cezar.) 
Antoniu: 
Porni şuvoiul. Piază-rea, te-n dreaptă 
Pe calea ta cum vrei!... 
(Soseşte un slujitor.) 
Ce-aduci, băiete? 
Slujitorul: 
Octaviu, doamne, a sosit în Roma. 
Antoniu: 
Dar unde e? 
Slujitorul: 
Cu Lepidus în casa 

Lui Cezar. 
Antoniu: 
Vreau să-l văd. Soseşte bine, 
Fortuna ne surâde şi cum e 
Prielnică, ne-o da tot ce-i vom cere”. 
Slujitorul: 
L-am auzit spunând că împreună 
Cu Cassius, Brutus a fugit din Roma 
Prin porţile cetăţii. 
Antoniu: 
Auziră 
Poporul ce se mişcă, răsculat 
De vorba mea. Hai, du-mă la Octaviu. 
(lese.) 


53 Plutarh relatează că Antoniu nu dorea câtuşi de puţin venirea 
lui Octavian la Roma, întrucât îl considera ca un rival periculos. De 
fapt, abia în toamna anului următor (43 î.e.n.), după ce avuseseră 
loc mai multe ciocniri între soldaţii lui Octavian şi aceia ai lui 
Antoniu şi Lepidus, primii doi şi-au rezolvat neînțelegerile şi au 
format Triumviratul împreună cu Marcus Aemilius Lepidus. Acesta 
din urmă fusese unul dintre susţinătorii lui Cezar şi îi fusese coleg 
de consulat în anul 46. Lepidus se afla în împrejurimile Romei la 
data asasinării lui Cezar şi a intrat în Roma, în noaptea zilei 
următoare asasinatului cu trupele pe care le comanda, pentru a 
menţine ordinea. 

Shakespeare însă precipită acţiunile în scopul obţinerii unor 
efecte dramatice. 

Scena 3 


O stradă. 
Intră Cinna poetuf*. 


Cinna: 
Benchetuind cu Cezar m-am visat; 
Idei sinistre-mi trec de-atunci prin minte, 
N-aş vrea să plec de-acasă, dar mă cheamă 
Ceva pe străzi, afară. 
(Intră cetățeni.) 
Întâiul cetățean: 
Cum te numeşti? 
Al 2-lea cetățean: 
Încotro? 
Al 3-lea cetățean: 


54 Helvetius Cinna era un poet care se bucura de oarecare faimă 
şi se număra printre prietenii lui Cezar. In noaptea următoare 
asasinării acestuia el a visat că luliu Cezar îl invitase la el la cină 
dar cum nu voia să accepte invitaţia, acesta îl apucă de mână 
trăgându-l cu forţa după el printr-un loc întunecat şi necunoscut. 
Adânc tulburat şi chinuit de visul care îi izgonise somnul, Cinna se 
hotărî, în dimineaţa următoare, să participe la funeraliile lui Cezar 
pentru a nu i se interpreta greşit absenţa. In timp ce se îndrepta 
spre Capitoliu, Cinna a fost însă confundat de câţiva cetăţeni cu 
senatorul Cinna, care participase la uciderea lui Cezar şi chiar îl 
atacase o dată foarte violent şi într-o cuvântare publică. Drept 
urmare poetul a fost linşat, nevinovat, de mulţimea care voia 
pedepsirea asasinilor. 

Unde locuieşti? 

Al 4-lea cetățean: 

Eşti căsătorit sau burlac? 

Al 2-lea cetățean: 

Răspunde fiecăruia îndată. 

Întâiul cetățean: 

Da, şi fără vorbe multe. 

Al 4-lea cetățean: 

Da, şi cu scaun la cap. 

Al 3-lea cetățean: 

Da, şi te sfătuim să fii sincer. 

Cinna: Cum mă cheamă? Încotro merg? Unde 
locuiesc? Dacă sunt căsătorit sau burlac? Ca să 
răspund fiecăruia îndată, fără vorbe multe, cu scaun 
la cap şi cu toată sinceritatea, voi spune, ca un om 
cuminte, că sunt burlac. 

Al 2-lea cetățean: Va să zică, atunci nebun e cine 
se însoară. Pentru asta ai merita una bană. Mai 
departe, hai, fără întârziere. 

Cinna: 

Mă duc la funeraliile lui Cezar. 

Întâiul cetățean: 

Ca prieten sau ca duşman? 

Cinna: 

Ca prieten. 
Al 2-lea cetătean: 
Ai răspuns îndată. 

Al 4-lea cetățean: 

Unde locuieşti? Fără vorbe multe. 

Cinna: 

Fără vorbe multe, locuiesc lângă Capitoliu. 

Al 3-lea cetățean: 

Cum te numeşti? Spune cinstit! 

Cinna: 

Pe cinstea mea că mă cheamă Cinna. 

Întâiul cetățean: 

Sfâşiaţi-l! E un conspirator. 

Cinna: 

Sunt Cinna poetul! Cinna poetul! 

Al 4-lea cetățean: Sfâşiaţi-l pentru versurile lui 
proaste! Sfâşiaţi-l pentru versurile lui! 

Cinna: 

Nu sunt Cinna conspiratorul. 

Al 4-lea cetățean: N-are-a face! Îl cheamă Cinna. 
Smulgeţi-i numele din inimă şi pe urmă goniţi-l. 

Al 3-lea cetățean: Sfăşiaţi-l! Sfâşiaţi-l! Aduceţi foc! 
Haide!  Aduceţi tăciuni aprinşi. La Brutus! La 
Cassius! Aprindeţi ce vă iese-n cale! Voi, duceţi-vă 
la casa lui Decius! Voi la Casca! Voi la Ligarius! 
Înainte! Să mergem! 

(Toti ies.) 


Actul IV 
Scena 1 


Roma. O cameră în casa lui Antoniu”. 


55 Plutarh arată în Viața lui Antoniu că Octavian, Antoniu şi 
Lepidus s-au retras într-o insulă în mijlocul unui mic râu, unde 
rămaseră împreună timp de trei zile în care îşi împărțiri între oi 
întreg imperiul roman, ca şi cum ar fi fost o moştenire părintească. 
Cei trei triumviri se loviră, însă, de mari greutăţi în ceea ce 
priveşte întocmirea listelor de proscrişi, fiindcă fiecare voia să-şi 
salveze rudele şi prietenii dar în acelaşi timp cerca moartea 
acelora pe care îi considera duşmani. |n cele din urmă 
sentimentele de ură şi răzbunare au învins, astfel încât, pentru a 
obţine proscrierea duşmanilor, fiecare dintre cei trei a consimţit 
să-şi sacrifice rude şi prieteni apropiaţi când i s-a cerut acest lucru 

Antoniu, Octaviu, Lepidus stau în jurul unei mese. 


Antoniu: 
Deci moară toţi al căror nume este 
Pe lista asta scris. 
Octaviu: 
Te învoieşti 
Şi fratele-ţi să moară, Lepidus?” 
Lepidus: 
Mă învoiesc. 
Octaviu: 
Înseamnă-l, deci, Antoniu. 
Lepidus: 
Nici Publius, feciorul sorii tale, 
Atunci să nu trăiască, Marc-Antoniu. 
Antoniu: 
Să nu trăiască, iată, fac un semn 
Care-l condamnă. Lepidus, în casa 
Lui Cezar du-te, adu testamentul 
Ca să vedem pe unde-l vom ciunti. 
Lepidus: 
Şi vă găsesc aici? 
Octaviu: 
Vom fi aicea sau la Capitoliu. 
(Lepidus iese.) 


de către vreunul dintre ceilalţi doi, în schimbul satisfacerii 
răzbunării sale personale. 

56 Fratele lui Lepidus, Lucius Aemilius Paulus, fusese consul în 
anul 50 î.e.n. şi deținuse multe funcţii înalte. El îl declarase pe 
fratele său, Marcus Lepidus, inamic public, fiindcă se aliase cu 
Marc Antoniu şi se alăturase partidului lui Marcus Brutus. A fost 
trecut pe lista proscrişilor în 45 î.e.n., la formarea Triumviratului, 
totuşi, după înfrângerea lui Cassius şi Brutus, la Philippi a fost 
iertat, dar a refuzat să se mai întoarcă la Roma cât a mai trăit. 

Antoniu: 
Ce om neisprăvit şi de nimic. 
E bun doar să alerge-ncoa şi-ncolo. 
Când lumea-n trei se-mparte, se cuvine 
A treia parte-a lumii s-o primească?” 
Octaviu: 
L-ai judecat doar vrednic de aceasta 
Când întocmind sentința noastră neagră 
Cerut-ai şi părerea lui. 
Antoniu: 
Octavin, 
Mai multe zile am văzut ca tine. 
Şi dacă-l copleşim cu-atâta cinste 
Spre-a ne scuti o parte din ocară, 
El, ca asinul încărcat de aur, 
O va purta, gemând şi asudând, 
Precum îl duci de hăţ sau de la spate. 
Dar când comoara ne-o ajunge bine 
Acolo unde vrem, i-o luăm din spate 
Şi ca măgarul uşurat l-om face 
Să mişte din urechi, păscând alături 
De alţi măgari în pajiştea obştească. 
Octaviu: 
Fă precum vrei, dar este un ostaş 
Mult încercat şi plin de vitejie. 
Antoniu: 
Şi calul meu e cam ca el, Octaviu, 
De aceea-i pun grăunţele în faţă 
Şi îl învăţ să lupte, să se-ntoarcă, 


57 Triumvirii căzură de acord să guverneze statul împreună. În 
acelaşi timp Antoniu primea în exclusivitate Galia; Octavian, Africa 
de Nord, Sicilia şi Sardinia; iar Lepidus, Spania. Shakespeare are în 
gând, probabil, ideea că Roma stăpânea teritorii în cele trei 


continente, Europa, Africa şi Asia. 

Să stea pe loc, să fugă înainte, 
Dar trupul lui îl mişcă duhul meu. 
Nu-i Lepidus mai mult decât mi-e calul; 
Cuvine-se să îl struneşti, din pinteni 
să îl conduci şi să-l îndemni cu vorba. 
Tovarăş e cu minte slabă, hrana-i 
Făcută-i din tertipuri şi din schime; 
Devine moda lui tot ce netrebnic 
A fost zvârlit de alţii. Deci de dânsul 
Să nu vorbim decât ca de-o unealtă. 
Octaviu, ascultă-aici mai bine. 
Sunt veşti de seamă. Cassius şi Brutus 
Ridică trupe. Grabnic trebuieşte 
Piept să le ţinem. Aliaţii noştri, 
Prietenii cei buni şi forţe câte 
De seamă-avem să strângem pentru luptă. 
Să ţinem sfat şi planul să ni-l facem 
Urzelii inamice-n jurul nostru 
Cum o să-i dăm de rost şi cunoscute 
Primejdii cum să le-abatem din cale. 
Octaviu: 
Să facem toate-acestea, căci duşmanii 
Ne hăituiesc şi latră-n jurul nostru; 
lar dintre cei ce ne surâd mi-e teamă 
Că-n mulţi mocnesc nenorociri o mie. 
(les.) 


Scena 2 
În tabăra de lângă Sardes. În faţa cortului lui 
Brutus. Tobe. Intră Brutus, Lucilius, Lucius şi soldați. 


Titinius şi Pindarus îi întâmpină. 

Brutus: 
Stai! 
Lucilius: 
Comanda daţi-o mai departe! Stai! 
Brutus: 
Ce-i nou, Lucilius? Cassius e pe-aproape? 
Lucilius: 
Departe nu-i şi Pindarus - priveşte - 
Veni salutul lui să ţi-l aducă. 
(Pindarus înmânează lui Brutus o scrisoare.) 
Brutus: 
Salatu-i e binevenit. Stăpânu-ţi, 
O Pindarus, schimbându-se deodată, 
Sau rău povăţuit, temei îmi dete 
Să vreau cele-ntâmplate neîntâmplate. 
Cum va sosi, mi-o da el socoteala. 
Pindarus: 
Nu mă-ndoiesc că nobilu-mi stăpân 
S-o arăta, cum e, cinstit şi demn. 
Brutus: 
Nu mă-ndoiesc nici eu. Dar tu, Lucilius, 
Îmi spune cum ai fost primit de el. 
Lucilius: 
Curtenitor, cu semnele cinstirii 
Dar nu şi cu simţirea lui cea caldă, 
Deschis vorbindu-mi, cu prietenie, 
Aşa ca altădată. 
Brutus: 
Mi-ai descris 
Prietenii cum se răcesc. Observă, 
Lucilius, când dragostea boleşte 
Şi e pe ducă, falsa curtenie 
Îşi face loc. Când credincioasă 

Rămâne inima, nevoie n-are 
De meşteşuguri. Prefăcuţii-ntocmai 
Ca soiul rău de cai: iuți sub zăbală, 
Jucând frumos în frâu, ne par puternici. 
Dar de-i împinge sângerosul pinten, 
_ Işi lasă coama-n jos, ca nişte gloabe 
li vezi pieriţi. - Se-apropie-oare Cassius? 
Lucilius: 
Armatele-i vor înnopta în Sardes. 
Cu Cassius împreună, călărimea 
Şi grosul oştilor e pe aproape. 
(Se aude un marş.) 
Tăcere! Ascultaţi! Au şi sosit. 
Să le ieşim încet în cale. 
(Intră Cassius cu, soldații.) 
Cassius: 
Stai! 
Brutus: 
Stai! Daţi comanda mai departe. 
(Voci în dosul scenei strigă.) 


Prima voce: 

Stai! 
A doua voce: 

Stai! 
A treia voce: 

Stai! 


Cassius: 
Ai fost nedrept cu mine, nobil frate! 
Brutus: 
O zei, mă judecaţi! O nedreptate 
Făcut-am cu duşmanilor vreodată? 
Pot eu s-o fac deci fratelui meu? 
Cassius: 

Brutus, 
Purtarea-ţi aspră-ascunde strâmbătatea. 
Şi de-ai făcut-o... 
Brutus: 
Mai încet, o Cassius, 
Domol îmi spune ce te doare. Firea 
Prea bine ţi-o cunosc. Cât ne privesc 
Armatele, ce doar iubirea noastră 
Să ştie-ar trebui, nu-i timp de sfadă. 
Poruncă dă-le să se-ndepărteze, 
În cortul meu năduful tău mi-l spune. 
Doresc să te ascult. 
Cassius: 
Pe căpetenii, 
O Pindarus, anunţă-i să-şi retragă 
Din locul ăsta trupele. 
Brutus: 
Lucilius, 
La fel să faci. Vezi, cât vom sta de vorbă 
să nu pătrundă nimenea aicea. 
Titinius şi Lucius să păzească. 
(Toţi ies.) 


Scena 3 


În cortul lui Brutus. 
Intră Brutus şi Cassius. 


Cassius: 
Nedreapta-ţi faptă astfel se vădeşte: 
Pe Lucius Pella, 'nvinuit că sarzii 
L-au cumpărat, îl condamnaşi. Scrisoarea 
Ce te ruga să-l ierţi, nesocotit-ai. 

Brutus: 
Scriind-o, ai fost tu nedrept cu tine. 
Cassius: 
Nu se cuvine-n timpuri ca acestea 
Orice păcat mărunt să-l iei în seamă. 
Brutus: 
Îngăduie-mi, o Cassius, să-ţi spun 
Că lumea strigă că eşti hrăpăreţ 
Şi slujbele le vinzi pe aur celor 
Ce sânt nedemni de ele. 
Cassius: 
Hrăpăreţ? 
Vorbind aşa, ştii că vorbeşte Brutus. 
Ar fi altminteri vorba ta din urmă. 
Brutus: 
Corupţia e nobilă când Cassius 
O săvârşeşte. Capul îşi ascunde 
Atunci pedeapsa. 
Cassius: 
Cum ai spus? Pedeapsa? 
Brutus: 
Gândeşte-te la idele lui marte! 
N-a sângerat în numele dreptăţii 
Slăvitul Cezar? Printre-aceia care 
Pumnalul au înfipt, a fost vreunul 
Atât de scelerat să nu dorească 
Dreptatea? Oare cei care-au lovit 
Pe primul om al lumii, n-o făcură 
Doar fiindcă pe tâlhari îi ocrotise? 
Să ne mânjim noi mâinile acuma 
Şi cinstea să ne-o vindem pentru-atâtea 
Infame daruri cât cuprinzi cu mâna? 
Mai bine un dulău lătrând la lună 

Decât roman să fiu de teapa asta. 
Cassius: 
Nu m-aţâţa, o Brutus; n-o să rabd. 
Nu ştii ce faci, când mă striveşti cu uşa. 
Sunt un soldat mai vechi ca tine; sunt 
Mai priceput şi mult mai mult în stare 
Să-mi spun cuvântul. 
Brutus: 
Vorbe, vorbe goale. 
Nu eşti nimic din toate astea, Cassius. 
Cassius: 
Ba sunt. 
Brutus: 
Nu eşti nimic din toate astea. 
Cassius: 
să nu m-aţâţi mai mult, că-mi ies din fire; 
Gândeşte-te la mântuirea ta. 


Brutus: 
Om uşuratic, înapoi! 
Cassius: 
E cu putinţă? 
Brutus: 


Ascultă-mă, vreau să-ţi vorbesc. Se cade 
Să mă supun eu fierbinţelii tale? 
să mă-nspăimânt de un nebun în furii? 
Cassius: 
O zei, o zei, să rabd eu toate astea? 
Brutus: 
Atât şi chiar mai mult. Turbează până 
S-o frânge pieptul tău şi fălnicia-i. 
Îţi varsă-asupra sclavilor mânia 
Şi fă-i să tremure. Să-ţi fug din cale? 
Pe lângă tine să mă gudur? Vrei 

Să mă supun eu nazurilor tale? 
Pe zei, veninu-nghite-ţi, de-ai crăpa. 
De azi-nainte îmi bat joc de tine. 
Ţi-oi râde-n faţă când înţepi ca viespea. 
Cassius: 
Aici ajuns-am? 
Brutus: 
Un soldat mai bun 
Ca mine-ai spus că eşti. Hai, dovedeşte-ţi 
Vorbirea îngâmfată. Mi-ar plăcea. 
De la viteji mi-e dragă-nvăţătura. 
Cassius: 
Eşti prea nedrept, o Brutus, prea nedrept. 
Soldat mai vechi am spus, dar nu mai bun. 
Am spus mai bun? 


Brutus: 
Şi dac-ai spus, ce-mi pasă? 
Cassius: 
Ah, Cezar nu m-ar fi-nfruntat aşa. 
Brutus: 


Nu mai vorbi. Nici tu pe Cezar astfel 
Nu îndrăzneai să-l râcâi. 


Cassius: 

Nu-ndrăzneam? 
Brutus: 

Nu. 

Cassius: 

Nu-ndrăzneam? 
Brutus: 

Pe viaţa ta ţi-o spun 
Că îndrăzneală nu ai fi avut. 

Cassius: 


Să nu te-ncrezi în dragostea-mi prea mult. 

N-aş vrea să fac ce-aş regreta pe urmă. 
Brutus: 

Poţi să regreţi ce ai făcut 'nainte. 
Ameninţările-ţi nu mă-nspăimântă. 
Învestmântat în cinstea mea, o Cassius, 
Aceste-ameninţări nu mă ating. 
Cum nu m-atinge suflul cel zadarnic 
Al vântului. Trimis-am eu la tine 
Cerându-ţi împrumut un pumn de aur. 
Şi rugămintea mi-ai respins. Mijloace 
Urâte n-am, ca tine, să găsesc 
Bani cât aş vrea. Pe cer! Mai bine-aş bate 
Din inima-mi monetă şi în picuri 
Tot sângele mi-ar curge-n chip de drahme 
Decât să smulg ţăranilor din mâna 
Lor aspră, biet avutul lor, cu trudă 
Agonisit. Eu aur ţi-am cerut 
Soldaţii să-mi plătesc; nu mi l-ai dat. 
Se cuvenea să facă astfel Cassius? 
Răspunsul meu lui Caius Cassius altfel 
L-aş fi-ntocmit. O, dacă Marcus Brutus, 
Zgârcit ca tine, şi-ar închide punga 
Cu banii lui murdari, atuncea, zei, 

Cu trăsnetele voastre îl izbiţi. 


Cassius: 
Nu te-am respins nicicând. 
Brutus: 
Ba m-ai respins. 
Cassius: 


Nu, n-am făcut-o. Cel ce îţi aduse 
Răspunsul meu a fost nebun, desigur. 
Îmi frânge Brutus inima. Cusururi 
Prietenului poţi să-i treci, dar Brutus 

Le vede pe-ale mele mult prea mari. 
Brutus: 
Nu le măresc cât timp nu-mi fac vreun rău. 
Cassius: 
Nu mă iubeşti. 


Brutus: 
Nu îţi iubesc cusurul. 
Cassius: 
Un ochi prietenesc nu l-ar vedea. 
Brutus: 


Un ochi linguşitor nu l-ar vedea, 
De-ar fi uriaş aşa cum e Olimpul. 
Cassius: 

Hai, vino Marc-Antoniu, vin' Octaviu 
Şi răzbunaţi-vă pe Cassius singur, 
Căci Cassius e obosit de viaţă: 
Urât de-acel pe care îl iubeşte, 
Sfidat de-un frate, dojenit ca sclavii, 
Pândite-i sunt cusururile toate, 
Trecute-n catastif, pe dinafară 
Ţinute minte, azvârlite-n faţă-mi. 
Ah, aş putea să-mi plâng cu lacrimi 
Tot sufletul! Pumnalul iată-l, 
Aici mi-e pieptul gol şi înăuntru 
Stă inima, bogată cum e mina 
Lui Plutus, întrecând în preţu-i 
Tot aurul din lume. Smulge-o dacă 
Eşti un roman! De nu te-am dăruit 
Cu aur, inima ţi-o dau. Înfige, 
Ca-n Cezar altădată, fierul tău! 
Când l-ai urât mai mult, iubirea-ţi fuse 
Mai mare decât dragostea pe care 
l-ai arătat lui Cassius vreodată. 

Brutus: 
Pumnalul vâră-n teacă! Mânios 
Eşti slobod să te-arăţi. Fă deci ce vrei: 
Plăteşte-ţi nazurile cu ruşinea. 
O Cassius, asemeni eşti cu mielul: 
Mânia stă în el ca focu-n piatră, 
O ciocăneşti, se-aprinde o scânteie, 
Apoi mi se răceşte. 
Cassius: 
Am trăit, 
Să-i fiu de râs iubitului meu Brutus, 
Când sânge-nveninat mă chinuieşte? 
Brutus: 
Venin simtii şi eu vorbind cu tine. 
Cassius: 
Mărturiseşti? Atunci întinde-mi mâna! 
Brutus: 


Şi inima. 
Cassius: 
O Brutus! 
Brutus: 
Ce îmi ceri? 
Cassius: 


Nu mă iubeşti destul încât să ai 
Răbdare când prin vine mă zoreşte 
Un sânge moştenit din partea mamei? 
Brutus: 
E bine, Cassius. De-aci-nainte 
Când aspru fi-vei cu iubitu-ţi Brutus 
Acesta îţi va spune că bătrâna 
Grăieşte-n tine şi-o să-ţi deie pace. 
(Se aud zgomote în dosul scenei.) 
Un poet (dinafară): 

Hei lasă-mă-năuntru! Vreau să-i văd 
Pe generali. Se ceartă între dânşii. 
Nu-i bine singuri să-i lăsăm. 
Lucilius (dinafară): 
Nu-i voie! 

Poetul (dinafară): 

Doar moartea poate să m-oprească. 
(Intră poetul, urmat de Lucilius, Titinius şi Lucius.) 
Cassius: 


Ce vrei? 

Poetul: 

Ruşine vouă, generali. Ce faceţi? 

lubiţi-vă-ntre voi, cum se cuvine; 

Moşneagul a grăit acum în mine. 
Cassius: 

Ce prost rimează cinicul acesta! 
Brutus: 


Hai, trântore, obraznicule, pleacă! 
Cassius: 
E felul lui aşa. Îl iartă, Brutus. 
Brutus: 
Mă voi gândi la firea-i, când mai bine 
Îşi va alege timpul să ne-o-arate. 
Îmi sunt de trebuinţă în război 
Nebuni cu clopoței? Hai, şterge-o! 
Cassius: 


Du-te! 
(Poetul iese.) 
Brutus: 
Lucilius şi Titinius, comandanții 
să afle găzduire pentru trupe. 
Cassius: 


Întoarceţi-vă-apoi şi pe Messala 

Aduceţi-l aici. 
(Lucilius şi Titinius ies.) 
Brutus: 
Vin dă-ne, Lucius. 
(Lucius iese.) 


Cassius: 

Nu te credeam atât de mânios. 
Brutus: 

O Cassius, mă rod dureri atâtea. 
Cassius: 


La ce ţi-e bună-atunci filosofia 
Dacă te laşi înfrânt de ceasul rău? 


Brutus: 
Durerea o îndur ca nimeni altul. 

Murit-a Portia. 
Cassius: 

Cum, Portia? 
Brutus: 

E moartă. 
Cassius: 
Te-am supărat atât şi mai trăiesc? 
Sfâşietoare pierdere, amară! 

De care boală? 

Brutus: 


Despărțirea noastră 
N-a îndurat şi nici văzând pe-Antoniu 
Cu-Octaviu alături luând puterea; 
- Aceste veşti sosit-au împreună - 
De aceea minţile-şi pierdu şi-n preajmă-i 
Când nimeni nu a fost, ea foc băut-a”*. 
Cassius: 


58 De fapt, Porţia se sinucide luând în gură jăratec, după moartea 
lui Brutus. 

Aşa-i fu moartea? 


Brutus: 
Astfel. 
Cassius: 
Zei eterni! 
(Intră Lucius cu vin şi lumânări.) 
Brutus: 


Nu mai vorbi de ea. Dă-mi un potir 
De vin şi cearta să-ngropăm într-însul. 
(Bea.) 
Cassius: 
De daru-acesta nobil mi-era sete. 
Potiru' până sus mi-l umple, Lucius. 
Din dragostea lui Brutus niciodată 
Nu voi gusta de-ajuns. 
(Bea. Intră Titinius şi Messala.) 
Brutus: 
Titinius, intră. 
Bine-ai-venit, Messala, 
Să şedem în juru-acestei lumânări şi-apoi 
Să stăm de vorbă despre multe lucruri. 
Cassius: 
O, Portia, ai murit. 
Brutus: 
Cassius, te rog, 
Nu mai vorbi de ea. Messala, iată. 
Primit-am veşti că Marc-Anton şi-Octaviu 
Au ridicat în contra noastră oaste 
Puternică; se-ndreaptă spre Philippi. 
Messala: 
Veşti tot la fel mi s-au trimis şi mie. 
Brutus: 
Cu ce adaos? 

Messala: 
Cu-adaosul că Octaviu 
Şi Marc-Anton şi Lepidus o sută 
De senatori ucis-au prin proscripţie 
Şi prin tăgada legii. 
Brutus: 
Nu-s la fel 
Scrisorile primite. Şaptezeci 
De senatori aflat-am că pieriră 
Ca jertfe-ale prescripţiei. E sigur 
Că Cicero se află printre dânşii. 
Cassius: 
Şi Cicero? 
Messala: 
Da. A murit. Aceeaşi 
Proscripție l-a ucis. Scrisoarea oare 
Din partea doamnei tale ai primit-o? 
Brutus: 
Nu, nu, Messala. 


Messala: 

Şi nimic nu spuse 

Scrisoarea despre ea? 

Brutus: 

Nimic, Messala. 
Messala: 

Ciudat îmi pare. 
Brutus: 


Dar de ce întrebi? 
Aflat-ai din scrisoarea ta ceva? 
Messala: 
Nu, doamne. 
Brutus: 
Adevărul mi-l arată 

De eşti roman. 
Messala: 
Ca un roman primeşte-l. 
Soţia ta muri în chip năprasnic. 
Brutus: 
Te du cu bine, Portia. Cu toţii 
Suntem sortiţi pieirii Cugetând 
Adeseori că e menită, morții, 
Primesc această veste cu răbdare. 
Messala: 
Un mare om îndură astfel marea 
Nenorocire care îl izbeşte. 
Cassius: 
Prin artă aş putea să fiu ca tine, 
Mi-ar sta de-a curmezişul însă firea. 
Brutus: 
De vii mai bine să vorbim. Ce ziceţi? 
Să ne-ndreptăm îndată spre Philippi? 
Cassius: 
Nu cred că-i potrivit. 
Brutus: 
Dar pentru ce? 
Cassius: 
Mai bine să ne caute duşmanul 
Puterea istovindu-şi-o, oştenii 
Căzându-i de-oboseală-n timp ce noi, 
Stând liniştiţi ne vom păstra tăria 
Şi-avântul tot. 
Brutus: 
Temeiul bun se cade 
Aceluia mai bun să i se plece, 
Întreaga ţară până la Philippi 
Ni se supune doar prin silnicie. 

Şi birul ei cu murmure plăteşte. 
Trecând prin ţară, rândurile lui 
Duşmanul îşi sporeşte, se-ntăreşte 
Şi capătă curaj: folosul ăsta 
Să i-l răpim cătându-l, la Philippi 
În drum să-i răsărim urmaţi de trupe... 
Cassius: 
Ascultă-mă, iubite. 
Brutus: 
O vorbă încă. 
Mai ia în seamă că amicii noştri 
Ne-au dat tot ce-au putut, că întregirăm 
Legiunile, că treaba este coaptă. 
Din zi în zi duşmanul creşte, culmea 
Noi am atins-o şi-am pornit la vale. 
Se schimbă soarta omenească-ntruna: 
Ştim valul cum ne bate, el ne duce 
Înspre noroc, dar dacă nu luăm seama, 
Călătoria vieţii ocoleşte 
Printre nevoi şi stânci. Aşa e marea 
Pe care navigăm şi dacă valul 
Ne saltă, se cuvine-a-l folosi; 
Zădărnicim altfel prilejul bun. 
Cassius: 
să facem deci aşa cum vrei; alături 
Vom căuta duşmanul la Philippi. 
Brutus: 
Adânca noapte a căzut pe noi 
În timp ce stam de vorbă; firea cere 
Nevoii bir să-i dăm; c-un pic de-odihnă 
S-o amăgim. Mai e ceva de spus? 
Cassius: 
Nu, noapte bună. Mâine dimineaţă 

În zori să ne trezim, şi-apoi, la drum! 
Brutus: 
Dă-mi să mă-mbrac de noapte, Lucius. 
(Lucius reintră şi apoi iese.) 
Cu bine, tu, Messala, noapte bună 
Titinius, o nobil, nobil Caius, 
Odihnă bună. 
Cassius: 
Scumpe frate Brutus. 
Rău începuse noaptea. Niciodată 
În inimile noastre dezbinarea 
Să nu mai intre. 


Brutus: 
Totu-i bine-acuma! 
Cassius: 
Îţi spun dar noapte bună. 
Brutus: 


Noapte bună, 
lubite frate. 
Titinius şi Messala: 
Doamne, noapte bună. 
Brutus: 
Somn bun! 
(Caius, Titinius şi Messala ies. Intră Lucius cu 
veşmintele de noapte.) 
Dă-mi haina să mă-mbrac de noapte. 
Lăuta unde ţi-e? 
Lucius: 
Aici, în cort. 
Brutus: 
Ştrengarule, ţi-e somn? Ai stat prea mult, 
N-ai nicio vină. Cheamă pe Claudius 
Şi pe ceilalţi, să doarmă-n cort pe perne. 

Lucius: 
Claudius! Varro! 
(Claudius şi Varro intră.) 
Varro: 
Ne-a strigat stăpânul? 
Brutus: 
Vă rog, prieteni, să dormiţi aici. 
S-ar prea putea curând să vă trezesc 
Spre-a duce-o vorbă fratelui meu Cassius. 
Varro: 
Stăm treji şi aşteptăm de vrea stăpânul. 
Brutus: 
Nu, asta nu! Culcaţi-vă, prieteni, 
Îmi schimb la noapte poate hotărârea. 
Priveşte, Lucius, cartea căutată: 
Era aici, în buzunarul hainei. 
Lucius: 
Ştiam că domnul meu nu mi-o dăduse. 
Brutus: 
Mă iartă, am devenit uituc, copile; 
De poţi tu ochii să-i mai ţii deschişi 
Îţi ia lăuta şi să-mi zici un cântec. 
(Varro şi Claudius se culcă.) 
Lucius: 
Îți cânt, stăpâne, dacă vrei. 
Brutus: 
Hai, cântă. 
Te chinuiesc, dar pân-la urmă-ți place. 
Lucius: 
E datoria mea. 
Brutus: 
S-ar cuveni 
Să nu-ți încarc această datorie 

Peste puteri - căci, de, sângelui tânăr 
Îi place somnul. 
Lucius: 
Am dormit, stăpâne. 
Brutus: 
Cu-atât mai bine - şi o să mai dormi. 
N-o să te ţin prea mult: de voi trăi, 
Voi îngriji de tine. 
(Muzică.) 
Ce cântec somnoros! 
(Lucius adoarme.) 
Somn ucigaş 
Măciuca ta de plumb” ai apăsat-o 
Peste băiatul meu ce-ţi zise-un cântec? 
Ştrengarule, dormi lin. Nu am cruzimea 
Să te trezesc. De mişti, îţi spargi lăuta. 
Ţi-o iau din mâini. Acuma dormi, copile! 
(Deschide cartea.) 
Dar iacă, iacă... Unde-or fi rămas? 
Aicea mi se pare. 
(Apare spiritul lui Cezar.) 
Se-ntunecă lumina. Cine vine? 
Vederea mea slăbită mi se pare 
Mi-aduce-n faţă groaznică nălucă. 
Se-apropie. Eşti tu ceva pe lume? 
Un zeu, un înger sau un drac, ce-mi face 
Să mi se-oprească sângele în vine 
Şi părul de pe cap să se ridice? 
Răspunde, cine eşti? 
Spiritul: 
Sunt geniu-ţi rău, o Brutus. 


59 Sergentul, care era împuternicitul şerifului, purta un buzdugan 
cu care atingea umărul persoanei pe care o aresta. 

Brutus: 
Ce doreşti? 
Spiritul: 
Să-ţi spun ca la Philippi o să mă vezi. 
Brutus: 
E scris să te revăd? 


Spiritul: 
Da, la Philippi. 
Brutus: 
Te voi vedea, cum zis-ai, la Philippi. 
(Spiritul dispare.) 


Când mi-aui venit în fire, ai pierit. 
Aş mai vorbi cu tine, geniu rău! 
Băiete, Lucius. Treziţi-vă 
Claudius, Varro! 


Lucius: 

Strunele nu-s bune. 
Brutus: 

Se crede încă la lăuta lui. 

Trezeşte-te, băiete. 

Lucius: 
Stăpâne! 
Brutus: 
Ce ai visat, că ai strigat în somn? 

Lucius: 


Nu ştiu să fi strigat în somn, stăpâne. 
Brutus: 
Ba ai strigat. Văzuşi ceva? 
Lucius: 
Nimic, stăpâne. 
Brutus: 
Hai, Lucius, te culcă iar. Claudius! 
(Către Varro): 

Şi tu, prietene, trezeşte-te! 


Varro: 

Doamne! 
Claudius: 

Doamne! 
Brutus: 


De ce-aţi strigat aşa în somnul vostru? 
Varro şi Claudius: 
Strigat-am noi, stăpâne? 


Brutus: 
Aţi văzut 

Ceva? 
Varro: 

Eu nu. 
Claudius: 

Nici eu, stăpâne. 

Brutus: 


Mergeţi şi-l salutaţi pe Cassius, 
Spuneţi-i să-şi trimeată întâi oastea 
În zori de zi. Apoi venim şi noi. 
Varro şi Claudius: 
Am înţeles, stăpâne. 


(les.) 
Actul V 
Scena 1 
Câmpia de la Philippi. 
Intră Octaviu, Antoniu şi armata lor. 
Octaviu: 


Se-adevereşte vorba mea, Antoniu. 
~ 114 ~ 


William Shakespeare 
Spuneai duşmanul c-o să stea pe culme, 
Că nu va cobori pe plaiul nostru. 
Dar nu-i aşa: se-apropie de noi. 
Vrea să ne-nfrunte-aicea la Philippi” 
Şi fără să-ntrebăm să ne răspundă. 
Antoniu: 
Hei, ştiu eu gândul lor, de ce fac asta. 
_ Le-ar fi la îndemână să se ducă 
In alte locuri, dar se-ndreptară-ncoace 
Cu vitejia fricii; pasă-mi-te 
Cu îndrăzneala lor vor să se-arate 
Că au curaj. Nici vorbă nu-i de asta. 
(Intră un sol.) 
Solul: 
Grăbiţi-vă de luptă, generali. 
Semet duşmanul vine-n rânduri strânse, 
Îi flutură însângeratul steag”, 
Sosit-a timpul faptei. 
Antoniu: 
Du-ţi armata 
Domol în stânga plaiului, Octaviu. 
Octaviu: 
Mă duc la dreapta, apără tu stânga. 
Antoniu: 
Te-aşezi cruciş în clipa hotărârii? 
Octaviu: 


60 Mică localitate ale cărei ruine mai există şi astăzi, situată în 
Macedonia, în nord-estul Greciei contemporane. Din punct de 
vedere istoric, cei doi conducători de armată s-au întâlnit, însă, la 
Sardis, capitala Lydiei, în vestul Asiei Mici, în primăvara anului 42 
î.e.n., iar bătălia decisivă cu legiunile lui Cassius şi Brutus a avut 
loc în toamna aceluiaşi an la Philippi. 

61 Semnalarea începerii unei lupte se dădea prin înălţarea unui 
steag roşu. 

Cruciş, nu! Însă vreau să fie-aşa”. 
(Marş. Tobe. Intră Brutus şi Cassius cu armatele 
lor, apoi Lucilius, Titinius, Messala şi alții.) 
Brutus: 
Stai locului, voiesc să ne vorbească. 
Varro: 
Titinius, stai! Să le-adresăm cuvântul. 
Octaviu: 
Să dăm semnalul luptei, Marc-Antoniu? 
Antoniu: 
Nu, Cezar, lasă-i să înceapă. Vino! 
Înaintează! Generalii vor 
Să ne vorbească. 
Octaviu: 
Aşteptaţi semnalul. 
Brutus (către trupe): 
Vorbim întâi, apoi ne batem. Vreţi? 
Octaviu: 
Nu ni-e mai dragă vorba decât vouă. 
Antoniu: 
Tu, Brutus, fapta rea cu vorbe 
De bine o îmbraci. O dovedeşte 
Cum ai străpuns tu inima lui Cezar 
Strigând: „Trăiască Cezar! Ura! Ura!” 
Brutus: 
Cum plănuieşti atacul, Marc-Antoniu, 
Noi nu ştim încă, dar cu vorba-ţi dulce 


62 Conform relatărilor lui Plutarh, discuţia de faţă a fost de fapt 
purtată în tabăra adversă, Brutus insistând să comande el aripa 
dreaptă deşi Cassius avea mai multă experienţă militară. 
Shakespeare atribuie discuţia de mai sus lui Octavian şi lui Marc 
Antoniu pentru a arăta tendinţa de dominație a primului, care va 
duce cu timpul la conflictul tragic dintre cei doi. 

Tu jefuieşti albinele din Hybla® 
Şi fără mierea lor le laşi. 
Antoniu: 
Şi fără ace? 
Brutus: 
Ba da, şi fără glas, căci zumzăitul 
De-asemeni le-ai furat şi-nţelepţeşte 
Ne-ameninţi azi, ca să înţepi pe urmă. 
Antoniu: 
Mişeilor, nu aţi făcut la fel, 
Pumnalele-înfigându-le în Cezar? 
V-aţi arătat cumpliţii voştri colţi. 
Precum maimuţele, pe labe 
Întocmai ca dulăii v-aţi târât, 
V-aţi cocoşat ca sclavii, sărutând 
Picioarele lui Cezar. Dar din spate 
Sări, muşcându-l, blestematul Casca. 
Lingăi! 
Cassius: 
Lingăi? Poţi să fii mândru, Brutus! 
Azi limba nu ar ocări aşa 
De-l ascultați atunci pe Cassius“. 
Octaviu: 
Ei, care-i încheierea? 
Ne înfruntăm cu vorbe ce ne-au scos 
Broboane de sudoare, dar dovada 
Va fi plătită cu broboane roşii. 
Priviţi! 
În contra conjuraţilor scot spada. 
63 Numele unui munte şi a trei oraşe din Sicilia antică, dintre care 
acela de pe coasta de sud-est era renumit pentru mierea sa de 
albine. 


64 Aluzie la faptul că propusese şi uciderea lui Antoniu odată cu a 
lui Cezar. 

Când credeţi c-o s-o vâr din nou în teacă? 
Atuncea doar când douăzeci şi trei 
De răni ale lui Cezar răzbuna-vom 
Sau când alt Cezar spada-şi va-nroşi 
In sângele acelor ce-l trădară. 
Brutus: 
O Cezar, nu e cu putinţă moartea 
S-o fi primit din mâini de trădători, 
Şi să nu-i iei cu tine. 
Octaviu: 
Asta vreau. 
Nu-mi este dat să mor ucis de Brutus. 
Brutus: 
De-ai fi din stârpa ta mlădiţă bună, 
Această moarte te-ar cinsti, băiete! 
Cassius: 
Un copilandru“”, ce-i nedemn de-o cinste 
Cum e aceasta. S-a-nsoţit c-o mască 
Şi cu-n stricat. 
Antoniu: 
Acelaşi Cassius, veşnic. 
Octaviu: 
să mergem, Marc-Antoniu. Trădători, 
În faţă vă zvârlim sfidarea noastră 
Vreţi să vă bateţi? Hai, veniţi în câmp. 
lar dacă nu, făceţi cum vă e voia. 
(Octaviu şi Antoniu ies, împreună cu armata lor.) 
Cassius: 
Suflaţi, o vânturi! Valuri, vă umflaţi! 
Pluteşte, luntre! A pornit furtuna! 
Brutus: 


65 Aluzie la vârsta lui Octavian, care avea numai 21 de ani la data 


bătăliei de la Philippi şi se erija în conducător de oşti. 

Lucilius, hei, doresc să-ţi spun o vorbă. 
Lucilius: 


Doamne? 
(Brutus şi Lucilius vorbesc deoparte.) 
Cassius: 
Messala. 
Messala: 
Poruncă, generale? 
Cassius: 


Messala, astăzi este ziua mea”. 

In ziua asta Cassius s-a născut. 
Dă-mi mâna ta, Messala, şi fii martor 
Că sunt silit, precum a fost Pompei“, 

În cumpăna acestei bătălii 
S-azvârl întreaga noastră libertate. 
Ştii cât l-am prețuit pe Epicur“ 


66 Pasajul care începe urmează îndeaproape cele relatate de 
Plutarh. 

67 Aşa după cum nici Pompei nu fusese de părere să rişte soarta 
partidului patricienilor într-o singură bătălie decisivă, când a avut 
loc lupta de la Pharsalia, unde a fost învins de Cezar, nici Cassius 
nu era de părere să dea o luptă decisivă la Philippi, deoarece 
armata patricienilor era inferioară numeric aceleia a lui Octavian şi 
Antoniu. Stând însă mult mai bine din punct de vedere financiar 
decât armata adversarilor lor, Cassius conta că îşi vor putea mări 
efectivele militare, în timp ce acelea ale lui Octavian şi Antoniu vor 
scădea. Brutus, însă, încurajat de câteva mici ciocniri încununate 
de succes între soldaţii celor două armate şi îngrijorat de unele 
treceri din rândurile oştenilor săi în acelea ale adversarilor, a 
izbutit să câştige sprijinul majorităţii comandanților la consiliul de 
război care a avut loc, pentru a da bătălia decisivă imediat. 

68 Filosof grec născut la Samos sau Atena (341-270 î.e.n.), care 
proclama plăcerea drept binele suprem. Filosofia lui Epicur nu 
înţelege însă plăcerea în sensul desfătării simţurilor ei, îndeosebi, 
aceea pe care o simte cineva prin cultivarea spiritului şi 
practicarea virtuților. Doctrina  epicuriană constituie fondul 
poemului De natura rerum (Despre natura lucrurilor) al poetului 

Şi-nvăţătura-i; mi-am schimbat părerea, 
Cred azi în semne şi în prevestiri. 
Pe când veneam din Sardes se-abătură 
Doi vulturi mari pe steagul călăuză. 
Stăteau acolo lacomi ciugulind 
Din palmele războinicilor noştri. 
Ne-au însoţit apoi pân’ la Philippi. 
Azi dimineaţă îşi luară zborul, 
În locul lor croncani, ulii şi ciori“, 
Zburând deasupra noastră, ne privesc 
Ca pe o pradă slăbănoagă, umbra 
Lor pare-un baldachin cernit şi-armata 
Înaintând sub el parcă-şi dă duhul. 
Messala: 
Nu crede asta. 
Cassius: 
Cred pe jumătate. 
Curajul mi-e întreg şi-s hotărât 
Primejdii de-orice fel să-nfrunt statornic. 
Brutus: 
Fă cum ţi-am spus, Lucilius. 
Cassius: 
Nobil Brutus, 
Ne fie zeii astăzi milostivi, 
Să-mbătrânim alăturea în pace! 


latin Lucrețiu (98-55 î.e.n.). Între altele, epicurienii nu credeau în 
prevestiri, deoarece socoteau că zeii nu dădeau nicio importanţă 
evenimentelor din viaţa oamenilor. 

Cassius, renunțând la filosofia lui Epicur, declară că nu mai 
ignoră acum nici semnele prevestitoare de nenorociri, nici 
hotărârile zeilor, manifestate prin atitudinea pe care o adoptau 
aceştia faţă de oameni. 

69 Corbii, ciorile şi ulii erau consideraţi ca păsări de rău augur care 
prevesteau moartea fiinţelor deasupra cărora se învârteau. 

Şovăitoare-i soarta omenească, 
Deci să gândim la răul cel mai mare. 
De-ar fi să pierdem astăzi bătălia, 
Vorbim acuma cea din urmă oară: 
Ce plănuieşti să faci atunci, îmi spune! 
Brutus: 
Aşa cum m-a-nvăţat filosofia 
Cu care-am veştejit ce moarte-şi dete 
Caton cel Tânăr. Mie mi se pare 
Că-i josnic şi mişel să îţi grăbeşti, 
Prin teama de ce-o fi, sfârsitul vieţii. 
Mă voi arma deci cu răbdare, voia 
Înaltelor puteri ce ne domină, 
În linişte-aşteptând”. 
Cassius: 
Dar dacă lupta 
Va fi s-o pierdem, vrei pe străzi, la Roma, 
Duşmanul să ne poarte în triumf?” 


70 Filosofii stoici considerau sinuciderea ca un act laş şi josnic 
totodată. Unii comentatori constată o evidentă inconsecvenţă între 
simţămintele exprimate de Brutus prin cuvintele de faţă şi acelea 
arătate mai departe, ca şi sinuciderea sa, când înţelege că a 
pierdut lupta. De fapt, asistăm la conflictul pe plan intelectual 
dintre Brutus filosoful şi Brutus militarul roman care este 
ameninţat să fie prins şi umilit, şi reacţionează, într-o asemenea 
situaţie, aşa după cum rezultă din următoarele cuvinte ale sale, 
citate de Plutarh: „În mijlocul primejdiei gândesc altfel”. 
Deocamdată, însă, e hotărât să aştepte hotărârea înaltelor puteri 
care decid asupra destinelor omeneşti. 

71 Teama lui Cassius nu apare îndeajuns de întemeiată, deoarece 
triumfurile se acordau generalilor victorioşi în condiţii foarte bine 
precizate şi nu puteau avea loc decât în cazul victoriilor repurtate 
împotriva unor duşmani externi şi nu şi în cazul războaielor civile. 
Plutarh arată limpede că luliu Cezar a comis o gravă greşeală când 
a influenţat senatul să-i acorde triumful pentru victoria sa asupra 
fiilor lui Pompei. 

Brutus: 
Nu, Cassius, nu! O, nobile roman, 
Nicicând în lanţuri Brutus n-o să meargă. 
E sufletu-i prea mare. Ce-a-nceput 
La idele lui marte se sfârşeşte 
În astă zi. Nu ştiu dacă vreodată 
Ne vom mai revedea. Adio, Cassius, 
Adio pentru totdeauna. Dacă 
Ne-om întâlni, zâmbi-vom; dacă nu, 
Ne-am despărţit cum trebuia. Adio. 
Cassius: 
Adio pentru totdeauna, Brutus. 
De ne-om mai revedea, zâmbi-vom sigur. 
De nu, ne-am despărţit cum trebuia. 
Brutus: 
Să mergem dar. O, dacă aş putea 
să ştiu mai dinainte treaba zilei 
Acesteia cum va sfârşi? Dar este 
Destul că s-o sfârşi şi-om şti sfârşitul 
Veniţi cu toţi, 'nainte, înainte! 


(les.) 
Scena 2 
Câmpul bătăliei. Vuiete. 
Intră Brutus şi Messala. 
Brutus: 


Pe cal, pe cal, Messala, du de grabă 
Acest răvaş legiunilor din stânga. 
(Vaiete puternice.) 
Pornească la atac, căci bag de seamă: 
Aripa lui Octaviu e prea slabă. 

De-i ia din scurt, se prăvălesc îndată, 
Pe cal, Messala. Zi-le să pornească! 
(les.) 


Scena 3 


O altă parte o câmpului de luptă. Vuiete. 
Intră Cassius şi Titinius. 


Cassius: 
Titinius, iată. Ticăloşii fug: 
Făcutu-m-am duşmanul oastei mele. 
Acest stindard se pregătea să fugă. 
Ucis-am pe mişel şi i l-am smuls. 
Titinius: 
O Cassius! Brutus a grăbit comanda. 
Stătea mai bine ca Octavius când 
Se repezi prea-nvăpăiat; armata 
Porni să prade. Ne-a învăluit 
Din toate părţile Antonius. 
(Intru Pindarus.) 
Pindarus: 
Doamne, fugi! 
Fugi! Marc-Anton e-n corturile tale. 
Fugi, nobil Caius, fugi departe! Fugi! 
Cassius: 
Destul de-ntinsă e colina. lată, 
Titinius! În corturile mele 
Văd focul izbucnind? 
Titinius: 
Da, generale! 
Cassius: 
Încalecă, Titinius, de-ţi sunt drag, 

Înfige-ţi pintenii în cal, să zboare 
La trupe şi-napoi să mi te-ntoarcă 
Pentru-a cunoaşte dacă-mi sunt duşmani 
Sau dacă-mi sunt prieteni. 
Titinius: 
Zbor ca gândul. 
(lese.) 
Cassius: 
Pindarus, du-te, urcă-te pe deal. 
Vederea-mi este scurtă. Vezi ce face 
Titinius; spune-mi ce-i pe câmp. 
(Pindarus urcă dealul.) 
Azi am văzut întâi lumina zilei. 
Se împliniră timpurile şi 
Mi-e dat ca să sfârşesc unde-nceput-am. 
Am străbătut întregul cerc al vieţii. 
Prietene, ce vezi? 
Pindarus (de sus): 
O doamne! 
Cassius: 
Ce e? 
Pindarus: 
E-mpresurat de călăreţi Titinius, 
Se-azvârlă-asupra lui, dar el goneşte. 
S-au apropiat de tot... Titinius! 
Descalecă... şi el... l-au prins... Ascultă! 
De bucurie strigă. 
(Strigăte de bucurie.) 
Cassius: 
Coboară-te, nu mai privi... 
__ Olaşce sunt, să pot trăi atâta, 
Incât să-mi văd pe cel mai bun prieten 
Cum cade prins. 

(Pindarus coboară.) 
Te-apropie, băiete; 
Te-am luat prizonier în Parţia 
Şi-aceluia ce-ţi dărui viaţa 
Te-am pus să-i juri c-o să-mplineşti îndată 
Tot ce-ţi va cere. Ţine-ţi jurământul! 
De-acum fii liber. Cu această spadă 
Ce-n măruntaie l-a străpuns pe Cezar, 
Îmi scormoneşte pieptul. Nu răspunde! 
Mânerul ia-l în mână şi când falţa 
Mi-o voi acoperi, cum fac acum, 
Loveşte drept. - Eşti răzbunat, o Cezar, 
Cu-aceeasi spadă care te-a ucis. 
(Moare. ) 
Pindarus: 
Sunt liber, însă după voia mea 
Mai bine n-aş fi fost. O Cassius! 
Departe de-astă ţară Pindarus 
să fugă, ochi roman să nu-l mai vadă. 
(lese. Intră Titinius şi Messala.) 
Messala: 
A fost un schimb, Titinius; Octaviu 
A fost bătut de trupele lui Brutus, 
Cum Marc-Autoniu l-a bătut pe Cassius. 
Titinius: 
Desfătătoare veste pentru Cassius! 
Messala: 
Dar unde l-ai lăsat? 
Titinius: 
Pe dealu-acesta, 
Nemângâiat, cu Pindar sclavul lui. 
Messala: 
Nu-i el aici, în ţărnă prăbuşit? 

Titinius: 
Nu pare viu. O inimă! 
Messala: 
Acesta 
Să fie el? 
Titinius: 


A fost, Messala, Cassius 
A încetat să fie. O, crepuscul, 
Aşa cum te îneci în raze roşii, 
În sânge-apune ziua ce-i fu dată 
Lui Cassius. Se-ascunde-al Romei soare. 
Sfârşită-i ziua noastră. Norii vin. 
Şi ceţuri şi primejdii. Fapta noastră 
E făptuită. Îl răpuse teama 
Că nu vei izbândi. 
Messala: 
Da, îl răpuse 
Neîncrederea ce-avu-n sfârşitul luptei, 
Închipuire vrednică de ură, 
Copil al inimii cea grea! De ce 
Grăbitei minţi a omului i-arăţi 
Aceea ce n-a fost? Închipuire, 
Aşa uşor crezută! Niciodată 
Nu-ţi fu ferice naşterea, mereu 
Ucis-ai mama ce ţi-a dat viaţă. 
Titinius: 
Hei, Pindarus! Unde eşti, Pindarus! 
Messala: 
Titinius, vezi pe unde-i; totdeodată 
Mă duc la Brutus să-i străpung urechea 
Cu vestea asta. Spus-am: Să-i străpung, 
Şi bine spus-am: lame ascuţite, 
Săgeţi înveninate, tot la fel 

Urechii lui i-ar fi ca astă veste. 
Titinius: 
Grăbeşte-te Messala, eu îl caut 
Pe Pindarus. 
(Messala iese.) 
Viteze Cassius, 
De ce mă-ndepărtaşi de lângă tine? 
N-am întâlnit prietenii tăi oare? 
Şi nu mi-au pus cununa biruinţii 
Pe fruntea mea, ca să ţi-o dau pe urmă? 
Nu-i auzişi strigând de bucurie? 
Te-ai înşelat. Pe nobila ta frunte 
Primeşte-acnm cununa. Poruncit-a 
Să fac aşa iubitu-ţi Brutus. lată, 
Îi împlinesc porunca. Vin' degrabă, 
O Brutus! Vezi cum l-am cinstit pe Cassius. 
O zei, vă cer iertare! E romană 
Această datină: izbeşte-n plin 
Tu, spadă a lui Cassius, pe Titinius. 
(Moare. ) 
(Vuiete. Messala se inapoiază cu Brutus, tânărul 
Cato, Strato, Volumnius şi Lucilius.) 
Brutus: 
Dar unde-i, unde-i, o Messala, trupul? 
Messala: 
Acolo, vezi; Titinius îl jeleşte. 


Brutus: 
Priveşte-n sus, Titinius. 
Cato: 
A murit! 
Brutus: 


O, luliu Cezar, eşti puternic încă. 
Iti rătăceşte spiritul pe-aici: 

El ne întoarce spada-n măruntaie. 
(Vuiete surde.) 
Cato: 
Titinius, viteazule prieten! 
Priviţi, l-a-ncununat pe Cassius mort. 
Brutus: 
Mai sunt pe lume doi romani ca ei? 
Tu, cel din urmă dintre toţi romanii, 
Rămâi cu bine. Roma niciodată 
Nu va mai naşte un bărbat ca tine. 
Amici, îi sunt dator acestui mort 
Mai multe lacrimi decât pot pluti. 
Dar pentru tine, Cassius, voi găsi 
Timp de ajuns, timp de ajuns. Duceţi-i 
La Thasos’? trupul. Nu-l înmormântați 
În tabără. Aceste funeralii 
Ne-ar dobori. Veniţi, Lucilius, Cato, 
Pe câmpul de bătaie! Flavius, 
Labeon, puneţi oştile-n mişcare. 
E ceasul trei. Norocul, până-n seară, 
Să-l ispitim, romani, a doua oară. 
(Toţi ies.) 


Scena 4 


O altă parte a câmpului de bătălie. Vuiete. 
Intră soldati din ambele armate luptând, 
apoi Brutus, Cato, Lucilius şi alții. 


Brutus: 
Sus încă fruntea, cetăţeni, sus încă! 


72 Insula Thasos se află în largul coastelor Traciei, în apropiere de 
Philippi. 
~ 128 ~ 


William Shakespeare 


Cato: 
Fecior de târfă-i cel ce n-o înalţă! 
Veniţi cu mine? Numele mi-l strig: 
Sunt eu, fiul lui Marcus Cato” hei, 
Tiranilor duşman, prieten ţării. 
Lui Marcus Cato îi sunt fiu. 
Brutus: 


Şi eu 
Sunt Brutus, Marcus Brutus, ţării mele 

Prieten. Recunoaşteţi-l pe Brutus! 

(lese, azvârlindu-se asupra dușmanului. Cato este 
lovit şi cade.) 
Lucilius: 
O tinere şi nobil Caton, cazi? 
Viteaz ca şi Titinius mori acum, 

Te vom cinsti ca pe-al lui Caton fiu. 

Intâiul soldat: 
Te lasă prins sau mori! 
Lucilius: 
Doar ca să mor 
j Pot să mă las. Aceasta-i pentru tine: 

(li oferă bani.) 

Ucide-mă în schimb pe loc, ucide-l 

Pe Brutus: moartea lui te va cinsti. 
Întâiul soldat: 

Nu se cuvine. E un prins de seamă. 
Al doilea soldat: 

Vestiţi pe-Antoniu: Brutus a fost prins. 
Întâiul soldat: 
Lăsaţi-mă pe mine să-l vestesc. 
Dar, iată, vine generalul. 


73 Marcus Cato era fiul lui Cato din Utica, şi, aşa cum s-a mai 
arătat, cumnatul lui Brutus şi fratele Portiei. 

(Intră Antoniu.) 


Doamne, 
L-au încolţit pe Brutus. 
Antoniu: 
Unde este? 
Lucilius: 


O, Brutus nu-i primejduit, Antoniu. 
Fii sigur că în veci de veci duşmanul 
Pe Brutus n-o să-l prindă viu. Păzească-l 
Toţi zeii de-o asemenea ruşine. 
Şi oriunde.-l vei găsi, ori mort ori viu, 
ÎI vei vedea pe Brutus, cum e el. 
Antoniu: 
Prietene, acesta nu e Brutus, 
Captura voastră însă nu-i măruntă. 
Păziţi-l bine, daţi-i toată cinstea: 
Asemenea bărbaţi îi vreau mai bine 
Amici decât duşmani. Mergeţi degrabă 
Şi cercetaţi de-i Brutus mort sau viu. 
Veniţi apoi în cortul lui Octaviu 
Şi-mi spuneţi ce se-ntâmplă. 
(Toţi ies.) 


Scena 5” 


74 Scena care urmează este şi ea preluată, cu multă exactitate, 
din Plutarh. 

O altă parte a câmpului de bătălie. 
Intră Brutus, Dardanius, Clitus, Strato şi 
Volumnius. 


Brutus: 
Veniţi, o bieţi prieteni ce-mi rămâneţi 
Şi odihniţi-vă pe-această stâncă. 
Clitus: 
Statilius, doamne, semne ne-a făcut 
Cu torţa lui, dar nu ni le mai face. 
E prins sau mort. 
Brutus: 
Vino la mine, Clitus. 
Omorul e cuvântul zilei. 
Şi e năravul ei. Ascultă, Clitus. 

(Vorbeşte încet cu el.) 

Clitus: 

Cum, doamne? Eu? Pentru nimic în lume. 
Brutus: 
Destul. 
Clitus: 
Mai bine singur m-aş ucide. 
Brutus: 
Dardanius, un cuvânt. 

(Vorbeşte incet cu el.) 


Dardanius: 
Cum aş putea? 
Clitus: 
O Dardanius! 
Dardanius: 
O Clitus! 
Clitus: 


Ce faptă Brutus ţi-a cerut să faci? 

Dardanius: 
Să îl ucid. Vezi, a căzut pe gânduri. 
Clitus: 
Ah, minunatul vas plin de mâhnire-i 
Şi prin lumina ochilor se varsă. 
Brutus: 
Volumnius, vino aici, o vorbă. 
Volumnius: 
Ce spune generalul meu? 
Brutus: 
Acestea, 
Volunmius. Azi noapte mi-apăru 
A doua oară spiritul lui Cezar; 
La Sardes mai întâi, azi noapte iar 
Pe câmpul de bătaie, la Philippi. 
Acuma ştiu că ceasul mi-a sunat. 
Volumnius: 
Nu, doamne. 
Brutus: 
Este limpede, Volumnius. 
Volumuius, vezi cum se schimbă lumea. 
Duşmanul ne-a mânat către abis, 
Mai bine-n el ne azvârlim noi singuri 
(Vuiete surde.) 
Decât să aşteptăm să ne-mbrâncească. 
Ţii minte că-mpreună-am mers la şcoală, 
În numele iubirii vechi, Volumnius, 
Te rog îmi ţine spada, să m-arunc 
În ascuţişul ei. 
Volumnius: 
Acesta nu-i, 
O, Brutus, un serviciu de prieten. 
(Vuietele continuă.) 

Clitus: 


Fugi, fugi, stăpâne! Nu-i timp de pierdut. 
Brutus: 
Rămâneţi dar cu bine, voi şi voi, 
Şi tu Volumnius. Dormit ai, Strato, 
Tot timpul, dar rămâi şi tu cu bine! 
Concetăţeni, mult mă desfată gândul 
Că nimeni nu mi-a fost necredincios. 
Mai multă slavă-n astă zi nefastă 
Am adunat decât Anton si-Octavius 
Cu ticăloasa lor izbândă. Tuturor 
Vă spun adio. Povestirea vieţii 
Lui Brutus gura lui curând o-ncheie. 
Coboară noaptea peste ochii mei 
Şi oasele-mi trudite vor odihnă; 
De mult ţinteam doar către ceasu-acesta. 
(Tumult. Strigăte în dosul scenei: „Fugiţi! Fugiţi! 
Fugiţi!”) 
Clitus: 
Fugi, doamne, fugi. 
Brutus: 
Plecaţi! Vin după voi. 
(Clitus, Dardanius şi Volumnius ies.) 
Rămâi, te rog pe lângă mine, Strato. 
Mi-ai fost tovarăş bun. În viaţa ta 
A luminat mereu scânteia cinstei. 
Deci ţine-mi spada (faţa ţi-o întoarce) 
Să mă arunc în ea. Voieşti tu, Strato? 
Strato: 


Dă-mi mâna mai întâi. Adio, doamne. 
Brutus: 


Adio! Linişteşte-te, o Cezar! 
Vreau moartea mai setos decât ţi-am dat-o. 

(Se aruncă în spada lui şi moare.) 
(Vuiete. Retragere. Intră Octaviu, Antoniu, 
Messala, Lucilius şi armata.) 
Octaviu: 
Cine-i acest bărbat? 
Messala: 
E slujitorul 
Stăpânului meu. Strato, unde este 
Stăpânul tău? 
Strato: 
E slobod de cătuşa 
Pe care-o porți, Messala. Inimicii 
Nu pot decât cătuşa lui s-o ardă. 
Se-nvinse singur Brutus, nimeni altul 
Cu el nu-mparte slava morții sale. 
Lucilius: 
Aşa se şi cădea. Prinos ţi-aduc, 
O Brutus, că-ntăreşti ce-a zis Lucilius. 
Octaviu: 
Doresc să iau pe oamenii lui Brutus 
În slujba mea. Vrei să rămâi la mine, 


Prietene? 
Strato: 
Cu voia lui Messala. 
Octaviu: 
Messala, te-aş ruga. 
Messala: 


Îmi spune, Strato, cum muri stăpânul? 
Strato: 
Eu spada i-am ținut şi el într-însa 
S-a azvârlit. 
Messala: 
Octaviu, ia-l; ţi-l dau 

Pe omul care sprijinul din urmă 
Dădu acelui ce stăpân mi-a fost. 
Antoniu: 
A fost din toţi romanii cel mai nobil. 
Ce făptuiră ceilalţi conjuraţi 
Din pizmă pentru Cezar a făcut-o. 
Cu inima curată singur el 
Li se alătură spre-obştescul bine. 
Blajină i-a fost viaţa, se uniră 
Într-astfel elementele”? în firea-i 
Încât natura ridicată, lumii 
Ar trebui să-i strige: „A fost un om!” 
Octaviu: 
Să-i rânduim o slujbă funerară 
Cu veneraţia ce se cuvine 
Virtuţii lui. În noaptea asta trupu-i 
ÎI aşezaţi în cortul meu şi daţi-i 
Cinstirea meritată de-un soldat. 
Armatelor le daţi repaus grabnic, 
Apoi să mergem să ne bucurăm 
De gloria acestei zile mari”. 
(Toţi ies.) 
luliu Cezar 


Comentarii 


75 Conform credinţei lumii antice, proporţia în care erau întrunite 
într-o fiinţă omenească cele patru clemente din care era 
constituită lumea: - pământul, apa, focul şi aerul - îi determinau 


caracterul. 


76 Ultimele cuvinte ale lui Octavian şi modul cum acesta indică să 
se cinstească rămăşiţele pământeşti ale lui Brutus vor fi întâlnite, 
mai târziu, şi în porunca lui Fortinbras, în ultima replică a acestuia 
din tragedia Hamlet „Patru căpitani să-l aşeze pe un catafalc pe 


Hamlet, ca pe un viteaz luptăto”, (act, V, sc. 2). 

După F.E. Halliday, piesa a fost scrisă în 1599- 
1600; după T.S. Dorsch”, foarte probabil, în prima 
jumătate a anului 1599. În toamna acestui an, o 
piesă intitulată Julius Caesar se juca la Londra 
(teatrul Globul?) - dovadă relatarea lui Thomas 
Platter, un călător elveţian din Basel: 

„După masa de prânz din 21 septembrie, pe la 
ceasurile două, eu şi comesenii am străbătut râul şi 
acolo, în clădirea cu acoperiş de stuf, am văzut un 
spectacol excelent, tragedia primului împărat luliu 
Cezar (die Tragedy vom ersten Kayser Julio Caesare) 
cu aproximativ cincisprezece personaje... ”. 

Astăzi se poate afirma cu destulă certitudine că 
piesa văzută de Platter a fost tragedia lui 
Shakespeare, respectiv Julius Caesar sau, dacă ar fi 
să preluăm titlul din prima ediţie in-folio (1623), The 
Tragedie of Julius Caesar (a 6-a piesă din secţia 
tragediilor). Nu ni s-au transmis ediţii in-cvarto, dar 
textul ediţiei in-folio este considerat „foarte bun”. 

Sursa tragediei este - aproape în exclusivitate - 
traducerea în engleză a vieților lui Brutus, Cezar şi 
Antoniu din Vietile paralele de Plutarh. Traducătorul, 
Thomas North, a folosit tălmăcirea franceză a lui 
Jacques Amyot (Vies des hommes illustres, 1559- 
1565) şi şi-a intitulat remarcabila versiune The Lives 
of the Noble Grecians and Romanes (Vietile grecilor 
şi romanilor de seamă, 1579). 

Aşa cum va proceda şi în alte piese inspirate din 
Plutarh, Shakespeare preia mult mai masiv din 
istoricul grec decât, în cazul „cronicilor”, din 


77 T.S. Dorsch, îngrijitorul de ediţie al piesei în „The Arden 
Shakespeare”, 1955, reprinted 1970. 

Raphael Holinshed; şi aceasta pentru că, spre 
deosebire de Holinshed, Plutarh face caracterizări 
de amploare şi zugrăveşte tablouri de un mare 
dramatism, limitându-se rareori la înşiruiri seci de 
nume şi evenimente. 

Din traducerea lui Thomas North Shakespeare 
împrumută aproape cuvânt cu cuvânt propoziţii 
răzlețe dar, uneori, chiar mai multe propoziţii la 
rând, cum se întâmplă cu fragmentul de mai jos, 
citat de T.S. Dorsch şi comparat cu versurile lui 
Shakespeare: 

(North): „Te încredințez că niciun duşman nu l-a 
prins şi nu-l va prinde viu pe Marcus Brutus, şi mă 
rog lui Dumnezeu să-l ferească de o astfel de 
soartă; pentru că oriunde va fi găsit, viu sau mort, 
va fi găsit aşa cum este el”. 

(Shakespeare): „Te pot încredința că nici un 
duşman/Nu-l va prinde viu pe nobilul 
Brutus./Ferească-l zeii de o ruşine atât de 
mare!/Oriunde îl vei găsi, fie viu, fie mort, El va fi 
găsit ca Brutus, aşa cum este el”. (V, 4, 21-24). 

În linii mari, personajele principale ale tragediei îşi 
păstrează trăsăturile caracteristice din Vietile 
paralele. Cu toate acestea, prin sublinieri sau 
restrângeri, prin stabilirea unor noi raporturi între 
personaje, prin caracterizări mai bogate şi, 
bineînţeles, incomparabil mai subtile, reclamate atât 
de viziunea cât şi de arta poetică şi dramatică a lui 
Shakespeare, comparaţia cu Plutarh nu poate 
merge, foarte departe. Aşa cum subliniază Dorsch: 

„Pentru caracterele lui Cezar, Brutus şi Antoniu şi, 
într-o mai mică măsură, pentru caracterul lui 
Cassius, Plutarh a furnizat portrete de mari 

dimensiuni mustind de viață; dar Shakespeare a 
dezvoltat detaliile lui Plutarh în felul său propriu şi a 
recreat personajele în propriii săi termeni. De 
exemplu, el a ştiut să scoată în relief unele atribute 
mai puțin nobile şi impresionante ale lui Cezar fără 
să-i estompeze măreția fundamentală. A pus mult 
accent pe invidia şi nestatornicia lui Cassius, totuşi a 
găsit destule prilejuri ca să-l facă un personaj 
atrăgător. A pus în lumină ironia şi oportunismul lui 
Antoniu şi, pe de altă parte, dragostea sa 
dezinteresată şi admirația față de Cezar. Și a 
amplificat admirabil laturile gingaşe şi idealiste ale 
naturii lui Brutus pe care le-a aflat în Plutarh, 
adăugând, totuşi, de la sine, unele trăsături mai 
puțin atrăgătoare sau vrednice de laudă. 

Plutarh i-a oferit lui Shakespeare o bază şi pentru 
portretele Portiei, Calpurniei şi cel al lui Cicero. Cât 
priveşte insă personajele în general mai puțin 
importante, majoritatea cărora nu ne lasă câtuşi de 
puțin o impresie trecătoare atunci când vedem sau 
citim piesa, el nu le-a putut împrumuta aproape 
nimic în afară de nume şi unele acţiuni răzlețe”*. 

Dintre numeroasele contribuţii originale de fond 
ale lui Shakespeare, cele mai frecvent menţionate 
de critici sunt: marile discursuri ale lui Brutus şi 
Antonio, modul realist în care este înfăţişată plebea, 
caracterizarea lui Casca; de asemenea, o anumită 
nesocotire a ordinii în care Plutarh a expus 
evenimentele, comasarea lor pentru scopuri 
dramatice şi, în primul rând, transpunerea celor trei 
naraţiuni-sursă într-o piesă unitară de un dinamism 
unic. 

Despre structura piesei Dorsch scrie: 

„Piesa este excepțional de bine construită, 
balanța forței dramatice extrem de bine menținută 
între părțile aflate în conflict. Mulţi comentatori au 
răspuns obiecției că tragedia este formată din două 
părți distincte şi că este inevitabil să fie astfel de 
vreme ce eroul titular e omorât la începutul actului 
al treilea. Asasinatul se constituie punct central, nu 
despărțitor; înainte de a avea loc, interesul nostru 
se concentrează asupra conspirației în care el este 
pus la cale, iar după aceea asupra momentelor prin 
care e răzbunat. În acest sens dramatic, Cezar mort 
nu e mai puțin puternic decât Cezar viu; de fapt, 
spiritul său domină cea de a doua jumătate a piesei 
cu mai multă forță decât personalitatea lui a 
dominat prima jumătate şi dispune de conspiratori 
într-un mod mai real decât au făcut-o aspirațiile sale 
înainte de a fi omorât de dânşii. După asasinat, 
steaua «cezarismului» este mereu în ascensiune, în 
timp ce soarta lui Brutus şi Cassius e mereu în 
declin. Observăm aceasta mai cu seamă în greşelile 
lor de înțelegere şi judecată, precum, şi în semnele 
care le demoralizează soldații; şi, până la urmă, atât 
Brutus cât şi Cassius par să scape de o nedeplin 
înțeleasă apăsare a spiritului numai atunci când, cu 
numele lui Cezar pe buze, ei mor cu săbiile cu care 
l-au ucis. 

Examinând structura piesei dintr-un alt punct de 
vedere, vedem cum acțiunea se ridică pe valuri tot 
mai mari de emoție şi suspens până la cele două 
mari culminații gemene din scena Capitoliului şi a 
Forum-ului, aceasta din urmă depăşina-o pe prima 
ca tensiune tot aşa cum vârful Everest depăşeşte 

Piscul din sud. Apoi, după scena de un comic sinistru 
în care mulțimea îl chinuie pe poetul Cinna şi dă 
buzna să incendieze casele conspiratorilor - scenă 
destul de spectaculoasă dar la un nivel mai coborât 
decât ceea ce s-a petrecut până acum, asistam la 
recele formalism al întâlnirii triumvirilor. În ultimele 
două acte conținutul afectiv e menținut în mod voit 
la un nivel inferior față de acela al primelor trei acte, 
dar interesul nu slăbeşte o clipă, (...). 

Am vorbit despre asasinarea lui Cezar ca punct 
central al piesei. Moulton şi, după el, Granville- 
Barker - pe bună dreptate, cred eu - situează 
punctul de cotitură al acţiunii ceva mai târziu, când 
servitorul lui Antoniu îi opreşte pe conspiratori, care, 
după ce şi-au spălat simbolic mâinile in sângele lui 
Cezar, se îndreaptă spre piaţă (...)””. 

Intr-un studiu deosebit de instructiv despre 
„personalitate” şi „politică” în /u/iu Cezar (1965), 
L.C. Knights arată că succesiunea evenimentelor, 
dialogul şi raporturile dintre personaje sunt 
integrate de o „idee” care „afirmă, cu forța 
imaginaţiei, ceva de o importanță permanentă în 
viața oamenilor”. Acest „ceva” va fi răspunsul 
profesorului englez la întrebarea: „Despre ce 
anume, la nivelul înțelegerii, este vorba în luliu 
Cezar?” 

În prealabil, L.C. Knights sprijină ideea legăturii 
organice dintre prima şi a doua jumătate a piesei 
(sunt ca două emisfere; partea ultimă revelează 
ceea ce a fost implicit, dar într-o anumită măsură 
ascuns în conjurație; deşi mai puțin pregnantă, 
unitatea piesei aminteşte de Macbeth). Apoi se 

ocupă de „fondul” tragediei, „intim legat” de 
„structura” ei: 

„=. există o tentație împotriva cărora trebuie să 
fim preveniţi (...), aceea de a abstrage din piesă 
anumite probleme generale şi de a le discuta fie în 
abstract, fie într-un context pe care Shakespeare nu 
l-a avut în vedere. Critica despre luliu Cezar este 
uneori greşit îndreptată spre considerații privind 
situația istorică a Romei în perioada asasinării lui 
Cezar sau situațiile politice specifice secolului al XX- 
lea şi piesa este discutată ca şi cum Shakespeare 
ne-ar pune în față problema dacă forma de 
guvernământ  dezirabilă este dictatura sau 
republicanismul. Nici vorbă despre aşa ceva... [...). 
Nu ni se cere să spunem dacă «cezarismul» a fost 
sau este de dorit ori nu. În schimb, ceea ce se 
accentuează foarte puternic e o singură problemă, 
simplă dar importantă: ce se întâmplă atunci când 
judecata personală evoluează exclusiv pe plan 
politic, unde chestiunile sunt simplificate şi 
denaturate. (...) ... Dacă dorim un contest lărgit 
pentru piesă, îl vom găsi nu pe tărâmul speculației 
politice (care îi e străin), ci în acele alte piese 
shakespeariene (cum ar fi lucrări atât de diferite ca 
Troilus şi Cresida şi Othello) unde dramaturgul ridică 
problema modului cum oamenii se lasă în voia 
iluziei, a modului cum îşi construiesc o lume în care, 
întrucât ea nu este lumea realității ci o proiecţie a 
lor proprie, ei ajung inevitabil la dezastru. (...) 
Shakespeare studiază o situație - influențată de 
puterea imaginaţiei sale -, fără să ne ofere soluții, în 
orice caz fără să ne ofere soluții politice. 

Totuşi (...) luliu Cezar are importante implicații 

politice. Tragedia reia preocuparea crescândă a lui 
Shakespeare pentru relația dintre acțiunea politică 
și moralitate. (...) Politica este domeniul în care, 
indiferent de interesele particulare aflate în joc, 
problemele sunt într-o oarecare măsură simplificate 
și generalizate şi, deci, văzute în termeni abstracți şi 
schematici. Moralitatea - vreau să spun moralitatea 
vie, esențială, nu maximele înregistrate în caiete - 
are de-a face cu ceea ce e uman, specific şi 
particular. (...) 

luliu Cezar este o piesă despre importante 
evenimente politice, insă personajele ne oferă tot 
timpul crâmpeie ale vieţii lor particulare, personale 
şi de familie. Cezar e îngrijorat de sterilitatea sotiei 
sale, leşină când i se oferă coroana etc. [...). 

(...) În nenumărate rânduri personajele vorbesc 
despre dragostea lor... unul față de altul şi dau 
impresia că incearcă o satisfacție deosebită 
numindu-se «frati». Efectul realizat nu este numai 
unul de patos sau pur şi simplu, de ironie. Focarul 
atenției noastre... este lumea publică: din arena 
acestei  /umi, viața personală - acolo unde 
sălăşluieşte adevărul dintre om şi om - este 
întrezărită ca peste o prăpastie. Distanţa dintre 
aceste două lumi este măsura denaturării şi falsității 
ce iau naştere în încercarea de a se face din 
„politică” un sistem închis. 

Încercarea - încercarea de a face acțiunea publică 
şi aparența publică ceva separat şi depărtat de 
acțiunea personală - este comună ambelor părți. 
Cezar îşi pune constant masca publică. Se pare că-şi 
face un obicei din a se referi la sine la persoana a 
treia ca «Cezar» (...) 

(...) După cum spune Virgil Whitaker în cartea sa 
Shakespeare's Use of Learning, «Ca şi Marlowe, 
Shakespeare se aştepta ca spectatorii săi să poată 
detecta o eroare de raţionament». Cu această idee 
în minte, să revenim la monologul lui Brutus 
(inceputul actului II). Argumentarea acestuia e 
stranie: calități cunoscute în contactul direct dintre 
om şi om («Din parte-mi,/Temei n-am să-l omor», 
scena 1, versul 11) sunt date la o parte ca 
irelevante pentru considerațiile de ordin politic, şi 
tocmai aceasta dă un aer de nerealitate 
întortocheată autoconvingerilor lui Brutus - pline 
cum sunt de subjonctive şi verbe condiționale ce 
violentează realitatea pe care Brutus însuşi o 
recunoaşte: 

«E blestemul măririi că desparte/De cugetul cel 
bun puterea.  Cezar/in adevăr, nu-mi apăru 
vreodată/De patimi stăpânit mai mult decât/De 
mintea lui...» dar: 

«Şi cum n-avem temei să-l doborâm/Pe Cezar cel 
de azi, să ne gândim/La ce-ar putea fi el în viitor...». 
Comentând acestea cu subtilitate, Coleridge arăta 
că, de fapt, ceea ce spune Brutus este că «nu are 
obiecţii împotriva unui rege sau împotriva lui Cezar 
ca monarh al Romei, dacă Cezar ar fi un monarh 
bun aşa cum în momentul de faţă pare dispus să 
fie». In mintea lui Brutus, totuşi, ceea ce este se 
pierde acum cu desăvârşire într-un nour de simple 
posibilități...”". 


80 L.C. Knights, Personality and Politics in Julius Caesar („Further 
Explorations”, 1965), text reprodus de Peter Ure în Shakespeare, 
Julius Caesar, Casebook Series, Macmillan, London, 1969, pp. 121- 
129. 

Cu toate că am nedreptăţit studiul lui L.C. Knights 
printr-o selectare drastică a fragmentelor reproduse 
mai sus, acestea îi îngăduie cititorului să-şi facă o 
idee despre strânsa legătură a piesei cu teme 
shakespeariene fundamentale, teme pe care le-am 
urmărit până acum şi le vom regăsi în continuare, 
foarte curând, în Hamlet, Troilus şi Cresida sau 
Măsură pentru măsură: esenţă-aparenţă, realitate şi 
iluzie, cunoaşterea şi obstacolele ei, „idolii”, 
conştiinţă şi conştienţă. De altfel, puncte de vedere 
asemănătoare cu cele expuse de L.C. Knights se 
întâlnese şi la alţi autori, dintre care unii le 
anticipează sau le pun în contexte diferite. 

Astfel, W. Farnham subliniază că pentru Brutus 
„asasinatul este o formă de sentință judecătorească 
şi el ajunge la ruină datorită unor erori fatale de 
judecată care își au izvorul într-o înțelepciune 
defectuoasă”. 

M.M. Mahood scrie: 

„Stadiul atins de concepția lui Shakespeare 
despre limbă către finele secolului se poate vedea 
cel mai bine în luliu Cezar. Conflictul dramatic al 
acestei piese este în primul rând un conflict între 
atitudinile lingvistice. La una din extreme e Cezar 
însuşi, un om superstițios, care crede în magia 
propriului său nume, care «nu e supus fricii». (...) La 
cealaltă extremă e scepticul Cassius: 

«Brutus şi Cezar. Ce-i mai mult în Cezar?/Că 
numele-i strigăm cu mult mai tare/Decât pe-al tău? 
Hai, scrie-le-mpreună;:/La fel sunt de frumoase. Le 
rosteşte:/Stau tot atât de bine gurii. in 


81 Villard Farnham, Tragic Frontier, 1950, fragment reprodus dc 
Peter Ure, Op. cit., p. 66. 

balanţă/Atârnă tot atât de greu. Invocă/Pe spirite şi 
dacă strigi tu Brutus/Răspunde-vor cum ai chema pe 
Cezar» (l, 2, 141-146). 

Atât pentru Cassius cât şi pentru Brutus, cuvintele 
sunt simboluri arbitrare fără însuşiri proprii. (...) 

Cuvintele, spiritul cu care respiră oamenii, 
cauzează, într-adevăr, multă vărsare de sânge în 
restul piesei, deoarece puterea evocatoare a 
numelui lui Cezar nu e dezmembrată, ci trăieşte mai 
departe sub forma de «cezarism» - (...) Brutus nu 
poate invoca un spirit pentru că fi lipseşte atât 
credința lui Cezar în magia cuvintelor cât şi 
cunoaşterea de către Antoniu a puterii conotative a 
cuvintelor.  Cuvântarea adresată de Brutus 
cetățenilor se apropie de idealul baconian al 
stabilirii unei relații juste între minte şi lucruri: este 
un apel viguros la contemplarea faptelor. Eşecul lii 
total este indicat de omul din mulțime care strigă 
«Să fie Cezar el!» Antoniu, dimpotrivă, ştie nu 
numai să jongleze cu conotațiile cuvântului Cezar, 
Ci, în cursul cuvântării, să şi despoaie epitetul 
honourable de toate conotațiile sale normale când il 
aplică lui Brutus. (...) Într-un nume e totul - pentru 
cei neştiutori sau iraționali. Faptul că nici unul din 
personaje... cu excepția lui Brutus nu este 
«determinat» moral sugerează că, deşi Shakespeare 
şi-a clarificat ideile despre limbă într-atâta încât ştie 
că nu există o magie inerentă a cuvintelor dar că ele 
au o colosală forță conotativă, implicațiile morale 
ale descoperirii sale, sugerate încă în Richard al Il- 
lea, mai urmează a fi explorate. Această explorare 
va avea loc în marile tragedii... "°>. 

Anne Righter: 

„În luliu Cezar ideea importanței actorului e 
subliniată în legătură cu tema familiară a Regelui 
actor. Când, disprețuitor, Casca descrie scena în 
care Marc Antoniu îi oferă lui Cezar o coroană în fata 
mulțimii adunate - şi iîndoielnic entuziaste -, 
oamenii de rând «îl aplaudau sau fluierau, după cum 
erau mulţumiţi de el sau nu; aşa cum fac la teatru 
cu actorii» (|, 2, 256-260). Ca în atâtea alte rânduri 
la Shakespeare, imaginile teatrale din această 
replică exprimă nesiguranța situației conducătorului, 
o înstrăinare fatală între individ şi coroană. [...) 
Realitatea trebuie să-şi împrumute forța de la iluzie, 
inversându-se ordinea obişnuită. Actorii nu mai sunt 
figurile firave, obscure, din Zadarnicele chinuri ale 
dragostei sau Visul unei nopţi de vară, ci sunt 
creatorii şi, totodată, păstrătorii istorici. Imediat 
după uciderea lui Cezar, conspiratorii, aplecați ca 
să-şi spele mâinile în sângele lui, reflectează în chiar 
clipa violenței la nemurirea pe care şi-au câştigat-o: 

«Cassius: La pământ, romanii/in sânge vă-mbăiaţi. 
O, câte veacuri/Vor repeta mereu măreaţa scenă/ln 
state ce-au s-apară şi în limbi/Ce încă nimeni n-a 
vorbit! 

Brutus: În joc/Va sângera din nou de-atâtea 
ori/Acelaşi Cezar, prăvălit în ţărnă,/La fel cu ea, sub 
statua lui Pompei» (III, 1, 112-117). 

Într-un sens, pasajul acesta aparține celei mai 
tradiționale categorii de imagini scenice, descrierea 
unei situații sau a unui moment ca subiect potențial 
pentru dramă. Totuşi, el nu reprezintă nicio glumă 
cu tâlc de tip Plaut pentru spectatori, nicio scuză 

pentru ceva strecurat artificial în acţiune. În primul 
și în primul rând, menirea lui este să glorifice scena. 
Actorii, tovarăşii şi prietenii lui Shakespeare, au 
devenit cronicarii marilor fapte ale omului (cf. 
Hamlet, ||, 2, 518)”*. 

L Şvedov: 

„Shakespeare a descoperit un adevăr uimitor prin 
simplitate şi amplitudine: cel ce tinde spre mărire îşi 
pierde umanitatea, nu poate fi un om mare. 

Dezagregarea personalității începe atunci când 
din ființa omului dispare principiul uman, cedând 
locul unui alt element. Acest «altceva» poate fi 
principiul animalic; un asemenea mod de 
dezagregare a personalității este exprimat de 
Shakespeare în forma sa cea mai generalizată şi 
care ajunge până la simbolic în figura lui Caliban din 
Furtuna. Dar principiul antiumanist care secătuieşte 
sufletul omenesc poate proveni şi din orbirea unui 
om atât de încrezător în propria sa măreție incât îşi 
închipuie că e un zeu, care cunoaşte adevărul ultim 
şi e scutit de pasiunile, slăbiciunile şi rătăcirile 
omeneşti”. 

Unitatea piesei este asigurată şi prin rolul lui 
Brutus, complexul erou principal prin care Vuliu 
Cezar a devenit un moment de răscruce atât în 
istoria, tragediei shakespeariene cât şi în aceea a 
tragediei engleze: 

„In Brutus... Shakespeare a descoperit pe eroul 
nobil cu un defect tragic. Prin această descoperire el 


83 Anne Righter, Shakespeare and the Idea of the Play, 1962, 
Penguin, Harmonsdworth, 1967, pp. 140-141. 

84 |. Şvedov, Evoliuția Şekspirovskoi traghedii, Moskova, 1975, p. 
103. 

a făcut posibil ca tragedia engleză să ajungă la o 
măreție atinsă până atunci numai de tragedia 
greacă. (...) Shakespeare nu-l aşează pe Brutus în 
aceeaşi categorie cu luda şi nu-l învredniceşte de un 
loc în străfundurile iadului prin trădarea ticăloasă a 
unui stăpân, aşa cum procedează Dante. In luliu 
Cezar eroul cu suflet nobil încearcă să facă ceea ce 
e corect, cu un deplin simţ al datoriei... ”*. 

Din numeroasele şi adesea profund divergentele 
caracterizări moderne ale lui Brutus, mi se pare că 
cea care oferă repere mai sigure este analiza amplă 
făcută de Ernest Schanzer: 

„Personajul principal este Brutus, care înfruntă 
până la capăt problema morală şi a cărui tragedie... 
este pronunțat shakespeariană. Chiar de la inceput 
interesul nostru se concentrează asupra lui Brutus, 
singurul erou din tragedie care trăieşte un conflict 
interior, şi o bună parte a materialului dramatic este 
înfăţişată cu ochiul ațintit asupra lui. Fără îndoială, 
dacă pe Shakespeare l-ar fi preocupat în primul rând 
Cezar sau chestiunile politice, e greu de presupus că 
el ar fi renunțat la oferirea teatrală a coroanei de 
către Antoniu de Lupercalii. Dar pe dramaturg îl 
interesează cu precădere efectul ei asupra lui 
Brutus, astfel ca tot ce trebuie să ne arate sunt 
strigătele mulțimii, bănuielile anxioase alo lui Brutus 
şi relatarea sarcastică a lui Casca. Chiar şi 
zugrăvirea caracterului lui Cezar de către 
Shakespeare pare determinată în parte... de 
legătura ei cu tragedia lui Brutus. lar piesa sfârşeşte 
cu omagierea eroului tragic ca în Romeo şi Julieta, 
Hamlet, Antoniu şi Cleopatra (Othello şi Timon îşi 


85 W. Farnham, Op. cit., pp. 65-66. 

proclamă propriile lor epitafuri)”**. 

Acestea sunt concluziile prezentate de E. 
Schanzer după paginile de analiză şi din care vom 
spicui câteva pasaje semnificative: 

„Este o greşeală să vedem în Brutus un cărturar 
nepractic, orb la realitățile politice, lipsit de 
cunoaşterea vieții, scos din lumea cărților lui pentru 
a-şi asuma o sarcină pentru care nu era pregătit. 
Această interpretare le surâdea criticilor romantici, 
care şi-l imaginau pe acest Brutus-fantomă ca pe o 
primă schiță pregătitoare pentru al lor Hamlet- 
fantomă. Shakespeare îl descrie pe Brutus ca pe un 
prost judecător al caracterelor, dar nicidecum ca pe 
un om lipsit de perspicacitate şi înţelepciune 
practică (în notă: această îmbinare nu e unica în 
piesă. Se reîntâlneşte la Antoniu, când acesta 
remarcă despre Cassius: «N-ai grijă. Nu-i primejdios. 
E doară/Din nobilime şi bogat e-n daruri»), (1, 2, 195- 
196)... 

(...) De asemeni, nu pot fi de acord cu 
comentatorii care vorbesc despre discursul lui 
Brutus ca despre un exemplu de naivitate politică, 
despre neputinta cărturarului de a-i înțelege pe 
oamenii simpli sau de a-şi susține cauza în mod 
eficient. Mie, dimpotrivă, mi se pare o mostră de 
oratoric extrem de subtilă şi eficientă. (...) 

S-ar părea că intocmai cum prin Hamlet 
Shakespeare a dorit să  înfățişeze idealul 
renascentist al omului enciclopedic, «uomo 
universale», prin Brutus el a dorit să reprezinte 
idealul omului armonios, a cărui noblete, curtoazie 


86 Ernest Schanzer, Julius Caesar, 1963, în „The Problem Plays of 
Shakespeare”, London, 1965, p. 68. 

şi dragoste de muzică trădează o fire «bine 
cumpănită». Tocmai acestei însuşiri îi închină 
Antoniu ultimul tribut: <Blajină i-a fost viaţa, se 
uniră/Într-astfel elementele în firea-i/incât natura 
ridicată, lumii/Ar trebui să-i strige: A fost un om!» 
(V, 5, 73-75). Totuşi, atât Hamlet cât şi Brutus sunt 
prezentaţi de la prima lor intrare pe scenă ca 
oameni despărțiți de eul lor obișnuit, cufundați în 
melancolie, astfel că natura lor normală ne apare în 
bună măsură ascunsă şi e întrezărită mai ales prin 
omagiul altora, un Antoniu sau o Ofelia. Nu fără 
ironie implicită, Brutus, omul armonios, e prezentat 
de-a lungul primei jumătăţi a piesei ca un om sfâşiat 
de sentimente discordante... Despre războiul civil 
din Brutus, urmare a conflictului dintre loialitatea 
personală şi cea publică, aflăm de la prima sa 
apariție. (...) El este reverberat şi amplificat de 
furtunile care preced asasinatul şi care lui Cezar i se 
par că izvorăsc din «războiul civil din cer» (|, 3, 11). 
lar la sfârşit, ca împlinire a teribilei profeţii a lui 
Antoniu, războiul civil se extinde de la microcosm şi 
macrocosm la «corpul politic». (...) 

(...) În timp ce mintea lui Brutus analizează 
diferitele moduri posibile de a efectua asasinatul 
(descrise ca o şedinţă de consiliu prezidată de 
geniul omului, intelectul, şi la care participă 
instrumentele mortale, mijloacele săvârşirii 
omorului), instinctele şi pasiunile sale se revoltă 
împotriva deciziei conducătorului lor. Insurecția a 
luat locul Războiului civil din sinea lui. Firea lui 
gentilă, sinceră şi generoasă se răzvrăteşte nu 
numai impotriva faptei ca atare, ci şi împotriva 
întregii conspirații, cu întreaga discreție şi falsitate 

pe care aceasta o implică. (...) Pentru a scăpa de 
aceste coşmaruri, el se lasă cu totul în voia 
autoinşelării (...)... Incearcă să se convingă că Cezar 
este de pe acum un tiran desăvârşit. (...) 

Ca şi Othello, Brutus caută să se elibereze atât de 
povara vinovăţiei, cât şi de oroarea fizică a crimei 
prin adoptarea unei atitudini ritualiste şi estetice 
față de aceasta. (...) Cezar trebuie să fie omorât 
frumos, ceremonial. (...) Pe câtă vreme Brutus îşi 
imaginează omorul ca o sacrificare rituală a 
animalului pe altarul binelui public, Antoniu vede în 
el măcelărirea, sângeroasă a cerbului nobil, Regele 
codrului, de dragul prăzii. (...) 

Din nevoia de autoinşelare... Brutus încearcă mai 
târziu să se auto- convingă că fapta lor a fost de 
priință nu numai ţării, ci şi lui Cezar însuşi (...)”*”. 

„.„.. Brutus al lui Shakespeare nu ne este nicăieri 
arătat ca un om chinuit de gândul că şi-a ucis 
prietenul şi binefăcătorul. (...) După câte ne putem 
da seama, chinurile lui nu provin atât din conştiinţa 
a ceea ce a pierdut, cât din conştiinţa a ceea ce a 
câștigat - modelul de lume la a cărei edificare a 
contribuit. Marea lui «dragoste» nu este, în realitate, 
nici Cezar, nici Portia, şi cu atât mai puțin Cassius, ci 
republica romană. Imaginea ei a devenit pentru 
dânsul  «mânjită şi înnegrită», pentru că s-a 
prostituat cu Antoniu şi a fost terfelită de abuzurile 
lui Cassius. Această tragică deziluzie mi se pare 
implicită în scena certei, unde ea işi dă de veste în 
izbucnirile pătimaşe ale lui Brutus şi în asprimea şi 
amărăciunea recriminărilor lui. Deoarece Cassius 
este acela care, în primul rând, ca asociat şi prieten, 


87 Ibid., pp. 46-54. 

i-a murdărit lui Brutus imaginea acestuia despre 
republică şi astfel a contribuit cel mai mult la tragica 
sa deziluzie. (...) Brutus ar prefera să moară mai 
curând decât să facă un rău ţării sale; Cassius ar 
prefera să moară mai curând decât să trăiască fără 
dragostea prietenului său. Conflictul, fundamental în 
luliu Cezar, dintre loialitatea personală, şi cea 
publică, care a avut loc în mintea lui Brutus în prima 
parte a piesei, s-a exteriorizat în scena certei iar 
acum se desfăşoară intre reprezentanții a două 
moduri de vieţi opuse. 

(...) Intelegerea naturii tragediei lui Brutus ne 
ajută să vedem mai clar de ce Shakespeare l-a 
zugrăvit pe Cezar aşa cum l-a zugrăvit. Dacă l-ar fi 
făcut un tiran desăvârşit, nicio tragedie nu ar fi fost 
posibilă pentru Brutus. Dacă l-ar fi prezentat ca pe o 
figură vrednică de admirație din toate punctele de 
vedere, tragedia lui Brutus s-ar fi asemănat cu 
aceea a lui Othello, eroul roman omorându-și cel 
mai bun prieten pentru că a fost indus în eroare de 
maşinațiile de tip lago ale lui Cassius, şi, mai târziu, 
și-a dat seama de grozăvia faptei săvârşite. Prin 
modul cum îl descrie pe Cezar, Shakespeare face 
posibilă experiența deziluziei tragice a lui Brutus 
fără să-l implice în experiența însoțitoare a pierderii 
cauzate de el însuşi, experiență care ar fi fost 
incompatibilă cu prezentarea tematică a 
conspiratiei’”®’. 

M.M. Mahood afirma că lui Brutus, spre deosebire 
de Cezar, „îi lipseşte credinţa... în magia cuvintelor”. 
Şi totuşi, există un cuvânt care exercită o magie 
irezistibilă asupra lui, condiţionându-i, până la urmă, 


88 /bid., pp. 63-65. 

toate intenţiile şi faptele: honour „onoare”, „cinste” 
şi derivatele honourable „onorabil”, „de cinste”, 
„cinstit”, „de toată cinstea” etc., honourably „(în 
mod) onorabil/cinstit” etc., şi sinonime ca honesty şi 
derivatele honest, honestly. 

Şi în piesele de până acum cuvântul honour a 
constituit o mână bogată pentru explorările 
lingvistice şi psihologice ale dramaturgului: 
Bastardul (Falconbridge) i-a comentat semantica şi 
implicațiile sociale în Rgele loan; în 1 Henric al IV- 
lea, pentru Falstaff onoarea era o vorbă goală, iar 
pentru Hotspur, însăşi rostul existenței sale; în 
Hernie al V-lea regele folosea cuvântul în sensuri 
ambigue - astfel, când, în discursul ținut în ajunul 
bătăliei hotârâtoare de la Agincourt (Azincourt) el 
spune: „Păcat de este să râvnesc onoarea 
(honour),/Mai păcătos ca mine nu e nimeni altul. (...) 
Nădejdea mea-i să nu ştirbesc din slava (honour)/Pe 
care-ar fi s-o-mpart cu-altcineva” (IV, 3, 28-33), 
honour înseamnă „cinste”,  „onoruri”, „glorie”, 
„Slavă”, „preamărire” pentru el şi, pe de altă parte, 
„cinste”, „corectitudine”, „loialitate” pentru soldaţii 
cărora li se adresează cu patosul „patriotismului”. 

O analiză amănunţită a ceea ce a însemnat 
honour pentru Brutus a întreprins G. Wilson Knight, 
ajungând, printre altele, la următoarele concluzii: 

„(Brutus) preferă întotdeauna să slujească 
«onoarei», nu dragostei. (...) 

(...) Relațiile dintre Brutus şi Portia sunt descrise 
cu extraordinară fineţe. Ele ne amintesc de Hotspur 
şi Lady Percy. Dar Hotspur era mai puternic, mai 
ferm în scopurile sale şi, într-un sens, mai precaut 
decât Brutus, netrădând niciun secret, pe câta 

vreme cedarea lui Brutus în fata Portiei era cât pe 
ce să compromită conspirația. De remarcat faptul că 
«onoarea» e atât de adânc sădită în cugetul lui 
Brutus încât Portia ştie că trebuie să-i facă pe voie, 
să se arate curajoasă şi să dea dovadă de un 
sentiment al «onoarei» ca acela al lui. (...) Brutus 
este mereu în afara contactului cu chestiunile 
practice, lucru firesc la un om atât de dedicat unei 
abstracțiuni etice. El respinge, necugetat, ideea ca 
Antoniu să fie ucis; şi, poate la fel de necugetat, se 
opune includerii lui Cicero în rândul conspiratorilor. 
De fapt, el este o forță dezintegratoare a 
conspirației, intocmai după cum este o forță 
dezintegratoare pentru Roma: fără dânsul, 
conspirația ar fi putut foarte bine să reuşească, în 
care caz noi am fi aprobat vederile despre Cezar ale 
lui Cassius mai degrabă decât pe cele ale lui 
Antoniu. Aici constatăm profunda necesitate poetică 
a slăbiciunii aparente a lui Cezar: ea justifică 
ostilitatea sinceră a lui Cassius. În piesă, Cassius şi 
Antoniu sunt forțe ale ordinii şi iubirii; ura lui Cassius 
față de Cezar e una cu dragostea sa pentru 
conspirația pe care a pus-o la cale atât de măiestrit, 
iar dragostea aceasta e un lucru practic, eficient, tot 
atât de eficient ca şi dragostea lui Antoniu pentru 
Cezar. Brutus iubeşte «onoarea» înainte de orice, iar 
după onoare urmează Cassius, Portia, Cezar, 
conspirația. În felul acesta, Brutus este dezbinat sub 
raportul gândurilor, al concepției. (...) 

Toți conjurații îl respectă pentru «onoarea» lui. 
(...) Brutus gândeşte întotdeauna în termenii 
proceselor abstracte şi reci ale rațiunii şi, spre 
deosebire de Cassius şi Antoniu, dă greş mereu în 

contact cu viața caldă şi bogată a realității. Astfel, el 
ji judecă întotdeauna greşit pe oameni. îl lasă pe 
Antoniu să vorbească la funeraliile lui Cezar. (...) (|n 
cuvântarea ţinută în faţa cetăţenilor) e/ accentuează 
«onoarea» din nou: 

«... încredeţi-vă în cinstea (honour) mea şi 
preţuiţi-mi cinstea ca să mă puteţi crede...» (III, 2, 
13 şi urm.). 

Această cuvântare scoate clar la iveală dualismul 
dragosto-onoare din experiența lui Brutus. Atât 
înainte de moartea lui Cezar cât şi după aceea, 
«onoarea» /ui Brutus e în conflict cu afecțiunile sale; 
iar incapacitatea lui de a-şi pune de acord trăirile 
sfârşeşte mereu în dezordine şi eşec. (...) 

(...) (Cearta din IV, 3, 18 şi urm.) marchează 
eşecul lui Brutus şi Cassius. (...) Corabia «onoarei» 
lui Brutus se izbeşte de stâncile dure ale banului. 
(...) In cele din urmă, disensiunea dintre ei e 
vindecată de dragostea lui Cassius. (...) 

(...) Brutus este veşnic obsedat de «onoarea» lui. 

(...) Brutus este veşnic o piedică, de obicei tocmai 
din cauza unul simt exagerat al onoarei. 

(...) Pentru Brutus, virtutea este o calitate care 
trebuie separată în mod hotărât de iubire. De fapt, 
iubirea e într-un permanent conflict cu ea. El 
reneagă cea mai mare forță din viața oamenilor şi 
singura speranţă în moarte. Ratează, astfel, în viață 
și moare jalnic, căutând către final, în chip patetic, 
pe cineva îndeajuns de integru (honourable) care 
să-l răpună. (...)*. 


89 G. Wilson Knight. The Eroticism of Julius Caesar (din „The 
Imperial Theme”, 1931), text reprodus de Peter Ure, Op. Cit., pp. 

Deşi mai puţin complex decât Brutus, nici Cezar 
nu este un erou „simplu” sau „linear”, dovadă în 
primul rând opiniile divizate ale multor critici 
autorizaţi (Dover Wilson îl considera „un Tamerlan 
roman ca o ambiţie fără margini şi un necruţător 
geniu irezistibil”, „un tiran monstruos”, dnpă 
Schuckling „autocaracterizarea lui Cezar este mai 
naivă din punct de vedere dramatic decât au 
presupus criticii până acum”, Dorsch este de părere 
că „măreţia şi noblețea sa nu mai au nevoie de 
subliniere” etc.). 

O interpretare mai puţin categorică, mai prudentă 
şi, în acelaşi timp, mai convingătoare - prin aceea 
că porneşte de la textul lai Plutarh - o oferă ].I.M. 
Stewart: 

„... Personajul nu este atât creat dramatic cât 
introdus direct prin autocaracterizări. Ei bine, pe 
baza acestei interpretări simple, de ce foloseşte 
Shakespeare materialul-sursă aşa cum o face? 
Pentru că, în primul rând, el îl modifică pe Plutarh 
pentru a-l investi pe Cezar cu o mai pregnantă 
noblețe şi generozitate; de pildă, Cezar al lui Plutarh 
e impiedicat de mulțimea îngrămăalită în jurul lui să 
citească sulul prezentat de Artemidorus, în timp ce 
la Shakespeare Cezar refuză să facă acest lucru 
când i se spune că e vorba despre ceva ce-l priveşte 
numai pe dânsul. În al doilea rând, Shakespeare îl 
modifică pe Plutarh înfățişându-ne un Cezar mai 
slăbit atât ca fizic cât şi ca spirit. Astfel, remarcabilul 
înotător al lui Plutarh devine un om debil prea 
încrezător în puterile sale, salvat de Cassius - pe 
care-l provocase la întrecere. Şi, iarăşi, Plutarh ne 
spune că soția lai Cezar nu a fost superstițioasă, dar 


~ 156 — 


William Shakespeare 
că a devenit astfel, pe câtă vreme Shakespeare ii 
atribuie transformarea lui Cezar însuşi: 

«De câtva timp superstiţios se-arată,/Gândeşte 
altfel decât altădată». (II, 1, 195-196). 

După părerea mea, în aceste modificări 
Shakespeare creează doi Cezari,un Cezar popular şi 
un Cezar mai profund; şi îi îndeamnă pe cei judicioşi 
şi constate că Cezar cel impunător, imediat şi public 
este creația unei voințe inflexibile, o mască rigidă ce 
s-a dovedit a fi atât de influentă incât însăși 
creatorul ei aproape că nu o poate privi decât cu 
venerație. De fapt, la Plutarh găsim o aluzie în acest 
sens - când ni se spune că intreaga viată a lui Cezar 
a fost «o întrecere cu sine însuşi» - aşa sună 
traducerea lui North - «ca aceea cu un alt om». /ar 
intensitatea luptei poate fi dedusă din epuizarea pe 
care ea a pricinuit-o. Vorbele lui Cezar sugerează 
extraordinar imaginea unui om chinuit fiziceşte 
până la prăbuşire şi împotrivindu-se primelor vestiri 
ale decrepitudinii prin afirmarea rigidă şi absolută a 
ideii de Cezar. Pe măsură ce iritabilitatea, frica 
superstițioasă, judecata şovăielnică, o viață de 
temeri reprimate se strâng laolaltă pentru un asalt 
final, el le observă - aşa cum Brutus nu ar fi fost 
niciodată în stare să facă - prevăzător şi precaut ca 
un mare general şi amenințării lor le opune vallum- 
ul inexpugnabil al unei retorici marmoreene: 

«Dar sunt statornic/Ca steaua cea polară», (III, 1, 
60). 

Aceasta aduce mai mult a lăudăroşenie şi vanitate 
decât a autocaracterizare şi totuşi nu e niciuna nici 
alta. Ne dăm seama, de fapt, că un om suferind şi 
nesigur lăuntric apără aici o ficțiune cu vorbe 

răsunătoare; pe de altă parte, însă, ne dăm seama, 
de asemenea, ca şi Cezar, de puterea ficţiunii”. 

Dificultăţi de interpretare se întâlnesc şi în 
legătură cu caracterizarea „corectă” a altor 
personaje importante din tragedie, şi chiar în 
legătură cu analiza construcţiei: 

„=. complexitatea desfăşurată într-un ritm rapid... 
a artei lui Shakespeare nu se lasă sesizată lesne de 
o simplă critică pedestră şi construcția dramatică a 
piesei, departe de a fi mai primitivă decât 
recunoaştem de obicei, este în realitate mai subtilă 
decât se poate constata la prima vedere. 
«Simplitatea tragediei /u/iu Cezar, spune Wilson 
Knight, este doar o simplitate de suprafaţă. La o 
analiză atentă ea dezvăluie subtilităţi şi complexităţi 
care fac interpretarea anevoioasă» ”. 

Într-o astfel de lumină, afirmaţiile potrivit cărora 
luliu Cezar este o piesă simplă, ba chiar „cea mai 
simplă dintre capodoperele lui Shakespeare” (C.H. 
Hertford), intră în biblioraftul documentelor inutile. 

Despre simplitate se poate vorbi numai la nivelul 
limbii - dar şi aici cu unele rezerve (v., de pildă, 
cuvintele-cheie, conotaţiile). 

Stilul general al tragediei este sobru, 
neornamentat, clar şi direct, direct, „în concordanță 
cu gravitatea şi demnitatea care, tradițional, se 
asociază cu firea romanilor” (Dorsch). Influențat, 
fără doar şi poate, de stilul lui Plutarh, Shakespeare 
a găsit în materialul acestei piese un teren cât se 
poate de propice pentru a exemplifica virtuțile 


90 J..M. Stewart, Character and Motive in Shakespeare, 1948, 
fragment reprodus de Pefer Ure, Op. cit., pp. 117-118. 
91 /bid., p.113. 

exprimării  nesofisticate, pe care le formulase 
anterior în atâtea rânduri (în primul rând prin 
Berowne, în Zadarnicele chinuri ale dragostei). 

În /uliu Cezar, scrie Ifor Evans: 

„=. Shakespeare dovedeşte că a învățat mai 
temeinic decât în oricare perioadă de până acum 
eficiența declarației directe, mai ales prin contrast. 
Oriunde situația însăşi stârneşte emoția, el nu face 
nicio încercare de a reafirma efectul printr-un limbaj 
retoric şi plin de concetti. Este ca şi cum din replicile 
lui Arthur din Regele loan e/ ar fi cunoscut o 
experiență pe care acum o pune în aplicare. Astfel, 
prin afirmaţii directe, Portia îi vorbeşte lui Brutus 
despre  neliniştea pe care i-o  pricinuleşte 
comportarea lui: 

«Din patu-mi ai fugit/Cu gânduri neprietene. leri 
seară/Te-ai ridicat deodată de la cină:/Cu braţele în 
cruce şi cu gândul/Departe dus, tot măsurai 
odaia/Într-una suspinând. La întrebarea-mi/Tu mi-ai 
răspuns privindu-mă ursuz». (II, 1, 238-242). 

O aceeaşi simplitate caracterizează scenele 
publice din acordurile finale, aproape elegiace, cu 
care se incheie tragedia. Un exemplu este bun- 
rămasul ce şi-l ia Brutus de la Cassius: 

«Nu, Cassius, nu! O, nobile roman,/Nicicând în 
lanţuri Brutus n-o să meargă,/l-e sufletul prea mare. 
Ce-a-nceput/La idele lui marte se sfârşeşte/ln astă 
zi. Nu ştiu dacă vreodată/Ne vom mai revedea. Adio, 
Cassius,/Adio: pentru totdeauna.  Dacă/Ne-om 
întâlni, zâmbi-vom; dacă nu,/Ne-am despărţit cum 
trebuia». (V, 1, 111-119)”. 


92 B. Ifor Evans, The Language of Shakespeare's Plays, 1952, 
Methuen, London, 1966, pp. 190-191. 

D.A. Stauffer scrie următoarele: 

„„.„. Piesa e finisată; nu este un bruion, o 
colaborare sau un proiect neterminat. Tratează 
episoadele şi rostirile faimoase cu economie şi 
eficacitate. Foloseşte retorica fără ezitări, cu 
echilibrări formale, în răspunsuri şi repetiții. Mai 
presus de toate, prin contrast cu discursurile 
ceremoniale şi descrierile de efect, exprimarea este 
în general simplă şi neinflorată. (...) Stilul din luliu 
Cezar se deosebeşte de cel al altor piese scrise în 
acea vreme şi sobrietatea în vorbire va rămâne 
neegalată până când Shakespeare o va depăşi în 
Coriolan ”*. 

Atât vocabularul cât şi sintaxa evită 
extravaganţele (într-o piesă la care proza are un rol 
cu totul secundar), frazele şi propoziţiile sunt 
aproapo caracteristic scurte, cu o preponderență, a 
coordonării şi a propoziţiilor independente. Pe de 
altă parte, cum semnalează F.E. Halliday, „nicio altă 
piesă nu conține atât de multe monosilabe, efectul 
fiind de a da operei o însuşire vagă/abstractă 
(remole), aproape spirituală". S-ar putea ca prima 
parte a afirmației să fie corectă - Mark van Doren 
exprimă aceeaşi părere, deşi vine cu precizări 
importante: „Nicio piesă a lui Shakespeare nu are 
atâtea monosilabe, folosite atât de măiestrit (...) 
până la treizeci de monosilabe succesiv”. Cât 
priveşte „efectul” astfel obţinut, cred că acesta este 


93 Donald A. Stauffer, Shakespeare's World of Images, Indiana 
University Press, Bloomington-London, 1949, pp. 111-112. 

94 F.E. Halliday, The Poetry of Shakespeare's Plays, 1954, 
Dickworth, London, reprinted, 1964, p. 128. 

95 Mark van Doren, Shakespeare, 1939, Doubleday, New York, 
1953, p. 155; 

explicat printr-o generalizare improprie şi îndeajuns 
de clară. Mark van Doren, încă o dată, este mai 
explicit şi mai aproape de adevăr atunci când 
comentează: 

„... Scopul pe care îl servesc ele (monosilabele) 
întotdeauna este de a turna în urechi o undă de 
elocință neîntreruptă, un curent de sunete 
meşteşugite. Si să se observe din nou că 
monosilabele nu sunt monologul unui singur 
vorbitor”*. 

Bineînţeles, aglomerările de cuvinte monosilabice 
pun la grea încercare pe traducătorul român, silit să 
mărească numărul de versuri, ca în exemplul: 

„Brulus: 

(...) L will come home to you; or if you will, 
Come home to me, and I will wait for you. 
Cassius: 
I will de so: tiil then, think of the world”. 
(I, 2, 310-312). 
„Brutus: 
La tine-acasă pot veni, dar dacă 

Voieşti mai bine tu să vii (omis: acasă la mine), te- 

aştept. 

Cassius: 

Ne-am înțeles. Şi pân-atunci gândeşte 
La rosturile-acestei lumi.” 

Dar „simplitatea” exprimării se însoţeşte adesea 
cu formele specifice ale ritmurilor şi pauzelor, cu 
contrapunctul şi lungimea sau scurtimea unităţilor 
sintactice etc. - iar acestea sunt elemente ale 
subtextului a cărui sesizare cade în sarcina analizei, 
deci este un lucru destul de dificil. 


96 /bid,, p. 156. 

Pentru a ilustra o asemenea analiză, iată 
comentariile lui H. Blau pe marginea momentului 
când Casca descrie refuzul lui Cezar de a primi 
coroana: 

„Tonul acestei scene, cu zeflemelile ei de rău 
augur nu diferă în mod absolut de cea care o 
precede, unde Cassius îl sondează pe Brutus cu 
privire la atitudinea sa față de Cezar. Totuşi, scena 
cu Casca e în proză, pe câtă vreme aceasta din 
urmă e în versuri - variația nu numai că marchează 
o schimbare a tonalităţii, ci scoate în evidență 
caracterul lui Casta şi lucru şi mai important, 
semnifică atenuarea coloritului, relaxarea tensiunii 
situaţiei. În prima scenă Cassius trebuia să-şi 
cântărească bine vorbele - de aici şi caracterul 
formal al exprimării sale. Tonul lui Casca - acesta 
vorbeşte în versuri în altă parte - este cel al 
conversatiei degajate, pe jumătate ironică, ca între 
vechi prieteni, ritmată deşi e în proză, pentru că 
încordarea s-a estompat, ascunzându-se în umbra 
situației imediate şi pregătindu-se să se manifeste 
din nou în versuri, ceea ce se şi întâmplă în dialogul 
următor dintre Brutus şi Cassius, după plecarea lui 
Casca. 

Scena cu Casca, aşadar, este un punct central prin 
ritm şi structură în relația Brutus-Cassius. Limba 
folosită în piesă e veşnic în mişcare; trecerea de la 
vers la proză are o semnificaţie a ei, dincolo de 
caracterizare. Devenind personaj, poezia devine 
acțiune - de fapt, devine o evaluare a însăşi acțiunii 
pe care o identifică”". 


97 Herbert Blau, fragment dintr-un articol publicat în „Modern 
Language Quarterly” (1917). Fragmentul reprodus de Peter Ure, 

Mark van Doren afirmă că „toate personajele tind 
să vorbească la fel”*; dar alţi shakespeariologi 
insistă asupra unor diferenţe de exprimare, ca în 
cazul personajelor principale. 

După Dorsch: „Brutus foloseşte un limbaj mai 
metaforic şi retoric decât oricare alt personaj, iar 
locvacitatea cu care-şi exprimă părerile şi hotărârile 
reflectă conflictul său interior. Și Cezar vorbeşte 
uneori într-un limbaj figurat, dar aceasta se 
întâmplă de regulă atunci când Shakespeare 
doreşte să-i scoată în evidență lăudăroşenia; totuşi, 
de cele mai multe ori, el se exprimă simplu, direct şi 
energic. Felul de a vorbi al lui Cassius îi trădează 
nestatornicia şi  iritabilitatea. Când îşi pierde 
controlul asupra sentimentelor în timpul demascării 
lui Cezar, frazele lui sunt din ce în ce mai 
nearticulate şi exclamative; altminteri formulează 
replici concise şi judicioase. Antoniu dispune de 
toate nuanțele posibile ale exprimării. În câteva 
fraze subtile, el reuşeşte să pună în lumină măreția 
lui Cezar şi, totodată, să-l biciuiască pe Brutus cu 
disprețul su”. 

După  Granville-Barker: „Antoniu este retoric 
pentru că aceasta convine intentiilor sale, iar 
Cassius e retoric prin temperament”. 

Despre lumea de imagini din /uliu Cezar, Caroline 
Spurgeon scria: 

„Nu există o imagine dominantă sau mobilă în 
piesă (...) Totuşi, apare o anume persistentă în 
compararea personajelor cu animalele: Cezar e lup, 


Op. cit., p. 70. 
98 Mark van Doren, Op. cit., p. 153. 
99 T.S. Dorsch, Op. cit., pp. LXII-LXIV. 

leu, şoim, ou de şarpe, viperă, cerb lovit: romanii 
sunt oi, ciute şi albine; conspiratorii sunt maimute şi 
Zăvozi,; Brutus e un miel; Lepidus, măgar sau cal etc. 
(...) Dar aceste imagini animaliere nu sunt nici pe 
departe atât de marcate ca în Regele Lear sau 
Othello şi le lipseşte cu totul legătura consecventă 
cu caracterul...” 

Cu mai multe prilejuri, însă, Wilson Knight a 
demonstrat importanţa unor imagini iterative cum 
ar fi cele care se regăsesc şi mai târziu, în Macbeth: 
simbolismul furtunii (insistent şi prevestitor de rău), 
imagini ale sângelui (izbitoare, excesive; aici intră şi 
rănile omeneşti), simbolismul animalelor (nefireşti 
ca înfăţişare sau comportament, creaturi ale 
dezordinii nefireşti)'; de asemenea, imagini ale 
metalelor (metalul tăios al țelului avântat, aurul 
adânc al iubirii etc.), imagini somatice (frecvente), 
bolile (aproape toţi oamenii din piesă sunt 
bolnavi)'”. Dorsch se opreşte şi asupra imaginii 
războiului civil şi a insurecției (cum am văzut mai 
înainte). 

Dintre imaginile repetate într-un spaţiu restrâns şi 
având importanţă pentru momentul respectiv este, 
de exemplu, cea a „scării” şi cea a „oglinzii”. 

Imaginea  „scării”, e dezvoltată imediat după 
generalizarea abstractă făcută de Brutus la adresa 
lui Cezar: „E blestemul măririi că desparte/De 
cugetul cel bun puterea” (II, 1, 18-19). 


100 Caroline Spurgeon, Shakspeare's Imagery and what il tells as, 
1935, Cambridge University Press, 1965, pp. 346-347. 

101 G. Wilson Knight, Brutus and Macbeth, în „The Wheel of Fire”, 
1930, revised and enlarged, Methuen, London, 1972. 

102 G. Wilson Knight, Torta vieții: eseu despre luliu Cezar, în G.W 
Knight, „Studii shakespeariene”, editura Univers, 1975. 

Brutus, scrie Ifor Evans: 

„.„.. Continuă acest pasaj cu imaginea «scării», 
posibil extinsă cu grijă, dar nu ca o comparație 
narativă, unde detaliul pare să capete o viață a sa 
proprie, ci, odată cu fiecare fază a descrierii, 
corespunzând unei fraze a argumentării (teoretice): 

«(...) umilinţa este 
Ambiţiei la început o scară; 
Acela care-o urcă nu priveşte 
Decât spre ea, dar când în fine-ajunge 
Pe ultima ei treaptă, se întoarce 
Cu spatele spre scară şi se uită 
Cu faţa către cer, dispreţuind 
Acele trepte ce l-au dus spre culme» (II, 1, 21- 
27) 7103. 

Imaginea „oglinzii” domină spațiul a 20 de versuri 
din „tatonarea” şi „pregătirea” lui Brutus de către 
Cassius (l, 2, 50-69). 

Întâlnim formulări ca acestea: 

„Cassius: 

(...) Ascultă, Brutus, poti să-ți vezi tu chipul? 

Brutus: 

Nu, Cassius, căci ochiul nu se vede 
Decât când o răsfrânt de alte lucruri. 
Cassius: 
E drept. 
Şi mult ne plângem de aceasta, Brutus, 
Că n-ai oglindă-n ochii tăi să-ntoarcă 
Ascunsul merit, chipul să-ţi arate 
Pe care umbrele-au căzut. ” (vv, 50-56). 

„Cassius: 

(...) Ştiind acum că nimănui nu-i dat 


103 B. Ifor Evans, Op. cit., p. 189. 

Decât în oglindire să se vadă, 
O, lasă-mă să-ți fiu oglindă, astfel 
Putând să-ți desluşesc sfios ce însuţi 
Nu ai aflat vreodată despre tine.” (vv. 66-69). 

Despre întregul pasaj Ifor Evans scrie: 

„=. imaginea oglinzii (...) este elaborată astfel 
încât toate elementele de amănunt şi ornament să 
fie subordonate argumentării şi aceasta să poată fi 
menținută. Pentru a realiza această rapidă 
desfăşurare a acțiunii, discuția dorită şi vioiciunea 
stilului, sunt folosite toate procedeele privind 
echilibrul frazărilor, asonanțele şi aliterațiile... ”**. 

Dacă imaginea „scării” este importantă ca 
„exemplum” pentru o generalizare abstractă 
(procedeu caracteristic în piesele shakespeariene), 


imaginea  „oglinzii”, la fel de implicată în 
„argumentare”, este importantă şi ca temă în sine. 
Ca temă filosofică, „Oochiul-oglindă” Şi 


oglindirea/reflectarea se vor încadra în tema 
fundamentală din Troilus şi Cresida (valoarea 
lucrurilor şi a oamenilor), deşi implicaţii filosofice ale 
imaginii se întâlnesc şi în lucrările care au precedat 
tragedia /u/iu Cezar, (v. şi comentariile privind 
comedia Îmblânzirea îndărătnicei, vol. Il, p. 258- 
260). Ca temă psihologică având implicaţii în viaţa 
socială (dar derivând în ultimă instanţă tot din 
viziunea antică asupra „cunoaşterii”), mi se pare 
interesantă analogia dintre procedeul lui Cassius şi 
cel al lui Petruchio: amândoi îşi dezlănţuie atacul 
psihologic frontal subliniind însuşiri nemanifestate 
(nu inexistente!) pe care le-au bănuit în „victimele” 
lor: Petruchio, calitățile Katharinei, iar Cassius, 


104 /bid., p. 188. 

laturile tenebroase ale caracterului lui Brutus. 
Leon D. Leviţchi 


CUM VĂ PLACE 
As You Like It, 1599-1600 


Persoanele 


Ducele surghiunit 

Frederic uzurpatorul, fratele ducelui 

Amiens, Jacques, nobili rămaşi credincioşi ducelui 
în surghiun 

Le Beau, curtean în slujba lui Frederic 

Charles, atlet luptător 

Oliver, Jacques, Orlando, fii lui lui sir Roland de 
Bois 

Adam, Denis, slujitorii lui Oliver 
Tocilă, măscărici 
Sir Oliver Martext, preot 
Corin, Silvius, păstori 
William, tânăr ţăran îndrăgostit de Audrey 
Un personaj, reprezentând Căsătoria 
Rosalinda, fiica ducelui surghiunit 
Celia, fiica lui Frederic 
Phebe, ciobănită 
Audrey, o fată de la ţară 
Curteni, din alaiul celor doi duci, paji, vânători. 


Acţiunea se petrece, la început, în vecinătatea 
casei lui Oliver, iar mai târziu, parte la curtea 
ducelui uzurpator Frederic, parte în pădurea 
Ardenilor!*. 

Actul | 


Scena 1 


O livadă în vecinătatea casei lui Oliver. 
Intră Orlanao însoţit de Adam. 


Orlando: După cât ţin minte, şi după cum îmi spui 
şi tu, Adame, lucrurile stau astfel: tata mi-a lăsat 


105 Regiunea deluroasă şi împădurită a Ardenilor se află în ţinutul 
de graniţă dintre Franţa, Belgia şi Luxemburg şi este menţionată 
atât în poemul italianului Ludovico Ariosto (1474-1533), Orlando 
Furioso, cât şi în poemele pastorale ale poetului englez Edmund 
Spenser (1552-1599). Arden este şi în prezent denumirea unei 
părţi din comitatul Warwickshire, în partea centrală a Angliei; 
numele pădurii purtând acelaşi nume nu a mai supravieţuit, însă, 
din cauza defrişărilor. Numele Arden înseamnă în limba celtică 
„regiune deluroasă împădurită”, rădăcina ard- fiind aceiaşi din 
numele geografic românesc Ardeal. 

drept moştenire o sumă amărâtă de o mie de 
coroane şi m-a dat în grija fratelui meu, legându-l cu 
limbă de moarte să mă crească după cum se 
cuvine: tot răul de-aici mi se trage. Ştii şi tu că pe 
celălalt frate al meu, pe Jacques, l-a trimis la şcoli 
înalte şi, după cum aud, nu dă învăţătura de 
sminteală. Pe mine însă mă ţine aici în ograda lui ca 
pe-un fecior de slugă, lipsindu-mă de binefacerile 
învăţăturii. Spune şi tu, Adame: creştere se cheamă 
asta pentru un tânăr de neam? Se poartă cu mine 
mai rău decât cu vitele. Are mai multă grijă de caii 
lui, îi hrăneşte mai bine şi le-a tocmit călăreţi scump 
plătiţi ca să-i deprindă să alerge. Pe câtă vreme eu, 
deşi-i sunt frate, n-am niciun preţ în ochii lui; mă 
lasă la voia-ntâmplării. l-aş putea fi oare mai 
îndatorat ca vitele din staul? Nu-i e destul că-mi dă, 
cu atâta mărinimie, te miri ce şi mai nimic, ci se 
face luntre şi punte să-mi ciuntească şi puţinul care 
mi se cuvine pe bună dreptate: mă pune la aceeaşi 
masă cu argaţii şi nu pierde prilejul să mă 
înjosească în faţa lumii. lată, Adame, de ce mi-e 
inima neagră. Tata, pe care-l simt viu în sufletul 
meu, se răzvrăteşte împotriva acestei umiliri. Nu 
mai vreau şi nu mai sunt în stare să rabd. Şi cu 
toate astea nu văd nicio scăpare. 

Adam: lată-l pe fratele dumneavoastră, stăpânul 
meu. 

Orlando: Stai pe-aproape, Adame, să-l auzi cum 
mă ia la rost. 

(Intră Oliver.) 

Oliver: Aha, dumneata erai! Ei! Ce faci pe-aici? 

Orlando: Nimic. Nu m-a-nvăţat nimeni să fac ceva. 

Oliver: Aşa! Atunci ce strici pe-aici? 

Orlando: Ce să stric? Stau cu mâinile-n sân şi vă 
ajut să stricaţi o biată făptură a lui Dumnezeu: pe 
nevrednicul vostru frate! 

Oliver: Dacă tot zici că n-ai ce face, de ce nu cauţi 
ceva mai bun de făcut? 

Orlando: Ai dori poate să-ţi păzesc porcii şi să 
mănânc ghindă laolaltă cu ei? Cu ce ţi-am greşit de 
mă ţii în halul ăsta? 

Oliver: Ascultă! Îţi dai seama unde te afli? 

Orlando: Cum de nu! Îi livada dumitale. 

Oliver: Şi ştii în faţa cui te găseşti? 

Orlando: Ba bine că nu! Mai bine decât mă ştie pe 
mine cel în faţa căruia mă aflu. Ştiu că-mi eşti frate 
mai mare şi că, de n-ai uita sângele care-ţi curge în 
vine, s-ar cuveni să-ţi dai seama şi dumneata pe 
cine ai în faţă. Ca frate mai mare, legea oamenilor 
îți dă mai multe drepturi decât mie, dar aceeaşi lege 
nu mă lipseşte de dreptul sângelui, chiar dacă între 
noi ar mai fi douăzeci de fraţi. Am şi eu tot atâta 
sânge de-al tatii în vinele mele, cu toate că, 
gândindu-mă bine, dumneata, ca întâiul fecior, eşti 
mai aproape de cinstea ce i se cuvine. 

Oliver: Ce spui, băiete? 

Orlando: Haide, haide! Oi fi mai mare ea mine, dar 
eşti încă necopt pentru aşa ceva. 

Oliver: Îndrăzneşti să ridici mâna asupra mea, 
ticălosule? 

Orlando: Ticălos nu sunt. Sunt ultimul fiu al lui sir 
Roland de Bois. Da, mi-a fast tată; şi acela care e-n 
stare să spună că un astfel de om a adus pe lume 
ticăloşi e de trei ori mai ticălos. Dacă nu mi-ai fi 
frate, nu mi-aş lua mâna din beregata ta până nu ți- 
aş smulge, cu astălaltă, limba care-a rostit 

asemenea vorbe josnice. 

Adam (înaintând): Stăpânii mei! Scumpii mei 
stăpâni, potoliţi-vă. În amintirea tatălui vostru, faceţi 
pace! 

Oliver: Dă-mi drumul, atâta-ţi spun! 

Orlando: Ţi-oi da când oi avea poftă. Deocamdată 
ascultă: pe patul de moarte, tata m-a lăsat în grija 
ta, şi ţi-a cerut să-mi dai o creştere aleasă. Tu însă 
m-ai crescut ca pe-un fecior de slugă şi-ai încercat 
pe toate căile să-năbuşi în mine pornirile înalte. 
Duhul părintelui nostru e însă treaz în sufletul meu. 
Nu mai pot îndura starea asta. Aşa că sau trimite- 
mă la învăţătură spre a fi şi eu în rând cu tinerii de 
seama mea, sau, dacă nu, dă-mi bruma de avere 
moştenită de la tata şi lasă-mă să plec în lume să-mi 
caut norocul. 

Oliver: Şi ce-ai de gând? Vrei să faci praf averea şi 
s-ajungi milog? Fie! Acu intră-n casă, că m-am 
necăjit destul cu tine. O să-ţi dau partea de 
moştenire. Dă-mi drumul, te rog. 

Orlando: Nu-ţi cer nimic mai mult peste ce mi se 
cuvine. 

Oliver: Du-te şi tu cu el, câine bătrân! 

Adam: „Câine bătrân!” Asta să-mi fie răsplata? 
Adevărat că mi-au căzut dinţii de bătrâneţe în slujba 
voastră! Stăpânul meu, răposatul, fie-i ţărâna 
uşoară, n-ar fi rostit niciodată asemenea vorbe! 

(Orlando şi Adam ies.) 

Oliver (singur): Va să zică aşa! Vrei să mi te urci în 
cap? Lasă, că am eu ac de cojocul tău! Un sfanţ n-ai 
să vezi din mia de coroane! 

Ei, Denis! 

(Intră Denis.) 


~ 171 — 


Opere Complete Volumul 5 

Denis: M-aţi chemat, înălţimea-voastră? 

Oliver: N-a fost pe-aici Charles, atletul ducelui? 
Zicea că vrea să-mi vorbească. 

Denis: Cu voia domniei-voastre e chiar aici. Abia 
aşteaptă să intre. 

Oliver: Atunci pofteşte-l. 

(Denis iese.) 

S-a nimerit cum nu se poate mai bine. Lupta are 
loc mâine. 

(Intră Charles.) 

Charles: Bună dimineaţa, înălţimea-voastră. 

Oliver: Scumpe domnule Charles! Ce noutăţi nou- 
nouţe mi-aduci de la curtea cea nonă? 

Charles: Tot ce-i mai nou pe la curte s-a-nvechit 
de mult, înălţimea-voastră! Ducele cel bătrân, 
surghiunit de frate-său mai tânăr, rătăceşte prin 
lume însoţit de câţiva curteni c-are i-au păstrat 
credinţă. Moşiile şi avuţiile lui au rotunjit averea 
proaspătului duce, care îi lasă să pribegească oricât 
vor pofti. 

Oliver: Dar nu ştii cumva, Rosalinda, fiica ducelui 
alungat, a plecat şi ea în surghiun cu tatăl ei? 

Charles: O, nu! Verişoara ei, fiica noului duce, o 
cunoaşte din leagăn. Au copilărit împreună şi o 
iubeşte atât de mult, încât sau ar fi urmat-o în 
surghiun, sau, rămasă singură la carte, s-ar fi 
prăpădit de dorul ei. Din pricina asta Rosalinda a 
fost oprită aici şi aud că unchiului său îi e dragă 
întocmai ca fiica lui. Nu cred ca vreodată două fete 
să fi ţinut mai mult una la alta. 

Oliver: Pe unde-o fi ducele cel bătrân? 

Charles: Cică s-ar afla în pădurea Arden, 
înconjurat de o ceată de bărbaţi de viaţă. Trăiesc 


~ 172 ~ 


William Shakespeare 

acolo cum trăia pe vremuri, în Anglia, haiducul 
Robin Hood'%*. Am mai auzit că la ceata lor se 
adaugă în fiecare zi tot mai mulţi tineri de viţă 
veche şi că-şi petrec vremea lipsiţi de griji, ca în 
veacul de aur. 

Oliver: Aşa! la spune-mi, te rog, dumneata lupţi 
mâine în faţa ducelui? 

Charles: Chiar eu, înălţimea-voastră. Şi tocmai din 
pricina asta am stăruit atât să vă vorbesc. Mi-a 
ajuns la ureche, deşi lucrul e ţinut în taină, că fratele 
mai mic al înălţimii-voastre, Orlando, ţine mortis ca 
mâine să lupte cu mine, travestit. Veţi şti, înălţimea- 
voastră, că în lupta de mâine faima mea de luptător 
e în joc şi numai printr-o minune ar putea scăpa 
cineva teafăr din mâinile mele. Fratele domniei- 
voastre e încă tânăr şi fraged. Vă port credinţă şi 
dragoste, înălţimea-voastră, şi mi-ar părea nespus 
de rău să-l schilodesc în lupta de mâine, aşa cum o 
să fiu nevoit s-o fac ca să-mi păstrez neştirbit 
renumele. Şi numai din dragoste am venit să vă dau 
de veste. Dacă nu veţi izbuti să-i mutaţi gândul, vă 
rog să nu mă năpăstuiţi pentru nenorocirea pe care 
singur şi-o caută cu lumânarea. Eu n-am nicio vină. 

Oliver: iți mulţumesc, Charles, pentru dragostea 
ce-mi araţi. Vei vedea că mă pricep s-o răsplătesc 
106 Robin Hood este vestitul căpitan de haiduci şi erou al ciclului 
de balade populare medievale, care se împotrivea, conform 
legendei, asupririi şi jefuirii maselor populare, în vremea când 
Anglia era guvernată de loan-fără-ţară, fratele regelui Richard- 
inimă-de-leu, plecat în cruciadă şi reţinut apoi prizonier de ducele 
Austriei, când trecea prin ţara acestuia la înapoierea sa spre 
Anglia. Robin Hood se ascundea în uriaşul codru Arden şi jefuia 
numai nobilii şi clericii bogaţi, ajutând pe săraci şi ocrotind 
femeile, victime ale abuzurilor şi violenţelor obişnuite în acele 
vremuri. 

cum se cuvine. Am aflat şi cu ce şi-a pus în gând 
fratele meu şi am făcut tot ce mi-a stat în putinţă 
să-i schimb hotărârea. Dar a rămas neclintit. Sunt 
nevoit să-ţi spun, Charles, că e băiatul cel mai 
încăpățânat din toată Franţa şi, pe deasupra, un 
ambițios fără margini. Pizmuieşte pe oricine-i mai 
înzestrat decât el, tot ce i se pare mai de preţ la 
altcineva ar vrea să-nhaţe pentru sine şi nu se dă în 
lături să ţeasă intrigi murdare chiar împotriva mea, 
deşi-i sunt frate bun. Aşa că fă cum vrei, ba, ca să-ți 
spun drept, nu mi-ar părea rău să-i frângi gâtul. Fii 
însă cu băgare de seamă. Căci, dacă-l laşi să se 
scoale de jos şi nu-i iei piuitul, n-ar fi de mirare să 
mori otrăvit, sau să cazi în capcană, atras prin cine 
ştie ce vicleşug. După câte-l cunosc, n-o să-şi 
găsească odihnă până nu te-o băga în mormânt într- 
un fel sau altul. Mi se rupe inima că trebuie să-ţi 
vorbesc astfel, dar te încredinţez că nu spun decât 
adevărul adevărat: cu toată tinereţea lui, e un 
ticălos fără pereche în lume! Şi nu uita că-i sunt 
frate. Dacă mi-aş pune mintea să ţi-l zugrăvesc pe 
de-a-ntregul şi cu de-a-mănuntul, mi-ar plesni 
obrazul de ruşine, m-ar podidi lacrimile, iar tu ai 
îngălbeni de uimire. 

Charles: Mă bucur din suflet c-am venit la domnia- 
voastră. Dacă mâine n-o să-şi vadă de treabă, am să 
i-o plătesc cu vârf şi-ndesat. Şi dacă o fi să-mi scape 
printre degete, vă jur că n-am să mai lupt în viaţa 
mea în nicio întrecere. Îngăduiti-mi să plec. Domnul 
să vă aibă în pază. 

Oliver: S-auzim de bine, dragul meu Charles. 

(Charles iese.) 

Acum să-ncerc să-l întărât pe celălalt. Aş vrea să 

mă descotorosesc de el cât mai repede. Nu ştiu de 
ce, dar îl urăsc din adâncul sufletului. Îl urăsc mai 
mult decât orice pe lume. Cu toate astea, e blând 
din fire, ştie multe, deşi nu a fost dat la învăţătură, e 
înzestrat şi plin de nobile porniri. Îi farmecă pe toţi 
din juru-i, şi mai cu seamă e îndrăgit de oamenii 
mei, care-l cunosc mai bine, pe câtă vreme eu n-am 
avut parte decât de disprețul lor. Dar n-o să mai ţină 
mult. Luptătorul ăsta o să aibă grijă să pună 
lucrurile la locul lor. Nu-mi rămâne decât să-i dau 
brânci băiatului în braţele lui. Şi chiar aşa voi face. 

(lese.) 


Scena 2 


O pajişte în faţa palatului ducelui. 
Intră Celia şi Rosalinda. 


Celia: Rosalinda, verişoara mea scumpă, te 
implor, fii mai veselă. 

Rosalinda: Dragă Celia, sunt mai veselă decât îmi 
stă în putinţă. De unde să iau mai multă veselie? 
Dacă m-ai putea învăţa cum să dau uitării un tată 
surghiunit, n-ar mai fi nevoie să-mi aduci mereu 
aminte că trebuie să fiu veselă. 

Celia: Văd că mă iubeşti mai puţin decât te iubesc 
eu. Dacă unchiul meu, tatăl tău, care-i acum în 
surghiun, ar fi alungat de la curte pe unchiul tău, 
ducele de azi şi părintele meu, şi dacă am fi rămas 
împreună, eu aş fi fost în stare, din dragoste pentru 
tine, să nu fac în inima mea nicio deosebire între 
tatăl tău şi al meu. Nici tu n-ai face altfel dacă m-ai 
iubi cu adevărat, cum te iubesc eu. 

Rosalinda: Bine. Ca să-ţi fiu pe plac, am să caut 
să-mi uit amarul. 

Celia: Ştii doar că tata nu mă are decât pe mine, 
iar alt copil, de-acum încolo, n-aş crede să mai aibă. 
Când îşi va da obştescul sfârşit, tu ai să-l 
moşteneşti: din dragoste pentru tine îţi voi înapoia 
tot ce a luat de la tatăl tău cu de-a sila. iți dau 
cuvântul meu că aşa voi face. Şi, dacă-mi voi călca 
făgăduiala, atunci să mă preschimb în lighioană. 
Hei, aşadar, fii veselă, Rosa mea scumpă! 

Rosalinda: Am să încerc să-ţi fac pe plac. Ce-ar fi 
să născocim ceva? Ce-ai zice dacă ne-am juca de-a 
dragostea? 

Celia: O, nu! Te rog iubeşte ca-ntr-un joc dar nu 
te-ndrăgosti cu dinadinsul. Nu duce jocul ăsta prea 
departe, opreşte-te cât nu e prea târziu ca să-l 
plăteşti cu o inocentă îmbufnare. 

Rosalinda: Atunci de-a ce să ne jucăm? 

Celia: Să ne-aşezăm colea şi să ne batem joc de 
prea chivernisita Soartă'", să-i învârtim într-astfel 
roata, ca darurile ei să fie împărţite după o bună 
rânduială. 

Rosalinda: Ce  bine-ar fi dac-am putea să 
schimbăm ceva, căci, în mărinimia ei, oarba aceasta 
îşi împarte darurile anapoda, şi în primul rând 
năpăstuieşte femeile! 

Celia: Într-adevăr: făcându-le frumoase, ea uită să 


107 Soarta (Fortuna) era imaginată ca o femeie care învârte o 
roată simbolică schimbând viaţa oamenilor, după bunul său plac. 
Era reprezentată cu diferite atribute. Astfel, ţinând o cârmă era 
considerată că hotărăşte asupra drumului pe care îl urmează 
lumea; ţinând o sferă simboliza soarta nestabilă; era, de asemeni, 
simbolul darurilor bogate pe care le împărțea soarta acelora pe 
care îi favoriza. Împăratul Traian i-a dedicat un templu la Roma. 

le dea un dram de cinste; şi-atuncea când le face 
prea cinstite, le lasă parcă slute dinadins. 

Rosalinda: la stai puţin! Nu pune pe scama Soartei 
şi ceea ce îndeplineşte Firea. Nu e totuna. Soarta îşi 
risipeşte zestrea-n lume cum îi place, dar chipul şi 
înfăţişarea noastră, acestea-s în puterea Firii. 

(Intră Tocilă.) 

Celia: Nu tocmai! Să zicem că Firea a zămislit un 
chip atrăgător. Nu-l poate Soarta arunca în foc? Şi 
dacă Firea ne-a dat destulă minte ca să ne batem 
joc de Soartă, nu Soarta, oare, ne-a trimis acum pe 
măscăriciul ăsta ca să ne taie vorba? 

Rosalinda: Într-adevăr, de data asta Soarta se- 
arată crudă din cale-afară cu Firea, căci ne trimite 
pe-un nebun din fire pentru-a curma un schimb de 
vorbe plin de duh firesc. 

Celia: N-ar fi de mirare să nu fie aicea mâna 
Soartei, ci mai degrabă să-şi fi băgat coada Firea, 
care, socotind că duhul nostru e prea nătâng din fire 
pentru a lua în râs asemenea zeițe, ne-a trimis 
această minte proastă ca să ne folosim de ea ca de- 
o tocilă tocmai bună pentru ascuţitul minţii. Hei, 
mintosule, încotro? 

Tocilă: Stăpână! Veniţi neîntârziat. Vă cheamă 
tatăl vostru. 

Celia: Te pomeneşti că te-a făcut sol! 

Tocilă: Nu. Mă jur pe cinstea mea! Mi-a dat însă 
poruncă să vă chem. 

Rosalinda: De unde-ai învăţat să te juri aşa, 
nebunule? 

Tocilă: De la un cavaler pe care l-am auzit 
jurându-se pe cinstea lui că plăcintele ţi se topesc în 
gură şi tot pe cinstea lui se jura că muştarul nu face 

nici două parale. După părerea mea cred dimpotrivă 
că muştarul era foarte bun şi plăcintele nu făceau 
două parale. Cu toate astea cavalerul n-a jurat 
strâmb. 

Celia: Şi cum adevereşti ce-ai spus, cotrobăind 
prin maldărul cunoştinţelor tale? 

Rosalinda: Hai să te vedem! Zvârle-ţi botniţa 
înţelepciunii! 

Tocilă:  Veniţi amândouă aici, în faţa mea, 
mângâiaţi-vă bărbiile şi juraţi pe bărbile voastre că 
sunt un potlogar. 

Celia: Am jura pe bărbile noastre, dacă le-am 
avea, că eşti precum spui. 

Tocilă: Pe potlogăriile mele, pe care nu le-am 
făcut niciodată, aşa oi fi; dar, dacă juraţi pe ceea ce 
n-aveţi, cine vă poate-nvinui că aţi jurat strâmb? 
Cavalerul cu pricina a făcut la fel când s-a jurat pe 
cinstea lui, pe care n-a avut-o nicicând. Sau, dacă a 
avut-o, şi-a luat zborul, o dată cu jurămintele lui, 
mult mai înainte de-a da el cu ochii de plăcinte şi 
muştar. 

Celia: Rogu-te, cine e cavalerul acesta? 

Tocilă: Unul la care bătrânul Frederic, tatăl 
dumneavoastră, ţine foarte mult. 

Celia: Dacă se bucură de dragostea tatii, trebuie 
să fie un om vrednic de cinste. Lasă-l în pace! Intr-o 
bună zi o să-ţi joace gârbaciul pe spinare din pricina 
bârfelilor!*. 

Tocilă: Păcat că nebunilor nu li se-ngăduie să 
spună cu înţelepciune ce-au de spus despre 


108 Traducătorul şi comentatorul Georges Duval afirmă că bufonii 
erau biciuiţi în Franţa, când depăşeau anumite limite în purtarea 
lor faţă de nobilime. 

nebuniile înţelepţilor!!* 

Celia: Adevăr grăieşti! De când dramul de 
înţelepciune din creierul nebunilor a fost supus 
tăcerii, dramul de nebunie din capul înţelepţilor a 
început să facă vâlvă. lată că vine monsieur Le 
Beau. 

Rosalinda: Cu gura plină de veşti. 

Celia: O să ni le-mpartă una câte una, cum fac 
porumbeii când îşi hrănesc puii. 

Rosalinda: O să ne-ndoape cu veştile lui. 

Celia: Cu atât mai bine! În felul ăsta ni se urcă 
preţul. 

(Intră Le Beau.) 

Bonjour, monsieur Le Beau! Ce mai e nou? 

Le Beau: Preafrumoasă domniţă! Aţi pierdut o 
privelişte măreaţă! 

Celia: Ce fel de privelişte? 

Le Beau: Ce fel de privelişte? Cum aş putea să 
răspund mai bine? 

Rosalinda: Cum te-o tăia capul şi cum te-o ajuta 


109 După toate probabilitățile, Celia se referă la faptul că sub 
domnia reginei Elisabeta, aşa după cum afirmă criticul Samuel 
Johnson (1709-1784), clovnii autorizaţi fuseseră supuşi unor 
restricţii serioase în privinţa aluziilor şi ridicularizărilor pe care le 
făceau, devenind, ca urmare, o categorie de actori populari pe 
cale de dispariţie. 

Faptul apare astfel asociat cu măsura arderii cărţilor satirice în 
anul 1599 şi cu interdicțiile impuse de curând trupelor teatrale de 
către autorităţile puritane din Londra (cf. Hamlet Il, 2). 

Bufonii de la curţile princiare fuseseră, în cea mai mare parte 
înlocuiţi de curteni ceremonioşi care urmăreau îndeaproape 
îndrumarea prinților şi prinţeselor pentru însuşirea unei comportări 
cât mai alese şi pretenţioase. Atitudinea dezaprobatoare a 
acestora din urmă, faţă de noua stare de lucruri, rezultă, însă, din 
felul cum Rosalinda şi Cella îl tratează pe Le Beau ca pe un 
personaj ridicol. 

norocul. 

Tocilă: Sau cum va hotări Soarta. 

Celia: Bine i-ai zis. Parcă l-ai fi pălit cu mistria. 

Tocilă: Păi dacă mi-aş lăsa ştirbită cinstea... 

Rosalinda: Atunci ai fi ştirb. 

Le Beau: M-aţi zăpăcit, domnişoarelor. Aş fi vrut 
să vă descriu acea încăierare grozavă. Păcat că n-aţi 
venit. 

Rosalinda: Spune-ne totuşi cum a fost. 

Le Beau: Am să încep cu începutul şi, dacă va fi pe 
placul domniilor-voastre, o să-i puteţi vedea singure 
sfârşitul. Ce-i mai frumos abia acum urmează, şi 
chiar aici pe locul unde sunteţi. 

Celia: Dă-i drumul! S-auzim întâi ce-a fost. 

Le Beau: Veni un moş cu cei trei fii ai săi... 

Celia: Se-aseamănă c-un basm din alte vremuri. 

Le Beau: Toţi trei frumoşi la chip, semeţi şi 
zdraveni. 

Rosalinda: Şi fiecare-avea la gât o tăbliță prinsă cu 
şnur, pe care se putea citi: „Spre cunoştinţa celor de 
faţă...” 

Le Beau: lar cel mai mare din feciori pornit-a să se 
ia la trântă cu Charles, luptătorul din slujba ducelui. 
Dar Charles îl dobori pe loc, zdrobindu-i trei coaste; 
mare minune de-o scăpa cu viaţă! La fel păţi 
mezinul şi-apoi ca el şi prâslea. Zac colo-ntinşi cu 
oasele zdrobite, jeliţi cu-atâta foc de tatăl lor, că toţi 
din jurul lui îi plâng de milă. 

Rosalinda: Vai! Vai! 

Tocilă: Dar care-i, domnule, priveliştea grozavă pe 
care înălţimile-lor au pierdut-o? 

Le Beau: Cum care? N-ai auzit ce-am spus? 

Tocilă: Bine-a zis cine-a zis: cât trăieşte, omu- 

nvaţă. De pildă iată: azi aud pentru întâia oară că 
frângerea coastelor ar fi o privelişte cum nu se 
poate mai nimerită pentru fete. 

Celia: Şi eu, crede-mă. 

Rosalinda: Oare o mai fi cineva dornic să audă 
cum trosnesc oasele ca nişte note false? Mai sunt 
oare oameni care se-nnebunesc după coaste frânte? 
Ce zici, verişoară, merită să vedem lupta? 

Le Beau: Dacă rămâneţi unde sunteţi, o s-o vedeţi 
vrând-nevrând, pentru că aici s-a hotărât să aibă loc 
sfârşitul luptei, iar luptătorii trebuie să se-arate din 
clipă-n clipă. 

Celia: Într-adevăr: iată-i că vin. Hai să rămânem 
să-i privim şi noi. 

(Trâmbițele sună. Intră ducele Frederic urmat de 
curteni. Apoi Orlando, Charles şi suita ducelui.) 

Ducele Frederic: Începeţi! De vreme ce tânărul nu- 
şi strămută gândul, n-are decât să fie viteaz pe 
pielea lui. 

Rosalinda: Acela e? 

Le Beau: Chiar el, domniţă. 

Celia: Vai, ce tânăr e! Şi totuşi, socotind după 
înfăţişare, s-ar putea să câştige. 

Ducele Frederic: Fiica şi nepoata mea aici? De 
unde până unde? Vreţi să vedeţi şi voi lupta? 

Rosalinda: Am vrea, dacă măria-ta n-are nimic 
împotrivă. 

Ducele Frederic: Vă spun dinainte: să nu vă 
aşteptaţi la cine ştie ce. Luptătorii nu sunt de loc 
potriviţi. Am stăruit mult să-l hotărăsc pe cel care a 
provocat să renunţe la luptă, fiindu-mi milă de 
tinereţea lui. Nici n-a vrut să audă. Vorbiţi-i şi voi, 
fetelor. Poate voi aveţi mai mulţi sorţi de izbândă. 

Celia: Dragă Le Beau! Spune-i dumneata să vie 
încoace. 

Ducele Frederic: Du-te de-l cheamă. Eu vă las. 

Le Beau: Dumneata, domnule, care ţii cu tot 
dinadinsul să te încaieri, vino, te rog, încoace. 
Domniţele vor să te vadă. 

Orlando: Mă-nchin supus. 

Rosalinda: Tinere, dumneata l-ai provocat la luptă 
pe luptătorul Charles? 

Orlando: Nu, frumoasă domniţă. El ne-a provocat 
la luptă pe noi toţi. Printre atâţia alţii, am venit şi eu 
să-mi încerc puterea tinereţii. 

Celia: Nu ţi se pare, tinere, că e o încercare prea 
îndrăzneață pentru vârsta dumitale? Ai văzut 
înfricoşătoarele dovezi ale puterii omului acestuia. 
Dacă ai deschide mai bine ochii şi-ai sta să judeci, 
te-ai speria singur de fapta necugetată pe care eşti 
gata s-o săvârşeşti şi ai alege alta mai potrivită. 
Spre binele dumitale, te rugăm să nu-ți 
primejduieşti viaţa şi să renunti la încercare. 

Rosalinda: Urmează, tinere domn, sfatul nostru! 
Nu vei scădea în ochii nimănui. Îl vom ruga pe duce 
să pună capăt luptei. 

Orlando: Vă rog din suflet, nu mă năpăstuiţi 
judecându-mă cu atâta uşurinţă. Sunt vinovat, 
mărturisesc, că nu mă supun fără murmur unor 
domniţe atât de bune şi frumoase. Fie însă ca 
frumoşii voştri ochi şi urările voastre de bine să mă 
ajute-n încercarea mea. De voi cădea înfrânt, va fi 
spre ruşinea unuia lipsit şi de-astă dată de noroc, iar 
dacă voi pieri în luptă, va muri unul ce nu se sperie 
de moarte. Prietenilor n-am să le fac rău, căci n-am 
niciun prieten să mă plângă, şi nimeni n-o să fie 

păgubit, căci eu pe nimeni n-am în lumea asta. 
Locul ce-l am, când va rămâne gol, va fi mai bine 
folosit de altul. 

Rosalinda: Slabele mele puteri aş vrea să ţi le dau 
dumitale. 

Celia: Şi eu pe ale mele, ca să i le sporească. 

Rosalinda: Îţi urez noroc! Şi deie cerul să mă înşel 
asupra dumitale. 

Celia: Să ţi se-ndeplinească toate după dorinţa 
inimii. 

Charles: Hei, unde-i flăcăul viteaz care râvneşte 
să-şi doarmă somnul dulce la sânul maicii lui, 
Ţărâna? 

Orlando: Aici sunt, domnule. Dar nu-mi aduc 
aminte să-mi fi dorit vreodată aşa ceva. 

Ducele Frederic: O singură cădere, şi lupta s-a 
sfârşit. 

Charles: Măria-voastră, stăruiţi atâta pentru o 
singură cădere, încât cred că n-o să mai fie nevoie 
să-l hotărâți şi pentru, a doua. 

Orlando: Dacă vrei să râzi la urmă, ar fi mai bine 
să nu-ncepi de pe-acum. Sunt gata. Să ne vedem de 
treabă. 

Rosalinda: Hercule!" să-ţi vină-ntr-ajutor, tinere. 

Celia: De-aş fi nevăzută, m-aş agăța de piciorul 


110 Semi-zeul Hercule este invocat de Rosalinda ca reprezentând 
apoteoza forţei fizice, precum şi datorită caracterului luptei lui 
Orlando ca Charles care, fiind o luptă fără arme, este comparabilă 
cu aceea dintre Hercule şi uriaşul Anteu, fiul lui Poseidon, zeul 
mărilor şi al lui Gaia sau Gea, zeiţa pământului. De fiecare dată 
când Hercule îl trântea la pământ pe Anteu, acesta căpăta noi 
puteri de la mama sa. Pentru a-l învinge, Hercule îl cuprinse cu 
braţele ridicându-l în sus şi desprinzându-l de pământ, sufocându-l 
apoi în strânsoarea lui puternică. 

matahalei ăsteia. 
(Charles şi Orlando au început lupta.) 
Rosalinda: Ce tânăr minunat! 
Celia: Ah, de-aş avea trăsnete-n ochi, ştiu eu pe 
cine-aş lovi în clipa asta! 
(Charles e doborât la pământ. Strigăte.) 
Ducele Frederic: Destul! Ajunge! 
Orlando: Nu, rogu-vă, mărite doamne! Abia 
începusem să mă-n-fierbânt! 
Ducele Frederic: Ei, Charles! Cum te simţi? 
Le Beau: l-a pierit graiul, înălţimea-voastră! 
Ducele Frederic: Luaţi-l de-aici! 
(Charles e luat pe sus.) 
Cum te cheamă, tinere? 
Orlando: Orlando, măria-ta. Sunt fiul cel mai mic a 
lui Sir Roland de Bois. 
Ducele Frederic: 
Aş fi dorit să fii al altcuiva. 
Deşi cinstit de oameni, tatăl tău 
M-a duşmănit mereu. Isprava ta 
Mi-ar fi plăcut mai mult de-ai fi avut 
Norocul să cobori din altă stirpe; 
Rămâi cu bine, totuşi. Eşti viteaz! 
Păcat că n-ai avut un alt părinte! 
(Ducele Frederic iese, însoțit de alaiul său şi urmat 
de Le Beau.) 
Celia: 
În locul tatii de-aş fi fost eu, oare 
Aşa i-aş fi vorbit? 
Orlando: 
Eu mă mândresc 
Că-s fiul cel mai mic al lui Sir Roland; 
Şi n-aş schimba, chiar dacă Frederic 

Moştenitorul lui m-ar socoti. 
Rosalinda: 
Tata-l iubea din suflet pe Sir Roland 
ŞI,-asemeni lui, toți oamenii-l iubeau. 
De-aş fi ştiut că-i este fiu, cu lacrimi 
L-aş fi rugat să nu se-arunce-n luptă. 
Celia: 
Mai bine haide, dragă verişoară, 
Să-i strângem mâna şi să-i dăm curaj. 
Mă doare-n suflet când îl văd pe tata 
Răzbunător şi-atât de-nverşunat. 
Da, domnule, ţi-ai meritat izbânda, 
Şi dacă, în iubire, vorba dată 
Vei şti s-o ţii, cum astăzi ai ştiut 
Peste-aşteptări să-nvingi, iubita-ţi fi-va 
Preafericită-atunci. 
Rosalinda: 
O, domnul meu! 
(Îi dă un Iğntişor pe care şi-l scoate de la gât.) 
Drept amintire poartă-l de la mine, 
O fată fără de noroc. Mai mult 
Ţi-aş dărui dacă-aş avea mijloace. 
Hai, verişoară, mergem? 
Celia: 
Da! Cu bine, 
Viteazule! 
Orlando: 
Cum? Nu le mulțumesc? 
Tot ce-i mai bun s-a prăbuşit în mine 
Şi sunt ca un butuc secat de viață. 
Rosalinda: 
Ne cheamă! Ah, mândria mea s-a dus 
Pe urmele norocului. Să-ntreb 

Ce vrea anume. Oare ne-aţi chemat? 
Atât de bine, domnule,-aţi luptat, 
Că nu duşmanii singuri zac înfrânți. 
Celia: 
Hai, Rosalinda! 
Rosalinda: 
Vin acum! Cu bine! 
(Celia şi Rosalinda ies.) 
Orlando: 
Ce patimă îmi încleştează limba? 
Am amuţit deodată, deşi ea 
Parcă-aşteaptă să-i spun ceva. Orlando! 
Sărman Orlando, eşti înfrânt! Sau Charles, 
Sau cineva mai slab ca el te-a-nvins. 
(Intră Le Beau.) 
Le Beau: 
Un sfat prietenesc aş vrea să-ţi dau: 
Nu-ntârzia pe-aici. Deşi eşti vrednic 
De dragoste şi-naltă preţuire, 
E astfel, totuşi, ducele croit, 
Că-n rău va-ntoarce ce-ai înfăptuit. 
E schimbător. Decât să-ţi spun, mai bine 
Ai înţelege singur ce te-aşteaptă. 
Orlando: 
Îţi mulţumesc. N-ai vrea să-mi spui acum 
Care din cele două,-aici de faţă 
La luptă, e a ducelui copilă? 
Le Beau: 
După purtarea lor, n-ar fi niciuna, 
Şi totuşi cea mai mică îi e fiică. 
Cealaltă e a ducelui fugit. 
Uzurpatorul a oprit-o aici 
Să stea cu fata lui, căci se iubesc 

Mai mult decât surorile-ntre ele. 
Dar află că în lunile din urmă 
Măria-sa se uită cu ochi răi 
La nepoţica lui. Să-ţi spun pricina? 
O lume-ntreagă-i laudă virtutea 
Şi plânge soarta bunului ei tată. 
Pe viaţa mea, curând va izbucni 
Mocnita-i ură împotriva ei. 
lubite domn, cu bine. Aş dori 
Să ne deschidem sufletu-ntr-o zi 
Pe țărmurile unei lumi mai bune. 
Orlando: 
Prea-ndatorat îţi sunt. Rămâi cu bine! 
(Le Beau iese.) 
Deci iată c-am sărit din lac în put 
Scăpai de ura fratelui mai mare, 
Căzând pe mâna ducelui hapsân. 
Dar tu respiri, cerească Rosalindă! 
(lese.) 


Scena 3 


O cameră în palat. 
Intră Celia şi Rosalinda. 


Celia: Ei, verişoară! Rosalindă! Îndură-se Cupidon 
de noi! Cum? N-ai de spus nicio vorbă bună? 

Rosalinda: Nici măcar bună de-aruncat la câini. 

Celia: Nu. Vorbele tale sunt prea de preţ ca să le- 
arunci la câini. Mai bine aruncă-mi mie câteva. Hai, 

fă-mă praf cu vorbele tale! 

Rosalinda: Vai şi-amar de noi ar fi atunci, când 
una ar fi făcută praf din pricina celeilalte, iar 
cealaltă şi-ar ieşi din minţi fără pricină. 

Celia: Şi toate astea din pricina tatălui tău? 

Rosalinda: Nu, în bună parte şi din pricina copilului 
tatii. O, numai spini peste tot, în viaţa asta de toate 
zilele. 

Celia: Ba sunt doar scaieţi, verişoară, aruncaţi în 
toiul petrecerii dintr-o zi de sărbătoare; dacă nu 
umblăm pe cărări bătute, ni se agaţă de poalele 
rochiei. 

Rosalinda: De pe rochie i-aş scutura uşor, dar 
spinii ăştia răi s-au înfipt în inimă. 

Celia: Suflă şi alungă-i. 

Rosalinda: l-aş sufla eu dacă prin asta i-aş câştiga 
iubirea. 

Celia: Hai, hai, nu te lăsa înfrântă de patimă! 

Rosalinda: Ah, cel căruia patima îi ţine partea o 
mai isteţ ca mine-n luptă! 

Celia: De s-ar sfârşi cu bine! Tot ai să-ncerci odată 
şi odată, chiar dac-o fi să cazi. Dar am glumit destul. 
Hai să vorbim serios acum: e oare cu putinţă să te 
îndrăgosteşti cât ai clipi şi-atât de pătimaş de fiul 
cel mai mic al lui Sir Roland? 

Rosalinda: Tatăl meu, duccle, îl iubea pe tatăl lui 
din tot sufletul. 

Celia: Şi-atunci urmează ca tu să te-ndrăgosteşti 
de fiul lui? De-ar fi aşa, eu ar trebui să-l urăsc pentru 
că tata îl ura din tot sufletul pe tatăl lui. Cu toate 
astea, eu nu-l urăsc pe Orlando. 

Rosalinda: Nu, nu, măcar de dragul meu să nu-l 
urăşti. 

Celia: De ce l-aş uri? Oare nu-i vrednic de iubire? 
Rosalinda: Ba da, dar lasă-mă pe mine să-l iubesc, 
iar tu iubeşte-l pentru că-l iubesc. Uite-l pe duce. 
Celia: Cu ochii scăpărând scântei. 
(Intră ducele Frederic, însoțit de curteni.) 
Ducele Frederic: 
Dă zor, cât mai e vreme, domnişoară, 
Şi părăseşte curtea noastră. 
Rosalinda: 
Eu? 
Eu, unchiule?! 
Ducele Frederic: 
Chiar dumneata, nepoată! 
La douăzeci de leghe de palat 
Te vei afla de azi în zece zile. 
De nu, să ştii că vei plăti cu viaţa. 
Rosalinda: 
Rog pe măria-voastră, milostivă, 
Să mă ajute să-mi descopăr vina, 
Căci dacă sunt întreagă-n ce-mi doresc, 
De nu visez şi dacă nu-s nebună, 
Precum nu cred să fiu, o, scumpe unchi, 
Nici umbra unui gând, o ştiu prea bine, 
N-a fost potrivnică-nălţimii-voastre. 
Ducele Frederic: 
Toţi trădătorii sunt la fel. De-ai sta 
Să le asculţi cuvintele frumoase, 
Ar fi nevinovaţi ca sfântul duh. 
Fie-ţi de-ajuns că nu mă-ncred în tine. 
Rosalinda: 
Nencrederea, oricât ar fi de mare, 
Nici când n-o să mă-ncline spre trădare. 
Aş vrea să ştiu: de ce mă bănuiţi? 

Ducele Frederic: 
Destul că eşti a tatălui tău fiică. 
Rosalinda: 
Eram şi când i-aţi încălcat ducatul, 
Eram şi-atunci când voi l-aţi surghiunit. 
Trădarea, doamne, nu se moşteneşte, 
Şi chiar de ne-ar rămâne din părinţi, 
Cu ce-aş fi vinovată? Tatăl meu 
Nu-i trădător. Şi-atunci, prealuminate, 
Să nu vă înşelaţi până-ntr-atâăt, 
Încât să-mi luaţi durerea drept trădare. 
Celia: 
Îngăduie-mi, stăpâne, să vorbesc. 
Ducele Frederic: 
Da, pentru tine, Celia,-am păstrat-o, 
Căci altfel rătăcea cu tatăl ei. 
Celia: 
Eu nu ţi-am spus să mi-o păstrezi atunci 
Ci după-ndemnul inimii făcut-ai. 
Pe-atuncea nu ştiam s-o preţuiesc, 
Prea tânără fiind. Dar astăzi ştiu. 
Şi, dacă zici că-i trădătoare ea, 
Asemeni sunt şi eu: m-am molipsit, 
Dormind atâta vreme împreună, 
Şi ochii deschizându-i totodată, 

Primind sau învățând, sărind în joc, 
Nedespărţite, pururi la un loc, 
Pereche-ngemănată pe pământ, 

Ca lebedele albe-ale lunonei'"!. 

111 Conform mitologiei clasice lebedele trăgeau şareta zeiţei 
Venus. Cum însă erau considerate păsări regale, Shakespeare le 
atribuie lunonei, regina zeilor. Pasărea favorită a acestei zeițe era 


însă păunul. lunona era în mitologia greco-romană soţia lui lupiter 
şi mama unora dintre zeii importanţi. Era zeiţa căsătoriei şi 

Ducele Frederic: 
E prea întortocheată pentru tine 
Vicleana asta. Şi blândeţea ei, 
Tăcerea ei închisă-n resemnare 
În inima poporului pătrund; 
Poporu-i veşnic aplecat spre milă. 
Ce proastă eşti! Iți fură strălucita! 
Dacă-o alungi, mai tare vei luci, 
Mai bună vei părea, mai virtuoasă. 
Aşadar, taci. Ce-am hotărât rămâne! 
Sunt neînduplecat: e surghiunită! 
Celia: 
Alungă-mă, stăpâne, şi pe mine, 
Căci fără ea aici nu pot trăi! 
Ducele Frederic: 
Nu eşti în toate minţile. Nepoată, 
Grăbeşte-te! Ţi-o jur pe cinstea mea! 
Dacă rămâi peste soroc, eşti moartă. 
(Ducele Frederic iese însoțit de curtenii săi.) 
Celia: 
Şi-acu-ncotro, sărmană Rosalinda? 
N-ai vrea să facem schimb între părinţi? 
ŢI-l dau pe-al meu, şi gata! Te implor 
Nu fi mai amărâtă decât mine. 
Rosalinda: 
Cred c-aş avea de ce. 
Celia: 
Nu, draga mea. 


protectoarea femeilor căsătorite. Marea sărbătoare anuală în 
cinstea ei se numea Matronalia şi se ţinea la 1 martie. 

Menţionarea numelui lunonei s-ar putea interpreta ca o 
invocare a zeiţei de către Celia, pentru a le ocroti pe cele două 
prietene şi a încheia prin căsătorii fericite situaţiile primejdioase şi 
confuze prin care treceau. 

Te rog, zâmbeşte. N-ai băgat de seamă 
Că ducele şi-a surghiunit copila? 
Rosalinda: 
Ba asta n-a făcut! 
Celia: 
Într-adevăr? 
Deci nu ştii, Rosalinda, că iubirea 
Făcu din noi o singură fiinţă? 
Să ne despartă? Să ne taie-n două? 
Mai bine cată-şi tata alt urmaş! 
Hai, prin urmare, să ne socotim 
Când, în ce fel şi unde să fugim, 
Şi ce să luăm cu noi. O, nu-ncerca 
Tu singură să duci povara toată 
Şi vitregia soartei, fără mine. 
Pe ceru-nnourat de întristare 
Îţi jur că totuşi am să vin cu tine. 
Rosalinda: 
Vai, unde să ne ducem? În ce loc? 
Celia: 
În nepătrunsul codru din Ardeni 
Să dăm de urma unchiului. 
Rosalinda: 
Vai mie! 
Aşa departe singure de-om merge, 
Ne vor pândi primejdii la tot pasul, 
Tâlharii-s ispitiţi de frumuseţe 
Mai mult decât de aur. 
Celia: 
Am să-mbrac 
Nişte sărmane haine ponosite 
Şi-am să mă dau pe chip cu chinoroz. 
La fel să faci, şi-atunci n-o să se lege 

Niciun tâlhar de noi. 
Rosalinda: 
Dar n-ar fi bine, 
Pentru că sunt ceva mai răsărită. 
Să trec în ochii lumii drept bărbat? 
Să-mi prind la şold, colea, un scurt jungher, 
O suliță în mâini să iau şi-atunci, 
Oricâte spaime femeieşti ar fi 
In inimă ascunse, voi avea 
O-nfăţişare mândră, de războinic, 
Cum se întâmplă cu atâţi fricoşi 
A căror vitejie stă în straie. 
Celia: 
Şi, ca bărbat, ce nume ţi-ai alege? 
Rosalinda: 
Un nume nu mai prost decât al celui 
Care-l slujea pe Jupiter. Să-mi zici 
Deci: Ganymed. Dar cum să-ţi spunem ţie? 
Celia: 
Îmi trebuie un nume potrivit 
Cu starea mea. Nu Celia. De-acuma 
O să mă cheme altfel: Aliena. 
Rosalinda: 
Ah, Celia, ce-ar fi de-am lua cu noi 
Pe măscăriciul ducelui? la spune? 
Poate ne-ar fi de vreun folos pe drum. 
Celia: 
M-ar însoţi, de l-aş chema, oriunde. 
să-l laşi în grija mea. Acum să strângem 
Ce-avem, prin giuvaeruri, mai de preţ 
Şi să găsim şi timpul potrivit 
Şi mijlocul spre-a ne feri mai bine 
De toţi hăitaşii ce vor încerca 

Să ne găsească urma. Noi plecăm 
Cu inima uşoară, nu-n surghiun, 
Ci spre-a găsi a libertăţii cale. 
(les.) 


Actul Il 
Scena 1 


Pădurea Ardenilor. 
Intră ducele surghiunit, Amiens şi câțiva curteni 
în veşminte de pădurari. 


Ducele: 
Fraţi de surghiun, prieteni! Spuneţi: oare 
Această viaţă-a noastră împreună 
Nu e mai dulce decât fastul silnic 
Al vieţii de la curte? Şi pădurea 
Nu-i mai lipsită de primejdii, oare, 
Decât palatul unde cresc invidii?!1* 
Aici simţim doar ce-ndura Adam: 
Schimbarea vremii, colții îngheţaţi, 
Lătratul aspru-al vântului de iarnă'". 
Dar chiar şi-atunci când îmi urzică trupul, 
Şi când mă trec fiori, surâd şi-mi spun: 
„Nu-i linguşire asta, ci buni sfetnici 
Mă fac să simt că sunt aşa cum sunt”. 


112 Ceea ce caracterizează filosofia ducelui este căutarea, într-o 
situaţie nefericită, a unor elemente de îmbărbătare, care să-l 
determine să-şi considere exilul ca o stare chiar mai fericită decât 
viaţa sa anterioară, ca stăpânitor al ducatului. 

113 Conform legendei biblice, în Eden (Paradisul terestru) era vară 
veşnică; numai după izgonirea lui Adam din Eden au apărut 


anotimpurile. 

Ce dulce-i al nenorocirii rod! 
E ca înveninata broască slută!"" 
Purtând o nestemată-n scăfârlie. 
Şi-această viaţă-a noastră-nsingurată 

Găseşte totuşi vorbe în copaci, 

Şi cărţi găseşte în izvorul sprinten, 
Poveţe-n pietre şi în orice lucru 
Bunăvoinţă. N-aş schimba-o. Nu. 


Amiens: 
Ce fericit sunteţi, măria-voastră, 
C-atât de potolit şi de senin 
Puteţi vorbi de vitregia soartei. 
Ducele: 


N-ai vrea să mai găsim ceva vânat? 
Cu toate că, spun drept, m-apucă mila 
De soarta lighioanelor pestriţe, 
Locuitori ai ţării pustiite, 

Loviţi de moarte-n graniţele lor, 

Cu coapsa sfârtecată de săgeată. 

Primul nobil: 
_ Într-adevăr, stăpâne, vânătoarea 
Il amărăşte mult pe Jacques cel trist. 
Se jură că-i o faptă mai nedreaptă 
Decât a fratelui măriei-voastre, 
Ce v-a trimis aicea în surghiun. 
Chiar astăzi, eu cu lordul Amiens, 
Văzându-l tolănit sub un stejar 
Ce-şi nalţă rădăcinile-mpletite 


114 Conform credinţei antice, care a dăinuit până în epoca 
modernă, broaştele mari erau considerate veninoase, aşa după 
cum afirmă şi naturalistul Pliniu (23-79 e.n.) în /storia Naturală. 
Autori contemporani ca Shakespeare susțineau totodată că în 
ţeasta broaştelor mari bătrâne se afla o piatră care avea calitatea 
de a combate efectele otrăvirii. 

Deasupra pârăiaşului din codru, 
Ne-apropiam de el, pe nesimţite, 
Când un biet cerb, rănit de vânător, 
Veni să-şi dea suflarea-n locu-acela. 
Atât de dureros mugea, stăpâne, 

Că se-ntinsese pielea să-i plesnească 
Peste grumaz şi lacrimi mari, rotunde 
Se prelingeau. Pe botul lui curat 
Şi picurau în unde-atât de jalnic!” 
Sărmanul dobitoc, la care Jacques 
Cel trist necontenit privea, zăcea 
Pe malul apei sprintene din codru, 
Cu lacrimile lui sporindu-i unda. 

Ducele: 
Dar Jacques, Jacques ce spunea? Nu încerca 
Să scoată un proverb din toate astea? 
Primul nobil: 
Ba da, grăia în fel şi chip. Întâi, 
Când lacrimile cerbului rănit 
Se prelingeau în unde, în neştire... 
„Biet cerb - zicea - îţi faci un testament 
Asemeni celor ce strângând avere 
O lasă-ndestulaţilor”. Apoi, 
Văzându-l cum zăcea acolo, singur, 
De-ai lui blănoşi tovarăşi părăsit, 
„Aşa-i - zicea - când vine vreo năpastă, 
Se răzleţeşte cârdul de prieteni.” 
lar când zări şi ciurda ce trecea 
Pe lângă cerb, sătulă, jucăuşă, 
Fără să-l ia în seamă, Jacques strigă: 
„Da, cetăţeni tihniţi, cu burta plină, 


115 În conformitate cu legendele vânătoreşti, cerbii plângeau când 
erau copleșiți de tristeţe. 

Vedeţi-vă de drum, după-obicei. 
E de-nţeles! De ce-aţi întoarce ochii 
La oropsitul ăsta sfârtecat?” 
Aşa împlântă spinii lui mereu 
În orăşeni, săteni sau în curteni, 
Ba osândeşte chiar şi viaţa noastră, 
Jurându-se că noi suntem tirani, 
Uzurpatori şi tot ce-i mai hain, 
Veniţi să răspândească spaima morții 
Şi să ucidă bietele jivine 
Chiar pe pământul lor menit de soartă 
Spre-a se-nmulţi şi-a vieţui în voie. 
Ducele: 
Şi l-aţi lăsat acolo-n starea asta? 
Al doilea lord: 
Da, l-am lăsat, stăpâne, cugetând 
La cerbul muribund, cu jalea-n suflet. 
Ducele: 
Duceţi-vă la el, vă rog. Îmi place 
Să îl aud vorbind în toane rele: 
Rosteşte adevăru-adevărat. 
Primul nobil: 
Vă duc la el atunci, fără zăbavă. 
(les împreună.) 


Scena 2 


O încăpere în palat. 
Intră ducele Frederic cu suita. 


Ducele Frederic: 
Ei, cum, să nu le fi văzut chiar nimeni? 
Nu cred. Câteva slugi de-a curţii mele 

S-au înţeles să le-nlesnească fuga. 
Primul nobil: 

Am cercetat. Dar n-a văzut-o nimeni, 
lar slujnicele spun c-ar fi lăsat-o 
Culcată-n pat. În zorii zilei, însă, 
Culcuşul era gol. Stăpâna, lipsă. 

Al doilea nobil: 

Măria-ta, nebunul pierde-vară 
Ce-adeseori vă-nveselea pierit-a. 
lar doamna de onoare a domniţei 

Mi-a dat de ştire c-ar fi auzit 

În taină cum domniţa, fiica voastră, 
Şi verişoara, ei îl lăudau 

Pe tânărul care-i veni de hac 
Preaiscusitului în lupte Charles. 
Ea crede că, oriunde s-or fi dus, 

Şi tânărul acela le-nsoţeşte. 

Ducele Frederic: 

La frate-său trimiteţi, să-l aducă 
Degrabă pe viteaz. lar de-i fugit, 
să vie-n locu-i fratele mai mare. 

O să mi-l afle el. Nu zăboviţi, 

Şi nu cruţaţi nici timp, nici osteneală 
Spre-a prinde pe zănaticii fugari. 


(les.) 
Scena 3 
În faţa, casei lui Oliver. 
Intră Orlando şi Adam. 
Orlando: 


Cine-i acolo? 

Adam: 
Ce? Tânăru-mi stăpân? Stăpâne bun, 
Stăpâne milostiv! O, chip leit 
Cu-al răposatului stăpân, Sir Roland! 
Ce căutaţi pe-aicea, vai de mine? 
De ce sunteţi atât de cumsecade 
Şi vă iubeşte lumea? Pentru ce 
Vi-i firea nenfricată şi vitează? 
Şi ce-ţi veni, stăpâne, să răpui 
Pe luptătoru-acela lat în spete, 
Când ducele e schimbător ca vremea? 
Ţi-a luat nainte faima faptei tale 
Şi zău, stăpâne, pentr-un soi de oameni, 
Duşmani sunt însuşirile de preţ. 
Sunt trădători cu chip de sfinţi. O! Lume, 
În care al virtuţii strai frumos 
ÎI otrăveşte pe acel ce-l poartă! 
Orlando: 
Dar ce s-a întâmplat? 
Adam: 
O, biet băiat! 
Să nu treci pragul porții, căci aici 
Stă cel ce-ţi duşmăneşte-aleasa fire. 
Ți-i frate bun - dar nu, nu frate - fiul... 
Ba nu, nici fiul, n-am să spun că-i fiul 
Celui ce vream să i-l numesc drept tată. 
El, auzind ce faimă te-nconjoară, 
A hotărât să pună casei foc 
În noaptea asta, când vei adormi. 
De nu va izbuti, va încerca 
Pe altă cale să-ți răpună viaţa. 
L-am auzit! Ştiu ce cloceşte-n el. 
E-o zalhana aicea, nu o casă! 

Fereşte-te! Nu-i trece pragul! Fugi! 
Orlando: 
Să fug, dar încotro s-apuc, Adame? 
Adam: 
Decât aici, oriunde e mai bine. 
Orlando: 
Vrei să-mi cerşesc bucata mea de pâine? 
Sau vrei s-ajung tâlhar la drumul mare 
C-o ticăloasă sabie în mâini? 
Căci altceva eu nu văd, zău, ce-aş face. 
Decât s-ajung tâlhar sau cerşetor, 
Rămân mai bine-aicea să îndur 
Blestemul sângelui ticăloşit 
Şi asuprirea fratelui nevrednic. 
Adam: 
Să nu faci asta! Eu am pus deoparte, 
Din ce mi-a dat simbrie tatăl tău, 
Cu chiu, cu vai, cinci sute de coroane, 
Să am bani albi şi eu, la zile negre, 
Când m-or lăsa bătrânele picioare 
Şi-ntr-un ungher voi fi zvârlit, netrebnic. 
Fă bunătate şi le ia. Acela 
Ce păsările cerului hrăneşte, 
De la cloncani la gureşele vrăbii, 
M-o ajuta la bătrâneţi. la banii! 
ŢI-i dăruiesc. O rugăminte am: 
Să îmi îngădui ca să te slujesc. 
Moşneag par, însă sunt voinic şi zdravăn. 
Căci n-am turnat, pe când eram flăcău, 
In sânge băuturi aţâţătoare 
Şi nici n-am căutat, fără ruşine, 
Cu dinadinsu acele lucruri care 
Sunt pentru trup slăbire şi surpare. 

Mi-e bătrâneţea ca o zi de iarnă: 
Geroasă, dar cu aerul curat, 
Îngăduie-mi să te-nsoţesc şi-n toate 
Te voi sluji la bine şi la rău, 
Nu ca un biet unchiaş - ca un flăcău. 
Orlando: 
Bătrâne bun! Întruchipezi în tine 
Temeinica credință-a lumii vechi, 
Când datoria te-ndemna, nu plata, 
Lucrarea slujbei tale s-o-mplineşti. 
Tu nu te potriveşti cu vremea noastră 
Când neplătit nu osteneşte nimeni, 
Şi după ce-a primit în palmă plata 
De rest puţin îi pasă... Tu... eşti altfel. 
Dar, biet bătrân, tu cureţi un copac 
Ce-a putrezit, şi pentru munca ta 
Răsplată nu-ţi va da măcar o floare. 
Cu toate astea, hai! Te iau cu mine, 
Şi, mai-nainte chiar de-a cheltui 
Agoniseala tinereţii tale, 
Găsi-vom noi un loc cu trai tihnit. 
Adam: 
Stăpâne, un’ ţi-e vrerea te urmez, 
Cu cinste şi credinţă pân’ la moarte. 
La şaisprezece ani venii aici 
Şi, iată, plec acuma, la optzeci. 
La şaisprezece-alergi după noroc, 
Pe la optzeci, mai greu o iei din loc. 
Dar soarta mă va răsplăti-ndestul 
De voi muri făr' să rămân dator 
Stăpânului, cu inima-mpăcată. 
(les.) 

Scena 4 


Pădurea Ardenilor. 
Intră Rosalinda, în haine bărbătești, 
Celia, în straie de păstoriţă, şi 7oci;/ă. 


Rosalinda: O, Jupiter! Ce obosit mi-e sufletul! 

Tocilă: Puțin mi-ar păsa de suflet de nu mi-ar fi 
ostenite picioarele. 

Rosalinda: Dacă ar fi după mine, mai c-aş da de 
ruşine straiele astea bărbăteşti şi-aş începe să plâng 
ca o femeie. Sunt nevoită însă să îmbărbătez 
femeia: scurteica şi nădragii vor fi deci pentru fustă 
o pildă de curaj şi bărbăţie. Hai, dragă Aliena, hai, 
curaj! 

Celia: Oh, rogu-vă, aveţi un pic răbdare! Nu mai 
pot merge! 

Tocilă: E mai cuminte, zău, să ai răbdare decât să 
rabzi povara din spinare, deşi nu m-aş speti, căci mi 
se pare c-aveţi doar chiu şi vai prin buzunare. 

Rosalinda: Deci iată-ne-n pădurea din Ardeni. 

Tocilă: Da, iată-mă-n Ardeni: Smintit ce sunt! 
Acasă parcă îmi era mai bine. Hoinarii însă sunt 
nevoiţi oriunde să se simtă ca acasă. 

Rosalinda: Te rog, dragă Tocilă, simte-te ca acasă. 
Dar ia uitaţi-vă cine vine-ncoace: un flăcăiandru şi- 
un moşneag, adânciţi în vorbă. 

(Intră Corin şi Silvius.) 

Corin: 

Făcând astfel ai să-i stârneşti disprețul. 

Silvius: 

Corin, o, dacă-ai şti cât o iubesc. 

Corin: 

Pe vremuri am iubit şi eu. Ghicesc. 
Silvius: 
Nu mai eşti tânăr, n-ai cum să ghiceşti, 
Chiar dacă-ndrăgostit cândva ai fost 
Cu-adevărat şi cu durerea-n suflet 
Ai suspinat în perne nopţi întregi. 
Dar de-ai iubit atât de-adânc ca mine - 
Deşi nu-i nimeni să iubească-aşa - 
Să-mi spui la câte fapte nebuneşti 
Te-a-mpins înflăcărata ta iubire! 
Corin: 
Mai ştiu şi eu la câte! Le-am uitat. 
Silvius: 
Degeaba! N-ai iubit cu-adevărat! 
Dacă-ai uitat o faptă cât de mică 
Pe care te-a-ndemnat s-o faci iubirea, 
Tu n-ai iubit. 
Sau, cum fac eu acum, n-ai ameţit 
Pe altul ridicând în slăvi iubita, 
Tu n-ai iubit. 
Şi nici dacă nu te-ai ascuns de lume 
Deodată-aşa cum dragostea mă-ndeamnă, 
Tu n-ai iubit. O, Phebe, Phebe, Phebe! 
(Silvius iese.) 


Rosalinda: Sărman păstor! Luând seama cum îţi 


zgândări rana, o simt, vai, pe a mea. 


Tocilă: Şi eu pe-a mea. Când eram îndrăgostit mi- 
aduc aminte c-am izbit sabia de-o piatră şi-am frânt- 
o-n două, să se înveţe minte să nu mai colinde 
nopţile pe la loana cea zglobie, şi-mi mai aduc 
aminte c-am sărutat maiul de pălit pânza şi ugerul 
vacii muls de dulcile ei degete crăpate. P-ormă mi- 
aduc aminte cum îi dam târcoale unei păstăi de 

mazăre, cum am luat din păstaie două boabe şi 
dându-i-le îndărăt i-am spus cu ochii plini de lacrimi: 
„Păstrează-le, de dragul meu!” Ei, da, noi care iubim 
cu-adevărat facem câte o trăsnaie că nici nu-ți dă 
prin cap: dar cum în fire totu-i muritor, tot astfel 
orice fire de-ndrăgostit prin nebunie ajunge la pieire. 

Rosalinda: Nici nu-ți dai seama ce-nţelept 
vorbeşti! 

Tocilă: De-nţelepciunea mea n-am să-mi dau 
seama decât atunci când, luându-mă cu ea la 
trântă, o să-mi fărâme oasele. 

Rosalinda: 

lubirea lui e, zău aşa, 
La fel de-aprinsă ca a mea. 

Tocilă: 

Şi-a mea - atâta doar că s-a cam stins. 

Celia: 

Zău, nu se-ndură careva să-ntrebe 

Pe omul ăsta de n-ar vrea să vândă 

Pe bani peşin ceva de-ale mâncării? 
Leşin de foame, mor! 


Tocilă: 

Hei, nebunilă! 
Rosalinda: 

Nebunule! Ce faci? Doar nu ti-i frate! 

Corin: 

Cine-a strigat? 
Tocilă: 

Fiinţe mai alese 

Ca dumneata, stimate domn! 

Corin: 


Păi altfel 
Ar fi nişte nepricopsiţi! 

Rosalinda (către Tocilă): 
Taci! Taci! 
(Către Corin): 
Prietene, noroc şi seara bună! 
Corin: Asemeni şi dumneavoastră, domnişorule. 


Mă închin cu plecăciune tuturor. 


Rosalinda: 
Nu s-ar putea, păstorule, cumva, 


Să târguim, sau să primim din milă 
Ceva de-ale mâncării-n sihla asta? 
Găseşte-ne merinde şi-adăpost, 
Că, uite, biata fată e sleită 
De nemâncare şi de prea lung drum. 
Corin: 
O, domnişorule, o plâng din suflet 

Şi-n viaţă numai binele-i doresc. 

Aş vrea să fiu în stare să v-ajut, 
Dar eu aici tocmit sunt cu simbrie, 
lar turma ce-o păzesc nu eu o tund 
Stăpânul meu e-o fire cam zgârcită 

Şi nu-l prea trage inima să afle 
Prin fapte bune calea către rai. 
Apoi saiaua, turma şi păşunea 
Sunt scoase la vânzare, iar în stână, 
De când lipseşte el, nici fărâmiţă 
De hrană nu se află. Dar poftiţi 
Ca să vedeţi cu ochii dumneavoastră 

Şi fiţi bineveniţi, din partea mea. 
Rosalinda: 
Şi cine cumpără păşunea, turma? 
Corin: 
Ar vrea s-o ia ciobanul tinerel 
Pe care îl văzurăţi adineauri, 

Dar nu-i prea arde lui să facă târgul. 
Rosalinda: 
la cercetează, rogu-te, şi vezi. 
De-ţi dăm noi bani, nu cazi la învoială 
Să cumperi turma cu saia cu tot? 
Celia: 
O să-ţi urcăm simbria. Locu-i straşnic. 
Mi-ar place să rămân un timp aici. 
Corin: 
Cum socotiți, doar lucru-i de vânzare. 
Veniţi cu mine de vă sunt pe plac 
Câştigul, starea turmei, aşezarea. 
lar eu voi fi supusa voastră slugă. 
Dacă-mi daţi bani, fac târgul chiar acum. 
(les cu toții.) 


Scena 5 


O altă parte a pădurii. 
Intră Amiens, Jacques şi alții. 


Amiens (cântă): 
„În codru-nverzit cine vine 
Să-şi treacă aleanul cu mine, 
Și-al pasării tril, din pădure, 
Cu farmecul lui să ne fure? 


Să-şi poarte-ntr-aici paşii săi, 

Căci n-are de loc a se teme 
De ochii vrăjmaşilor răi, 
Ci doar de năprasnica vreme.” 

Jacques: Zi-i mai departe, rogu-te. Hai, zi-i! 

Amiens: O să te-ntristezi şi mai mult, monsieur 
Jacques. 

Jacques: Nu-i nimic! Zi-i mai departe, rogu-te. Hai, 
zi-i! Eu mă pricep să sug tristeţea dintr-un cântec 
aşa cum suge nevăstuica gălbenuşul din ou. Zi-i mai 
departe, rogu-te, nu sta! 

Amiens: N-aţi auzit ce răguşit cânt? Cum de vă 
place? 

Jacques: Dar nici nu ţin să-mi placă. Vreau numai 
să te-aud cântând. Haide! Dă-i drumul! Încă o 
strofă! Sau poate le-oi fi zicând stanţe! 

Amiens: Cum doriţi, monsieur Jacques. 

Jacques: Botează-le cum vrei, nu-mi pasă: nu mi- 
au rămas datoare cu nimic. Ei, cânţi sau ba? 

Amiens: Nu prea mă trage inima, dar fie, dacă mă 
rugaţi atât. 

Jacques: Bine. De-i voi mulţumi vreodată cuiva, 
dumneata ai să fii acela. Se spune însă că un 
compliment e ca-ntâlnirea dintre doi babuini şi- 
adesea când un om îmi mulţumeşte din toată inima 
mi se pare că-mi spune bogdaproste pentru că l-am 
miluit c-un gologan. Hai, dă-i drumul. lar voi, 
ăştilalţi, dacă n-aveţi poftă de cântat, tăceţi din 
gură. 

Amiens: Aşa să fie. Îmi voi sfârşi cântecul. În 
vremea asta, domnilor, n-ar îi rău să puneţi masa. 
Pregătiţi-i ducelui de băut sub copacul acesta. V-a 
căutat toată ziua. 

Jacques: Şi eu m-am ascuns de el toată ziua, Prea 

e vorbă lungă, îmi trec şi mie, slavă domnului, 
destule prin cap, dar nu fac atâta paradă ca el. Hai, 
dă-i drumul! Te-ascult! 
(Cântec. Toti deodată): 
„Acel ce nu ținteşte la rang mare 
Și îndrăgeşte soarele senin. 
lar când îi cere burta de mâncare 
Se mulţumeşte cu puțin. 


Să-şi poarte-ntr-aici paşii săi, 
Căci n-are de loc a se teme 
De ochii vrăjmaşilor răi, 

Ci doar de năprasnica vreme.” 

Jacques: Pentru melodia asta am să vă spun nişte 
versuri pe care le-am făcut mai deunăzi în ciuda 
talentului meu. 

Amiens: Şi cu am să le pun pe cântec. 

Jacques: Sună cam aşa: 

„De râvneşte vreunul în lume 
Măgar să se facă anume, 
ȘI-şi lasă avere şi rost 
Din pricina gândului prost - 
Duc dame, duc dame, duc dame - 
Poftească aicea să vadă 
Netoţi ca şi el o grămadă.” 
Amiens: Ce-o fi-nsemnând „duc dame”? +° 
Jacques: Aşa strigau vechii greci!” ca să-i adune 


116 Probabil o expresie în limba velşă (coruptă, bineînţeles) 
însemnând „Veniţi la mine”. 

117 Umaniştii englezi din secolul al XVI-lea au încercat să 
introducă în Anglia şi învăţarea limbii greceşti, alături de învăţarea 
limbii latine, foarte răspândită în lumea cultă, - dar fără prea bune 
rezultate. Din cauza aceasta apăruse obiceiul de a declara orice 
bolboroseală neînţeleasă drept ceva spus în greceşte. 

într-un cerc vrăjit''* pe cei sărmani cu duhul. Eu mă 
duc să trag un pui de somn, dacă pot. Dacă nu, am 
să-i fac de cinci parale pe toţi întâii-născuţi ai 
Egiptului!”?. 
Amiens: Mă duc să-l caut pe duce. Masa e gata. 
(les cu toții.) 


Scena 6 


O altă parte a pădurii. 
Intră Orlando şi Adam. 


Adam: Stăpâne! Vai şi-amar, stăpâne! Nu mii mai 
ţin picioarele şi-s mort de foame. O să mă întind 
colo jos, să-mi aflu mormântul. Rămâi cu bine, 
stăpâne! 

Orlando: Adame! Ce-i cu tine? Nu mai ai pic de 
inimă? Hai, dă-ţi silinţa s-alungi oboseala şi vino-ţi în 
fire. Dacă găsesc vreo jivină în pustietatea asta, ori 


118 Aluzie la faptul că vrăjitorii trăgeau în jurul lor un cerc în care 
fie că închideau astfel duhurile pe care nu voiau să le lase să 
plece, fie că erau apăraţi de duhuri duşmane. S-ar putea, totodată, 
ca Jacques să se refere şi la cercul ocrotitor al pădurii Arden în 
care se retrăseseră ducele şi curtenii săi. 

119 Potrivit Bibliei, deoarece faraonul nu voia să le permită 
evreilor să se întoarcă în ţara lor, printre pedepsele trimise de 
Dumnezeu asupra Egiptului a fost şi uciderea primilor născuţi ai 
tuturor egiptenilor, începând cu fiul faraonului. După ieşirea din 
Egipt evreii au trebuit să-şi sacrifice şi ei pe primii lor născuţi, 
drept mulţumire lui Dumnezeu pentru eliberarea lor din robie. 
Jacques, care vrea să doarmă, ameninţă că dacă nu este lăsat să 
se odihnească, va face un tărăboi mai zgomotos decât strigătele 
de durere ale părinţilor copiilor egipteni omorâţi. Cuvintele lui 
Jacques sunt, oarecum, confuze. 

mă-nfulecă ea pe mine, ori ţi-o aduc ţie s-o-nfuleci. 
De ce să-ţi închipui că ai murit când mai ai destulă 
vlagă în tine? Alungă gândul ăsta de dragul meu. 
Pentru o vreme, cel puţin, dă-o-ncolo de moarte şi 
tine-o departe. Mă-ntorc numaidecât şi, de nu-ți 
aduc de mâncare, n-ai decât să mori. Dar, dacă dai 
ortul popii înainte de-a mă-ntoarce, înseamnă că-ți 
baţi joc de toată osteneala mea. Nu-i aşa? Parcă ţi-e 
mai bine!? Mă-ntorc cât ai clipi. Dar nu-i prea 
potrivit să m-aştepţi aici, în bătaia vântului. Am să 
te duc undeva, într-un loc mai ferit, şi dacă mai eo 
singură lighioană în pustietatea asta, n-avea grijă că 
n-ai să mori de foame. Hai, adună-ţi puterile, bunul 
mau Adam! 

(les.) 


Scena 7 


Pădurea. Masa pregătită. 
Intră ducele surghiunit, Amiens şi alaiul de nobili 
îmbrăcaţi în pădurari. 


Ducele: 
Pesemne s-a schimbat, în lighioană, 
Că-n chip de om nu-l aflu nicăieri. 
Întâiul nobil: 
Stăpâne, dar abia plecă de-aici. 

L-a-nveselit din cale-afară-un cântec. 
Ducele: 
Dacă şi el ajunge muzical 
Cu urechile-i ca osia neunsă, 
Să ştii că între sferele cereşti 
'Şi va da curând de veste dezacordul'”. 
Dar unde-o fi? Vesteşte-l că-l aştept. 
(Intră Jacques.) 
Întâiul lord: 
A, iată-l. Mă scuteşte să-l mai caut. 
Ducele: 
Ei, monsieur! Dar ce purtare-i asta? 
Îţi ocoleşti prietenii? Nu-ţi plac? 
Şi ce-ai păţit de eşti atât de vesel? 
Jacques: 
Dădui în codru peste un nebun“. 
Da, o paiaţă! Lume, biată lume! 
Nebun, precum vă văd şi mă vedeţi! 
Se tolănise-n pajişte la soare 
Şi ocăra, deşi nebun, Norocul!” 
Cu-njurături cum n-am mai auzit. 
„Nebune, bună dimineaţa”-i zic. 
„Nu-mi spune-aşa - îmi zice - nu-s nebun 
Cât timp n-am încă parte de noroc.” 
Apoi a scos un ceas din buzunar 


120 Filosofii care aparţineau şcolii lui Pitagora (582-500 î.e.n.) 
susțineau că sferele cereşti emiteau, în învârtirea lor în jurul 
pământului, tonuri muzicale care alcătuiau o armonie cerească 
perfectă, corespunzătoare armoniei din univers - imperceptibilă 


însă urechilor omeneşti. 


121 Jacques deplânge lumea plină de nerozi care se erijează în 


filosofi oricând au prilejul. 


122 Aluzie la proverbul: Furtuna farel fatuis - Norocul favorizează 


pe nerozi. (Cf. proverbul românesc: Prost să fii, noroc să ai.). 

Şi tot uitându-se la el, prosteşte, 
L-aud filozofând adânc: „E zece! 
lei seama cum se învârteşte lumea? 
Acum o oră era numai nouă 
Şi după încă-o oră-i unsprezece; 
Şi-aşa din ceas în ceas ne pârguim, 
Apoi din oră-n oră putrezim, 
Şi-aş tot lungi povestea, dacă-aş vrea.” 
Când l-auzii filozofând aşa 
De-nţelepţeşte despre vreme, eu 
Am început să cânt ca un cocoş, 
Căci prea adânc nebunul cugeta, 
Şi, după ceasul lui, fără oprire 
Am râs un ceas întreg. Sublim nebun! 
Tărcatul tău veşmânt întors pe dos 
E singurul veşmânt cuviincios! 
Ducele: 
Dar ce fel de nebun mai e şi ăsta? 
Jacques: 
Nebun întreg! A fost când va la curte. 
Orice femeie, după spusa lui, 
De-i tânără şi chipeşă, ghiceşte, 
În creieru-i uscat, ca un pesmet 
Uitat în raniţă, după un drum, 
Sunt locuşoare-ascunse, îmbibate 
Cu toate câte-a luat la curte seamă, 
Şi-aceste observaţii el le-mparte 
Cu fărâmiţa. O, de-aş fi bufon! 
Mi-e dor să-mbrac o haină de paiaţă! 
Ducele: 
Am să ţi-o dau! 
Jacques: 
S-ar potrivi cu mine! 

Dar mai întâi din judecata voastră 
Vă rog să smulgeţi, ca pe-o buruiană, 
Acele gânduri ce vă fac să credeţi 
C-aş fi un înţelept. Să-mi daţi, deci, voie 
Să zburd în voia mea cum zburdă vântul 
Şi să ating pe cine-oi vrea. Nebunii 
Aşa sunt învăţaţi. Şi-acela care 
De-a mea sminteală-o fi mai greu lovit 
Să facă haz mai mult ca toţi se cade, 
De ce anume? Ei, acest „de ce” 
E limpede ca apa. Cel pe care 
Nebunul cu pricepere îl pişcă, 
Oricât de nemilos l-ar înţepa, 
Mult mai zăltat ar fi de nu s-ar face 
Că nici n-a luat în seamă-nţepătura. 
Căci altfel a-nţeleptului sminteală 
Prea lesne fi-va dată la iveală 
De vorbele pe care-acest nebun 
Le-mparte la-ntâmplare. Deci, aşa: 
Îmbracă-mă în haină de bufon, 
Dar lasă-mă să-mi dau pe faţă gândul 
Şi voi înzdrăveni atuncea trupul 
Mâncat de boală-al păcătoasei lumi 
De va răbda să-nghită doctoria. 
Ducele: 
Ah, om fără obraz! Ştiu eu ce-ai face! 
Jacques: 
În schimbul unui ban mai mult? Doar bine! 
Ducele: 
Păcate grele, veştejind păcatul: 
Căci tu, chiar tu, eşti gata la desfrâu, 
Dezlănţuit în pofte ca o fiară. 
Ai vrea să molipseşti întreaga lume 

Cu rănile adânci şi ulcerate 
Ce le-a scobit în carnea ta desfrâul. 
Jacques: 
Cum? Veştejind trufia, am ţintit 
S-arăt pe careva? Dar nu-i ca oare 
Ca valul mării, care-n flux se umflă 
Pân' la plesnire, şi-apoi se retrage 
Să se dezumfle în reflux? Şi cărei 
Femei din urbe i-am spus eu pe nume 
Când am strigat c-atâtea cuconiţe 
Şi-mpodobesc nedemnul decolteu 
Cu-averea prinților? Şi ce femeie 
Mă poate învinui c-am ponegrit-o 
Pe ea anume, când la fel sunt toate? 
Arată-mi un slujbaş, oricât de tont, 
Ce-ar spune că nimic nu m-a costat 
Mânaria lui, încredinţat în sine 
Că despre el e vorba şi prin asta, 
Prin asta tocmai, nebunia lui 
E dovedită-n tot ce-am spus? Şi-atunci? 
Atunci cum vine? Cum adică? Ce? 
Cui oare vorba mea i-a dăunat? 
De-i drept ce spun, el rău îşi face singur, 
Şi de-i nedreptăţesc, ei bine,-atunci, 
Ca lişiţa sălbatică ce nu-i 
A nimănui, ocara îşi ia zborul. 
Dar cine vine-ncoace? 
(Intră Orlando cu sabia-n mână.) 
Orlando: 
Staţi! Opriţi! 
Nu mai mănâncă nimeni! 
Jacques: 
Cum? Ce spui? 

N-am apucat să iau nimic în gură! 
Orlando: 
Şi nici nu vei mânca, pân’ ce flămândul 
N-o să se-ndestuleze. 
Jacques: 
Hei! De unde 
Mai răsări şi cocoşelul ăsta? 
Ducele: 
Nevoia te-a împins să-ţi ieşi din fire, 
Sau joc îţi baţi de bunele purtări 
Că n-ai măcar un pic de cuviinţă? 
Orlando: 
Prea bine-ai spus întâi; m-a-mpins nevoia 
Cu pintenu-ascuțit şi am uitat 
De orice cuviinţă. Sunt crescut 
Şi eu, cu toate astea, printre oameni. 
Ştiu să mă port. Dar, înapoi, vă spun! 
Cel ce se-atinge de aceste poame, 
Mai înainte să mă-nfrupt din ele, 
E de pe-acuma mort. 


Jacques: 
Sunt nevoit, 
De n-ai să poţi fi potolit cu vorba 
Cuminte, să mă sting de foame. 
Ducele: 


Spune, 
Ce-ai vrea să-ţi dăm? Cu binele-ai putea 
să ne sileşti mai mult decât cu sila. 
Orlando: 
Sunt mort de foame! Daţi-mi să mănânc! 
Ducele: 


Şezi! Fii binevenit la masa noastră! 
Orlando: 

O vorbe-alese! Zău, să mă iertaţi! 


Credeam c-aici sălbatice sunt toate. 
De-aceea-mi luai înfăţişarea cruntă 
Şi aspră de-adineauri. Însă voi 
Ce în pustia asta neumblată, 
La umbra ramurilor întristate. 
Simţiţi cum trece-al vremii leneş curs, 
Oricine-aţi fi, de-aţi cunoscut vreodată 
Mai bune zile, şi de-aţi auzit 
Cum clopotele cheamă la vecernii, 
De-aţi stat la masa unui om de bine, 
De v-aţi zvântat o lacrimă pe geană, 
Şi dacă ştiţi ce-i mila şi ce-nseamnă 
S-o afli când o cauţi, oh, atunci 
Purtarea mea se va numi: blândeţe. 
Nădăjduind într-asta, ruşinat 
Mi-ascund în teacă vârful spadei mele. 
Ducele: 
Mai bune zile-am apucat, ce-i drept, 
Şi dangătele sfinte ne-au chemat 
La rugăciune şi e drept c-am stat 
La masa celor buni, că ochii noştri, 
De sfânta milă umeziţi, i-am şters, 
De-aceea-aşează-te fără sfială 
Şi din puţinul nostru ospătează, 
la tot ce crezi că-ţi este de folos. 
Orlando: 
Atunci, vă rog, nu-ncepeţi să mâncaţi 
Până când cu nu dau întâi o fugă, 
Ca iepuroaica ce-şi hrăneşte puiul. 
Un biet moşneag, abia târându-şi paşii, 
M-a însoţit din dragoste curată. 
M-aşteaptă-aici, sleit de oboseală, 

Slăbit de bătrâneţe şi de foame, 
Şi nu mă voi atinge de nimic 
Mai înainte de-a fi el sătul. 
Ducele: 
Deci caută-l. lar noi n-o să gustăm 
O bucăţică până nu te-ntorci. 
Orlando: 
Vă mulţumesc! Şi bunătatea voastră 
S-o răsplătească cerul! 
(lese.) 
Ducele: 
Aţi văzut? 
Nu suntem singurii nefericiţi. 
Căci în nemărginitul teatru-al lumii 
Se joacă întâmplări mai dureroase 
Decât pe scena noastră. 
Jacques: 
Lumea-ntreagă 
E-o scenă şi toţi oamenii-s actori!” 
Răsar şi pier, cu rândul, fiecare: 
Mai multe roluri joacă omu-n viaţă, 
lar actele sunt cele şapte vârste. 


123 Celebra replică a lui Jacques este fundată pe o temă comună 
în epoca Renaşterii, întâlnită încă la scriitorul grec Proclus (cea. 
411-485 e.n.), care împarte viaţa omului în şapte vârste: Copilăria 
(primii 4 ani); a doua Copilărie, (între 5 şi 14 uni); Adolescenţa 
(între 15 şi 23 ani); Vârsta a 4-a până la maturitate (între 24 şi 42 
ani); a 5-a, Maturitatea (între 43 şi 50 ani); a 6-a, Bătrâneţea 
(neprecizată în timp); iar a 7-a, Decrepitudinea (de asemeni 
neprecizată în timp), după care omul revenea la o stare 
asemănătoare Copilăriei. Criticul William E. Henley (1849-1903), 
menţionează că a văzut în tinereţea sa o gravură, foarte 
răspândită, datând din secolul al XVI-lea şi reprezentând viaţa 
împărţită în şapte vârste. Nu este exclus ca Shakespeare să fi 
cunoscut gravura. 

Întâi e prunc: în braţele dădăcii 
Scânceşte, ţipă şi nu-şi află loc. 
Şcolar apoi, cu un ghiozdan în mână 
Şi faţa fragedă ca zorii zilei, 
Târându-se spre şcoală-ncet, ca melcul. 
Şi,-ndrăgostit, oftând ca un cuptor 
Şi preaslăvind sprâncenele iubitei 
Într-o baladă tânguioasă foarte. 
Soldat, pe urmă, suduind amarnic, 
Bărbos şi mustăcios ca leopardul, 
Bănuitor mereu că-i cauţi price, 
Şi gata să se-ncaiere oricând, 
Dând buzna, până-n gurile de tun, 
Să-nhaţe băşicuţa de săpun 
A gloriei; judecător apoi 
Cu pântec rotofei, mai mare dragul, 
Plin de claponi, şi barba rotunjită 
Cu îngrijire, vorba înţeleaptă, 
Ochii-ncruntaţi, aşa îşi joacă rolul. 
Nădragi!”* de lână poartă-n vârsta-a şasea, 
Papuci şi ochelari pe nas, nădragi 
Păstraţi din tinereţea lui cu grijă, 

În care descărnatele-i picioare 
Plutesc ca-n nouri; bărbătescu-i glas 
Piţigăiat e iar, ca de copil, 
Parc-ar sufla în foale şi în fluier, 

În scena cea din urmă care-ncheie 
Peripeţiile acestui basm, 

E prunc din nou, nimic nu ţine minte, 


124 În original apare cuvântul englez pantaloon, derivat din 
numele personajului Pantalone din comedia italiană a secolului al 
XVI-lea, descris ca un bătrân slab şi încălţat cu papuci. Numele 
acestuia este originea cuvântului „pantaloni” din unele limbi 
moderne. 

Dinţi n-are, n-are ochi, nici gust - nimic. 
(Orlando se înapoiază aducându-l pe Adam.) 
Ducele: 
Bine-aţi venit! Te rog aşează jos 
Povara venerabilă. Lăsaţi-l 
Să-şi potolească foamea. 
Orlando: 
Mulţumesc, 
În locul lui. 
Adam: 
Stăpâne, bine faci. 
Să mulţumesc, eu singur nu-s în stare. 
Ducele: 
Sunt bucuros de oaspeţi! Stai. Mănâncă. 
Nu vreau să te mai sâcâi cu-ntrebări 
Asupra soartei. Să ne veselim. 
la cântă-ne ceva, nepoate dragă. 
Amiens (cântă): 
„Suflă, vânt hain! Te-aţine! 
Nu eşti crud cât sunt de răi 
Oamenii uituci de bine. 
Mai miloşi sunt colții tăi 
Căci oricât ai fi de crud 
Spulberul ti-i nevăzut. 
Hei, ho, ho - un cânt închin 
Codrului de umbră plin. 


Deseori prietenia 
Nu-i decât o vorbă goală, 
Şi-n iubire bucuria 
Deseori e o sminteală. 
Hei, ho, ho, smerite pom, 
Viața-i dragoste de om! 

Muşcă, ger cumplit! Te-aţine! 
Nu eşti crud cât sunt de răi 
Oamenii uituci de bine. 
Ape-ngheți sub paşii tăi, 
Dar nu tai în carne vie 
Ca acei care-şi trădează 
Vechea lor prietenie! 


Hei, ho, ho - un cânt închin 
Codrului de umbră plin.” 
Ducele: 
De eşti feciorul bravului Sir Roland, 
Aşa precum te auzii şoptind 
Şi după cum şi chipul te arată, 
Binevenit să fii, aici, la noi. 
Sunt ducele, prieten cu-al tău tată. 
Povestea vieţii tale să mi-o spui 
În peşteră, la mine. Biet bătrân! 
Tu deopotrivă bucurie-mi faci 
Ca şi stăpânul tău. Bine-ai venit! 
Dă-i braţul! Sprijină-l! Acum dă-mi mâna 
Şi hai să-mi povesteşti prin ce-ai trecut. 
(les.) 


Actul III 


Scena 1 
O cameră în palat. 
Intră ducele Frederic, însoţit de curteni, 
printre care şi Oliver. 


Ducele Frederic: 

Cum? N-ai dat ochi cu el de-atunci? Nu cred! 
Şi, de n-aş fi peste măsură bun, 
N-aş căuta pe cel ce nu-i de faţă, 
Când eşti în faţa mea, să mă răzbun. 
Dar bagă-ţi bine-n cap: să mi-l găseşti 
Oriunde-ar fi cu lumânarea cată-l'” 
Şi adu-mi-l aicea, viu sau mort, 
Pe frate-tău până-ntr-un an. Altfel, 
Să nu cumva să-ncerci să mai rămâi 
Prin părţile acestea. Tot ce ai 
Mai însemnat - moşii şi celelalte - 
Le luăm, deocamdată,-asupra noastră, 
Până când frate-tău, cu gura lui, 
Te va răscumpăra de bănuială. 
Oliver: 
Măria-ta, de mi-ați citi în suflet! 
Căci frate-meu urât mi-a fost mereu. 
Ducele Frederic: 
Te-arăţi mai ticălos acuma. Du-te! 
să vă-ngrijiţi ca slujitorii mei 
Să-i ia pe loc moşiile şi casa. 
Grăbiţi-vă şi duceţi-l de-aici. 
(les.) 


Scena 2 


Pădurea Arden. 
Intră Orlando, în mână cu o foaie de hârtie. 


Orlando: 


125 Aluzie la parabola femeii care, pierzând în casă o drahmă, 
aprinde o lumânare şi caută prin toată casa până ce găseşte 
moneda. 

Mărturiseşte-mi, versul meu, iubirea! 
lar tu, regină-a nopţii, de trei ori'“* 
Încoronată, palidă, din nori 
Veghează preacurată, cu privirea, 
Gingaşul nume al alesei mele! 

O, Rosalinda! Pe copaci însemn, 
Ca-ntr-un ceaslov cu filele de lemn. 
Simţirea mea întreagă, şi acele 
Fiinţe ce-ar umbla-n pădurea asta 
Vor da cu ochii de curatu-ţi cuget. 
Orlando, sapă-n scoarță, fără preget, 
Numele ei - frumoasa, buna, casta. 

(lese. Intră Corin şi Tocilă.) 

Corin: Cum vă simţiţi, jupân Tocilă? Vă place viaţa 
asta ciobănească? 

Tocilă: De, păstorule! Dacă o iei aşa cum e, se 
poate spune că-i o viaţă bună; când însă te gândeşti 
că-i doar o viaţă de cioban, şi-atâta tot, îţi zici că nu- 
i nimic de capul ei. Gândindu-mă că e un trai tihnit, 
retras, sunt gata să zic că-mi place foarte mult; 
când cuget însă că trăieşti aidoma cu un sihastru, 
îmi spun că e o viaţă amărâtă. Dacă ţin seama că 
trăieşti la ţară, atuncea n-am nimic de zis: îmi place; 
cum însă curtea este prea departe, mi-e teamă să 
nu mor de plictiseală. Vezi dumneata: e-o viaţă 
cumpătată, deci tocmai bună pentru firea mea; dar 
în privinţa hranei cam lasă de dorit, deci nu e pe 


126 Zeița lunii este numită diva triformis (zeiţa cu trei forme) de 
Ovidiu (în Metamorfoze, VII, 177) şi Hecate triformis de Seneca (în 
Eippolytus, 411). Era numită Cynthia, Phoete sau Lima, când se 
afla în ceruri. Diana, când se găsea pe pământ şi Lucina sau 
Hecate când locuia în lumea de sub pământ. (Shakespeare se 
referă la zeiţa lunii ca triple Hecate în Visul unei nopți de vară, V, 
1. 

placul burţii mele. la spune-mi, păstorule: filosofezi 
vreodată? 

Corin: Cu mintea-mi proastă eu gândesc aşa: cu 
cât înduri mai mult de foame, cu-atât eşti mai 
flămând, iar omul care n-are parte de bani, belşug şi 
mulţumire, acela trei prieteni buni nu are-n viaţă; că 
rostul ploii e să răcorească, şi rostul focului să 
dogorească; apoi că păşunea bună îngraşă oaia şi 
că se face noapte când scapătă soarele; că acel 
care nici din născare şi nici în urma-nvăţăturii n-a 
căpătat un pic de minte are tot dreptul a se plânge 
sau c-a-nvăţat cu dascăli proşti, sau că se trage 
dintr-un neam de oameni sărmani cu duhul. 

Tocilă: Păi unu-aşa ca tine e filosof din pântecele 
mamei. la spune-mi, păstorule: nu cumva ai fost 
vreodată pe la curte? 

Corin: Pe cinstea mea că nu! 

Tocilă: Atunci să ştii c-o să te-nghită iadul. 

Corin: Eu cred că nu. 

Tocilă: Ascultă-mă ce-ţi spun: în iad ajungi. Şi-o să 
te pârjoleşti numai pe-o parte, ca oul copt doar pe 
jumătate'”. 

Corin: Că n-am dat pe la curte? Cum adică? 

Tocilă: Am să te lămuresc pe loc: n-ai fost la curte, 
aşa că nu ştii bunele purtări şi, deci, necunoscând 
purtarea bună, înseamnă că purtarea ta e rea, iar 
tot ce-i rău e socotit păcat şi locul păcătosului e-n 


127 Vânătorii coceau ouă luate din cuiburile păsărilor din pădure în 
cenuşa focului în jurul căruia poposeau pentru noapte. Ouăle 
trebuiau însă întoarse foarte des, pentru a se coace bine. Conform 
unei zicale numai un nebun cocea bine ouăle fiindcă el întorcea oul 
mereu cum întoarce vorbele. 

Tocilă îl compară pe Corin cu un ou copt numai pe o parte 
fiindcă nu a avut cum învăţa bunele maniere ale curţii. 

iad. Mare primejdie te paşte, păstorule! 

Corin: Eu cred că te înşeli, jupân Tocilă! Purtările 
alese de la curte pentru ţărani sunt un prilej de râs, 
în vreme ce purtarea ţărănească e luată-n râs de 
nobilii curteni. În loc de bună ziua, curtenii cică îşi 
sărută mâna. Ar fi un obicei tare scârbos, de-ar fi 
ciobani curtenii. 

Tocilă: Să-mi faci numaidecât dovada. 

Corin: Apoi noi umblăm cu oile, şi doar se ştie că 
lâna oii e slinoasă. 

Tocilă: Ei şi? Parcă mâinile curtenilor n-asudă? Ce? 
Năduşeala, oii ţi se pare mai prejos decât sudoarea 
omenească? N-ai nimerit-o. Găseşte altceva mai 
bun. Hai, să te-aud! 

Corin: Apoi mâinile noastre-s bătucite. 

Tocilă: Atunci sunt foarte bune pentru buze, căci 
buzele le vor simţi îndată. N-ai nimerit-o nici acum. 
la caută şi dă-mi o pildă mai ca lumea. 

Corin: Şi-apoi mâinile noastre duhnesc adesea a 
catran, ştii, de la lecuitul oilor. N-oi fi vrând să 
pupăm catranul! Mâinile curtenilor miros a balsam 
de mosc. 

Tocilă: Dar nătărău mai eşti, măi omule! Nu vezi 
că ai vrea să fii hrană pentru viermi numai din 
respect pentru o bucată de carne mai bună! Ehe, 
băiete! Ascultă ici de unul mai deştept şi 
cumpăneşte bine: ca obârşie balsamul de mosc e 
mai prejos decât catranul, căci se scoate din ud de 
pisică. Altă pildă, păstorule! 

Corin: Ai şcoală prea înaltă pentru mine. Doar nu 
de-a surda ai trăit la curte! Mă dau bătut! 

Tocilă: Cum? Doar n-oi fi vrând s-ajungi în iad? Ei, 
să te-ajute Domnul, nătăfleaţă! Să-ţi mai deschidă 

capul, că prea eşti nătărău. 

Corin: Jupâne, sunt un truditor cinstit, muncesc ca 
să am ce mânca şi ce-mbrăca, nimeni n-are de ce 
mă pizmuiască şi nici eu nu râvnesc la bunul altuia, 
cu dragă inimă iau parte la bucuria semenilor mei, 
îmi văd de necazurile mele şi mă simt cel mai 
mulţumit când oile au iarbă de păscut şi mieii lapte 
de supt. 

Tocilă: Păcătuieşti din nou prosteşte, când laşi oile 
să pască laolaltă cu berbecii şi nu te mustră cugetul 
că-ţi câştigi pâinea înlesnindu-le împreunarea, că îi 
faci mendrele unui berbec care se află-n fruntea 
turmei, sau că-ţi baţi joc de-o tânără mioară, abia 
de-un an, căpătuind-o cu un berbec trecut prin ciur 
şi prin dârmon, crăcănat şi cu ditamai coarne, în loc 
s-o laşi să-şi aleagă ea singură perechea potrivită. 
Dacă nici pentru păcatul ăsta n-ai să ajungi în iad, 
apoi să ştii că lui Scaraoschi i s-a făcut lehamite de 
ciobani. Asta ti-ar fi singura scăpare. 

Corin: lată că vine stăpânul meu cel tânăr, 
Ganymed, frate cu noua mea stăpână. 

(Intră Rosalinda, ținând în mână o foaie de hârtie 
din care citeşte.) 

Rosalinda: 

N-ai să găseşti pe-ntreg acest pământ 

Ca Rosalinda piatră scăpărând. 

__ O laudă şi palele de vânt, 

Inconjurând întreg acest pământ. 

Ca Rosalinda chip frumos nicicând 

Nu s-a ivit pe-ntreg acest pământ. 

Doar frumuseţea ei îmi stă în gând, 
O, Rosalinda, giuvaer plăpând! 

Tocilă: Păi stihuri de-astea pot să-ţi torn eu opt ani 

în şir fără să mă opresc decât la prânz, la cină şi 
noaptea când dorm. Şi, după cum sună, ar fi tocmai 
bune să ţină pasul după ele lăptăresele când vin la 
târg. 

Rosalinda: Piei din ochii mei, nebunule! 

Tocilă: Să-ţi fac o probă: 

Nu are ciută cerbul cel plăpând? 
În Rosalinda o găseşti curând. 

Perechea-şi cată mâţa mieunând? 
Ca ea şi Rosalinda, în curând. 

Îţi căptuşeşti paltonul, vrând-nevrând? 
Şi Rosalinda noastră, în curând. 
Secerătorul leagă snopi la rând 

Şi-apoi cu Rosalinda-n car, curând. 
Amară-i coaja nucii, miezul blând. 
Aşa şi Rosalinda, în curând. 
Şi Rosalinda, când nu-ţi dă prin gând, 
Te-aşteaptă ca un trandafir plăpând. 

Sunt versuri care-aleargă în prostie unul după 
altul. De ce le laşi să te otrăvească? 

Rosalinda: Tacă-ţi gura, cap sec! Le-am găsit 
atârnate de-un copac. 

Tocilă: Zău aşa, nenorocite roade dă copacul 
acela! 

Rosalinda: Am să te pun pe tine-n altoi şi după 
asta am să te-altoiesc în pomul care dă moşmoane: 
vom avea astfel cea mai timpurie poamă din partea 
locului pentru că va putrezi înainte de-a se pârgui, 
asta-i prima cerinţă ca moşmoanele să fie bunet”, 


128 Moşmonul nu rodeşte, de fapt decât foarte târziu, în luna 
noiembrie, astfel că moşmoanele încep să putrezească înainte de 
a se coace. De aici, aluzia Rosalindei la descompunerea minţii lui 
Tocilă înainte de a ajunge la maturitate. 

Tocilă: Să fie-aşa cum spui. Dar dacă ai sau nu 
dreptate rămâne să judece pădurea. 
(Intră Celia, cu o hârtie-n mână.) 
Rosalinda: Ssst! Tăceţi. lat-o pe soră-mea citind 
ceva. Ascundeţi-vă-n grabă! 
Celia (citeşte): 
Pentru că nu-i pe-aici picior de om 
Să se preschimbe codru-ntr-un pustiu? 
O limbă am s-atârn în orice pom 
S-arate orişicăruia-n grai viu 
Că viaţa noastră fuge în galop, 
Că bietul om e-n lume călător, 
Că pribegeşte până dă de-un hop 
Când ciocilii timpului îi iau măsură; 
S-arate jurămintele călcate 
Când s-a schimbat prietenia-n ură. 
Dar la sfârşitul frazelor săpate 
ÎN trunchiurile lucii ca oglinda, 
Un nume-oi scrie, mai frumos din toate, 
Şi numele acesta-i: Rosalinda. 
Va desluşi acela ce-a citit. 
Că tot ce e mai minunat în lume 
Voința cerului i-a hărăzit, 
Şi într-un singur trup a contopit 
Neasemuită a Helenei față”, 


129 Pliniu cel Bătrân (23-79 e.n.) se referă, în /storia Naturală 
(Historia Naturalis) la două portrete reprezentând frumuseți 
feminine neasemuite: unul fiind al Elenei din Troia şi celălalt al 
Atalantei. Comparându-le, el observă că pe chipul Atalantei, spre 
deosebire de acela al Elenei, se citeşte numai modestie şi 
castitate. 

Autorul roman povesteşte totodată că pictorul Zeuxis (secolul al 
V-lea î.e.n.) a pictat odată un tablou reprezentând pe zeiţa lunona. 
Realizat din combinarea părţilor cele mai frumoase ale fizicului a 
cinci fecioare, una mai frumoasă decât alta. După toate 

Păstrându-i altă inimă anume, 
Lucreţiei'“ sfioase i-a dat viaţă, 
Iscând a Cleopatrei!" majestate 
Şi-al Atalantei'” duh pilduitor, 
Şi alegând, al cerului sobor, 
Din strălucirea-atâtor nestemate, 
Atâtor chipuri, inimi şi priviri, 
aparențele, Shakespeare are în minte cele relatate de Pliniu în 
versurile închinate de Orlando Rosalindei, descrisă ca întrunind tot 
ce este perfect în Elena, Lucreția, Cleopatra şi Atalanta. 

Frumuseţea legendară a Elenei, soţia lui Menelaos, regele 
Spartei, a fost cauza războiului troian şi a distrugerii Troiei (în 
1183 î.e.n.), În urma răpirii Elenei de către Paris, unul din fiii lui 
Priam, regele Troiei. Regii cetăților greceşti au fost siliţi să 
pornească un război asupra Troiei deoarece cei mai mulţi dintre ei 
erau legaţi prin jurăminte solemne să apere căsnicia lui Menelaos, 
ameninţată de mulţi admiratori ai Elenei. 

În privinţa caracterului, Elena nu a fost, însă, niciodată 
considerată şi ca model de virtute, din cauză că acceptase situaţia 
în care ajunsese. 

130 Lucreția, model de virtute romană, este simbolul onoarei 
feminine care nu mai permite supraviețuirea odată ce a fost 
pângărită. Fiind violată de fiul regelui, Tarquinius Superbus, ea s-a 
sinucis. Lucius lunius Brutus, nepot al lui Tarquinius şi văr al 
soţului Lucreţiei, a răsculat atunci poporul împotriva regelui. 
Acesta a fost izgonit din Roma, poporul roman instaurând, ca 
urmare, republica în anul 509 î.e.n. şi alegându-l pe Brutus consul. 

Marcus Brutus, unul din conducătorii conjuraţiei împotriva lui 
Cezar, se considera descendent al lui Lucius lunius Brutus, (v. /uliu 
Cezar, nota 16). 

131 Cleopatra, regina Egiptului (69-30 î.e.n.), a rămas vestită în 
istorie nu numai pentru marea ei frumuseţe, dar şi pentru 
înfăţişarea şi demnitatea ei regească care apăreau şi mai 
impresionante datorită fastului oriental de care se înconjura. 

132 Atalanta, mai puţin cunoscută, fiind un personaj mitologic 
minor, este întruparea pământească a frumuseţii caste, a cărei 
zeiţă este Diana (Artemis). 

Fiindcă era muritoarea pe care nu o putea întrece nimeni în 
fugă, punea condiţia, tuturor acelora care o cereau în căsătorie, să 
se întreacă mai întâi cu ea. Dacă avea să fie învinsă, consimţea să 

Ce este mai de preţ la fiecare, 
Făcut-a cea mai mândră dintre firi: 
A Rosalindei scumpă-nfăţişare, 
Cu haruri dăruită-a fost de cer; 
Să mor robit de ea atâta cer. 

Rosalinda: O, iscusitule predicator! Ţi-ai istovit 
credincioşii cu-o plicticoasă predică de dragoste şi 
nici măcar o dală n-ai strigat: „Aveţi un pic de 
răbdare, oameni buni!” 

Celia: Poftim de vezi! Sunteţi aici, prieteni? 
Păstorule, ia dă-te mai încolo! Şi tu, băiete, ţine-te 
după el. 

Tocilă: Hai, păstorule, să ne retragem onorabil. Să 
ne luăm picioarele la spinare, mai-nainte de-a primi 
un picior mai jos de spinare. 

(Corin şi Tocilă ies.) 

Celia: Ai auzit versurile? 

Rosalinda: O, da! Le-am auzit pe toate, ba chiar 
am mers şi mai departe, pentru că fiecare vers avea 
mai multe picioare decât trebuia. 

Celia: Ei, nu-i nimic. Dacă un vers are mai multe 
picioare, umblă mai bine! 


se căsătorească cu învingătorul; în caz contrar, însă, învinsul 
plătea cu viaţa îndrăzneala sa, ceea ce s-a întâmplat cu mulţi 
tineri merituoşi. 

Fără să fie câtuşi de puţin descurajat de aceste experienţe 
tragice, un tânăr, pe nume Milanion, se hotărî să-şi rişte şi el viaţa 
şi acceptă condiţia la care se supuseseră înaintaşii săi. Zeița 
Venus (Afrodita), însă, care înţelese cât de sinceră şi de puternică 
era dragostea lui Melanion pentru Atalanta, se hotărî să-l ajute. 

In acest scop ea îi dărui trei mere de aur, pe care să le arunce, 
unul câte unul, înaintea Atalantei, în timpul întrecerii. Fermecată 
de frumuseţea merelor, Atalanta se opri din fugă pentru a le 
culege, pierzând astfel întrecerea şi trebuind să se căsătorească 
cu Milanion. 

Rosalinda: Asta aşa e! Numai că picioarele erau 
betege, nu se puteau mişca fără ajutorul versurilor, 
din care pricină versurile şchiopătau şi ele. 

Celia: Dar, auzindu-le, nu te-ai mirat că numele 
tău spânzură de toate tufele şi e crestat în coaja 
copacilor? 

Rosalinda: Din nouă zile, şapte nu mă mai miram 
de nimic'“, chiar înainte de-a veni tu. N-am mai fost 
pusă-n rime, în halul ăsta, din vremea lui Pitagora'”, 
când eram un şobolan irlandez'”, lucru de care-abia 
mi-aduc aminte. 

Celia: Şi cine bănuieşti că-i autorul? 

Rosalinda: Un bărbat, nu? 

Celia: Ba da şi încă unul ce poartă-n jurul gâtului 
un lănţişor pe care nu prea demult îl purtai tu. De 
ce-ai roşit? 

Rosalinda: Spune-mi cine e! Te rog! 

Celia: O, Doamne, Doamne! Greu se mai 
întâlneşte om cu om. Pe câtă vreme munţii, clintiţi 
de vreun cutremur, se pomenesc pe negândite față- 
n faţă”. 

Rosalinda: Nu zău! Cine-o fi? 


133 Aluzie la zicala engleză: „O minune ţine doar nouă zile”. 

134 Filosoful şi matematicianul grec Pitagora, originar din insula 
Samos, credea în reîncarnarea sufletelor trecând şi prin lumea 
animalelor, (v. nota 16). 

135 In Anglia secolului al XVI-lea era credinţa că irlandezii scăpau 
de şobolani cu ajutorul descântecelor. Totodată exista şi părerea 
că un poet îşi putea distruge duşmanul cu ajutorul unui poem 
satiric, conţinând şi blesteme, - probabil datorită existenţei unor 
descântece în versuri, de altfel ca şi în folclorul românesc. 

136 Referire la zicala care există şi în limba română: „Munte cu 
munte se întâlneşte darmite om cu om”. În engleză sensul zicalei 
contrazice însă spusele Celiei, deoarece aceasta sună: Friends 
may meet but mountains never greet. 


~ 230 ~ 


William Shakespeare 

Celia: Ei cum? Se poate să nu ştii? 

Rosalinda: Te rog din suflet, spune-mi, cine e? 

Celia: O, minunat, minunat, minunea minunilor, pe 
urmă iarăşi minunat şi în sfârşit minunăţie fără 
seamăn! 

Rosalinda: Doamne, Dumnezeule! Ţi-nchipui poate 
că având ţoale de bărbat, îmi umblă şi simţirea 
îmbrăcată tot în surtuc şi-n pantaloni? Încă un tol 
întârzie şi-o să te-nec într-un ocean de întrebări! Te 
rog, spune-mi repede cine este, dar cât mai grabnic. 
Aş vrea să fii bâlbâită ca să-ţi gâlgâie din gură 
numele ăsta, ţinut la păstrare, cum iese vinul pe 
gâtul strâmt al sticlei: ori prea mult dintr-o dată, ori 
deloc. Te rog, scoate-ţi dopul din gură să-ţi pot sorbi 
în voie vorbele. 

Celia: Şi-o dată cu ele să sorbi şi-un bărbat. 

Rosalinda: E o făptură a lui Dumnezeu! Ce fel de 
om e? Când poartă pălărie are haz şi-i creşte oare 
barba pe obraz? 

Celia: Abia-i mijeşte barba, drept să-ţi spun. 

Rosalinda: Ei! Nu-i nimica! Dacă-o fi om bun, o să 
i-o îndesească Dumnezeu. Eu pot s-aştept până i-o 
creşte barba dacă îmi spui acum al cui e chipul. 

Celia: Al junelui Orlando, cel care dintr-o singură 
lovitură l-a dat gata şi pe Charles, şi inima ta. 

Rosalinda: Hai, lasă gluma! Nu mă mai fierbe fără 
apă şi nu te mai juca de-a fata mare. 

Celia: Pe cinstea mea că el e, verişoară! 

Rosalinda: Orlando? 

Celia: Da, Orlando. 

Rosalinda: Doamne, ce-ntâmplare! Ce-o să mă fac 
acum cu pantalonii şi surtucul? Şi ce făcea când l-ai 
văzut? Ce-a spus? Cum arăta şi încotro mergea? Ce 

l-a adus aici? A întrebat de mine? Unde-a rămas? 
Cum s-a despărţit de tine? Când ai să-l vezi din nou? 
Răspunde-mi într-o vorbă! 

Celia: Mai întâi dă-mi gura lui Gargantua”, căci, 
pentru oricare alta, vorba asta e prea mare ca să- 
ncapă. E mai greu să zic da sau nu la ce m-ai 
întrebat tu decât să răspund la toate întrebările 
catehismului. 

Rosalinda: O fi ştiind el oare că umblu-n haine 
bărbăteşti prin codrul ăsta? E tot atât de chipeş ca şi 
în ziua luptei? 

Celia: Mai degrabă numeri firişoarele de praf 
decât să răspunzi la întrebările îndrăgostiţilor. 
Totuşi, să-ţi servesc o gustare, dar ia seama să n-o 
înghiţi dintr-o dată: l-am găsit sub un copac, ca peo 
ghindă scuturată. 

Rosalinda: Dacă din pomul ăsta cad astfel de 
poame, să-l botezăm copacul lui Jupiter”. 

Celia:  Daţi-mi ascultare, vă rog, dragă 
domnişoară. 

Rosalinda: Te-ascult! 

Celia: Stătea lungit acolo ca un oştean rănit. 

Rosalinda: Priveliştea asta mă cutremură, dar mi-e 
şi mai greu să-mi întorc ochii de la ea. 

Celia: Pune-ţi strajă gurii, rogu-te, că prea umblă 
137 Romanul Gargantua aparţinând scriitorului francez Francois 
Rabelais (1494-1553), deşi nu fusese încă tradus în limba engleză 
în vremea lui Shakespeare, era cunoscut în Anglia datorită 
culegerilor de povestiri populare. Nu este exclus, de altfel, ca 
Shakespeare să fi citit opera în original, deoarece cunoştea limba 
franceză. Romanul lui Rabelais se bazează pe legendele populare 
care circulau în mod curent în Franţa relatând diferite episoade din 
viaţa extraordinară a uriaşului Gargantua. 


138 În poemul său didactic Georgicele, poetul latin Vergiliu (70-19 
î.e.n.), numeşte stejarul: copacul lui lupiter. 

ca meliţa. Era îmbrăcat în haine de vânător. 

Rosalinda: Semn rău! A venit să-mi săgeteze 
inima. 

Celia: Mai bine m-ai lăsa să cânt singură. Mă- 
ncurci ţinându-mi hangul. 

Rosalinda: Ai uitat că sunt femeie? Trebuie să 
spun tot ce gândesc. Zi-i înainte, drăguță. 

Celia: Taci odată şi nu-mi mai lua vorba din gură. 
la stai! Nu-i el oare cel care vine-ncoace? 

Rosalinda: El e! Hai să ne-ascundem, să vedem ce 
face! 

(Rosalinda şi Celia se retrag. Intră Orlando şi 
Jacques.) . 

Jacques: lţi mulţumesc pentru tovărăşie, dar zău, 
pe legea mea, mi-ar fi mai bine de-aş rămâne 
singur. 

Orlando: La fel şi mie. Totuşi, din bună-cuviinţă, îţi 
mulţumesc şi eu pentru tovărăşie. 

Jacques: Rămâi cu bine şi dea Domnul să ne- 
ntâlnim din an în paşti. 

Orlando: Mai bine-ar fi să nu ne mai întâlnim 
niciodată. 

Jacques: Te rog nu-ţi bate joc de copaci crestându- 
le în scoarță stihuri de iubire. 

Orlando: Te rog nu-ţi bate joc de stihurile mele 
citindu-le anapoda. 

Jacques: Rosalinda e numele iubitei dumitale? 

Orlando: Întocmai! 

Jacques: Nu-mi place cum o cheamă. 

Orlando: Nu s-a gândit nimeni să-ţi ceară părerea 
la botez. 

Jacques: Cât e de înaltă? 

Orlando: Mi-ajunge pân' la inimă. 

Jacques: Eşti tare în răspunsuri. Nu cumva ai avut 
de-a face cu vreo nevastă de giuvaergiu ca să le- 
nveţi pe dinafară, citindu-le-n-crustate pe inele?” 

Orlando: Nu. Dar mă căznesc să-ţi răspund ca şi 
figurile de pe tapetele'“ de unde-ai învăţat să-ntrebi 
aşa. 

Jacques: Ai minte ageră. Fără-ndoială croită din 
călcâiele Atalantei. N-ai vrea să ne-aşezăm aici? Hai 
să ne batem joc de dragoste, de stăpâna noastră 
lumea şi de nefericirea noastră. 

Orlando: Nu. N-am cu nimeni nimic de-mpărţit în 
lumea asta în afară de mine, căci numai eu îmi 
cunosc toate păcatele. 

Jacques: Şi cel mai neiertat păcat din toate este că 
te-ai îndrăgostit. 

Orlando: Păcatul ăsta, drept să-ţi spun, nu l-aş 
schimba nici cu cea mai grozavă dintre virtuțile 
dumitale. Mi s-a urât cu dumneata. 

Jacques: Când te-am găsit, mă jur pe ce-am mai 
sfânt, tocmai umblam să caut un nebun. 

Orlando: la seama că s-a înecat în râu. Priveşte-n 
apa râului şi-ai să-l afli. 

Jacques: 

Doar chipul meu îl voi afla, răsfrânt. 

Orlando: 

Chip de nebun, sau dacă nu: o nulă. 

Jacques: Ce să-mi mai pierd vremea cu dumneata! 
Rămâi cu bine, dragul meu signor Amoroso! 

Orlando: Mă bucur că scap de dumneata. Adio, 


139 Aluzie la obiceiul frecvent de a se grava pe inele diferite 
devize. 

140 In vremea lui Shakespeare, în hanuri şi alte locuri publice, se 
atârnau, în loc de tapiserii, pânze reprezentând diferite personaje 
din gura cărora erau reprezentate ieşind anumite maxime şi zicale. 

monsieur Tristesse! 

(Jacques pleacă. Rosalinda şi Celia ies la iveală.) 

Rosalinda (încet către Celia): Am să vorbesc cu el 
ca un valet neobrăzat, şi la adăpostul veşmintelor 
ăstora am să-l fac să-şi iasă din sărite. Hei, 
pădurarale! M-auzi? 

Orlando: Că doar n-oi fi surd! Ce doreşti? 

Rosalinda: Spune-mi, te rog, cât e ceasul? 

Orlando: Intreabă-mă mai bine de-i dimineaţă, 
prânz sau seară! De unde vrei să iau ceas în 
pădure? 

Rosalinda: Se vede treaba că-n pădurea asta nu-i 
nimenea îndrăgostit  cu-adevărat. Că altfel, 
suspinând la fiecare minut şi-oftând la fiecare ceas, 
ar cunoaşte mersul leneş al Timpului mai bine ca un 
ceasornic. 

Orlando: De ce nu zici: mersul grabnic al 
Timpului? N-ar fi mai nimerit? 

Rosalinda: Vezi bine că nu, domnule. Timpul n-are 
acelaşi mers pentru toţi oamenii. Şi am să-ţi spun 
îndată cu cine merge Timpul în buiestru, cu cine la 
trap, cu cine în galop şi, în sfârşit, cu cine stă pe loc. 

Orlando: Spune-mi, te rog, cu cine merge la trap? 

Rosalinda: Ei bine, află că merge-n trap sâcâitor 
cu fata mare, de la logodnă pân’ la cununie. De-ar fi 
doar un răstimp da şapte zile, atât de greu se mişcă 
Timpul, că cele şapte zile-i par lungi cât şapte ani. 

Orlando: În buiestru cu cine merge Timpul? 

Rosalinda: Cu popa care nu-nţelege o boabă 
latineşte şi cu bogatul care nu e bolnav de gută; 
căci neavând habar de-nvăţătură, întâiul adoarme 
cât ai zice peşte, iar celălalt, scutit de suferinţă, în 
veselie viaţa şi-o trăieşte. Unul nu simte povara 

învăţăturii searbede şi-obositoare, iar celălalt nu 
duce-n cârcă povara lipsurilor ucigătoare. Deci cu 
aceştia doi Timpul merge în buiestru. 

Orlando: Cu cine-aleargă Timpul în galop? 

Rosalinda: Cu un tâlhar în drum spre 
spânzurătoare: oricât de-ncet l-ar duce picioarele, 
lui tot prea repede-i pare că merge. 

Orlando: Şi-acum: cu cine stă pe loc? 

Rosalinda: Cu judecătorii în timpul vacanței 
judecătoreşti, căci între două termene de judecată 
ei dorm atât de-adânc, încât nici n-au habar când 
trece Timpul. 

Orlando: Unde stai, frumosule? 

Rosalinda: Cu soră-mea, ciobăniţa asta, aici la 
poalele pădurii, ca dantela pe poala rochiei. 

Orlando: Eşti de pe-aici? 

Rosalinda: Ca iepurele care unde-l vezi, de-acolo 
este. 

Orlando: Ţi-i vorba mai aleasă decât de obicei prin 
locurile acestea pustii şi-n depărtate. 

Rosalinda: Mi-au mai spus-o şi alţii. Am deprins 
vorbirea aleasă de la un unchi bătrân, care a trăit în 
tinereţe la oraş. Ştia cum să se poarte cu femeile 
pentru că acolo, la oraş, fusese chiar îndrăgostit. De 
câte ori nu l-am auzit ţinând predici împotriva 
dragostei şi-i mulţumesc domnului că, nefiind 
femeie, nu mă simt cu nimic atins de 
nemaipomenitele ocări pe care le arunca asupra 
întregului neam femeiesc. 

Orlando: Nu-ţi aminteşti pentru care anume cusur 
le ocăra mai ales? 

Rosalinda: Niciunul nu era mai breaz ca altul, 
asemuindu-se între ele ca gologanii. Luat în parte, 

fiecare cusur părea să fie cel mai grozav, până când 
frate-său venea din urmă să-i ia locul. 

Orlando: N-ai vrea să-mi spui vreo câteva din ele? 

Rosalinda: Nu. De ce să prăpădesc leacurile pe 
oameni teferi? E însă cineva care cutreieră pădurea 
aceasta şi aduce într-o stare de plâns copacii, 
crestând în coaja lor numele „Rosalinda”, îşi atârnă 
odele prin curpeni şi elegiile prin tufele de mure, şi 
în toate, închipuieşte-ţi, ridică în slavă numele 
Rosalindei. Ei bine, dacă l-aş întâlni pe acest 
negustor de inimi aş fi oricând gata să-i dau sfaturi, 
căci pare într-adevăr cuprins de frigurile dragostei. 

Orlando: Omul acesta cuprins de  frigurile 
dragostei se află în faţa dumitale. Fii bun şi spune- 
mi, care-i leacul? 

Rosalinda: Ţinând seama de spusele unchiului 
meu, nu semeni de loc a îndrăgostit. Îndrăgostiţii se 
cunosc după anumite semne. Fac prinsoare că n-ai 
căzut până acum în mrejele dragostei. 

Orlando: Şi care sunt semnele? 

Rosalinda: Faţa trasă, ceea ce nu e cazul. Ochii 
încercănaţi, adânciţi în orbite, nici urmă de aşa 
ceva. Suflet posac, închis, nu se prea vede. Barba 
crescută-n neorânduială, ceea ce iarăşi nu se vede. 
Dar în privinţa asta te iert, căci barba dumitale pare 
să fie de fapt a unui frate mai tânăr. Apoi ar trebui 
să ai mâneca descusută, ghetele fără şireturi, 
ciorapii fără  jartiere'"', pălăria fără dantelă, 
pantalonii roşi în genunchi, în sfârşit, întreaga 
îmbrăcăminte ar trebui să dea dovadă, prin 


141 În opinia unor cunoscători ai obiceiurilor epocii 
shakespeariane tinerii cu adevărat îndrăgostiţi purtau ciorapii fără 
jartiere, fapt menţionat şi în alte opere literare ale epocii. 

neorânduiala ei, că, eşti cu desăvârşire 
deznădăjduit. Dumneata însă, după grija pe care o 
pui în veşminte, pari mai degrabă îndrăgostit de 
propria-ţi fiinţă decât de altcineva. 

Orlando: Chipeşule tânăr! De ce nu vrei să crezi că 
sunt îndrăgostit cu-adevărat? 

Rosalinda: Cum aş putea să cred aşa ceva? Mai 
bine-ai încerca să te faci crezut de iubita dumitale. 
Fără-ndoială că ei i-ar veni mai uşor să te creadă 
decât să-şi mărturisească dragostea. Căci, în 
privinţa asta, femeile ajung până-ntr-acolo că se 
mint singure. Dar să lăsăm gluma deoparte! Spune- 
mi, e adevărat că dumneata, şi nimeni altul, atârnă 
prin copaci acele versuri în care-i preamărită 
Rosalinda? 

Orlando: Îţi jur, tinere, pe dalba mână-a Rosalindei 
că eu sunt nefericitul acela, şi nimeni altul. 

Rosalinda: Şi oare eşti atât de-ndrăgostit pe cât 
te-arată stihurile? 

Orlando: Prea slabe sunt cuvintele rimate! 

Rosalinda: Dragostea-i sminteală curată; 
îndrăgostiţii, ascultă-mă pe mine, ar trebui, întocmai 
ca nebunii, să fie ferecaţi într-o chilie-ntunecoasă şi 
plesniţi cu biciul. Dar scapă de pedeapsă şi nu-s 
tămăduiţi în acest chip, pentru că nebunia asta are 
o răspândire-atât de largă, încât şi cei ce-ar trebui 
să-i biciuiască până la urmă-s tot îndrăgostiţi. Insă, 
dacă asculţi de sfatul meu, ai să te lecuieşti de 
boala asta. 

Orlando: Oare-ai mai lecuit pe careva? 

Rosalinda: Vezi bine! Am lecuit pe unul, şi să vezi 


142 Rosalinda se referă la felul în care erau trataţi nebunii furioși 
în acea vreme. 

cum: ne-am înţeles să-şi închipuie că-i sunt iubită. L- 
am pus să-mi facă-n fiecare zi ochi dulci. Ca un băiat 
cu toane, ciudat şi nestatornic, mă prefăceam că 
sunt când tristă, când dornică de alintări, când 
năzuroasă şi când tandră, aspidă, nenţeleasă, 
mândră sau  uşuratică, naivă,  copilăroasă, 
schimbătoare, înlăcrimată, veselă - câte ceva din 
fiecare, însă nimic adânc şi-adevărat, cum se poartă 
de obicei mai toţi băieţii şi mai toate fetele. li 
arătam ba dragoste, ba ură, ba îl chemam, ba îl 
alungam, ba îl doream cu lacrimi, ba-l luam peste 
picior, până l-am năucit de tot: din nebun din 
dragoste a ajuns nebun de-a binelea şi blestemând 
întreaga lume s-a dus să-mbrace straie de călugăr. 
Aşa precum îţi spun, l-am lecuit şi pun prinsoare că- 
n acelaşi timp voi izbuti să-i spăl inima ca ficatul" 
unui miel nou născut, încât n-o să rămână acolo 
nicio rămăşiţă de iubire. 

Orlando: Cu mine-ai da greş, tinere. 

Rosalinda: Ba te-aş lecui dacă te-ai învoi să-mi 
spui de-acum încolo Rosalinda şi dacă te-ai abate în 
fiecare zi pe la bordeiul meu să-mi faci ochi dulci. 

Orlando: Pe neclintita mea iubire, mă jur c-aşa voi 
face. Arată-mi locul. 

Rosalinda: Hai cu mine şi-am să ţi-l arăt. Pe drum 
îmi vei spune unde te-ai adăpostit în pădurea asta. 
Vii cu mine? 

Orlando: Cu dragă inimă, băiatule. 

Rosalinda: Nu, nu aşa. De-acum încolo 
obişnuieşte-te să nu-mi spui altfel decât Rosalinda. 
Hai, surioară! 

(les.) 


143 Ficatul era considerat sediul iubirii pasionale. 

Scena 3 


O altă parte a pădurii Arden. 
Intră 7ocilă şi Audrey, urmaţi de Jacques. 


Tocilă: Audrey'*, dragă Audrey, vino repede- 
ncoace! Mă reped s-aduc caprele, Audrey. Nu zău, 
dragă Audrey, îţi place mutra mea cu trăsături atât 
de-obişnuite? 

Audrey: Trăsături? Doamne fereşte! Ce trăsături? 

Tocilă: Eu stau aici cu tine şi turma ta de capre, 
cum cel mai năzuros dintre poeţi, veneratul Ovidiu, 
stătea pe vremuri printre goţi'“”. 

Jacques: Neghiob savant! A nimerit-o cu vorba lui 
ca nuca-n perete! Mai rău ca Jupiter într-un 
bordei!'“*. 

Tocilă: Când versurile cuiva nu se bucură de 
înţelegere şi agerimea minţii lui nu-i dusă de mână 


144 Numele Audrey, foarte comun în Anglia, este o formă 
populară, coruptă a numelui sfintei Etheldreda, care a figurat în 
vechile calendare englezeşti. 

145 Referire la exilul poetului Ovidiu (43 î.e.n. - 17 (?) e.n.) la 
Tomis (Constanţa). 

Shakespeare confundă pe geții care împreună cu dacii 

constituiau în acea vreme populaţia Daciei, - de unde făceau 
uneori incursiuni în ţinutul dintre Dunăre şi Marea Neagră - cu 
goții care ocupă Dacia numai în anul 271 e.n. 
146 Aluzie la povestea lui Philemon şi Baucis, din Metamorfozele 
lui Ovidiu, VIII, în care lupiter (Zeus) şi Mercur (Hermes), călătorind 
travestiţi pe pământ şi cerând adăpost pentru noapte într-un sat, 
nu sunt primiţi de nimeni. Numai într-o colibă sărăcăcioasă 
acoperită cu stuf sunt bine primiţi şi ospătaţi de Philemon şi Baucis 
din puţinul pe care îl au. A doua zi lupiter scufundă şi îneacă satul 
şi face să răsară un templu, închinat lui, pe malul lacului nou creat, 
numindu-i pe cei doi soţi preoţi şi îngrijitori ai templului. 

de pruncul acesta înţelept, înţelegerea, omul acela e 
mai năpăstuit decât o biată dugheană împovărată 
de o coşcogeamite datorie. Zău, ce n-aş fi dat ca 
zeii'“/ să te fi făcut mai poetică. 

Audrey: Habar n-am ce-o fi aia „poetică”. E un 
lucru cinstit, cuviincios? Şi e de-adevăratelea? 

Tocilă: Nu ştiu zău, căci adevărata poezie eœ- 
aproape pe  de-a-n-tregu-nchipuită şi, cum 
îndrăgostiţilor le place poezia, s-ar putea spune, 
ţinând seama de jurămintele lor poetice, că sunt 
doar în închipuirea lor îndrăgostiţi. 

Audrey: Atunci ai fi vrut ca zeii să mă fi făcut 
poetică? 

Tocilă: Da, aş fi vrut! Şi ştii de ce? Tu mi-ai jurat 
că eşti cinstită. Dacă ai fi fost poetică, puteam 
nădăjdui că, într-o oarecare măsură, îţi închipui 
numai. 

Audrey: Cum adică? N-ai vrea să fiu cinstită? 

Tocilă: Nu prea, drept să-ţi spun. Doar dacă ai fi 
fost pocită. Când eşti frumoasă şi cinstită pe 
deasupra, e ca şi cum ai turna miere peste zahăr. 

Jacques: Uite un nebun cu judecată. 

Audrey: Dacă-i aşa cum spui, de vreme ce nu-s 
frumoasă, am să mă rog zeilor să mă păstreze 
cinstită. 

Tocilă: N-are rost, ascultă-mă pe mine. De ce să 
strici cinstea pe o urâtă dezmăţată? De ce să 
răstorni mâncarea bună într-o strachină murdară? 

Audrey: Deşi-s urâtă, nu-s dezmăţată, har zeilor! 


147 În conversaţia pe care o poartă cei trei (Jacques, referindu-se 
la Ovidiu, un reprezentant al lumii antice, iar Tocilă la lupiter şi 
Metamorfozele), (v. nota 42). Menţionarea şi invocarea zeilor apar 
pe deplin justificate. 

Tocilă: Slăviţi să fie zeii că te-au făcut urâtă! 
Dezmăţul vine mai târziu! Dar, fie ce-o fi, vreau să 
te iau de nevastă şi iată pricina pentru care l-am 
poftit aici pe părintele Oliver Martext, preot în satul 
vecin, luând înţelegere cu el să ne-ntâlnim în locul 
ăsta din pădure ca să ne cunune. 

Jacques: Mult aş vrea să văd ce-o să se-ntâmple! 

Audrey: Dacă-i aşa, să ne ajute zeii. 

Tocilă: Amin! Să fi fost altul în locul meu, mai slab 
de înger, nu s-ar fi-ncumetat să facă ce fac eu. 
Biserică o să ne fie codrul, şi martori dobitoacele 
cornute. Ei şi? Curaj! Or fi urâte coarnele, dar vezi 
că fără ele nu se poate. Umblă o vorbă: „El singur 
nu-i în stare să socotească ce avere are”. Aşa şi 
este. Sunt destui care au atâtea coarne zdravene, 
că le-au pierdut numărătoarea. E-adevărat că ei n- 
au niciun merit într-asta: e zestrea nevestei. 
Coarne? Ba nu zău! Parcă le afli numai la cei de 
neam prost? Aş! De unde! Păi cerbul, care-i de 
obârşie aleasă, nu le poartă-n creştet, la fel de mari, 
ca orice terchea-berchea? Sau poate o fi mai fericit 
cel nensurat!? Nicidecum. După cum o cetate cu- 
ntărituri de zid e mai de preţ decât un sat, tot astfel 
creştetul unui bărbat însurat e mai demn de cinste 
decât fruntea golaşă a unui burlac. Şi iarăşi, după 
cum în luptă e mai bine să ai o armă. Decât să intri 
cu mâna goală, tot astfel e mai bine să ai o pereche 
de coarne decât nimic. Uite-l şi pe părintele Oliver! 

(Intră sir? Oliver Martext.) 

148 Sir, cu sensul de Dominus era titlul cuiva care a obţinut o 
diplomă, universitară. Cu timpul, pentru a nu se confunda cu titlul 
de „Cavaler”, s-a folosit pentru titlul universitar, cuvântul master. 


In prezent master este al doilea titlu universitar, superior lui 
bachelor, care corespunde licenţei din sistemul nostru, în titluri ca 

Bun venit, părinte! Facem cununia aici, sub copac, 
sau trebuie neapărat să mergem cu sfinţia-voastră 
la biserică? 

Sir Oliver: Nu vezi că pe-aici nu-i ţipenie de om? 
Din mâna cui vrei să primeşti mireasa? +^?’ 

Tocilă: Nu vreau să mi-o dea nimeni în dar! 

Sir Oliver: Cu toate astea, trebuie să ţi-o dea 
cineva în primire. Altfel, căsătoria nu-i legală. 

Jacques: Vedeţi-vă de treabă: i-o dau eu. 

Tocilă: Bună seara, dragă domnule Cutărică! Ce 
mai faceţi? Fiţi binevenit! Lăudat fie Domnul că v-a 
trimis tocmai la timp. Îmi pare tare bine că vă văd. 
Tocmai ne pregăteam de-o glumă bună! Vă rog, vă 
rog, acoperiţi-vă! 

Jacques: Ţie ţi s-a făcut de-nsurătoare, nebunule! 

Tocilă: Cum bou-şi are jugul, gonaciul frâul, şoimul 
clopoţeii. Asemenea şi omul îşi are hachiţele lui; şi 
cum stau porumbeii cioc în cioc, şi-nsurăţeii s-ar 
pupa cu foc. 

Jacques: Cum poate-un om de seama dumitale să 
se cunune sub o tufă ca orice calic? Duceţi-vă la 
biserică şi căutaţi-vă un popă mai ca lumea, să vă 
cunune după cum se cere. Omul ăsta vrea să vă 
aşeze la un loc cum ai pune două scânduri una 
peste alta şi n-ar fi de mirare ca unul din voi să fie-o 
scândură uscată iască, iar celălalt să tot pocnească, 
pân' s-o strânge, ca lemnul jilav şi verde. 

Tocilă (aparte): Aşa gândeam şi eu. Dar parcă tot 
mai bine să ne cunune ăsta decât altul. Asta, după 


B.A. (Bachelor of Arts, licenţiat în litere). În scena de faţă, 
personajul sir Oliver este preot, licenţiat în teologie. 

149 In ceremonia căsătoriei mireasa trebuia să fie dată mirelui de 
tatăl ei sau de un reprezentant al acestuia. 

cât se vede, n-o să ne cunune după toate 
canoanele, aşa că, nefiind însurat cum se cuvine, o 
să-mi fie mai uşor să-mi las nevasta. 

Jacques: Ascultă-mi sfatul şi hai cu mine. 

Tocilă: Hai, scumpă Audrey! O să-mi fii ori nevastă 
cu cununie, ori ibovnică. S-auzim de bine, sfinţia-ta. 
Nu-ţi voi spune: 

Dragă părinţele, 
Păcatele mele, 
Ai inimă bună, 

Hai de ne cunună! 

Ci mai degrabă: 

Cară-te mai iute! 
Du-te, popă, du-te! 
Nu vreau să ne cunune. 

(Jacques, Tocilă şi Audrey ies.) 

Sir Oliver: Treaba voastră! Doar n-o să mă las de 
preoţie pentru un zănatic şi-o haimana ca toţi ăştia 
de p-aici. 

(lese.) 


Scena 4 


Pădurea. 
Intră Rosalinda şi Celia. 


Rosalinda: Nu-mi spune nimic! Lasă-mă să plâng! 

Celia: Plângi, dacă aşa ţi-e vrerea! Dar, mai-nainte 
de-a-ncepe să jeleşti, ţine seama, rogu-te, că 
lacrimile nu-s pentru bărbaţi. 

Rosalinda: N-am oare pentru ce să plâng? 

Celia: Ba da! Nici n-ai găsi ceva mai bun. Aşadar: 
plângi! 

Rosalinda: Până şi părul lui are o culoare 
deosebită. 

Celia: Ceva mai închis la culoare decât al lui 
luda'”. Da, şi sărutul lui e frate bun cu al lui luda. 

Rosalinda: La drept vorbind, zău că are păr 
frumos. 

Celia: Minunată culoare. De altfel, castaniul a fost, 
de când e lumea, singura culoare frumoasă. 

Rosalinda: Sărutul lui e curat ca sfânta 
împărtăşanie. 

Celia: Pesemne că şi-a făcut rost de buzele pe 
care le-a lepădat Diana'”!. Nicio fecioară călugăriţă 
nu sărută mai cuvios. Sărutul lui e pur ca gheaţa. 

Rosalinda: De ce s-a jurat că vine în dimineaţa 
asta şi de ce nu vine? 

Celia: După cum vezi, nu poţi avea nicio nădejde-n 
el. 

Rosalinda: Crezi? 

Celia: Da. Hoţ de buzunare nu cred să fie şi nici 
hoţ de cai: cât priveşte credinţa lui în dragoste, cred 
însă că-i la fel de goală ca un pahar răsturnat, sau 
ca o nucă pe care au secătuit-o viermii. 

Rosalinda: Să fie schimbător în dragoste? 

Celia: Poate că nu, de-ar fi îndrăgostit. Dar cred că 
nu e. 

Rosalinda: Doar ieri erai de faţă când se jura. 

Celia: leri nu înseamnă azi. Şi-apoi pe jurământul 
unui îndrăgostit nu te poţi bizui mai mult decât pe 
vorba unui tejghetar: amândoi se pun chezaşi 
pentru o socoteală necinstită. Văd că-l însoţeşte 


150 Părul lui luda era în mod obişnuit vopsit roşu în scenele 
picturale sau pe tapiseriile în care era prezent. 
151 Diana era zeiţa castităţii. 

pretutindeni, prin pădure, pe tatăl tău, ducele. 

Rosalinda: L-am întâlnit ieri pe duce şi-am stat 
mult de vorbă împreună. M-a întrebat din ce neam 
de oameni mă trag. l-am răspuns că dintr-un neam 
tot atât de bun ca al lui. A izbucnit în râs şi m-a lăsat 
să plec. Dar ce ne-a apucat să vorbim de tata când 
printre noi se află un om ca Orlando! 

Celia: Chipeş bărbat, n-am ce zice! Se pricepe să 
scrie versuri frumoase, să rostească vorbe 
frumoase, să facă jurăminte frumoase şi să le rupă 
tot atât de frumos sfâşiind inima iubitei lui, ca un 
călăreț ageamiu care-şi înfige un singur pinten în 
burta calului şi-şi frânge prosteşte suliţa'”. Dar 
vitejia are haz numai în cârca tinereţii şi cârmită de 
nebunie. Parcă vine cineva. 

(Intră Corin.) 

Corin: 

lubiţii mei stăpâni, m-aţi întrebat, 
Mai zilele trecute, de-un cioban 
Care şedea pe pajişte, cu mine, 
Şi dragostea şi-o deplângea, slăvind-o 
Pe-aleasa lui, o păstoriţă mândră 
Şi plină de trufie. 
Celia: 
Ce-i cu el? 
Corin: 
De vreţi, întocmai ca la un spectacol, 
Să staţi şi să priviţi cum se înfruntă 
Obrazul plâns al dragostei şi chipul 
Ca focu-ncins de furia trufiei, 


152 Conform regulilor turnirului, acela din cei doi combatanți care 
îşi frângea lancea îndreptată oblic spre pieptul adversarului 
comitea un act dezonorant. 

Veniţi acum cu mine. 
Rosalinda: 
Hai să mergem. 
Priveliştea aceasta a iubirii 
Îmbie pe îndrăgostiţi. Hai, du-ne! 
Şi fac prinsoare c-am să intra-n joc! 


(les.) 
Scena 5 
Un alt colţ de pădure. 
Intră Silvius şi Phebe. 
Silvius: 


O, Phebe, n-arunca disprețul tău 
Asupra mea. ŞI, chiar de nu ţi-s drag, 
Să nu mi-o spui cu ură. Şi călăul, 
Nesimţitor, cu inima-mpietrită 
De zilnica privelişte a morții, 
Ca să reteze capul înclinat 
Cu barda lui îşi cere-ntâi iertare. 
Tu vrei să fii mai crudă ca acela 
Ce prin vărsări de sânge-şi duce viaţa? 
(Intră Rosalinda, Celia şi, în urma lor, Corin.) 
Phebe: 
Călăul tău nu sunt. Ci fug de tine 
Să nu-ţi fac rău. Tu-mi spui că ochii mei 
Ucid, că te omoară. Tare bine 
Şi nimerit să spui că ochii mei, 
Tot ce-n fiinţa mea-i mai blând şi gingaş, 
Ei, care-şi strâng pleoapele cu teamă 
În faţa unui fir de colb, ei sunt 
Casapi şi ucigaşi! Cu dinadinsul 

Am să-mi încrunt privirea-acum, şi dacă 
Au ochii mei putere să rănească, 

Să te ucidă atunci pe loc. Hai, fă-te 
C-ai leşinat şi cazi. lar dacă nu, 
Ruşine, o, ruşine! Nu minţi 
Că ochii mei rănesc şi te omoară! 
Aş vrea să văd ce rană ţi-au făcut! 
Când te împungi c-un ac rămâne urmă. 
Tulpina de şovar de-o strângi în pumn, 
În palmă se iveşte, pentru-o clipă, 

O dâră roşie. Dar ochii mei 
Degeaba-i aţintesc asupra ta: 

Nu lasă niciun semn; şi-acum ştiu bine 
Că nu-s în stare, ei, să te străpungă. 

Silvius: 
O, dragă Phebe, dacă mai târziu - 
Şi fie-acest târziu cât mai aproape - 
Vei întâlni un tânăr chip pătruns 
De patima iubirii, oh, atunci 
Ai să-nţelegi că dragostea străpunge 
Şi lasă-n urmă nevăzute răni. 
Phebe: 

Dar până-atuncea nu-mi aţine calea 
Şi, dacă-o fi cum spui, cu nendurare 
Să-ţi baţi de mine joc, aşa cum eu 
Nendurătoare astăzi sunt cu tine. 

Rosalinda (ieşind în față): 

De ce mă rog? Şi ce-i de capul tău 
Că îndrăzneşti să-ţi faci o bucurie 
Bătânduc-ţi joc de-un biet îndrăgostit? 
De-ai fi măcar mai chipeşă! Dar, zău, 
Te-aş sfătui să sufli-n lumânare 
Ca să-ţi păstrezi preamândra-nfăţişare. 

De unde-atâtea fumuri şi cruzime? 


Ce-nseamnă asta? Ce-mi arunci ocheade? 
În ochii mei nu eşti mai mult decât 
Un lucru scos de fire spre vânzare. 

Ţi-oi fi închipuind, te pomeneşti, 
Că-mi iei şi mie ochii? În zadar! 

Nu, ia-ţi nădejdea, mânaruliţa mea. 
Sprânceana corb şi părul ca mătasea 
Întunecată, apoi ochii tăi 
Ca, de mărgean, obrazul ca de lapte 
Din mine n-au să facă robul tău. 
Păstor smintit! De ce te ţii de ea 
Ca norul vânăt, plin de vânt şi ploaie? 
Între bărbaţi tu eşti de mii de ori 
Mai mândru decât ea între femei. 
Zănaticii ca tine umplu lumea 
De prunci urâţi. Ea nu într-o oglindă, 
Ci-n ochii tăi se vede mai frumoasă 
Decât e-ntr-adevăr. Tu, mândro, cată 
Să te cunoşti mai bine! Îngenunche 
Şi mulţumeşte-i Domnului, postind, 
Că te-a-ndrăgit un om curat la suflet. 
Să-ţi spun în şoaptă: „Vinde-acum, cât poţi, 
Căci nu găseşti cumpărători oricând, 

Şi roagă-l să te ierte şi iubeşte.-l 

Din toată inima pe-acest flăcău. 

Mai slut e încă cel ce-şi bate joc 
Când e pocit de felul lui”. Ciobane, 

Hai, vino, ia-o! S-auzim de bine! 

Phebe: 

Flăcăule frumos! De m-ai mustra 
Un an întreg şi tot mi-ar fi mai bine 

Decât să mă iubească omul ăsta! 

Rosalinda: El s-a îndrăgostit de ifosele tale iar tu 
te-ai îndrăgostit de furia mea. Dacă-i pe-aşa, de 
câte ori ai să te-ncrunţi la el, am să-ţi arunc în faţă 
vorbe grele. Ce te uiţi la mine? 
Phebe: 
Orice mi-ai spune, supărată nu-s! 
Rosalinda: 
Vezi, nu cumva să pui pe mine ochii! 
Să te încrezi în mine mai puţin 
Ca-n jurământul înecat în vin. 
Pe urmă, nici nu eşti pe gustul meu. 
Stau colo, lângă pâlcul de măslini, 
De vrei să mă găseşti. Hai, surioară! 
Păstorule, să n-o mai scapi din mâini. 
Hai, soro! Nu fi mândră, ciobăniţo! 
Oricâţi te-or mai vedea de-acum încolo, 
Niciunul n-o să fie orb ca el. 
Şi-acuma, hai s-o luăm spre târla noastră! 
(Rosalinda, Celia şi Corin ies din scenă.) 
Phebe: 
Ce bine-a spus acela ce-a grăit: 
„lubirea te loveşte dintr-o dată!” 1> 


Silvius: 

Preascumpă Phebe! 
Phebe: 

Silvius, ce-ai spus? 
Silvius: 


O, scumpă Phebe,-ndură-te de mine! 
Phebe: 


153 Vers citat din poemul Hero şi Leandru de Christopher Marlowe 
(1564-1593). Poetul murise în 1593, iar poemul suscitat fusese 
tipărit în 1598. Sunt însă dovezi că Shakespeare l-a cunoscut în 

Mă doare inima de chinul tău. 


Silvius: 
Cu jalea-i soră bună alinarea. 
Şi dacă jale ţi-e de chinul meu 
lubeşte-mă, şi-atuncea jalea ta 
Şi chinul meu pieri-vor împreună. 
Phebe: 


Mi-eşti drag ca orice semen. Nu-i de-ajuns? 
Silvius: 
Te vreau pe tine. 
Phebe: 
Eşti cam râvnitor. 
O, Silvius, mi-ai fost urât un timp, 
Şi nici acuma nu te am prea drag, 
Dar dulce îţi e graiul când vorbeşti 
De dragoste. În preajma mea rămâi. 
Te răsplătesc acum. Cu bucuria 
De-a te lăsa să mă slujeşti. Atât. 
Silvius: 
Deşi-n iubire n-am avut noroc, 
Atât de-adâncă e şi fără pată 
lubirea mea, încât mi s-o părea 
Că, treierând doar spicele uitate 
De cel ce-a secerat câmpia, eu 
De rod îmbelşugat avea-voi parte. 
Îndură-te, zâmbeşte-mi câteodată 
Şi-am să trăiesc din slabul tău surâs. 
Phebe: 
la spune-mi, pe feciorul ce-adineauri 
Vorbea cu mine nu cumva-l cunoşti? 
Silvius: 
Aşa şi-aşa! L-am tot văzut pe-aici. 
Lui i-a vândut bătrânul baci păşunea 

Şi casa din pădure. 
Phebe: 
să nu crezi 
Că mi-a căzut cu tronc. Întreb aşa... 
E cam obraznic. Dar vorbeşte bine. 
Ei şi! Ce-mi pasă mie? Nu e rău 
Când sună bine vorba la ureche. 
E frumuşel. Dar nu e rupt din soare. 
Şi-i încrezut grozav. Da-i şade bine. 
Va fi bărbat întreg. E-mbujorat 
Şi fraged la obraz. lar mai degrabă 
Ca limba-i ascuţită ce rănea, 

Te lecuia privirea. Nu-i înalt, 
Dar pentru vârsta lui e tocmai bine. 
Piciorul lui, nici laie, nici bălaie. 
Cu toate astea nu-i găsesc cusur. 
Şi are-o gură roşie-arcuită, 

Cu buze mai aprinse ca obrajii 
Doar cam atât cât s-ar deosebi 
Garoafele de maci. O altă fată 
De l-ar fi cercetat aşa ca mine, 
Te pomeneşti că-l îndrăgea, nu, Silvius? 
Dar eu nici nu-l iubesc, nici nu-l urăsc, 
Cu toate că ar merita mai mult 
Ca să-l urăsc. De ce m-a înfruntat? 
M-a luat în râs, abia acuma văd: 
A spus că am cosiţă şi ochi negri'”. 
De ce nu i-am răspuns de la obraz? 
Dar nu-i nimic! Răsplata nu-ntârzie. 
Am să-i trimit acuma un răvaş 


154 Shakespeare şi contemporanii săi considerau o frumuseţe 
brunetă inferioară uneia blonde şi părul şi ochii negri ca atribute 
ale urâţeniei, sau chiar elemente diavoleşti. 

Care-o să-l usture. Şi nu-i aşa 
C-o să i-l duci tu, Silvius? 
Silvius: 
O, Phebe! 
Cu dragă inimă! 
Phebe: 
Mă-apuc să scriu, 
Căci parcă-l văd întipărit în minte. 
Voi scrie deci pe scurt şi cu cruzime. 
Şi-acuma hai cu mine, Silvius, hai! 
(les.) 


Actul IV 
Scena 1 


Pădurea Arden. 
Intră Rosalinda, Celia şi Jacques. 


Jacques:  Flăcăule frumos, n-ai vrea să fim 
prieteni? 

Rosalinda: Am auzit că eşti un om trist. 

Jacques: Sunt. Mai bine aşa decât să mă hlizesc 
toată ziua. 

Rosalinda: Cei care-ntrec măsura într-un fel sau 
altul te scot din sărite şi se fac de râsul lumii mai 
rău decât beţivii. 

Jacques: O, e bine să te-nchizi în tine şi să nu scoţi 
o vorbă. 

Rosalinda: Atunci de ce n-ai fi un gard? 

Jacques: Eu nu sunt trist ca un cărturar dornic să-i 
întreacă pe toţi, nici ca un muzicant îndrăcit; şi, 
iarăşi, nu sunt trist ca un curtean jinduind după 

măriri, nici ca un oştean jinduind după glorie, ca un 
om al legii cu ghidul numai la chiţibuşuri, nu-s trist 
ca o femeie cu ifose, sau ca îndrăgostitul care adună 
toate acestea la un loc. Nu, tristeţea mea s-a 
împlinit cu încetul şi s-a născut din toate câte mi-a 
fost dat să văd şi să aud. Am colindat lumea şi bag 
de seamă că aceste lungi drumeţii mi-au adâncit 
urâtul. 

Rosalinda: A, eşti un om călătorit! Dacă-i aşa, zău 
că ai de ce să fii trist. Te pomeneşti că ţi-ai vândut 
moşiile ca să le poţi vedea pe-ale altora. Să vezi 
multe şi să n-ai nimic e ca şi cum ai rămâne sărac 
lipit ca să-ţi îmbogăţeşti ochii. 

Jacques: În schimb, am câştigat experienţă! 

Rosalinda: Şi eşti trist din pricina experienţei? Mai 
bine un nebun vesel decât un înţelept ursuz. Unde 
mai pui că a trebuit să umbli atâta ca s-ajungi aici! 

(Intră Orlando.) 

Orlando: Ziua bună, fericită, Rosalindă iubită! 

Jacques: A, dacă-ncepi să vorbeşti în versuri 
şchioape, te las în plata domnului! 

Rosalinda: Drum bun, cale bătută, domnule 
călător! Ai grijă să vorbeşti din vârful buzelor şi să 
te-mbraci cât mai fistichiu; să ponegreşti tot ce-i 
bun în ţara ta, să-ţi blestemi ursita şi să-i ceri 
socoteală Domnului Dumnezeu că te-a făcut aşa 
cum te-a făcut, căci altfel tare greu o să te creadă 
cineva c-ai mers vreodată în gondolă'”. 

(Jacques iese.) 


155 În vremea lui Shakespeare apăruse în Europa moda ca nobilii 
tineri să călătorească la Veneţia unde unii îşi cheltuiau chiar 
averile. Bărbaţii cumpătaţi considerau, însă, o asemenea călătorie 
ca dăunătoare moralei şi corupătoare pentru tineret. 

Ce s-a întâmplat, Orlando? Pe unde mi-ai umblat 
atâta vreme? Şi mai zici că eşti îndrăgostit! Dacă-mi 
mai faci una ca asta, să ştii că nu mai vreau să te 
văd în faţa ochilor. 

Orlando: Rosalinda mea ruptă din rai, doar un 
ceas întârziai. 

Rosalinda: Cum te rabdă inima să-ţi laşi iubita să 
te-aştepte un ceas încheiat? Ba, de-ar împărţi 
cineva un minut într-o mie de părţi şi-ar întârzia 
doar cu o miime dintr-a mia parte, chiar dacă ar zice 
lumea că l-a bătut Cupidon pe umăr, eu aş băga 
mâna-n foc că inima i-a rămas neatinsă. 

Orlando: Îţi cer iertare, Rosalinda fără-asemănare. 

Rosalinda: Nu, dacă ai de gând să-ntărzii aşa, mai 
bine să nu te mai văd de loc. Şi-un melc ti-ar fi luat- 
o înainte. 

Orlando: Un melc? 

Rosalinda: Da, un melc. Melcul, deşi umblă încet, 
îşi cară casa-n spinare şi asta-i mai mult decât i-ai 
putea dărui dumneata unei femei. Pe deasupra îşi 
duce şi soarta cu el. 

Orlando: Cum vine asta? 

Rosalinda: Ei, cum? Coarnele! Oameni ca 
dumneata sunt bucuroşi să capete asemenea 
podoabă de pe urma nevestei, pe când el vine de la- 
nceput gata înarmat şi-şi scuteşte nevasta de 


156 Cupidon (Eros), fiul Afroditei (Venus) şi al lui Ares (Marte) sau 
Hermes (Mercur), îi făcea pe cei loviți de săgețile sale să se 
îndrăgostească de fiinţa în prezenţa căreia se aflau. Rosalinda însă 
se referă şi la posibilitatea ca orice om să devină prizonierul lui 
Cupidon şi să se îndrăgostească de cine voia acesta şi în cazul în 
care atingea pe cineva numai cu mâna pe umăr, aşa cum 
procedau în acea vreme ofiţerii de poliţie când arestau 
delincvenţii, - de unde provine aluzia Rosalindei. 


~ 255 — 


Opere Complete Volumul 5 
bârfelile lumii. 

Orlando: Virtutea nu pune coarne, şi Rosalinda 
mea e virtuoasă. 

Rosalinda: Rosalinda dumitale sunt eu. 

Celia: Aşa îi place lui să-ţi zică. Dar el are o 
Rosalindă mai gingaşă ca tine. 

Rosalinda: Hai vino, vino de mă peţeşte. Azi sunt 
în toane bune şi s-ar putea să mă-ndupleci. Să 
zicem c-aş fi adevărata dumitale Rosalinda. Ce mi-ai 
spune? 

Orlando: Mai-nainte de a începe vorba, te-aş 
săruta. 

Rosalinda: Nu, mai bine zi ce-ai de zis şi când te-oi 
poticni, sărută-mă ca să poţi vorbi mai departe. 
Chiar cei mai buni oratori îşi dreg glasul când îşi 
pierd şirul vorbirii, iar pentru îndrăgostiţii care - 
ferească Dumnezeu - se-ncurcă-n vorbă, singura 
scăpare ar fi o sărutare. 

Orlando: Şi dacă nu te lasă s-o săraţi? 

Rosalinda: Atunci eşti nevoit s-o rogi şi iată că din 
nou prinzi şirul vorbei. 

Orlando: Cine-i acel ce n-ar găsi cuvinte când s-ar 
afla în faţa iubitei? 

Rosalinda: Chiar şi dumneata, dacă ţi-aş fi iubită. 
Altfel ar trebui să cred că cinstea mea-i mai tare 
decât mintea. 

Orlando: Şi ce se-aude cu peţitul? 

Rosalinda: Fii fără grijă. Doar n-oi fi vrând să mă 
peţeşti în hainele-astea! Nu sunt eu Rosalinda 
dumitale? 

Orlando: Întrucâtva îmi place să-ţi spun aşa, 
pentru că astfel îmi închipui că vorbesc cu ea. 

Rosalinda: Bine. Atunci hai să vorbesc şi eu în 

numele ei şi să-ţi spun că nu-mi placi. 

Orlando: iți răspund, în numele meu, că, de-ar fi 
aşa, aş muri. 

Rosalinda: Nu, nu. Mai bine lasă-i pe alţii să te 
osândească la moarte. Biata noastră lume e bătrână 
de aproape şase mii de ani şi-n acest lung răstimp 
niciun bărbat nu şi-a hotărât singur moartea din 
pricina dragostei. O măciucă grecească i-a crăpat 
ţeasta lui Troilus'", zdrobindu-i creierii, cu toate că 
înainte de asta se silise din răsputeri să moară, iar 
dragostea lui e socotită o pildă demnă de urmat 
până-n ziua de azi. Leandru'** ar mai fi trăit cine ştie 
cât, cu toate că Hero se călugărise, de n-ar fi fost 
dogoarea unei nopţi de vară. Bietul băiat s-a dus să 
se scalde în apele Helespont-ului, dar din nenorocire 
i s-a pus un cârcel la picior şi s-a înecat. Insă 
cronicarii nesăbuiţi ai vremii aceleia au scornit, nu 
ştiu de unde, că s-ar fi omorât din pricina frumoasei 
Hero din Sestos. Toate astea nu-s decât minciuni 
gogonate. Oamenii au mai murit din când în când şi 
au ajuns hrană pentru viermi, dar nu din pricina 
dragostei. 

157 Troilus, unul dintre fiii lui Priam, regele Troiei, era îndrăgostit 
de Cresida, care este însă nevoită să-l părăsească şi să se ducă la 
tatăl său în tabăra grecilor, duşmanii troienilor, în cadrul unui 
schimb de prizonieri între cele două armate. Deşi îi jură lui Troilus 
că va fugi de acolo şi se va reîntoarce la el, Cresida se 
îndrăgosteşte de Diomede. Aflând aceasta Troilus îşi pierde minţile 
şi aruncându-se disperat în luptă şi doborând mulţi greci, este 
întâmpinat şi ucis de Ahile. 

158 Conform legendei mitologice, Leandru trecea înot strâmtoarea 
Hellespont (între Grecia şi Asia Mică), în fiecare noapte pentru a se 
întâlni cu iubita sa Hero, preoteasă a Afroditei, la templul din 
Sestus. Intr-o noapte în care marea era foarte agitată el s-a înecat. 
Aflând vestea, Hero s-a aruncat şi ea în valurile mării, găsindu-şi 
astfel acelaşi sfârşit ca şi Leandru. 

Orlando: N-aş vrea ca Rosalinda mea să cugete 
astfel. Sunt încredinţat că aş muri numai dacă s-ar 
încrunta la mine. 

Rosalinda: Să-mi tai mâna dacă dintr-asta s-ar 
prăpădi măcar o muscă. Dar haide, voi fi acum 
binevoitoarea dumitale Rosalindă. Cere-mi ce vrei şi 
n-am să mă-mpotrivesc. 

Orlando: Atunci iubeşte-mă, Rosalinda! 

Rosalinda: Te voi iubi vinerea şi sâmbăta şi-n 
toate zilele săptămânii. 

Orlando: Numai pe mine? 

Rosalinda: Pe tine şi încă douăzeci ca tine! 

Orlando: Ce vrei să spui? 

Rosalinda: Dumitale ţi-ar place? 

Orlando: Nădăjduiesc. 

Rosalinda: Bine, bine, dar nu ştii oare că e oprit să 
iei prea mult din ceva care-ţi place? Vino, surioară! 
Să fii tu popa şi să ne cununi. Dă-mi mâna, Orlando! 
Ai ceva împotrivă, surioară? 

Orlando: Te rog, cunună-ne! 

Celia: Nu ştiu rostul şi nu cunosc cuvintele. 

Rosalinda: Trebuie  să-ncepi aşa: „Primeşti, 
Orlando...” 

Celia: Da, da! Primeşti, Orlando, pe Rosalinda de 
soție? 

Orlando: Da. 

Rosalinda: Da, dar când? 

Orlando: Chiar acum, după cununie. 

Rosalinda: Atunci s-ar cuveni să spui: „Rosalinda, 
te iau de soție...” 

Orlando: Rosalinda, te iau de soție. 

Rosalinda: N-ar fi rău să-ntreb dacă mi se-ngăduie 
să mă cunun cu tine, dar eu te iau, Orlando, de 

bărbat. lată o fată care i-a luat-o preotului înainte şi 
pe bună dreptate; căci gândul femeii e întotdeauna 
mai iute ca fapta. 

Orlando: Asta e soarta tuturor gândurilor: 
gândurile au aripi. 

Rosalinda: Spune-mi acum, după ce ai luat-o, cât 
ai de gând s-o ţii? 

Orlando: O veşnicie-ntreagă şi încă o zi. 

Rosalinda: Spune „încă o zi” şi lasă veşnicia. Nu, 
nu, Orlando! Bărbaţii înainte de-nsurătoare sunt ca 
luna april şi după însurătoare ca decembrie. lar 
fetele, cât nu-s încă neveste, sunt cu luna mai, dar 
după cununie cerul se schimbă. Am să fiu o fată mai 
geloasă decât un porumbel!” de porumbiţa lui, mai 
limbută ca un papagal când stă să plouă, mai 
vicleană decât o maimuţă, voi izbucni în plâns din te 
miri ce şi asta când ţi-o fi lumea mai dragă, întocmai 
ca Diana'”, ce-şi vedea chipul răsfrânt în fântână, 
şi-atunci când vei pica de somn voi râde-n hohot, ca 
o hienă. 

Orlando: Aşa fi-va oare şi Rosalinda mea? 

Rosalinda: Îţi jur! Leită cu mine. 

Orlando: Dar ea are destulă minte-n cap. 

Rosalinda: Altfel nici n-ar tăia-o capul să se poarte 
aşa. Cu cât o femeie are mai multă minte cu atât e 
mai încăpăţânată, închide-i uşa şi mintea ei o să 


159 Încă din vremea lui Pliniu, care s-a referit în /storia Naturală la 
sfiiciunea  porumbiţei şi gelozia porumbelului, s-a observat 
existenţa acestor caracteristici în lumea porumbeilor, tot aşa după 
cum le subliniază în replica sa şi Rosalinda. 

160 M. Reyber (Nancy, Franţa), citat de Lucian Wolff, a adus 
dovezi convingătoare că aluzia este la Diana. Eroina unui roman 
pastoral cu acelaşi nume al poetului spaniol Jorge de Montemayor 
(1520-1561). 

~ 259 — 


Opere Complete Volumul 5 
sară pe geam, închide geamul şi va ieşi pe gaura 
cheii, astup-o şi o să zboare pe horn, o dată cu 
fumul. 

Orlando: Un bărbat cu o nevastă ca asta ar putea 
spune: „Minte, un’ te duci, încotro apuci?” 

Rosalinda: Nu, vorba asta s-o ţii pentru mai târziu, 
când mintea nevestei o s-o ia razna spre patul de- 
alături. 

Orlando: Şi ce minte-ar fi atunci în stare să 
scornească vorbe de crezare? 

Rosalinda: Ba bine că nu! [i-ar spune: „Iscodeam 
pe-acolo, să văd ce faci”. Orice-ar fi, nu te lasă ea 
fără răspuns, dacă nu şi-a-nghiţit limba. Când o 
femeie nu se pricepe să-i dovedească bărbatului că 
tot ce face e spre binele lui, nu merită nici să-şi 
alăpteze copilul, căci va scoate din el un nătărău. 

Orlando: Rosalinda, sunt nevoit să lipsesc vreo 
două ceasuri. 

Rosalinda: Din păcate, iubitule, eu nu mă pot lipsi 
de tine două ceasuri. 

Orlando: M-a poftit ducele la cină. Trebuie să mă 
duc. La două ne-ntâlnim iarăşi. 

Rosalinda: Du-te! Du-te şi cată-ţi de treburi! Văd 
eu cu cine am de-a face! Îmi spuneau mie 
prietenele, dar acum îmi dau singură seama. M-am 
lăsat ademenită de vorbele tale dulci şi am căzut în 
capcană ca o proastă. Ţi-ai bătut joc de mine! De-ar 
veni odată moartea să mă ia! Când ai zis că te- 
ntorci? La două? 

Orlando: Da, Rosalinda mea dulce! 

Rosalinda: Îţi jur pe ce-am mai scump, pe toate 
jurămintele'*! mele frumoase şi nevinovate - iar de 


161 Datorită presiunii opiniei publice şi intervenţiei bisericii s-a 

n-o fi aşa să mă bată Dumnezeu - că dacă-ţi calci 
numai cu atâtica făgăduiala şi dacă-ntârzii numai cu 
o clipă, te voi socoti cel mai neruşinat mincinos, 
iubitul cel mai hain la suflet, nedemn de aceea pe 
care o numeşti Rosalinda. Ai grijă să n-ajungi să te 
judec astfel şi ţine-ţi făgăduiala. 

Orlando: Cu sfinţenie! Ca şi cum ai fi Rosalinda 
mea cea adevărată. Aşadar, să ne vedem cu bine! 

Rosalinda: Ţine minte că vinovaţii de soiul ăsta nu 
scapă niciunul de judecata Timpului, cel mai bătrân 
dintre judecători. Timpul îşi va spune cuvântul. Cu 
bine! 

(Orlando iese.) 

Celia: Rău ai mai năpăstuit femeile cu trăncăneala 
ta despre dragoste. Ar trebui să-ţi tragem straiele 
peste cap, să vadă toată lumea cum pasărea şi-a 
spurcat singură cuibul'”. 

Rosalinda: Ah, verişoară, verişoară, scumpa mea 
verişoară, cât sunt de îndrăgostită! Neasemuit de 
mult. lubirea mea e fără fund, ca golful 
Portugaliei'“*. 

Celia: Sau, mai bine zis, spartă-n fund: oricât ai 
turna înăuntru, n-ai cum s-o saturi. 

Rosalinda: Ce spui tu? Numai blestematul bastard 


votat în 1605 o lege care interzicea folosirea pe scena teatrelor a 
expresiilor considerate de biserică drept sacrilegii. Inainte de 
această lege femeile nu recurgeau la expresii tari din propria lor 
iniţiativă. 

Rosalinda îşi trădează astfel sexul dar probabil că Orlando 
consideră că limbajul ei „feminin” se datorează rolului pe care ea 
începe să-l joace. 

162 Aluzie la proverbul englez: „/t's an ill bird that fouls its nest” 
(Ticăloasă e pasărea care îşi murdăreşte propriul său cuib). 

163 Regiunea foarte adâncă din largul coastei portugheze cuprinsă 
între Oporto şi capul Cintra. 

al Venerei'“, cel care s-a născut din gând şi zămislit 
a fost dintr-o nebunească pornire, pruncul viclean şi 
orb ce-nşală ochii tuturora, pentru că el n-are ochi 
să vadă, numai el s-ar pricepe să-ţi spună cât de- 
ndrăgostită sunt. Eu una ştiu, Aliena: nu pot trăi fără 
să-l văd pe Orlando. Mă duc într-un ungher ferit să- 
mi înec amarul până s-o întoarce. 

Celia: Eu am să-ncerc să dorm. 
(les amândouă.) 


Scena 2 


Un alt colţ de pădure. 
Intră Jacques, întovărăşit de mai mulţi curteni în 
haine de pădurari. 


Jacques: Cine-a ucis cerbul? 

Primul curtean: Eu, domnule. 

Jacques: Să-l înfăţişăm ducelui ca unui cuceritor 
roman şi n-ar fi rău să-i punem pe cap, în loc de 
laurii victoriei, coarnele cerbului ucis. Pădurarule, nu 
cunoşti vreun cântec nimerit? 

Al doilea curtean: Ba da, domnule. 

Jacques: Atunci dă-i drumul! Cântă-l cum o fi, dar 
cântă-l cu glas tare. 

Al doilea curtean (cântă): 

„Cerbului cine-i dă moarte 
Blana, coarnele să-i poarte! 
Hai, voi ziceti mai departe!” 

Cu toții (cântă): 

„Nu, coarnele să nu te-ncrunte, 


164 upidon este numit bastard deoarece nu era fiul soţului 
Venerei, zeul Vulcan, (v. nota 52). 

Căci toți ai tăi le-aveau pe frunte. 
Din străbunici în strănepoți 
Ei le-au purtat, cu fală, toți. 
O, coarne, coarne, ce mânareţe! 
Voi, semn de stimă şi nobleţe!” 
(les cu toții.) 


Scena 3 


O altă parte a pădurii. 
Intră Rosalinda şi Celia. 


Rosalinda: Ei, ce-ai de spus? Nu-i aşa c-a trecut de 
două? Şi Orlando nici gând să vie. 

Celia: Poate, prea plin de dragoste curată, cu 
mintea zbuciumată, şi-o fi luat arcul şi săgețile şi s-o 
fi dus... să se culce pe undeva. la vezi, cine vine? 

(Intră Silvius.) 

Silvius: 


Flăcăule frumos, preablânda-mi Phobe 
i La tine m-a mânat cu-acest răvaş. 
(li dă scrisoarea.) 
Ce-i înăuntru nu ştiu. Bănuiesc 
Că, după cât era de-nverşunată 
Când ţi-l scria, cu fruntea încruntată, 
Cuprinde vorbe grele. Să mă ierţi. 
Nu-s vinovat decât c-aduc răvaşul. 
Rosalinda: 


Chiar şi răbdarea şi-ar ieşi din fire 
Şi-ar face tărăboi, citind scrisoarea. 
Ei nu, că asta le-a-ntrecut pe toate! 

Cică-s urât şi din topor, că-s mândru, 
Că ea nu m-ar iubi, chiar dacă-ar fi 

Bărbaţii rari ca zburătoarea Phoenix. 
Ce-ncurcătură! Doar iubirea ei 
Nu-i iepurele ce l-aş vrea în plasă. 
De ce mi-o scrie-aşa? Ei, nu, ciobane! 
Pesemne tu i-ai ticluit răvaşul! 
Silvius: 
Mă jur că nu cunosc din el o iotă 
Şi că e scris de Phebe. 
Rosalinda: 
Eşti neghiob! 
Din cale-afară te-a prostit iubirea. 
Cunosc eu mâna Phebei: tăbăcită, 
Şi roşcovană cum e cărămida. 
Mi s-a părut c-avea mănuşi. Dar nu. 
Văzui c-aşa-i sunt mâinile: muncite. 
Ce-mi pasă mie? Eu atât îţi spun, 
Că n-a scris ea răvaşul şi c-aici 
E minte şi e slovă de bărbat. 
Silvius: 
Ba zău că ea l-a scris, cu mâna ei. 
Rosalinda: 
Se află-aici cruzime şi mânie. 
Cu înfruntări încearcă să m-aţâţe. 
Ca turcii pe creştini. Nu, o femeie 
Cu mintea ei gingaşă, nu e-n stare 
Să născocească-asemeni grozăvii, 
Aceste vorbe etiopiene 
Mai negre încă-n înţelesul lor 
Decât în slovă. Vrei s-auzi scrisoarea? 
Silvius: 
Dacă doriţi! Habar nu am ce-a scris, 
Deşi cruzimea Phebei o cunosc. 
Rosalinda: 

Işi bate joc de mine fata asta, 
Căci uite-afurisita ce îmi scrie: 
(Citeşte): 
„Eşti Zeu cu chip de ciobănaş, 
De mă cuprinde, pătimaş, 
Al dragostei pojar nestins 
Ce-n inimă mi l-ai aprins?” 
Văzut-ai cum mă face de ocară 
Femeia asta? 
Silvius: 
Pentru dumneata 
Ocară-nseamnă vorbele citite? 
Rosalinda (citeşte): 
„O, zeu cu chipul prefăcut, 
De ce mă chinuieşti atât?” 
Auzi? Auzi cum mă batjocoreşte? 
„Privitu-m-au destui flăcăi, 
Dar m-au rănit doar ochii tăi!” 
Ce zici de asta? Parcă-aş fi o fiară! 
„Si dacă-n ochi cu încruntare 
Aprins-ai focul ăsta mare, 
Ce vâlvătaie ai stârni 
Mai blând la mine de-ai privi! 
Ce drag mi-erai când mă mustrai! 
M-aş fi topit de mă rugai! 
Ținui în taină-a mea iubire 
Pentru acel ce-ţi dă de ştire. 
Trimite-mi, tot aşa, prin el, 
De-ţi e pe plac, un cuvințel 
De vrei eu ţie să-ți închin, 
Credința şi-al iubirii chin; 
Sau dacă nu va fi aşa 
Să-mi spui, ca moartea să mă ia.” 

Silvius: 

Şi asta socoteşti că e ocară? 

Celia: 

O, biet păstor! 

Rosalinda: Te-apucă mila? Nu, nu-i vrednic de 
milă. Cum poţi să iubeşti o femeie ca asta? Ce? Vrei 
s-ajungi păpuşa ei, vrei s-ajungi să te calce-n 
picioare? Asta-i prea de tot! Bine! Du-te la ea, căci 
văd că dragostea a făcut din tine o râmă, du-te, şi 
spune-i, că dacă e-ndrăgostită de mine, îi poruncesc 
să se-n-drăgostească de tine şi că, dacă nu-mi dă 
ascultare, n-am să mai dau ochii cu ea decât atunci 
când m-oi ruga tu. Dacă o iubeşti cu-adevărat, taci 
şi du-te cât mai repede, căci, iată, vine altcineva. 

(Silvius iese şi-n urma lui intră Oliver.) 


Oliver: 
Ei, bună dimineaţa, dragi copii! 
Nu ştiţi unde se află, prin pădure, 
O stână adumbrită de măslini? 
Celia: 


De-o luaţi către apus, lăsând la dreapta 
Pârăul de din vale, acolo-ajungeţi. 
Dar stâna-acum stă singură de strajă: 
Stăpânii sunt plecaţi pe undeva. 

Oliver: 

De-ar tălmăci privirea spusa limbii, 
Eu parcă v-aş cunoaşte. Se brodesc 
Şi vârsta şi veşmintele. Băiatul 
Bălan, cu chip de fată şi-n purtări 
Ca o-nţeleaptă surioară. Fata 
Mai scundă şi mai oacheşă ca el. 

Nu sunteţi oare voi stăpânii stânei 
De care-acum o clipă-am întrebat? 

Celia: 
Nu-i mare fală. Dar, de-ntrebi, noi suntem. 
Oliver: 
Orlando vă salută şi-i trimite 
Flăcăului de-i zice Rosalinda 
Năframa asta înmuiată-n sânge. 
Eşti dumneata acela? 
Rosalinda: 
Da, eu sunt. 
Dar ce-nţeles să tragem noi din asta? 
Oliver: 
Un înţeles ce-i spre ruşinea mea. 
De vreţi, vă spun în ce împrejurare 
S-a-nsângerat năframa şi veţi şti 
Ce soi de om sunt eu. 
Celia: 
Vă rog deci spuneţi. 
Oliver: 
La despărţire, tânărul Orlando 
V-a dat făgăduiala că se-ntoarce 
Peste un ceas şi, cum trecea prin codru, 
Tot rumegând merindele iubirii, 
Amare-dulci, deodată, ce să vadă? 
| se-arătă, sub un stejar bătrân, 
Cu crengile de vâsc acoperite 
Şi creştetul golaş, un zdrenţăros 
Căzut în somn, cu chica răvăşită. 
După grumazul lui, un şarpe verde 
Şi auriu la solzi se-ncolăcea, 
lar capul îi zvâcnea necontenit 
Spre gura lui căscată. Când Orlando 
Se-apropie, el se desprinse iute, 
Şi-apoi, cu mersul lui şerpuitor, 

Fugi în nişte tufe, după care, 
Cu fălcile lipite de pământ 
Şi ţâţele secate, o leoaică 
Pândea ca o pisică, aşteptând 
Să se clintească omul ce-adormise, 
Căci nu stă-n firea-mpărătească-a fiarei 
Acesteia din leşuri să se-nfrupte. 
Luând seama la-ntâmplare, deci, Orlando, 
Se-apropie de omul ce dormea 
Şi-atunci văzu că-i frate-său mai mare. 


Celia: 
O, ne-a vorbit de fratele acesta 
Şi ne spunea că e hain la suflet 
Cum nu e altu-n lume. 
Oliver: 


Da, e drept. 
Neomenos era, o ştiu prea bine. 
Rosalinda: 
Şi cum, Orlando l-a lăsat leoaicei 
Să-şi potolească pântecul flămând? 
Oliver: 
S-a-ntors de două ori, gândind să-l lase. 
Dar bunătatea-i fost-a mai presus 
Decât dorinţa lui de răzbunare; 
Şi, învingând-o, cuteză să-nfrunte 
Leoaica şi s-o culce la pământ. 
La zgomotul făcut de-ncăierare 
M-am deşteptat din chinuitu-mi somn. 
Celia: 
Eşti fratele-i mai mare? 
Rosalinda: 
Dumneata 
Ai fost scăpat de el de la pieire? 

Oliver: 
Da eu. Dar m-am schimbat şi mi-e ruşine 
Să-mi amintesc de cel ce-am fost. 
Căinţa îmi pare dulce-acuma, când sunt altul. 
Rosalinda: 
Dar cu năframa-nsângerată ce e? 
Oliver: 
Aflaţi acu. Deci, după ce i-am spus 
Cum de-am ajuns în sihăstria asta 
Şi am scăldat povestea, amândoi, 
Cu lacrimi dulci de la un cap la altul, 
Nentârziat m-a dus la bunul duce, 
Ce-mi rostui şi hrană şi veşminte, 
Dându-mă-n grija fratelui mai mic. 
Pornirăm astfel spre bârlogul lui 
Şi, când îşi scoase haina-aici, văzui 
Că fiara-i sfâşiase braţul. Sânge 
Pierduse din belşug: a leşinat, 
Strigând-o în leşin pe Rosalinda. 
Legându-i rana, îşi veni-n simţire 
Şi-apoi, prinzând putere, m-a trimis, 
Deşi-s străin pe-aici, sa vin încoace 
Ca să vă spun de cele întâmplate 
Pentru-a-l ierta că nu-şi ţinu cuvântul, 
Şi să-i aduc frumosului păstor, 
Căruia-i zice-n şagă Rosalinda, 
Năframa cu-al lui sânge îmbibată. 
(Rosalinda leşină.) 
Celia: 
Ce-i, Ganymed? O, dragă Ganymed! 
Oliver: 
Leşină unii oameni când văd sânge. 
Celia: 

E şi-altceva la mijloc! Dragă vere! 


Oliver: 
Îşi vine-n fire! 
Rosalinda: 
Duceţi-mă-acasă! 
Celia: 


Te ducem chiar acum. Fii bun, te rog, 
Dă-mi ajutor şi sprijină-l de umăr. 

Oliver: Nu-ţi pierde firea, tinere! Asta-i purtare de 
bărbat? Zău, parcă n-ai avea inimă de bărbat! 

Rosalinda: Aici cam ai dreptate. Ei, domnule, 
oricine-ar putea spune că mă prefac de minune. Te 
rog să-i spui şi fratelui dumitale ce bine ştiu să mă 
prefac. Zău aşa! 

Oliver: Nu prea miroase-a prefăcătorie. Se vede 
după  gălbeneala  obrazului c-a fost durere- 
adevărată. 

Rosalinda: Durere-nchipuită, crede-mă. 

Oliver: Bine, atunci ia-ţi inima-n dinţi şi- 
nchipuieşte-ţi că eşti bărbat. 

Rosalinda: Aşa voi face, deşi, ca să-ţi spun drept, 
trebuia să fiu fată. 

Celia: Hai, vino! Eşti din ce în ce mai palid. Hai, 
rogu-te, să mergem acasă. Domnule dragă, vino şi 
dumneata cu noi. 

Oliver: 

Nentârziat la frate-meu alerg 
Să-i spun că Rosalinda lui îl iartă. 

Rosalinda: Mai vedem noi. Vă rog, însă, să-i 
spuneţi că m-am prefăcut de minune. Mergem? 

(les.) 

Actul V 

Scena 1 


N Pădurea din Ardeni. 
Işi fac intrarea Tocilă şi Audrey. 


Tocilă: Lasă, Audrey! Vine ea şi vremea aceea. 
Nu-ţi pierde răbdarea, draga mea. 

Audrey: Degeaba trăncănea domnul ăla bătrân! 
Preotul era destul de bun, zău aşa! 

Tocilă: Părintele Oliver e un nelegiuit, dragă 
Audrey. Întoarce lucrurile după cum îi vine. Ascultă, 
Audrey! E un flăcău în pădurea asta care pretinde 
că ar avea oarecare drepturi asupra ta. 

Audrey: Ştiu despre cine-i vorba. Află însă că n-a 
fost niciodată nimic între noi. Poftim! Uite-l pe omul 
dumitale! 

(Intră William.) 

Tocilă: Pentru mine-i o adevărată desfătare când 
văd un mocofan. Pe legea mea, noi, oamenii de duh, 
avem răspundere mare; orice-ar fi, trebuie să-l iau 
peste picior. 

William: Seară bună, Audrey. 

Audrey: Să te-audă Dumnezeu, William. 

William: Seară bună, boierule. 

Tocilă: Bună seara, prietene. Pune-ţi pălăria pe 
cap! Hai, acoperă-te! Nu, te rog, puneţi-o pe cap! Ce 
vârstă ai, dragă prietene? 

William: Am douăzeci şi cinci de ani, boierule. 

Tocilă: Frumoasă vârstă! Şi cum îţi zice? William? 

William: William, boierule. 

Tocilă: Frumos nume! Te-ai născut aici, în pădure? 

William: Da, boierule, slavă domnului! 

Tocilă: „Slavă domnului” - minunat răspuns. Ai 

ceva avere? 

William: Ce să zic, nici prea multă, nici prea 
puţină, boierule. 

Tocilă: „Nici prea multă, nici prea puţină” - bine 
zis, ba chiar foarte bine, cum nu se poate mai bine. 
Eşti isteţ la minte, William? 

William: De, boierule! De asta nu mă plâng! 

Tocilă: Bine zis. Ştii că e o vorbă: „Prostul înţelept 
se crede, căci doar înțeleptul prostia şi-o vede”1®, 
Un filosof păgân dorind a se-nfrupta din struguri 
deschidea gura vrând astfel s-arate că strugurii sunt 
făcuţi ca să-i înghiţi şi gura s-o deschizi. Ţi-e dragă 
fata asta? 

William: Da, boierule. 

Tocilă: Dă-mi mâna. Ştii carte? 

William: Nu, boierule. 

Tocilă: Ei, atunci află de la mine: a avea 
înseamnă, care va să zică, să ai, căci, folosind o 
figură obişnuită în retorică, dacă răstorni băutura 
dintr-o cană într-un pahar, paharul se umple şi cana 
se goleşte, iar în toate scrierile, ipse înseamnă el, 
dar tu nu poţi fi ipse pentru că e/sunt eu. 

William: Care el, boierule? 

Tocilă: El, stimabile, adică ăla care-o să se-nsoare 
cu fata asta. Aşadar, mocofane, renunţă, sau, mai 
pe-nţeles, nu mai căuta societatea, sau, pe 
ţărăneşte, tovărăşia acestei vergine sau, pe limba 
proastă, muieri - ceea ce puse cap în cap înseamnă: 
renunţă la societatea acestei vergine, ori, de nu, să 
ştii, mocofane, că te suprim, sau ca să pricepi mai 
bine îţi fac de petrecanie, sau mai pe şleau, te omor, 


165 Dictonul apare într-o culegere de zicale traduse din limba 
franceză şi publicate de Caxton în 1477. 

te ucid, termin cu tine, din teafăr ai s-ajungi stârv şi 
din om neom. Am să te otrăvesc, am să te stâlcesc 
în bătăi, am să bag jungherul în tine, am să te atrag 
în cursă, sau o să te dau gata prin vicleşuguri, în 
sfârşit, te omor într-o sută cincizeci de chipuri. 
Aşadar, tremură şi piei din faţa mea! 

Audrey: Te rog, du-te, dragă William. 

William: Să vă dea Dumnezeu sănătate, boierule. 

(lese. În urma lui intră Corin.) 

Corin: Stăpânul şi stăpâna vă caută peste tot. 
Haideţi cu mine, dar repede, repede. 

Tocilă: Du-te, Audrey! Aleargă! Eu mă ţin după 
tine. 

(les.) 


Scena 2 


O altă parte a pădurii. 
Intră Orlando şi Oliver. 


Orlando: Cum se poate să-ţi placă atâta când abia 
ai cunoscut-o? Cum se poate s-o iubeşti când abia ai 
zărit-o? Şi, iubind-o, să-i şi ceri mâna? ŞI, cerându-i 
mâna, ca să ţi-o şi dea? Nu crezi c-o să te laşi 
păgubaş? 

Oliver: Nu-ţi mai face griji că sunt nechibzuit, că e 
săracă şi că de-abia ne-am cunoscut, nici că m-am 
grăbit s-o cer de nevastă şi că ca s-a învoit 
numaidecât, ci spune o dată cu mine: mi-e dragă 
Aliena, spune, o dată cu ea, că-i sunt drag, şi, o dată 
cu amândoi, crede şi tu că vom fi fericiţi împreună. 
Va fi spre binele tău, căci casa părintească şi toată 
averea bătrânului Sir Roland ţi le las ţie, iar eu voi 

trăi aici ca un simplu păstor pân' la sfârşitul vieţii. 

Orlando: Fie cum spui! Aşadar, faceţi nunta 
mâine. Am să-l poftesc pe duce cu suita lui veselă. 
Du-te şi te-nţelege cu Aliena, căci, uite, vine 
Rosalinda mea. 

(Intră Rosalinda.) 

Rosalinda: Domnul să te aibă în pază, frate! 

Oliver: Şi pe dumneata, surioară. 

(lese.) 

Rosalinda: O, dragul meu Orlando! M-apucă jalea 
când îţi văd inima oblojită. 

Orlando: Vrei să spui: braţul. 

Rosalinda: Am crezut că leoaica ţi-a înfipt 
ghearele-n inimă. 

Orlando: Sfăşiată e ea. Dar de nişte ochi de fată. 

Rosalinda: Ţi-a spus fratele dumitale cum m-am 
prefăcut că leşin când am văzut năframa? 

Orlando: Da, şi alte minuni mai mari ca asta. 

Rosalinda: O, ştiu la ce te gândeşti. Într-adevăr 
niciodată nu s-a petrecut ceva mai fulgerător, dacă 
lăsăm deoparte cearta dintre doi berbeci sau 
lăudăroşenia lui Cezar cu: „Am venit, am văzut, am 
învins”"*. Fratele dumitale şi sora mea nici nu s-au 
întâlnit bine că s-au şi zărit, nici nu s-au zărit bine că 
s-au şi îndrăgostit şi nici nu s-au îndrăgostit bine că 
au şi început să suspine şi să se-ntrebe unul pe altul 
care e pricina. Şi cum au aflat pricina au şi găsit 
leacul. Urcând treaptă cu treaptă, au şi ajuns - cât 
ai clipi - până în vârful scării, adică la nuntă. Sunt în 
frigurile dragostei şi vor să fie unul al altuia. Nu i-ai 


166 Celebrele cuvinte trimise în scris de Cezar Senatului: veni, 
vidi, vici, după victoria sa de lângă Zela (47 î.e.n.) asupra lui 
Pharnace al II-lea, regele Pont-ului. 

putea despărţi nici cu bâta'”. 

Orlando: Se căsătoresc mâine şi am de gând să-l 
poftesc pe duce la nuntă. Oh, cât e de trist să vezi 
fericirea prin ochii altuia! Când îl voi vedea mâine 
pe frate-meu fericit că şi-a împlinit dorinţa, 
deznădejdea mea va întrece orice margini. 

Rosalinda: Cum aşa? Mâine n-o să mai fiu 
Rosalinda dumitale? 

Orlando: Nu mai pot trăi numai cu amăgirea. 

Rosalinda: Atunci n-am să-ţi mai scot sufletul 
înşirându-ţi verzi şi uscate. Vreau să te vestesc, şi 
acum n-arunc vorbe în vânt, că-mi dau seama de 
alesele dumitale însuşiri. Îţi spun asta nu ca să te 
uimesc cu pătrunderea mea aflând că ştiu cine eşti, 
căci nu-mi dau silinţa să cresc în ochii dumitale mai 
mult decât trebuie pentru a fi încredinţat că-ți 
doresc binele, şi nici n-aştept laude. Aşadar, te rog 
să mă crezi că mă pricep să fac minuni. La trei ani 
am cunoscut un vrăjitor, neîntrecut în meşteşugul 
lui, deşi n-avea nicio legătură cu necuratul. Dacă o 
iubeşti pe Rosalinda cu atâta foc precum arăţi, te 
vei cununa cu ea când fratele dumitale se va însura 
cu Aliena. Ştiu că soarta a fost vitregă cu ea, şi, 
dacă n-ai nimic împotrivă, n-o să-mi fie prea greu să 
ti-o înfăţişez mâine în carne şi oase, teafără şi 
nevătămată. 

Orlando: Să fie adevărat ce spui? 

Rosalinda: Deşi sunt priceput în vrăji, îţi jur pe 
viaţa mea, la care ţin mai mult ca oricând'“. 
167 Aluzie la obiceiul ca atunci când se produceau încăierări pe 
stradă, să se strige: Clubs! Clubs! (cei cu bâtele!) - reprezentând 
chemarea adresată ucenicilor din ateliere, care veneau înarmaţi cu 
bâte pentru a-i împrăştia pe beligeranţi. 

168 Piesa Cum vă place s-a jucat în timpul domniei lui lacob |, într- 

Îmbracă-ţi, aşadar, veşmintele cele mai bune şi 
cheamă-ţi prietenii, căci, dacă vrei să te cununi 
mâine, aşa va fi; şi chiar cu Rosalinda dumitale, 
dacă asta ţi-e dorinţa. 
(Intră Silvius şi Phebe.) 
Phebe: 
Mult rău, flăcăule, mi-ai căşunat 
Dând în vileag răvaşul ce-ţi scrisesem. 
Rosalinda: 
Puțin îmi pasă. Eu îmi dau silinţa 
să mă găseşti nenduplecat şi crud. 
Acest păstor ţi-a dovedit credinţă. 
Pe el iubeşte.-l, el îţi e supus. 
Phebe: 
Păstorule, acestui tânăr spune-i 
Ce-nseamnă-ndrăgostit să fii. 
Silvius: 
Înseamnă 
Doar lacrimi şi suspine fără număr. 
Cum parte am de când mi-e dragă Phebe. 
Phebe: 
Şi eu de când iubesc pe Ganymed. 
Orlando: 
Şi eu de când mi-i dragă Rosalinda. 
Rosalinda: 
Şi eu pentru niciuna din femei. 
Silvius: 
Nimic decât credinţă şi slujire, 
Aşa cum sunt de când mi-i dragă Phebe. 
Phebe: 
Şi eu de când iubesc pe Ganymed. 
Orlando: 


o vreme când vrăjitorii erau arşi pe rug. 

Şi eu de când mi-i dragă Rosalinda. 
Rosalinda: 
Şi eu pentru niciuna din femei. 
Silvius: 
O-ntreagă lume de închipuiri, 
Doar patimă, dorinţă fără margini, 
Slăvire, datorie, ascultare, 
Smerenie, răbdare, nerăbdare, 
Neprihănire, pază, ispitiri, 
Aşa cum sunt de când mi-i dragă Phebe. 
Phebe: 
Şi eu de când iubesc pe Ganymed. 
Orlando: 
Şi eu de când mi-i dragă Rosalinda. 
Rosalinda: 
Şi eu pentru niciuna din femei. 
Phebe (către Rosalinda): 
Dacă-i aşa, atunci cu ce-am greşit 
Că te iubesc pe tine? 
Silvius (către Phebe): 
De-i aşa, 
Cu ce-am greşit că te iubesc pe tine? 
Orlando: 
Şi eu cu ce-am greşit că te iubesc? 
Rosalinda: 
Cui spui: „Cu ce-am greşit că te iubesc?” 
Orlando: 
Celei ce nu-i aici şi nu m-aude. 
Rosalinda: Vă rog, niciun cuvânt mai mult despre 
asta. Parcă ar urla lupii la lună'”. 
(Către Silvius): Am să te ajut, dacă-mi va sta în 


169 Văicăreala îndrăgostiţilor ca Orlando îi aminteşte Rosalindei 
urletul monoton al lupilor. 

puteri. 

(Către Phebe): Te-aş iubi dacă mi-ar fi cu putinţă. 
Mâine să nu lipsească nimeni de la-ntâlnire. De-o fi 
să mă-nsor vreodată cu o femeie, mâine pe tine te 
voi lua. 

(Către Orlando): De-o fi să-i fac vreodată unui 
bărbat pe plac, mâine am să-ţi fac pe voie şi-am să 
te iau pe tine. 

(Către Silvius): Dacă te mulţumeşti cu ce-ţi place, 
mâine vei fi pe deplin mulţumit, căci ai să te cununi. 

(Către Orlando): Dacă ţi-i dragă Rosalinda, nu 
lipsi. 

(Către Silvius): Nu lipsi dacă ti-i dragă Phebe. Nici 
eu, care nu iubesc nicio femeie, nu voi lipsi. Şi-acum 
rămâneţi cu bine! Fiecare ştie ce are de făcut. 

Silvius: De n-oi muri până mâine, n-am să lipsesc. 

Phebe: Nici eu. 

Orlando: Nici eu. 

(les.) 


Scena 3 


O altă parte a pădurii Arden. 
Intră Tocilă şi Audrey. 


Tocilă: Sosi şi ziua fericită, Audrey! Mâine ne 
cununăm. 

Audrey: O doresc din toată inima şi cred că nu-i de 
loc necinstit când o femeie îşi doreşte să aibă şi ea 
un rost pe lume. lată că vin doi paji din alaiul 
ducelui surghiunit. 

(Cei doi paji intră în scenă.) 

Întâiul paj: Bun găsit, cinstite domn! 

Tocilă: Bun găsit, pe legea mea. la veniţi încoace, 
aşezaţi-vă jos şi cântaţi-mi ceva. 

Al doilea paj: Voia dumneavoastră! Aşezaţi-vă 
colea, între noi. 

Întâiul paj: Să-i dăm drumul fără fasoane, fără să 
ne mai dregem glasul, să scuipăm sau să ne 
prefacem răguşiţi, cum fac de obicei aceia care n-au 
voce. 

Al doilea paj: Aşa, zău! Şi amândoi într-un glas, ca, 
doi ţigani călare pe-un cal. 

(Cântec): 


Cândva o fată şi-un băiat - 
Hei, măre, să trăiască-o mie de ani în cânt şi 
veselie - 
Prin holda verde-au colindat, 
în luna mai când dragostea te-mbie 
Şi păsările-nalţă cântări dumnezeieşti. 
Ce dulce-i primăvara când iubeşti! 


II 
În câmpul verde de secară - 
Hei, măre, să trăiască-o mie de ani în cânt şi 
veselie - 
Îndrăgostiţii se culcară, 
În luna mai când dragostea te-mbie 
Şi păsările-nalţă cântări dumnezeieşti. 
Ce dulCe-i primăvara când iubeşti! 


III 

Şi-au dus-o tot într-o cântare - 
Hei, măre, să trăiasc-o mie de ani în cânt şi 
veselie - 
_ Căci viaţa noastră-i ca o floare, 
In luna mai când dragostea te-mbie 
Şi păsările-nalţă cântări dumnezeieşti. 
Ce dulce-i primăvara când iubeşti! 


IV 


Fiți bucuroşi de-această clipă - 
Hei, măre, să trăiasc-o mie de ani în cânt şi 
veselie - 
Cununi iubirea vă-nfirlpă, 
În luna mai când dragostea te-mbie 
Şi păsările-nalţă cântări dumnezeieşti 
Ce dulce-i primăvara când iubeşti! 

Tocilă: Măi copii! După ce că nu era mare scofală 
de cântecul vostru, l-aţi mai cântat ca vai de lume! 

Primul paj: Te-nşeli, domnule. N-am pierdut timpul 
şi am păstrat măsura. 

Tocilă: Când stai s-asculţi asemenea cântece 
neghioabe, zău că-ţi pierzi timpul fără măsură. Să v- 
ajute Dumnezeu să vă drege şi glasurile! Hai, 
Audrey! 

(les.) 

O altă parte a pădurii. 
Intră ducele, Amiens, Jacques, Orlando, 
Oliver şi Celia. 


Ducele: 
Orlando, crezi că tânărul acela 
Va-nfăptui întocmai tot ce-a spus? 
Orlando: 
Şi cred, şi stau în cumpănă, ca cei 
Ce, neîndrăznind să spere, trag nădejde. 
(Intră Rosalinda, Silvius şi Phebe.) 
Rosalinda: 
Vă cer să mai aveți un pic răbdare 
Spre-a lămuri-nțelegerea din nou. 
(Către duce): 
Spuneaţi că i-aţi sortit-o lui Orlando 
Pe Rosalinda, de-o aduc aici. 
Ducele: 
Chiar de-aş avea să-i dau regate-ntregi. 
Rosalinda (către Orlando): 
Şi tu, dac-o aduc, ai spus c-o iei. 
Orlando: 
Da, chiar de-aş stăpâni pământu-ntreg. 
Rosalinda (către Phebe): 
Ziceai că m-ai lua de mă-nvoiesc. 
Phebe: 
Da, chiar de-aş şti că mor după un ceas. 
Rosalinda: 
Dar dacă mâine n-ai să mă mai vrei, 
Vei lua, în locul meu, pe-acest păstor? 
Phebe: 

Aşa ne-am învoit. 
Rosalinda (către Silvius): 
Tu zici c-abia 
Aştepţi s-o iei pe Phebe, dacă-ar vrea. 
Silvius: 
Da, chiar de-ar fi să mor în clipa aceea. 
Rosalinda: 
Precum am spus, le-oi lămuri pe toate. 
O, duce, ţine-ţi vorba şi dă-ți fata. 
Orlando, tu grăbeşte-te s-o iei. 
să nu uiţi, Phebe: te măriţi cu mine, 
Sau, dacă nu, atunci cu-acest păstor. 
Tu, Silvius, s-o iei, să nu-ţi calci spusa, 
De nu m-o lua pe mine. Eu mă duc 
Să pun în toate astea rânduială. 
(Rosalinda şi Celia ies.) 
Ducele: 
Aşa cum e croit, acest pastor 
Mi-aduce-aminte chipul fetei mele. 
Orlando: 
Măria-ta, zărindu-i la-nceput, 
Crezut-am că sunt frați. Dar, milostive, 
El s-a născut şi a crescut în codru 
Şi a deprins să facă multe lucruri 
De necrezut de la un unchi al său, 
Neîntrecut, în vrăji, precum mi-a spus, 
Trăind aici, ascuns de ochii lumii. 
Jacques: Se vede treaba că stă să vie un nou 
potop şi perechile astea caută corabia lui Noe. lată 
că vine-ncoace o pereche de lighioane ciudate, care, 
în toate limbile pământului, se numesc nebuni. 
(Intră Tocilă şi Audrey.) 
Tocilă: Mă închin cu sănătate, tuturora şi în parte. 

Jacques: Măria-ta, urează-i bun sosit. Asta-i omul 
scrântit la minte pe care l-am întâlnit deseori prin 
pădure. Cui stă să-l asculte se jură că a fost curtean. 

Tocilă: Şi dacă cineva nu-mi dă crezare, poftească 
să mă pună la-ncercare. Am dansat şi eu la curte 
ridicând în slăvi pe câte-o cucoană, am fost viclean 
cu prietenii şi curtenitor cu duşmanii, am adus la 
sapă de lemn trei croitori şi era cât pe-aci să mă bat 
în duel. 

Jacques: Ei, şi cum a fost? 

Tocilă: Cum să fie?! Ne-am întâlnit şi ne-am dat 
seama că neînţelegerea era de gradul al şaptelea. 

Jacques: De gradul al şaptelea? Mărite Doamne, fii 
îngăduitor cu omul acesta! 

Ducele: Îmi place foarte mult. 

Tocilă: Domnul să vă răsplătească, mărite 
doamne, şi aştept acelaşi lucru din partea măriei- 
tale. Mă-nghesui şi eu pe-aici, măria-ta, ca să jur, 
aşa cum cer legile căsătoriei, şi să-mi calc 
jurământul când mi s-o aprinde sângele. O sărmană 
fecioară, măria-ta, nu prea arătoasă, ce-i drept, dar 
care e a mea. Aşa mi-a trăsnit mie, măria-ta, să iau 
ce nu culege nimeni. Cinstea, când e multă, măria- 
ta, îşi află adăpost într-un bordei sărac, ca un biet 
milog, măria-ta, întocmai ca mărgăritarul ascuns 
într-o scoică scârboasă. 

Ducele: Pe legea mea! Are o minte ageră şi 
pătrunzătoare. 

Tocilă: Cum se cuvine să aibă un nebun, măria-ta, 
bolnav fără leac. 

Jacques: la spune: ce-i cu gradul al şaptelea? Cum 
ai aflat că neînţelegerea era de gradul al şaptelea? 

Tocilă: Pricina a fost respinsă de şapte ori - 

îndreaptă-ţi spinarea, Audrey - şi iată cum, 
domnule. Nu mi-a fost pe plac cum îşi potrivise 
barba un curtean. M-a înştiinţat că, deşi nu-mi place 
tăietura bărbii lui, el crede totuşi că este fără cusur: 
asta se cheamă Răspuns Curtenitor. l-am trimis 
iarăşi vorbă că nu-i bine tăiată. El mi-a răspuns că 
aşa-i place lui s-o taie: asta se cheamă Glumă 
Cuviincioasă. Când i-am spus a treia oară că nu-i 
bine tăiată, mi-a răspuns că nu-s în stare să-nţeleg 
nimic, ceea ce se cheamă Răspuns Grosolan. l-am 
arătat din nou că nu-i bine tăiată. El mi-a trimis 
vorbă că nu-i adevărat; asta se numeşte Înfruntare 
Curajoasă. Dacă i-am spus iar că nu-i bine tăiată, 
mi-a răspuns că mint: asta e Împotrivire Vrăjmaşă, 
şi iacă aşa am ajuns până la Minciuna de 
Circumstanţă şi Minciună Directă. 

Jacques: Aşadar, de câte ori i-ai spus că barba nu 
era bine tăiată? 

Tocilă: N-am cutezat să trec dincolo de Minciuna 
de Circumstanţă şi nici el n-a cutezat să-mi arunce 
în faţă Minciuna Directă. Astfel ne-am măsurat 
săbiile şi ne-am văzut de treabă. 

Jacques: Ai putea să-mi înşiri, unul după altul, 
gradele înfruntării? 

Tocilă: O, domnule! Ne-am înfruntat cum scrie la 
carte''", respectând întocmai regulele bunei purtări. 
Am să vă-nşir gradele: întâi: Răspunsul Curtenitor; 


170 Aluzie satirică la cărţile contemporane care se ocupau cu 
respectarea etichetei în privinţa duelului. Deşi instruirea oamenilor 
cum să se ucidă unul pe altul într-un mod politicos poate să apară 
ca ceva ridicol, autorii tratatelor aveau totuşi şi un ţel lăudabil. 
Neputând desfiinţa un obicei medieval brutal, ei căutau să-l 
supună unor reguli care să-l îmblânzească întrucâtva. Tocilă chiar 
dă sfaturi cum să se evite un duel. 

al doilea: Gluma Cuviincioasă; al treilea; Răspunsul 
Grosolan; al patrulea: Înfruntarea Curajoasă: al 
cincilea: Împotrivirea Vrăjmaşă; al şaselea: Minciuna 
de Circumstanţă; al şaptelea: Minciuna Directă. In 
afară de Minciuna Directă, toate celelalte sunt uşor 
de înlăturat. Ba chiar şi pe asta din urmă poţi s-o 
răstorni cu un „dacă”. Ştiu, de pildă, că odată şapte 
judecători s-au căznit zadarnic să înlăture o 
neînțelegere. Când însă împricinaţii s-au întâlnit, 
unuia dintre ei i-a venit în minte un „dacă”, uite, 
cam în felul acesta: „Dacă dumneata zici aşa, eu zic 
aşa...”, după care şi-au strâns mâinile, jurându-şi 
credinţă. „Dacă” ăsta e uneori singurul mijloc de 
împăcare şi să ştiţi că are putere grozavă. 

Jacques: Nu-i aşa că-i un flăcău fără pereche, 
măria-ta? Poftim la câte se pricepe şi, totuşi, e un 
nebun. 

Ducele: Îşi aruncă săgețile, adăpostit ca de-o 
pavăză de nebunia lui. 

(Intră zeul căsătoriei, conducând-o pe Rosalinda, 
îmbrăcată în haine femeieşti. In urma lor vine Celia. 
Muzică solemnă.) 

Zeul căsătoriei!"!: 

E bucurie-n slavă 
Când, jos, orice gâlceavă 
Cu bine s-a sfârşit. 


171 În toate alegoriile reprezentând nunta apărea Himeneu, zeul 
căsătoriei, socotit fiul lui Apolo şi al uneia dintre cele nouă muze. 
La început numele desemna cântecul miresei personificat cu 
timpul ca un tânăr chipeş. Himeneu apărea în procesiuni îmbrăcat 
într-o robă lângă de culoarea şofranului având sub aceasta o 
îmbrăcăminte albă, purtând ciorapi galbeni şi ducând pe braţ un 
văl galben de mătase. Pe cap purta o coroană de trandafiri şi 
maghiran iar în mâna dreaptă ţinea o torţă din lemn de pin. 

Primeşte-ţi fata, duce, 
Căci zeul ţi-o aduce 
Din cerul înflorit, 
Pe-acel să-i dai de mire 
Ce-i poartă ei iubire. 
Rosalinda (către duce): 
la-mă, tată, căci a ta sunt. 
(Către Orlando): 
la-mă, Orlando, căci sunt a ta. 
Ducele senior: Dacă privirea nu mă-nşală, eşti fata 
mea! 
Orlando: Dacă privirea nu mă-nşală, eşti Rosalinda 
mea! 
Phebe: 
De nu mă-nşală ochii nici pe mine, 
Atunci, iubirea mea, rămâi cu bine! 
Rosalinda (către duce): 
Eu nu vreau alt părinte, ci pe tine. 
(Către Orlando): 
Nu-mi trebuie alt soţ, ci doar pe tine. 
(Către Phebe): 
Şi nici soţie alta, ci pe tine. 
Zeul căsătoriei: 
Voi daţi-mi ascultare! 
Ciudata întâmplare 
Cu bine s-a sfârşit. 
Sunt opt aceia care 
Vor astăzi să se-nsoare 
Cum este legiuit. 
(Către Rosalinda şi Orlando): 
Uniţi o să rămâneţi viaţa-ntreagă. 
(Către Oliver şi Celia): 
lubirea voastră-n veci de veci vă leagă. 

(Către Phebe): 
Sau te supui acestui om curat, 
Sau o femeie îţi va fi bărbat. 
(Către Tocilă şi Audrey): 
li vei fi soţ şi ea îţi va fi soaţă, 
O iarnă amândoi, - omăt şi gheaţă. 
Cât vom aduce la nuntaşi urări, 
Voi săturaţi-vă cu întrebări 
Şi-o să aflaţi cum de ne-am întâlnit 
Şi-atât de bine toate s-au sfârşit. 
(Cântec): 
„luno-ncoroncază mirii”? 
Pe altarele iubirii; 
Nunta-i peste tot slăvită, 
Prin ea lumea e unită, 
Slavă, nuntă, care eşti 
Zeu al creşterii-omeneşti!” 
Ducele: 
O, scumpa mea nepoată, bun venit! 
Te socotesc asemeni cu-a mea fiică. 
Phebe (către Silvius): 
Îmi ţin cuvântul şi-ai să fii al meu. 
Mi-ai câştigat iubirea prin credinţă. 
(Intră Jacques de Bois.) 
Jacques de Bois: 
Vă rog să-mi daţi o clipă ascultare. 
Sunt fiul mijlociu al lui Sir Roland 
Şi-aduc cinstitei adunări veşti bune. 
Aflând uzurpatorul Frederic, 
Că-n codrul ăsta vin necontenit 


172 lunona era zeiţa protectoare a căsătoriei şi a femeilor 
căsătorite, (v. Ovidiu, Metamorfozele şi Heroidele şi Vergiliu, 
Eneida), (v. nota 7). 

In fiecare zi bărbaţi de seamă, 

Oştire mare strâns-a şi-a pornit, 
În fruntea ei, pe frate-său să-l prindă 

Şi să-l străpungă-n săbii. Ajungând 

La marginea pădurii s-a-ntâlnit 
Şi-a stat de vorbă c-un bătrân sihastru. 

Urmându-i sfatul, el s-a hotărât 

Să-şi mute gândul şi să lase lumea, 

Să-i dea coroana fratelui gonit, 

lar celor ce-l urmaseră-n surghiun, 

Moşiile. Pe viaţa mea vă spun 

Că ăsta-i adevărul”. 
Ducele: 
Bun venit, 
Flăcăule! Aduci fraţilor tăi 
Un dar bogat de ziua nunţii lor: 
Dai unuia moşiile-napoi 
Şi altuia un principat întreg. 

Dar, până una-alta, să sfârşim 
Ce-am pus la cale-aici, şi, după asta, 
Toţi cei ce, astăzi răsfăţaţi de soartă, 
Şi-au împărţit cu noi amare ceasuri, 

Să plece fiecare să-şi primească 
Averea cuvenită după rang. 
Noi, pân-atunci, să dăm uitării fala 
Şi să ne-ntoarcem la festinul rustic. 
Deci: muzica! lar voi, mirese, miri, 
La glasul ei dansaţi cu voie bună! 
Jacques: 


173 Jacques de Bois îşi asigură ascultătorii că spune adevărul 
jurându-se pe viaţa sa, deoarece în epoca elisabetană chiar cele 
mai serioase ştiri veneau pe aceleaşi căi ca zvonurile şi relatările 
din auzite, aşa încât era necesară o formă de jurământ din partea 
aceluia care transmitea o ştire. 

Îngăduiţi-mi, domnule. Se pare 
Că ducele, dacă pricep ce-aţi spus, 
Are de gând să lase fastul curții 
Pentru călugărie. 
Jacques de Bois: 
Chiar aşa. 
Jacques: 
Mă duc la el. Acei ce se căiesc 
Ştiu să te-nveţe multe lucruri bune. 
(Către duce): 
Rămâneţi, aşadar, cu vechea cinste 
Pe care-aţi câştigat-o pe deplin, 
Prin însuşiri alese şi răbdare. 
(Către Orlando): 
Te las iubirii. Prin a ta credinţă 
De neclintit, o meriţi pe deplin. 
(Către Oliver): 
Rămâi în tihnă să-ţi lucrezi pământul, 
Cu dragostea şi marii tăi prieteni. 
(Către Silvius): 
Păstrează-ţi cuibul cucerit cu trudă. 
(Către Tocilă): 
Rămâi cu sfada. Traiu-n veselie 
Mai mult de două luni nu cred să ţie. 
Şi-acuma, veseliţi-vă. Mă duc 
În altă parte, nu m-atrage jocul. 


Ducele: 
Stai, Jacques! Rămâi! 
Jacques: 
Petrecerea nu-mi place. 
Dar mă aflaţi în peşteră, de vreţi. 
Ducele: 


Te du, atuncea. Să ne veselim 

Şi să sfârşim aşa cum se cuvine. 
(Dans. les.) 


Epilog 


Rosalinda: Nu-i în obicei ca o eroină, s-apară în 
epilog, dar nu e mai rău decât să vezi un erou în 
epilog. Dacă-i adevărat că vinul bun n-are nevoie de 
laude, e tot atât de adevărat că o piesă bună n-are 
nevoie de epilog. Însă, oricât de bun ar fi vinul, se 
cerc să fie bine-nfundat, iar o piesă, oricât ar fi de 
bună, parcă e şi mai bună când are un epilog. Vă 
daţi seama în ce încurcătură mă aflu cu care, nefiind 
potrivită pentru un epilog, nu vă pot cerc 
bunăvoința pentru o piesă bună. Nu sunt îmbrăcată 
ca un milog''* aşa că nu mi-ar sta bine să cerşesc. 
Nu-mi rămâne decât să vă adresez o caldă 
rugăminte. Încep cu femeile. Vă conjur, o, femei, în 
numele dragostei pe care o purtaţi bărbaţilor, să 
luaţi din piesa asta tot ce vă e pe plac. lar pe voi, o, 
bărbaţi, vă rog în numele dragostei pe care o purtaţi 
femeilor - şi bag de seamă, după zâmbetul vostru, 
că niciunul nu le urăşte - să fiţi de părerea lor şi să 
vă placă piesa. Dacă aş fi femeie!'”, i-aş săruta pe 
toţi dintre voi care-ar avea bărbi pe placul meu, un 
obraz chipeş, o gură atrăgătoare. Şi sunt pe deplin 
încredinţată că toţi cei care au o barbă frumoasă, 
obraz chipeş sau buze dulci îmi vor răsplăti gândul 
bun, răspunzându-mi la închinăciunea mea cu „bun 


174 Rosalinda, condusă de personajul Himenen, intră în scenă 
îmbrăcată foarte luxos. 

175 Rolul Rosalindei, ca şi al tuturor femeilor din piesele de teatru, 
era jucat de un băiat în vremea lui Shakespeare. 

rămas”. 
(lese.) 


Cum Vă Place 

Comentarii 


Piesa a fost scrisă în 1599-1600, reprezentând, 
după Dover-Wilson, un text shakespearian mai 
vechi, revizuit (1593). Înregistrată oficial la 4 august 
1600 şi jucată cert în 1603, ea apare ca a zecea din 
comediile ediţiei in-folio (1623), testul, împărţit în 
acte şi scene, fiind considerat „destul de bun”. Ediţii 
in-cvarto prealabile nu ne-au parvenit. 

Sursa principală a comediei este romanul 
neogrecesc eufuistic Rosalynde (Rosalinda, 1590) 
de Thomas Lodge (povestea medievală despre 
Gamelyn a inspirat numai tratamentul inuman 
aplicat lui Orlando de fratele său mai mare). 

Agnos Latham, îngrijitoarea ultimei ediţii „Arden 
Shakespeare” a piesei, subliniază că împrumuturile 
lui Shakespeare din Rosa/ynde sunt considerabile în 
privinţa „mecanismului intrigii”, dar că „aproape în 
toate celelalte privințe, ele sunt inexistente”; iar din 
ampla analiză pe care o întreprinde vom reţine: 

„Intr-un sens Lodge este mai evident pastoral 
decât Shakespeare. Rosalynde şi Alinda işi scot 
turmele în zori şi le duc la stână în amurg cu 
regularitate exemplară. (...) Shakespeare evocă 
pădurea cum nu o evocă Lodge niciodată. [...) 
Refugiații lui o caută cu tot dinadinsul, în vreme ce 
oamenii lui Lodge ajung în pădure din întâmplare. 
Lodge nu oferă nicio confruntare reală a oraşului cu 
viața de la țară, nici sentimentul profund al 
tămăduirii pastorale. (...) 

Lodge este, iarăşi, mai subliniat moral decât 
Shakespeare. Intriga lui nu depinde de o schimbare 


~ 292 ~ 


William Shakespeare 

afectivă ce are loc într-un sanctuar Silvestru. (...) 
Povestirea lui e plină de exemple edificatoare de 
zbucium lăuntric al personajelor, dar tot ce fac ele 
este să peroreze despre diferitele situații în care le 
plasează ingeniozitatea intrigii. Ele nu-şi exprimă 
trăirile proprii. Foarte puțin spațiu este alocat 
meditaţiilor şi tânguirilor personale în Cum vă place, 
unde cei mai mulți vorbitori au pe cineva care să-i 
asculte. Or, caracterul  ascultătorului modifică 
reacția noastră față de ceea ce spune el. Vedem 
personajele pase în relaţii, contrastante sau 
asemuite între ele nu numai în lumina situațiilor, ci 
și ca mod de a gândi, simtire, stare sufletească, 
temperament, caracter şi exprimare. De aici, 
specificul piesei şi, parțial, o justificare a titlului ei. 
Oamenilor li se îngăduie să fie ei înşişi. Dacă piesa 
ne învaţă ceva, aceasta este o acceptare jovială a 
deosebirii dintre anotimpuri - lucru relativ uşor - şi 
dintre oameni - lucru mult mai dificil”"*. 

Părerile criticilor despre împrumuturile lui 
Shakespeare diferă, de fapt, atât de mult între ele 
şi, lucru paradoxal, ele sunt atât de convingătoare 
chiar atunci când se opun diametral, încât e 
preferabil să acceptăm ca absolut sigure numai 
câteva constatări  demonstrabile chiar la o 
confruntare nepretenţioasă a celor două texte: 
intriga din Cum vă place urmează destul de fidel 
firul narativ din Rosa/ynde, dar acesta e concentrat 
în piesă în primele scene ale actului | şi în actul V, în 
timp ce în partea de mijloc nu se întâmplă mai 
nimic; Shakespeare renunţă la o serie de amănunte, 


176 Agues Latham, Shakespeare, As You Like It, „The Arden 
Shakespeare”, 1975, London, repr. 1977 and 1978, pp. XLV-XLVI. 

schimbă numele personajelor importante cu 
excepția Rosalindei (Rosalind în Cum vă place), 
introduce două personaje semnificative, Jacques şi 
Touchstone („Tocilă” în traducerea de față); 
Shakespeare modifică unele situații (de «x. 
uzurpatorul nu moare în luptă), relaţii (de «x. 
Rosalind este mai independentă faţă de Celia decât 
Rosalynde faţă de Alinda), atitudini şi tonalitate 
generală (de ex. stilul lui Lodge e total lipsit de 
umor), importanţa rolurilor este distribuită altfel etc. 

Disensiunile între, critici încep după ce se 
epuizează lista colaţionărilor de genul celor de mai 
sus, respectiv în momentul când se trece la analiza 
intenţiilor de fond ale autorilor, la „mesaj, 
tematică, rolul personajelor în acest context şi în 
contextul triadei clasice „docere, delectare, 
movere”, unitate. Cum însă din acest moment 
comparaţia între debitor şi creditor devine puțin 
relevantă datorită evidentei superiorităţi a comediei, 
nu este de mirare că, în realitate, interpretările se 
referă la aceasta din urmă. lar Cum vă place, într- 
adevăr, invită la abordări multiple. 

Piesa este o suită de contrapuneri (nu întotdeauna 
antiteze) şi paralele (niciodată perfecte) care, la 
diferite nivele de înţelegere, solicită opţiunea 
spectatorului, a cititorului şi a criticului, chiar dacă 
aceştia pot desluşi opţiunea fundamentală a lui 
Shakespeare - sinceritatea în relaţiile dintre oameni, 
umanitatea, dragostea, naturaleţea, înţelegerea, 
echilibrul sufletesc într-o lume descumpănită de 
porniri egoiste şi erori ale raţiunii („/do/i”, ca să 
folosim din nou terminologia lui Bacon), imperativul 
bunei dispoziţii. Ne putem îndoi că în perioada când 

Shakespeare a compus piesa „sentimentele lui” 
erau, „într-o stare de rar echilibru” - cum susţine 
Mark van Doren?” - dar nu şi de faptul că, aşa cum 
procedează în /u/iu Cezar şi Hamlet (piese a 
parţinând aceleiaşi perioade), el formulează 
probleme a căror rezolvare o lasă, în bună măsură, 
la latitudinea beneficiarilor comediei. 

O contrapunere sub formă de antiteză pare destul 
de evidentă încă de la început, în schiţarea 
„decorului”, a „locului unde se desfăşoară 
acţiunea”. Pe de o parte e „curtea”, societatea 
„urbană”, „civilizată”, pe de alta, pădurea, viaţa 
rustică, „necivilizată” (opoziţie prezentă încă în Cei 
doi tineri din Verona sau Visul unei nopți de vară). 
Curtea e zugrăvită, mai mult sau mai puţin realist, 
cu accentuarea ticăloşiilor omeneşti - cruzimea 
ducelui uzurpator şi a lui Oliver. În palat, într-o 
conversaţie cu Celia, Rosalinda se plânge: „O, nu 
mai spun, peste tot, în viața asta amărâtă” ||, 3, 11- 
12), iar bătrânul Adam, în faţa casei lui Oliver, 
generalizează, adresându-i-se lui Orlando: „Ti-a luat 
nainte faima faptei tale/Şi, zău, stăpâne, pentru-un 
soi de  oameni,/Duşmani sunt însuşirile de 
preţ,/Uzurpatori cu chip de sfinţii O! Lume,/În care al 
virtuţii strai frumos/Îl otrăveşte pe acel ce-l poartă” 
şi: „E-o Zalhana, stăpâne, casa asta!'/Fereşte-te, nu-i 
trece pragul! Fugi!” (II, 3, 10-15; 29-30). Altădată 
(adică în timpul când stăpânea ducele „bun”, acum 
surghiunit) ar fi putut spune că se simte bine la 
curte, dar lucrurile s-au schimbat într-atâta încât 
prezentul e înfăţişat ca antiteză a trecutului. Astfel 


177 Mark van Doren, Shakespeare, 1939, Doubleday Anchor 
Books, New York, 1953, p. 127. 

în comentariile lui Orlando prin care acesta, 
adresându-i-se lui Adam, implică, parcă, o situaţie 
cu caracter mai general (cf. Falstaff: „aceste timpuri 
negustorești” în 2 Henric al IV-lea, criticile lui 
Faulconbridge la adresa „mărfurilor” şi „banilor” în 
Regele loan etc.): „Bătrâne bun! Întruchipezi în 
tine/Temeinica credință-a lumii vechi/Când datoria 
te-ndemna, nu plata,/Lucrarea slujbei tale s-o- 
mplineşti./Tu nu te  potriveşti cu vremea 
noastră/Când neplătit nu osteneşte nimeni/lar după 
ce-a primit în palmă plata/De rest puțin îi pasă...” Ul, 
3, 56-62). Ilmportantă cum este pentru gândirea 
social-critică a lui Shakespeare, această antiteză 
„temporală” este pusă în umbră de antiteza 
„spaţială” curte-pădure. 

Că pădurea Arden se află, în primul rând, într-un 
raport de opoziţia tematicii faţă de lumea curţii 
ducale ar putea reieşi din câteva replici. 

„Charles (despre ducele sefior): Cică s-ar afla în 
pădurea din Ardeni, înconjurat de o ceată de bărbați 
de viță. Trăiesc acolo cum trăia pe vremuri, în 
Anglia, haiducul Robin Hood. Am mai auzit că la 
ceata lui se adaugă în fiecare zi tot mai mulți tineri 
de viță veche şi că-şi petrec vremea lipsiți de griji ca 
în veacul/lumea de aur”. (|, 1, 122-127). 

„Ducele señior: Frați de surghiun, prieteni! 
Spuneți: oare/Această, viață-a noastră împreună/Nu- 
i ea mai dulce decât fastul zilnic (...)/Al vietii de la 
curte? Şi pădurea/Nu-i mai lipsită de primejdii, oare,/ 
Decât palatul unde cresc invidii?” (II, 1, 1-6). „Şi 
această viață-a noastră-nsingurată/Găseşte totuşi 
vorbe în  copaci,/Şi cărți găseşte în izvorul 
sprinten/Poveţe-n pietre şi în orice lucru/Bunăvoință. 

N-as schimba-o. Nu”. (Ibid., vw. 15-17). 

„Amiens (cântă): În codru-nverzit cine vino/Să-şi 
treacă aleanul cu mine,/Și-al păsării tril, din pădure,/ 
Cu farmecul lui să ne fure? 

Să-şi poarte-ntr-aici paşii săi,/Căci n-are de loc a 
se teme/De ochii vrăjmaşilor răi,/Ci doar de 
năprasnica vreme”. (II, 5, 1-8). 

„Corin (către Touchstone): Jupâne, sunt un truditor 
cinstit: muncesc ca să am ce mânca şi ce-mbrăca; 
nimeni n-are de ce mă pizmui şi nici nu râvnesc la 
bunul altora; cu dragă inimă iau parte la bucuria 
semenilor mei”. (III, 2, 78-81). 

Şi totuşi, antiteza curte-pădure nu este chiar atât 
de tranşantă cum pare la prima vedere, cel puţin nu 
atunci când ne gândim că, în definitiv, domnia răului 
e un accident în viaţa urbană, civilizată, a unui 
ducat anume (dovadă restabilirea ordinii şi dreptăţii 
la sfârşitul piesei), iar pădurea, aceeaşi de veacuri, 
oferă doar un adăpost trecător surghiuniţilor. Ea nu 
este un „paradis terestru”, o păstorească Arcadie 
convenţională, o utopie a „ţării Cockaygne” unde 
curge lapte şi miere (aşa cum visau iobagii englezi 
din secolul al XIV-lea sau, cum, pe urmele lui 
Montaigne, avea să-şi imagineze, mai în glumă, mai 
în serios, bătrânul Gonzalo în Furtuna). Când, în 
replica reprodusă mai sus, Charles, luptătorul 
ducelui Frederick, compară traiul surghiuniţilor în 
pădure cu acela al lui Robin Hood, el se face doar 
ecoul unor tradiţii curente privitoare la legendarul 
haiduc englez, iar când spune „din auzite”, că acolo 
Ducele şi „ceata lui” „își petrec vremea lipsiţi de 
griji (subl. n.) ca în veacul/viata de aur”, ne 
întrebăm dacă,  redactând aceste rânduri, 

Shakespeare nu şi-a amintit de „zvonurile” şi de 
„informaţia greşită” din 2 Henric al IV-lea şi Mult 
zgomot pentru nimic. În orice caz, repetarea 
formulei they say („se spune”, „cică”, „zic oamenii” 
etc.) la începutul celor două fraze ale lui Charles nu 
poate fi trecută uşor cu vederea. În tirada Ducelui 
senior, reprodusă trunchiat cu bună ştiinţă (II, 1), el 
nu ocoleşte dezavantajele vieţii în pădure, dar le 
minimalizează cu gândul la relele de la curte: „Aici 
simțim doar (subl. n.) ce-naura Adam:/Schimbarea 
vremii, colții inghețați,/Lătratul aspru al vântului de 
iarnă” şi căutând, după câte s-ar părea, să se 
convingă pe sine şi pe nobilii care-l ascultă de 
adevărul celor spuse: „Ce dulce-i al nenorocirii rod” 
(vv. 5-7; 12). 

Interpretând replica Ducelui sefior, Agnes Latham 
afirmă: 

„Îndeletnicirile Ducelui (în pădure) trădează o 
atitudine aristocratică şi foarte mult spirit de 
vacanţă. E cât se poate de probabil ca el să fi vânat 
adesea ca să se distreze acolo unde acum vânează 
ca să trăiască. Peter Alexander spune că Ducele 
introduce o notă caracteristică pădurii Sherwood (de 
care se leagă numele lui Robin Hood), adică de 
independență şi justiție naturală care, ca să zicem 
aşa, protejează pacea pastorală a ciobanilor. A 
devenit un loc comun al criticii ideea că plăcerea ce- 
o simte el în mijlocul pădurilor sălbatice este 
obiectul satirei lui Shakespeare, o afectare. El poate 
spune că îi place, dar noi cunoaştem mai bine 
realitatea. La sfârşitul piesei atât el cât şi toți 
însoțitorii săi se înapoiază «cu grabă câtuşi de puţin 
simulată» (J. Palmer) /a viața de care se lepădaseră 

pe vecie. (...) Intoarcerea la înțelepciunea practică şi 
normalitate e comparabilă cu destrămarea «micii 
Academii» din Navarra la finele comediei 
Zadarnicele chinuri ale dragostei. 

Intr-o notă de subsol la textul de mai sus, A. 
Latham citează din W.H. Auden, care consideră că 
Ducele e «întrucâtva un impostor», din R.B. Pierce: 
«din prima sa tiradă răzbat infatuarea şi şiretenia»; 
din M. Taylor: tirada exprimă «cu un patos fals şi dă 
frâu liber impulsurilor dictate de primăvara din 
pădure» ”**. 

Numai „primăvara” sau „în anotimpul frumos” 
când „pomii sunt verzi” şi „păsările cântă dulce” şi 
„e soare”, pădurea poate oferi orăşeanului un mediu 
îmbietor, „de vacanţă”: 

„Oricând e sărbătoare, orăşelele şi oraşele Angliei 
se golesc pentru că locuitorii se scurg în afară în 
căutare de pajişti, livezi, parcuri şi poteci de pădure. 
Pentru un orăşean contactul cu natura în Duminica 
Rusaliilor sau de sărbătoarea bancară din august 
înseamnă o reîntoarcere la liniştea şi sănătatea care 
nu se găsesc în larma oraşelor. Englezii din vremea 
lui Shakespeare apreciau regiunile rurale la fel de 
mult ca şi urmaşii lor iar prin Cum vă place 
Shakespeare şi-a adus propriul său omagiu poetic 
farmecului ținuturilor împădurite din Warwickshire. 
Pentru că pădurea Arden, scena acţiunii din piesă, 
este Warwickshire”"?. 

În ciuda multor caracteristici englezeşti ale 


178 Agnes Latham, Op. cit., pp. LXIX-LXX. 

179 Louis B. Wright şi Virginia A. Lamar, îngrijitorii piesei As You 
Like It în ediţia „The Folger Library General Reader's 
Shakespeare”, New York, ed. a X-a, 1967, p. VII. 

decorului silvestru şi pastoral, s-a argumentat 
frecvent că acesta este „categoric” situat într-un 
ducat francez din Ardennes, în apropierea hotarului 
Franţei cu Flandra. Dar chiar dacă ar fi aşa, 
„culoarea locală” franceză a comediei ar rămâne şi 
mai nesemnificativă decât cea „ateniană” din Visul 
unei nopți de vară. Până la urmă ceea ce trebuie să 
reţină atenţia este faptul că pădurea Arden (sau 
Ardennes) este învestită şi cu atributele unei păduri 
de basm, ca, de altfel, multe întâmplări din piesă, 
după cum anticipează următorul crâmpei din actul |: 
„Le Beau: Veni un moş cu cei trei fii ai săi... Celia: 
Se-aseamănă cu un basm din alte vremuri” etc. (|, 
2, 126-129 etc.). 

„Atunci când comentează cele spuse de Le Beau, 
Celia nu-şi dă seama că şi ea face parte dintr-o 
poveste cu trei frați asemănătoare. Dar spectatorii 
ştiu şi l-au şi văzut pe cel mai mare, comportându- 
se în chipul cel mai nemernic; l-au văzut şi pe cel 
mic, înzestrat cu toate calitățile unui erou - forță 
fizică, curaj, vino-ncoace şi e dornic să răzbească în 
viață în ciuda răutății fratelui mai mare”. 

În pădure nu există fiinţe supranaturale, ci numai 
două animale primejdioase (exotica  leoaică, 
şarpele); în schimb aici sunt reînviate tradiţii şi 
ritualuri străvechi - de pildă ceremonia gătirii unui 
vânător norocos cu coamele şi pielea cerbului ucis. 
lar pădurea are însuşiri magice: 

„.„.„. este un mijloc de regenerare, nu un loc final 
de odihnă. Ea are capacitatea stranie de a mişca 
până şi inima lui Frederick şi pe cea a fratelui 


180 Raymond Adlam, Shakespeare, As You Like lt, Notes on 
Literature, The British Council, January, 1973, number 138, p.1 

urâcios al lui Orlando, care, invidiindu-i pe cei 
virtuoşi, şi-au trădat dorința ascunsă de a fi mai 
buni decât ştiu ei că sunt. Codrul, despuindu-l pe om 
de prefăcătoriile vietii sociale, îi dă posibilitatea de a 
ieşi din închisoarea propriei sale nesincerități”". 

„... Ca şi pădurea din Visul unei nopţi de vară, ea 
este un loc de însănătoșşire. Aici se află adevărul şi 
recunoaşterea. Asemenea lui Prospero pe insula lui, 
pe care o părăseşte de îndată ce-l cheamă din nou 
vechea lui viață, Ducele şi tovarăşii săi au trăit o 
perioadă rodnică de meditaţie şi înnoire. Au fost 
pentru o vreme în contact cu o râuduială a lucrurilor 
mai veche şi mai simplă” ®?. 

„Timpul nu merge la fel pentru toţi oamenii”, îi 
spune Rosalinda lui Orlando când se întâlnesc în 
pădure (III, 2, 328-329), iar pe marginea acestei 
replici (rostită în cadrul unei dezbateri), R. Adlam 
scrie următoarele: 

„De altfel în intreaga piesă am cunoscut 
atemporalitatea pădurii Arden. De îndată ce oamenii 
ajung acolo - proces ce pare să-i istovească pe toți 
în afară de eroicul Orlando - ei se află parcă într-o 
lume diferită, suspendată până când... intriga e 
reluată brusc prin sosirea celui de al doilea fiu al 
bătrânului Sir Roland. 

Am fost pregătiți pentru această atemporalitate 
de la prima menționare a pădurii (replica lui Charles 
în care vorbeşte despre Robin Hood şi 


181 David Bevingtor, Shakespeare the Elizabethan Dramatist în „A 
New Companion to Shakespeare Studies”, volum îngrijit de 
Kenneth Muir and S. Schoenbaum, Cambridge University Press, 
1971 p. 138. 

182 John Wain, The Living World of Shakespeare, Macmillan, 
London, 1964, p. 86. 

„Veacul/lumea de aur”, |, 1, 109-113). Expresia 
„Veacul/lumea de aur” este tot atât de importantă 
ca şi plasarea scenelor centrale în pădurea Arden. 
Shakespeare a transformat Ardenii din Europa pe 
care i-a găsit în textul- sursă în regiunea 
englezească mai apropiată de la nord de Stratford 
care purta numele familiei mamei sale. Codrul, ca şi 
pădurea de lângă Atena dinVisul unei nopţi de vară, 
este un loc aparte unde legile lumeşti sunt 
suspendate pentru un timp”®. 

Problema identității şi a  auto-cunoaşterii, 
semnalată şi discutată încă în Richard al /Il-lea şi 
Comedia erorilor, apoi urmărită atent în celelalte 
piese, este reluată şi în Cum vă place, unde pădurea 
ca natură (nu „supra- natura” din pădure, ca în Visul 
unei nopți de vară) este, după cum am văzut, 
agentul care  mijloceşte  „regăsirea”  lăuntrică. 
Importanţa acestei probleme e astfel reliefată de 
Agnes Latham: 

„Pădurea, centrul liniştit, cu atmosfera lui de 
nesfârşită după-amiază le oferă (personajelor) 
prilejul de a fi ei înşişi şi de a găsi «mulţumiri 
adevărate». 

Unii critici au pus un accent mai puternic pe «a 
găsi» şi unul mai slab pe «a fi». Înainte de a putea fi 
ei înşişi, oamenii trebuie să-și dea seama, sub 
constrângere dacă este necesar, cine şi ce sunt ei şi 
tocmai această piesă îi ajută să descopere. Metalul 
din care sunt alcătuiți este testat şi călit de loviturile 
soartei, care îi lasă să se descurce singuri într-un 
mediu plin de ispitiri şi, totodată, de satisfacţii. Nu 
există un mod mai bun de a arăta mobilitatea 

spirituală şi adaptabilitatea cuiva decât 
transferându-l ca refugiat dintr-o ambianță total 
diferită. În Cum vă place noul mediu are marele 
avantaj de a fi «natural». Privită dintr-un punct de 
vedere, pădurea reprezintă lucrurile aşa cum sunt 
ele în străfundurile lor şi aşa cum ar trebui să fie. A 
te adapta ei înseamnă a fi «adevărat». 

O problemă aflată încă în discuţie este aceea a 
locului pe care îl ocupă critica în piesă. Dacă nu ar fi 
niciun fel de critică, piesa ar fi de-a dreptul 
searbădă. Există, categoric, lecţii ce trebuiesc 
învățate. Ducele trebuie să se deprindă cu iarna şi 
vremea aspră. Phebe trebuie să învețe ce este 
dragostea şi să-l accepte, recunoscătoare, pe 
Silvius. Rosalinda testează dragostea lui Orlando şi 
constată că e aur curat. Orlando îl iartă pe Oliver 
chiar înainte de a afla de căința acestuia. Oliver o 
descoperă pe Celia şi acest tânăr egoist şi conştient 
de poziția pe care o ocupă o va lua fără zestre. Este 
adevărat, el nu prea are ce oferi, nu coboară de pe 
vreo înălțime, dar acestea fac parte din lecţie. 
Touchstone, calul de bătaie al tuturor, poate să 
joace rolul de curtean şi măcar în Audrey află pe 
cineva care nu-l socoteşte măscărici. Jacques se 
străduie să demonstreze că meseria de măscărici îşi 
are valoarea ei şi Ducele laudă îndemânarea cu care 
o practică Touchstone. Când se plânge că glumele 
lui sunt la fel de putin apreciate în Arden ca şi 
poeziile lui Ovidiu printre goți, ei nu face altceva 
decât să-şi etaleze umorul livresc. Nicicând nu a 
petrecut mai grozav. Jacques e mult prea preocupat 
să-i înveţe pe alţii ca să învețe destul el însuşi. 
Trebuie să constate că elevii săi sunt teribil de 


~ 303 ~ 


Opere Complete Volumul 5 
nereceptivi, dar până la urmă pleacă fericit ca să 
studieze de la prima mână convertirea ducelui 
Frederick”*". 

Prin nimic mai puţin semnificativă în piesă este şi 
tema iubirii, pe care mulţi comentatori o consideră 
tema fundamentală a piesei, ilustrată de numeroase 
personaje prin comportare şi atitudini, dar, mai mult 
decât atât, d/scutată de acestea - pentru că în Cum 
vă place fiecare exprimă un punct de vedere (H. 
Jenkins, A. Latham, R. Adlam etc.). 

Fermecătoarea, sensibila, inteligenta şi inimoasa 
Rosalinda care, alături de Viola (din A 
douăsprezecea noapte) întruchipează concepţia lui 
Shakespeare despre rolul dragostei adevărate, acela 
de „a ridica omenirea pe treapta unei vieți mai 
bogate” (Charlton), se îndrăgosteşte de Orlando 
brusc şi puternic, dar e perfect conştientă că s-a 
prins într-un joc primejdios. În pădure ea începe 
instruirea sentimentală a lui Orlando cu o 
generalizare în care se include şi pe sine (fără ca 
Orlando să ştie aceasta): „Dragostea-i sminteală 
curată; îndrăgostiţii, ascultă-mă pe mine, ar trebui 
întocmai ca nebunii să fie ferecați într-o chilie 
întunecoasă şi plesniți cu biciul. Ei scapă însă de 
pedeapsă şi nu-s tămăaduiți în chipul acesta, pentru 
că nebunia lor e-atât de molipsitoare încât şi cei ce- 
ar trebui să-i biciuiască până la urmă se- 
ndrăgostesc şi ei” (III, 2, 424-430). Pe Phoebe o 
acuză în faţă că-şi bate joc de Silvius, „un biet 
îndrăgostit”: „De-ar fi măcar chipeşă (...). De unde- 
atâtea fumuri şi cruzime?” (III, 5, 38-40). „Tu, 
mândro, cată/Ssă te cunoşti mai bine! Îngenunche/$i 

mulțumeşte-i Domnului postina/Că te-a-ndrăgit un 
om curat la suflet./Să-ți spun în şoaptă: Vinde-acum, 
cât poți,/Căci nu găseşti cumpărători oricând”, (IM, 
5, 57-60). lar pe Silvius îl dojeneşte socotindu-l o 
pildă de „zănatic”: „Păstor smintit! De ce te ţii de 
ea/Ca norul vânăt, plin de vânt şi ploaie?/Între 
bărbați tu eşti de mii de ori/Mai mânaru decât ea 
între femei./Zănaticii ca tine umplu lumea/De prunci 
urâţi. Ea nu într-o oglindă/Ci-n ochii tăi se-arată mai 
frumoasă/Decât e-n adevăr” (III, 5, 49-54). In 
tonalitatea veselă care o caracterizează, Rosalinda 
previne împotriva sentimentalismului exagerat, a 
ceea ce Charlton numeşte „nebunia în care viziunile 
sunt un amestec de revelație şi halucinație” şi a 
„ceea ce poate pretinde doar că e dragoste”*”. 
Citatul ales de Charlton e replica prin care, 
răspunzând la afirmaţia lui Orlando că el ar muri 
dacă Rosalinda i-ar respinge dragostea. Ganymede 
(Rosalinda) susţine că nici chiar Troilus sau Leandru, 
marii îndrăgostiţi cunoscuţi ca pilde de statornicie, 
nu au murit din pricina dragostei. Cât de mult 
accent pune Rosalinda pe exagerările îndrăgostiţilor 
se poate vedea şi din aceea că exemplificările de 
mai sus sunt încadrate de două generalizări 
sinonimice - exagerate la rândul lor: (la începutul 
replicii) „Biata noastră lume e bătrână, de aproape 
şase mii de ani, şi-n acest lung răstimp niciun 
bărbat nu şi-a hotărât singur moartea, adică din 
pricina dragostei” (IV, 1, 97-100); (la sfârșitul 
replicii) „Oamenii au mai murit din când în când şi 
au ajuns hrană pentru viermi, dar nu din pricina 

dragostei” (ibid., wv. 110-111). La rândul lui, 
Orlando încadrează spusele  Rosalindei printr-o 
subliniere a propriei sale afirmaţii: „N-aş vrea ca 
Rosalinda mea sa cugete astfel. Sunt încrezător că 
aş muri numai dacă s-ar încrunta la mine” (ibid., vv. 
113-115). De fapt, sinceritatea lui Orlando nu este 
mai puţin convingătoare decât sunt convingătoare 
exagerările voite, cu caracter de „test”, ale 
Rosalindei; spectatorul ştie că Orlando o iubeşte pe 
aceasta din adâncul inimii şi că este un critic sever 
cu sine însuşi („Orlando: ... Îmi cunosc singur 
păcatele. Jacques: Atunci ştii că păcatul dumitale 
capital e vina că te-ai îndrăgostit. Orlando: Păcatul 
ăsta nu l-aş schimba nici cu cea mai înaltă dintre 
virtuțile dumitale” III, 2, 298-303), că până şi fratele 
său netrebnic, Oliver, i-a recunoscut calităţile (,... o 
blând din fire, ştie multe, deşi nu a fost dat la 
învățătură, e inzestrat şi plin de nobile porniri, îi 
farmecă pe toți din juru-i...” - |, 1, 175). Un alt 
moment de confruntare comparabil Cu cel amintit 
mai sus, interesant pentru că îl implică şi pE poetul 
din triada oamenilor care „imaginează puternic” în 
concepţia lui Tezeu, „nebunul, îndrăgostitul şi 
poetul” (Visul unei nopți de vară, V, 1), apăruse încă 
la începutul  „instruirii” lui Orlando de către 
Rosalinda. Orlando a atârnat de copaci versuri 
închinate iubitei sale care, după ce le critică („au 
câteva picioare mai mult”, „şchioapătă” etc.), află 
că au fost scrise de Orlando, poartă cu acesta un 
dialog din care am citat până acum doar fragmentul 
final („Dragostea-i sminteală curată” etc.) şi din 
care mai putem reţine: „Rosalinda: Dacă /-aş întâlni 
pe acest negustor de inimi (autorul versurilor), aş fi 

oricând gata să-i dau sfaturi, căci pare într-adevăr 
cuprins de frigurile dragostei” (IIl, 2, 386-389); 
„Rosalinda: (...) Spune-mi, e adevărat că dumneata 
şi nimeni altul atârnă prin copaci acele versuri în 
care-i preamărită Rosalinda? Orlando: Îţi jur, tinere, 
pe dalba mână a Rosalindei, că eu sunt nefericitul 
acela şi nimeni altul. Rosalinda: Și care eşti atât de- 
ndrăgostit pe cât te-arată stihurile? Orlando: Prea 
slabe sunt cuvintele rimate” (IIl, 2, 417-425). 

Părerea Celiei despre bărbaţii îndrăgostiţi e 
categorică: „... pe jurămintele unui îndrăgostit nu te 
poți bizui mai mult decât pe vorba unui tejghetar: 
amândoi se pun chezaşi pentru o socoteală 
necinstită” (III, 4, 31-33), dar se îndrăgosteşte - din 
milă, cum se deduce din finalul actului IV. 

Orlando se miră, adresându-i-se lui Oliver: „... 
Cum se poate s-o iubeşti atâta, când abia ai 
cunoscut-o?” (V, 2, 2-3) iar Oliver îi răspunde doar 
că e mulţumit de situaţia creată: „... mi-e dragă 
Aliena, spune odată cu ea, că-i sunt drag şi, odată 
cu amândoi, crede şi tu că vom fi fericiţi 
împreună...” (ibid., vv. 9-11). Drept care lui Orlando 
nu-i mai rămâne decât să grăbească nunta: 
„Aşadar, faceţi nunta mâine” (V, 2, 15-16). 

Pentru Touchstone (Tocilă), „... adevărata poezie 
e-aproape pe  de-a-ntregu-nchipuită şi cum 
îndrăgostiților le place poezia, s-ar putea spune, 
ținând seama de jurămintele lor poetice, că sunt 
doar în închipuirea lor îndrăgostiți” (III, 3, 21-24). El 
însuşi ar dori-o „poetică” pe Audrey, pentru că astfel 
ar fi fost şi el mai liber, dar în final îi propune să se 
căsătorească: „Hai, scumpă Audrey! Ori să-mi fii 
nevastă cu cununie, ori ibovnică” (III, 3, 102-103). 

Filosofia dragostei se reduce la „a poseda” şi „a fi 
liber”: „Mă-nghesui şi eu pe-aici, măria-ta, ca să jur 
strâmb după canoanele căsătoriei şi să-mi calc 
jurământul când mi s-o aprinde sângele. O sărmană 
fecioară, măria-ta, nu prea arătoasă, ce-i drept, dar 
care e a mea. Aşa mi-a trăsnit mie, măria-ta, să 
adun ce nu culege nimeni. Cinstea, când e multă, 
măria-ta, află adăpost într-un bordei sărman, măria- 
ta, ca mărgăritarul ascuns într-o scoică scârboasă”, 
(V, 4, 57-64). 

Melancolicul Jacques, care nu iubeşte sau poate 
nu mai iubeşte (după ce a fost un libertin, cum e 
etichetat în piesă), îşi manifestă disprețul faţă de 
îndrăgostitul din „vârsta a treia a omului”, care 
oftează „ca un cuptor” şi „preaslăveşte sprâncenele 
jubitei/Într-o baladă tânguioasă foarte” (II, 7, 147- 
149), iar la ospăţul de nuntă de la sfârşitul piesei nu 
vrea să ia parte. 

„Zeul căsătoriei”, Himen, îi blagosloveşte pe miri, 
după ce mai înainte Silvius păstorul dăduse o 
definiţie „shakespeariană” iubirii: „Doar lacrimi şi 
suspine fără număr” (N, 2, 91), „Nimic decât 
credință şi slujire” (ibid., v. 96), „o-ntreagă lume de 
închipuiri,/Doar patimă, dorință nesfârşită,/Slăvire, 
datorie, ascultare,/Smerenie, răbdare, 
nerăbdare,/Neprihănire, pază, ispitiri” (vw. 101-104). 

Chiar de ar fi să ne limităm ilustrările la tema 
dragostei, diversitatea punctelor de vedere 
exprimate de personaje marchează o etapă nouă în 
evoluţia împletirii de către Shakespeare a temei sau 
temelor cu părerile eroilor pe care i-a creat. Şi în 
piesele anterioare au existat asemenea împletiri (de 
pildă, în Henric al IV-lea), dar în Cum vă place ele 

sunt mai numeroase şi mai explicite, chiar dacă sunt 
dispersate - spre deosebire de cEea ce se va 
întâmpla în Troilus şi Cresida sau în Timon din 
Atena, unde vom întâlni adevărate „mese rotunde”. 
Din punct de vedere dramatic, nu este exclus ca 
Shakespeare să se fi inspirat şi din procedeul 
„dezbaterii” prezent într-o formă rudimentară încă 
în moralitatea Everyman („Omul”, a 2-a jumătate a 
secolului al XV-lea): în 1599-1600, când a fost scrisă 
piesa Cum vă place, moralitatea era binecunoscută 
de spectatorii englezi şi se poate demonstra că 
dramaturgul a preluat din ea mai multe enunţuri. 

Illustrate bogat „pe viu”, dar discutate mai puţin 
sau de mai puţine personaje decât tema „viaţa de la 
curte/oraş - viaţa în sânul naturii” sau „dragostea” 
sunt şi alte teme prioritare, la fel de strâns legate ca 
şi acestea de caracterizarea personajelor. 

Aşa este tema autocunoaşterii, proces pe care, 
după cum am văzut, îl declanşează sau dezvoltă 
viaţa în natură (influenţa „magică” a pădurii). 
Totuşi, această temă îţi cere dreptul la o oarecare 
autonomie, pentru că în cazul Rosalindei, Celiei şi al 
lui Orlando, experienţele triste de la curte sunt la fel 
de instructive ca şi viaţa din pădure. 

După cum semnalează G.K. Hunter, ei: 

„=. înfruntă realitatea viciului şi, totuşi, scapă de 
contaminare, sunt în stare să întâmpine aberatiile 
nebuniei sau prostiei, dar, prin autocunoaştere 
(subl. n.) și autodisciplină, le înlătură cu un aer de 
superioritate ce nu presupune efortul. (...) In forma 
sa de maximă generalizare, această capacitate de a 
iubi,  conexată, în mod evident, atât cu 
autocunoaştere, cât şi cu acceptarea de bună voie a 

greutăților, este ilustrată de curtea Ducelui aflat în 
exil ms, 

Touchstone se  autocaracterizează, probabil, 
atunci când spune: „Prostul înțelept se crede, doar 
înțeleptul prostia şi-o vede” (V, 1, 35-37). 

A. Latham îl consideră un măscărici conştient de 

rolul pe care-l interpretează: 
_ „Ceea ce trebuie să facă el este să-şi bată joc. (...) 
Inainte de-a ajunge să scrie Cum vă place, 
Shakespeare crease nebuni care erau numai vag 
sau chiar de loc conştienţi de prostia lor. Dogberry 
habar nu are că e comic; Touchstone caută cu orice 
preț să fie astfel”, 

Atât autocunoaşterea cât şi cunoaşterea vieţii îi 
îngăduie lui Touchstone să exprime judecăţi realiste. 
El este: 

„... Un fel de cor sau comentator al faptelor şi 
purtării celorlalţi. Atunci când conversaţia devine 
prea elevată, mai ales atunci când sentimentele 
îndrăgostiților se avântă în lumea metaforelor, 
Touchstone e cel care aplatizează tonalitatea cu 
comentariile sale simple. Atunci când îndrăgostiţii 
vorbesc despre dragostea nepământeană, el descrie 
dorințele fizice ale oamenilor obişnuiți”**. 

Totuşi, el nu se ridică la înălţimea numelui pe 
care-l poartă („piatră de încercare”, „etalon”): 

„S-a presupus uneori că numele lui Touchstone îl 
recomandă ca figură centrală şi normativă a piesei; 
dar aceasta ar însemna, poate, să-i confundăm rolul 

cu acela al lui Festo din A douăsprezecea noapte. 
Touchstone nu e un prost (...). Dar degradarea cu 
bună ştiinţă a dorințelor lui până la ceea ce poate 
obține lesne, sofisticata sa viziune despre cele 
lumeşti, sunt înfăţişate la piesă numai ca un fel de 
manifestare foarte restrânsă a virtuţii; dialogul cu 
Corin îi dă în vileag superficialitatea şi până şi 
țărănoiul de William îl demască. În comparaţie cu 
Rosalinda, Touchstone nu este câtuşi de puțin un 
etalon”**. 

Jacques îşi cultivă în mod conştient „melancolia”, 
indiferent dacă aceasta este atitudinea sa reală faţă 
de viaţă sau doar o poză, o poză devenită 
deprindere şi, deci, trăire efectivă, sau o stare 
patologică. 

A. Latham trece in revistă interpretările foarte 
diferite care, de-a lungul vremii, au fost date 
„melancoliei” lui Jacques şi ajunge la concluzii 
documentate amplu, din care extragem câteva 
puncte. 

„Nu există (în piesă) nici o sugestie că 
(melancolia) ar fi o stare patologică. Deşi este 
posibil să fie mai mult decât o afectare. Piesa nu 
sprijină nicio altă afirmaţie, aceea că numele de 
Jacques se asociază cu «drojdia şi  scursurile 
melancoliei» şi că el este antisocial (...). Îi place 
uneori să fie singur şi îi place ca altii să-i dorească 
prezența (se dau exemple). La sfârşitul piesei 
pleacă, însă pentru a sta de vorbă cu pocăitul duce 
Frederick. Dispune de un fel de voioşie întrucâtva 
ironică şi oamenii îi stârnesc profund curiozitatea. 
(...) Jacques are o fire contemplativă şi mintea lui e 

veşnic activă, dar Shakespeare nu caută să prezinte 
gândirea ca pe ceva inutil şi care inhibă acțiunea. 
(...) Este cât se poate de clar că se complace în 
melancolia sa. Ea nu este, spune Harold Jenkins, 
«oboseala spirituală a unui om care a constatat că 
lumea îl depăşeşte, ci un principiu activ care se 
manifestă prin interminabile bufonerii debordante». 
Nu-l vedem niciodată într-o stare de spirit apropiată 
de deprimare şi este total ferit de sentimentul de 
jignire personală al nemulțumitului. Nu lasă 
niciodată să se îintrevadă că lumea l-ar fi tratat într- 
un chip mai nedrept decât pe alţii. EI îşi propune «s- 
o curețe», dar nu să se răfuiască. Exilul său pare să 
fi fost voluntar şi este sigur că el înțelege să-l 
prelungească de bună voie. Every Man In His 
Humour («Fiecare cu toana lui», comedie de BEn 
Jonson) s-a jucat în 1598 ... Piesa a introdus pe 
scenă personajul stăpâNit de o «umoare», pe omul 
cu o pasiune dominantă dusă până la absurditate. 
Ceva din aceasta apare şi la Jacques, care se 
consideră şi este considerat de alţii drept cineva în 
stare să facă față oricărei situații într-un mod unic şi 
caracteristic”, 

Prin conştiinţa rolului ce-l joacă, Jacques se 
implică într-o altă temă Importantă din piesă, aceea 
a vieții ca teatru şi a oamenilor ca actori ai dramei 
universale. Alături de Zeul căsătoriei, Himeneu 
(„regizorul forţei vitale” din Cum vă place) şi de 
Rosalinda (care exemplifică ideea că piesa însăşi 
este un mod al realităţii), el se face interpret al 
devizei teatrului G/obu/ (unde comedia a fost jucată 
în premieră), Totus mundus agit histrionem („Lumea 

întreagă joacă teatru” - formulă modificată uşor 
după Petroniu de John of Salisbury în 1159). (Iniţial o 
simplă imagine a lumii, străvechea metaforă 
teatrală a devenit şi metaforă „revelatoare” - ca să 
folosim terminologia lui Blaga; în drama engleză ea 
a pătruns o dată cu laicizarea acesteia, în sec. al 
XVI-lea, şi, înainte de Shakespeare, a cunoscut o 
culminaţie în Tragedia spaniolă, 1588?, de Thomas 
Kyd). Într-o succesiune celebră de versuri în care 
vorbeşte de cele şapte vârste ale omului 
(bărbatului), Jacques  teoretizează: „Lumea- 
ntreagă/E-o scenă şi toți oamenii-s actori./Răsar şi 
pier, cu rândul fiecare:/Mai multe roluri joacă omu-n 
viață,/lar actele sunt cele şapte vârste” etc. (II, 7, 
139-166). 

Importanţa replicii lui Jacques a fost subliniată 
unanim de critici, motivațiile aduse fiind însă 
diametral opuse: după unii (o minoritate) 
Shakespeare a inclus-o în piesă forţat, nu pentru că 
ar avea vreo relevanţă pentru restul textului, ci 
pentru că îi era scumpă ideea vieţii ca teatru; după 
ceilalţi, pentru că ar fi legată organic de mesajul 
piesei, reprezentând chiar un punct central. Printre 
apărătorii „relevanţi” este şi G.K. Hunter, care, după 
ce analizează semnificaţia jocului actoricesc al 
Rosalindei (pre- făcându-se că e „Ganymed”, iar 
acesta, la rândul său, se preface că e Rosalinda), 
rolul ei de „impresar”, jocul lui Orlando, precum şi 
faptul că Zeul căsătoriei „scoate la suprafaţă ideea 
vieţii ca «piesă»”, accentuată de altfel în întreaga 
comedie, se opreşte la replica lui Jacques, punând-o 
în context cu o uşoară reconsiderare lingvistică: 

„Nu întâmplător cea mai faimoasă replică, poate 

chiar o replică-cheie din piesă e rostită de Jacques - 
«Lumea-ntreagă e o scenă» - atât de cunoscută 
încât nu ne mai întrebăm ce anume înseamnă ea în 
context. E poate util, aşadar, să ne aducem aminte 
de împrejurările în care apare această replică. 
Ducele senior, după ce ascultă relatarea lui Orlando 
despre «bunul bătrân», Adam, îl trimite pe Orlando 
să-l ajute, apoi se adresează celor prezenți: 

«Aţi văzut?/Nu suntem singurii nefericiţi!/Căci în 
nemărginitul teatru al lumii/Se joacă întâmplări mai 
dureroase/Decât pe scena noastră. Jacques: Lumea- 
ntreagă, etc» (II, 7, 136-139). 

O tradiție a declamatorilor şi a «tiradelor din 
Shakespeare» ne-a învățat să accentuăm «All the 
world's a stage» (întreaga /ume e o scenă), dar, în 
context, accentuarea trebuie să fie «All the world's 
a stage» (întreaga lume e o scenă) - adică nu numai 
că noi nu suntem singurii care înfățişăm «a woeful 
pageant» (un spectacol jalnic), ci și că, de fapt, nu 
facem altceva decât ceea ce trebuie să facă oricine 
- să joace un rol. Cuvintele îi sunt încredințate lui 
Jacques ca să le rostească şi el prezintă exemplele 
cu amărăciune caracteristică, dar ideea consună cu 
piesa în general. Rosalinda, nu Jacques, este cea 
care, în cadrul acțiunii dramatice, ilustrează ideea 
că piesa însăşi este un aspect (adesea cel mai 
accesibil) al realităţii”. 

Subscriind la consideraţiile de mai sus, avem 
dubii, totuşi, că Jacques „prezintă exemplele cu 
amărăciune (bile) caracteristică”. Jacques, dacă 
putem spune astfel, se depăşeşte pe sine, 
accentuând nu atât amărăciunea din replica 


191 G.K. Hunter, Op. cit., pp. 36-37. 

anterioară a Ducelui, cât, valabilitatea generală a 
observaţiei. 

Dacă întrepătrunderea sau colaborarea temelor 
„Sserioase” şi permanenta lor ilustrare concretă prin 
acţiunile şi comportarea personajelor contribuie 
substanţial la unitatea piesei, nu este mai puţin 
adevărat că tonalitatea majoră în care a fost scrisă 
justifică până şi prezenţa celor mai neaşteptate 
digresiuni: 

„„.. construcția tematică este orchestrată bogat şi 
aceasta incheagă piesa într-un mod extrem de 
eficace, îngăduindu-i lui Shakespeare să folosească 
un cadru aproape ostentativ de simplu, care să 
înrămeze o lucrare de inepuizabilă subtilitate, 
amuzament şi farmec. Ne putem gândi retrospectiv 
la lumea de aur din Cum vă place şi găsim aici o 
ironie care caracterizează comedia în întregul ei”**. 

Un exemplu de digresiuni (aparente la o singură 
lectură) sunt discuţiile despre limbă şi literatură. 
Touchstone conversează cu Audrey despre cinste şi 
poezie, Rosalinda comentează versurile lui Orlando, 
Jacques parodiază cântecul pădurarilor. Se folosesc 
termeni tehnici ca „picoare”, „versuri albe”, „Strofe” 
(sub forma incorectă de „stanzos” în loc de 
„stanzas”). Sunt amintiţi Troilus, Leandru, Hero din 
Sestos, e reprodus un citat din Marlowe. 

Este întrucâtva surprinzător că exemplelor de 
poezie proastă Shakespeare nu le opune exemple 
de poezie autentică, de „fâşii de purpură” (cum 
face, de exemplu, în Zadarnicele chinuri ale 
dragostei sau în Romeo şi Julieta). 

Aprecierile lui F.E. Halliday sunt poate excesiv de 


192 Raymond Adlam, Op. cit., p. 4. 

severe, totuşi trebuie să dea de gândit: 

„... probabil nicio altă piesă nu conține atât de 
multe aforisme, unul din principalele motive ale 
marii sale popularități şi, posibil, motivul pentru 
care, cu ironie jovială, Shakespeare a _ intitulat-o 
(Aşa) cum vă place (vouă spectatorilor). Pentru că 
noi, englezii, suntem nişte romantici incurabili şi 
puține sunt lucrurile pe care le apreciem mai mult 
decât predicile, sentimentul, e ortaţia şi un sfat bun. 
Ne place să ni se spună «Ce dulce-i al nenorocirii 
rod» sau «Când vine vreo năpastă, se răzleţeşte 
cârdul de prieteni etc.». (...) Din nefericire, mulţi 
dintre noi confundă platitudinile cu poezia. 

Nu vreau să spun că în aceste replici sentenţioase 
nu există poezie; există, indiscutabil, dar poezia nu 
e în sentiment, ci în cuvinte, ritm şi imagini - deşi 
imaginile nu sunt detaşate de moralizări. Astfel, 
Primul nobil descrie cum Jacques a moralizat 
spectacolul corbului rănit printr-o mie de comparații 
şi, fidel formei, Jacques însuşi spune atunci când 
relatează întâlnirea cu Touchstone: 

«Când l-auzii filozofând aşa/De-nţelepţeşte despre 
vreme, eu/Am început să cânt ca un cocoș». 

Pentru că Jacques, ca şi Touchstone, şi, de fapt, ca 
majoritatea personajelor, e un mare făuritor de 
comparații, iar asemenea imagini evocă puternic 
decorul pastoral: «ca pasul lăptăreselor când vin din 
târg», «ca iepurele», «ca o gâscă nobilă», «ca o 
nevăstuică ce suge ouă», «ca o ciută»””, 

Pe de altă parte, proza - într-o piesă scrisă ca o 
predominare a prozei - se bucură de sufragii cvasi- 


193 F.E. Halliday, The Poetry of Shakespeare's Plays, 1954, 
Duckworth, London, repr. 1964, p. 131. 

unanime. 

Ifor Evans scrie: 

„Există în majoritatea pasajelor în proză un 
farmec greu de definit. Rosalinda vorbeşte cu o 
uşurinţă şi naturalete fără egal în comediile timpurii 
ale lui Shakespeare. (...) Proza ne atinge auzul aşa 
cum o pană ne atinge pielea, e spirituală şi 
romantică”, 

Dar, interpretând titlul piesei aşa cum e 
interpretat de obicei, deci altfel decât Halliday: 
„Cum vă place”, adică: „Luaţi-o cum vreţi”. După 
posibilităţi şi apetituri; nu însă fără a ne gândi cam 
ce anume i-ar fi plăcut lui Shakespeare să reţină din 
piesă în ipoteza că ar fi recitit-o... 

Leon D. Leviţchi 


194 Ifor Evans, The Language of Shakespeare's Plays, 1952, 
Methuen, London, repr. 1966, pp. 111-112. 

A DOUĂSPREZECEA NOAPTE sau CE DORIŢI 
Twelfth Night or What You WIII, 1599-1600 


Persoanele!” 


195 Numele personajelor din piesa de faţă constituie un amestec 
de nume italiene, spaniole şi englezeşti. Astfel numele ducelui 
Orsino, acelea ale gentilomilor în serviciul său: Valentine, Curio 
precum şi numele Olivia, Malvolio, Maria, Fabian, Feste şi Antonio 
sunt italiene; Viola şi Sebastian sunt spaniole; iar sir Toby Belch şi 
sir Andrew Aguecheek sunt englezeşti. 

Deşi scrisă între 1599-1600 (v. comentarii), se pare că puţin 
înainte de prima reprezentare a piesei care după unii ar fi avut loc 
la 5 ian. 1601 (a 12-a noapte după Crăciun) înaintea Reginei 
Elisabeta - Shakespeare ar fi putut da numele Orsino personajului 
principal masculin din comedia sa, în cinstea tânărului duce italian 
don Virginio Orsino, duce de Bracciano, oaspetele de onoare al 
reginei în acea seară, la palat. 

În privinţa personajului Orsino, unii comentatori îl consideră ca 
definind funcţia de guvernator al acelei părţi a Dalmației, din 
vechea provincie romană a lliriei, care mai rămăsese încă sub 
stăpânirea Veneţiei la sfârşitul secolului al XVI-lea şi începutul 

Orsino, ducele lliriei 

Sebastian, fratele Violei 

Antonio, căpitan de navă, prieten cu Sebastian 

Un căpitan de navă, prieten cu Viola 

Valentin, Curio, curteni din suita ducelui 

Sir Toby Belch, unchiul Oliviei 

Sir Andrew Aguecheek 

Malvolio, intendentul Oliviei 

Fabian, Feste (bufon), slujitorii Oliviei 

Olivia, o contesă bogată 

Viola, îndrăgostită de duce 

Maria, camerista Oliviei 

Lorzi, călugări, marinari, ofițeri, muzicanți şi alti 
curteni. 


Acţiunea are loc într-o cetate din Iliria şi pe malul 


secolului al XVII-lea. 

Numele lui Malvolio exprimă în limba italiană noţiunea de „rău 
intenţionat”, „vrând să facă numai rău” o formaţie analoagă şi cu 
sens antonimic cu aceea a numelui Benvolio („cel care vroia 
numai binele” din Romeo şi Julieta). 

Numele lui sir Toby Belch este un nume cu rezonanţă repulsivă 
în limba engleză, be/ch însemnând „râgâială” şi, bineînţeles, 
constituind cartea de vizită a acestui personaj dedat beţiei. 
Rudenia sa cu Olivia, la care se referă ca nepoata sa, a fost 
propusă de unii comentatori ai operei shakespeariane ca stabilită 
prin mama Oliviei, care ar fi fost sora lui sir Toby, tatăl ei fiind un 
conte venețian. 

Numele lui sir Andrew Aguecheek are de asemeni implicaţii 
semantice, ague însemnând friguri, iar cheek - obraz. Atât la 
Shakespeare, cât şi la unii dintre contemporanii săi, noţiunea de 
„friguri” este asociată cu aceea de „foarte slab”, fapt rezultând, 
de altfel, în piesa de faţă, din numele „Aguecheek”, tovarăşul de 
chefuri al lui sir Toby care este descris ca „foarte slab”. S-ar putea 
totodată ca numele să implice şi „obraji aprinşi” din cauza 
excesului de băutură de care se face vinovat Sir Andrew. 

mării, în preajma cetăţii. 


Actul 1 
Scena 1 


O încăpere în palatul ducelui. 
Intră ducele, Curio, lorzi şi muzicanți ai curţii. 


Ducele: 
Dacă e-adevărat că muzica 


E hrana dragostei, cântare daţi-mi, 
Să-mi satur dorul ăsta fără saţiu, 
Şi-atâta să-l îndop, încât să moară'”. 
Hai, repetaţi! E-ucigător de dulce; 
Auzul mi-l mângâie ca o boare 
Ce-a sărutat un câmp de tămâioare, 
Furându-le suflarea pentru mine. 
Destul! Acum dulceaţa şi-a pierdut-o. 
O, duhul dragostei, ce nestatornic 
Şi pururi viu şi nepătruns, ca marea 
Ce-nghite nestemate-ntr-o clipită 
Şi le topeşte-ntru nimicnicie. 
Atât de plin de visuri ne e dorul, 
Că şi din el rămâne doar un vis. 

Curio: 
leşiţi, stăpâne, la vânat? 


Ducele: 
Ce fel? 


196 Cuvintele ducelui - cu care începe piesa - ne ajută nu numai 
să ne dăm seama de caracterul său, dar şi de firea sa 
sentimentală - ceea ce explică modul atât de rapid în care Viola 
reuşeşte să-i câştige favoarea şi încrederea. 

Curio: 
La cerbi. 
Ducele: 
Dar, Curio, nu vezi că-l şi vânez 
Pe cel cu stea în frunte? Ah, din clipa 
Când pe Olivia ochii-mi o zăriră, 
Din aer a pierit mirosul fiarei 
Şi însumi într-un cerb m-am preschimbat, 
Pe care visurile, ca zăvozii, 
ÎI hăituiesc. 
(Intră Valentin.) 
Ce veste de la ea? 
Valentin: 
O, doamne, nici n-a vrut să mă primească; 
Dar slujitoarea-i iată ce mi-a spus: 
„Nu-i va privi lumina zilei chipul, 
Ani şapte-n cap. Ca o călugăriţă, 
Sub văl cernit va sta, iar prin odăi 
Cu-agheasma lacrimilor va stropi, 
Ca vie pururi să-şi păstreze-n cuget 
Durerea după fratele cel mort.” 
Ducele: 
O, ea, cu-o inimă atât de caldă, 
Încât dă bir şi dragostei de frate, 
Ce mult s-ar mai aprinde când săgeata 
De aur” nou pe loc ar da pierzării 
Întreaga turmă de iubiri răzlețe 


197 Conform legendelor mitologice relatate de Ovidiu 
(Metamorfozele, |), Cupidon avea două feluri de săgeți: unele cu 
vârful de aur, care îi făceau pe cei loviți să se îndrăgostească de 
fiinţa pe care o priveau, şi altele, cu vârful de plumb, care 
provocau în cei loviți un sentiment de aversiune pentru fiinţa din 
faţa lor, (v. /ul/iu Cezar, nota 52). 

Ce-adăposteşte; iar pe trup şi suflet!*, 
Aceste tronuri dulci şi-mpărăteşti, 
Un singur rege i-ar domni de-a pururi. 
Purtaţi-mă la patul meu de flori, 
De ea să-mi umplu gândul până-n zori. 
(les.) 


Scena 2 


Pe malul mării. 
Intră Viola, un căpitan şi marinari. 


Viola: 
Ce ţară e aceasta, prieteni? 
Căpitanul: 
lliria'*, domniţă. 


198 Se considera că trupul omenesc conţine trei organe principale: 
ficatul, sediul iubirii; creierul, acela al raţiunii; şi inima, al 
sentimentelor. 

199 Iliria corespundea, în imperiul roman, aproximativ Iugoslaviei 
din zilele noastre. In vremea lui Shakespeare provincia, redusă 
mult ca întindere, devenise Dalmația, pe coasta răsăriteană a Mării 
Adriatice, în faţa Veneţiei şi era sub stăpânirea acesteia din urmă. 
Denumirea Iliria nu mai apare în niciuna dintre celelalte piese ale 
lui Shakespeare. 

Situarea acţiunii din piesa de faţă în lliria s-ar putea datora 
faptului că în povestea lui Cadmus şi a soţiei sale Hermiona, din 
Metamorfozele lui Ovidiu (cartea a IV-a), operă la care 
Shakespeare se referă deseori - Cadmus şi Hermiona ajung, 
fugind de mânia zeilor, în urma unui naufragiu, în Iliria, fără să ştie 
că fiica şi nepotul lor care fuseseră pe aceeaşi corabie, nu s-au 
înecat şi că au devenit zeități marine. 

Viola: 
Ce caut eu, aci-n Iliria asta, 
Când fratele mi-e dus în Elizeu’??? 
O fi avut noroc să scape, credeţi? 
Căpitanul: 
Norocul te-a scăpat pe dumneata. 
Viola: 
O, bietul! Poate-o fi scăpat şi el!? 
Căpitanul: 
Tot ce se poate. Ca o mângâiere, 
Am să-ţi mai spun că, după ce corabia 
Se frânse şi cu alţii, prea puţini, 
Te-ai prins de barca noastră de salvare, 
L-am mai văzut pe dârzul frăţior 
- Curajul şi nădejdea fiindu-i meşteri - 
Cum sare pe-un catarg rămas pe mare 
Şi-apoi, ca Arion pe-al său delfin”, 
Făcând cu valurile cunoştinţă, 


200 Elizeul sau Câmpiile Elizee era ţinutul în care sălăşluiau 
umbrele fericite ale morților. Homer situează Elizeul în 
extremitatea apuseană a pământului, lângă Oceanul Atlantic, într- 
un climat de vară veşnică, unde nu se cunoştea frigul, zăpada sau 
ploaia. Poeţii latini îl aşează în lumea de sub pământ. 

201 In poemul său mitologic Fastes, Ovidiu relatează între, altele 
şi legenda lui Arion, poet liric şi vestit cântăreţ la chitară (cca. 625 
î.e.n.), trăind la curtea tiranului Periander, în cetatea Corint 
(Grecia). Luând parte la o întrecere muzicală în Sicilia, unde a fost 
încărcat de daruri scumpe şi întorcându-se la Corint, marinarii de 
pe corabia pe care călătorea hotărâră să-l omoare pentru a-l jefui. 
Cum nu reuşi să-i înduplece să-l lase în viaţă, deşi le dădea tot ce 
avea, se rugă de ei să-i permită să mai cânte o dată la chitară 
înainte de a muri, ceea ce i se permise. A cântat atunci un imn de 
slavă zeilor, după care s-a aruncat în mare. Cum însă cântecul său 
atrăsese mai mulţi delfini în jurul corăbiei, unul dintre aceştia îl 
duse la mal, scăpându-l astfel de la moarte. Cei ce au vrut să-l 
omoare au fost bineînţeles pedepsiţi. 

Pân' l-am pierdut din ochi. 
Viola (îi dă o pungă): 
Gură de aur! 
Salvarea mea mă face să mai sper, 
lar vorba ta mi-a întărit speranţa. 
Cunogşti acest tărâm? 
Căpitanul: 
Şi încă cum! 
Doar sunt din partea locului şi eu, 
Născut, crescut la cale de trei ceasuri... 
Viola: 
Şi cine-l stăpâneşte? 


Căpitanul: 
Un duce nobil 
La nume şi la suflet. 
Viola: 
Cum îl cheamă? 
Căpitanul: 
Orsino. 

Viola: 


Orsino! Tata ne vorbea de dânsul 
Era holtei pe-atunci. 
Căpitanul: 
Şi cred că tot mai e, sau mai era 
Pân' nu demult, că numai de vreo lună 
N-am fost pe-aici, şi se dusese buhul 
- Cum ştiţi, cei mici dau zvon ce dreg cei mari - 
Că-i poartă dor Oliviei, preafrumoasa. 
Viola: 
Şi dânsa cine-i? 
Căpitanul: 
Mândră, cumsecade, 
E fata unui conte, răposat, 

Lăsată-n seama unui frate bun, 
Care s-a prăpădit şi el mai an, 
Încât sărmana, după morţii dragi, 
Jurat-a de-a bărbaţilor vedere 
În veci să se ferească. 
Viola: 
O, de-ar fi 
să intru-n slujba ei, mi-ar prinde bine, 
Fără să dau pe faţă cine sunt, 
Prilejul bun s-aştept. 
Căpitanul: 
E lucru greu 
Să-i ţină cineva tovărăşie: 
Pe însuşi ducele l-a-ndepărtat. 
Viola: 
Pari om dintr-o bucată, căpitane; 
Şi chiar dacă natura uneori 
Împrejmuie c-un gard frumos gunoiul, 
Eu cred că pe potriva-nfăţişării 
Şi sufletul îi este drept şi bun; 
Te rog, deci, ginta nu mi-o da-n vileag 
Şi-ajută-mă să-mi fac un chip schimbat, 
S-ajung la țelul ce mi-am pus în gând. 
Răsplata, din belşug! Voi să-l slujesc 
Pe duce: mă vei da drept eunuc””. 


202 Shakespeare aflase că printre alte obiceiuri de la curţile nobile 
din regiunea de răsărit a Mării Mediterane era şi acela de a avea 
cântăreţi eunuci. Viola, prin urmare, se gândeşte că având glas 
subţire ar putea pătrunde, într-o asemenea calitate, la curtea lui 
Orsino. Acesta o primeşte însă ca gentilom mesager al său. 
Obiceiul castrării pătrunsese însă şi în Anglia, fapt menţionat de 
Georges Duval, unul dintre traducătorii lui Shakespeare în limba 
franceză. Acesta se referă la un document al vremii în care se 
menţionează că primul cântăreţ castrat a cântat în Anglia în anul 
1600. Totodată, în piesa lui John Marston The Malcontent (1604) 

Şi-ţi voi cinsti strădania. Ştiu să cânt: 
Port graiu-n mine-al multor melodii 
Ce vrednică în ochii lui m-or face: 
Las restu-n seama timpului. Croieşte-ţi 
Tăcerea pe măsura vrerii mele. 
Căpitanul: 
Fii eunucul lui; eu, mutul tău”, 
Şi, de voi trăncăni, să-mi scoţi şi ochii. 
Viola: 
Îţi mulţumesc; condu-mă. 
(les.) 


Scena 3 


O încăpere în casa Oliviei. 
Intră sir Toby Belch şi Maria. 


Sir Toby: Nu pricep ce-a apucat-o pe nepoată-mea 
să pună la inimă în halul ăsta moartea fratelui ei. 
Tristeţea strică chefu de viaţă. 

Maria: Că veni vorba de chef, Sir Toby, ar trebui 
să-ţi potriveşti ceasul ca să nu mai vii acasă la ore 
mici. Vara”” dumitale, stăpâna mea se supără că-i 
strici somnul. 

Sir Toby: Mai bine să le strici altora somnul decât 


(Nemulțumitul), acest personaj îşi exprimă regretul că nefiind 
castrat nu s-a putut face bufon. 

203 „Mutul” ne reaminteşte de Hernic al V-lea (act. V, sc. 1) în 
care se vorbeşte de „mutul turc”, servitorul folosit în Turcia, în 
acele vremuri, în acţiuni care trebuiau să rămână secrete (între 
altele şi pentru funcţia de călău). Aceşti muţi erau, de cele mai 
multe ori, sclavi cărora li se tăiase limba. 

204 In vremea lui Shakespeare cuvântul văr (cousin) se folosea 
pentru orice grad de rudenie. 


~ 326 ~ 


William Shakespeare 
să-ţi strice alţii cheful şi pofta. 

Maria: O fi, dar n-ar strica să-ţi mai pui pofta-n cui 
din când în când. 

Sir Toby: Mai des nici că se poate. La mine şi 
hainele, şi cizmele sunt numai poftă de chef şi, iacă, 
în fiecare dimineaţă le spânzur în cui: hainele de- 
agăţătoare, iar cizmele de urechi”. 

Maria: Chefurile şi beţiile - astea au să te dea 
gata. Uite aşa spunea şi stăpâna deunăzi şi nu-ş' ce 
mai zicea de-un mototol de cavaler pe care l-ai fi 
adus aici într-o noapte ca să i-l dai de bărbat. 

Sir Toby: Cine? Sir Andrew Aguecheek? 

Maria: Da, el. 

Sir Toby: Nu-i om mai tare ca ăsta în toată Iliria! 

Maria: Adicătelea cum? 

Sir Toby: Cântăreşte-n palmă trei mii de ducaţi””* 
pe an. 

Maria: Ei aş, ce-adună-ntr-o vară face praf într-o 
seară; de zăpăcit ce-i şi mână spartă. 

Sir Toby: Află, dragă, că, cu mâna asta spartă, 
cântă la violoncel” şi, cu toate că n-a atins o carte 
în viaţa lui, vorbeşte trei sau patru limbi deodată”; 
205 Pentru păstrarea efectelor comice ale textului original, 
traducerea se îndepărtează în multe cazuri de acesta. 

206 Ducatul era o monedă de aur sau de argint, valorând între a 3- 
a şi a 5-a parte dintr-o liră sterlină de aur. Numele monedei vine 
de la faptul că primii ducați au fost bătuţi în ducatul (latineşte 
ducatus) Apulia, din Italia, în anul 1140, iar în inscripţia de pe 
monedă apărea şi cuvântul ducatus. 

207  Violoncelul era instrumentul la modă, în vremea lui 
Shakespeare. 

208 Sir Toby îi atribuie lui Sir Andrew calităţi imaginare, întrucât 
aducându-l ca pretendent la mâna Oliviei, vrea să-l prezinte într-o 
lumină cât mai favorabilă. In desfăşurarea piesei se constată, de 


altfel, că prietenul lui Sir Toby nu ştie nici măcar franceza, după 
cum mărturiseşte chiar el când afirmă că nu s-a preocupat de 

de-ăsta zic şi eu că e hărăzit din născare cu de 
toate. 

Maria: Păi eu ce zic, că e din născare şi tâmpit, şi 
arţăgos şi, dacă n-ar fi iute de picior, de mult l-ar fi 
cocoşat băieţii cu bătaia. 

Sir Toby: Nu-mi place să te-aud vorbind despre el 
ca toţi derbedeii târgului. Să nu ne calomniezi. Cine- 
s ăştia? 

Maria: Spune-mi cu cin’ te-nsoţeşti ca să-ţi spun 
cine eşti. Toată noaptea umblaţi amândoi pe câte 
două cărări. 

Sir Toby: Noi bem în sănătatea nepoată-mii; şi o 
să mai bem cât o mai fi vin în Iliria şi loc pe cărările 
gâtului. Şi e un mişel şi un papă-lapte ăl de nu e-n 
stare să bea în sănătatea nepoată-mii până i s-or 
învârti creierii-n cap ca sfârleaza“”. Aia e! Şi-acum, 
fii solemnă, că vine Sir Andrew Aguecheek. 

(Intră sir Andrew AguecheeKk.) 

Sir Andrew: Sir Toby Belch! la te uită, Sir Toby 
Belch! 

Sir Toby: Drăguţul de Sir Andrew! 

Sir Andrew: Să-ţi fie iertate păcatele, ştrengăriţo. 

Maria: Să vă ierte Dumnezeu, Sir Andrew. 

Sir Toby: N-o lăsa, Sir Andrew, dă-i ghes! 

Sir Andrew: Cum? Cine? 

Sir Toby: Dă-i ghes. E camerista nepoată-mii. 

Sir Andrew: Aha, buna doamnă De Ghess! De mult 
doream să am plăcerea cunoştinţei dumneavoastră! 

Maria: Pe mine mă cheamă Maria, domnule. 
învăţarea limbilor străine. 

209 In vremea lui Shakespeare în fiecare sat exista o sfârlează 
uriaşă pe care ţăranii o învârteau, iarna, lovind-o cu biciul, pe de o 


parte ca un exerciţiu fizic, în scopul de a se încălzi, iar pe de altă 
parte pentru a li se oferi o posibilitate de a-şi petrece timpul liber. 

Sir Andrew: Aha, preabună doamnă Maria De 
Ghess! De mult... 

Sir Toby: Ai nimerit alături, cavalere! Am zis: dă-i 
ghes, adică înghesui-o, acosteaz-o, abordeaz-o, ia-o 
cu asalt! 

Sir Andrew: Nu mă vâri-n păcat. Nu-mi vine să-i 
fac asta în public! Aceasta înseamnă „dă-i ghes”? 

Maria: La revedere, domnilor. 

Sir Toby: Dac-o laşi să-ţi scape, Sir Andrew, 
înseamnă că sabia ce ţi-atârnă colo e-n veci 
compromisă. 

Sir Andrew: Auziţi, madam, că, dacă vă scap, 
sabia care-mi atârnă colea e-n veci compromisă. 
Frumoasă doamnă, credeţi că ne puteţi lua de 
proşti? 

Maria: Sir, nu vă iau de nimic. 

Sir Andrew: Ba, vă rog, vă rog, poftiţi, vă ofer 
mâna. 

Maria: Bine, domnule, fiecare dă ce are; ştii ceva, 
du-te mai bine şi bagă-ţi-o în băutura din cămară. 

Sir Andrew: Dar în ce scop, frumuseţeo? Nu 
pătrund metafora matale. 

Maria: E cam seacă, sir, de-aia. 

Sir Andrew: Aha, am priceput; dar nu-s eu nici aşa 
de prost să mi-o pun la murat. Hei, ce spirit mai e şi 
ăsta? 

Maria: Unul sec, domnule, o secătură. 

Sir Andrew: Şi posezi multe secături din acestea 
la-ndemână? 

Maria: Pe fiecare deget una, dar fiindcă ţi-ai tras 
mâna, iaca, nu mai am niciuna. 

(lese.) 

Sir Toby: Cavalerule, ai urgent nevoie de o carafă 

de rubiniu. Nu te-am mai văzut făcut harcea-parcea 
în halul ăsta! 

Sir Andrew: Niciodată, ce-i drept. Credeam că 
numai rubiniul are darul ăsta. Ştii, câteodată mi se 
pare că n-am mai multă minte decât, să zicem, un 
acela, un creştin oarecare. Asta cred că mi se trage 
de la vite, mănânc prea multă carne de vită şi 
bănuiesc că asta cauzează la minte. 

Sir Toby: Fără doar şi poate. 

Sir Andrew: Uite, dacă ştiam asta, mă lăsam 
păgubaş. Mâine mă sui pe cal şi mă-ntorc acasă, Sir 
Toby. 

Sir Toby: Pourquoi'", dragă cavalere? 

Sir Andrew: Care purcea? Pe cal; dar nu prea ştiu 
dacă să mă-ntorc sau ba. Ah, ce frumos e să 
vorbeşti limbi străine! Dacă m-aş fi ţinut de limbi, în 
loc să mă ţin de sabie, şi de baluri, şi de luptele cu 
urşii“'!, eram cineva. O, dacă aş fi studiat eu literele! 

Sir Toby: Ai fi ieşit un bărbier clasa-ntăi. 

Sir Andrew: De ce, coafura asta nu mă aranjează? 

Sir Toby: Da, însă păcat că n-ai părul ondulat 
natural. 


210 Franţuzism, însemnând „pentru ce”. 
211 În original bear-baiting. Lupta consta dintr-o încăierare între 
câţiva dulăi şi un urs legat cu un lanţ nu prea lung de un stâlp, 
permiţându-i-se mişcarea numai într-un spaţiu limitat. Luptele 
aveau loc în Bear Garden, în apropiere de Globe Theatre, teatrul 
lui Shakespeare, şi au constituit o distracţie foarte populară până 
în anul 1642, când au fost interzise de puritani. Istoricul Macaulay 
afirmă că măsura nu a fost însă luată pentru a cruța ursul de 
chinurile unei astfel de morţi, ci pentru a desfiinţa un spectacol, 
aşa după cum fuseseră interzise şi alte spectacole publice, inclusiv 
teatrele. 

Având concepţii puritane, Malvolio va dezaproba asemenea 
distracţii. 

Sir Andrew: Dar ăsta, mă rog, ce cusur are? 

Sir Toby: E perfect. E ca un caier de cânepă; o să 
te trezeşti într-o zi cu vreo gospodină că ţi-l înfige 
într-o furcă, îl ia între picioare şi ţi-l trage pe fus. 

Sir Andrew: Dacă-i pe-aşa, mâine o-ntind acasă, 
Sir Toby. Unde mai pui că nepoata dumitale 
respinge orice vedere şi, chiar dacă s-ar îndupleca, 
pariez cu patru la unu că nu pe mine ar cădea 
bucuria. Dacă şi ducele, vezi bine, care e la o 
zvârlitură de băț de-aicea, n-o slăbeşte din curtoazii, 
ca gaia-maţu! 

Sir Toby: Ducele nu-i place. Nu-i surâde o partidă 
de felul ăsta, cu un bărbat care s-o întreacă şi la 
vârstă, şi la minte, şi la rang. Am auzit-o eu când 
spunea vorba asta. Şi ea o vorbă are, tinere. 

Sir Andrew: Atunci mai stau o lună. Eu sunt un tip 
formidabil, domnule. Mă înnebunesc după distracţii 
şi baluri mascate. 

Sir Toby: Faci şi dansu-ntr-un picior, cavalere? 

Sir Andrew: Niciun boşorog nu mă-ntrece-n chestii 
din acestea în toată Iliria; totuşi nu mă pun cu un 
bătrân. 

Sir Toby: Şi te ţin picioarele aşa bine? 

Sir Andrew: În toată Iliria aceste picioare mă ţin 
numai pe mine. 

Sir Toby: Eu mă ţin mult mai bine de garduri. 

Sir Andrew: Ah, să mă vezi ce salturi fac când o 
iau la picior. 

Sir Toby: De ce oare darurile astea îs menite să 
rămână anonime? De ce să zacă în culise? Pentru ce 
să se-aşeze pe ele colbul uitării, ca ciorile pe firma 
cârciumii? Ah, în locul tău m-aş duce la biserică în 
pas spaniol şi m-aş întoarce în coranto! Pe drum m- 

aş duce numa învârtindu-mă, şi aş stropi gardurile 
din mers cu piciorul ridicat. Aşa. Da, da, ce crezi, că 
de-aia facem umbră pământului, ca să ne ascundem 
virtuțile după deget? Uite, mi-ajunge să-ţi văd 
picioruşul cartaginez ca să jur că te-ai născut în 
zodia ţapului, atât de nostim ţopăi! 

Sir Andrew: Nu-i aşa că-mi stau bine ciorapii 
aceştia zvăpăiaţi? Am un chef de joc îngrozitor. 

Sir Toby: Se-aprobă. Şi eu grozav aş juca la un 
chef. Nu ne-am născut de pomană în zodia 
taurului!” 

Sir Andrew: Resping. În cartea viselor, zodia asta 
se tălmăceşte cu: „la aminte la inimă şi la şale”. 

Sir Toby: Şi crezi că o splină şi nişte costiţe la 
grătar sunt de lepădat? Haide, sus piciorul! Hopa- 
tupa - da, dă-i mereu aşa! Ex-es-celent! 

(les.) 


Scena 4 


O încăpere în palatul ducelui. 
Intră Valentin şi Viola în haine bărbătești. 


Valentin: Dacă ducele continuă cu favorurile, 
mâine-poimâine, Cezario, te văd om mare. Nu te 
cunoaşte decât de trei zile şi te-a şi pus la inimă. 

Viola: Aţi spus „dacă ducele continuă”; gândiţi 


212 În conformitate cu astrologia medicală (ramură a astrologiei) 
fiecare dintre cele douăsprezece semne ale zodiacului domina o 
anumită parte a corpului omenesc şi afecțiunile respective. 
Această credinţă apare reprezentată în unele dintre diagramele 
publicate în almanahuri vechi. Zodia taurului controlează însă, 
conform astrologiei, gâtul şi gâtlejul şi nu ceea ce spun Toby Belch 
şi Andrew Aguecheek. 

cumva că s-ar putea să-şi schimbe dispoziţia, sau 
vreo neatenţie a mea să-l nemulţumească atât de 
tare încât să se răzgândească? E atât de nestatornic 
în simpatiile lui, domnule? 

Valentin: Nu, crede-mă. 

Viola: Vă mulţumesc. lată vine ducele. 

(Intră ducele, Curio şi suita.) 


Ducele: 
Văzut-aţi pe Cezario? 
Viola: 
Poruncă! 
Ducele: 


Voi staţi puţin deoparte-acum. Cezario, 
Ştii tot; căci mi-am deschis în faţa ta 
Străfundul inimii, precum o carte; 
Îndreaptă-ţi paşii, dar, spre ea, copile, 
Şi nu te da bătut până nu intri. 
Stai pironit la poartă şi le spune 
Că doar din rădăcini te-ar putea smulge. 
Viola: 
Stăpâne scump, dar dacă, cum se spune, 
De-amar e copleşită, eu cum să intru? 
Ducele: 
Fă larmă, fă scandal, fă orişice, 
Numai să nu te-ntorci cu mâna goală. 
Viola: 
Şi, hai să zicem c-am s-o văd, ce fac? 
Ducele: 
O, să-i vorbeşti de focul ce mă arde 
Şi s-o uimeşti cu dragostea ce-i port. 
Transmite-i tu văpaia mea: eşti tânăr, 
Şi flacăra iubirii-ţi joacă-n ochi 
Mai viu decât pe-o faţă stăpânită. 

Viola: 
Ştiu eu? 
Ducele: 
Nu te-ndoi. Cel care spune 
Că eşti bărbat jigneşte frăgezimea 
Preafericitei tale vârste. Buze 
Mai rumene şi dulce dăltuite 
Nicicând n-avu Diana”. Ciripitul 
Ţi-e ca o melodie feciorească; 
Te-ar prinde bine rolul de femeie” 
Şi stelele?’ se-mbină să te-ajute. 
Câţiva să te-nsoţească. Toţi, de vrei, 
Căci mai plăcut mi-e singur. lzbândeşte, 
Şi slobod vei trăi ca şi stăpânul, 
Averea-mpărtăşindu-i-o. 
Viola: 
Voi face 
Tot ce-mi va sta-n putinţă. 
(Aparte): 
Ce ursită! 
Peţesc pe alta, când mă vreau peţită. 
(lese.) 


Scena 5 


213 Diana, zeiţa lunii şi a vânătorii este şi zeiţa castităţii şi în 
această lumină şi-o imaginează ducele pe Viola ca femeie, adică 
fără a-i putea inspira, într-o asemenea situaţie, vreun sentiment de 
dragoste, - zeiţa Diana respingând aşa ceva. Frumuseţea Dianei 
era o frumuseţe rece. 

214 Aluzie la faptul că în vremea lui Shakespeare rolurile femeiești 
erau jucate de bărbaţi tineri sau băieţi, ceea ce implica deghizări 
care se străduiau să fie cât mai reuşite. 

215 Conform credinţei acelor vremuri, influenţa corpurilor cereşti 
era hotărâtoare asupra structurii psihologice şi soartei oamenilor, 
(v. şi /u/iu Cezar, nota 15). 

O cameră în casa Oliviei. 
Intră Maria şi bufonul. 


Maria: Ascultă, dacă nu-mi spui pe unde-ai umblat 
lelea, nici cât o ştiucă n-am să casc pliscul ca să te 
apăr, şi să ştii că stăpâna te spânzură pentru 
haimanalăc. 

Bufonul: Las' să mă spânzure. Cui e bine înălţat în 
laţ nu-i mai pasă de înăltimile-lor. 

Maria: Adică cum? 

Bufonul: Pentru că-i prea sus-pus ca să-i mai pese. 

Maria: Ai întors-o bine, cu-o vorbă de-mprumut. 

Bufonul: De unde, de-mprumut, coană Mary? 

Maria: Din război, aşa cum spun soldaţii când le e 
frică, şi tu o amesteci în bufoneriile tale. 

Bufonul: Atunci Dumnezeu să-i dea minte cui nu 
are. lar nebunilor să le umple prăvălia cu glume. 

Maria: Din două una: ori te dă afară, ori te 
spânzură, dar de scăpat, tot nu scapi tu 
nescărmănat. 

Bufonul: Dacă mă dă afară, nu ies rău, că afară-i 
vară; iar dacă mă spânzură, scap de grija însurătorii, 
deci tot bine ies. 

Maria: Ei, ce-ai de zis? 

Bufonul: Că mă ţin curelele pentru ambele cazuri. 

Maria: Aşa de bine au să te ţină, că ai să-ţi pierzi 
nădragii. 

Bufonul: Şi-aşa e bine, când ai cu cine. Hai, tu ia-o 
din loc, că te-aşteaptă sir Toby să-i dai să muşte din 
fructul oprit. 

Maria: Gata, ticălosule, facem pace. Să nu sufli o 
vorbă cuiva despre asta! Uite că vine şi doamna. 

Incearcă s-o-ndupleci cum te-ajută capul mai bine. 

(lese.) 

Bufonul: O, duhule sfânt, dacă nu eşti prea 
supărat pe mine, inspiră-mă să fac o boroboaţă cu 
duh. Vorba lui Quinapalus""*: decât un nebun care 
face pe înțeleptul, mai bine un înţelept care face pe 
nebunul. Trăsneşte-mă cu duhul tău, să fiu cel mai 
trăsnit dintre nebuni. 

(Intră Olivia şi Malvolio.) 

Dumnezeu să te binecuvânteze, domniţă. 

Olivia: Alungaţi nebunul de-aici. 

Bufonul: Auzit-aţi? Alungaţi-o de aici pe domniţă. 

Olivia: Hai, pleacă de aici. Eşti nesărat şi te-ai 
stricat de tot. 

Bufonul: Totul se poate-ndrepta dintr-un condei, 
domniţă. Dacă pui un praf de sare, iau altă gustare. 
Tot ce s-a stricat se cârpeşte la loc: la ruptură, 
cusătură; la saramură, udătură şi bucură-te, gură. 
Dacă nu mă cârpesc singur, mă cârpesc alţii: călăul 
abia aşteaptă, cu aţa gata. Să luăm o fată virtuoasă: 
dacă păcătuieşte, înseamnă că păcatul repară 
virtutea; să luăm un păcătos: dacă se căieşte, 
înseamnă că virtutea strică păcatul. Asta-i un 
silogism. E plină lumea de cârpăceală. Nenorocirea 
încornoratului  se-mperechează cu frumusețea 


216 Umorul profesional al bufonilor cerea, între altele, ca aceştia 
să inventeze nume sonore pentru nişte înţelepţi inexistenţi, cărora 
le atribuiau maxime şi aforisme, fie auzite de la alţii, fie formulate 
de ei înşişi. Astfel bufonul imaginează un filosof numit Quinapalus 
care ar fi făcut comparaţia între nebunul care face pe deşteptul şi 
deşteptul care face pe nebunul. De fapt, aluzia lui Shakespeare se 
referă la cuvintele cronicarului Hall, care vorbind de sfârşitul tragic 
al lui Thomas Morus, decapitat din porunca regelui Henric a-l VIII- 
lea, se întreabă dacă Morus trebuie considerat un înţelept nebun 
sau un nebun înţelept. 

înfloritoare a femeii. Dacă domniţa a poruncit să fie 
daţi afară nebunii, repet că măria-sa trebuie 
alungată cea dintâi. 

Olivia: Pe tine, domnule, am poruncit să te dea 
afară. 

Bufonul: Eroare de gradul întâi! Slăvită doamnă, 
ca şi cum dacă un călugăr stă singur cuc, orice cuc 
poate fi călugăr; or, prin definiţie: comănacul nu-l 
face pe călugăr". E chestie de scufiţă: eu o port 
direct pe creier. Bună madonna, permiteţi-mi să-mi 
susţin  silogismul, cu concluzia  preconcepută: 
doamna e nebună. 

Olivia: Ai să reuşeşti? 

Bufonul: În chip genial, scumpă madonna. 

Olivia: Poftim: argumentează. 

Bufonul: Pentru asta trebuie mai întâi să vă 
spovedesc. Eşti gata să răspunzi, oiţa taichii? 

Olivia: Fie, domnule. Din lipsă de altă distracţie. 

Bufonul: Bună madonna’, de ce eşti cernită? 

Olivia: Bunule nebun, pentru că a murit fratele 
meu. 

Bufonul: Presupun că sufletul său a descins cu 
bine în căldările iadului, madonna!? 

Olivia: Ştiu că e-n ceruri, nebuniile. 

Bufonul: Acestea fiind premisele, te declar nebună 
de legat, pentru că porţi doliu după un om care 
petrece-n rai. Ridicaţi-o pe această nebună, 
domnilor! 


217 Zicală latină: Cucullus non facit monachum - „Comănacul nu 
poate face pe cineva călugăr”. 

218 ltalienism, madonna înseamnă „doamna mea”. Singura piesă 
a lui Shakespeare în care apare acest cuvânt este a 
douăsprezecea noapte şi singurul care îl foloseşte este bufonul 
Feste. 

Olivia: Ce ne facem cu nebunul ăsta, Malvolio? Nu- 
i chip să se-ndrepte? 

Malvolio: Are să se-ndrepte-n coşciug, doamnă. 
Şubrezenia vârstei, care-i încovoaie pe cei înţelepţi, 
pe nebuni îi îndreaptă. 

Bufonul: Să vă cocoşeze Dumnezeu cât mai 
curând, onorabile, ca să vă-ndrepte şubrezenia 
minţii. Sir Tobv n-ar paria c-aş fi eu vreun înţelept; 
dar sunt sigur că de prostia dumitale ar garanta cu 
amândouă mâinile. 

Olivia: Ce spui, Malvolio, de una ca asta? 

Malvolio: Mă mir că înălţimea-voastră se poate 
desfăta la glumele acestui obraznic neghiob. 
Deunăzi l-am văzut pus cu botul pe labe de un bufon 
care n-avea mai mult duh decât bolovanul de colo. 
Uitaţi-vă că l-am şi pus la respect. Când nu râdeţi şi 
nu-i întindeţi momeala, tace ca un peşte. Eu 
consider că persoanele bine care se amuză cu 
bufoneriile de-alde ăstora nu preţuiesc mai mult 
decât tichia lor. 

Olivia: Te preţuieşti prea mult, Malvolio, şi sunt 
încredinţată că boala dumitale de stomac e de vină 
că ţi-ai pierdut gustul de viaţă şi nimic nu te amuză. 
Când ai o inimă caldă şi o conştiinţă curată, buna 
dispoziţie vine de la sine şi nu iei drept ghiulea de 
tun o săgeată de vânat vrăbii“'”. N-au de ce să te 
scandalizeze libertăţile pe care şi le ia nebunul, aşa-i 
datina; numai omul care s-a deprins să-i tot 
cenzureze pe ceilalţi află ascunzişuri în orice glumă. 


219 Săgeţile pentru vânat păsări mici aveau vârful turtit şi lat spre 
a omori păsările prin lovire, fără a le strica penele, care altfel s-ar 
păta de sângele curs din rană. 

Bufonul: Mercur” să-ţi dăruiască harul vorbelor 
cu tâlc, domniţă, că bine i-ai apărat pe nebuni. 

(Intră Maria.) 

Maria: Doamnă, aşteaptă la poartă un tânăr 
gentleman care doreşte să vă vorbească. 

Olivia: Din partea, ducelui Orsino, de bună seamă! 

Maria: Nu ştiu, doamnă. E un tânăr foarte 
prezentabil cu o suită mândră. 

Olivia: Şi cine-l opreşte să intre? 

Maria: Sir Toby, doamnă, unchiul dumneavoastră. 

Olivia: Vai, scoate-l de-acolo, că cine ştie ce prostii 
e-n stare să-ndruge. Să-i fie ruşine! 

(Maria iese.) 

Du-te, Malvolio, şi dumneata. Dacă vine din partea 
ducelui, spune-i că nu mă simt bine, că nu sunt 
acasă, spune-i orice, dar să nu mă mai plictisească. 

(Malvolio iese.) 

Vezi, nebunule, că prostiile tale nu mai au haz? 
Te-ai învechit, nebunule! 

Bufonul: Nu-mi pare rău fiindcă tu ai pledat atât 
de bine pentru tagma noastră, încât mă bate gândul 
să cred că asta-i meseria pe care i-ai hărăzit-o fiului 
tău - o, de i-ar pune Jupiter””! destul duh sub scufiţă! 
- pentru că sângele apă nu se face, iar un 
reprezentant al familiei s-a şi prezentat la apel. 

(Intră sir Toby.) 

Olivia: Doamne, ce-mi văd ochii? De-abia se ţine 
pe picioare... Cine-i la poartă, unchiule? 


220 Mercur, zeul comerţului şi curierul zoilor era printre altele şi 
zeul minciunii. 

221 Invocarea zeului lupiter este foarte frecventă în Piesele lui 
Shakespeare deoarece, pe lângă numeroase alte atribute ale sale, 
el era zeul care, în ultimă instanţă, hotăra asupra mersului tuturor 
treburilor omeneşti. 

Sir Toby: Un domn. 

Olivia: Ce fel de domn? 

Sir Toby: Domnul de la poartă... Hâc, ciuma să le 
ia de scrumbii murate. la te uită: noroc, prostovane! 

Bufonul: Asemenea, Sir Toby. 

Olivia: Bine, unchiule, de cu dimineaţă te prezinţi 
în starea asta de ebrietate? 

Sir Toby: Fiecare cu sobrietatea lui! La poartă e un 
ăla, o persoană. 

Olivia: Bine, dar cine-i? 

Sir Toby: După mine poate să fie oricine; tot un 
drac. De nimeni nu mi-e frică, de nimeni nu depind. 

(lese.) 

Olivia: Cu ce seamănă un om beat, nebunule? 

Bufonul: Poate să semene cu un înecat, cu un 
prost, sau cu un nebun ca mine. Dacă bea numai o 
măsură, e un prost; dacă bea două e nebun, dacă 
bea fără măsură se îneacă şi moare, adică e beat 
mort. 

Olivia: Atunci cheamă notarul să înregistreze 
moartea unchiului meu. Du-te şi vezi ce e cu el. 

Bufonul: E abia în faza a doua, doamnă. Aşa că 
nebunul dă fuga la nebun să nu facă vreo nebunie. 

(lese. Reintră Malvolio.) 

Malvolio: Doamnă, acel tânăr jură că nu se lasă 
până nu vă vorbeşte. l-am spus că sunteţi bolnavă şi 
zice că ştie şi că de aceea şi vrea să vă vorbească; i- 
am spus că dormiți şi pare să aibă clarviziuni şi în 
această privinţă şi-i dă zor nainte cu vorbitul. Ce-i 
mai pot spune, doamnă? Că este imperturbabil şi 
mă prinde cu minciuna. 

Olivia: Spune-i că nu vreau să vorbesc cu el. 

Malvolio: Şi pe-asta i-am spus-o, şi ce credeţi că a 

răspuns? Că e dispus s-aştepte oricât, ca stâlpul 
şerifului““*, şi o să proptească o bancă, până vă veţi 
răzgândi şi tot are să vă vorbească. 

Olivia: Ce fel de om e el? 

Malvolio: De felul lui? E om. 

Olivia: Dar cum arată? 

Malvolio: Arată în toate felurile că trebuie să vă 
vorbească. 

Olivia: Cum se prezintă, ce vârstă are? 

Malvolio: Prea june ca să-i zic bărbat, dar, ca să-i 
zic băieţel, ar fi totuşi prea vârstnic: o păstaie cu 
bobul încă crud; nici prea-prea, nici foarte-foarte. Se 
prezintă, ce-i drept, binişor, dar vorbeşte ţâfnos de 
parcă numai alaltăieri l-ar fi înţărcat maică-sa. 

Olivia: Lăsaţi-l să intre. Cheam-o pe camerista 
mea. 

Malvolio: Cameristo, te cheamă doamna. 

(Reintră Maria.) 

Olivia: 

Dă-mi voalul, haide, pune-mi-l pe faţă. 
să-l ascultăm pe solul lui Orsino. 

(Intră Viola cu suita.) 

Viola: Care este preacinstita stăpână a casei? 

Olivia: Vorbeşte cu mine; îţi voi răspunde eu în 
numele ei. Ce pofteşti? 

Viola: Aleasă, radioasă şi fără de pereche 
frumuseţe, spune-mi dacă eşti doamna casei 
acesteia, pentru că ochii mei n-au cunoscut-o 
vreodată; aş vrea ca vorbirea mea să i se adreseze 


222 Aluzia lui Malvolio se referă la practica de a aşeza un stâlp 
sculptat şi ornamentat în faţa casei demnitarilor administrativi 
arătând funcţia pe care o deţineau. Pe stâlpul şerifului se fixau pe 
un panou proclamaţiile regelui şi toate actele publice. 

ei, fiindcă i-am pregătit o cuvântare distinsă, care 
mi-a luat mult timp să învăţ a i-o spune cum se 
cuvine. Frumuseţilor, nu mă priviţi cu atâta semeţie! 
Din fire sunt sfios, şi, la cel mai mic râs sau gest de 
batjocură, mă pierd de tot. 

Olivia: De unde veniţi, domnule? 

Viola: Răspunsul la întrebarea dumneavoastră nu 
se află în rolul pe care l-am învăţat şi alta decât rolul 
meu nu ştiu. Preagingaşă doamnă, aveţi bunătatea 
să-mi spuneţi dacă dumneavoastră sunteţi stăpâna, 
ca să-mi pornesc discursul? 

Olivia: Nu cumva eşti comediant? 

Viola: Nu, pe ce-am mai sfânt. Şi totuşi, pe 
ghearele celui viclean, nu sunt ce vreau să par a fi. 
Eşti stăpâna casei? 

Olivia: Dacă nu-mi sunt mie însămi uzurpatoarea, 
da. 

Viola: Atunci eşti negreşit; şi chiar pe nedrept ţi-ai 
uzurpat dreptul de a dărui ce-ţi aparţine, 
schimbându-l în datoria de a păstra ceea ce trebuie 
să dăruieşti. Dar acestea nu ţin de însărcinarea 
mea; o să continui cu laudele, apoi o să trec la 
miezul soliei. 

Olivia: Treci la ceea ce e important în ea; lasă 
laudele. 

Viola: Vai, şi erau atât de poetic aduse din condei, 
că mi-am bătut capul îngrozitor până când le-am 
învăţat pe de rost. 

Olivia: Însemnează că era nesinceră. Să trecem. 
Mi s-a raportat că făceai o larmă asurzitoare la 
poartă şi nu te-am primit decât ca să văd cum arăţi, 
nu ca să-mi ţii discursuri. Dacă ai ceva cuminte de 
spus, fii scurt şi te ascult. Dacă nu, pleacă. Nu sunt 

dispusă să mi se recite neghiobii. 

Maria: Domnule, cu alte cuvinte, pânzele pălăriei 
sus şi busola pe liber. 

Viola: Mai domol, căpitane. Am de gând să mai 
zăbovesc prin portul ăsta. Stimată doamnă, potoliţi- 
vă uriaşul?™ că se dă la mine. 

Olivia: Spune-mi odată ce pofteşti. 

Viola: Sunt purtătorul unei solii. 

Olivia: Se vede treaba că urâte lucruri ai de spus 
dacă dai atât ocol. Hai, glăsuieşte. 

Viola: Vorbele mele sunt dedicate în exclusivitate 
auzului dumneavoastră. Nu vin nici cu ultimatumuri 
de război, nici cu declaraţii de supunere. Port în 
mâna aceasta o ramură de măslin şi fiecare cuvânt 
rostit de mine e plin de binefacerile păcii. 

Olivia: Ne-ai cam luat pe nepusă masă. Cine eşti şi 
ce vrei? 

Viola: V-am luat întocmai cum am fost luat şi eu. 
Cine sunt şi ce vreau cu tot dinadinsul e ca tainele 
de nepătruns ale fecioriei. Pentru auzul tău poate fi 
ecoul însuşi al neprihănirii, un lucru care în urechile 
altuia ar suna ca o profanare. 

Olivia: Bine. Lăsaţi-ne singuri. Să ascultăm ecoul 
neprihănirii. 

(les Maria şi suita.) 

Ei, acum, dragă domnule, recită-ţi textul. 

Viola: Preaiubită doamnă... 

Olivia: lată un început promiţător, care dă loc mai 
multor ipoteze. Din partea cui vine? 

Viola: Provine din fundul inimii lui Orsino. 

Olivia: Din care sertăraş anume? 

Viola: Ca să răspund după întrebare, din 


223 În povestirile medievale femeile nobile erau păzite de uriaşi. 

sertăraşul numărul unu. 

Olivia: Îi cunosc conţinutul. E plin de jurăminte 
mincinoase. Altceva mai vrei? 

Viola: Scumpă doamnă, îngăduiţi-mi să vă privesc 
ochii. 

Olivia: Stăpânul dumitale te-a însărcinat să duci 
tratative cu ochii mei? Ţi-ai depăşit atribuţiile şi ieşi 
din rol. Dar vom trage, totuşi, cortina, măcar cât să 
vezi decorul. 

(Se dezvăluie.) 

Reprezintă un portret recent. E bine pictat? 

Viola: Foarte bine, dacă pictorul e Dumnezeu”. 

Olivia: Da, şi-e lucrat astfel ca să reziste asalturilor 
vântului şi vremii. 

Viola: 

Într-adevăr, numai paleta firii 
Ar fi putut îngemăna astfel, 

Cu-o mână sigură şi pricepută, 
Roşul cu albul pur. Preamândră doamnă, 
O crimă neiertată săvârşiţi, 
Ducând o capodoperă spre moarte, 
Fără-a-i lăsa un seamăn viu pe lume””. 


224 Viola se referă la practica timpului conform căreia femeile îşi 
vopseau faţa într-un mod exagerat, fapt criticat de mai mulţi 
scriitori contemporani cu Shakespeare, precum şi de acesta din 
urmă, (cf. Hamlet, act. V, sc. 1). 

225 Ideea că atât femeile cât şi bărbaţii trebuie să se căsătorească 
şi să păstreze printre oameni, prin copiii lor, frumuseţea pe care 
au avut-o ei apare frecvent în opera poeţilor elisabetani. 
Shakespeare tratează această temă în diferite metafore în 
Sonetele 1-17. În Sonetul al 11-lea apare de altfel acelaşi cuvânt 
copy, în sintagma nor let that copy die. („nici să nu laşi să piară 
acea copie” [a frumuseţii] [pe care o reprezinţi]), care apare şi în 
replica Violei: „... And leave the wrld no copy.” [... şi [murind] să 
nu laşi lumii o copie ata”). 

Olivia: O, domnule, nu sunt atât de crudă; voi lăsa 
un inventar exact al farmecelor mele, articol cu 
articol, etichetat întocmai în testament: întâi, două 
buze destul de rumene; doi: doi ochi verzi cu 
pleoape anexe; trei: o bărbie... Şi-aşa mai încolo. Ai 
venit cumva să le evaluezi? 
Viola: 
Acuma văd cum eşti, da: eşti trufaşă, 
Dar diavolul?” de-ai fi, eşti tot frumoasă, 
Stăpânul meu din ochi de drag te pierde 
Şi dragostea lui trebui răsplătită 
Chiar dac-ai fi pe lume fără seamăn. 
Olivia: 
Cum mă iubeşte? 
Viola: 
Ca la sfânta cadră 
În adoraţie plânge şi se roagă 
Şi parcă uraganele dau iama 
Prin sufletu-i răpus de-un greu pojar. 
Olivia: 
Dar dânsul ştie doar că nu-l iubesc, 
Îmi spun că e un suflet nobil, mare, 
Un om bogat, impunător şi tânăr, 
Stimat de toţi, viteaz şi învăţat. 
Distins şi bine cumpănit la trup. 
Dar dacă nu-l iubesc? Putea s-o ştie. 
Viola: 
Eu de te-aş fi-ndrăgit cu dorul lui 
Şi-aceeaşi flacără ar arde-n mine, 


226 Aluzie la faptul că în conformitate cu legenda biblică Lucifer 
era deosebit de frumos în vremea când se afla în cer, înainte de a 
se răscula, din îngâmfare, împotriva lui Dumnezeu şi a fi apoi 
alungat în iad, ca pedeapsă. 

N-aş fi putut pricepe ce nu vrei. 
Olivia: 
Şi-atunci, ce-ai fi făcut în locul lui? 
Viola: 
Mi-aş fi făcut la poarta casei tale 
Colibă de răchită, aşteptând 
Ca sufletul să-mi trag, privind spre tine! 
Sfâşietoare cântece de dor 
Ţi-aş fi trimis prin nopţile tăcerii, 
Şi numele ţi-aş fi strigat pe dealuri, 
Cu ele-odată să te chem: Olivia! 
Şi tot ce mişcă pe pământ şi-n aer 
Nu ti-ar fi dat răgaz ca să mă uiţi. 
Olivia: 
Cam multe-ai fi putut să faci; ia spune-mi, 
De ce neam eşti? 
Viola: 
Mai bun decât norocu-mi, 
Dar nu mă plâng de stare, nici de rang. 
Olivia: 
Întoarce-te la domnul tău şi spune-i 
Că-i zbuciumu-n zadar. Că nu-l iubesc. 
Şi că pe drumuri geaba te mai poartă. 
Ori vin să-mi spui că nu e supărat. 
La revedere. Ţine, pentru trudă. 
Viola: 
Eu nu-s tocmit pe bani, păstrează-ţi punga! 
Nu eu duc lipsă de răsplăţi, ci dânsul, 
De piatră fie-i inima acelui 
Pe care vei ajunge să-l iubeşti; 
lar patima ce te va mistui 
Tot de-un dispreţ la fel să se izbească. 
Adio, rea făptură îngerească! 

(lese.) 
Olivia: 
„De ce neam eşti?” „Mai bun decât norocu-mi, 
Dar nu mă plâng de stare, nici de rang”... 
Deci de neam bun, precum am bănuit. 
Vorbirea, chipul, boiul tău şi duhul 
Cât cinci blazoane fac. Inimă, stai... 
Dar dacă el era stăpânul! Oare? 
Atât de iute se ia boala asta? 
Desăvârşirea lui, amar de dulce, 
Simt cum se furişează-n ochii mei. 
Acum, ce-o fi să fie! Hei, Malvolio! 
(Reintră Malvolio.) 
Malvolio: 
Aici sunt, doamnă, gata la poruncă. 
Olivia: 
Dă fuga după tânărul obraznic?” 
Trimisul ducelui. Mi-a dăruit 
Acest inel. Să-i spui că nu-l primesc 
Şi să nu-ncerce-a-şi amăgi stăpânul 
Cu vagi nădejdi. Eu nu-s de nasul lui. 
lar dacă mai doreşte explicaţii, 
Pe tânăr să-l trimită de îndată... 
Grăbeşte-te, Malvolio. 
Malvolio: 
Da, stăpână! 
(lese.) 
Olivia: 
227 De fapt, Viola nu este un băieţandru-paj la curtea lui Orsino. 
Poziţia ei este de rang egal cu a lui Valentine şi Curio, - gentilomi 
în serviciul ducelui, - ceea ce explică şi faptul că Olivia se 
îndrăgosteşte de gentilomul Cesario, căruia ducele îi dă o 


însărcinare atât de delicată şi de mare încredere, ca aceea de a-i 
câştiga dragostea contesei. 

Prin nori mă simt plutind şi simt o teamă 
Că m-am scrintit puţin. Un dor mă cheamă, 
Dar numai soarta ştie-n care parte. 
De-acum, ce mi-a fost scris să mi se-arate! 
(lese.) 


Actul Il 
Scena 1 


La ţărmul mării. 
Intră Antonio şi Sebastian. 


Antonio: Nu vrei să mai rămân? Şi nici nu vrei să 
te-nsoţesc? 

Sebastian: Nu-ţi fie cu supărare, mai bine nu. 
Asupră-mi stelele pălesc a piază-rea; ursita mea 
haină ar putea să-ţi înrăiască destinul; de aceea tare 
te rog, lasă-mă să-mi port singur nenorocul. Rău ți- 
aş răsplăti prietenia de te-aş face părtaş la nenoroc. 

Antonio: Încalte spune-mi încotro te-ndrepţi. 

Sebastian: Mai bine nu, prietene: ţinta călătoriei 
mele e o trăsnaie. Dar văd în dumneata atâta 
minunată delicateţe de a nu voi să-mi smulgi o taină 
pe care ţin s-o păstrez; şi-aceasta mă sileşte să mă 
destăinuiesc. Află, dar, Antonio, că mă numesc 
Sebastian, şi nu Roderigo, aşa cum am spus. Tatăl 
meu era acel Sebastian din Messaline?** de care ai 


228 Localitate imaginată de Shakespeare, deşi unii comentatori 

auzit de bună seamă, în urma lui am rămas eu şi 
sora mea, născuţi într-un acelaşi ceas: de-ar fi vrut 
cerul, tot laolaltă ne-am fi găsit sfârşitul! Dar 
dumneata, prietene, te-ai pus de-a curmezişul; căci 
sora mea s-a înecat un ceas mai înainte ca 
dumneata să mă smulgi valurilor. 

Antonio: Preaurgisită zi! Cum era fata? 

Sebastian: Prietene, o tânără pe care mulţi o 
socoteau  preafrumoasă, deşi se spune că-mi 
semăna întocmai. Cu toate că n-aş vrea să dau în 
totul crezare acestei păreri, măcar atât am 
îndrăzneala să susţin: avea un suflet pe care până şi 
invidia nu-l putea numi altfel decât gingaş. S-a 
înecat, prietene, în adâncimea amară a apei, dar 
amintirea ei o-nec eu iarăşi parcă într-o şi mai 
adâncă amărăciune. 

Antonio: Îţi cer iertare pentru neizbutita găzduire 
ce ţi-am dat. 

Sebastian: O, bunule Antonio! Pe mine să mă ierţi 
de cât te-am stingherit. 

Antonio: De nu vrei să jigneşti dragostea ce-ţi 
port, lasă-mă să-ţi slujesc. 

Sebastian: De nu vrei să desfaci tot ce-ai făcut, să 
dai pierzaniei pe cel ce l-ai salvat, aşa ceva să nu-ți 
doreşti. Rămâi cu bine: mi-e inima plină de 
recunoştinţă; şi-atâta încă semăn cu maică-mea, 
încât la cel mai mic prilej ochii mei sunt gata să mă 
trădeze. Mă-ndrept spre curtea contelui Orsino. 
Rămâi cu bine. 


consideră că ne aflăm în faţa unei greşeli comise de copistul care 
a transcris manuscrisul dramaturgului. Astfel Messaline ar trebui, 
spun aceştia, să fie de fapt Mity/lene, un alt nume dat insulei 
Lesbos din nord-estul Mării Egee. 

(lese.) 
Antonio: 
Toţi zeii buni să te-nsoţească-n drum! 
Am mulţi duşmani la curtea lui Orsino; 
Altfel, curând te-aş căuta acolo. 
Dar vină ce-o veni, mi-eşti drag şi-s gata 
să-nfrunt primejdia, merg cu tine-o dată. 
(lese.) 


Scena 2 


O stradă. 
Intră Viola; Malvolio o urmează. 


Malvolio: N-ai fost dumneata adineauri la contesa 
Olivia? 

Viola: Ba da, domnule, e drept că nu m-am prea 
grăbit să mă-ndepărtez. 

Malvolio: Vi se înapoiază acest inel, domnule: m- 
aţi fi putut scuti de alergătură, luându-vi-l singur. 
Domnia-sa mai adaugă că pe deasupra îl poţi pune 
pe stăpânul dumitale în situaţia disperată de a 
pricepe că dânsa nu-i de nasul lui. Şi încă ceva, să 
nu vă mai prindă că mai veniţi pe la dânsa, în afară 
de cazul că vă întoarceţi să-i povestiţi cum a primit 
dânsul chestiunea. Vârâţi-vă bine asta-n cap; 
obiectul se restituie. 

Viola: Nu ştiu; dar dacă mi l-a luat, nu-l iau. 

Malvolio: Ascultă, domnule, i l-ai aruncat cu 
neobrăzare la picioare şi ea ţi-l aruncă la fel, 
îndărăt: dacă valorează cât să te-apleci să-l culegi 

de pe jos, poftim, ridică-l, iar de nu, să fie al cui l-o 
lua. 
(lese.) 
Viola: 
l-am dat eu vreun inel? Ce vrea să-nsemne? 
Te pomeneşti că i-am plăcut, ferească! 
Da, da, se cam uita la mine galeş; 
De-atât privit, s-a şi-ncurcat la vorbă. 
S-a-ndrăgostit, iar patima-i, şireată, 
Acest inel mi l-a trimis ca semn. 
Nu-i al stăpânului, o ştiu prea bine. 
Eu sunt alesul. Biata, dac-ar şti, 
Mai bine s-ar fi-ndrăgostit de-un vis. 
În orice deghizare, gândul rău 
Îşi face mendrele cu dibăcie. 
E ca de ceară inima femeii, 
Ce-ntipăreşte-n ea, prea lesne, chipul 
Cel mincinos. Aşa ni-i firea, slabă, 
Şi vina nu-i a noastră, ci a ei. 
Ce-i de făcut acum? Stăpânul meu 
E-ndrăgostit de ea, iar eu, un monstru, 
Mă prăpădesc de dragul lui, în timp ce 
Ea, amăgită, moare după mine. 
Ce-are să iasă? Cât mai sunt bărbat 
Va trebui la dânsul să renunţ, 
Dar cum sunt doar femeie, vai, Olivia, 
Câte suspine-am să-ţi prilejuiesc! 
O, timp! Le-am încurcat ca niciodată, 
Descurcă-le, să ies basma curată! 
(lese.) 


Scena 3 


~ 351 ~ 


Opere Complete Volumul 5 
O încăpere în casa Oliviei. 
Intră sir Toby Belch şi sir Andrew AguecheeKk. 


Sir Toby: Apropie-te, sir Andrew! Dacă nu te culci 
pân’ la ziuă, înseamnă că eşti sculat cu noaptea-n 
cap şi cunoşti vorba aia: cine se scoală de 
dimineaţă... diluculo surgere”. 

Sir Andrew: Nu, nu cunosc, cunosc una şi bună, că 
cine se scoală târziu târziu se şi scoală. 

Sir Toby: Fals, nimic nu-i mai rău ca o jumătate de 
adevăr, adică da, o jumătate de cană în loc de una 
plină. Dacă eşti neculcat până dis-de-dimineaţă şi 
abia atunci te duci la culcare, însemnează că te-ai 
culcat devreme, pentru că cel care se scoală atunci 
zice că s-a sculat devreme. S-o luăm de la origine: 
viaţa se compune din patru elemente”, este? 

Sir Andrew: Este, după unii. Părerea mea este că 
cele patru sunt numai două: băutura şi mâncarea. 

Sir Toby: Eşti un savant şi mă-nchin. Să vină 
băutura şi mâncarea! Mariano! Hei, bărdaca cu vin! 

(Intră bufonul.) 

Sir Andrew: la te uită, nebunu-n persoană, pe 
cinstea mea! 

Bufonul: Suflete rătăcite, în peregrinările voastre 


229 Sir Toby se referă la dictonul latin: Diluculo surgere 
saluberrimum est („a te scula devreme este un lucru foarte 
priincios sănătăţii”). Cum acest dicton era foarte bine cunoscut în 
acea vreme, faptul că Sir Andrew declară că nu-l cunoaşte arată 
totala sa lipsă de cultură, contrazicând astfel laudele pe care i le 
aducea într-o scenă precedentă Sir Toby. 

230 Cele patru elemente din care se presupune că este constituită 
fiinţa omenească erau: focul, aerul, apa şi pământul, reprezentate 
în corpul omenesc de „omorurile”; mânie (focul), sânge (aerul), 
sânge rece (apa) şi melancolie (pământul), (v. şi nota 75, /uliu 
Cezar). 

n-aţi văzut cumva firma hanului „La trei măgari”? ^t 
Ce admirabil cor de familie! 

Sir Toby: Bravo, măgarule. Vino la cor. 

Sir Andrew: Pe cinstea mea, mă-nnebunesc după 
timbrul nebunului. Aş da patruzeci de şilingi, ca 
nimic, să am un glas ca acesta, şi un picior ca al lui. 
Aseară ai fost într-o formă nebună cu 
Pigrogromitus”* acela şi cu Vapianii lui; zi aşa, zor- 
nevoie să treacă linia echinocţiului lui Queubus. 
Nemaipomenit, zău! Ce-ţi face jumătatea? [i-am 
trimis o jumătate de şiling să i-l faci cadou; ai primit- 
0? 

Bufonul: Am introdus gratificaţia la locul ştiut, mai 
nainte ca s-o miroasă ogarul de Malvolio, adică am 
măritat-o pe nişte halbe gulerate de la taverna de 
sub nobila firmă a vitejilor mirmidoni””. 

Sir Andrew: Formidabil! Asta zic şi cu întorsătură 
de limbă. Nebunule, eşti o nebunie, nu alta! Acum, o 
cântare. 

Sir Toby: Nu face nazuri! Ţine o jumătate de şiling 
şi dă-i drumul la program! 

Sir Andrew: Şi de la mine, altă jumătate. Când un 
cavaler dă o jum... 

Bufonul: Vreţi un cântec de inimă albastră, sau 


231 O firmă obişnuită la uşa hanurilor din acea vreme reprezenta 
două capete de lemn sub care se putea citi: „Noi trei nebuni”, 
vrând să însemne: trei împreună cu cititorul inscripţiei. 
232 Pigrogromitus, Vapiani, Queubus sunt nume extravagante 
inventate de Shakespeare imitând invențiile asemănătoare din 
opera lui Rabelais, (v. şi nota 22 şi Cum vă place nota 33). 

Bufonul reuşeşte să câştige admiraţia lui Sir Andrew pentru 
cultura falsă pe care o etalează. 
233 Mirmidonii alcătuiau poporul peste care domnea Ahile. Ei 
locuiau în Tessalia (Grecia) şi erau războinici vestiți, distingându-se 
ca atare împreună cu regele lor în războiul împotriva Troiei. 

unul de petrecere? 
Sir Toby: Un cântec de amor şi de inimă albastră. 
Sir Andrew: Da, da; să fim serioşi: de lucruri 
serioase îmi arde mie? 
Bufonul (cântă): 
„Iubire, unde eşti plecată?" 
Eu cânt să mi te-oprească-ndată 
Al notelor şuvoi. 
Să ne-ntâlnim ca mai nainte 
ŞI să te strâng la piept fierbinte, 
Căci sunt băiat de soi.” 
Sir Andrew: Pe cinstea mea, formidabil!... 
Sir Toby: Bravo, bravissimo! 
Bufonul (cântă): 
„lubirea e un ce, pe care 
Azi vrea să-l aibă fiecare, 
Spumos ca vinu-n cupe, 
Sărută-ți iute, deci, frumoasa: 
Iubirea este ca mătuşa: 
O porți, n-o porți, se rupe... 
Sir Andrew: Ah, ce voce formidabilă, ca o albină 
când face miere, pe cinstea mea. 
Sir Toby: Şi cu lipici. 
Sir Andrew: Dulce şi lipicioasă, chiar aşa. 
Sir Toby: Când o sloboade pe nas e şi mai 
lipicioasă. Face să-l pupi în nas. Hai să cântăm şi să 


7 


234 Majoritatea comentatorilor operei lui Shakespeare sunt de 
acord să considere cuvintele acestui cântec ca aparţinând lui 
Shakespeare deşi nu ar fi exclusă nici preluarea vreunei vechi 
balade populare şi introducerea ei în piesă, după cum procedau 
deseori şi alţi dramaturgi ai vremii. Interesul publicului spectator 
pentru aceste balade dovedeşte, după părerea comentatorilor, că 
englezii apreciau în mod deosebit creaţiile muzicale populare în 
vremea lui Shakespeare. 

jucăm „Dumnezeu învârteşte roata”. Am o idee, să 
urlăm până trezim bufniţele şi să sculăm morţii din 
somnul lor veşnic. Le-o facem? 

Sir Andrew: Suflete, dacă mă iubeşti! Vreau să fac 
pe câinele care cântă la lună. 

Bufonul: Să mori, domnule, eu am auzit câini care 
cântă ca oamenii. 

Sir Andrew: Şi eu, şi eu. Să cântăm „Tu, potaie!” 

Bufonul: Nu, „Taci, potaie!” Aşa-i titlul; nu m-am 
adresat dumneavoastră, cavalere. 

Sir Andrew: Nu face nimic, norocul tău că nu-i 
prima oară că mi se spune aşa. Dă-i drumul, 
nebune. Aşa, începe: „Taci!”... 

Bufonul: Să încep, sau să tac, care din două? 

Sir Andrew: Asta cam aşa e, pe cinstea mea! 
Începe! 

(Încep un cântec cu refrenul „Taci potaie!”** Intră 
Maria.) 

Maria: Ce-s miorlăiturile şi hărmălaia asta aicea? 
Să-mi spuneţi mie cuţu dacă doamna nu l-o chema 
pe Malvolio să vă dea pe uşă-afară! 

Sir Toby: Nicio uşă! Doamna e o preacuvioasă uşă 
de biserică, la care bat tot felul de persoane- 
nsemnate. Şi Malvolio. Şi cavalerul aici prezent. 
„Suntem trei veseli cavaleri”!... lar eu sunt sânge 
din sângele ei. Pe mine să nu-ncerce dumnealui să 
mă ia la goană, că eu sunt şi mai bun gonaci. Şeau', 
pe el! 

(Cântă pe refrenul cântecului câinilor): 

„Era unul în Babilon, ham, ham, ham!” 


235 Muzica acestui cântec, păstrată într-o carte veche, a fost 
descoperită în Biblioteca lui British Museum din Londra, la 
începutul acestui secol. 

Bufonul: Să mă trăsnească! Dar cavalerul e azi 
într-o formă turbată! 

Sir Andrew: Da,-ntr-o formă formidabilă. Aşa e el 
când e dispus, şi eu la fel. Suntem plini de graţie, 
dar eu am mai multă naturalete. 

Sir Toby (cântă): 

„ȘI s-a trezit pe la Ispas, pas, pas, 
Că n-are ce vâri sub nas, nas, nas.” 

Maria: Pentru numele lui Dumnezeu, tăceţi! 

(Intră Malvolio.) 

Malvolio: Aţi turbat, onorabililor, sau ce-aveţi? Nu 
mai aveţi bun-simţ şi bună-cuviinţă? V-aţi apucat să 
faceţi pe tinichigiii-“” în puterea nopţii? Credeţi că 
palatul acesta e o tavernă, că răcniţi ca birjarii, fără 
pic de ureche muzicală şi de pudoare? Nu aveţi 
niciun respect faţă de lumea, timpul şi spaţiul în 
care vă aflaţi? 

Sir Toby: Totul se respectă, conform timpului şi 
spaţiului, domnule. Nu poţi evoca Babilonul fără 
babilonie. Am zis! Du-te şi te spânzură împăcat! 

Malvolio: Sir Toby, să vorbim fără menajamente. 
Stăpâna m-a împuternicit să-ţi aduc la cunoştinţă că 
a consimţit să te adăpostească, în calitate de rudă, 
dar că nu poate fi de acord să vă mai tolereze 
această conduită dezordonată. Dacă vă îndreptaţi, e 
dispusă să vă fie şi pe mai departe binevoitoare, 
dar, dacă nu, aşteaptă să vă luaţi singur bun 
rămasul, ca să nu vă zică ea drum bun! 

Sir Toby: 

Adio, trebuie să plec. 

Malvolio: Sir Toby! 

Bufonul: 


236 Tinichigiii erau vestiți ca mari băutori şi vorbăreţi. 

Ţi-am citit în ochi deodată 

Că ţi-e clipa numărată. 
Malvolio: E nemaipomenit! 
Sir Toby: Eu n-am să crăp niciodată. 
Bufonul: Aici, sir Toby, minţi de-ngheţi apele! 
Malvolio: N-am ce spune, sunteţi şi politicoşi! 
Sir Toby: 

Să-i spun, dragă, să se care? 


Bufonul: 
Dacă crezi că eşti mai tare... 
Sir Toby: 
Să-l ating şi peste bilă? 
Bufonul: 


Oh, da, da, dar mai cu milă! 

Sir Toby: Domnule, explodez în timp şi spaţiu! Ce 
pofteşti, neicuşorule? Ce mi-eşti tu, bre, mai mult 
decât un slugoi? Şi crezi că, dacă tu mănânci de 
post, s-a isprăvit cu cozonacii şi berea?” 

Bufonul: Aşa e, pe legea mea! Şi ghimbirul - e 
plăcut să-l simţi pe cerul gurii! 

Sir Toby: Întocmai!... În consecinţă, venerabile, 
aveţi bunătatea să vă lustruiţi mai bine lanţul de la 
gât”! şi vedeţi-vă de treabă. Vine vinul ăla, Maria? 

Malvolio: Madam Mary, dacă ţii la favoarea 
doamnei, te rog, nu care cumva să-ncurajezi o 


237 Expresia „cozonaci şi bere” devenise proverbială şi însemna 
„petrecere”. La sărbători şi zilele diferiților sfinţi se consumau un 
fel de cozonaci şi se bea multă bere. Ca un reprezentant, mai mult 
sau mai puţin, al puritanilor, Malvolio nu poate decât să dezaprobe 
comportarea lui Sir Toby. 

238 Intendenţii purtau în jurul gâtului un lanţ care le atârna pe 
piept şi constituia semnul distinctiv al funcţiei lor de şefi ai 
servitorilor. Pentru a-şi păstra luciul, lanţurile se frecau cu miez de 

asemenea purtare. Jur pe această mână că-i voi 
turna-n urechi stăpânei tot ce se-ntâmplă aici! 

(lese.) 

Maria: Să-ţi crească urechile! 

Sir Andrew: Ce-ar fi să-l provocăm la duel şi să nu 
ne ducem, ca să-l lăsăm cu buzele umflate? Ar fi ca 
şi cum ai mânca când ţi-e sete şi-ai bea când ti-i 
foame. 

Sir Toby: Aşa să-i faci, cavalere. Mă pun să-i scriu 
imediat o provocare în toată regula, în care îi 
comunic prin viu grai indignarea dumitale. 

Maria: lubite Sir Toby, pentru astă-seară, cred, e 
de ajuns. De când a fost aici curierul contelui, 
stăpâna nu mai e în apele ei. Cât despre domnul 
Malvolio, am eu ac de cojocul lui; dacă n-am să-l 
pun să se perpelească şi singur să se facă de râsul 
lumii, să n-ajung să-mi mai aleg singură culcuşul! 
Lăsaţi-l pe mâna mea! 

Sir Toby: Să nu-l laşi şi să ne povesteşti de-a fir-ă- 
păr. Îl ai cu ceva la mână? 

Maria: Dumnealui îmi face mie pe puritanul! 

Sir Andrew: Face şi el ce poate, potaia; o să-i trag 
o bătaie. 

Sir Toby: Ce-are-a face, cavalere, puritanul cu 
potaia şi cu bătaia? Cum devine? 

Sir Andrew: Devine că e de vină. 

Maria: Face pe evlaviosul şi de-al dracului ce e, 
strică cheful tuturor; un măgar împăunat, care se 
laudă că s-a născut învăţat şi vorbeşte păsăreşte, 
mândru că nu mai e nimenea ca el şi convins că 
moare lumea de dragul lui. Da, asta e: că-i destul 
să-l vadă o femeie şi-i cade cu tronc la inimă; 
cusurul ăsta o să ni-l dea la mână pe dumnealui, îi 

arăt eu! 

Sir Toby: Ce ai de gând să-i faci? 

Maria: Am să las anume, pe poteca pe unde trece 
el la grădină, o scrisorică de amor, în care să-i fie 
descrise, în cuvinte de laudă, mutra, culoarea bărbii, 
îmbrăcămintea, mersul, tot, aşa ca să se recunoască 
imediat. Eu imit scrisul doamnei atât de bine, că la 
prima vedere nu-l poţi deosebi de-al ei. 

Sir Toby: Bravos, am început să miros farsa! 

Sir Andrew: Da, parcă vine un miros de varză. 

Sir Toby: El o să creadă că i-a scris-o nepoată- 
mea, că e moartă după el. 

Maria: Acolo bat şi eu şaua. 

Sir Andrew: Să priceapă măgarul! l-am zis-o? 

Maria: Şi încă cum! 

Sir Andrew: Suntem formidabili. 

Maria: O să ne strâmbăm de râs. Cu doctoria asta 
vă promit că-l curarisim complet. Pe voi doi şi cu 
nebunul trei, vă postez ascunşi lângă locul unde-are 
să dea peste scrisoare, să vedeţi ce face. Ei, pentru 
astăzi ne-ajunge; la culcare şi visaţi la ziua de 
mâine. Noapte bună! 

(lese.) 

Sir Toby: Noapte bună, regină a amazoanelor””. 

Sir Andrew: E o fată bună, pe cinstea mea. 

Sir Toby: Bună şi caldă, ca o salteluţă, şi mă 
adoră, nu alta. Ce spui de-asta? 


239 Sir Toby o numeşte pe Maria „regina amazoanelor”, 
comparând-o astfel cu regina acestora, Penthesilea, învinsă şi 
ucisă de Ahile la asediul Troiei. Pe de o parte îşi exprimă admiraţia 
pentru iscusinţa Mariei, dar pe de altă parte o şi ridiculizează 
pentru statura ei mică şi prin urmare departe de statura atletică a 
Penthesileiei. O aluzie asemănătoare la statura Mariei apare şi în 
act. |, sc. 5, când Viola se referă la Maria numind-o „uriaş”. 

Sir Andrew: Şi pe mine m-a adorat odată cineva. 

Sir Toby: Să mergem la culcare, cavalere. Şi vezi 
de trimite după nişte parale. 

Sir Andrew: M-am curăţat Dacă nu mă-nsor 
repede cu nepoata dumitale, sunt în aer. 

Sir Toby: Mai caută, că n-ai dat de fund. Şi cu 
însurătoarea, las’ pe mine, cavalere! 

Sir Andrew: Atunci, zău, trimit. Dacă nu trimit, îţi 
dau voie să mă faci de două parale. 

Sir Toby: Atunci se schimbă chestia. E prea târziu 
ca să ne mai culcăm, adică prea devreme. Haidem 
să-i ardem un rubiniu. Cavalere, urmează-mă! 

(les.) 

Scena 4 


O încăpere în palatul ducelui. 
Intră ducele, Viola, Curio şi alții. 


Ducele: 
Puţină muzică. Salut, prieteni! 
Cezario, vreau cântarea de demult 
Pe care ne-a cântat-o-aseară. Parcă 
Imi potolise arşiţa mai blând 
Decât aceste muzici săltăreţe 
Ce-s azi la modă. Numai un refren. 
Curio: 
Cu voia înălţimii-voastre, omul 
Care-a cântat aseară nu-i de-ai noştri. 
Ducele: 
Cine-i? 
Curio: 
Feste, bufonul. Un nebun, 
Care la curtea tatălui Oliviei 

Îi veselea. Tot dă pe-aici târcoale. 
Ducele: 
Poruncă dă să-l cheme. Până-atunci, 
Instrumentiştii să repete aria. 
(lese Curio. Muzică.) 
Băiete, hai. De vei iubi cândva, 
lar dulcea suferință a iubirii 
Te va-ncerca, să-ţi aminteşti de mine. 
Ca orice-ndrăgostit, sunt nestatornic 
În toate, dar în dragoste constant. 
Ce spui de aria asta? 


Viola: 
Răscoleşte 
Lăcaşul unde dragostea tronează. 
Ducele: 
Vorbeşti ca ştiutorii, aş jura 
Că ochii tăi, deşi eşti încă fraged, 
Au zăbovit pe-un chip ce-ţi este drag. 
Aşa să fie? 
Viola: 
Poate, dacă vreţi. 
Ducele: 
Şi cum era? 
Viola: 
Vă semăna-ntru totul. 
Ducele: 
Preanaltă pentru tine. Câţi ani are? 
Viola: 
Cam ca măria-ta. 
Ducele: 


E prea bătrână 
Când o femeie-alege un bărbat 
Mai vârstnic decât ea, se potriveşte, 

Căci îi păstrează inima mai bine“; 
Oricât ne-am lăudat statornicia, 
Noi suntem tare schimbători, băiete, 
Şi pururea la pândă, iar simţirea 
Se-aprinde şi se stinge-n noi mai iute 
Decât în inima femeilor. 
Viola: 
E şi părerea mea, stăpâne. 
Ducele: 
Atuncea, 
lubită ia-ţi mai tânără ca tine, 
Ca dragostea prea iute să nu-ţi treacă... 
Femeile-s ca trandafirii: cresc, 
De-abia au înflorit şi se-ofilesc. 
Viola: 
Aşa e, vai, de floare-abia au parte, 
Şi mândrele petale-s scuturate! 
(Reintră Curio şi bufonul.) 
Ducele: 
Prietene, voi cântecul de-aseară. 
Cezario, e-un cântec vechi şi simplu; 
Când torc fuior, sau împletesc flanele, 
ÎI cântă-n cor femeile-n ogradă, 
Şi fete, când ţes pânza la război. 
Aduce parcă nevinovăția 
Din alte vremi. 
Bufonul: 
Să-ncep? 
Ducele: 
Te rog. 


240 Probabil că Shakespeare are în minte propria sa căsătorie, 
deoarece Anne Hathaway, soţia sa, era cu opt ani mai în vârstă 

(Muzică.) 
Bufonul (cântă): 
„Vino, moarte, de mă ia 
Să mă culci sub cetini grele""!; 
Zboară, suflete, şi tu, 
După dragostele mele. 
Pe ochi, giulgiu de mohor 
Mi-or întinde cei prieteni. 
M-a scăpat moartea de dor, 
Adormit sub grele cetini. 
Nu voi flori şi nici cununi 
Pe cernit sicriu să-mi cadă, 
Voi prieteni vechi şi buni, 
Nimenea să nu mă vadă, 
Bulgăraşi de rece tină 
Trupuşorul să mi-l strângă. 
Nu vreau dragostea să vină, 
La mormântul meu să plângă.” 
Ducele: Ţine, pentru osteneală. 
Bufonul: Nicio osteneală, stăpâne, eu cânt de 
plăcere. 
Ducele: Atunci îţi plătesc pentru plăcere. 
Bufonul: Adevărat, stăpâne, în viaţă toate 
plăcerile se plătesc, odată şi-odată. 
Ducele: Dă-mi voie să-ţi dau voie să pleci. 
Bufonul: Atunci, zeul melancoliei”? să te aibă-n 
pază, stăpâne. Şi porunceşte croitorului să nu-ţi mai 
facă jiletci de mătase cu ape, căci duhul tău e mai 


241 În opinia criticilor cântecul bufonului ar putea fi creaţia lui 
Shakespeare deşi conţinutul cântecului pune această posibilitate 
sub semnul îndoielii. 

242 În mitologia latină, zeul melancoliei era Saturn, identificat de 
romani cu Cronos din mitologia greacă şi considerat tatăl lui 
lupiter, Neptun, Pluto şi lunona. 

schimbător decât apele opalului; şi fă o călătorie 
lungă pe mare, stăpâne. Oameni ca tine, care n-au 
treabă nicăieri şi se află-n treabă pretutindeni, fac 
totdeauna călătorii plăcute, chiar când nu fac nimic. 
Adio. 

(lese.) 
Ducele: 
Să plece toată lumea. 
(les Curio şi suita.) 
Tu, Cezario, 
Te du la cruda mea stăpână iarăşi, 
Să-i spui că-i tot ce am mai scump pe lume, 
Că nu pun preţ pe-ntinsa ei moşie 
Mai mult decât pe-o mare de noroi, 
Şi-averii dăruite ei de soartă 
Nu-i dau mai multă cinste decât sorții. 
Că, mai presus de toate, preţuiesc 
Făptura-i de mărgăritar, pe care 
Norocul inimii mi-a pus-o-n cale. 
Viola: 
Dar dacă nu vrea ea să te iubească? 
Ducele: 
Nu-i un răspuns acesta. 
Viola: 
Este, totuşi, 
Să zicem că o altă doamnă, poate 
La fel te-ar fi-ndrăgit, precum iubeşti 
Măria-ta pe-Olivia. Putea-vei 
Să-i dai un alt răspuns decât acesta? 
Ducele: 
Pe lume nu-i făptură femeiască 
Să-ndure-n piept bătaia unei patimi 
Atât de-nflăcărate ca a mea. 

Au inima prea mică, iar amorul 
Se trece, precum pofta de mâncare 
După ospăț; le-aţâţă numai gustul, 
Apoi, sătule, se dezgustă-ndată. 
Că eu sunt mai flămând decât e marea 
Şi mistui tot ca ea. Nu compara 
lubirea unei fete pentru mine 
Cu ce simt eu pentru Olivia. 


Viola: 
Ştiu. 
Ducele: 
Ce ştii tu? 
Viola: 
Ştiu că o femeie poate 
lubi nespus de mult pe cel iubit, 
Statornic şi din inimă, ca noi. 
Aveam o soră, ce-a iubit un om, 
Aşa cum numai eu, de-aş fi femeie, 
Pe înălţimea-ta l-aş fi iubit. 
Ducele: 
Şi cum a fost? 

Viola: 


N-a fost nicicum, stăpâne. 
Şi-a tăinuit iubirea până când, 
Ca viermele ascuns în miez de floare, 
l-a mistuit bujorii din obraji, 
lar chipul ei cel palid şi pierit, 
În gânduri negre cufundat, făcu 
Din ea imaginea surâzătoare 
A-ndureratei resemnări?®. A fost 


243 În cadrul obiceiului din epoca Renaşterii de a reprezenta 
personaje alegorice pe monumentele ridicate la căpătâiul 
mormintelor era şi înfăţişarea Resemnării simbolizând suferinţa 

lubire-adevărată, sau n-a fost? 
Bărbaţii, noi, ne frământăm, strigăm, 
Dar mult mai mult le cerem decât dăm. 
Ducele: 
Şi surioara ta s-a prăpădit? 


Viola: 
Sunt astăzi singur la părinţi. Şi fiică, 
Şi fiu li-s numai eu. E tot ce ştiu. 
Mă mai trimiţi la doamna-aceea? 
Ducele: 


A, da! 
De-aci pornisem. Du-te, deci, degrabă 
Cu-acest inel din partea mea şi-i spune 
Că, dacă mă respinge, mă răpune! 
(les.) 


Scena 5 


Grădina Oliviei. 
Intră sir Toby Belch, sir Andrew Aguecheek 
şi Fabian. 


Sir Toby: Fă-ţi dram încoace, sefior Fabian. Vii? 

Fabian: Ei, ba nu! M-aş lăsa mai curând să fiu 
făcut rasol într-un cazan cu melancolie decât să 
pierd o firimitură din comedia asta. 

Sir Toby: Nu te unge la inimă să te uiţi cum îl 
facem de râs pe cârcotaşul ăsta de linge-blide? 

Fabian: Voi fi-n al nouălea cer. Ştii că din cauza lui 
celor rămaşi în urma decedatului care, totodată, comandaseră 
monumentul. Resemnarea era înfăţişată zâmbind, ceea ce 
exprima pe de o parte supunere faţă de o situaţie ce nu putuse fi 


evitată, iar pe de altă parte şi o atitudine de dispreţ pentru 
destinul care hotărâse moartea celui dispărut. 

stăpâna e supărată pe mine? M-a pârât când am 
adus aici ursul să se lupte cu dulăii. 

Sir Toby: O să-l aducem din nou şi o să-l jucăm 
până să vadă roşu domnul zgârie-brânză. Nu-i aşa, 
Sir Andrew? 

Sir Andrew: Dacă nu i-o facem, degeaba mai 
facem umbră pământului. 

Sir Toby: Vine şi drăcoaica noastră. 

(Intră Maria.) 

Ce se-aude, găinuşa mea cu ouă de aur? 

Maria: Ascundeţi-vă câteşitrei în boschetul ăsta; 
vine Malvolio pe potecă. A ieşit la soare să-şi facă 
lecţia de poză marţială, cu umbra lui. Urmăriţi-l, să 
vă prăpădiţi de râs! Să vedeţi cum îl transformă 
scrisorica asta într-un cocoş visător. Repede, 
ascundeţi-vă, că stricaţi jocul. 

(Azvârle scrisoarea.) 

lar tu aşterne-te la picioarele domniei-sale; pentru 
că fiecare pasăre pe limba ei piere. 

(lese. Intră Malvolio.) 

Malvolio: S-ar putea-ntâmpla să fie numai o 
întâmplare; dar ce nu se poate întâmpla! Maria mi-a 
spus odată că dânsa mă iubeşte în secret; ba chiar 
şi pe dânsa am auzit-o odată că, în materie de 
capricii, numai unuia ca mine i-ar da voie să-i facă 
curte. Unde mai pui că-mi arată mai multă 
consideraţiune decât oricăruia din jurul ei. Ce vrea 
să zică asta? 

Sir Toby (aparte): Vrea să zică, marţafoiule, că te- 
ntinzi mai mult decât ţi-e plapuma. 

Fabian (aparte): Linişte! Curcanul a început să-şi 
umfle coada! Urmăriţi-i metamorfoza. Uite-l cum se- 
mpăunează! 

Sir Andrew (aparte): Lăsaţi-mă să-l jumulesc 
puţin! 

Sir Toby (aparte): Linişte, am spus. 

Malvolio: Da... contele Malvolio! 

Sir Toby (încet): Ah, marţafoiul! 

Sir Andrew (încet): Daţi-mi un pistol, să-l pistolez! 

Sir Toby (încet): Gura, am zis! 

Malvolio: De ce nu? Există precedente istorice. O 
nobilă doamnă a luat de bărbat pe şeful valeţilor săi 
care, în ierarhia servitorilor, se află pe o treaptă 
mult inferioară“. 

Sir Andrew (incet): Ţine-mă, Jezebel!** 

Fabian (încet): Ssst! A-nceput să tragă la foale. 
Uite-l cum se umflă ca gogoaşa. 

Malvolio: La trei luni după nuntă, tolănit în jilţul 
meu de conte... 

Sir Toby (încet): Oh, că n-am o arbaletă, să-i trec 
săgeata prin ochiul ăla holbat! 

Malvolio: Cu suita mea de slujbaşi jur-împrejur, 
îmbrăcat în roba de catifea brodată, abia sculat de 
pe sofaua pe care am lăsat-o pe Olivia aţipită. 

Sir Toby (în şoaptă): Smoală şi pucioasă! 

Fabian (încet): Ah, tăcere! Tăcere! 

Malvolio: Şi, ca să se ştie cine sunt, îmi rotesc 
solemn privirea pe deasupra lor şi le spun să-şi 


244 Istoria literară nu a putut stabili dacă exemplul căsătoriei unei 
nobile cu valetul ei, la care se referă Malvolio, este luat din 
realitate sau dintr-unul din romanele populare sau piesele de 
teatru ale vremii, faptul putând fi, prin urmare, numai imaginat de 
Shakespeare. 

245 Personajul biblic Jezebel era soţia lui Ahab, unul dintre regii 
antici ai Israelului, care a domnit în secolul al IX-lea î.e.n. Din 
cauza caracterului său corupt numele Jezebel ajunsese să însemne 
în literatura Renaşterii „femeie rea şi lipsită de ruşine”. 

cunoască fiecare lungul nasului; pe urmă dau 
poruncă să fie adus dinaintea mea Toby, rubedenia 
noastră! 

Sir Toby (în şoaptă): Lovi-te-ar damblaua! 

Fabian (în şoaptă): Tăcere! l-auzi, ia! 

Malvolio: Şapte din ei dau fuga să-mi 
îndeplinească porunca, în timpul ăsta eu aştept 
încruntat, jucând pe deget vreun breloc scump, sau 
întorcându-mi, tacticos, ceasul cu cheiţa““. Toby se 
apropie smerit, numai plecăciuni... 

Sir Toby (în şoaptă): Acum îl omor! 

Fabian (în şoaptă): Ssst! Trebuie să ne ţinem, 
chiar dacă plesneşte fierea-n noi. 

Malvolio: Eu îi întind mâna, reţinând un surâs 
familiar, cu o figură austeră... 

Sir Toby (în şoaptă): Şi Tobiţă al tău îţi şi lipeşte 
surâsul de bot, cât ai zice... 

Malvolio: ... zicând: vere Tobiţă, sau nene Toby, 
având în vedere că roata norocului mi-a aruncat-o-n 
braţe pe nepoţica dumitale, acordă-mi privilegiul de 
a-ţi face cunoscut că... 

Sir Toby (în şoaptă): ... că... 

Malvolio: Că e cazul să te corijezi de năravul 
beţiei. 

Sir Toby (încet): l-auzi, râia! 

Fabian (încet): Aveţi răbdare, că altfel se duce 
dracului toată conspirația. 

Malvolio: Pe lângă aceasta, îţi risipeşti comoara 
timpului în tovărăşia unui cavaler imbecil. 

246 Ceasurile purtate erau obiecte rare la data când a fost scrisă 
piesa A douăsprezecea noapte. Moda lor fusese introdusă din 
Germania în jurul anului 1580 şi faptul de a purta un ceas era nu 


numai dovada unei existenţe luxoase dar constituia şi o notă de 
deosebită distincţie pentru purtător. 

Sir Andrew (încet): Pun prinsoare că de mine e 
vorba. 

Malvolio: Un oarecare sir Andrew. 

Sir Andrew (încet): Aţi văzut? Chiar aşa mi se 
spune. 

Malvolio (ridicând scrisoarea): Ce-i asta? 

Fabian (incet): Foc, foc! Se-apropie sitarul de 
capcană”. 

Sir Toby (încet): Linişte. Poate că muza 
comediei”** îl îndeamnă s-o citească cu glas tare. 

Malvolio: Pe viaţa mea! E scrisul doamnei, e 
dânsa. Şi Ce-ul şi U-ul şi T-ul. Aşa face ea pe Pe 
mare. E negreşit mâna ei. 

Sir Andrew (încet): Cum face ea pe-pe mare? 
Adică... 

Malvolio (citind): „Necunoscutului iubit, scrisoarea 
mea şi-a mea urare!” Asta-i întorsătura ei. la să-i 
rup sigiliul, cu voia dumneavoastră... încetişor. 
Pecetea reprezintă chipul Lucreţiei”“”, e pecetea ei. 
E a stăpânei. Cui i-o fi scris-o? 

Fabian (încet): S-a prins. Acum îl arde la ficaţi. 

Malvolio (citind): 

„Zeus, pe cine iubesc eu 
Stie bine. 


247 Sitarul era considerat drept una dintre cele mai proaste 
păsări. 

248 În literatura Renaşterii se întâlnesc frecvent aluzii şi referiri la 
cele 9 muze care, conform tradiţiei clasice, inspirau creaţiile 
literare, artistice şi cu caracter ştiinţific. Muza Comediei era Thalia. 
249 Chipul Lucreţiei - simbolul femeii virtuoase, care preferă mai 
curând moartea decât dezonoarea, - era foarte obişnuit pe sigiliile 
inelelor femeilor. După toate probabilitățile Lucreția era înfăţişată 
în actul sinuciderii, deoarece mai departe Malvolio se referă la 
cuțitul cu care Lucreția şi-a curmat viaţa, (v. /u/iu Cezar nota 16 şi 
Cum vă place, nota 26). 

Gură, mută fii mereu: 
Nu spui nimănui pe cine.” 

„Nimănui.” Ce urmează? Versul îşi schimbă ritmul. 
„Nu spui nimănui pe cine.” Dacă „cine” ăsta ai fi 
tocmai tu, Malvolio? 

Sir Toby (încet): Sări-ţi-ar ochii, bursuc puturos! 

Malvolio (citind): 

„Pot da porunci celui iubit; 
Tăcerea-i însă un cuțit 
Ce mă sfâşie câteodată: 
Căci M.O.A.I. E viața-mi toată.” 

Fabian (încet): Vicleană ghicitoare! 

Sir Toby (încet): Deşteaptă foc, drăcoaica, v-am 
spus eu! 

Malvolio: „M.O.A.L. e viaţa-mi toată.” Stai, ia-mă- 
ncet. Stai binişor, să vedem... 

Fabian (încet): Ce momeală grozavă! 

Sir Toby (încet): Şi cum s-a repezit s-o-mbuce 
ghiorlanul! 

Malvolio: „Pot da porunci celui iubit”... Desigur; 
dânsa poate să-mi poruncească oricând. Sunt în 
slujba ei. Asta-i la mintea cocoşului. Nu mai încape 
nicio îndoială. la să vedem sfârşitul. Ce-or vrea să- 
nsemne literele de tipar? De-aş putea găsi vreo 
asemănare cu persoana mea. Binişor! M.O.A..... 

Sir Toby (încet): Ghici ghicitoarea mea. Pierde 
urma, copoiul! 

Fabian (încet) O să scheune până o găseşte; că 
miroase de la o poştă. 

Malvolio: M - Malvolio - M... Da, da, stai că aşa 
începe chiar numele meu! 

Fabian (încet): N-avea grijă, că ai s-o termini tot 
cu o-oh! 

Sir Toby (încet): De-asta garantez eu cu ciomagul! 

Malvolio: Şi-n coadă un /, cu punct în cap. 

Fabian (încet): Ce-o să iei pe coadă ai să iei şi-n 
cap, n-avea grijă! 

Malvolio: M.O.A.L... Enigma asta e greu de 
dezlegat; dar fiecare literă se află în numele meu, 
aşa că pot considera, cu puţină bunăvoință, că tot 
de mine e vorba. Să trecem la proză. Binişor. 

„Dacă această scrisoare îți cade-n mână, cugetă. 
Steaua mea m-a pus deasupră-ți; dar a mea 
înălțime să nu te sperie. Unii se nasc mari, alţii 
dobândesc mărimea, iar altora, în sfârşit, le-atârnă 
deasupra capului, doar s-o culeagă. Mâinile 
destinului ti se-ntind; apucă-le cu îndrăzneală şi 
strânge-le fierbinte. Ca să te deprinzi cu ce te- 
aşteaptă, schimbă-ți invelişul şi arată-te sub un chip 
nou. Fii bățos cu rudele şi tiran cu slugile. Limba ta 
să nu rostească decât cuvântări solemne. Arată-te 
sihastru. Acesta e sfatul pe care ţi-l dă aceea, ce 
suspină după tine. Adu-ţi aminte de cine iţi lăuda 
faimoşii tăi ciorapi  galbeni'*, şi te dorea 
împopotonat cu jartiere încrucişate. Repet, adu-ti 
aminte. Vino. Dacă vrei, eşti un om făcut. Dacă nu, 
te voi socoti mai departe un slugoi, născut să-şi 
ducă traiul printre cei de-o teapă cu el, nevrednic să 


250 În ultima parte a secolului al XVI-lea ciorapii galbeni erau unul 
dintre articolele pe care le cerea moda tinerilor necăsătoriți care 
voiau să apară eleganţi şi să impresioneze lumea feminină. Spre 
sfârşitul secolului însă deveniseră demodaţi, ceea ce face deosebit 
de comică apariţia lui Malvolio purtând asemenea ciorapi. 

251 Jartierele încrucişate erau încă la modă şi li se arăta preferinţă 
în special de către puritani. Jartiera, cât se poate de scumpă şi 
elegantă, înconjura piciorul sub genunchi, se încrucişa dinapoia 
acestuia şi se lega în faţă formând o fundă bogată, deasupra 


genunchiului. 

mângâie degetul soartei felice. Adio. Aceea care ar 
dori să te slujească, în loc de a fi slujită de tine. 

A ta felice neferice. ” 

E limpede ca lumina zilei. Îi sar ochii după mine. 
Voi fi băţos, voi citi numai autori politici, îl voi face 
de două parale pe Sir Toby, nu voi frecventa decât 
lume bună, voi fi tipul clasic de persoană însemnată. 
Nu mă pripesc şi nici nu-mi fac iluzii deşarte, nu, 
toate argumentele demonstrează că stăpâna mă 
iubeşte. Ea mă felicita mai deunăzi pentru 
nemaivăzuţii mei ciorapi de culoarea şofranului şi 
tot ea mi-a atras atenţia asupra picioarelor mele, 
lăudându-mi jartierele încrucişate, şi asta, de bună 
seamă, ca să ştiu de-aci înainte că această ţinută îi 
aţâţă şi mai mult amorul pe care mi-l poartă. Să 
mulţumesc cu gratitudine bunei mele stele; sunt 
fericit, sunt un om făcut! Am să-mi dau aere 
supraomeneşti, voi fi solemn, n-am să mai port 
decât ciorapi galbeni, cu jartiere încrucişate, şi asta, 
neîntârziat, chiar acum, pe Jupiter! Soartă, fii 
binecuvântată! Stai, că mai e şi un post-scriptum. 

(Citeşte): „E imposibil să nu ghiceşti cine sunt. 
Dacă răspunzi la dragostea mea, fă-mă să-nțeleg 
printr-un dulce surâs. Surâsul iţi şade atât de bine! 
Deci, ori de câte ori te vei afla în preajma mea, cată 
a surâde neincetat, inimioara mea, te rog mult!” 
Jupiter, îţi mulţumesc! Voi surâde! Voi surâde în 
dreapta şi-n stânga, necontenit,  neîncetat!... 
Întocmai precum mă vrei tu! 

(lese.) 

Fabian: Nu mi-aş vinde partea la comedia asta, 
nici pentru o pensie viajeră de la şahul Persiei””. 


252 În original apare denumirea Sophy, desemnând pe Şahul 

Sir Toby: Pentru păcăleala asta, aş lua-o de 
nevastă pe Maria. 

Sir Andrew: Şi eu, şi eu! 

Sir Toby: Fără altă zestre decât încă o farsă ca 
asta. 

Sir Andrew: Tot aşa şi eu! 

(Intră Maria.) 

Fabian: Uite-o şi pe regina capcanelor de 
guguştiuci. 

Sir Toby: Libertatea mea îţi stă la picioare. Poţi să 
mi te urci în cap! 

Sir Andrew: Şi mie. 

Sir Toby: L-ai năucit atât de rău, că din chestia 
asta, dacă nu răposează, rămâne ţicnit pentru tot 
restul zilelor. 

Maria: Vorbeşte serios. S-a prins? 

Sir Toby: Ca undiţa-n peşte şi rachiul de moaşă. 

Maria: Atunci, dacă vreţi să vedeţi urmarea, să 
mergem la doamna. Cu siguranţă că se şi prezintă la 
ea, încălţat cu ciorapi galbeni: asta e culoarea pe 
care ea nu poate s-o sufere, şi cu jartierele 
încrucişate: tocmai moda de care stăpâna are 
oroare! Are să-i adreseze surâsuri şmechereşti, 


Persiei şi derivând din cuvântul persan safi (ales). Safi devenise 
titlul şahilor din dinastia Safavi care a domnit în Persia între 1505- 
1725. Referirea lui Shakespeare la şahul Persiei se datorează 
faptului că regina Elisabeta trimisese, pentru prima oară în istoria 
Angliei, o ambasadă şahului, condusă de Sir Robert Shirley (cel 
mai vestit dintre călătorii englezi din acea vreme) şi de fratele său 
Anthony Shirley. Acesta din urmă s-a întors încărcat de daruri în 
Anglia în 1599 (fratele său rămânând în Persia până în 1607) şi a 
povestit multe despre splendoarea de la curtea şahului şi 
generozitatea acestuia. In 1600 a fost publicată şi o carte relatând 
călătoriile celor doi fraţi, popularizând şi mai mult fastul şi 
bogăţiile existente în Persia. 

acum, când în starea ei de tristeţe, fiecare urmă de 
zâmbet i se pare o jignire. Haideţi să-l vedeţi, veniţi 
după mine. 

Sir Toby: După tine, până-n fundul iadului; e plină 
de haz, diavoliţa! 

Sir Andrew: Şi eu, şi eu! 

(les.) 


Actul Ill 
Scena 1 


Grădina Oliviei. 
Intră Viola şi bufonul, cu o darabană de gât. 


Viola: Îndură-se domnul de tine şi de muzica ta, 
băiete. Darabana asta te hrăneşte, după ea trăieşti? 

Bufonul: Nu, domnule, după biserică. 

Viola: Nu cumva oi fi popă? 

Bufonul: Eh, asta e! Trăiesc după biserică; fiindcă 
trăiesc în casa mea, şi casa mea e după biserică, 
cum dai colţul. 

Viola: Atunci poţi spune la fel că un rege doarme 
lângă un cerşetor dacă cerşetorul locuieşte lângă el; 
sau că biserica e pusă lângă darabana ta dacă 
darabana e pusă lângă biserică. 

Bufonul: Adevăr  grăit-ai, tinere. La vârsta 
dumitale, frumos! Pentru un om de duh cuvintele 
sunt ca mănuşile de căprioară: repede mi ţi le 
întoarce pe dos. 

Viola: Asta aşa e: cei ce se joacă uşor cu cuvintele 
repede cad cu ele în dezmăţ. 

Bufonul: Atunci îmi pare rău că sora mea poartă 

un nume. 

Viola: De ce, omule? 

Bufonul: Păi numele ei e Paula şi dacă te joci uşor 
cu cuvântul acela poţi s-o aduci pe soră-mea la 
dezmăţ. Cuvintele, află de la mine, sunt nişte 
păcătoase, de când le-au compromis poliţele. 

Viola: Lămureşte-mă. 

Bufonul: Uite, vezi, nu pot să-ţi dau nicio lămurire 
fără cuvinte; şi cuvintele au ajuns să fie atât de 
false, că mi-e scârbă să lămuresc pe careva cu ele. 

Viola: Să ştii că ai haz, şi nu-ţi pasă de nimic. 

Bufonul: Ba nu, domnule, îmi pasă de ceva; dar în 
străfundul meu, domnule, nu-mi pasă de dumneata; 
dacă aia înseamnă că nu-mi pasă de nimic, 
domnule, aş vrea să te faci nevăzut. 

Viola: Acum te ştiu; nu eşti nebunul doamnei 
Olivia? 

Bufonul: Doamna Olivia e încă nemăritată. Numai 
soţii se-amestecă cu nebunii, fără să ştie, ca 
scrumbiile cu sardelele. Eu sunt bufonul, domnule, 
nu sunt nebunul ei. 

Viola: Te-am văzut, nu demult, pe la curtea 
ducelui Orsino. 

Bufonul: Nebunia pe nimeni nu ocoleşte: e ca 
lumina soarelui, bate-n toţi şi stă la masă cu oricine. 
Dacă nu mă-nşel, l-am văzut pe luminăţia-ta acolo. 

Viola: Dacă vrei să te legi acuma de mine, iată 
cum te dezleg. la bănuţul ăsta de-argint. 

(li dă o monedă.) 

Bufonul: Să te răsplătească Jupiter cu o barbă. 

Viola: Intr-un fel, asta-mi doresc şi eu. Stăpâna ta 
e acasă? 

Bufonul: Umbli după cloşcă? Nici banii nu fac pui 

singuri. 

(Îi arată moneda.) 

Viola: Numai când îi pui cap la cap şi-i foloseşti, 
nu? 

Bufonul: Pentru o trebuşoară ca asta aş fi în stare 
să-i aduc o Cresidă acestui Troilus. 

Viola: Te-am înţeles - te pricepi să cerşeşti. 
Poftim, domnule. 

Bufonul: Nu-i nicio afacere, domnule, să cerşeşti 
de la cerşetori. Cresida™? umbla şi ea cu pantahuza. 
Stăpâna mea e acasă, domnule. Am să-i explic de 
unde vii. Cât priveşte despre ceea ce eşti, sau ce 
vrei să fii, iese din atribuţiile mele. Aş zice, din sfera 
mea, dar de cuvântul ăsta s-a tot abilitat până s-a 
uzat. 

(lese.) 

Viola: 

Nu-i prost şi face bine pe nebunul; 
Un lucru care cere multă minte, 
Căci trebuie să cântărească omul, 
Să-i simtă toana, să aleagă timpul, 
Şi ca eretele să prindă-n zbor 
O pană, când o vede. E o trudă 
La fel de grea ca una de-nţelept; 
De-i trează, nebunia şade sus, 


253 Legenda lui Troilus şi a Cresidei, (v. Cum vă place, nota 53) 
era foarte populară în Anglia în epoca Renaşterii, datorită, fără 
îndoială, şi poetului medieval englez Geoffrey Chaucer (1310- 
1400). In ediţiile operelor poetice ale acestuia, publicate în sec. al 
XVI-lea, apăruse şi Testamentul Cresidei, datorat poetului 
Henryson, în care legenda este continuată cu pedepsirea Cresidei 
de către zei pentru trădarea dragostei lui Troilus - Cresida 
devenind leproasă şi sfârşindu-şi zilele în tovărăşia cerşetorilor 


leproşi. 

Dar cei deştepţi, când se prostesc, s-au dus. 

(Intră sir Toby şi sir Andrew AguecheeKk.) 

Sir Toby: Bună ziua, tinere. 

Viola: Bună să-ţi fie inima, domnule. 

Sir Andrew (cu o reverență): Dieu vous garde, 
monsieur”. 

Viola (făcând şi ea o reverență): El vous aussi; 
votre serviteur”. 

Sir Andrew: Mersi, asemenea. 

Sir Toby: Doreşti să intri? Nepoata mea doreşte. 
Aşa că, dacă ai treabă cu dânsa, pofteşte. 

Viola: La dânsa am şi venit, domnule. Vreau să 
spun că dânsa e ţinta călătoriei mele. 

Sir Toby: Atunci, domnule, ia-ţi picioarele la 
spinare şi-ncearcă-le la drum. 

Viola: Cu voia dumneavoastră, am să-ncerc mai 
întâi să pricep ce vreţi să spuneţi. 

Sir Toby: Încearcă să pricepi că eşti poftit 
înăuntru. 

Viola: Ţi-aş răspunde eu din mers. Dar văd că 
suntem întâmpinați de gazdă. 

(Intră Olivia şi Maria.) 

Desăvârşită doamnă, cerul să plouă cu miresme 
asupra măriei-voastre. 

Sir Andrew: Tânărul ăsta e un curtezan 
nemaipomenit, auzi: „să plouă cu miresme”. E tare! 

Viola: Stăpânul meu, doamnă, n-are glas decât 
pentru urechile voastre, dacă binevoiesc a fi 


254 Salut francez: „Domnul să vă aibă în paza lui, domnule”. Se 
pare că este singura expresie pe care o stăpâneşte corect Sir 
Andrew în limba franceză. 

255 „Tot aşa şi pe dvs; servitorul dvs.” Viola, după cum era şi 
normal, stăpâneşte limba franceză. Sir Andrew nu mai poate 
continua însă dialogul şi revine imediat la limba engleză. 

ospitaliere şi condescendente. 

Sir Andrew: „Miresme, ospitaliere, 
condescendente”, trei cuvinte pe care trebuie să le 
ţin minte. Joacă tare! 

Olivia: Să se închidă porţile grădinii şi lăsaţi-mă 
singură, să dau audiența. 

(les sir Toby, Sir Andrew şi Maria.) 

Dă-mi mâna, dacă vrei. 


Viola: 
Cu tot plecatul meu respect, stăpână! 
Olivia: 
Şi cum te cheamă? 
Viola: 


Mă numesc Cezario, 
Frumoasa mea prinţesă, sluga voastră. 
Olivia: 
E trist când linguşirile de rând 
lau locul complimentelor alese. 
Ştiu că slujeşti la ducele Orsino... 
Viola: 
Cum el e sluga ta, la fel sunt eu; 
A slugii voastre slugă-i sluga voastră. 
Olivia: 
Cât despre el, nu-mi pasă. Gândul lui 
Aş vrea pe mine-n tihnă să mă lase. 
Viola: 
Vin, doamnă, să pledez pentru-acel gând. 
Olivia: 
Nu-mi pomeni de el, te rog; dar dacă 
Pentru un altul dragostea mi-ai cere, 
Te-aş asculta întocmai cum asculţi 
O muzică a sferelor cereşti. 
Viola: 

lubită doamnă... 
Olivia: 
O clipă, ai răbdare. Ţi-am trimis, 
Indată după ce ne-ai fermecat 
Cu vizita trecută, un inel: 
Rău m-am purtat, mă tem, cu mine însămi, 
Cu dumneata şi slujitorul meu. 
Vreo bănuială, poate, nedorită 
Voi fi trezit în dumneata, uzând 
De mijlocul acesta să te fac 
Să iei ce nu-ţi aparţinea. Te rog 
Să nu-mi pui cinstea la-ndoială. Spune-mi 
Că n-ai avut cruzimea să gândeşti 
Vreun lucru rău de mine. Ai înţeles 
Destul din cât ţi-am dat a înţelege, 
E-atât de străveziu veşmântul care 
Învăluie o inimă sărmană. 
Acum, te-ascult. 


Viola: 
Îmi pare rău de tine. 
Olivia: 
Întâiul pas către iubire-i mila. 

Viola: 

De fel. E-un lucru bine cunoscut: 

Chiar de duşmani ni-i milă uneori. 
Olivia: 


Atunci, e timpul să zâmbesc din nou. 
O, lume! Cât de dârji pot fi săracii! 
Dar dacă pradă-i scris să cad, mai bine 
Să mă sfâşie leul decât lupul! 
(Un orologiu bate.) 
Mă ceartă pentru timpul irosit. 
Nu-ţi fie teamă, tinere, nu vreau 

Să te iubesc. La vremea ta, soţia 
Ce ţi-i sortită-ntreg te va culege. 
Şi-acum, spre-apus te du. 
Viola: 
Prea bine, doamnă, 
Cârma la vest! Reverse ceru-asupră-ţi, 
Măria-ta, har sfânt şi voie bună! 
Şi pentru bunul meu stăpân nimic? 
Olivia: 
Stai! 
Te rog să-mi spui doar, ce crezi despre mine? 
Viola: 
Că, zău, crezi că eşti alta decât eşti. 
Olivia: 
Acelaşi lucru cred şi eu de tine. 


Viola: 
Şi ai dreptate nu-s ce par a fi. 
Olivia: 
Aş vrea să fii ce-aş fi dorit să fii. 
Viola: 


Crezi, doamnă, c-ar fi fost să fie bine? 
Era o glumă demnă de-un nebun. 
Olivia: 
O! Cât de bine-ţi şade semeţia 
Şi nepăsarea, buzele-ţi când tremur”! 
Un ucigaş nu se dă prins mai iute 
Decât acela ce iubeşte-n taină, 
Căci noaptea lui e ca lumina zilei. 
Cezario, pe floarea primăverii, 
Pe-a mea neprihănire, mai presus 
Decât mândria mea şi judecata, 
Mi-eşti negrăit de drag. Şi tu greşeşti 
Dacă iubirea mea trezeşte-n tine 

Dispreţ, când singură se dăruieşte. 
lubirea cucerită-i mai prejos 
De cea adusă celui drag prinos. 
Viola: 
Pe tot ce-n mine e curat şi drept, 
Îţi jur că inima ce-mi bate-n piept 
Nicio femeie nu va stăpâni-o 
Afar' de mine. Doamna mea, adio. 
lar pe stăpân să nu fii supărată, 
Că n-am să te mai tulbur niciodată. 
Olivia: 
Mai vino, totuşi, poate izbuteşti 
Ce nu ţi-i drag acuma să-ndrăgeşti! 
(les.) 


Scena 2 


O încăpere în casa Oliviei. 
Intră sir Toby Belch, sir Andrew Aguecheek 
şi Fabian. 


Sir Andrew: Nu şi nu, pe cinstea mea. Nu mai 
rămân aici nicio minută. 

Sir Toby: Motivul, spune-mi motivul, otravă dulce. 

Fabian: Trebuie să motivaţi, sir Andrew, neapărat. 

Sir Andrew: Am văzut-o pe nepoţica dumitale, 
cum te văd şi cum mă vezi, făcând cu servitorul 
contelui atâtea graţii câte n-a făcut cu mine de când 
sunt pe lume. l-am observat din grădină. 

Sir Toby: Dar ea te-a observat pe tine, prietene 
dragă? la spune! 

Sir Andrew: Ei, ba bine că nu, cum te văd şi cum 
mă vezi. 

Fabian: E clar, a făcut-o dinadins, ca să-ţi arate 
cât de mult te iubeşte. 

Sir Andrew: Pe dracu! Crezi că sunt chiar atât de 
bou? 

Fabian: De fel. Şi ţi-o voi argumenta după toate 
regulile judecății. 

Sir Toby: Şi află că judecători erau pe lume încă 
înainte ca tata Noe să inventeze marinăria. 

Fabian: l-a făcut ochi dulci junelui de faţă cu 
dumneata, numai ca să te scoată din minţi, ca să 
trezească în dumneata toate calităţile adormite, să- 
ţi toarne foc în inimă şi să-ţi pună ficatul” pe 
grătar. Trebuia să o interpelezi cu o glumă bună, iar 
cu altă vorbă de duh să-i iei piuitul tinerelului. lată 
ce aştepta dânsa de la domnia-ta, şi nu ai 
satisfăcut-o. Ai lăsat să-ţi scape această dublă 
ocazie fericită, şi la ora actuală navighezi spre polul 
îngheţat””” al simpatiei stimatei doamne, unde vei 
rămâne suspendat, ca ţurţurii din barba olandezilor, 
dacă nu cumva vei reuşi totuşi să-ţi răscumperi 
greşeala prin vreo acţiune eroică sau politică 
valoroasă. 

Sir Andrew: Prefer una eroică, fiindcă eu, unul, nu 
fac politică. Sunt imparţial. 

Sir Toby: Atunci steaua valorii tale să fie eroică. 


256 Ficatul era considerat şi sediul curajului, (v. nota 4) ca şi 
inima, pe lângă sediul iubirii sau dragostei pătimaşe. 

257 Metafora se datorează răsunetului puternic pe care l-a avut în 
opinia publică engleză călătoria olandezului Willem Barents în 
regiunile arctice în anii 1596-97, când a descoperit insulele 
Spitzberg în nordul Norvegiei şi Nova Zembla (Zemilia), situată în 
nordul Siberiei, între Marea lui Barents şi Marea Kara, unde a 
rămas blocat de gheţuri timp de 10 luni. Traducerea în limba 
engleză a acestei călătorii a fost publicată în vara anului 1598, 
cartea devenind extrem de populară. 

Provoacă-l pe junele paj la, o luptă-n doi. Fă-l 
harcea-parcea-n cinci locuri diferite. Nepoată-mea 
are să afle negreşit. Te asigur că nu-i pe lume mai 
bun mijlocitor între un bărbat şi o femeie decât 
zăngănitul curajoasei lui spade. 

Fabian: E singurul mijloc, Sir Andrew! 

Sir Andrew: Care din voi e dispus să-i transmită 
provocarea mea imberbului? 

Sir Toby: Scrie-o cu o mână marţială. Să fii scurt şi 
îndesat. Nu interesează dacă eşti spiritual, 
principalul e să te arăţi cât mai original şi mai 
elocvent. Îngăduie-ţi toate licenţele poetice. Zi-i 
„mă” de cel puţin trei ori, asta are să-l pună pe 
gânduri. Fă-l ca pe o albie de porci şi scrie-i câte 
poate răbda o hârtie mai lungă şi mai lată decât 
toate cearceafurile din Anglia cusute cap la cap. 
Înmoaie-ţi numai în venin pana şi nu te uita că e de 
gâscă. 

Sir Andrew: Mă duc, dar unde vă găsesc? 

Sir Toby: Te găsim noi pe tine. 

(lese sir Andrew.) 

Fabian: Cum îi cânţi. Aşa joacă, sir Toby. Ţi-e tare 
scump, nu-i aşa? 

Sir Toby: Eu îi sunt lui tare scump, băiete. L-am 
costat numai până acum peste două mii de lire. 

Fabian: Ce facem cu scrisoarea lui autografă? 
Cred că n-ai de gând s-o duci la destinaţie. 

Sir Toby: Te rog să ai toată încrederea că o duc. 
Ba, ceva mai mult. Nu voi pierde prilejul să-l 
zădărăsc pe tinerel, ca să-i răspundă la fel. Numai 
că, nici legaţi şi traşi cu zece perechi de boi, n-avem 
să-i putem târî să dea faţă unul cu altul la locul de- 
ntâlnire. Fiindcă Andrew ăsta, dacă-i spinteci 

inimioara şi reuşeşti să storci din ea măcar atâta 
sânge cât să năclăieşti lăbuţa unui purice costeliv, 
eu mă angajez să-i înghit restul anatomici, cu 
pălărie cu tot. 

Fabian: Nici pajul, după mutră, nu se arată prea 
fioros. 

Sir Toby: la uite că vine puicuţa noastră. 

(Intră Maria.) 

Maria: Dacă vă ţin curelele să nu crăpaţi de râs, 
luaţi-vă după mine, să vedeţi panoramă. Malvolio al 
vostru a intrat în ceasul morţii şi moare ca un păgân 
necredincios, fiindcă niciun creştin în toate minţile 
n-ar umbla cum umblă el, cu ciorapii lui galbeni. 

Sir Toby: Şi-a încrucişat şi jartierele? 

Maria: Da, şi e urât şi ţeapăn ca ăia care duc copiii 
duminica la biserică“ şi-i păzesc să nu mişte””. L- 
am urmărit, ca un hoţ de codru. Ştiţi ce face? 
Execută întocmai câte i-am înşirat în scrisoare. 
Zâmbeşte tot timpul, încât îşi ţine mutra încreţită ca 
o hartă a lumii. Nu mai seamănă cu nimic. De-abia 
mă ţin să nu-i dau cu ceva-n cap ca la altă dihanie. 
Orice i-ar spune sau i-ar face stăpâna, el n-ar slăbi-o 
din zâmbete, închipuindu-şi că doamna îi face 
avansuri! 


258 Practica de a folosi biserica sau încăperea de deasupra intrării 
bisericii pentru instruirea elevilor, în lipsă de localuri de şcoală, era 
curentă în epoca elisabetană. lInsăşi şcoala unde a învăţat 
Shakespeare la Stratford-upon-Avon era găzduită în vechea capelă 
a corporațiilor din acel oraş. 

259 Aluzia este la o nouă hartă a lumii publicată în anul 1599, - 
prima hartă ştiinţifică (după cum a fost declarată) întocmită în 
Anglia, pe care erau trasate drumurile maritime ale corăbiilor şi 
prezenta totodată mai precis şi amănunţit regiunea Indiei şi a 
Orientului depărtat precum şi descoperirile geografice mai 
recente, ca de exemplu şi insula, Nova Zembla, (v. nota 63). 

Sir Toby: Haidem, du-ne, du-ne iute să-l vedem! 
(les.) 


Scena 3 


O stradă. 
Intră Sebastian şi Antonio. 


Sebastian: 
Eu n-aş fi vrut, dor fiindcă socoteşti 


Această osteneală drept plăcere 
Nu te mai dojenesc. 
Antonio: 
Ei, n-am putut să stau pe loc, şi pace. 
Neastâmpărul m-a-mpuns cu mii de suliţi. 
Nu dorul să te văd - deşi doar dorul 
Pe om l-îndeamnă la mai lungă cale - 
Ci grija c-ai putea să paţi ceva; 
Ştiam că eşti străin prin aste locuri, 
Ades neprimitoare şi barbare 
Când n-ai nici călăuză, nici prieteni. 
Aşadar, dorul împletit cu teama 
Stârnitu-m-au în căutarea ta. 
Sebastian: 
O, bunule Antonio, alt răspuns 
Nu am a-ţi da decât să-ţi mulţumesc 
Şi iar să-ţi mulţumesc: o faptă bună 
Ades o răsplătim cu banul calp 
Al mulţumirii. Însă, de-aş putea, 
Aşa cum vreau, ţi-aş răsplăti din plin. 
Acum ce facem? Colindăm oraşul? 
Antonio: 
Lăsăm pe mâine,-ntâi să-ţi cauţi gazdă. 

Sebastian: 
Nu-s obosit, şi noaptea e departe: 
Să ne-ncântăm privirea, vizitând 
Minunile ce fac acest oraş 
Atâta de vestit. 
Antonio: 
Îţi cer iertare; 
Pe-aceste străzi mă pasc primejdii multe: 
Căci într-o luptă dată-n largul mării 
Cu trei galere-a' lui Orsino, am fost 
Leu-paraleu; şi de mă prind pe-aicea 
Mă pun să dau îndată socoteală. 
Sebastian: 
Te pomeneşti că i-ai ucis mulţi oameni!? 
Antonio: 
N-a fost atât de sângeroasă lupta, 
Deşi putea să fie şi mai rău. 
Mi-era uşor să potolesc pricina 
Dând prada înapoi - cum au făcut 
Mai toţi ai noştri, ca să nu-ntrerupă 
Negoţu-ntre cetăţi. Dar eu n-am vrut. 
Aşa că vezi, să nu le pic în gheară, 
C-am să plătesc cu vârf şi îndesat. 
Sebastian: 


Atunci, să nu te-arăţi în văzul lumii. 
Antonio: 


Te cred şi eu. Acum, ia punga asta. 
In mahalaua dinspre miazăzi 
E hanul „Elefant”*“. Acolo tragem. 


260 Firma „Elefant” era o firmă obişnuită a hanurilor engleze. 
Hanul „Elefant” era în afara cetăţii Londrei, pe malul drept al 
Tamisei, nu departe de G/obe, teatrul lui Shakespeare. 

Ştiindu-se urmărit din porunca ducelui Orsino, Antonio îl alege 
pentru că era mai ferit de supravegherea autorităţilor, ca toate 


~ 387 ~ 


Opere Complete Volumul 5 
Mă duc să mă-ngrijesc de prânzul nostru, 
lar tu omoară-ţi timpul colindând 
Şi-mbogăţindu-ţi mintea prin oraş. 
Sebastian: 
Dar pentru ce-mi dai punga? 
Antonio: 
Să-ţi cumperi vreun nimic ce te îmbie. 
Socot că banii tăi sunt numărați 
Şi nu-ţi dă mâna să-i arunci pe fleacuri. 
Sebastian: 
'Ţi-oi fi străjerul pungii timp de-o oră. 
Antonio: 
Ne întâlnim la „Elefant”. 


Sebastian: 
Voi fi acolo negreşit. 
(les.) 
Scena 4 
În grădina Oliviei. 
Intră Olivia şi Maria. 
Olivia: 


Trimis-am după el; a spus că vine; 
Cum să-l primesc? Cu ce să-l dăruiesc? 
Mai lesne pot fi cumpăraţi cei tineri 
Decât ţi-ar da când ceri, ori să-mprumute. 
Vorbesc prea tare. Unde e Malvolio? 
E-un om politicos şi trist. Ca slugă 
Se potriveşte bine stării mele. 


hanurile şi tavernele din afara Londrei. Numele şi locul hanului 
constituie încă un exemplu de transpunere de situaţii locale 
engleze în Iliria. 

Unde-i Malvolio? 

Maria: Soseşte-ndată, doamnă; dar vine într-un 
chip foarte ciudat. Mă tem că-i cam apucat, 
doamnă. 

Olivia: 

Dar ce-i cu dânsul; are fierbinţeală? 

Maria: Mărită doamnă, nu; dar tot zâmbeşte aşa, 
ca pe lumea ailaltă. Ar fi poate mai bine dacă aţi 
avea o strajă lângă domnia-voastră, când vine, 
pentru că nu-i în doaga lui. 

Olivia: 

Du-te şi adu-l. 

(lese Maria.) 

Mai teafără nu-s nici eu; e totuna 
De-i nebunia veselă sau tristă. 

(Reintră Maria cu Malvolio.) 

Ce noutăţi, Malvolio? 

Malvolio: Dulce doamnă, ho, ho. 

Olivia: 

Îţi vine-a râde? 
Eu te-am chemat fiindcă-s necăjită. 

Malvolio: Necăjită, doamnă! Eu ar trebui să nu fiu 
în apele mele, cu jartierele acestea care mi-au tăiat 
circulaţia sângelui, afurisitele. Dar nu face nimic. De 
dragul unor anumiţi ochişori, sunt dispus la orice 
sacrificiu... Vorba sonetului: „Dacă place, n-are-a 
face”... 

Olivia: 

Cum? Ce-i cu tine, omule, ce ai? 

Malvolio: Am avut gânduri negre, dar de când port 
ciorapi galbeni văd totul în roz. Dorinţele sale sunt 
porunci pentru adresantul cunoscut. Cine nu 

recunoaşte dulcea sa caligrafie rondă?*" 

Olivia: 

Malvolio, du-te-ndată şi te culcă. 

Malvolio: Întâi tu, iubito, şi eu după tine. 

Olivia: Doamne, apără-l! Şi ce rânjeşti aşa şi faci 
mereu bezele? 

Maria: Ce ţi-e, Malvolio? 

Malvolio: Vrei un răspuns? De ce nu? Privighetorile 
răspund şi croncănitoarelor. 

Maria: Cum îndrăzneşti să te înfăţişezi în halul 
ăsta dinaintea înălţimii-sale? 

Malvolio: „A mea înălţime să nu te sperie”, aşa 
şade scris acolo. 

Olivia: Ce vrei să spui cu asta, Malvolio? 

Malvolio: „Unii se nasc mari”... 

Olivia: Cum? 

Malvolio: „Alţii dobândesc mărirea.” 

Olivia: Ce-ţi vine? 

Malvolio: „Altora le atârnă deasupra capului”... 

Olivia: Cerule, adună-i minţile! 

Malvolio: „Adu-ţi aminte cine-ţi lăuda frumoşii tăi 
ciorapi galbeni.” 

Olivia: Frumoşii tăi ciorapi galbeni? 

Malvolio: „Şi te dorea împintenat cu jartiere 
încrucişate.” 

Olivia: Încrucişate? 

Malvolio: „Dacă vrei, eşti un om făcut!” 

Olivia: Un om făcut, eu? 

Malvolio: „Dacă nu, te voi socoti mai departe un 
slugoi.” 


261 Aluzie la scrierea elegantă numită „italiană” care devenise 
moda lumii culte în Anglia în epoca elisabetană, importată, după 
cum îi arată numele, din Italia, originară însă, de fapt, din Veneţia. 

Olivia: Asta-i curată nebunie de miez de vară””. 

(Intră un slujitor.) 

Slujitorul: Doamnă, tânărul paj al ducelui Orsino s- 
a înapoiat. N-a fost prea uşor să-l aduc îndărăt. 
Aşteaptă porunca domniei-voastre. 

Olivia: Vin numaidecât la el. 

(lese slujitorul.) 

Buna mea Maria, aveţi grijă de omul ăsta. Unde-i 
unchiul Toby? Să nu-l slăbiţi din ochi; mi-aş da 
jumătate de zestre numai să nu i se căşuneze vreun 
rău. 

(les Olivia şi Maria.) 

Malvolio: Oh, ho! Acum te dai pe lângă mine? Nu 
altul decât sir Toby trebuia trimis ca să-mi poarte de 
grijă! Se  potriveşte-n-tocmai, ca-n scrisoare: îl 
trimite, dinadins, ca să fiu sever cu el; după cum 
şade scris acolo: „Fii băţos cu rudele şi tiran cu 
slugile; limba ta să nu rostească decât cuvântări 
solemne. Arată-te sihastru.” Şi, în consecinţă, îmi dă 
prilejul s-o fac, arătându-mă: cu o figură încruntată, 
mersul apăsat, vorba solemnă, cum fac stăpânii. Şi 
aşa mai departe. Am prins-o! Asta e opera lui 
Jupiter, lui trebuie să-i aduc mulţumiri. Şi când a 
plecat! Ce-a zis: „Aveţi grijă de omul acesta”. Omul 
acesta. Nu mai sunt Malvolio, intendentul, sunt omul 
ei! Toate acestea se leagă foarte bine. De-acum, nici 
un scrupul, niciun scrupul de scrupul, niciun 
obstacol, nicio umbră de îndoială!... Nu asta 
înseamnă? Nu mai există nicio piedică posibilă, care 
262 Expresie proverbială. În colecţia de proverbe a lui John Ray 
(1627-1705) găsim: ' Tis midsummer moon with you („Eşti atins de 
o lună de miez de vară”, însemnând: „eşti nebun”). Se presupunea 


de foarte mulţi că intensa căldură a zilelor de vară tulbura funcţiile 
creierului producând stări de melancolie şi nebunie. 

să se interpună între mine şi îndeplinirea dorințelor 
mele aprinse! Nu, Jupiter, nu eu, robul tău, sunt 
autorul acestui miracol, ci tu; pentru care, cu evlavie 
îți mulţumesc! 

(Reintră Maria, cu sir Toby Belch şi Fabian.) 

Sir Toby: Unde-o fi, nenorocitul, sfinte Sisoe? 
Trebuie să stăm cu el de vorbă, chiar dacă toate 
lighioanele iadului s-au grămădit în el să-l ia în 
veşnică posesiune. 

Fablin: Aici e aici. Cum te mai simţi, domnule? Ţi-e 
mai bine, omule? 

Malvolio: Afară! Te concediez! Lasă-mă să mă 
bucur în sihăstria mea. Afară! J 

Maria: E apucat, nu v-am spus eu? Asta-i dracul 
din el care vorbeşte aşa. Sir Toby, stăpâna mi-a 
spus că te roagă să nu-l scapi din ochi. 

Malvolio: Ah, ha! Aşa a spus ea? 

Sir Toby: Tăcere, linişte, trebuie să-l luăm cu 
duhul blândeţii... Ce mai faci tu, Malvolică dragă, ce- 
ai păţit? Ţine piept, bărbăteşte, lighioanei, omule; 
nu te lăsa răpus de cel viclean, care e cel mai mare 
duşman al omenirii. 

Malvolio: Dumneata îţi dai seama ce-ai spus? 

Maria: Ai auzit? Cum îl vorbeşti de rău pe dracul 
din el, se burzuluieşte. Doamne, de nu l-o fi 
deocheat careva! 

Fabian: Trebuie să-i ducem urina la o moaşă! 

Maria: Negreşit, mâine dimineaţă. Dacă mai ţine 
până atunci şi nu-şi lasă potcoavele. Doamna zicea 
să facem orice, numai să-i scape odorul. 

Malvolio: Cum zici că a zis? 

Maria: lartă-l, Doamne! 

Sir Toby: Linişteşte-te şi lasă-l, frate, în pace, nu 

vezi că mai rău îi faci? Să vorbim cu el mai pe 
ocolite. Între patru ochi. 

Fabian: Cu  binişorul, ăsta-i singurul mijloc. 
Tartorul nu iese decât dacă-l iei cu binişorul. Să nu-l 
zbiceşti! 

Sir Toby: Binişor, cocoşelule! Cum îţi mai merge, 
puicuşorule? 

Malvolio: Domnule! 

Sir Toby: Na la tata, bibicule. Zău, flăcăule! Nu 
face, om serios ce te afli, să te joci în bumbi cu 
Aghiuţă! Lasă-l în plata dracului pe tuciuriul ăla. 

Maria: Pune-l să spună repede o rugăciune, dragă 
sir Toby, să spună toate rugăciunile pe care le ştie. 

Malvolio: Tu vorbeşti de rugăciuni, păcătoaso? 

Maria: Hotărât lucru: nici nu vrea să ştie de religie. 

Malvolio: La spânzurătoare cu voi toţi, creaturi 
nevrednice: eu nu-s de-o fiinţă cu voi. Şi-avem să 
mai discutăm noi în curând! 

(lese.) 

Sir Toby: E de pe altă lume! 

Fabian: Dacă mi-ar arăta la teatru o comedie ca 
asta, aş zice că-i o minciună gogonată. 

Sir Toby: Farsa asta l-a pus în cofă; s-a îmbolnăvit 
de el însuşi şi asta-i fără leac. 

Maria: Nu trebuie slăbit nicio clipă, ca să nu se 
trezească. 

Fabian: Să nu-l lăsăm până nu se scrânteşte 
definitiv. 

Maria: Atunci o să răsufle uşurată toată casa. 

Sir Toby: Veniţi să-l legăm cobză şi să-l închidem 
în şopron. Nepoată-mea e încredinţată că a 
înnebunit. Aşa că putem să-l închidem şi să-l ţinem 
la beci, după pofta inimii, până şi-o cere iertare, iar 

noi, după ce ne-om sătura de râs, vom fi 
mizericordioşi şi-l vom graţia. Atunci vom alcătui un 
tribunal, iar pe tine te vom pune să depui mărturie, 
încoronată ca doctor de nebuni. Dar ce-mi văd 
ochii? 

(Intră sir Andrew AguecheeKk.) 

Fabian: Încă o distracţie pentru luna mai””. 

Sir Andrew: lacă provocarea. Citiţi-o. Vă garantez 
că are destul oţet şi piper. 

Fabian: E aşa de picantă? 

Sir Andrew: Este, o spun sus şi tare. Citiţi. 

Sir Toby: Dă-o-ncoace. 

(Citeşte): „Tinere, oricine-ai fi, află că eşti nul şi 
neavenit. ” 

Fabian: Bine adus şi eroic. 

Sir Toby (citeşte): „Nu te mira şi nu te admira în 
sinea ta de ce te poreclesc aşa, pentru că tot n-am 
să expun vreun motiv sau cauză.” 

Fabian: E bună; asta te pune la adăpost de 
vânturile legii. 

Sir Toby (citeşte): „Vii pe la doamna Olivia şi ea te 
alintă sub ochii mei: dar eşti un mincinos până-n 
fundul găâtlejului; fiindcă nu pe chestia asta te 
provoc.” 

Fabian: Scurt şi atât de cuprinzător, încât nu-i mai 


263 Conform obiceiurilor timpului, în cursul lunii mai se organizau, 
în diferitele parohii ale Londrei, petreceri populare la care 
participau cetăţenii din toate categoriile sociale. Se înălţau atunci 
cunoscutele prăjini numite May-poles în jurul cărora se învârteau 
dansând tineri şi tinere ţinând în mână fiecare câte o panglică 
lungă şi colorată, prinsă de vârful prăjinii. Se executau totodată 
dansuri populare, trageri la ţintă cu arcul precum şi alte activităţi 
distractive, iar seara se prezentau spectacole şi se aprindeau 
focuri uriaşe pe străzi. 

rămâne nimic de înţeles. 

Sir Toby (citeşte): „Îţi voi atine calea la întors 
acasă şi dacă vei avea norocul ăla să mă omori”... 

Fabian: Straşnic. 

Sir Toby (citeşte): „Ai să mă omori, ca un 
caraghios şi ca un prost-crescut ce eşti.” 

Fabian: Şi asta te pune la adăpost de fulgerele 
legii. Bravo! 

Sir Toby (citeşte): „Adio, şi Dumnezeu să aibă milă 
de unul din sufletele noastre! S-ar putea să aibă 
milă de-al meu, dar eu nădăjduiesc că nu. Deci ia 
seama! Prietenul tău, dacă ai să ştii să te porți cu el, 
sau duşmanul tău de moarte, Andrew Aguecheek.” 
Dacă scrisoarea asta nu-l calcă pe bătături 
însemnează că n-are. Am să i-o dau la prima ocazie. 

Maria: Ocazia se şi prezintă; adresantul era 
adineauri în conversaţie cu doamna şi tocmai se 
gătea de plecare. 

Sir Toby: Du-te, sir Andrew; pândeşte-mi-l la colţul 
grădinii ca un portărel; şi cum dai cu ochii de el, 
trage sabia, şi, după ce tragi sabia, înjură-l de toate 
alea, căci de multe ori o înjurătură zdravănă, 
azvârlită ţanţoş, cu un glas tunător, e mai 
convingătoare de vitejia unui bătăuş decât multe 
fapte de arme. Înainte! 

Sir Andrew: Dacă-i numai pe înjurături, las' pe 
mine. 

(lese.) 

Sir Toby: Nu, scrisoarea nu i-o dau; fiindcă 
purtarea tânărului mă îndeamnă să cred că nu-i nici 
prost, nici prost-crescut; şi felul în care face pe 
mijlocitorul între conte şi nepoată-mea e o dovadă 
foarte grăitoare; de aceea scrisoarea asta tâmpită 

n-are să-l sperie; are să-şi dea seama că vine de la 
un găgăuţă; eu însă am să-i transmit provocarea pe 
cale bucală. Da, domnule. Am să i-l descriu pe 
Aguecheek în culori de o înspăimântătoare vitejie şi 
am să-l conving pe tinerel - pare de-altminteri lesne 
de convins - că este cel mai furios, mai imbatabil şi 
mai sângeros dintre spadasinii secolului. În aceleaşi 
culori i-l voi zugrăvi pe tânăr lui Aguecheek, astfel 
încât, când vor da faţă, împietriţi de frică, se vor 
bate numai din priviri ca basiliscii””. 

Fabian: Uite-l că vine cu nepoata dumitale; să 
dispărem până îşi iau rămas bun şi ia-te după el 
când pleacă. 

Sir Toby: Foarte bine, până atunci am să rumeg în 
minte nişte ameninţări cât mai îngrozitoare, ca săi 
le transmit. 

(les sir Toby, Fabian şi Maria. Reintră Olivia şi 
Viola.) 

Olivia: 

Prea mult îmbiu o inimă de piatră 
Şi cinstea prea uşor mi-am dat-o-n vânt. 

Ceva în mine sună a dojană, 

Greşeala însă,-ndărătnicită, 
Puțin se sinchiseşte. 

Viola: 
O patimă la fel de nemblânzită 

Îmi mistuie stăpânul. 

Olivia: 

Primeşte-a cest medalion; în el 


264 În original este folosit termenul englezesc cockatrice 
însemnând basilisk, numele legendar al unui şarpe considerat că 
poate ucide numai cu privirea şi că era ieşit dintr-un ou ouat de un 
COCOŞ, (v. Romeo şi Julieta, III, 2). 

E chipul meu. El n-are glas să ceară. 
Şi rogu-te, mai vino iarăşi mâine... 
Ah, ce-ai putea să-mi ceri, fiinţa mea, 
Cât timp rămâne castă, să nu-ţi dea? 

Viola: 

Nimic, decât, pentru stăpân, iubirea. 

Olivia: 

Tu crezi că mi-ar îngădui onoarea 
Să-i dau din darul ţie dăruit? 
Viola: 
Eu ţi-l restitui. 
Olivia: 
Mâine! Ai plecat? 
Tu sufletul mi-l duci la greu păcat. 

(lese. Reintră sir Toby Belch şi Fabian.) 

Sir Toby: Domnul meu, Dumnezeu să te aibă-n 
pază. 

Viola: Şi pe domnia-ta. 

Sir Toby: Apără-te cum poţi, că e lată rău. Nu ştiu 
cu ce i-ai greşit adversarului tău, dar află că te 
pândeşte la colţul grădinii, setos de sânge ca un 
vânător furios şi pus pe răzbunare. Scoate-ţi sabia, 
şi fii în gardă, pentru că asaltul lui va fi prompt şi 
mortal. 

Viola: Vă înşelaţi, domnule. Vă asigur că n-am 
niciun fel de adversar şi-mi amintesc cum nu se 
poate mai limpede că n-am ofensat pe nimeni. 

Sir Toby: Ai să te convingi de viceversa, tinere, n- 
avea nicio grijă. Dacă ţii, cât de cât, la existenţa 
dumitale terestră, pune-te-n gardă, pentru că 
adversarul dumitale posedă totodată tinereţea, 
măiestria şi furoarea unui campion. 

Viola: Binevoiţi a-mi spune cine este. 

Sir Toby: Un cavaler a cărui sabie şi reputaţie n-au 
fost încă puse la încercare, dar care în particular 
este un diavol, nu alta. Până acum a şi despărţit trei 
suflete de trupurile lor, şi când se bate, mânia lui e 
atât de nepotolită, încât nu se mai opreşte până-n 
buza mormântului! Ce-o fi o fi, aceasta îi este 
deviza: ce-am avut şi ce-am pierdut. 

Viola: Nu-mi rămâne decât să mă întorc în casă şi 
să o întreb pe doamna ce atitudine trebuie să iau. 
Eu nu sunt bătăuş de felul meu. Am auzit că există 
unele persoane care caută ceartă cu lumânarea, 
numai ca să arate cât de viteji sunt. De bună seamă 
că e vorba de un om de soiul ăsta. 

Sir Toby: Nu, stimabile; indignarea lui provine 
dintr o ofensă cât se poate de competentă. 
Pregăteşte-te, prin urmare, să-i satisfaci dorinţa. Nu 
te vei întoarce în casă decât numai poate dacă ţii să 
răspunzi faţă de mine ceea ce vei avea cu siguranţă 
de răspuns celuilalt. Deci, ori iei sabia goală-n 
mână, căci eşti silit să te baţi, ori renunţi să mai 
porţi frigarea de brâu. 

Viola: Ciudate maniere! Vă implor să aveţi 
bunătatea de a-l întreba pe acel cavaler cu ce l-am 
ofensat. Nu poate fi decât o eroare cu totul 
neintenţionată. 

Sir Toby: Consimt. Sefior Fabian, stai lângă acest 
domn până la întoarcerea mea. 

(lese.) 

Viola: Vă rog, domnule, puteţi să mă lămuriţi 
despre ce e vorba? 

Fabian: Ce ştiu e că acel cavaler e foc împotriva 
dumitale şi că-i decis să meargă până-n pânzele 
albe. Alte amănunte nu cunosc. 

Viola: Mai am o rugăminte. Ce fel de om e? 

Fabian: După cum arată, nu cine ştie ce; dar când 
îl pui la probă să vezi ce poate, este, domnule, 
adversarul cel mai abil şi mai setos de sânge din 
toată Iliria. E fatal. Vrei să-i ieşi în întâmpinare? Aş 
încerca poate să vă împac. 

Viola: V-aş fi recunoscător pe viaţă; eu, ca să spun 
drept, mă simt mai bine în tovărăşia feţelor 
bisericeşti decât a cavalerilor duelgii; puţin îmi pasă 
de ce-ar spune lumea în privinţa asta, 

(les. Reintră sir Tobycu sir Andrew.) 

Sir Toby: Nu pricepi, omule, că e dracul împieliţat? 
De când sunt n-am mai pomenit un zgripţuroi mai 
fioros. Am avut un schimb de pase cu el, cu sabia-n 
teacă, bineînţeles, şi află că mi-a făcut o figură care 
putea să-mi fie fatală, absolut imparabilă. Dă replica 
cu o siguranţă, de parcă iese la promenadă, aşa de 
uşor calcă. Se spune că a fost maestrul de arme al 
şahului Persiei. 

Sir Andrew: Mânca-l-ar bubatul; nu mă bag cu el. 

Sir Toby: Bine, bine, dar vorba e cum să-l mai 
împaci, că Fabian de-abia-l mai poate ţine. 

Sir Andrew: Trăsni-l-ar ciuma; dacă ştiam că e pus 
pe vitejii şi că sare pârleazul să se dea la om, mort- 
copt să-l fi văzut şi tot nu-i trimiteam provocarea 
aceea. Poate că vrea s-o lăsăm baltă, dacă-i fac 
cadou calul meu, pe Roibul!... 

Sir Toby: Am să-ncerc să-i propun asta. Stai aici şi 
ţin-te bine. Să sperăm că n-are să iasă cu moarte de 
om. 

(Aparte): Bobocule, cum te-am călărit pe matale, 
aşa am să-ţi călăresc şi roibul. 

(Reintră Fabian şi Viola.) 

Către Fabian): Îmi dă calul dacă potolesc cearta. l- 
am spus că flăcăul e dracul cu chip de om. 

Fabian: O tot atât de groaznică părere are şi 
tânărul despre celălalt. Abia mai suflă şi-i galben ca 
ceara, de parcă e să-l calce ursul. 

Sir Toby: Nu-i chip, domnule. Vrea să se bată şi 
pace; zice că a jurat şi că se ţine de jurământ. Dar s- 
a gândit oleacă la cauza certei şi a căzut de acord 
că nu-i mare lucru. Deci trage sabia, ca să-i dai 
concursul să nu-şi calce jurământul. Susţine că nu te 
va răni de moarte. Hai, fii bărbat! 

Viola (aparte): Doamne, apără! Puțin lipseşte să le 
spun ce-mi lipseşte ca să fiu bărbat. 

Fabian: Dacă-l vezi furios, bate-n retragere. 

Sir Toby: Vino, sir Andrew, nu-i chip: tânărul 
gentilom, pentru salvarea onoarei sale, ţine morţiş 
să se izbească-n săbii cu dumneata. Legile 
duelului”“” îl împiedică să mai procedeze altfel; dar 
mi-a promis, pe cinstea lui de militar, că nu te va 
răni de fel. Hai, în gardă! 

Sir Andrew: Să dea Dumnezeu să nu uite ce a 
promis. 

(Trage sabia.) 


265 Cum duelurile deveniseră tot mai frecvente spre sfârşitul 
secolului al XVI-lea, în ultimul deceniu al acelui secol au apărut un 
mare număr de lucrări referitoare la regulile de urmat în cazul 
soluționării conflictelor pe calea armelor. Se punea totodată şi 
problema împiedicării duelurilor, martorii având împuternicirea să 
decidă asupra temeiniciei motivelor acestora. 

Astfel, în 1590 apăruse Cartea onoarei şi armelor (atribuită lui 
Sir W. Segar); în 1593: Practica, procedura şi legile armelor 
(aparţinând lui Matthew Suteliffe); iar în 1595 lucrarea lui 
Vincentio Saviola, în două volume, privitoare la folosirea spadei şi 
pumnalului precum şi la problema onoarei şi a disputelor 
„onorabile”. 

Viola: Vă asigur că e împotriva voinţei mele. 

(Trage sabia. Intră Antonio.) 

Antonio: 

Jos spada. Dacă tânărul cumva 
Ţi-aduse vreo ofensă, o iau asupră-mi, 
lar dacă tu l-ai ofensat, în gardă! 

(Trage sabia.) 

Sir Toby: Hei, matale! Ce te bagi? Cine eşti? 

Antonio: 

Un ins decis a face pentr-un prieten 
Mai mult decât l-ai auzit spunând. 

Sir Toby: Dacă eşti aşa de băgăreţ, ia bagă-te şi-n 
asta. 

(Trage sabia.) 

Fabian: Opreşte, Sir Toby. Vin gărzile. 

Sir Toby: Mă-ntorc eu la dumneata, îndată! 

Viola (lui sir Andrew): Te reg, domnule, pune-cţi 
sabia în teacă dacă nu te superi. 

Sir Andrew: Vă rog, cu multă plăcere; şi, în ce 
priveşte cadoul, eu nu-mi iau vorba îndărăt. Să vezi 
ce uşor merge şi ce bine are să-ţi şadă pe el. 

(Intră doi ofițeri. ) 

Primul ofițer: Acesta-i individul, fă-ţi datoria. 

Al doilea ofițer: Antonio, te arestez, ca urmare a 
plângerii depuse de ducele Orsino. 

Antonio: Vă înşelaţi, domnilor. 

Primul ofițer: 

Nu, domnule, de loc. Te recunosc, 
Deşi nu porţi basmaua de pirat. 
Hai, ridicaţi-l. Ştie că-l ştiu bine. 

Antonio: 

Trebui' să mă supun. 

(Violei): 

Şi mi se trage 


Din umbletul prin târg să te găsesc. 
Scăpare nu-i, şi trebui' să dau seamă. 
Ce mai poţi face pentru mine-acum 
E punga să mi-o dai, că-s la strâmtoare - 
Mai rău îmi pare că te las stingher 
Şi neajutorat decât de mine. 


Pari uluit; curaj! 
Al doilea ofițer: 
Ei, gata, haidem! 
Antonio: 
Sunt, vezi, silit să-ţi cer din banii-aceia. 
Viola: 


Bani, domnule? 
Pentru bunăvoința arătată 
Şi pentru că vă văd în greu impas, 
Sunt gata, din puţinul meu avut, 
să vă-mprumut o parte. Prea sărman 
Va fi obolul meu: din punga asta 
Poftiţi o jumătate. 
Antonio: 


Mă renegi? 
Aşa se răsplăteşte bunătatea-mi? 
Recunoştinţă-i asta? Să nu-mi pui 
Mai mult nenorocirea la-ncercare, 
Căci n-aş vrea, scos din minţi, să-mi pară rău 
De câte le-am făcut de dragul tău. 
Viola: 


Dar nu-mi aduc aminte. Nu te ştiu 
Nici după glas, nici după-nfăţişare. 
Urăsc mai tare nerecunoştinţa 
Decât minciuna, pâra şi beţia, 
Sau orice alt păcat a cărui fiere 

Se-ncuibă-n sângele firav. 
Antonio: 
O, ceruri! 
Al doilea ofițer: 
Ei, hai, te rog, să mergem. 
Antonio: 
Doar o clipă. 
Pe tânărul acest, aci de faţă, 
L-am smuls cu mâna mea din gheara morţii. 
L-am încălzit cu dragoste de frate. 
Icoanei lui, care-mi părea atunci 
Oglindă a virtuţii, mă-nchinam. 
Primul ofițer: 
Şi ce ne pasă nouă? Timpul trece... 
Antonio: 
Dar vai, ce idol calp s-a dovedit! 
Sebastian, ţi-ai murdărit obrazul, 
Îi e dat omului ca mintea lui 
S-o mai ia razna; dar sluţire-a firii 
E omul rău. Virtutea-i frumusete, 
Dar sufletul ascuns sub mândru chip 
E ca licoarea morţii dintr-un şip. 
Primul ofițer: 
Omul ăsta vorbeşte aiurea. Luaţi-l pe sus! 
Antonio: 
Duceţi-mă. 
(Ofițerii ies cu Antonio.) 
Viola: 
__ Atâta patimă în vorbe-a pus, 
Incât părea pătruns de tot ce-a spus. 
O, visule, mi te-mplineşte bine: 
Drag frăţior, de m-ar fi luat drept tine! 
Sir Toby: Fă-te-ncoace, cavalere; Fabian, vino şi 

tu-ncoace; hai să vă fac o parolă pe-nghesuite... 

Viola: 

A spus: Sebastian! Pe frăţior 
Doar în oglinzi îl văd, de câte ori 
Mă uit la chipul meu; acum, ca el 
Podoabe, straie, port şi eu la fel. 
Căci îl imit în toate. De trăieşte, 
Atunci şi valul cel sărat iubeşte, 
Şi nu e drept că marea e nebună, 
Că bunătate-i până şi-n furtună. 

(lese.) 

Sir Toby: O scârnăvie: mai poltron ca un iepure; se 
vede câte parale face, după cum şi-a părăsit 
prietenul, la nevoie, prefăcându-se că nu ştie cine e. 
Întreabă-l şi pe Fabian, să-ţi spună cât de fricos 
este. 

Fabian: E atât de fricos şi de laş, că şi-a făcut din 
frică chip cioplit şi se-nchină la ea. 

Sir Andrew: Mă iau după el şi-l rup în bătaie. 

Sir Toby: Du-te, dar să dai numai cu pumnul, pe 
sabie să nu pui mâna. 

Sir Andrew: Eu? Dacă nu i-oi trage... 

(lese.) 

Fabian: Haidem să vedem ce iese din asta! 

Sir Toby: Pun rămăşag pe ce vrei că nu iese nimic! 

(les.) 


Actul IV 
Scena 1 


O stradă dinaintea casei Oliviei. 
Intră Sebastian şi bufonul. 

Bufonul: Şi vrei să mă convingi că eu n-am fost 
trimis după dumneata? 

Sebastian: Mai slăbeşte-mă, ţicnitule. Du-te şi 
lasă-mă-n pace. 

Bufonul: Ei, asta-i bună! Va să zică: nu te cunosc, 
nu mă cunoşti, nici stăpâna nu m-a trimis să te caut, 
ca să vorbească cu dumneata; nici nu eşti cumătrul 
Cezario. Nici nasul ăsta nu-i nasul meu. Nimic din tot 
ce este nu este. 

Sebastian: Te rog, desfă-ţi nebunia în altă parte şi 
scuteşte-mă. Nu ne cunoaştem. 

Bufonul: Să-mi desfac nebunia! A auzit vorba asta 
pe la vreo casă mare şi acum o serveşte unui bufon. 
Să-mi desfac nebunia! Mă tem că-n ageamia asta de 
lume nu mai încap de nebuni! Te rog acum să te laşi 
păgubaş de fandoseală şi să nu mă mai înveţi unde 
să-mi desfac stăpâna. Hotărăşte: faci sau desfaci 
întâlnirea pe care ţi-a dat-o? 

Sebastian: Ascultă, grec netrebnic, spală putina! 
Poftim plata înainte şi şterge-o. Dacă mai întărzii, îţi 
dau altfel de carboave! 

Bufonul: Pe cinstea mea, îmi place că ai inima 
largă. Oamenii cu mintea-ntreagă care zvârlă banii 
pe nebuni investesc la capitolul nemurire. 

(Intră sir Andrew.) 

Sir Andrew: Aha, nu ne-am mai întâlnit noi odată, 
domnule? la, na, să te saturi! 

(II loveşte pe Sebastian.) 

Sebastian: la, na şi mai poftim, să te saturi şi 
matale! 

(Il bate pe sir Andrew.) 

Ce, toţi sunteţi nebuni pe-aici? 

(Intră sir Toby şi Fabian.) 

Sir Toby: Stai, domnule; sau dintr-o lovitură îţi 
arunc sabia peste casă. 

Bufonul: Mă duc să-i raportez stăpânei; n-aş vrea 
să fiu în nădragii dumitale. 

(lese.) 

Sir Toby: Dumneata, domnule, ia stai! 

(II ține pe Sebastian.) 

Sir Andrew: Lasă-l, că-l aranjez eu altfel! Am să-i 
intentez acţiune, pentru atac personal, dacă mai 
sunt judecători în Iliria! Cu toate că eu l-am bătut 
primul, asta nu face nimic. 

Sebastian: Dă-mi drumul! 

Sir Toby: Nu, domnule, n-am să-ţi dau. 

(Lui sir Andrew): Hai, soldăţelul lui tăticu, pune 
frigarea în teacă. Eşti în formă, se vede de la o 
poştă, hai. 

Sebastian: Ci lasă-mă odată! 

(Se smulge şi trage sabia.) 

Şi-acum ce pofteşti? Dacă ai chef de scărmăneală, 
trage sabia. 

Sir Toby: Ce, ce! Aşa, care va să zică! Păi atunci 
să-ţi tragem vreo uncie, două, din sângele ăsta 
încins, ca să te potolim. 

(Trage sabia. Intră Olivia.) 

Olivia: Opreşte, Tobv! Opreşte, că răspunzi cu 
capul. 

Sir Toby: Doamnă! 

Olivia: 

Nu te mai saturi? Necioplit ce eşti: 
Trăieşti în peşteri, în păduri, se vede, 
Cu asemenea apucături. Să piei! 
Nu fi prea supărat, dragă Cezario... 

leşi, bădărane! 
(les sir Toby, sir Andrew şi Fabian.) 
Dragul meu, te rog, 
Cu-nţelepciunea ta, nu cu mânie, 
Să judeci grosolana lor purtare, 
Şi nu fi supărat! Hai, vino-n casă. 
Când îţi voi povesti ce dandanale 
A mai făcut poznaşul ăsta, zău că 
Vei râde şi de-aceasta. N-ai de ce 
să pleci, hai, vino, nu mă refuza. 
Afurisitul! Ce rău m-am speriat, 
Că inima-mi din tine-au alungat. 
Sebastian: 
Dar ce-i cu mine? Ce s-a petrecut? 
Visez sau poate mintea mi-am pierdut? 
Prin apele uitării'“ parcă trec; 
Să dorm, în visuri veacul să-mi petrec! 
Olivia: 
Hai, vino dară. la-te după mine. 
Sebastian: 
Mă iau. 
Olivia: 
O, spune-o iarăşi! Vai, ce bine! 
(les.) 


Scena 2 
O încăpere în casa Oliviei. 


Intră Maria şi bufonul. Malvolio 
e într-o încăpere alăturată, întunecoasă. 


266 Aluzie la Lethe, unul dintre râurile Infernului din care, conform 
mitologiei greco-latine, sufletele morţilor trebuiau să bea pentru a 


uita viaţa pe care o duseseră pe pământ. 

Maria: Feste te rog, pune-ţi giubeaua şi barba asta 
şi prefă-te că eşti sir Topas"", parohul. Grăbeşte-te; 
până atunci îl chem şi pe sir Toby. 

(lese.) 

Bufonul: Fie, să mă deghizez şi în prelat. Aş vrea 
să fi fost primul care ascunde sub sutană un 
măscărici. Nu sunt însă nici destul de burtos ca să- 
mi cadă bine, nici destul de sfrijit ca să mă ia lumea 
drept cărturar, dar las' că tot mai bine e să fii om cu 
haz şi să-ţi poarte toţi de grijă decât să fii om cu 
vază şi să le porţi grijă la toţi. Intră trupa! 

(Intră sir Toby Belch şi Maria.) 

Sir Toby: Domnule părinte,  consideră-te 
blagoslovit. 

Bufonul: Bonos dies"*, sir Toby: precum bătrânul 


267 În original personajul Topaz este numit Sir Topas. Ortografia 
co -o este ortografia veche a cuvântului modern topaz (piatra 
prețioasă „topaz”). 

Numele Sir Topas este preluat din poemul lui Geoffrey Chaucer, 
Povestirile din Canterbury, în care apare povestirea Rime of Sir 
Thopas (Poemul lui Sir Thopas), având caracter de parodie, ceva 
apropiat de comicul creat de farsa pe care i-o joacă Sir Toby, Sir. 
Andrew şi bufonul lui Malvolio în scena de faţă. 

Alegerea numelui „topaz” se datorează însă faptului că în 
vremea lui Shakespeare se atribuia topazului proprietatea de a 
vindeca nebunia, fapt menţionat şi de Reginald Scott în lucrarea 
sa Demascarea vrăjitoarei, publicată în 1584, în care cuvântul 
este ortografiat „topase”. 

În privinţa titlului de Sir atribuit unui prelat, lexicograful Samuel 
Johnson (1709-1784) arată că oricine obținea un prim titlu 
academic era denumit Dominus şi i se vorbea cu Sir. Shakespeare 
numindu-l pe Topaz Sir înseamnă că îl consideră ca având titlul 
respectiv, pentru a-l impresiona astfel şi mai mult pe Malvolio, (v. 
Cum vă place, nota 44). 

268 Bufonul încearcă să vorbească latineşte în calitatea sa de 
prelat pe care şi-o asumă în scena de faţă. Totuşi salutul său 

sihastru din Praga””*, care se uita în ceaslov ca 
mâţa-n calendar, o da pe brazdă pe nepoata regelui 
Gorboduc“'"”, spunându-i: „Ce se vede, aia crede”, 
tot astfel eu mă prezint domniei-tale, zicând: „Popă 
vezi, popă crezi”. Ce înseamnă „a fi”... Alt decât „a 
fi”? 

Sir Toby: Atunci, pe el, părinte Topas! 

Bufonul: Pace, tuturor. Şi duhului întemnițat, 
pace! 

Sir Toby: Se preface, pungaşul, de minune. 

Malvolio (dinăuntru): Care vorbeşte-acolo? 

Bufonul: Sfinţia-sa Topas, parohul care vine să 
pogoare tihna asupra duhului neliniştit al lui 
Malvolio. 

Malvolio: Părinte Topas, domnule Topas, 
preasfinte şi bunule Topas, du-te la doamna... 

Bufonul:  Îndărăt, Satană! Demon  hiperbolic, 
îndărăt! De ce-l chinuieşti pe omul acesta? Numai 
de femei îi vorbeşti? 

Sir Toby: Adevăr grăit-ai, părinte. 

Malvolio: Domnule Topas, n-a fost pe lume om mai 
batjocorit. Bunule părinte, nu crede că sunt sărit. Ei 
m-au vârât în această beznă a dracului. 

Bufonul: Piei, amăgitorule Satan! Nu te îngrijora 
domnule, eu îl iau cu binişorul pentru că sunt dintre 


însemnând „bună ziua” este greşit construit gramatical, ca şi 
folosirea francezei şi latinei de către Sir Toby şi Sir Andrew. 

269 Aluzia este privitoare la un sihastru, Jerome, numit în Praga 
„Sihastrul din Camaldoli”. 

270 Conform legendei, Gorboduc a fost un rege britanic care apare 
ca personaj în tragedia Gorboauc, de asemeni intitulată în istoriile 
literare Ferrex şi Porrex (fiii lui Gorboduc), prima dramă engleză de 
Thomas Norton şi Thomas Sackville, scrisă în versuri albe, folosite 
pentru întâia oară într-o piesă de teatru (jucată în 1562). 

acele persoane educate care se poartă bine şi cu 
dracul până trec puntea. Zici că în casa ta e 
întuneric? 

Malvolio: Ca într-un cazan cu smoală, părinte. 

Bufonul: Cum aşa! Are firide transparente ca 
gardul de zid, iar ochiurile dinspre nord-sud sunt 
lucioase ca abanosul; şi te mai plângi că eşti închis 
în beznă? 

Malvolio: Nu sunt nebun, părinte Topas. Îţi declar 
că în această casă e beznă. 

Bufonul: Nebune, vorbeşti aiurea: nu se află altă 
beznă fără numai neştiinţa şi într-însa zaci 
dumneata cufundat mai rău decât egiptenii în 
negura Bibliei”!. 

Malvolio: Declar că această casă este mai obscură 
decât obscuritatea oricărui obscurantism şi că e mai 
rău decât în butoaiele cu păcură din iad şi mai 
declar că am fost maltratat ca nimeni altul. Sunt tot 
atât de nebun ca domnia-ta. Poftim, dacă nu mă 
crezi, pune-mă la probă, pune-mi orice întrebare. 

Bufonul: Care este teoria lui Pitagora despre speța 
zburătoarelor??'* 

Malvolio: El zice că sufletul bunicilor noastre ar 
putea eventual sălăşlui într-o pasăre. 

Bufonul: Şi ce părere ai tu despre această părere? 

Malvolio: Eu am o prea bună părere despre 
sufletul bunicii, ca să admit această părere. 


271 Conform legendei biblice, una din plăgile cu care a fost lovit 
Egiptul, pentru a-l sili pe faraon să dea voie evreilor să se întoarcă 
în ţara lor, a fost şi accea a cufundării Egiptului în întuneric, (v. 
Cum vă place, nota 15). 

272 Aluzie la doctrina teozofică a reîncarnării susţinută de filosoful 
şi matematicianul grec Pitagora (582-500 î.e.n.), foarte frecvent 
menţionată în literatura elisabetană, (v. Cum vă place nota 16). 

Bufonul: Atunci, rămas bun în obscurantism. 
Pentru că ori eşti nebun de legat, că-l contrazici pe 
Pitagora, ori eşti un păgân şi-l admiţi: în orice caz, 
eşti capabil să mănânci o găinuşă de munte fără să- 
ţi dai seama că muşti din sufletul bunică-tii. Adio, 
canibalule! 

Malvolio: Părinte Topas!... 

Sir Toby: Părinte Topas, pot juca orice rol. 

Bufonul: Nu te mai osteni, că-s Topas 
nemaipomenitul! 

Maria: Puteai să-l joci şi fără barbă, că tot nu te 
vedea. 

Sir Toby: Du-te de vorbeşte cu el fără să-ţi prefaci 
glasul şi vino să-mi spui în ce ape mai e. Aş vrea să-i 
punem capac chestiei mai repede; dac-ă-i putem da 
drumul fără balamuc prea mult, ar fi mai cuminte, 
fiindcă am cam scos-o din pepeni pe nepoată-mea 
cu întâmplarea de-adineauri şi mă tem că n-o să se 
termine bine. Vezi ce faci şi vino de-mi spune; ne 
găseşti la mine-n odaie. 

(les sir Toby şi Maria.) 

Bufonul: 

Hei, băiete, tra-la-la, 
Ce mai face fa-ta-ta? 

Malvolio: Oh! Nebunul! 

Bufonul: Fata mea nu mai e fată. 

Malvolio: Nebunule! Nebunaticule!... 

Bufonul: Ce-ntâmplare nentâmplată? 

Malvolio: Nebunule, ascultă! 

Bufonul: Nu mai e ce-a fost odată. Care eşti, de 
mă strigi? 

Malvolio: Nebunule, iubitule, mă îndatorezi până 
peste cap dacă-mi faci rost de-o pană, hârtie şi 

cerneală şi de o lumânare. Pe onoarea mea de 
gentilom că ţi voi fi recunoscător toată viaţa! 

Bufonul: A, domnul Malvolio? 

Malvolio: Chiar el, nebunule, bunule. 

Bufonul: Vai, domnule, cum de v-aţi pierdut, dintre 
toate facultăţile, tocmai pe cea bună?! 

Malvolio: Nu-mi lipseşte niciuna, dragul meu. Am 
tot atâtea ca şi tine”. 

Bufonul: Tot atâtea? Atunci e de rău. O să-mi iei 
slujba de măscărici. 

Malvolio: M-au prins şi m-au închis aici, în 
obscurantism, mi-au trimis popi, măgarii! De toate, 
ca să mă-nnebunească. 

Bufonul: Nu vorbiţi aşa. Preotul e aci de faţă. 
Malvolio, Malvolio, bunul Dumnezeu să-ţi redea 
bunul simţ pierdut!... Te sfătuiesc să te culci şi să te 
căieşti de deşartele-ţi măscări. 

Malvolio: Domnule părinte! 

Bufonul: Acum, prietene, nu-i vorbi, că nu-i face 
bine... Cine eu, domnule? Nu mai zic nici pâs! Să-ţi 
plătească Dumnezei, bunule domn Topas... Amen. 
Aşa să fie, precum spui, domnule. 

Malvolio: Nebunule, ascultă, nebunule!... 

Bufonul: Haide, haide, domnule, fiţi calm!... 
Poftim? Dacă vă vorbesc, mă ceartă popa. 


273 Conform concepţiilor medievale, celor cinci simţuri ale fizicului 
îi corespundeau cinci facultăţi ale intelectului şi psihicului (numite 
simţuri interne), la care se referă şi poemul Piers Plotoman (Petre 
plugarul), atribuit poetului William Langland şi compus în a dona 
jumătate a secolului al XIV-lea. 

Cele cinci simţuri interne sunt descrise într-un poem al lui 
Stephen Hawes (1474-1523), fiind numite: bunul simţ, imaginaţia, 
fantezia, prețuirea şi memoria. Shakespeare aminteşte cele cinci 
simţuri în Sonetul 141. 

Malvolio: Nebunule, iubitule, adu-mi lumină şi 
hârtie. Îţi spun că mă aflu în deplina posesiune a 
facultăţilor mele spirituale, tot atât cât orice om 
întreg din Illiria. 

Bufonul: Din nenorocire nu, domnule! 

Malvolio: jur cu mâna-n sus! Dragă nebunule, 
cerneală, hârtie şi lumină! Şi să-i duci stăpânei ce- 
am că-i scriu. Ai să fii cel mai bine plătit dintre 
poştaşi. 

Bufonul: Am să, te ajut, domnule. Dar spune-mi 
drept: eşti nebun, sau numai faci pe nebunul? 

Malvolio: Crede-mă că nu sunt. Nu mint, zău. 

Bufonul: De-acum încolo nu-l mai cred pe nimeni 
nebun până nu-i văd creierii cu ochii mei. Mă duc să- 
ţi caut lumină, hârtie şi cerneală. 

Malvolio: Ah, nebunule, am să te răsplătesc ca un 
mână-spartă, grăbeşte, rogu-te. 

Bufonul: 

Am plecat, domnul meu, 
Să te scap de ceasul rău 
Şi nainte fug ca racul, 
Să te-ajut, să dai de dracul. 
Uite-l, vine, dând din coadă, 
Ghearele să ţi le roadă. 
Ce mai faci, tăticule? 
Leacuri fac, vericule! 

Ai cui să le dai în gură? 
Am găsit o căzătură! 

(lese.) 


Scena 3 


În grădina Oliviei. 

Intră Sebastian. 


Sebastian: 


Dar iată lumea! lată mândrul soare! 
Şi-aici, mărgăritarul de la ea 
Îl văd, îl simt în palmă. Şi tot cred 
Că-i doar o amăgire ce m-a prins, 
Şi nu-s nebun. Pe unde-o fi Antonio? 
Nu-l am putut găsi la „Elefant”; 
Cu toate-astea a fost, iar cei de-acolo 
Mi-au spus că mă tot caută prin târg. 
Acum mi-ar prinde bine sfatul lui; 
Deşi se luptă-n mine cugetarea 
Cu simţurile, ştiu că-i o eroare, 
Nu sunt nebun. Dar întâmplarea asta, 
Această revărsare de noroc 
Atât de mult e mai presus de fire, 
Că ochilor nu-mi vine să-mi mai cred 
Şi minţii-i caut ceartă, că nu-mi lasă 

Alt gând decât că nu-i cu mintea-ntreagă 
Această doamnă, sau nu-s eu întreg. 
De-ar fi aşa, ca n-ar putea conduce 

Această casă mare, slujitorii, 
Atât de blând şi cumpătat, şi drept, 
Precum văzui că-o face. E ceva 
În toată treaba asta care-mi scapă. 
Dar iat-o, vine doamna. 
(Intră Olivia cu un preot.) 
Olivia: 

Nu-mi lua-n nume de rău această grabă 
Dar dacă ce mi-ai spus e-adevărat, 
Cu mine vino şi cu-acest om sfânt, 

Acolo, în capelă. Dinaintea-i, 

Sub bolta preasfinţită, să te legi 
Că nu vei înşela nicicând credinţa 
Geloasei mele inimi chinuite 
Şi-i vei aduce pacea împlinită. 
Unirea noastră el va ţine-o-n taină 
Atâta cât vei vrea să nu se ştie, 
Şi-apoi o vom sărbători cum se cuvine 
Înaltei mele spiţe. Tu ce spui? 
Sebastian: 
Eu te urmez pe tine şi pe el, 
Şi ce-am jurat e unicul meu ţel. 


Olivia: 
Atunci, părinte, calea ne-o arată, 
Şi cerul va luci ca niciodată. 
(les.) 
Actul V 
Scena 1 


O uliţă dinaintea casei Oliviei. 
Intră bufonul şi Fabian. 


Fabian: Dacă mă iubeşti, dă să-i văd scrisoarea. 

Bufonul: Meştere Fabian, ai bunătatea să-mi faci 
un hatâr. 

Fabian: Orice hatâr, oricând. 

Bufonul: Fă-mi hatârul să nu-mi ceri să vezi 
scrisoarea. 

Fabian: Asta-i ca: dă-mi câinele tău, să ţi-l fac 
cadou”'*. 


274 În jurnalul ţinut de John Manningham, în vremea când era 
student la drept în Londra, în primii ani ai secolului al XVII-lea, se 

(Intră ducele, Viola, Curio şi suita.) 

Ducele: 

Sunteţi din casa doamnei, oameni buni? 

Bufonul: 

Da, domnule, suntem podoaba ei. 

Ducele: 

Pe tine te cunosc. Ce faci, amice? 

Bufonul: 

La drept vorbind, pentru duşmani fac bine, 
Dar bine, la amici, n-am prea făcut. 

Ducele: 

A, dimpotrivă vrei să spui, faci bine. 

Bufonul: 

Nu, domnule, din ce în ce mai rău. 

Ducele: Cum vine asta? 

Bufonul: Măre, domnule, vine că acei care zic că- 
mi sunt amici mă laudă ca pe un armăsar, şi până la 
urmă ies din cal măgar, pe când duşmanii mă fac 
măgar de-a dreptul; aşa încât duşmanii mă ajută s- 
ajung la cunoaşterea de sine mai curând decât 
prietenii, care mă poartă cu vorba. Concluzia e ca 
sărutările, care sunt compuse din patru buze opuse 
şi fac din patru negaţii două afirmaţii; aşadar, cu 
atât mai rău pentru prietenii şi cu atât mai bine 
pentru duşmanii mei: fereşte-mă, Doamne, de 
amici, că de inamici mă păzesc singur. 


relatează o întâmplare amuzantă privitoare la Regina Elisabeta. 
Aflând că una din rudele sale, preotul Bullein (mama reginei fusese 
Anne Boleyn - pronunţat „bulin”), avea un câine deosebit de 
frumos la care ţinea foarte mult, i-a cerut să i-l dăruiască ei, 
făgăduind că în schimb îi va da orice ar vrea el să-i ceară. 

Bullein îi aduse câinele şi o întrebă pe regină dacă îşi menţine 
promisiunea, la care regina îi răspunse afirmativ. „Atunci, vă rog 
stăruitor să-mi dați câinele înapoi”, spuse preotul. 

Ducele: Bine zis. 

Bufonul: Nu-i bine, dacă aveţi plăcerea să vă 
prenumăraţi printre amicii mei. 

Ducele: Rău n-o să-ţi meargă ţie. lacă, aur. 

Bufonul: Bine atins. Cu riscul de a te repeta, 
măria-ta, mai fă o dată figura asta. 

Ducele: Acum eşti un mai prost sfătuitor. 

Bufonul: Nu te lua după sfaturile altora, 
poruncească milostivia-ta mâinii să execute singură 
mişcarea. 

Ducele: Greşeala repetată e-un păcat: na! 

Bufonul: Primo, secundo, tertio: al treilea e 
totdeauna cu norocul, cifra trei e suverană, la dans 
fără terţină nu se poate, clopotele de la Sfântul 
Bennet bat de două ori încet şi a treia oară tare, 
când doi se ceartă, al treilea câştigă; ce poate fi mai 
convingător? Un-doi-trei!”>... 

Ducele: De data asta am strâns băierile pungii 
peste dărnicie. Dacă te duci să-ţi vesteşti stăpâna 
că sunt aici ca să-i vorbesc şi o convingi să vină, s-ar 
putea să-mi trezeşti dărnicia. 

Bufonul: S-a făcut, domnule, numai leagăn-o să n- 
adoarmă prea rău până mă înapoiez! Am plecat. Dar 
să nu credeţi că o fac din interes. Totuşi, puneţi-vă 
dărnicia să clocească mai multe ouă până mă-ntorc 
s-o trezesc. 

(lese.) 

Viola: 

Stăpâne, iată salvatorul meu. 

(Intră Antonio şi ofițerii.) 

Ducele: 


275 Aluzie la o zicală populară şi totodată, probabil, la un joc cu 
zaruri. 

Îmi amintesc de chipul lui, deşi 
În toiul luptei se-arăta mânjit 
De scrum, mai rău ca faţa lui Vulcan”. 
Era pe-o navă numai cât o nucă, 
Să-i plângi de milă, dar ce căpitan! 
A abordat cu-atâta cutezanţă 
Un mare bastiment din flota mea, 
Încât chiar glasu-nfrângerii şi-al pizmei 
Strigară slavă şi onoare lui! 
Dar ce-i cu el? 
Primul ofițer: 
Orsino, e Antonio, 

Cel ce ne a capturat corabia „Phoenix” 
Cu-ncărcătura toată-n largul Candiei””". 
Tot el a abordat şi nava „Tigrul” 
Atunci când Titus, tânăru-ţi nepot, 
Piciorul şi-a pierdut. L-am arestat 
Pe-o uliţă, mahmur şi arţăgos, 
Într-un scandal. 

Viola: 
Stăpâne, mi-a luat partea, 
Cu spada, mi-a sărit într-ajutor; 
Pe urmă mi-a spus vorbe fără noimă, 


276 Zeul focului la romani (numit Hephaistos la greci), fiind în 
această calitate şi zeul cuptoarelor. Era totodată foarte iscusit în 
lucrarea metalelor şi a podoabelor din aur având unul dintre 
atelierele sale pe muntele Olimp unde era sălaşul zeilor. 

277 Una din numeroasele „aluzii topice” în care Shakespeare 
transferă situaţii din Londra şi Anglia în ţările unde îşi situează 
acţiunile. In epoca respectivă exista o mare societate comercială 
numită Compania Levant (asemănătoare cu Compania pentru 
India de Est) care făcea negoţ cu Levantul, adică cu Grecia şi 
insulele greceşti. Candia este un port în nordul insulei Creta iar 
corăbiile Phoenix şi Tigrul erau două nave bine cunoscute care 
transportau mărfuri între Londra şi Creta şi Asia Mică. 

Părând a fi cu mintea rătăcită. 


Ducele: 
Tu, hoţ de mare şi fălos corsar! 
Cum de nesăbuita-ţi îndrăzneală 
Te-aduce prins în mâinile acelor 
Pe care sângeroasele-ţi porniri 
Şi jafuri ţi-i făcu vrăjmaşi? 
Antonio: 


Orsino, 
Preanobile stăpân, îngăduie-mi 
să nu primesc numirile ce-mi dai. 
Antonio n-a fost corsar, nici hot, 
Deşi, cu bun temei, a fost duşman 
Al lui Orsino. Doar vrăjitoria 
M-ademeni aici. Pe ţâncul ăsta 
Pe care-l ţii alături, pildă vie 
A nerecunoştinţei, eu l-am smuls 
Din ale mării fălci înspumegate: 
Un naufragiu fără de scăpare, 
Îmi datorează viaţa; fără margini 
A fost prietenia şi credinţa 
Ce i-am nutrit. Şi tot de dragul lui, 
Să-i fiu de veghe, am pătruns aici 
Într-un oraş vrăjmaş, şi-am tras şi spada 
să-l apăr, când a fost primejduit. 
M-au prins, şi-atunci, temându-se să nu-mi 
Împărtăşească soarta, prefăcutul 
M-a renegat ca pe-un străin pe care 
Nu l-ai văzut de douăzeci de ani 
Şi n-a mai vrut nici punga să mi-o dea 
Pe care i-o lăsasem mai nainte, 
S-o aibă la nevoie! 
Viola: 


~ 419 ~ 


Opere Complete Volumul 5 
Cum se poate? 


Ducele: 

Când a sosit aici? 
Antonio: 

Chiar azi, stăpâne. 
Ducele: 


lar de trei luni de el, necontenit, 
Şi zi, şi noapte-am fost nedespărţit. 
(Intră Olivia şi suita ei.) 
Ducele: 
Contesă: cerul umblă pe pământ! 
Cât despre tine, omule, ce-mi spui 
Sunt vorbe de nebun. Băiatul ăsta 
E-n slujba mea de trei luni încheiate. 
Dar vom mai reveni... Daţi-l deoparte. 
Olivia: 
Ce-aş mai putea eu ducelui să-i aflu 
Ce dânsul singur n-ar putea să aibă, 
Încât Olivia de folos să-i fie?! 
Tu nu te ţii, Cezario, de cuvânt. 


Viola: 
Dar, doamnă... 
Ducele: 
Graţioasă-Olivia... 
Olivia: 


Ce-ai vrut să spui, Cezario?... Sefiore... 

Viola: 

Stăpânul meu v-a adresat cuvântul; 

Eu tac, aşa o slujba. 
Olivia: 
Dacă iarăşi, 
Pe vechiul ton îmi faceţi serenade, 
Sefiore,-mi sună, în auz, la fel 

Ca mugetul, când vrei s-asculţi un cântec. 
Ducele: 
Tot crudă deci? 


Olivia: 
Nu, doar statornică. 
Ducele: 
Statornică în prefăcătorie! 
Ingrată creatură pe altarul 
Nefast al cărei mi-am jertfit credinţa 
În dragostea curată! Ce să fac? 
Olivia: 
Veţi face cum veţi crede că e bine. 
Ducele: 


De ce n-aş face, de-aş avea putere, 
Ca egipteanul cel ce-n pragul morții 
Ucise ce iubea?-'* Cumplită faptă 
De om gelos, dar nu făr' de nobleţe. 


278 Shakespeare se referă la o povestire foarte populară din 
volumul Aethiopica - aparţinând lui Heliodorus, scriitor grec din 
secolul al Ill-lea sau a doua jumătate a secolului al IV-lea e.n. - 
tradus în limba engleză în anul 1569. Povestirea intitulată 
Theagenes şi  Chariclea relatează aventurile acestor doi 
îndrăgostiți capturați de egipteanul Thyamis, şeful unei bande de 
tâlhari. Acesta din urmă se îndrăgosti de Chariclea şi se hotărî să 
se căsătorească cu ea. Fiind atacat însă de o altă bandă de tâlhari, 
mult mai puternică decât a sa, o închise pe Chariclea împreună cu 
tezaurul său într-o peşteră, pentru a fi la adăpost. In timpul luptei 
dintre cele două bande, înțelegând că avea să fie învins, se duse la 
peştera unde o ținea închisă pe Chariclea vrând să o ucidă pentru 
a nu cădea în mâinâle duşmanilor. Din cauza întunoricului însă el 
ucise o altă femeie care se afla împreună cu Chariclea, ceea ce îi 
salvă acesteia viaţa, putând să-şi recapete în cele din urmă 
libertatea. 

Traducătorul englez Thomas Underdowne observă că la 
popoarele din acea parte orientală a lumii era un lucru obişnuit ca, 
în situaţii disperate, cineva ameninţat să-şi piardă viaţa să ucidă 
pe aceia pe care îi iubea, spre a-i lua astfel cu el în lumea cealaltă. 

Ascultă dar! Eu ştiu cui datoresc 
Dispreţul tău, pe-acela ce m-alungă 
Din locul meu râvnit îl ştiu. Trăieşte, 
Tiran al meu, cu inimă de piatră! 
Însă pe-acest necopt iubit al tău, 
Şi care, jur pe ceruri, mi-a fost drag, 
ÎL smulg privirii tale crude, unde 
Tronează, ca un rege,-n ciuda mea, 
Stăpânul lui! Băiete, vin' cu mine, 
De răzbunare sufletul mi-e gata. 
Pe mielul cel iubit îl voi jertfi 
Să-i fac în ciudă inimii de criţă 
Întruchipată-n albă porumbiţă! 
(Dă să iasă.) 
Viola: 
lar mie moartea niciun rău nu-mi face: 
Sunt bucuros să-ţi dărui ţie pace! 
(Îl urmează.) 
Olivia: 
Cezario unde pleacă? 
Viola: 
După-acela 
Ce mi-i mai drag ca ochii şi ca viaţa. 
De mii de ori mai mult ca o nevastă, 
lar dacă mint, cel ce mi-e martor sus 
Să-mi dea pedeapsă că-am minţit iubirea! 
Olivia: 
Vai mie, părăsită, cum mă-nşală! 
Viola: 
Cine vă-nşală? Cine vă jigneşte? 
Olivia: 
Ai şi uitat de tine? Atât de iute? 
Chemaţi-l pe părintele! 


~ 422 ~ 


William Shakespeare 
(lese un om din suită.) 
Ducele (către Viola): 
Hai, pleacă! 
Olivia: 
Dar unde, doamne? Nu pleca, bărbate! 
Ducele: 


Bărbate? 

Olivia: 

Chiar aşa; să nege poate? 
Ducele: 

Eşti soţul ei, nemernice? 
Viola: 

Eu nu! 

Olivia: 


Pesemne josnicia fricii tale 
Te face să sugrumi ce este-al tău. 
Dar n-ai de ce să te mai temi, Cezario. 
Fii vrednic de ce eşti, căci poţi să fii 
La fel de mare ca şi-acel de care 
Ţi-e frică azi. 
(Intră preotul.) 
Bine-ai venit, părinte. 
Preasfinte, te conjur, pe sfântul har, 
Şi-ţi poruncesc - deşi ne-am hotărât 
Ca taina s-o păstrăm, dar clipa cere 
S-o dăm pe faţă - să ne spui ce ştii, 
Că, de curând, legarăm, el şi eu... 
Preotul: 
Un legământ de dragoste, etern, 
Cu două mâini, ca martori, strâns unite, 
Pecetluit de-al buzelor sărat, 
Şi întărit prin schimbul de inele. 
Ceremonia fost-a consfinţită, 

În faţa mea, prin harul ce mi-i dat, 
Precum mărturisesc. lar ceasul meu 
Arată că pe drumul către moarte 
De-atunci doar două ore-am străbătut. 
Ducele: 
Ah, pui de vulpe!*'* Ce-ai s-ajungi când vremea 
Ţi-o face perii suri? Prea timpurie, 
Această viclenie te-a împins 
În propria-ţi capcană. Haide, ia-ţi-o 
Şi du-te unde vezi cu ochii roată 
În cale doar să nu-mi ieşi niciodată. 

Viola: 

Stăpâne, protestez! Jur... 

Olivia: 

Nu jura 
Credinţă nu prea ai, deşi ţi-e frică. 

(Intră sir Andrew Aguecheek cu capul spart.) 

Sir Andrew: Pentru numele lui Dumnezeu, un 
felcer! Trimiteţi imediat un felcer la Sir Toby! 

Olivia: Ce-nseamnă asta? 

Sir Andrew: Mi-a crăpat capul de-a curmezişul, şi 
pe Sir Toby l-a făcut zob şi sânge. Pentru numele lui 
Dumnezeu, daţi-mi o mână de ajutor! Aş da 
patruzeci de galbeni să mă văd acum acasă. 

Olivia: Cine ţi-a făcut asta, Sir Andrew? 

Sir Andrew: Un om de-al contelui, unul Cezario: 
noi am zis c-o fi vreun fricos şi când colo e dracul în 
persoană. 

Ducele: Omul meu? Cezario? 

Sir Andrew: Ce mai tura-vura, ăsta e. De ce mi-ai 
spart capul pe degeaba, domnule? Eu nu ţi-am făcut 


279 Vulpea este proverbială pentru şiretenia ei şi în folclorul 
englez. 

nimic, că ce ţi-am făcut, sir Toby m-a pus să-ţi fac. 
Viola: 
Ce tot dai zor? Nu te-am lovit. Sărit-ai 
La mine, din senin, cu spada trasă, 
Dar ţi-am vorbit frumos şi-am terminat. 

Sir Andrew: Frumos, şi-am terminat cu capul 
spart. Pe la dumneavoastră, pesemne, un cap ca 
ăsta plin de bulion nici nu contează. Uite-l şi pe sir 
Toby, târiş-grăpiş. 

(Intră sir Toby Belch, beat, adus de bufon.) 

El are să vă spună mai multe. Ai avut noroc că nu 
era destul de beat, că altminteri nu scăpai aşa, cu 
una, cu două! 

Ducele: 

Ei, domnule, ia spune, ce-ai păţit? 

Sir Toby: Asta. M-a atins, asta-i tot. Zevzecule, nu 
l-ai văzut pe Dick, felcerul? 

Bufonul: E beat, sir Toby, de-un ceas e pe lumea 
ailaltă. Aseară s-a culcat la opt dimineaţa. 

Sir Toby: Atunci e un dobitoc! Nimic nu-i mai 
tâmpit ca beţivul care doarme culcat în loc să 
doarmă pe el, în ritmul unei muzici bălăbănitoare. 
Nu-l pot suferi! 

Olivia: Luaţi-l de-aici. Cine-a făcut zarva asta? 

Sir Andrew: Te sprijin eu, sir Toby, ca să ne 
oblojească împreună. 

Sir Toby: Să mă sprijini? Cap de măgar cu pălărie! 
Bou cu mutră solemnă! Guguştiucule! 

Olivia: 

Întindeţi-l în pat şi îngrijiţi-l! 

(les bufonul, Fabian, sir Toby şi sir Andrew. Intră 
Sebastian.) 

Sebastian: 

Regret că ţi-am rănit uncheşul, doamnă, 
Dar să-mi fi fost cea mai iubită rudă 
N-aş fi putut să fac, în apărare, 
Şi fără duşmănie, mai puţin. 
Te uiţi atâta de ciudat la mine, 
Încât pricep că asta te-a jignit, 
În numele acelor jurăminte 
Schimbate-n taină, iartă-mă, iubito. 
Ducele: 
Un chip, un glas, o haină; totuşi, doi; 
Oglindă vie, care e și nu e! 
Sebastian: 
Antonio! O, dragul meu Antonio! 
Prin câte ceasuri grele-am mai trecut, 
De când ne-am despărţit! 


Antonio: 

Eşti tu, Sebastian? 
Sebastian: 

Cum, te-ndoieşti? 
Antonio: 


Dar cum făcuşi de te-ai tăiat în două? 
Un măr dacă-l despici şi tot nu scoţi 
Mai gemene bucăţi, că ăştia doi. 
Au care e din voi Sebastian? 
Olivia: 
Minunăţie! 
Sebastian: 
Oi fi tot eu, te pomeneşti. Ce poznă. 
Căci frate n-am şi nici nu-s năzdrăvan 
Să fiu în două locuri dintr-o dată. 
Eu am avut o soră, însă marea, 
În furia-i neghioabă, mi-a răpit-o. 
Ai milă, spune, eşti vreun neam cu mine? 

De unde eşti şi ce şi cum te cheamă? 
Viola: 
Din Mesalino sunt, iar tatăl meu 
A fost Sebastian. Şi cu-acest nume 
Şi-un frate-avui, ce-nveşmântat ca tine 
A coborât în gropniţa de ape. 
lar dacă duhurile-asemănare 
Pot lua la chip şi-mbrăcăminte, tu 
Venit-ai să ne sperii“. 
Sebastian: 
Sunt eu duh, 
Dar întrupat într-un greoi veşmânt 
Ce l-am primit din pântecele mamei. 
lar dac-ă-ai fi femeie, precum pari, 
Cu lacrămi aş uda obrazul tău 
Şi-aş spune: de trei ori binevenită 
Fii, naufragiata mea Viola! 


Viola: 
O aluniţă-n frunte avea tata. 
Sebastian: 
Al meu la fel. 
Viola: 


Şi a murit în ziua când Viola 
Păşea-ntr-a treisprezecea primăvară”. 


280 Shakespeare se referă, prin cuvintele Violei, la problema mult 
dezbătută în Anglia în acea vreme, dacă sufletele morţilor pot lua 
înfăţişarea lor de muritori, atunci când se arată acelora cărora vor 
să li se arate, sau ceea ce văd aceştia sunt doar diavoli care îşi 
însuşesc chipul morţilor, în scopuri răuvoitoare. 

Comentatorul operei lui Shakespeare J. Dover Wilson vede o 
situaţie asemănătoare şi în Hamlet (act. | sc. 2 şi act. III sc. 4), 
când Hamlet îşi exprimă îndoielile în privinţa stafiei tatălui său. 
281 Faptul că Sebastian confirmă că tatăl său a murit când sora sa 
Viola avea treisprezece ani pare să contrazică situaţia lor de soră 
şi frate gemeni şi prin urmare de aceeaşi vârstă. Totuşi, fiind vorba 

Sebastian: 
O, da, mi-e vie-n cuget amintirea. 


El şi-a-ncheiat şederea pe pământ 
În anul ei al treisprezecelea. 
Viola: 
De stă în calea bucuriei noastre 
Doar haina-mi bărbătească, mincinoasă, 
să nu mă-mbrăţişezi decât atunci 
Când locul, timpul, totul dovedi-va 
Că sunt Viola. Să te-ncredinţezi, 
Te voi conduce-n târg, unde-am lăsat 
Veşmântul meu de fată, la acela 
Ce m-a salvat şi m-a adus aici, 
În slujba nobilului conte-acesta. 
De-atunci întreaga-mi viaţă s-a legat 
De gândurile sale şi-ale doamnei. 
Sebastian (către Olivia): 
Deci tu te-ai înşelat asupra mea, 
Dar soarta şi-a vârât aici codiţa. 
Altfel, te măritai cu-o fată mare. 
Ţi s-a-mplinit dorinţa, căci, priveşte: 
Te-ai măritat cu-o fată şi-un bărbat. 
Ducele: 
Împrăştie-ţi uimirea: fără greş 
Îţi spun că tânărul e om de neam. 
Şi eu, la rândul meu, mă-mpărtăşesc 
Din roadele acestui naufragiu. 
(Către Viola): 
Băiete, tu mi-ai spus de mii de ori 
Că nu iubeşti pe nimeni ca pe mine. 


Viola: 
numai despre ea, Sebastian nu mai consideră necesar să 
sublinieze faptul că au aceeaşi vârstă. 

Şi-s gata să ţi-o jur oricând, stăpâne, 
Şi vorba să mi-o ţin. În inimă 

Mi te păstrez, aprins precum e focul 

Cu care-ncepe viaţa-n zori de zi. 
Ducele: 

Dă-mi mâna, dar, şi hai de mi te-arată 

În haine femeieşti înveşmântată. 


Viola: 
Dar căpitanul ce m-a scos la țărm 
Şi cufărul mi-l luase în păstrare, 
Pârât de-un oarecare domn Malvolio, 
Un om al doamnei, zace-ntemniţat. 
Olivia: 


Să plece-ndată să-l elibereze. 
Trimiteţi-l încoace pe Malvolio. 
Dar, vai, uitasem, e bolnav, sărmanul. 
Se pare că-i nebun. Am fost, pesemne, 
Şi eu puţin, că l-am uitat de tot. 
(Intră bufonul, cu o scrisoare, şi Fabian.) 
Malvolio ce face, haimanao? 

Bufonul: Ca să spun drept, doamnă, îl trase pe 
dracul de coadă, ca tot omul, şi-ncearcă să-l ţină la 
distanţă“* pe Belzebut, cât îl ţine cureaua. V-a scris 
o epistolă disperată, pe care nu m-am zorit să v-o 
dau, fiindcă scrierile nebunilor nu sunt literă de 
evanghelie şi contează cum le citeşti, nu când le 
citeşti. 

Olivia: Deschide scrisoarea şi citeşte-o. 

Bufonul: Atunci o să aveţi plăcerea unei 
interpretări potrivite: „Pe  Domnul-Dumnezeul 
nostru, doamnă”... 


282 Metaforă împrumutată din luptele asemănătoare scrimei cu 
bâtele. 

Olivia: Ce, nu eşti în toate minţile? 

Bufonul: Nu, doamnă, dar aşa e rolul; numai un 
nebun poate aduce veşti de la alt nebun. E nevoie 
de vox clamantis”. 

Olivia: 

Citeşte-o, rogu-te, cum se cuvine. 

Bufonul: Aşa şi fac, madonna; aşa se cuvine să 
citesc o asemenea scrisoare: prin urmare, astupaţi- 
vă urechile până o dau gata. 

Olivia (către Fabian): Citeşte-o tu, haimanao. 

Fabian: „Pe Domnul-Dumnezeul nostru, doamnă, 
rău mă persecutați, şi lumea va fi pusă la curent de 
această injustiţie; m-ati închis la întuneric şi m-ati 
lăsat la cheremul bețivului dumneavoastră de unchi, 
cu toate că sunt, în posesia facultăților mele tot atât 
cât şi domnia-voastră. Sunt şi în posesia scrisorii 
dumneavoastră olografe, care îmi prescrie cum să 
mă port, şi cu ea în mână vă voi pune într-o situaţie 
delicată. Gândiţi-vă la mine cum poftiți, iar dacă nu 
sunt prea respectuos, e fiindcă urlă în mine injuria 
comisă. A voastră înnebunită victimă: MALVOLIO. ” 

Olivia: El a scris asta? 

Bufonul: Da, doamnă. 

Ducele: Nu pare să fie opera unui nebun. 

Olivia: 

Scoate-l degrabă, Fabian, şi adu-l. 

(lese Fabian.) 

Slăvite domn, asupra alor noastre 

Vei hotărî cum crezi; eu te-aş ruga 
să mă socoţi o soră bună dacă 

Soţie nu ţi-am fost, şi, de ţi-i placul, 
Aceste două nunţi să le pornim 


283 Latinism însemnând „cu glas tare”. 

Olaltă,-n casa mea, cu voi ca oaspeţi. 
Ducele: 
Propunerea o-mbrăţişez cu drag. 
(Violei): 
Stăpânu-ţi dă deplină libertate 
Şi fiindcă l-ai slujit cu-atâta sârg, 
Mult mai presus de firea ta de fată 
Şi dincolo de frageda-ţi făptură, 
Şi mai ales că mi-ai tot zis stăpân, 
Primeşte-mi mâna şi stăpână-n veci 
Stăpânului să-i fii. 


Olivia: 
Şi sora mea! 
(Reintră Fabian cu Malvolio.) 
Ducele: 
Acesta ţi-i nebunul? 
Olivia: 
Se prea poate. 
Ei, ce-i, Malvolio? 
Malvolio: 


O, doamnă, ce rău mi-aţi mai făcut, ce rău! 
Olivia: 
Eu ţie, rău, Malvolio? Nu ştiu... 
Malvolio: 
Ba da, stăpână, vezi: citeşte asta. 
Şi să nu-mi spui că nu-i de mânata, 
O slovă doar de-ai izbuti s-o faci 
Într-un alt chip, mă dau bătut, dar cum 
Şi scrisul, şi pecetea-s mărturie, 
În numele onoarei te desfid 
Ca să-mi declari de ce m-ai zădărât 
Cu-amorul tău, poftindu-mă să viu 
La tine zâmbitor şi-n ciorapi galbeni 

Cu jartiere strâns încrucişate, 


Şi să mă uit de sus la cei mărunți 
Şi la sir Toby; eu m-am conformat, 
Sporind ceva; cum de-ai îngăduit 
Să fiu închis în beznă şi să vină 
Un popă să mă mântuiască,-n fine, 
să fiu tăcut un măscărici notoriu 
Cum altul n-a mai fost? Să-mi spui, de ce? 
Olivia: 
Malvolio, vai, dar nu e scrisul meu, 
Deşi mărturisesc că nu-i departe. 
E, negreşit, o poznă de-a Mariei; 
Acum mi-aduc aminte bine: ea 
Mi-a spus, întâi, că ai înnebunit; 
Pe urmă mi te-ai prezentat zâmbind 
Şi totul a urmat precum stă scris. 
Te rog, fii liniştit. Ţi s-a făcut 
O farsă nemiloasă ale cărei 
Motive şi-autori îi vom afla, 
Şi-atunci vei fi şi reclamant, şi jude. 
Fabian: 
Preabună doamnă, daţi-mi ascultare: 
Şi nu lăsaţi portiţă supărării, 
să tulbure această clipă rară 
Ce ne-a uimit pe toţi. Într-acest gând, 
Mărturisesc că eu şi cu sir Toby 
Am născocit întreg acest complot 
Ca să-i plătim băţosului Malvolio 
Nişte purtări mitocăneşti mai vechi. 
Maria-i autoarea epistolei 
La stăruința lui sir Toby, care, 
Ca recompensă, a luat-o de nevastă. 
Cât despre toate câte-au mai urmat, 

Sunt glume, demne mai curând de râs 
Decât de răzbunări. De-am cântări, 
Care pe care, cred că suntem chit. 
Olivia: 
Sărman naiv, ce rău te-au păcălit! 
Bufonul: „Unii se nasc mari, alţii dobândesc 
mărirea, iar altora, în sfârşit, le-atârnă deasupra 
capului”... Scumpule, să ştii că şi eu am avutun rol 
în comedia asta. Am fost Topaz, părinţelul Topaz: 
„Nebunule, îţi jur că nu sunt nebun!” Ţi-aduci 
aminte, bobocule? „Mă mir că înălţimea-voastră se 
poate desfăta la glumele acestui obraznic neghiob.” 
Şi uite că sfârleaza timpului s-a răzbunat pe nebuni! 
Malvolio: 
M-oi răzbuna şi eu pe haita asta!... 
(lese.) 
Olivia: 
Prea l-aţi făcut de râsul lumii, bietul! 
Ducele: 
Hai, după el ieşiţi, să-l împăcaţi. 
Dar ce-i cu căpitanul nu ne-a spus; 
Când şti-vom tot şi ceasul fericirii 
Va bate pentru noi, vom împleti 
Aceste inimi calde... Până-atunci, 
lubită soră, oaspeţii tăi suntem. 
Cezario, vino;-aşa te voi numi 
Pân' ce schimbarea ta va fi deplină, 
Şi-atunci vei fi iubita mea regină! 
(les toți, afară de bufon.) 
Bufonul (cântă): 
„Când eram un copila, 


284 Ca şi alte cântece din piesa de faţă, cântecul bufonului pare 
să fie o veche baladă, adaptată într-o oarecare măsură de 

Hei, ce ploaie şi ce vânt! 
Tare mai eram poznaş, 
Fiindcă plouă pe pământ. 


lar când mi-a mijit mustata, 
Hei, ce ploaie şi ce vânt! 
Tot în râs am luat viaţa, 
Fiindcă plouă pe pământ. 


Dar de când m-a ars năpasta, 
Tii, ce ploaie şi ce vânt! 
Și mi-am luat şi eu nevastă 
Plouă-ntruna pe pământ. 


Și de-atuncea, lua-o-ar gaia, 
Fie ploaie, fie vânt, 


Shakespeare. În orice caz, cântecul nu are nicio legătură cu piesa, 
motiv pentru care unii comentatori cred că a putut fi adăugat de 
vreun actor oarecare, jucând rolul bufonului. 

In legătură cu această posibilitate, Georges Duval, la care ne- 
am mai referit, relatează o întâmplare la Londra când, după 
reprezentarea piesei Mohamet de Voltaire, în anul 1766, un actor 
a fost obligat de spectatori să cânte o baladă populară comică. 

In legătură cu piesa în sine, merită să fie menţionat faptul că, 
după moartea lui Shakespeare, A douăsprezecea noapte a fost 
reprezentată sub numele de Malvolio, conform unei practici 
curente în acea vreme de a schimba titlurile multor piese de 
teatru scrise de diferiţi autori. Astfel, Regele Charles l, deşi 
admirator al lui Shakespeare, schimbase într-un exemplar din 
ediţia a 2-a a operelor lui Shakespeare cu propria sa mâna titlurile 
a cinci dintre piesele dramaturgului, numindu-le: Benedick şi 
Beatrice, Pyramus şi Thisby, Rosalinde, Mr. Paroles şi Malvolio. 

In acelaşi timp, într-o carte privitoare la procesul Regelui 
Charles l, autorul lucrării, John Cooke, reproşează regelui că a 
studiat opera poetului Ben Jonson şi a lui Shakespeare mai mult 
decât Piblis, iar poetul John Milton afirmă că regele susmenţionat 
îşi făcuse din opera lui Shakespeare cartea sa de căpătâi. 

Beau şi eu cât toată ploaia 
Care cade pe pământ. 


Piesa-i gata, trag oblonul, 
Tii, ce ploaie e afară! 
Dacă v-a plăcut bufonul, 
Mai poftiți şi mâine seară.” 
(lese.) 


A Douăsprezecea Noapte 
Comentarii 


Scrisă în 1599-1600, piesa a fost jucată probabil în 
1601 pentru că la 2 februarie 1602 John 
Manningham a urmărit spectacolul la Middle Temple 
(una din şcolile de drept din Londra): „Cu prilejul 
sărbătorii noastre am văzut o piesă A 
douăsprezecea noapte sau Cum vreţi să-i spuneţi, 
foarte asemănătoare cu Comedia erorilor sau 
Menechmi de Plaut, dar şi mai apropiată incă de cea 
numită Inganni în limba italiană”. Înregistrarea 
piesei a avut loc în 1623, înainte ca aceasta să fie 
secţiunea comediilor). Testul, reprodus după un 
exemplar de sufleur, este împărţit în acte şi scene şi 
textologii îl consideră „bun”. 

Intriga principală (Olivia-Orsino şi Viola-Sebastian) 
se inspiră din povestirea în proză despre Apolonius 
şi Silla din Farewell to Militarie Profession (Rămas 
bun profesiei militare, 1581) de Barnaby Riche. La 
rândul ei, povestirea se bazează pe o naraţiune de 

Bandello (1554), tradusă în franceză de Belleforest 
(în 1571) şi având ca sursă piesa italiană 
Gl'ingannat (Înşelații, publ. în 1537 şi retipărită 
frecvent). Intriga secundară (în centrul căreia se află 
Malvolio) este atribuită lui Shakespeare însuşi. 

Din Apolonius şi Silla Shakespeare elimină o serie 
de întâmplări (întemnițarea Violei de către Orsino, 
plecarea lui Sebastian care o lasă însărcinată pe 
Olivia etc.), păstrând totuşi episoade nu întru totul 
veridice, deoarece, aşa cum subliniază C.L. Barber, 
pentru Shakespeare: 

„Factorul hotărâtor nu este credibilitatea 
întâmplării, ci ceea ce se poate spune pe marginea 
ei. Astfel, naufragiul devine pentru Viola un prilej de 
a-şi etala modul neînfricat, nobil, de a face față 
adversităților... (...) Complicaţiilor patetice asupra 
cărora se insistă adesea în scrierile idilice nu li se 
îngăduie să ia oarecare amploare în piesă; în 
schimb, limbajul de spiriduş al Violei arată cât de 
copios se amuză ea jucând un rol de bărbat cu o 
secretă perspectivă feminină. Nu s-ar putea spune 
că Viola joacă într-o mascaradă, pentru că 
deghizarea numai de dragul amuzamentului e un 
lucru diferit. Cu toate acestea, travestirea implică şi 
aici un fel da plăcere festivă. 

E uimitor cât de puține se întâmplă în A 
douăsprezecea noapte, câr de mult timp îşi petrec 
oamenii nefăcând altceva decât să vorbească, mai 
ales în prima parte a piesei, înainte de a incepe 
complicațiile cu caracter de farsă. Shakespeare a 
ajuns acum să exprime atât de bine atitudinile prin 
momentele de conversaţie uşoară încât atunci când 
crede de cuviință aproape că se poate dispensa de 

incidente. În primele două acte din A douăsprezecea 
noapte e/ ne menține interesul viu cu un minimum 
de tensiune în timp ce dezvoltă un tipar în care 
diferite personaje adoptă atitudini şi tonuri 
contrastante. Totuşi, felul cum Shakespeare 
mânuieşte povestirea romantică, farsa şi festa, are 
drept rezultat o compoziţie ce evoluează în maniera 
primelor sale comedii festive, prin eliberarea de 
tensiune spre clarificare”*”. 

Citatul de mai sus ne readuce în aria cea mai 
importantă a surselor shakespeariene, respectiv a 
lucrărilor scrise şi publicate anterior de el însuşi. lar 
A douăsprezecea noapte este, poate, îndatorată mai 
mult ca oricând pieselor în primul rând comediilor 
care au precedat-o. „E uimitor cât de puține se 
întâmplă în A douăsprezecea noapte”, scrie C.L. 
Barber. Dar acelaşi lucru se poate spune, şi s-a spus 
apăsat, şi despre Cum vă place, unde personajele, 
după cum s-a văzul, discută foarte mult. lar Cum vă 
place este sursa imediată şi principală a noii 
comedii. Tema de bază este din nou dragostea, 
împletită cu tema cunoaşterii sau cu cea a realităţii 
şi aparenţei. Decorul şi atmosfera sunt ale basmului, 
atât că pădurea a fost înlocuită prin Iliria, ţara 
imaginară şi atemporală în care, ca şi în Arden „toţi 
trăiesc în felul lor propriu, totuşi izbutesc să trăiască 
împreună”. 

„Ca şi Cum vă place, care ne înfăţişează o 
atmosferă «feminină» prin aceea că îndepărtează 


285 C.L. Barber, Shakespeare's Festive Comedy, 1959, din 
fragmentul reprodus în Shakespeare, Twelfth Night, a se/ection of 
critical essays, edited by D.J. Palmer, Casebook Series, Macmillan, 
London, 1972, p. 113; 

personajele de lumea puterii, a rangului şi a 
legitimităţii, şi A douăsprezecea noapte înlătură 
interesul personajelor față de putere, rang şi 
legitimitate. (Cele două piese sunt complementare 
în multe privințe, subliniind atitudini opuse în 
legătură cu o aceeaşi problemă)”. 

De asemenea, parodierile, deghizările şi poznele 
din Cum vă place anticipează în bună măsură pe 
cele din A douăsprezecea noapte, al cărei ton 
general e prefaţat de titlu: Twelfth Night, or What 
You Will („A douăsprezecea noapte sau Cum vreți 
să-i spuneți” şi „Cum doriți”), aluzia fiind „la 
Bobotează”, sfârşitul celor douăsprezece zile de 
sărbătoare şi petreceri de Crăciun (în Anglia, 
începând cu evul mediu, în această perioadă erau 
binecunoscute petrecerile conduse de un 
„Abbot/Lord of Misrule” - „Starostele nebuniilor”). 
Tot astfel, unda de melancolie din Cum vă place 
apare şi în A douăsprezecea noapte, cu deosebirea 
că ea capătă dimensiuni mai largi; „a 
douăsprezecea noapte” este şi ultima noapte de 
veselie şi aşa cum subliniază comentatorii, ea 
prevesteşte comediile „sumbre” şi marile tragedii. 
„Identitatea de spirit” dintre cele două piese nu se 
rezumă la caracterul lor „însorit” (cum spunea A. 
Charles Swimburne în 1880). A dovăsprezecea 
noapte „cuprinde tonalități argintii de tristețe” (John 
Middleton-Murry, 1936); poezia piesei este de „o 
calitate aproape elegiacă” (M. Parrott, 1949); „în 
voioşia sărbătorească din A douăsprezecea noapte 
(...) răsună şi tonuri discordante” (D.]. Palmer, 


286 Marilyn French, Shakespeare's Divizion of Experience, 1981, 
Abacus, Aylebursy, 1983, p. 118. 

1972). 

Comparabile în cele două comedii sunt şi câteva 
personaje, în primul rând Viola şi Rosalinda, figurile 
centrale. 

Ca şi în Cum vă place, scrie G.K. Hunter: 

„Viziunea fericirii prin dragoste este contemplată 
de o eroină de viță aleasă, condamnată să-şi 
ascundă dragostea într-o ţară străină, deghizată ca 
băiețandru. Ambele piese opun conştiinţa de sine a 
acestei eroine unei galerii de pozeuri diformați de 
dragostea de sine (şi, în consecință, de lipsa de 
autocunoaştere) şi-i scot în evidență sănătatea 
psihică atunci când este în stare să joace rolul 
straniu pe care i-l impune o lume crudă, respectiv 
să-l joace eficient dar fără a-şi pierde adevărata 
identitate la care va reveni în cele din urmă datorită 
soartei și propriilor ei eforturi”. 

Echilibrul sufletesc, curajul în faţa vieţii, 
feminitatea, gingăşia, inteligenţa, dragostea 
puternică şi statornică, sunt: trăsături comune 
pentru ambele eroine, deşi prin noblețea 
sentimentului, Viola o întrece pe Rosalinda, pentru 
că e capabilă de orice sacrificiu de sine pentru 
fericirea celui drag. Ea este „dragostea în 
actiune”™®, cum spune Donald A. Stauffer, făcând 
trimitere la Epistola către Corinteni, dar fără a 
aminti definiţia dată dragostei de păstorul Silvius (în 
Cum vă place), definiţie fundamentală pentru a 
întelege pe deplin tema dragostei din A 
287 G.K. Hunter, Shakespeare: The Later Comedies, 1967, 
Longman, London, reprinted 1969, p. 39. 

288 V. Donald A. Stauffer şi amplul să comentariu din 


Shakespeare's Wolrd of Images, 1949, Indiana University Press, 
Bloomington-London, 1966, p. 80. 

douăsprezecea noapte şi felul cum o vede 
Shakespeare „în acţiune”: „Doar lacrimi şi suspine 
fără număr” (Cum vă place, V, 2, 91), „Nimic decât 
credință şi slujire” (Ibid., 96) etc. 

Deosebirile de esenţă în dragostea celor două 
eroine sunt semnalate şi la nivelul exprimării de 
către F.E. Halliday: 

„Viola este alcătuită dintr-o altă substanță, mai 
rară (decât Beatrice şi Rosalinda, ființe ale prozei), 
fiind prima dintre eroinele pe care Shakespeare le-a 
adus pe deplin în viaţă în versuri. Ea este una cu 
poezia ei”**. 

Dezorientarea Violei şi pierderea căminului şi a 
fratelui şi, în consecinţă, a locului de origine şi a 
identităţii, amintesc de cele petrecute în Comedia 
erorilor (de altfel, piesele sunt comparabile din 
numeroase puncte da vedere, probabil datorită 
aceleiaşi surse de inspiraţie, Menechmi, dar, posibil, 
şi Gl'ingannati). Pe de altă parte, Viola este adesea 
comparată cu lulia din Cei; doi tineri din verona (lulia 
intră în slujba lui Proteus ca paj şi e trimisă cu un 
suvenir de dragoste la Silvia, pentru care Proteus a 
părăsit-o). 

Celelalte două personaje importante ale intrigii 
principale, Orsino şi Olivia, nu ne poartă cu gândul 
la Cum vă place şi nici la alte piese anterioare. Este 
adevărat, s-au făcut despre Orsino unele comparații 
cu alţi eroi shakespearieni, dar individualizarea lor 
nu îngăduie un paralelism susţinut: 

„Shakespeare se pare că a manifestat un interes 
deosebit în această perioadă pentru aberatiile 


289 F.E. Halliday, The Poetry of Shakespeare's Plays, 1951, 
Duckworth, London, reprinted 1964, p. 124. 

fanteziei, deoarece într-un acelaşi an, 1600, l-a 
creat pe Brutus, Orsino şi Hamlet, în care, în ciuda 
situațiilor neasemănătoare, melancolia şi o fantezie 
agitată se susțin reciproc. Totuşi, nimeni în A 
douăsprezecea noapte nu-l judecă pe Orsino atât de 
sever cum au făcut-o mulți critici şi chiar dacă 
aleanul lui egocentric, proiectat asupra Oliviei, se 
înrudeşte cu alte tipuri de nebunie din această 
piesă, el este mai mult decât filfizonul tânjitor - cum 
a fost adesea interpretat. Contrastul ironic dintre 
instabila sa pasiune egocentrică şi fidelitatea 
altruistă a Violei nu sunt, bineînțeles, în favoarea lui; 
dar cel puțin, ca şi suferințele lui Romeo pentru 
Rosalino, însăşi superficialitatea şi irealitatea acestei 
iubiri pregătesc terenul pentru transferarea 
sentimentelor asupra unui obiectiv mai real. (...) Mai 
mult, Orsino este, indiscutabil, învestit cu o anume 
magnificență nobilă, iar voluptatea lirică a 
melancolici sale îi împrumută piesei o splendoare şi 
frumuseţe ce nu sunt întru totul descalificate de 
comicele sale extravaganțe”"". 

„Orsino este victima unui tip de nebunie căruia îi 
cad uneori pradă caracterele cele mai admirabile. 
Cauzele sale obişnuite sunt plictiseala, lipsa 
dragostei fizice şi imaginația excesivă... ”*.. 

Ca şi Orsino, Olivia şi-a luat o poză literară, 
cultivând exagerat doliul pentru fratele ei mort, 
precum şi o sihăstrie nefirească. Dar, aşa cum 
observă Summers: 


290 D.]. Palmer, Art and Nature in Twelfth Night, 1967, reprodus în 
Casebook Series, Op. cit., pp. 212-213. 

291 Joseph H. Summers, The Masks of „Twelfth Night”, fragment 

„Cu toate că atunci când o vedem pentru prima 
oară, ea este, în sensul strâmt al cuvântului, 
doamna, zdrobită de durere... ținuta ei se 
descumpăneşte când ascultă faimosul catechism al 
lui Feste. Ne dăm seama că Olivia este plictisită în 
acest moment şi că tânjeşte după dragoste. 
Ultragiată, natura se răzbună pe deplin şi în chip 
comic atunci când Olivia se îndrăgosteşte pătimaş 
de un exterior masculin şi acţionează cu o 
agresivitate în comparație cu care Orsino pare 
aproape feminin. Menţinându-se însă, aşa cum se 
cuvine, ca actriță într-o comedie, Olivia preschimbă 
personajul cu care s-a confundat în masca social 
atrăgătoare a cuiva incapabil să identifice masca pe 
care societatea a impus-o altuia ””. 

Portretul Oliviei este într-o oarecare măsură 
retuşat de învinuirile pe care i le aduc alte 
personaje, îndeosebi Viola: „Acuma văd cum eşti: 
da, eşti trufaşă,/Dar diavolul de-ai fi, eşti tot 
frumoasă” (|, 5, 271-272) îi spune ea Oliviei, apoi îi 
urează: „De piatră fie-i inima acelui/Pe care vei 
ajunge să-l iubeşti” (|, 5, 307) - aceasta, după ce 
dialogul luase forma următoare: 

„Olivia (se dezvăluie): Reprezintă un portret 
recent. E bine pictat? 

Viola: Foarte bine, dacă pictorul e Dumnezeu. 

Olivia: Da, şi e lucrat astfel ca să reziste asalturilor 
vuitului şi vremii. 


Viola: _ 
Intr-adevăr, numai paleta firii 
Ar fi putut îngemăna astfel, 
Cu-o mână sigură şi pricepută, 
292 Ibid. 

Roşul cu albul pur. Preamânară doamnă, 
O crimă neiertată săvârşiţi 
Ducând o capodoperă spre moarte, 
Fără-a-i lăsa un seamăn viu pe lume.” (|, 6, 253- 
263). 

Criticii au semnalat asemănarea tematică dintre 
astfel de pasaje şi unele din primele sonete 
shakespeariene, de exemplu Sonetul XII, care se 
încheie cu versurile: 

„Atunci gândesc la dalba-ţi frumusețe 
C-o pustieşte timpul şi, trecând, 
Splendorile nu au s-o mai răsfeţe 
Ci, stinse, altora lăsa-vor rând... 
De coasa vremii n-ai apărători, 
Doar prin urmaşi s-o-nfrunți când ai să mori””*?. 

Malvolio a fost comparat cu Jacques, amândoi 
reprezentând „umoarea” jonsoniană a frustrării şi, 
totodată, una din puţinele „încercări ale lui 
Shakespeare de a folosi nemulțumirea în scopuri 
comice”. Altminteri, este o figură puternic 
singularizată prin egoism, ambiţie, răutate, ipocrizie, 
dorinţă de răzbunare şi sentimentul neputinței într-o 
lume de basm. O trăsătură aparte a lui Malvolio este 
strădania lui de a pătrunde în rândurile aristocrației: 

„Malvolio şi Sir Andrew Aguecheek sunt stăpâniți 
de ideile lor greşite despre rolul adevărat al 
gentleman-ului şi nu-şi dau seama de discrepanta 
comică dintre ei şi rolurile lor ideale, precum şi 
dintre aceste idealuri şi realitatea socială. Malvolio 


293 Traducere de Neculai Chirică, în W. Shakespeare, Sonete şi 
poeme, BPT, ed. Minerva, Bucureşti, 1974. 

nu e ros numai de boala egoismului, ci şi de dorința 
de a se ridica în societate: «un măgar împăunat care 
se laudă că a învăţat fără ajutorul cărţii vorbe 
potrivite cu un rang înalt şi le foloseşte în dreapta şi 
în stânga, mândru că nu mai e nimenea ca el şi 
convins că moare lumea de dragul lui». Deşi își 
cunoaşte «rangul» fără ştiinţă de carte, el l-a învățat 
după carte - dar un asemenea elev denaturează 
textul în mod inevitabil. El visează să conducă o 
casă chibzuită şi solemnă, deşi se joacă cu «vreun 
giuvaier de preţ», visul caracteristic îmbietor pentru 
un arriviste şi absolut imposibil pentru un arrivé >. 

Pe de altă parte: 

„El este adesea comparat cu Shylock, ca personaj 
dezagreabil, credibil totuşi ca om, poate atât de 
credibil încât tulbură echilibrul comediei unde ne 
impresionează prin sentimentul frustrării. 
Comparatia aceasta nu e gratuită, deşi nu trebuie 
pierdut din vedere faptul că Shylock este un pericol, 
iar Malvolio doar un om enervant. Numai atunci 
când Malvolio e tratat ca nebun încercăm această 
compătimire... (...). E posibil, iarăşi, să simpatizăm 
cu el pentru ceea ce este şi pentru ceea ce îndură 
(...) (Totuşi) ... e/ rămâne multumit cu dragostea de 
sine şi, cu toate că ar fi încântat să se însoare cu 
Olivia pentru a deveni contele Malvolio, el nu aspiră 
la dragostea ei sau a altcuiva. Reiese Clar din 
scrisoarea lui către Olivia (şi această scrisoare «nu 
prea aduce a nebunie») că zăvorârea în camera 
întunecoasă nu l-a dărâmat, cum se interpretează 
greşit câteodată; iar lucrul acesta apare cu şi mai 
multă claritate atunci când el revine pe scenă, o 

mustră pe Olivia pentru că l-au făcut un «măscărici 
notoriu», află cum a fost păcălit şi pleacă, mânios şi 
implacabil. Această plecare poate fi interpretată ca 
o tulburare a armoniei finale (...); totuşi, porunca 
ducelui, «Hai, după el ieşiţi, să-l împăcaţi», are 
destulă greutate ca să rezolve dezacordul în cadrul 
piesei”. 

Feste, ca şi Touchstone din Cum vă place, joacă 
rolul bufonului înţelept, dar nu el este acela care 
rosteşte adevărurile adânci ale piesei. 

Bufonul: 

„.„. este în largă măsură detaşat de lumea 
iubitoare sau iubitoare de sine, cunoscând mai bine 
decât cei mai mulţi inevitabilitatea autoinşelării dar 
într-un grad mai mic decât cel puțin un personaj 
(eroina) valoarea implicării în Dilema umană”. 

Dincolo de aceste asemănări încep „diferenţele 
specifice”. 

Feste: 

„... e spectatorul care judecă, dar nu e niciodată 
judecat; în felul acesta, în mod inevitabil, el se 
apropie mai mult de centrul piesei decât 
Touchstone”**. 

Bradley îl caracterizează pe Feste prin raportare 
atât la Touchstone cât şi la alţi bufoni 
shakespearieni: 

„Nebunul lui Lear ocupă un loc aparte - un loc 
sacru, dar dintre ceilalți nebuni ai lui Shakespeare, 
Feste, aşa-zisul Clovn din A douăsprezecea noapte, 
296 J.M. Latham and T.W. Craik, în /ntroducerea la ediţia 
comentată Twelfth Night, 1975, în „The Arden Shakespeare”, 
Methuen, London and New York, reprinted 1982, pp. LVIII-LIX. 

mi-a fost cel mai drag. Poate că el nu este mai 
amuzant decât Touchstone, înaintea căruia mă 
închin în treacăt; dar îl iubesc mai mult. 

Dacă mintea nebunului lui Lear a fost uşor atinsă 
este discutabil. Cu toate că Touchstone e sănătos 
psihic şi înțelept, ne întrebăm uneori ce s-ar fi 
întâmplat dacă el ar fi trebuit să se descurce singur. 
Când şi când e ridicol şi umoristic; nu râdem numai 
cu ci şi de el. De Feste nu râdem niciodată. Lui nu i- 
ar trece nici măcar prin gând ideea să se însoare cu 
Audrey. (...) E tot atât de întreg la judecată ca şi 
stăpâna lui: tinând seama de poziţia pe care o 
deține, nu-l putem numi nici măcar excentric, şi 
aproape deloc uşuratic; se bucură nu numai de 
agerimea spirituală pe care i-o cere profesia, ci şi de 
o înțelegere atât de spontană şi sigură a 
caracterelor şi a situațiilor concrete, încât pare să 
exprime, într-o măsură mai deplină decât alti nebuni 
shakespearieni, propriul comentariu al poetului 
despre cele ce se întâmplă””*. 

În continuarea studiului său Bradley analizează pe 
larg alte trăsături specifice ale bufonului: el trăieşte 
într-o lume a sa proprie şi iradiază bună dispoziţie 
prin nonşalanţa sa faţă de soartă; îi place muzica, 
„sufletul lui e în cântec”; nu-l supără meseria ce o 
îndeplineşte; indiferent cu cine stă de vorbă sau 
pentru cine cântă, nu foloseşte un limbaj obscen 
(spre deosebire, de pildă, de nebunul „spurcat /a 
gură” din Totu-i bine când sfârşeşte bine); de 
Touchstone nu prea ne pare rău, dar pe Feste îl 
compătimim profund, pentru că situaţia lui de bufon 


299 A.C. Bradley, Feste the Jester, 1916, studiu reprodus în 

e deosebit de umilitoare - e superior ca inteligenţă 
celor ce-i sunt superiori ca rang şi nu are o Celia, o 
Contesă sau un Lear care să-l iubească; el însuşi e 
rece cu alţii; cel mai „neruşinat cerșetor”, dintre 
nebunii lui Shakespeare, el cerşeşte ca să pună 
ceva bani de o parte pentru posibile zile grele şi o 
face într-un mod atât de amuzant încât milogeala nu 
ne deranjează. 

Alţi critici mai amintesc şi faptul că pe Feste îl cam 
plictiseşte veselia celorlalţi şi că, în realitate, e un 
personaj melancolic care va avea urmaşi de seamă 
în registrul tragic. 

O apreciere finală a lui Feste trebuie să ţină cont 
şi de un amănunt interesant din istoria scenică a 
piesei, descoperit de mai mulţi cercetători (Fleay, 
Noble, J. Dover-Wilson). Iniţial, cântecele sau cel 
puţin cântecele „melancolice” ale lui Feste urmau să 
fie interpretate de Viola. În scena a 2-a din actul |, 
eroina îi spune căpitanului de vas: „Voi să-/ 
slujesc/Pe duce: mă prezintă lui ca famen,/Şi-ți voi 
cinsti strădania. Ştiu să cânt:/Port graiu-n mine-al 
multor melodii/Ce vreanică în ochii lui m-or face” (|, 
2, 53-57). Deşi prezentată la curtea ducelui în chip 
de cântăreţ, Viola nu cântă în versiunea în care ne-a 
parvenit comedia. S-a presupus că într-o primă 
redactare rolul eroinei era interpretat de un băiat cu 
mari calităţi vocale, dar că ulterior el şi le-a pierdut, 
situaţia fiind salvată de apariţia în trupa lui Burbage 
a unui excelent actor comic, muzicianul şi cântăreţul 
Robert Armin (a murit în 1615). În felul acesta Feste 
a devenit un personaj şi mai important prin 
preluarea cântecelor Violei. 

Sir Toby Belch, „vânătorul de iepuri” (adică de 

netoţi provinciali, cum este credulul Sir Andrew 
Aguecheek, comparabil cu Slender din WNeveste/e 
vesele din Windsor) poate fi socotit un vrednic 
urmaş al lui Falstaff. 

„E un mare mâncău şi bețivan şi trebuie ținut cât 
mai la distanță; dar Olivia nu l-ar da afară tot astfel 
după cum nu ar renunța să asculte un frumos 
cântec vechi cântat în acompaniament de lăută. Pe 
de o parte, Sir Toby nu are unde să se ducă. E 
învechit ca Falstaff şi, tot ca el, nu-şi găseşte rostul 
în lumea modernă. «Nu mă înrudesc cu ea? Nu sunt 
de acelaşi sânge?» (IlI, 3, 85-86). Mai mult, el 
vorbeşte ca Falstaff, lăudăros şi exploziv, ca atunci 
când îi reaminteşte Mariei că el e unchiul Oliviei. Pe 
de altă parte, locul lui este acolo unde se află. 
Casele bătrâneşti adăpostesc asemenea oameni 
bătrâni. Sunt o pacoste care trebuie suportată 
pentru că ei reprezintă simboluri ale persistenței în 
timp, semne ale vechimii familiei. Pe lângă Sir Toby 
mai este un parazit, Sir Andrew Aguecheek, de a 
cărui iubire tâmpă pentru Olivia el se foloseşte ca să 
facă rost de bani. Pentru că, bineințeles, bani nu 
are, iar lui Sir Andrew aceştia nu-i lipsesc chiar întru 
totul. Casa e aglomerată, mustind de viață vulgară 
în spatele zidurilor înalte ale obiceiului (...). 

Pentru Sir Toby, Malvolio este omul pe care-l 
înțelege cel mai putin. «Crezi că dacă tu mănânci de 
post, s-a isprăvit cu prăjiturile şi berea?» (II, 3, 123- 
125). Această frază, cea mai binecunoscută din 
întreaga piesă, exprimă mai mult decât ascendentul 
lui Sir Toby asupra intendentului nepoatei sale: este 
lumea veche care îi rezistă celei noi, este viața 
sughițurilor şi a melancolici care caută să ignore 

puritanismul şi eficiența din ultima vreme. (...) 

Ei (Toby şi ceata lui) ştiu atâta doar, că vederea 
chipului mi Malvolio, ca şi sunetul vocii sale, e o 
amenințare de moarte pentru existența lor. Propria 
lui existență pune sub semnul întrebării dreptul lor 
de a fi liberi să fie ceea ce sunt. El ţine de o altă 
rânduială, cea a ambiţiei, independenţei, rezervei şi 
inteligenţei, cu sorti sumbri de izbândă. (...) Puritan 
sau nu, Malvolio le-a jignit clasa”. 

Mark van Doren, din al cărui studiu am reprodus 
fragmentul de mai sus, stabileşte şi un alt raport de 
opoziţie între „clase” - de data aceasta între 
Malvolio şi Orsino. De fapt, este primul paragraf al 
studiului său, A douăsprezecea noapte: 

„Dacă e capodoperă atât de captivantă cum este 
A douăsprezecea noapte /i permite cititorului să se 
gândească la o altă piesă în timp ce citeşte, această 
piesă este Neguţătorul din Veneţia. Odată mai mult, 
Shakespeare a creat o lume din muzică şi 
melancolie şi, odată mai mult, această lume e 
amenințată de o voce străină. Contrastarea lui 
Malvolio cu Orsino şi clasa acestuia aminteşte de 
contrastarea lui Shylock cu Antonio. Paralela nu e 
precisă şi contrastul e conceput cu mai multă 
subtilitate; Shakespeare ține cumpăna într-o mână 
mai delicată, astfel că respingerea lui Malvolio este 
poate mai puțin dureroasă pentru sentimentul 
nostru de dreptate decât sunt pedepsele 
îngrămădite asupra lui Shylock, până când acesta 
este zdrobit sub povara lor. Dar paralela există şi 
nimic nu oferă un prilej mai fin pentru studierea 

modului cum Shakespeare, revenind la o temă 
înrudită, a ştiut s-o maturizeze şi s-o 
îmbogăţească”. 

Se pare că mai mult decât în cazul oricărei alte 
comedii „senine” din repertoriul shakespearian, 
bibliografia critică a stăruit asupra unității piesei A 
douăsprezecea noapte. 

S-a luat în considerare structura piesei şi aceasta 
nu a fost găsită deficitară. Broderia e ţesută pe un 
tipar pretenţios care se integrează treptat şi subtil: 

„Primele scene îi înfăţişează pe Orsino şi curtea 
sa; pe Viola şi pe Căpitan; pe Toby, Maria şi Andrew 
Aguecheek. In scena următoare, Viola intră în curtea 
lui Orsino, apoi Olivia, Malvolio şi Feste sunt 
confruntati cu Toby şi Maria, iar scena se încheie cu 
intrarea Violei în această societate. Actul II, scena 
întâi, îl prezintă pe Sebastian şi Antonio oferind 
spectatorilor un «dacă» semnal al revocabilității. 
După aceea, au loc întrevederi Viola-Malvolio, Feste- 
Orsino, Viola-Feste. Complexul act al III-lea (scena 4) 
îi reuneşte pe Viola, Toby, Fabian şi Andrew, iar 
finalul îl ataşează şi pe Antonio, Sebastian se 
strecoară repede printre oamenii Oliviei în IV, 1. 
Scena de la sfârşit e cea mai integratoare: în sfârşit, 
Orsino se întâlneşte cu Olivia, iar Sebastian şi Viola 
apar împreună. Oriunde se duce, Viola schimbă 
mixajul, devenind în mod vădit o persoană 
importantă pentru Olivia şi pentru Orsino pentru 
motive diferite; de asemenea, importantă din punct 
de vedere comic pentru ceata lui Toby. 

Desenul moral al piesei este concentric-circular şi 
ilustrează grade de respingere sau acceptare a 

vieţii. În centru se află Toby şi cercul său, vital, 
amoral, iresponsabil, vesel - figuri de libido 
(potrivite pentru această piesă), ca să folosim 
termeni freudieni. La marginea lui exterioară stă 
Malvolio,  superego-ul, forța care ar dori să 
încătuşeze, să reducă la tăcere sau, dacă ar putea, 
să stârpească această vitalitate. Orsino şi Olivia 
hălăduiesc apatic sub semnul lui Malvolio; amândoi 
dispun de o vitalitate pe care nu ştiu s-o folosească, 
între ei şi grupul lui Toby se află Viola şi Sebastian, 
iar aceştia supraviețuiesc cu curaj şi, până la urmă, 
realizează un deznodământ fericit. Ín afara 
întregului desen, dar privind înăuntrul lui, sunt 
deposedatii flămânzi Feste şi Antonio. Niciunul nu 
este un abstinent sau un asupritor potential, dar 
amândoi au fost împiedicati de împrejurările vietii şi 
de firea lor să intre în dansul general”. 

G.K. Hunter vorbeşte şi despre reflectarea în piesă 
a unei întregi societăţi, intriga principală (cu lumea 
ei lirică) fiind întregită de cea secundară. (personaje 
robuste, complăcându-se în vulgaritate). 

Un element important pentru sudura piesei este 
muzica, despre înrâurirea căreia asupra oamenilor 
Shakespeare a vorbit şi în piesele anterioare (mai 
ales în Richard al II-lea şi Neguţătorul din Venetia). 
În A douăsprezecea noapte întâlnim „muzica în 
acțiune”, ilustrând parcă  generalizările lui 
Lorenzo: „Un om ce n-are muzică într-însul/Ṣi nu 
este mişcat de armonia sunetelor dulci/E în stare de 
trădări, vicleşuguri şi prădâciuni./Puterile sufletului 

său sunt întunecate ca noaptea,/Şi simțămintele lui 
negre ca Erebus:/Să nu vă încredeti într-un 
asemenea om” (Neguţătorul din Venetia, V, 1, 83- 
88). „Un asemenea om” în A douăsprezecea noapte 
este numai Malvolio; celelalte personaje iubesc 
muzica, o ascultă sau cântă. Melosul deschide şi 
încheie piesa, saturând-o în diferite forme, mult mai 
complexe decât cele de până acum. Din concluziile 
la care ajunge John Hollander într-un studiu special 
despre rolul muzicii în A douăsprezecea noapte: 

„Viola doreşte să fie instrumentul muzical al 
ducelui, deşi până la urmă ea se dovedeşte a fi un 
instrument mânuit de el, fermecând-o atât pe Olivia 
cât şi pe dânsul însuşi într-un chip neaşteptat. Prin 
Viola Orsino capătă un preaplin al muzicii. Sub 
înfăţişarea de Cesario, ea o câștigă pe Olivia, pentru 
after ego al ei pe Sebastian, care, la rândul lui, în 
puținele sale scene, este eficient prin retorică până 
la punctul de prețiozitate şi este comparat cu 
muzicianul Arion... În A douăsprezecea noapte, Viola 
este prematura muzică barocă instrumentală 
eficientă şi ea este aceea al cărei farmec omoară 
sentimentalismul nesățios al lui Orsino şi al Oliviei, 
dirijiându-le setea de dragoste spre exterior, de fapt 
spre ea însăşi. Dintre personajele pe care Malvolio le 
numeşte «oameni uşuratici», Feste, cântărețul şi 
poznaşul, e cel al cărui fluier şi tambur servesc ca 
travestiti ai coardelor vocale ale Violei. (...) Prin 
mecanismul păcălelii, travestiul muzicii dedesubtul 
scărilor, Sir Andrew e pedepsit, Sir Toby, treaz, se 
căsătoreşte cu Maria, Malvolio e nevoit să-şi arate 
scrânteala de care, pe nedrept, îl acuzase pe Feste, 
şi astfel «sfârleaza timpului se răzbună pe nebuni». 

Muzica cu care se încheie petrecerea e aşadar o 
muzică figurată. Ea însoţeşte organic punerea 
simbolică în scenă a visării sau îmbuibării, tot aşa 
după cum muzica reală, folosită în scopuri şi forme 
diferite cu urmărirea foarte atentă a detaliilor 
practicii din zilele lui Shakespeare, însoţeşte organic 
întregul spectacol. Piesa este despre petrecere şi ea 
însăşi este o petrecere, cu muzică şi cu o prelucrare 
a muzicii speculative care coincide în chip straniu cu 
concepții mai târzii despre acest subiect. Muzica 
Violei, bineînțeles, izvorăște din acțiune; şi nu 
trebuie să se tragă concluzia că A douăsprezecea 
noapte ar avea ceva dintr-un tratat formal sau că 
toată muzica din Iliria serveşte scopurilor dramatice 
imediate. Ín contextul tratării antipuritane şi 
antijonsoniene a fiziologiei morale din piesă, rolul 
muzicii pare definitivat pentru Shakespeare. 
Încadrată în ceea ce, în acest moment, am putea 
aproape cu sfială numi un studiu de musica 
humana, muzica practică se justifică prin ea însăşi. 
Eliberată până şi de resturile ideologiei muzicii 
tradiționale care fusese folosită în piesele 
precedente, A douăsprezecea noapte reprezintă o 
culme a uneia din fazele dramaturgiei muzicale 
shakespeariene. Nu înainte de Antoniu şi Cleopatra 
şi ultimele piese romantice o muzică aproape 
supranaturală, importată poate întrucâtva din datele 
muzicale ale mascaradei, va ajunge să se asocieze 
cu marile teme târzii ale împăcării şi 
transformării”. 

Hollander numeşte muzica temă a piesei. Mai 
curând este o subtemă, în parte subordonată 

„iubirii” (temă discutată pe marginea caracterizării 
Violei şi a altor personaje), în parte „realităţii şi 
aparenţei”, căreia i se subsumează şi „viaţa ca 
teatru” sau „teatrul în teatru”, ca în exemplul 
analizat de Anne Richter: 

„Trucul jucat intendentului Oliviei, teatral în patru 
sensuri, este, în esență, o piesă scurtă pe care 
numai Malvolio nu o înțelege: principalul ei actor, 
Feste, e deghizat, ea este urmărită de la distanță de 
autorii ei... lar piesa e criticată de Fabian (ca pentru 
a preîntâmpina critica spectatorilor): «Dacă mi-ar 
arăta la teatru o comedie ca asta, aş zice că eo 
minciună gogonată» (III, 4, 142-143)”. 

Tot ca subtemă a „realităţii-aparenţei” pot fi 
privite „măştile” pe care le discută Summers: 

„Fiecare personaj îşi are masca lui, întrucât ceea 
ce presupune piesa este că niciun om nu e fără o 
mască în cadrul serios-comic al urmăririi fericirii”. 

Amplu reprezentată în piesă este şi marea temă a 
cunoaşterii, esenţa problemei reducându-se, de 
fapt, la constatarea shakespearian-baconiană a lui 
Feste: „nu se află altă beznă fără numai neştiința” 
(IV, 2, 47-48). E.F.C. Ludowyk întocmeşte o listă a 
„idolilor”: Orsino îşi închipuie că e îndrăgostit de 
Olivia; Olivia crede că nu poate iubi pe nimeni; Toby 
îl împinge pe Sir Andrew spre statutul de îndrăgostit; 
Malvolio e manevrat prin vicleşuguri; Orsino o ţine în 
serviciul său pe Viola, deghizată ca băiat; Olivia se 
îndrăgosteşte de Cesario; Cesario îl iubeşte pe 
Orsino; Olivia îl ia pe Sebastian drept Cesario; Sir 


305 Anne Righter, Shakespeare and the Idea of the Play, 1962, 
Penguin. Harmâăndsworth, 1967, pp. 136-137. 
306 Joseph H. Summers, Op. cit., p. 87. 

Andrew e silit să-l provoace la duel pe Cesario ca să 
constate că îl întâlneşte pe Sebastian”. 

Bertrand Evans analizează şi gradele de 
„cunoaştere”, de exemplu: 

„Deşi Viola imparte numai cu noi marele ei secret, 
Shakespeare ne avantajează față de ea din vreme şi 
o dată o face chiar victima neştiutoare a farsei 
altuia. Feste e la curent cu cele mai multe păcăleli 
sau nu e victima lor, dar împreună cu toti cei din 
Iliria el nu cunoaşte marea taină a piesei, identitatea 
lui «Cesario». Aici, aşadar, până şi eroina şi bufonul 
sunt sub nivelul nostru de cunoaştere, iar ceilalți se 
situează dedesubtul lor, la fund de tot, unde 
Aguecheek şi Malvolio zac în neştiință cronică. Cu 
toate că şi ei sunt victime ale farselor altora, 
niciunul nu are nevoie de amăgire pentru a fi 
amăgit, deoarece Natura i-a prostit odată pentru 
totdeauna. 

Dacă, însă, toți sunt, într-un moment sau altul, 
demascaţi fără să ştie în ce situaţie se află, ei, cu 
excepția lui Orsino şi Malvolio, au momente 
compensatorii când îi depăşesc pe alții: chiar şi 
Aguecheek, deşi un nătâng permanent, se bucură 
vremelnic de un avantaj fată de Malvolio etc”. 

Cauzele care în A douăsprezecea noapte 
determină obstacole în calea cunoaşterii sunt 
multiple. În afară de jocul întâmplării şi de 
intervenţia premeditată a oamenilor (deghizarea 
Violei, farsele), activi sunt şi factorii lăuntrici. Orsino 


307  E.F.C.  Ludowyk, Understanding Shakespeare, 1962, 
Cambridge reprinted 1964, p. 204. 

308 Bertrand Evans, Shakespeare's Comedies, 1960, din 
fragmentul reprodus în Casebook Series, Op. cit., p. 137. 

se autoînşeală, punându-şi „o mască psihologică” şi, 
cum se exprimă Gervinus (în 1850) printr-o formulă 
citată ulterior în nenumărate rânduri, e „îndrăgostit 
mai mult de dragoste decât de iubita lui”. Olivia, de 
asemenea, hotărâtă să renunţe la iubire, se înşală 
cu privire la sine, lucru sesizat de Viola când spune, 
reluând binomul favorit al lui Shakespeare „a fi” - „a 
nu fi/a părea”: „crezi că eşti alta decât eşti” (M, 1, 
153), după care adaugă şi o observaţie corectă 
despre sine: „eu nu sunt ceea ce sunt” (ibid., v. 
155). În cazul lui Malvolio, egocentrismul şi 
vanitatea îl fac să ia dorinţele drept realităţi. 
Aguecheek e lesne tras pe sfoară, fiind, cum s-a mai 
spus, prost din naştere; lui Sir Toby Belch prea puţin 
îi pasă de adevărul situaţiei în care se află - e 
abrutizat de băutură şi e mercenar. Până şi Feste nu 
e destul de perspicace pentru a-şi da seama că 
Cesario nu e Cesario... 

Intr-un studiu special despre „Greşelile din A 
douăsprezecea noapte şi rezolvarea lor”, Porter 
Williams, Jr. ajunge la o serie de concluzii 
interesante după ce subliniază că „greșelile nu stau 
numai în centrul ţesăturii superficiale şi cu greu 
credibile a deghizărilor şi amăgirilor care pun în 
mişcare intriga, ci şi în centrul bogatelor revelații 
psihologice care reprezintă temele importante ale 
piesei şi oferă un fel de motivație credibilă”: 

„La acest nivel erorile permit sesizarea uluitoare a 
unor tipare caracteristice pentru multe piese 
shakespeariene. La acest nivel, înşelăciunile şi 
încercările de a înşela, precum şi erorile cărora le 
dau naştere, tind să reveleze mai curând decât să 
ascundă firea omenească. (...) De pildă, dragostea 

spontană a Oliviei pentru Cesario, eroare la mai 
multe nivele. Îi pregăteşte, inconştient, inima pentru 
o unire fericită cu Sebastian şi, pe de altă parte, 
arată absurditatea cultivării unei dureri nefireşti de 
şapte ani de zile. Tot astfel, Sebastian, azvârlit într-o 
lume de aberatii, dar simțind că i s-a pârguit prilejul, 
acceptă o ofertă în căsătorie în totală necunoştință 
de cauză şi pe deplin conştient numai de faptul că 
«S-ar putea să fie o greşeală la mijloc» (IV, 3, 10). 
(...) Totuşi, greşelile acestea sunt greşeli fericite ale 
minţii mai curând decât ale inimii, chiar dacă Olivia 
crede că se mărită cu Cesario. Lucrează intuiţia, nu 
rațiunea. Spre deosebire de Malvolio, ei îşi află 
fericirea pentru că ştiu ce înseamnă «Să ai o inimă 
caldă, o conştiinţă curată şi bună dispoziţie» (|, 5, 
97-98). (...). Secretul adevăratei iubiri şi prietenii, 
aşadar, este o relație subtilă şi delicată, care 
depinde de generozitate necalculată şi impulsuri 
spontane. Profesorul H.B. Charlton leagă această 
idee de descoperirea elisabetanilor că omul este «o 
fiinţă mult mai puţin raţională şi mult mai complexă 
decât se consideră». Pe de altă parte, omul 
constatase că instinctele, intuiţiile şi sentimentele 
sale sunt adesea partea mult mai spectaculoasă şi 
satisfăcătoare a naturii sale decât sobrul său 
intelect. Pentru scopurile exprese ale comediei, 
omul devenea conştient intelectualiceşte că «starea 
agitată a fiinţei sale care urma după ce s-a 
îndrăgostit şi-i cerca să curteze fiinţa iubită nu era, 
de fapt, o manifestare josnică şi cu precădere fizică 
a personalității sale, ci trezirea într-însul a 
capacităţilor mai depline ale spiritului». 
Shakespeare a ştiut extraordinar de bine să 

exploreze trezirea acestor posibilități spirituale, 
revelându-le, în timp ce erorile zăpăceau rațiunea, 
chiar cu ajutorul greşelilor care amenințau planurile 
bine _ticluite, deschizând drum soluțiilor intuitive. 
Căsătoria Oliviei cu Sebastian, o greşeală burlescă a 
intelectului ei, îi permite, totuşi, lui Shakespeare să 
cerceteze cu simpatie «revărsarea subtilă a atracției 
obscure dintre bărbat şi femeie». [...). Viola, 
protagonist şi, totodată, catalizator în intriga 
centrală a piesei, suferă şi triumfă prin greşelile 
altora. Şi că trebuie să participe la travestiu şi 
amăgire, totuşi e cea mai puțin înşelată dintre cei 
trei. Masca ei e o deghizare fizică, nu una spirituală, 
pentru că ea ştie că este intotdeauna «o singură 
inimă, un singur piept şi un singur adevăr» (III, 1, 
172)”, 

„Cei înţelepţi şi generoşi, deci, supraviețuiesc 
greşelilor lor prosteşti şi au de câștigat. Mai 
important decât orice este faptul că a fost scoasă la 
lumină un fel de înțelepciune a inimii care înfloreşte 
chiar în timp ce intelectul e perplex. (...) E curios că 
un studiu al greşelilor, în loc să restrângă critica la 
discutarea unei farse pline de duh, duce direct spre 
miezul piesei. Orice greşeală poate fi o rătăcire a 
minţii, dar viața lăuntrică a piesei de care ne 
ocupăm arată că numai rătăcirile inimii sunt 
distrugătoare: 

«Antonio: 

Îi e dat minţii omului ca mintea lui 
S-o mai ia razna; dar sluţirea firii 


309 Porter Williams Jr., Mistakes in Twelfth Night and Their 

E omul rău» (III, 4, 403-404). 

Acesta e un leit-motiv în întreaga operă a lui 
Shakespeare. 

Dincolo de acest moment se află tragediile, care 
explorează din nou problemele inimii, dar prezintă 
diformităţi monstruoase şi greşeli catastrofale”. 

În sfârşit, unitatea piesei este asigurată şi de tema 
mutabilității, socotită fundamentală de câtre D.J. 
Palmer: 

„Nimic nu e stabil sau liniştit în Iliria. (...) Unitatea 
piesei A douăsprezecea noapte este aşadar 
formulată în termenii aparentei sale lipse de unitate 
ca producţie lirică, iar încercarea de a subsuma 
complexele ei armonii unei singure teme trebuie 
corectată de ideea că ceea ce vedem sau citim în 
piesă nu este elaborarea unei scheme clare şi 
logice, ci o forță care, aparent întâmplătoare, 
controlează soarta personajelor pe care le-a adunat 
laolaltă. (...) 

întâmplarea şi soarta stăpânesc această lume 
unde «nestatornic ca soarta» este un proverb iar 
natura e sclava a ceea ce Feste denumeşte 
«sfârleaza timpului». (...) Condiţia generală a 
mutabilității creează situatii de o  absurditate 
burlescă, dar ea se manifestă şi în tristețea şi 
nostalgia,  reflecțiilor  Violei asupra stării sale, 
aruncată pe țărm, crezându-şi fratele înecat, apoi 
îndrăgostită fără nicio speranță de Orsino. Mai mult 
decât atât, se pare că nestatornicia soartei e în 
stare să zăpăcească minţile oamenilor şi nu 
întâmplător se vorbeşte atât de mult în piesă despre 
nebunie. (...) Iarăşi, există în piesă o remarcabilă 

fluetuabilitate a dispozițiilor, reflectată în uşurinţa 
cu care schimbarea de sentiment şi tensiune are loc 
chiar în cadrul unei singnre scene. 

(...) O poveste de dragoste, în care şi iubirea 
participă la capricii şi la lipsa de permanență... 
Cugetul îndrăgostitului este un microcosm, pentru 
că, aşa cum spune Orsino, «Ca orice îndrăgostit, 
sunt nestatornic/ÎN toate» (II, 4, 17-18) (...)»". 

„=. tema mutabilității capătă o formă mai 
nostalgică, elegiacă, atunci când piesa e conştientă 
de caracterul trecător al tinereții şi frumuseții (...) 
(Totuşi), ... dacă toate elementele din natură sunt 
supuse vremelniciei şi schimbării, schimbarea poate 
aduce nu numai putreziciune ci şi reînnoire: prin 
însăşi schimbarea, există o continuitate în natură. 
(...)... Deşi sunt locuri comune, aceste idei găseau 
un profund răsunet imaginativ în sensibilitatea 
elisabetană. (...) 

Îndărătul conştiinţei elisabetanilor cu privire la 
mutabilitate se ascunde o lungă şi complexă traditie 
a gândirii medievale şi clasice, dar există un autor a 
cărui influență asupra lui Shakespeare e greu de 
exagerat. Acest autor este Ovidiu, ale cărui 
Metamorfoze erau pentru elisabetani nu numai o 
culegere de povestiri mitologice pe tema 
transformării, ci şi o lucrare filosofică despre 
mutabilitatea din natură. (...) Potrivit interpretării 
elisabetanilor, metamorfoza era o schimbare 
simbolică şi aceasta modifica forma pentru a 
exprima natura ei adevărată. De pildă, ei considerau 
că transformarea marinarilor lui Ulise în porci 
însemna predominarea poftelor animalice care au 

cedat ispitei lui Circe”"?. 

D.J. Palmer vede până şi în limba şi stilul unor 
personaje indicii ale mutabilităţii: 

„=. Însăşi limba, câteodată, pare să se supună 
condițiilor extravagante şi schimbătoare sub semnul 
cărora stă piesa: Sir Toby foloseşte cuvenitul mod 
bachic de exprimare în predilecția lui pentru 
expresiile pedante şi exotice, în timp ce Sir Andrew 
işi trădează lipsa de duh şi curaj pretinzând mereu 
că le are. Calambururile lui Feste dovedesc că nici 
cuvintele nu au mai multă stabilitate decât orice 
altceva în lliria”?”. 

Dar o asemenea abordare a problemei exprimării 
nu poate convinge. Varietatea infinită şi schimbarea 
registrelor lexicale, gramaticale, stilistice şi 
prozodice caracterizează întreaga operă a lui 
Shakespeare, indiferent de rolul tematic al 
„mutabilităţii” într-o piesă sau alta; iar factorii care 
le determină sunt personajele (cu tot inventarul lor 
cultural) şi situaţiile în care iau cuvântul. 

Şi în A douăsprezecea noapte există o asemenea 
varietate lingvistică - abandonul liric din replicile lui 
Orsino, versurile  poetic-dramatice ale  Violei, 
efectele dramatice obținute prin deplasarea 
pauzelor din cadrul versului alb (F.E. Halliday), 
exprimarea simplă sau contorsionată etc. Oricum ar 
sta lucrurile, e preferabil să reținem părerea unui 
specialist în limba lui Shakespeare: 

„A douăsprezecea noapte este o piesă executată 
strălucit... dar din punct de vedere lingvistic există 
prea putine elemente care să marcheze o evolutie 

față de ceea ce s-a realizat în Visul unei nopţi de 
vară”, 

Leon D. Leviţchi 


HAMLET, PRINŢ AL DANEMARCEI 
The Tragedy of Hamlet, Prince of Denmark, 1600- 
1601 


Persoanele 


314 Ifor Evans, The Language of Shakespeare's Plays, 1952, 
Methuen, London, reprinted 1966, p. 101. 

315 Shakespeare acordă anumite semnificaţii unora dintre numele 
personajelor. Hamlet, fiind numele eroului din legenda din /storia 
Daneză a lui Saxo Grammaticus (v. comentarii), numele său nu a 
mai depins de vreo preferinţă de-a dramaturgului. 

Claudius este un nume dat de Shakespeare regelui după 
împăratul roman Claudius (41-54 e.n.), căsătorit cu nepoata sa 
Agrippina, mama lui Nero, născut dintr-o căsătorie anterioară a 
acesteia. Claudius a fost considerat ca un rău cârmulitor, ca şi 
predecesorul său Caligula, iar căsătoria sa cu Agrippina a fost 

Hamlet, prinţ al Danemarcei 

Claudius, rege al Danemarcei, nepotul lui Hamlet 

Duhul regelui răposat, tatăl lui Hamlet 

Gertrude, regina, mama lui Hamlet, acum soţia lui 
Claudius 

Polonius, sfetnic de taină 


considerată incestuoasă - tot incestuoasă este considerată şi 
căsătoria regelui Claudius cu Gertrude. O altă analogie se poate 
observa întrucâtva şi în faptul că împăratul roman este ucis de 
soţia sa iar aceasta, la rândul ei, de fiul său, Nero. În cronica lui 
Saxo Grammaticus numele regelui este Fengon. 

Gertrude este numele anglicizat (după forma germană) al 
reginei, ortografiat Gerutha în istoria lui Saxo Grammaticus. 

Polonius, derivat evident din numele ţării: Polonia, pare să fi 
fost dat de Shakespeare sfetnicului principal al regelui datorită 
faptului considerării de către englezi a unor diplomaţi polonezi ca 
oameni foarte vorbăreţi şi plictisitori. 

Leart este o reluare din mitologia greacă a numelui lui Laertes, 
tatăl lui Ulise (Odiseu), schimbându-se relaţia tată-fiu, în fiu-tată. 

Ofelia este un nume împrumutat din limba greacă însemnând 
„Sprijin” (deşi ar putea însemna şi „înger”, după cum se referă la 
ea Laert în act. V sc. 1.). Este probabil, totuşi, ca numele Ofeliei să 
fie rezultatul unei confuzii între cuvintele greceşti Ophelia şi 
Aphelia, cel de al doilea fiind numele unei nimfe din mitologia 
greacă, însemnând „inocenţă, simplicitate”, motiv pentru care 
Hamlet, i se adresează numind-o nimfă în act. III.sc. 1. 

Horatio este o preluare a numelui lui Horaţio, fiul ucis în piesa 
Tragedia spaniolă a lui Thomas Kyd - un exemplu desăvârşit de 
prieten devotat. 

Rosencrantz şi Guildenstern erau nume obişnuite în lumea 
familiilor distinse daneze. Regele Danemarcei, Frederic al Il-lea 
(mort în 1588) avea doi Guildensterni şi trei Rosencrantzi la curtea 
sa, iar la încoronarea lui Christian al IV-lea, în 1596, au participat 
16 nobili purtând unul sau altul din aceste două nume. În jurul 
anului 1596 cele două nume se întâlnesc în registrele studenţilor 
universităţii din Wittemberg, iar doi cumnaţi Rosencrantz şi 
Guildenstern ar fi făcut parte dintr-o misiune daneză la Londra în 
ultima decadă a secolului al XVI-lea. 

Fortinbras, nume cu rezonanţă franceză însemnând „tare în 

Laert, fiul lui Polonius 

Ofelia, fiica lui Polonius 

Horatio, prieten şi confident al lui Hamlet 

Rosencrantz, Guildenstern, curteni, foşti colegi de 
şcoală ai lui Hamlet 

Fortinbras, prinţ al Norvegiei 

Voltemand, Cornelius, sfetnici danezi, ambasadori 
în Norvegia 

Marcellus, Bernardo, Francisco, membri ai gardei 
regelui 

Osric, un curtean fandosit 

Reynaldo, servitor al lui Polonius 

Actori 

Un gentilom de la curte 

Un preot 

Un gropar 

Însoțitorul groparului 

Un căpitan din armata lui Fortinbras 

Ambasadori englezi 

Nobili, doamne, soldați, marinari, soli şi slugi 


braţe”, este o invenţie a lui Shakespeare, care a urmărit să dea o 
aureolă de vitejie unui războinic asemeni celor din povestirile 
eroice şi romantice ale vremii. În cronica lui Saxo Grammaticus el 
se numeşte Co/ler(us). 

Voltemand reprezintă o modificare a numelui danez Valdemar 
purtat de mai mulţi regi. 

Cornelius, cu toată rezonanţa sa latină ca şi Marcellus, putea 
aparţine unor persoane stabilite în Danemarca, venind din Olanda. 

Osric este un nume anglo-saxon, întâlnit în piese de dinainte de 
vremea lui Shakespeare. 

Reynaldo e o variantă a numelui Reynard însemnând „vulpe” şi 
sugerează caracterul viclean al personajului. 

Barnardo şi Francisco sunt nume preluate din limba italiană, 
fiind considerate ca mai potrivite pentru soldaţii din garda regelui, 
formată, după cum se afirmă, din elveţieni, (v. act. IV, sc. 5). 

Scena: Elsinore, curtea şi împrejurimile. 


Actul | 
Scena 1 
Intră Bernardo şi Francisco, două sentinele. 


Bernardo: 
Cine-i? 
Francisco! 
Ba, să-mi răspunzi tu mie! Stai! Parola! 
Bernardo: 
Trăiască regele! 


Francisco: 
Bernardo? 
Bernardo: 
El. 
Francisco: 


Ce grijuliu eşti - ai venit la timp... 
Bernardo: 
E miezul nopţii - culcă-te, Francisco. 
Francisco: 
Îţi mulţumesc de schimb; e frig grozav 
Şi inima mi-e grea. 


Bernardo: 
E linişte? 
Francisco: 
Un şoarec n-a foşnit. 
Bernardo: 


Ei, noapte bună. 
Dac-ai să vezi pe ceilalţi doi străjeri, 
Horaţio şi Marcellus, să-i zoreşti. 

Francisco: 
Parcă-i aud. Hei, stai! Cine-i acolo? 
(Intră Horatio şi Marcellus). 


Horatio: 
Prieteni gliei. 
Marcellus: 
Şi coroanei slugi. 
Francisco: 
Vă las. 
Marcellus: 
Ostaş destoinic, noapte bună. 
Cine-a venit în locul tău? 
Francisco: 
Bernardo. 
Cu bine. 
(lese.) 
Marcellus: 
Hei, Bernardo! 
Bernardo: 
Eu! la, zi. 
E şi Horaţio? 
Horatio: 
Un crâmpei din el. 
Bernardo: 


Salut, Horaţio; bun venit, Marcellus. 
Horatio: 
În noaptea asta s-a ivit din nou? 
Bernardo: 
Eu n-am văzut nimic. 
Marcellus: 
Horaţio spune că ni se năzare 
Şi nu vrea-n ruptul capului să creadă 
În crunta arătare ce-am văzut 

În două rânduri. L-am poftit de-aceea 
Să stea cu noi de strajă-n noaptea asta 
Şi, de-o veni vedenia din nou, 
Să-şi creadă ochilor şi să-i vorbească. 
Horatio: 
Vezi să nu vină! 
Bernardo: 
Şezi puțin - iar noi 
Îţi vom împresura din nou urechea, 
Prea surdă la ce spunem c-am văzut 
În două nopţi. 
Horatio: 
Prea bine - să şedem. 
Şi s-auzim ce spune şi Bernardo. 
Bernardo: 
leri noapte, dar - nu mai departe - 
Când steaua ce-i la asfinţit de Steajăr 
Şi făcuse crugul spre-a luci pe cer 
Acolo sus, Marcellus şi cu mine, 
Cum a bătut de unu... 
(Intră duhul.) 
Marcellus: 
Taci! Conteneşte! Vine iar - priveşte! 
Bernardo: 
Aidoma cu răposatul rege. 
Marcellus: 
Eşti cărturar’? - vorbeşte-i tu, Horaţio. 
Bernardo: 


316 Conform credinţei timpului, invocarea duhurilor de către 
vrăjitori şi vrăjitoare precum şi alungarea acestora de către preoţi 
se făcea folosindu-se anumite formule rostite în limba latină. 
Acesta este, aşadar, motivul pentru care Marcellus îi cere lui 
Horaţiu să vorbească el stafiei, în calitatea sa de cărturar, ceea ce 
însemna, implicit, cunoaşterea limbii latine. 


~ 467 ~ 


Opere Complete Volumul 5 
Nu juri că-i regele? Priveşte-l bine! 
Horatio: 
Leit - mă minunez şi mă-nfior. 


Bernardo: 
Vrea să-i vorbim. 
Marcellus: 
Întreabă-l. 
Horatio: 
Ce eşti tu 


De cotropeşti acest al nopţii ceas, 
Luând chip războinic şi călcând semet 
Precum, cândva, monarhul Danemarcei, 
Azi îngropat? Vorbeşte, te conjur! 
Marcellus: 


S-a supărat. 
Bernardo: 
Priviţi - cum pleacă ţanţoş! 
Horatio: 
Stai! Stai! Vorbeşte! Te conjur! Vorbeşte! 
(Duhul dispare.) 
Marcellus: 


S-a dus - nu vrea să ne răspundă. 
Bernardo: 
Ce zici, Horaţio? Tremuri tot, eşti palid... 
Mai e aceasta-nchipuire doar? 
Ei, ce mai zici? 
Horatio: 
Pe Dumnezeul meu, n-aş fi crezut, 
De nu-l adevereau cu prisosință 
Chiar ochii-mi. 
Marcellus: 
Nu-i aidoma cu riga? 
Horatio: 

Precum eşti tu cu tine. 
Aşa era armura ce-a purtat-o 
Când l-a-nfruntat pe dârzul norvegian 
Şi-aşa se încruntase când, odată, 
În toiul unui sfat aprins cu leşii, 
Pe gheaţă de pe sănii i-a trântit”. 
Ciudat. 
Marcellus: 
De două ori, la-acest al nopţii ceas, 
Ne-a cercetat, cu pas războinic, straja. 
Horatio: 
Cu ce anume gând n-aş şti să spun; 
Dar, după câte pot să bănuiesc, 
Năpastă prevesteşte pentru ţară. 
Marcellus: 
Staţi jos. Să-mi spună cine-o şti de ce 
Sub pază grea, supuşii sunt siliţi 
Corvezi să facă noapte, după noapte? 
De ce se toarnă zilnic puşti de bronz 
Şi arme se aduc din ţări străine? 
De unde-atâta zor pe corăbieri, 
Că aspră truda lor nu mai desparte 
Duminica de ziua lucrătoare? 
Ce tâlc e-n pripa asta năduşită 
Care-a legat la jugul zilei noaptea? 
Îmi poate spune cineva? 
Horatio: 
Da - eu. 
Încalte-aşa se-aude. Fostul rege 
A fost, cum ştiţi, chemat la bătălie 
De Fortinbras, norvegul, crai trufaş 


317 Referire la faptul că polonezii se serveau întotdeauna de sănii 
pentru transportul trupelor iarna. 

Şi mult jinduitor; şi-n luptă, Hamlet, 

Viteazul cunoscut de-o lume-ntreagă, 
L-a doborât pe Fortinbras. Acesta, 
Prin scris pecetluit şi întărit 
De legea herbului, odat' cu viaţa 
Moşia toată şi-a pierdut, urmând 
S-o ia învingătorul. Tot astfel, 

Şi Hamlet s-a legat să-i dea pământ 
Lui Fortinbras, de-l biruia acesta; 
Dar, potrivit aceloraşi temeiuri, 
Nebiruindu-l, l-a pierdut pe-al său. 

Şi iată-acum că Fortinbras cel tânăr, 
Înfierbântat la culme, a-ntocmit 
A întocmit la poalele Norvegiei, ici-colo, 
Podgheazuri de tâlhari ce, pentru hrană, 
Sunt gata de nesăbuinţi; în scurt, 
Cum bine ştie-a noastră cârmuire, 
Vrea dumnealui cu zorul şi cu arma 
Să-şi ia-ndărăt moşiile pierdute 
De tatăl său. Acesta-i, cred, dintâiul 
Temei al pregătirilor ce facem, 

Al străjii, cum şi-al grabei nebuneşti 
Şi-al forfotei din toată Danemarca. 

Bernardo: 

Socot că este-ntocmai precum spui. 
Nu din senin ne tulbură,-nzăoat, 
Cumplitul chip - aievea răposatul 
Ce-i pricina războaielor acestea. 

Horatio: 

Un pai care sminteşte ochiul minţii. 
Când Roma era-n floare, cu puţin 

'Nainte de-a cădea slăvitul Cezar”, 


318 luliu Cezar, asasinat în anul 44 î.e.n., (vezi piesa /u/iu Cezar). 

Morminte s-au căscat şi morţi în giulgiu 
Au chiţăit şi au ţipat pe străzi; 
Planete s-au ivit cu cozi de foc; 
A rourat cu sânge; pete-n soare 
Năprasnc au menit; iar astrul umed 
Ce-nrâureşte ţara lui Neptun?!’ 
S-a-ntunecat ca-n ziua de apoi“. 
Aceleaşi prevestiri îngrozitoare, 
Ai soartei înainte-mergători 
Şi crainici ai restriştei care vine, 
Au fost trimise de pământ şi cer 
Pe-aceste plaiuri, oamenilor noştri“. 
(Duhul apare din nou.) 
Dar... linişte! Uitaţi-vă-ntr-acolo. 
Se-arată iar! Chiar pulberi de m-ar face, 
Eu calea i-o ațin?”. 


319 Metaforă pentru mări şi oceane, Neptun (Poseidon) fiind 
principala zeitate marină; în acelaşi timp creatorul calului, apărut 
în Thesalia (Grecia). 

320 Aluzie la semnele prevestitoare de nenorociri, apărute 
înaintea uciderii lui luliu Cezar, (v. comentarii). 

321 Cuvintele lii Horaţio constituie o aluzie la faptul că între 1598 
şi 1601 au avut loc în Anglia eclipse de soare şi lună, pe care un 
mare număr de superstiţioşi le-au interpretat ca prevestiri ale 
răzvrătirii şi executării contelui Robert Devereux de Essex, - 
bineînţeles după ce au avut loc aceste evenimente, unii au crezut 
că - la timpul lor - erau prevestiri ale morţii reginei Elisabeta, care 
însă survenind mai târziu, în anul 1603, nu a mai fost asociată cu 
fenomenele astronomice susmenţionate. Intâmplările enumerate 
de Horaţio par să fie însă preluate, datorită caracterului lor 
apocaliptic, şi din literatura religioasă a evului mediu, pe lângă 
ceea ce i-a oferit lui Shakespeare traducerea Vietile paralele ale lui 
Plutarh (v. /u/iu Cezar, nota 1) făcută de Thomas North în 1579. 
322 A-şi încrucişa drumul cu o stafie însemna, conform credinţei 
populare, a se expune morţii. In 1594 a circulat zvonul că 
Ferdinando, conte de Derby, ar fi murit pentru că într-o noapte i-a 
apărut în dormitor un personaj înalt, care a trecut repede de două 

(Duhul îşi desface brațele.) 
Stai! Stai, nălucă! 
De poţi să scoţi un sunet sau ai glas, 
Vorbeşte-mi! 

Ce e vreun lucru bun de săvârşit 
Spre liniştirea ta şi-a mea iertare, 
Vorbeşte-mi! 

Dacă-ntrevezi a ţării tale soartă 
Şi-o poate preştiinţa îmbuna, 
Vorbeşte! 

Sau, viu fiind, de-ai strâns în matca ţărnii 
Comori răpite pentru cari, voi, duhuri, 
Se spune că-aţi ieşi din gropi ades. 
(Cântă cocoșul.) 

Vorbeşte! Stai! Vorbeşte - Opreşte-l tu, 


Marcellus. 
Marcellus: 
L-împung cu lancea? 
Horatio: 
Da, dacă nu stă. 
Bernardo: 
E-aici! 
Horatio: 
Aici! 
(Duhul dispare.) 
Marcellus: 
S-a dus! 


Cred c-am greşit - e-atât de maiestos, 
lar noi îi arătăm împotrivire; 
E ca văzduhul, nu-l putem răni. 
Şi-a noastre lovituri n-au niciun rost. 
Bernardo: 


ori pe dinaintea lui. 


~ 472 ~ 


William Shakespeare 
Ar fi vorbit, dar a cântat cocoşul. 
Horatio: 
Şi-atunci a tresărit ca vinovatul 
Chemat în faţa cruntei judecăţi. 
Cocoşul, trâmbiţaşul dimineţii, 
Trezeşte, după câte-am auzit, 
Cu glasul său tăios, pe zeul zilei; 
Şi la ăst semn, rătăcitorul duh 
Din foc sau ape, aer sau pământ”, 
Se duce-ntr-ale lui; că este-aşa 
Ne-au dovedit-o cele ce-am văzut. 
Marcellus: 
S-a spulberat când a cântat cocoşul. 
Spun unii că în preajma sărbătorii 
Când s-a născut lisus, o noapte-ntreagă 
Se-ngână cântătorii şi atunci 
Nu umblă duhuri. Nopţile-s ferite, 
Căci aştrii nu lovesc, nu fură silfii 
Şi nu fac hârcele solomonii - 
Atât de sfânt şi milostiv e ceasul. 
Horatio: 
Aşa am auzit; şi-n parte, cred. 
Dar, iată, dimineaţa-nveşmântată 
În strai roşcat, păşeşte peste roua 
Acelui deal înalt din răsărit. 
să ridicăm, dar straja: Prinţul Hamlet 
S-ar cuveni să afle ce-am văzut 
În noaptea asta: duhul, mut cu noi, 
Lui - jur pe viaţa mea - îi va vorbi. 
323 Conform unei vechi credinţe, existau patru categorii de spirite 
sau „demoni” (numite pneume), asociate cu cele patru elemente 
constitutive ale lumii, şi anume: salamandrele (spiritele focului), 


silfidele (ale aerului), nimfele (alo apelor) şi gnomii (spirite ale 
lumii subpământene). Nu toate spiritele erau duşmănoase. 

Vă învoiţi să-i spunem, cum ne cer 
lubirea ce-i purtăm şi datoria? 
Marcellus: 
Aşa să facem, negreşit; ştiu unde 
Putem să dăm de el în zori de zi. 
(les.) 


Scena 2 


Sunet de trompete. 
Intră Claudius, regele Danemarcei, Gertrude - 
regina, sfetnicii, Voltemana, Cornelius, Polonius şi 
fiul său Laert, Hamlet (îmbrăcat în negru) şi altii. 


Regele: 
E caldă încă amintirea morţii 
Lui Hamlet, frate-al nostru drag, şi-i drept 
În inimi să-l jelim, iar ţara-ntreagă 
Obrazul să-şi zgârcească de durere“. 
Cum însă judecata firea-a-nfrânt, 
II pomenim cu înţeleaptă jale, 
De cele-a noastre, iarăşi, neuitând. 


324 Claudius încearcă să-şi ascundă nesinceritatea şi neliniştea 


folosind un limbaj bombastic şi pretenţios. Când trece, însă, la 


rezolvarea problemelor de stat tonul şi exprimarea sa devin mult 


mai simple şi naturale. 

Deci, dar, cu sora noastră, azi regină, 
Domnesc urmaş al ăstui stat războinic, 
Ne-am însurat - cu bucurie frântă, 

Cu-un ochi surâzător, cu altu-n lacrimi, 

Voioşi la-nmormântare, trişti la nuntă, 

Desfăt şi scârbă cumpăninăd; acestea, 
Făr-a opri a voastre mari lumini 
Ce-au susţinut pricina nesilite. 

De toate mulţumim”. Urmează-acum 


325 Critica literară s-a arătat adeseori împărţită privitor la 
întrebarea dacă Hamlet nu urmăreşte, chiar mai mult decât 
răzbunarea omorârii tatălui său, în primul rând să-l înlăture pe 
Claudius de la domnia care i s-ar fi cuvenit lui, după cum de altfel 
declară în act. V, sc. 2. Această interpretare nu pare să fie însă 
întemeiată, deoarece problema succesiunii la tron în Danemarea, 
în vremea lui Hamlet, nu era precis stabilită, în sensul că monarhia 
era ereditar-electivă, nobilimea având dreptul să aleagă între 
fratele şi fiul regelui decedat. Situaţia era de înţeles de altfel, 
pentru acele vremuri când regele trebuia, în primul rând, să poată 
conduce personal armata în luptă, într-o epocă de răboaie 
continue şi de tot felul de conflicte imposibil de rezolvat pe cale 
paşnică. 

Uciderea regelui când Hamlet era la stadii la Wittenberg, 
atitudinea oarecum amenințătoare din partea Norvegiei şi Poloniei, 
cu care se războise regele defunct, tinereţea lui Hamlet (critica 
literară considerându-l nu prea departe de vârsta studenţiei în 
ciuda celor ce spune groparul în act. V, sc. 1) au determinat 
alegerea lui Claudius imediat ca rege. Este limpede, pe de altă 
parte, că regele Claudius a avut consimţământul general la 
alegerea sa. Dealtfel, a îndeplini numai condiţia ca noul rege să fie 
„os de domn” a fost regala succesiunii şi în principatele române, 
domnitorul trebuind să fie şi ales de boierime (cf. cazul succesiunii 
lui Ştefan cel Mare care a impus cu sabia alegerea fiului său 
Bogdan ca domn). 

Pe de altă parte, faptul că regele declară că domneşte împreună 
cu soţia sa (în original regina este numită jointress - asociată la 
domnie) arată că Shakespeare se referă în fond la versiunile mai 
vechi ale legendei lui Hamlet, în care tatăl acestuia dobândise 
tronul căsătorindu-se cu regina Gertrude, moştenitoarea directă a 

Ce ştiţi prea bine - Fortinbras cel tânăr, 
Ţinându-ne nevrednici, sau, crezând 
Că după moartea scumpului nost' frate 
Ni-e statul destrămat şi se dărâmă, 
Cu visul s-a-nsoţit - cum că-i mai tare! - 
Şi-ntr-una cu solii ne-a sâcâit, 
Cerând să-i dăm moşiile pierdute 
De tatăl său şi luate, după lege, 
De-al nostru vajnic frate. Dar - de-ajuns. 
Cât despre noi şi ăst ceas al întrunirii, 
Acestea scris-am regelui norveg 
(Unchi al lui Fortinbras cel tânăr), care, 
Nevolnic şi bolnav, n-a prea aflat 
Ce vrea nepotul, să-l oprească-n loc, 
Fiindcă gloata, oastea de temei 
Şi toţi chemaţii sunt supuşii lui. 
Cornelius, ţie şi lui Voltemand, 
Vă poruncim să duceţi vorbe bune 
Bătrânului norveg; iar când vorbiţi 
Cu regele, să nu vă avântaţi 


tronului. Prin urmare, graba căsătoriei lui Claudius cu mama lui 
Hamlet, în absenţa acestuia, apare ca un mijloc la care recurge 
noul rege pentru a-şi consolida titlul. 

Hamlet nu-şi proclamă, de altfel, drepturile la tron, declarându-l 
pe Claudius uzurpator şi hoţ, decât după ce s-a convins că unchiul 
său este ucigaşul tatălui său. 

In acelaşi timp situaţia confuză a Gertrudei ca regină văduvă, 
odată ce Hamlet ar fi devenit rege, poate să o fi determinat să 
accepte căsătoria cu Claudius în mare grabă, înainte de 
întoarcerea lui Hamlet, pentru a-şi păstra situaţia ei de regină 
asociată la domnie de până atunci, situaţie pe care Claudius i-o 
reconfirmă. În legătură cu cele arătate în nota precedentă, nu 
trebuie să se piardă din vedere nici situaţia analogă din Norvegia, 
tot o ţară germanică cu aceleaşi norme de drept, unde domnea 
unchiul lui Fortinbras, ca urmaş al lui Fortinbras tatăl, şi nu fiul 
acestuia, Fortinbras cel tânăr. 

Mai mult decât îngăduie cuprinsul 
Acestor mărunţite şarturi. Mergeţi 
Şi-osârdia v-o dovediţi prin grabă. 
Cornelius, Voltemand: 
În toate-acestea preasupuşi vom fi. 
Regele: 
Nu ne-ndoim; din inimă, drum bun, 
(Voltemand şi Cornelius ies.) 
Şi-acum, Laert, ce veşti ai să ne dai? 
Ne-ai spus de-o rugăminte; ce-i, Laert? 
Vorbindu-i regelui danez cu rost, 
Nu zvârli vorbe-n vânt. Au e ceva 
Să-mi ceri, Laert, şi să nu-ţi dau? Nici capul 
Cu inima nu e mai de-o fiinţă, 
Nici gurii nu-i mai priincioasă mâna, 
Ca tatălui tău tronul Danemarcei?’ 
Ei, ce doreşti, Laert? 
Laert: 
j Temut stăpân, 
Ingăduinţa de-a mă-ntoarce-n Franţa, 
De unde chiar dac-am venit de voie 
Ca să m-arăt supus la-ncoronare, 
Acum că datoria mi-am făcut, 
Spun drept, gând, dor, mă-mbie iar spre Franța, 


326  Comparaţia făcută de rege corespunde comparației 
tradiționale dintre corpul omenesc şi statul politic, (cf. Comparaţia 
pe care a făcut-o Menenius Agrippa - fost consul roman în anul 
502 î.e.n. - când plebeii, în semn de protest împotriva asupririi 
patricienilor, au părăsit Roma în anul 491 î.e.n., retrăgându-se pe 
Colina Sacră. Agrippa a povestit plebeilor fabula privitoare la 
revolta braţelor şi picioarelor împotriva stomacului, care nu 
munceşte nimic şi consumă numai, reuşind să realizeze o 
împăcare între plebei şi patricieni arătând că nu pot trăi unii fără 
alţii.) In alegoriile medievale regele este capul iar sfetnicii lui sunt 
deseori comparaţi cu inima. 

Cătând la voia ta mult milostivă. 
Regele: 
Te lasă tata? Ce zice Polonius? 
Polonius: 
Mi lord, cu stăruinţă multă-a smuls 
Consimţământul meu şi, pân-la urmă, 
Cu greu, pe vrerea lui mi-am pus pecetea. 
Te rog frumos, îngăduie-i să plece. 
Regele: 
Te bucură de ceasul tinereţii 
Laert, şi precum vrei, aşa petrece.-l... 
Dar, Hamlet, tu, nepot şi fiu al meu - 
Hamlet (aparte): 
Mai mult decât nepot; fiu - mai puţin... 
Regele: 
De ce te adumbresc într-una norii? 
Hamlet: 
Nu, doamne - mi-e că prea mă aflu-n soare”. 
Regina: 
Mai risipeşte-ţi noaptea, dragă Hamlet, 
ŞI-l vezi cu ochi prietenoşi pe rege. 
Nu-l tot căta, pleoapele plecând, 
Pe nobilul tău tată în ţărână. 
Ştii că-i firesc: tot ce trăieşte, moare, 
Trecând spre veşnicie prin natură. 
Hamlet: 
Da, doamnă, e firesc. 
Regina: 
De este-aşa, 


327 În original, joc de cuvinte între son - fiu şi sun - soare, care se 


pronunţă la fel. Hamlet este prea mult „fiul” tatălui ucis, mamei 
incestuoase şi unchiului-tată, fiind în acelaşi timp şi „în bătaia 
soarelui”, expresie care desemnează pe cineva într-o condiţie 
tristă. 

Ce-ţi pare-atât de osebit? 
Hamlet: 
Nu, doamnă, 
Nu-mi pare - este; „pare”? Nu-l cunosc. 
Nu doar cernita-mi mantie, măicuţă, 
Nici negrul strai solemn ce-i rânduit, 
Suspinul răsuflării sugrumate, 
Nu, nici bogatul ochiului, şuvoi, 
Nici masca tristă-a feţei, dimpreună 
Cu toate-ntruchipările durerii, 
Aievea nu m-arată; - acestea par - 
Sunt gesturi ce se pot juca; podoabe-s 
Şi haine pentru chin; ci port ceva 
În sine-mi, nefăcut a se vedea”%, 
Regele: 
Îţi face cinste că te simţi dator 
Să-ţi plângi părintele într-astfel, Hamlet. 
Ştii bine, însă, că şi tatăl tău 
Şi l-a pierdut pe-al lui***; acesta, iarăşi, 
Pe-al său, şi-atunci urmaşul l-a cinstit, 
Şi-a arătat fiască datorie 
Jelind un timp; ci, stăruinţa-n plânset 
E semn de nepioasă îndârjire; 
E-un chin nevrednic de-un bărbat: înseamnă 
Voinţă ce, semeţ, înfruntă cerul, 
Piept fără zale, minte zvăpăiată, 
Necoaptă şi nedăscălită încă. 
Ce ştim noi cade-se a fi, căci este 


328 Idee exprimată şi de Lucius Annacus Seneca (4 î.e.n. - 65 
e.n.), filosof stoic şi autor de tragedii, în piesa Hippolytus. Seneca 
a fost preceptorul lui Nero care însă l-a condamnat să-şi taie 
venele. 

329 Idee exprimată de asemeni de Seneca în Scrisoarea în care se 
referă la moarte. 

La fel de-obişnuit şi la-ndemână 
Ca orice lucru cunoscut de simţuri. 
De ce, dar, cu ursuză răzvrătire, 
Ne facem sânge rău? Vai, e-un păcat 
Faţă de cer, faţă de mort şi fire 
Şi buna judecată, a cărei lege 
E moartea taţilor şi care, pururi, 
De la întâiul leş la cel de azi, 
Ne strigă: „Astfel cade-se a fi”. 

Noi te rugăm în pulbere s-arunci 
Acest chin sterp şi-n noi să vezi un tată, 
Căci lumea va să ştie că ne eşti 
Urmaş la tron, că nu e mai puţină 
lubirea, ce ţi-o port decât aceea 
A unui tată drag. Cât despre gânducţi 
De-a te-nturna la şcoală-n Wittenberg”, 
Dorinţei noastre nu e pe potrivă 
Şi stăruim ca să rămâi aici, 

Privit de noi cu-alint şi mângâiere, 


330 Universitate germană, pe fluviul Elba, fondată în 1502 şi 
devenită faimoasă datorită lui Martin Luther şi religiei protestante. 
Pe uşa bisericii palatului din Wittemberg, Luther, care era profesor 
de filosofie la Universitate, a afişat celebrele sale teze împotriva 
catolicismului în 1517. Universitatea se bucura de multă faimă în 
Europa de vest în vremea lui Shakespeare fiind universitatea 
preferată a danezilor. Este totodată locul unde se desfăşoară piesa 
lui Christopher Marlowe Doctorul Faust. În prezent este integrată 
în Universitatea din Halle (din anul 1817). 

Frecventarea universităţii din Wittemberg de către Hamlet 
apare însă ca un anacronism, deoarece legenda lui Hamlet este 
inclusă în Historia Danica a lui Saxo Grammaticus, scrisă (nu se 
poate şti exact anul), în perioada 1180-1208 prin urmare faptele 
având loc cel mai târziu în secolul al XII-lea, cu alte cuvinte, cu mai 
bine de trei sute de ani mai înainte de întemeierea universităţii din 
Wittenberg. Este probabil motivul pentru care Shakespeare 
foloseşte termenul „şcoala” din Wittenberg în piesa sa. 

Al nostru-ntâi curtean, nepot şi fiu. 
Regina: 
Nu lua-n deşert a mamei tale rugă; 
La Wittenberg să nu pleci - stai cu noi. 
Hamlet: 
În toate, doamnă, mă voi strădui 
Să te ascult. 
Regele: 
lat-un răspuns frumos 
Şi plin de dragoste. În Danemarca 
Să fii precum noi înşine. Hai, doamnă, 
Plăcută-i feţei mele învoirea 
Nesilnică şi blândă a lui Hamlet; 
Şi-n cinstea ei, la fiece pocal 
Ce-l va-nchina azi riga Danemarcei, 
Bombarda*"! va vorbi către tării, 
lar când am să ciocnesc, o să răsune 
În ceruri pământeanul tunet. Vino. 
(Trompete. les toți, în afară de Hamlet.) 
Hamlet: 
Ah! Carnea asta mult, mult prea-ntinată 
De s-ar muia, topi şi face rouă! 
De nu oprea, prin legea lui, Cel veşnic 
Răpunerea de sine! Doamne, Doamne, 
Ce slute, seci, sălcii şi fără noimă 
Îmi par ce rosturi are-această lume! 


331 Aluzie la ospeţele de la curtea regelui Danemarcei, unde 
acestea erau însoţite de salve de artilerie, în vremea lui 
Shakespeare. Pentru vremea lui Hamlet folosirea tunurilor este un 
anacronism, deoarece primele tunuri s-au turnat la Veneţia în 
secolul al XIV-lea, iar praful de puşcă ar fi fost cunoscut în Europa 
tot în acea vreme. Conform tradiţiei, praful de puşcă ar fi fost 
inventat de călugărul german Berthold Schwarz (1310-1384) care 
ar fi construit şi primele tunuri. 

Vai, vai! E o grădină neplivită, 
Dând în sămânță; ce-i din fire hâd 
A năpădit-o toată! Să se-ajungă-aici! 
Mort doar de două luni! Nu, nici de două, 
Ce rege bun! Faţă cu-acest satir””, 
Hyperion!" - iubind atât pe mama, 
Că nu lăsa nici vântul să o bată 
Prea aspru în obraz. Cer şi pământ! 
Să-mi amintesc? Da, se-agăţa de dânsul 
De parcă saţul pofta i-o sporea. 
Şi, totuşi, peste-o lună... Să-mi curm gândul. 
Ţi-e numele femeie, slăbiciune! 
O lună - nu-şi tocise nici pantofii 
Cu cari l-a prohodit pe bietul tata, 
În lacrimi ca Niobe**. - Ea, nu alta! 


332 Satirii sunt reprezentaţi în mitologia greacă cu păr ţepos, nas 
rotund şi întors în sus, cu coarne mici şi cu o coadă ca de cal sau 
tap. Mai târziu la romani, sunt confundați cu faunii italieni şi sunt 
reprezentaţi cu coarne mai mari şi picioare de ţapi. Praxiteles 
(390-330 î.e.n.) considera statuia sa înfăţişând un satir drept una 
din cele mai reuşite opere ale sale. Satirii preţuiau vinurile şi 
plăcerile senzuale şi erau oblăduiţi de Dionysos (Bachus). 

333 La vechii greci, Hyperion era unul din cei 12 titani, fiii şi fiicele 
lui Uranus (Cerul) - şi era tatăl lui Helios (Soarele), care este numit 
şi Hyperion (ca şi tatăl său) de către Homer. Ca zeu al soarelui, 
Hyperion este imaginat ca un tânăr deosebit de frumos. In opera 
lui Homer el este diferit de zeul artelor Apollo, fiul lui Zeus. 
Ulterior, însă, Apollo va fi şi zeu al soarelui preluând şi atributul 
frumuseţii deţinut de Helios, devenind în artă reprezentantul ideal 
al frumuseţii masculine. Denumirea Hyperion continuă însă să 
apară în operele poetice cu o altă identitate, ca de exemplu în 
Luceafărul lui Eminescu. 

334 Niobe este simbolul mamei cuprinse de disperare la pierderea 
copiilor ei. În mitologia greacă ea este soţia regelui Tebei şi 
simțindu-se mândră de a avea 7 fii şi 7 fiice se declară superioară 
Latonei (fiica titanului Coeus) care avea numai doi copii, pe Apollo 
şi pe Artemis (Diana), al căror tată era Zeus. Ca regină, Niobe opri 

O, Doamne! - (Un dobitoc ce nu gândeşte 
jJelea mai mult) - s-a măritat cu unchiul, 
Al tatii frate - dar de el departe 
Ca eu de un Hercule”; într-o lună! 
Nici sarea prefăcutelor ei lacrimi 
Nu se zvântase-n ochii-i înroşiţi 
Şi s-a şi măritat. - O, să se-arunce 
Cu-atâta zor în pat incestuos!*"* 
Nu-i bine şi a bine nu meneşte... 
Te frânge, inimă, căci va să tac. 
(Intră Horatio, Marcellus şi Bernardo.) 
Horatio: 
Salut, milord. 
Hamlet: 
Te văd voinic - mă bucur... 


femeile din Teba să mai aducă jertfe Latonei. Jignită, aceasta din 
urmă ceru copiilor ei să o răzbune şi ca urmare Apollo săgetă pe 
cei 7 fii iar Artemis pe cele 7 fiice. Niobe a fost apoi transformată 
de Zeus într-o stană de piatră din care curg şiroaie de lacrimi în 
fiecare vară, (v. Metamorfozele lui Ovidiu, Cartea a VI-a). 

335 Aluziile la Hercule, eroul având o forţă fizică supraomenească, 
sunt extrem de frecvente în dramele lui Shakespeare precum şi 
ale contemporanilor săi. Modul în care Hamlet se compară cu 
Hercule duce la concluzia că din punct, de vedere fizic Hamlet are 
o constituţie cât se poate de slabă. Transferând această 
comparaţie în domeniul realizărilor lui Claudius şi ale regelui ucis, 
Hamlet arată că în vreme ce tatatăl său a făcut fapte eroice 
herculeane, Claudius nu a realizat niciodată nimic. 

336 Intr-o epocă mai veche ca aceea când trăia Hamlet, căsătoria 
unei femei cu fratele soţului său era considerată incest. O situaţie 
asemănătoare, însă, a existat în Anglia la începutul secolului al 
XVI-lea. Henric al VIll-lea (care a domnit între 1509-1517) s-a 
căsătorit cu văduva fratelui său mai mare, Caterina de Aragon, 
pentru a păstra coroanei Angliei posesiunile acesteia din Franţa. 
Deoarece biserica nu permitea asemenea căsătorii, regele Henric 
al VIl-lea (tatăl lui Henric al Vill-lea) a obţinut anularea de către 
Papă a căsătoriei Caterinei cu fratele lui Henric. 

Horaţio - altfel eu nu mai sunt eu! 
Horatio: 
Chiar el, şi veşnic servul tău, alteţă. 
Hamlet: 
Prieten bun - aş face schimb de nume. 
De ce-ai plecat din Wittenberg, Horaţio? 
Marcellus? 
Marcellus: 
Stăpâne... 
Hamlet: 
Mă bucur că te văd. 
(Lui Bernardo): 
Sir, bună ziua. 
Dar, zău, ce te-a adus din Wittenberg? 
Horatio: 
Milord, o povârnire către lene. 
Hamlet: 
N-aş vrea s-aud c-o spun vrăjmaşii tăi! 
Şi nu-mi jigni urechea într-atâta 
Încât s-o facă să creadă-n ce spui tu 
'Mpotriva ta: doar ştiu că nu eşti leneş. 
Ce faci la Elsinore??” Pân-a te-ntoarce, 
Te învăţăm să bei vârtos. 
Horatio: 
Venit-am 
Să văd prohodul tatălui tău, Hamlet. 


337 Numele danez al localității este Helsingör. Saxo Grammaticus 
şi traducătorul francez al acestuia, François de Bèlleforest, 
localizează povestea în lutlanda, fără altă precizare. Elsinore era 
însă un nume binecunoscut în epoca elisabetană datorită fortăreții 
cu acest nume de la intrarea în strâmtoarea Sund, unde danezii 
percepeau un tribut corăbiilor ce treceau pe acolo. Pe de altă 
parte, unii dintre actorii teatrului lui Shakespeare dăduseră 
reprezentații la castelul din Esinore. 

Hamlet: 
Nu-ţi bate joc de mine, zău, colega; 
Cred c-ai venit la nunta mamei mele. 
Horatio: 
Ce-i drept, milord, cam iute a urmat. 
Hamlet: 
Economii, economii, Horatio. 
La benchetul de nuntă s-au mâncat 
Bucatele sleite de la praznic. 
Mai bine-n cer dădeam de-un duşman crunt 
Decât să văd această zi, Horațio! 
Tata... Imi pare, ah, că-l văd pe tata... 
Horatio: 
Unde, milord? 
Hamlet: 
În ochii minții mele. 
Horatio: 
O dată l-am văzut. A fost un rege! 
Hamlet: 
A fost un om - oricum l-ai fi privit; 
De seama lui n-am să-ntâlnesc un altul. 
Horatio: 
Milord, aseară cred că l-am văzut. 
Hamlet: 
Văzut? Pe cine? 


Horatio: 

Pe rege, tatăl tău. 
Hamlet: 

Pe rege, tatăl meu! 
Horatio: 


Uimirea stăpâneşte-ți-o câtva 
Şi-urechea pleacă-ţi pân-voi povesti, 
Cu-a domnilor de faţă mărturie, 

Minunea ce-am văzut. 
Hamlet: 
Te-ascult, pe ceruri! 
Horatio: 
În timpul străjii, două nopţi la rând, 
_ Marcellus şi Bernardo l-au văzut 
In ceasul mort al beznei necuprinse. 
La-nfăţişare - tatăl tău, leit, 
Împlătoşat din creştet până-n tălpi... 
Le-apare-n faţă şi cu mers solemn 
Păşeşte maiestuos pe lângă ei; 

De trei ori trece pe sub ochii lor 
Uimiţi şi-nspăimântaţi, la mai puţin 
De lungul sceptrului regesc; iar dânşii, 
De groază-aproape năuciţi, stau stei 
Şi nu-i vorbesc. Mi-au povestit acestea 
În mare taină; şi-ntr-a treia noapte, 
Am străjuit cu ei, iar ce mi-au spus 
S-a şi-ntâmplat - căci la acelaşi ceas, 
Purtând acelaşi chip, şi-a dat de veste. 
De rege mi-amintesc. Aceste mâini 
Nu-s într-atât asemeni. 


Hamlet: 
Unde asta? 
Marcellus: 
Chiar pe terasa unde străjuiam. 
Hamlet: 


Nu i-aţi vorbit? 
Horatio: 
Eu i-am vorbit, alteță 
Dar nu mi-a dat răspuns. O clipă, totuşi, 
Mi s-a părut că-şi sumeţeşte capul 
Cu gând de-a ne vorbi; dar chiar atunci, 

Cocoşul dimineţii a cântat 
Şi, auzindu-l, s-a cules în grabă 
Şi nu s-a mai văzut. 
Hamlet: 
Minune mare! 
Horatio: 
Pe viaţa mea, e-adevărat, alteță; 
Şi-am socotit că-i datoria noastră 
Să te vestim. 
Hamlet: 
Da, da - însă mă tulbură ce-mi spuneţi. 

Sunteţi de gardă noaptea? 

Marcellus, Bernardo: 
Da, milord. 
Hamlet: 
Şi ziceţi că era-narmat? 
Marcellus, Bernardo: 
'Narmat, milord. 

Hamlet: 

Din cap până-n picioare? 
Marcellus, Bernardo: 

Milord, din creştet până-n tălpi. 


Hamlet: 
Deci, chipul nu i l-aţi văzut. 
Horatio: 
Ba da, îşi ridicase obrăzarul?>®., 
Hamlet: 
Părea-ncruntat? Da? 
Horatio: 


Chip mai degrabă trist - nu încruntat. 
Hamlet: 


338 Partea mobilă a coifului care apăra fața şi care se lăsa în jos 
numai în timpul luptelor. 

Palid? Roşu? 

Horatio: 
Nu, foarte palid. 
Hamlet: 
Te-a țintit cu ochii? 

Horatio: 

Neîntrerupt. 
Hamlet: 

De ce n-am fost acolo... 
Horatio: 
Te-ar fi uimit nespus. 

Hamlet: 


Se poate, se prea poate. Mult a stat? 
Horatio: 

Cât numeri pe-ndelete pân-la sută. 
Marcellus, Bernardo: 


Mai mult. 
Horatio: 
Dar nu atunci când l-am văzut. 
Hamlet: 
Cu barba ninsă? 
Horatio: 


De-un negru argintat, cum o văzusem 
Pe când trăia. 


Hamlet: 
Veghez şi eu la noapte; 
Veni-va, poate, iar. 
Horatio: 
Mă leg că vine. 
Hamlet: 


De-o să ia chipul bravului meu tată, 
Am să-i vorbesc, de s-ar căsca şi iadul, 
Cerându-mi ca să tac. Vă rog pe toţi: 

De-aţi tăinuit acestea pân-acum, 
Păstraţi-le-n de voi şi mai departe; 
Şi orice s-ar mai întâmpla deseară, 
Cătaţi a desluşi făr' să vorbiţi; 
Voi şti să răsplătesc iubirea voastră. 
Cu bine. După unsprezece noaptea, 
Cu voi sunt pe terasă. 


Toți: 
Slugi plecate! 
Hamlet: 
Nu, iubitori prieteni, cum vi-s eu. 
Vă las. 


(Horatio, Marcellus şi Bernardo se înclină şi ies.) 
Al tatălui meu duh în zale? 
Nu, nu-i a bună! Ce nelegiuire 
O fi la mijloc? De s-ar înnopta! 
Stai, inimă, tăcută, pân-atunci. 
Ticăloşia ochilor s-arată, 
Chiar de-o acopere ţărâna toată. 


(lese.) 
Scena 3 
Cameră în casa lui Polonius. 
Intră Laert şi Ofelia, sora lui. 
Laert: 


Bagajele-s pe bord. Te las cu bine. 
Şi, vântul de-i prielnic, surioară, 
Şi e vreun vas prin preajmă, nu uita 
Şi dă-mi de tine ştire. 
Ofelia: 
Te-ndoieşti? 

Laert: 

Hatârul ce-ţi arată Hamlet nu e 
Decât o toană-a sângelui şi-un moft, 
Un toporaş în faptul primăverii, 
Grăbit, firav, suav şi trecător - 
Parfumul şi alintul unei clipe; 

Atât. 

Ofelia: 
Atâta doar? 
Laert: 
Atât socoate.-l. 

Crescând, natura nu sporeşte numai 
În muşchi şi trup; odată cu-acest hram, 
Se-avântă şi slujirea-ascunsă-a minţii 
Şi sufletului. Poate azi îi placi; 

Azi, tina şi-amăgirea nu-i mânjesc 
Dorinţa virtuoasă; dar, ia seama, 

Ea nu-i a lui, când te gândeşti la rangu-i. 
El este robul naşterii; nu poate, 

Ca oamenii de rând, să facă tot 
Ce şi-ar dori; de-alegerea-i atârnă 
Tăria şi puterea-ntregii ţări. 

Deci, când alege, trebuie s-asculte 
De glasul şi de vrerea trapului 
Al cărui cap e el. Şi-atunci când spune 
Ce dragă-i eşti, fii înţeleaptă, crede-l 
Atât cât poate-nfăptui din spusa-i, 
Fiind ce este, - adică: nu mai mult 
Decât l-arată vrerea Danemarcei. 

Tu cumpăneşte paguba ce poate 
S-o-ndure cinstea ta, dac-ai s-asculţi, 
Prea-ncrezătoare, toate câte-ţi cântă: 
Ori îţi pierzi inima, ori poftei sale 

Curată visteria ta-i deschizi. 
la seama, dar, ia seama, surioară, 
Şi stai în umbra dragostei, ferită 
De focul şi primejdia dorinţei. 
Prea darnică-i cea mai sfioasă fată, 
Dacă-şi arată lunii frumuseţea. 
Virtutea chiar nu scapă de bârfeli! 
Lăstarul primăverii-i ros de viermi 
Ades pân-aşi desface el bobocii; 
Şi-n zorii rouratei tinereţi 
Ameninţă furtuni otrăvitoare. 
Deci, te fereşte: cel mai bun străjer 
E frica - tinereţea, orişicâtă 
l-ar fi singurătatea, se-ntărâtă. 
Ofelia: 
Eu tâlcul ăstor sfaturi am să-l pun 
De strajă inimii. Dar, frăţioare, 
Nu-mi arăta, ca preotul nevrednic, 
Drum către ceruri aprig şi spinos, 
Când el, crai dârz şi nenfricat, ia calea 
Tivită cu brânduşe a plăcerii, 
Uitând ce-a predicat. 
Laert: 
să nu te temi! 
Am zăbovit prea mult. A! Vine tata. 
(Intră Polonius.) 
O binecuvântare îndoită 
E-un har primit de două ori. Prilejul 
Surâde încă unui bun rămas. 
Polonius: 
Cum? Tot aici? Îmbarcă-te, Laert! 
Hai, vântul a-nceput să umfle pânza, 
Te-aşteaptă toţi. Fii binecuvântat 

Şi-nseamnă-ţi pe răboj aceste sfaturi: 
Grai gândurilor nu le da, şi, iar, 
Nu împlini un gând nesocotit. 
Fii simplu, însă nicidecum vulgar. 
Prietenii, o dată încercaţi, 
Cu cercuri de oţel să-i legi de suflet; 
Dar palma nu-ţi bătători, purtând 
Prieteni noi şi nezburătăciţi. 
De ceartă fugi; dar când te-ai prins, dă piept, 
Ca să-nspăimânţi duşmanul. Să-i asculţi 
Pe toţi, dar să vorbeşti numai cu unii. 
Primeşte judecata orişicui, 
lar pe a ta păstrează-ţi-o. Veşmântul 
să fie pe măsura pungii tale - 
Nu fistichiu; bogat, nu fandosit - 
Căci haina deseori pe om l-arată; 
În Franţa, mai ales prin strai, cei mari 
Îşi vântur” strălucirea boieriei. 
Să nu iei, nici să dai cu împrumut: 
Căci, dând, ades pierzi bani şi-amici; când iei, 
Dai frâu risipei; însă, mai cu seamă, 
Fii ţie însuţi credincios şi, astfel, 
Aşa cum noaptea vine după zi, 
N-ai să mai poţi fi prefăcut cu nimeni. 
Drum bun - te aibă-n pază Cel-de-Sus. 
Laert: 
Plec preasupus al tău - cu bine, tată. 
Polonius: 
E timpul. Pleacă - slugile te-aşteaptă. 
Laert: 
Te las, Ofelia, şi nu uita 
Ce sfat ţi-am dat. 
Ofelia: 

E zăvorit în minte 
Şi păstrătorul cheilor eşti tu. 


Laert: 
Adio. 
(Laert iese.) 
Polonius: 
Ei, ce ţi-a spus, Ofelia? S-aud. 
Ofelia: 


Cu voia-ţi, tată, mi-a vorbit de Hamlet. 
Polonius: 
Nu-i rău, nu-i rău deloc. 
Aflat-am că, de-o vreme, foarte des 
Îţi dăruie din timpul lui, iar tu, 
La rându-ţi, îl asculţi cu dărnicie. 
De este-aşa - cum mi s-a spus, şi asta 
Ca prevenire - află că tu însăţi 
Nu te-nţelegi de-ajuns, cum şade bine 
Copilei mele şi onoarei ei. 
Ce-i între voi? Hai, spune-mi adevărul. 
Ofelia: 
De-o vreme, tată,-mi dă mereu dovezi 
Că mă iubeşte. 
Polonius: 
lubeşte!? Ha! lubeşti ca o fetiţă 
Ce n-a trecut prin astfel de primejdii. 
Tu crezi ăstor dovezi - cum le numeşti? 
Ofelia: 
Nu ştiu, milord, ce trebuie să cred. 
Polonius: 
Păi, să te-nvâăţ; să-ţi spui: copil am fost, 
Luând aceste gajuri drept bani buni, 
Când nu sunt. Preţuieşte-te, altminteri, 
Ca să nu stric un ieftin calambur, 

Să zic aşa - ai să rămâi o proastă. 
Ofelia: 
Milord, de dragostea-i m-a-ncredinţat 
În chip cuviincios. 
Polonius: 
Pe viaţă, chipurile... spune, spune. 
Ofelia: 
lar vorba şi-a-ntărit-o cu mai toate 
A cerului sfinţite jurăminţi. 
Polonius: 
Da, laţuri pentru becaţine! Ştiu 
C-atunci când este sângele aprins 
Din suflet se revarsă vorbe mari 
Şi gura le rosteşte. Fata mea, 
Nu lua drept foc lucirile acestea, 
Căci ard făr' să-ncălzească şi se sting 
În chiar făgada lor, când se-nfiripă. 
Fii mai zgârcită, dar, de-aci-nainte 
Cu feciorelnică făptura ta 
Şi-arată-i-te mai rar; împresurarea 
Tocmeşte-o la un preţ mai ridicat 
Decât porunca lui să stai de vorbă. 
Atât să crezi: că-i tânăr şi că poate 
Mai slobod să se poarte decât tine. 
Pe scurt, Ofelia, să nu te-ncrezi 
În jurămintele-i: sunt verigaşi 
Vopsiţi altfel de cum i-arată haina, 
Milogi cătând doar lucruri necurate 
Ce par pioase, sfinte-ncredinţări 
Spre-a înşela mai bine. Să ştii, dar - 
Ţi-o spun deschis: de azi încolo 
Nu vreau să mai nedreptăţeşti o clipă 
Din timpul tău, vorbind cu prinţul Hamlet. 


~ 494 ~ 


William Shakespeare 
la seama,-ţi poruncesc. Şi-acum, să mergem. 
Ofelia: 
Prea bine, tată, am să te ascult. 
(les.) 


Scena 4 


Terasa castelului. 
Intră Hamlet, Horatio şi Marcellus. 


Hamlet: 
Grozav mai muşcă vântul: brrr, ce frig e! 
Horatio: 
Da, da, e-un vânt pătrunzător şi rece. 
Hamlet: 


Ce oră e? 
Horatio: 
Aproape miezul nopţii. 
Marcellus: 
A şi bătut. 
Horatio: 


Aşa? - n-am auzit. Ne-apropiem 
De ceasul când obişnuia să iasă. 
(Se aud trompele şi bubuit de tunuri. )>? 
Milord, ce-n seamnă-acestea? 
Hamlet: 
E-o noapte-n care regele nu doarme; 
Petrece, bea, se-nvârte-n dant nebun; 
Din vinul lui renan când dă de duşcă, 
339 Folosirea tobelor şi surlelor pentru sublinierea unor anumite 
momente în cadrul ospețelor era un obicei foarte răspândit în 


Danemarca. In cazul ospeţelor regale muzica acestor instrumente 
constituia preludiul descărcării tunurilor în momentele solemne ale 


petrecerii. 

Această biruinţă, tobe, surle, 
O trâmbiţează-astfel. 
Horatio: 
E-un obicei? 
Hamlet: 
Da, este, cum de nu. 
Dar cred, deşi-s născut aici, deprins 
Cu datinile, că a-l încălca 
E mai de laudă decât a-l ține. 
Beţia tâmpă,-n răsărit şi-apus 
Ne face de ocară printre neamuri: 
Ne spun beţivi şi numele ni-l spurcă, 
Vorbind ca despre porci. Aşa-i: beţia 
Ne văduveşte fapta cea mai avântată 
De-a slavei noastre măduvă şi sevă. 
Aşa se-ntâmplă-ades cu unii oameni: 
O pată-a firii, naşterea, de pildă, 

- De care vinovaţi nu sunt, fiindcă 
Natura neamul nu şi-l poate-alege - 
Ori vreo pornire puhavă, în stare 
să sfarme-a minţii ziduri şi cetăţi, 
Sau vreun nărav ce umflă prin dospit 
Purtările alese, fac ca dânşii, 
Purtând, cum spun, pecetea unui greş 
De-al firii sau trimis de-a soartei stea - 
Chiar de-s virtuţi curate precum harul 
Şi fără număr - câte-ncap în om 
Printr-un cusur anume să destrame 
Întreaga cumpănire;- un dram de rău 
Mănează toată nobila plămadă, 
Spre-a ci ruşine. 

Horatio: 
Uite-l, doamne, vine! 

(Apare duhul.) 
Hamlet: 
Ne-ajute îngeri păstrători de har! 
De eşti duh bun sau osândit; de-aduci 
Zefir din cer sau vijelii din iad; 
De-ţi este gândul rău sau milostiv, 
Prin chipul tău mă-ndemni să-ntreb atâtea, 
Încât am să-ţi vorbesc, spunându-ţi: Hamlet, 
Domn, tată, rege-al Daniei - răspunde-mi, 
Ca să nu mor în neştiinţă! Spune 
De ce-n cosciug sfinţitele-oseminte 
Linţoliul şi l-au rupt şi cripta-n care 
Noi te-am văzut zidit, dormind în pace, 
Şi-a desfăcut, spre-a te zvârli afară, 
Greoaiele-i, de marmur, fălci? De ce 
Tu, mort cum eşti, în zale-mplătoşat, 
Te-ntorni la-al lunii licăr, sluţind noaptea 
lar nouă, măscărici ai firii, mintea 
Smintindu-ne-o cu gânduri ce-n afară-s 
De-al sufletului ţarc. Spune-mi, de ce? 
Şi pentru ce? Ca noi - noi, ce să facem? 
(Duhul îi face semn lui Hamlet.) 
Horatio: 
Îţi face semn ca să-l urmezi, de parcă 
Ar vrea să se descopere doar ţie. 
Marcellus: 
Nu vezi cu câtă curtenie-n gesturi 
Te-ndeamnă spre un loc mai depărtat? 
Dar - nu te du cu el! 
Horatio: 
Nu, nicidecum. 
Hamlet: 
Altminteri nu vorbeşte. Îl urmez. 

Horatio: 
Să nu faci asta. 
Hamlet: 
Pentru ce m-aş teme? 
Pe viața mea nu dau măcar un ban; 
Cât despre suflet, ce-ar putea să-mi facă, 
De vreme ce-i, ca el, nemuritor? 
Îmi face semn din nou. Am să-l urmez. 
Horatio: 
Dacă te-mbie, doamne, către mare 
Sau către fiorosul tanc al stâncii 
Plecate-ameţitor peste talaz? 
Şi dacă-şi ia acolo chip cumplit, 
Ca să-ţi răpească buna judecată, 
Lăsându-te nebun? Nu te gândeşti? 
Coclaurii şi-aşa sunt de ajuns 
Ca să smintească-un creier ce priveşte, 
De la atâţia stânjeni, înspre mare 
Şi o aude hohotind””. 


Hamlet: 
Mă cheamă. 
Porneşte. Te urmez. 
Marcellus: 
Să nu te duci cu el, alteţă! 
Hamlet: 


340 Horaţio se teme ca nu cumva duhul să fie o manifestare a 


diavolului care caută să pună stăpânire pe sufletele victimelor 
sale, conducându-le în locuri unde să-şi piardă raţiunea şi ca 
urmare şi viaţa în împrejurări asemănătoare unei sinucideri, ceea 
ce i-ar da diavolului puterea de a pune stăpânire pe sufletul 
vinovat de această crimă faţă de fiinţa sa însăşi. În mod 
asemănător, în Regele Lear, Edgar crede că tatăl său orb, contele 
de Gloucester, a fost atras de către diavol spre vârful unei stânci 
pentru a-şi pierde viaţa (act. IV, sc. 6). 

Mâna! 
Horatio: 
Ascultă-ne - rămâi. 
Hamlet: 
Mă strigă soarta 
Şi, întărindu-mi orice vinişoară, 
O face muşchi al leului Nemeii”"”. 
Mă cheamă iar. Jos mâna, domnii mei. 
Jur să-l preschimb în duh pe-acela care 
Mă va opri! Mergi. Te urmez. 

(Duhul şi Hamlet ies.) 


Horatio: 
Închipuirile l-au scos din minţi. 
Marcellus: 
Hai după dânsul. Să nu-l ascultăm. 
Horatio: 


Să mergem. Pe ce drum se-ndreaptă toate? 
Marcellus: 
E ceva putred în Danemarca. 


Horatio: 
Pe drum călăuzit de ceruri. 
Marcellus: 
Hai. 
(les.) 
Scena 5 


341 Uciderea leului din Nemeia a fost prima din cele douăsprezece 
munci pe care Hercule, conform hotărârii oracolului din Delfi, a 
trebuit să le îndeplinească, la porunca regelui Eurystheus. 
Deoarece în valea din Nemeia se stabilise un leu monstruos care 
teroriza populaţia, Hercule a fost trimis să-l omoare. Cum atât 
săgețile cât şi vestitul său ciomag se dovediră ineficace în lupta cu 
leul, Hercule îl nimici sugrumându-l numai cu forţa mâinilor sale. 

O altă parte a terasei. 
Intră duhul şi Hamlet. 


Hamlet: 
Unde mă duci? Vorbeşte! Nu mai merg. 
Duhul: 
Ascultă-mă. 
Hamlet: 
Te-ascult. 
Duhul: 
E-aproape ceasul 
Când cată să mă-ntorc în vâlvătaia 
Grozavă de pucioasă. 
Hamlet: 
Vai, biet Duh! 
Duhul: 
să nu mă căinezi şi să asculţi 
Cu luare-aminte tot ce-am să-ţi destăinui. 
Hamlet: 
Vorbeşte. Datoria mea-i s-ascult. 


Duhul: 
S-asculţi şi după-aceea să răzbuni. 
Hamlet: 
Cum? 
Duhul: 


Sunt duhul tatălui tău, osândit 
Să mă preumblu noaptea un răstimp 
lar ziua în văpăi să flămânzesc 
Până când crimele din timpul vieţii 
S-or mistui““. Dacă n-aş fi ţinut 


342 Deşi protestanții nu recunosc, existenţa Purgatoriului, tatăl lui 
Hamlet îi spune acestuia că este osândit un timp, pentru ispăşirea 
păcatelor, în acest loc al sufletelor supuse purificării, la care se 


~ 500 ~ 


William Shakespeare 
Să nu spun a-închisorii mele taine, 
Aş da citire unui letopiseţ 
Din care cel mai neînsemnat cuvânt 
Ţi-ar stoarce sufletul şi-ar îngheţa 
Zglobiul sânge; ochii ţi-ar ieşi, 
Asemeni unor stele, din orbite: 
Ţi s-ar desface pletele-nnodate 
Şi orice fir de păr ţi s-ar zbârli 
Ca ţepii de mistreţ înfuriat. 
Dar astfel de vestiri a veşniciei 
Nu podobesc urechii omeneşti. 
Ascultă, o, ascultă! De-ai iubit 
Pe scumpul tău părinte vreodată... 
Hamlet: 
O, Dumnezeule! 
Duhul: 
Uciderea-i mârşavă s-o răzbuni. 
Hamlet: 
Ucidere! 
Duhul: 
Mârşav e orişice omor; ci ăsta-i 
Cel mai mârşav, hidos şi nefiresc. 
Hamlet: 
Vreau să ştiu tot - degrabă spune-mi 
Şi eu, cu aripi iuți precum gândirea 
Sau ale dragostei închipuiri 
Spre răzbunare voi zbura. 
Duhul: 


referă şi Dante Alighieri (1265-1321), în Divina Comedie. Cum însă 
în epoca în care a trăit Hamlet protestantismul nu se născuse încă, 
Purgatoriul fiind menţionat în variantele existente ale legendei lui 
Hamlet, Shakespeare l-a păstrat şi el în piesa sa. Concluzia care s- 
a tras de către unii din acceptarea existenţei Purgatoriului, că 
Shakespeare ar fi fost catolic este, aşadar, discutabilă. 

Eşti gata... 

Ai fi mai leneş decât iarba grasă, 
Alene spornică pe-al Lethei““ țărm, 
De nu te-ai sprinteni. Şi-acum, ascultă. 
S-a spus că, adormind eu în grădină, 
Am fost muşcat de-un şarpe. Astfel, dar, 
Urechile întregii Danemarce 
Au fost jignite si-nşelate crunt, 

Prin plăsmuirea morţii mele. Hamlet, 
Destoinic tânăr, află c-acel şarpe, 

Ce l-a ucis pe tatăl tău, acum 
Coroana-i poartă. 

Hamlet: 
Profeticul meu suflet! Unchiul meu? 
Duhul: 
Da, fiara adulteră şi incestă 
Ce, prin şirete vorbe şi momeli - 

O, dar cumplit, în stare de orce! - 
Mârşavei sale pofte şi-a supus 
Voința zis-cinstitei mele doamne! 
Vai, Hamlet, Hamlet, cum a decăzut! 
Cum a-njosit iubirea mea cea multă 
Şi vrednică-ntrucât se însoțea 
Cu jurământul ce-am rostit la nuntă! 
Cum şi-a plecat privirea spre-un netrebnic, 
Din naştere mai ne-nzestrat! 

Dar după cum virtutea n-o sminteşte 
Nici pofta-nveşmântată-n strai ceresc, 
La fel şi pofta: chiar de s-a unit 
Cu un arhanghel, şade-n pat zeesc 


343 Unul dintre cele trei râuri ale Infernului, Lethe era acela din 
care sufletele morţilor trebuiau să bea pentru a-şi uita viaţa trăită 
pe pământ. 

Şi-nfulecă lături. 

Dar... mai încet. Simt, parcă, boarea dimineţii... 
În scurt, ca-n fiecare după-amiază, 
Dormeam în tihnă în grădina mea, 

Când unchiul tău s-a furişat cu zeama 
Procletei mătrăgune într-un şip 
Şi-n porţile urechii mi-a turnat 
Veninul ticălos**. Lucrarea lui 
l-e sângelui atâta de vrăjmaşă, 
Încât pătrunde ca argintul-viu 

Prin poarta trupului, pe-a firii uliţi, 
Şi sângele subţire, bun, degrabă 
Se-nvârtoşează şi se face cheag 
Ca laptele. Aşa s-a-nvârtoşat 
Şi-al meu şi o năprasnică spuzeală 
Şi-a-ntins, ca lepra, bubele scârboase 
Pe netedul meu trup. 

Aşa mi-a luat, în somn, un braţ de frate 
Şi viaţa şi coroana şi regina. 
M-am stins, nespovedit, nempărtăşit, 
Cu ordia de nedesăvârşiri 
Şi de păcate-n pârg; la judecată 


344 Cronicarul francez Belleforest, autorul lucrării Histories 
Tragiques, apărută în şapte volume între 1559-1582, în care 
legenda lui Hamlet este mult mai dezvoltată decât în cronica 
istoricului şi poetului danez Saxo Grammaticus (aprox. 1150- 
1206), afirmă că asasinarea regelui Hamlet a avut loc în cadrul 
unui ospăț. 

Otrăvirea prin ureche este menţionată de dramaturgul Marlowe 
(Eduard al II-lea, act. V sc. 4) ca o metodă italiană. Naturalistul 
roman Pliniu pomeneşte dealtfel de provocarea unor tulburări 
mintale prin turnarea în ureche a unui anumit ulei extras din 
seminţe. 

Shakespeare a ales, probabil, acest procedeu deoarece Hamlet 
îi spune regelui că povestea lui Gonzago este de origină italiană. 

Trimis cu catastiful nencheiat. 
Cumplit! Cumplit! Cumplit din cale-afară! 
De ai simţire-n tine, nu răbda 
Ca-al Danemarcei pat regesc să fie 
Culcuş pentru desfrâu incestuos. 
Dar, vezi, oricum vei săvârşi acestea, 
să nu-ţi mânjeşti nici sufletul, nici mintea, 
Făcându-i vreun rău mamei. Las-o-n plata 
Lui Dumnezeu şi-a spinilor ce-n piept 
Ssălăşluiesc spre-a o-nghimpa. Mă duc. 
A licuriciului lumină rece 
Prinde-a păli, vestind sosirea zilei. 
Adio şi să nu mă uiţi - adio! 
Hamlet: 
Oştiri cereşti! Pământ! Ce încă? lad? 
Ruşine! Inimă, să nu te frângi! 
Voi, muşchilor, nu-mbătrâniţi pe loc, 
Ci ţineţi-mă drept. 
(Se ridică.) 
să nu te uit? 
Nu, nu, biet duh, cât tinere de minte 
Mai am în tigva asta. Să te uit? 

Voi scoate din tăbliţa”“” amintirii 
Prosteştile-nsemnări, sentenţe, chipuri 
Şi forme care-au fost transcrise-aici 
De observaţiile tinereşti 
„Şi doar porunca ta va mai trăi 
In cartea sufletului meu, îţi jur, 

Cu lucruri mai de rând neamestecată. 
Femeie veninoasă! 


345 Studenţii din vremea lui Shakespeare aveau un fel de cărţulii 
formate din tăblițe de cele mai multe ori din fildeş, dar şi ardezie, 
pe care le foloseau pentru a-şi face unele notări utile. 

O, zâmbăreţ tâlhar, tâlhar mişelnic! 
Tăbliţa... trebuie să scriu că omul, 
Chiar când zâmbeşte, poate fi tâlhar. 
Aşa e, cel puţin, în Danemarca... 
(Scrie.) 
S-a zis, zis, unchiule. Şi-acum deviza: 
„Adio, şi să nu mă uiţi - adio!” 
Doar am jurat. 
(Intră Horatio şi Marcellus.) 


Horatio: 

Alteță! 
Marcellus: 

Prințe! 
Horatio: 

Cerul să-l păzească! 

Hamlet: 

Amin! 
Marcellus: 

Hei! Hei! Alteță! 

Hamlet: 


Hei! Hei! Hei! Şoimule, încoace! 
Marcellus: 
Ce este, doamne? 


Horatio: 
Ce-ai aflat, milord? 
Hamlet: 
Minune mare! 
Horatio: 
Spune-ne şi nouă! 
Hamlet: 
Nu - veţi vorbi. 
Horatio: 


Eu, nu, milord, îți jur. 

Marcellus: 
Nici eu, stăpâne. 
Hamlet: 
Dar ce-o să ziceţi?... Cine-ar fi crezut!!! 
Veţi şti să ţineţi taina? 
Amândoi: 
Da, pe ceruri. 
Hamlet: 
În Danemarca, orice ticălos 
E şi-un nemernic fără de pereche. 
Horatio: 
Nu trebuie să ias-un duh din groapă 
Ca să ne spună asta. 
Hamlet: 
Drept e, drept; 
De-aceea n-are rost să ne întindem - 
Ne strângem mâna şi ne despărţim. 
Voi mergeţi încotro vă vor mâna 
Ce trebi şi pofte-aveţi, căci omul are 
Dorinţe şi nevoi, de-un fel sau altul: 
lar eu, năpăstuit cum sunt, mă duc, 
Precum vedeţi, la rugăciune. 
Horatio: 
Ce volbură de vorbe-n vânt, milord... 
Hamlet: 
Îmi pare rău că te-au jignit, Horaţio - 
Zău, tare rău. 
Horatio: 
Nu m-au jignit, alteță! 
Hamlet: 
Ba da, pe Sfântul Patrick“, rău de tot! 


346 Invocarea Sf. Patrick, pare legată de zvonul răspândit de 
Claudius că regele Hamlet ar fi fost muşcat de un şarpe în timp ce 

Cât despre arătarea ce-am văzut, 
E-un duh de treabă, crede-mă, Horaţio. 
Dorinţa de-a afla ce-i între noi“, 
V-o înfrânaţi cum ştiţi. Prieteni, fraţi 
De arme şi colegi, îndepliniţi-mi 
O biată rugăminte. 
Horatio: 
Bineînţeles, alteţă. Ce anume? 
Hamlet: 
să nu vorbiţi de ce-a ţi văzut ast'noapte. 
Horatio, Marcellus: 
Nu vom vorbi. 


Hamlet: 
Juraţi! 
Horatio: 
Pe cinstea mea, 
Nu voi vorbi. 
Marcellus: 
Nici eu, milord, îţi jur. 
Hamlet: 
Jurați pe spada mea. 
Marcellus: 
Dar am jurat. 
Hamlet: 


Nu, nu, pe spada“ mea. 


dormea. Cum Sf. Patrick era autorul izgonirii şerpilor din Irlanda, - 
cu urmarea că a devenit sfântul patron al acelei țări - era foarte 
potrivit să fie pomenit în legătură cu crima comisă de un şarpe. În 
acelaşi timp Sf. Patrick era considerat, spre sfârşitul evului mediu, 
ca sfântul având în seama sa Purgatoriul. 

347 Referire la tradiţiile vechi germanice în care răzbunarea 
uciderii unei rude apropiate era obligaţia primordială a celorlalţi 
membri ai familiei. 

348 In evul mediu se jura în mod obişnuit cu mâna pe spadă 
întrucât mânerul împreună cu garda spadei formau o cruce. 


~ 507 ~ 


Opere Complete Volumul 5 
Duhul (de sub scenă): 


Juraţi! 
Hamlet: 
Ahaa! Aici erai, flăcău de treabă! 
Ei, cum, nu-l auziţi pe pivnicer? 
Înduplecaţi-vă, juraţi. 
Horatio: 
Cum, doamne? 
Hamlet: 
Să nu vorbiţi de cele ce-aţi văzut. 
Jurați pe spada mea. 
Duhul: 
Juraţi! 
(Ei jură.) 
Hamlet: 


Hic et ubique?'* Atunci să ne mutăm. 
Veniti încoace, domnii mei. 
Şi puneţi mâinile pe-această spadă. 
Juraţi pe spada mea 
Că nu veţi da-n vileag ce-aţi auzit. 
Duhul: 
Juraţi pe spada lui. 
(Ei jură.) 
Hamlet: 
Aşa, sobol bătrân! Zi, roboteşti 
Atât de iute sub pământ? Grozav ocnaş! 
Prieteni, să ne mai mutăm o dată. 
Horatio: 
O, zi! O, noapte! Lucruri peste fire! 


Totodată repetarea unui jurământ de trei ori corespundea credinţei 


privitoare la puterea- fatidică a cifrei „trei”. 
349 „Aici şi oriunde?” Hamlet se adresează acum duhului în 
latineşte, conform tradiţiei. 

Hamlet: 
Şi un străin e musafirul nostru. 
Mai multe-s pe pământ şi-n cer, Horaţio, 
Decât închipuie filosofia. 
V-apropiaţi. 
Juraţi şi-aici - v-ajute Cel-de-Sus! - 
Că, oricât de ciudată şi neroadă 
Mi-o fi purtarea uneori (căci, ştiţi, 
S-ar prea putea să cred, cândva, cu cale 
Să mă arăt în chip de om nebun), 
Nu veţi vădi că ştiţi ceva de mine; 
Şi că, văzându-mă-n asemeni clipe, 
N-o să vă strângeţi mâinile aşa, 
N-o să clătiţi din cap în chipu-acesta, 
Nici veţi rosti cuvinte în doi peri 
Precum: „Da, da, ştim noi”, sau: „Am putea”, 
Sau: „Dac-am vrea să spunem...”, sau: „Sunt unii 
În stare să...”, sau alte-asemeni vorbe 
Cu două înţelesuri - deci, juraţi 
Şi-aşa să vă ajute Dumnezeu! 


Duhul: 

Juraţi! 
(Jură cu toții a treia oară.) 
Hamlet: 


Te-alină, duh neogoit, te-alină! 
Mă-ncredinţez, dar, vouă, gentilomi, 
Cu toată dragostea fiinţei mele; 
lar ceea ce un om sărman ca Hamlet 
E-n stare-a face spre-a vă dovedi 
lubirea lui şi-a lui prietenie 
Se va-mplini - mi-ajute cerul! Haideţi. 
Şi... Puneţi gurii voastre lacăt. Vremea 
E scoasă din ţâţâni. Ah, ce blestem 

Că eu m-am fost născut ca s-o întrem! 
Haideţi. Să mergem împreună. 


(les.) 
Actul Il 
Scena 1 
O cameră în casa lui Polonius. 
Intră Polonius şi Reynaldo. 
Polonius: 
Dă-i banii şi scrisorile acestea, 
Reynaldo. 
Reynaldo: 
Da, milord. 
Polonius: 
Ar fi-nțelept grozav, Reynaldo dragă, 
'Nainte de-a-l vedea, să-i iscodeşti 
Purtarea. 
Reynaldo: 
Chiar îmi sta în gând, milord. 
Polonius: 


Da, bine, foarte bine zis. Dintâi 
Să-mi afli ce danezi sunt prin Paris; 
Cum, cine, ce învârt, pe unde stau, 

Cu cine, cu ce bani; şi-aflând aşa, 
Mai ocoliş, mai jur-prejur, că-l ştiu 
Pe fiul meu, te-apropii de-adevăr 
Mai mult decât de-ai întreba de-a dreptul; 

Prefă-te că-l cunoşti din auzite; 

De-o pildă: „... ştiu pe taică-său... pe-ai lui, 
Şi-ntrucâtva pe el”. Pricepi, Reynaldo? 
Reynaldo: 

Da, fără greş, milord. 
Polonius: 
„Întrucâtva”; şi-adaugi: „nu prea bine”. 
„De-i cel pe care-l ştiu, e-un zvânturat, 
Dedat la... în sfârşit...”, şi-i pui în cârcă 
Ce poţi scorni; nu lucruri de ocară, 
Să-i vatămi cinstea; nu, ferească Sfântul, 
Ci pozne şi zburdălnicii, tovarăşi 
Ştiuţi şi cunoscuţi ai tinereţii 
În largul ei. 
Reynaldo: 
Cu jocu-n bani, milord? 
Polonius: 
Aşa, sau chef, duel, înjurături, 
Scandal, femei; poţi merge pân-acolo. 
Reynaldo: 
Aceasta l-ar dezonora, milord. 
Polonius: 
A, nu: să, zici de rău, dar cu măsură; 
De alt nărav să nu-l învinuieşti, 
De pildă, că-i dedat la preacurvie: 
Nu asta voi. Învinuie-l subţire 
Cu hibe ale traiului prea slobod, 
Cu răbufnirea unei firi aprinse, 
Cu răzvrătirea sângelui focos, 
Cum are fiştecare. 


Reynaldo: 
Dar, milord... 
Polonius: 
De ce să faci aceasta? 
Reynaldo: 


Da, milord... 
Aş vrea să ştiu. 

Polonius: 

Ei, uite unde bat, 
Şi cred că şiretlicul nu dă greş: 
Minţind aşa uşor pe fiul meu, 
Ca orice lucru luat la tăvăleală, 
Vezi dumneata, 
Acel pe care vrei să-l iscodeşti, 
De l-a văzut făcând asemeni fapte 
Pe tânărul bârfit, te-ncredinţez 
Că pân-la urmă intră-n joc, zicând: 
„Stimate domn”, „prietene” sau „sir”, 
Precum e obiceiul şi vorbirea 
Şi-a omului, şi-a ţării. 
Reynaldo: 
Da, milord. 

Polonius: Şi-apoi, sir, dintr-una-n... din... Ce 
ziceam? Pe sfânta liturghie. Voiam să spun ceva: 
unde-am rămas? 

Reynaldo: 

Că pân-la urmă intră-n joc, zicând 
„Stimate domn”, „prietene”... 
Polonius: 
„Şi pân-la urmă intră-n joc”, aşa-e, 
Şi zice: „ÎI cunosc pe-acest señior; 
Chiar ieri l-am întâlnit, sau mai deunăzi, 
Sau în cutare zi; îl însoțea 
Cutare, sau cutare, şi cum spuneţi, 
Juca în cărţi, sau se cam cherchelise, 
Sau înjura la tenis, sau, mai ştii, 
Văzutu-l-am, intrând într-o locantă, 
Adică-ntr-un bordel”, şi câte alte. 
Pricepi acum; 
Cu-această nadă a minciunii prinzi 

Crăpceanul adevărului, şi astfel 
Noi cei bogaţi şi iscusiţi la minte, 
Cu sforării, cu bile ocolişe, 
Pe drum pieziş, dăm drept în drumul drept. 
La fel şi dumneata: cu-nvăţătura 
Şi sfatul ce ţi-am dat, afla-vei ştiri 
De fiul meu. Pricepi, aşa-i că da? 
Reynaldo: 
Pricep, milord. 
Polonius: 
Mergi sănătos şi Dumnezeu cu tine. 
Reynaldo: 
Stăpâne bun! 
Polonius: 
la seama în de tine ce hram poartă. 
Reynaldo: 


Aşa, milord. 
Polonius: 
Să-l laşi pe el să cânte. 
Reynaldo: 
Da, milord. 
Polonius: 
Drum bun! 


(Reynaldo iese. Intră Ofelia.) 
Dar ce-i, Ofelia? Ce se-ntâmplă? 
Ofelia: 
Vai tată, m-am speriat aşa de rău. 
Polonius: 
În numele lui Dumnezeu, de ce? 
Ofelia: 
Pe când coseam la mine în iatac, 
Prinţ Hamlet, cu jiletca descheiată, 

Cu capul gol, ciorapii împroşcaţi'”, 


Neprinşi, căzuţi ca nişte-obezi pe glezne, 


Alb ca de var, genunchii-mpleticiţi, 
Şi c-o privire jalnică de parcă 
Din iad fusese-adus să povestească 
De grozăvii - răsare-n faţa mea. 


Polonius: 


Ofelia: 


Nebun de dragostea ce-ţi poartă? 


Tată, 
Nu ştiu; dar zău, mă tem că da. 


Polonius: 


Ofelia: 


Ce-a spus? 


M-a luat de-ncheietura mâinii strâns; 
Apoi, cu braţu-ntins, cu mâna pusă 
Aşa, deasupra, frunţii, se-adânceşte 
Să-mi cerceteze chipul, parcă vrea 
să-l zugrăvească. Mult a stat astfel; 
Apoi, uşor înfiorându-mi braţul 
Şi de trei ori clătind din cap aşa, 
Oftă atât de jalnic şi de-adânc 
Încât părea că-şi dăruie tot trupul 
Şi piere. Isprăvind, îmi dete drumul; 
Cu capu-ntors, părea că-şi află calea 
Fără de văz, căci a ieşit pe uşă 
Făr' de-ajutorul lui; şi pân-la urmă 
Şi-a pironit luminile asupră-mi. 


Polonius: 


350 Saxo Grammaticus precum şi Belleforest menţionează că în 
când simula nebunia pentru a adormi bănuielile lui 
Claudius, Hamlet obişnuia să umble prin locurile unde se aruncau 
gunoaiele şi lăturile. 

Hai, viu' cu mine; vreau să-l văd pe rege. 
E nebunia dragostei, ce însăşi 
Prin firea-i aprigă se pierde, vrerea 
Mânând la fapte deznădăjduite, 
Mai mult ca orice patimă sub cer 
Din câte ne pălesc. Îmi pare rău. 
De-o vreme i-ai vorbit cu vorbe aspre? 
Ofelia: 
Nu, doamne bun; dar cum mi-ai poruncit, 
Răvaşele i-am înturnat, şi n-am vrut 
să-l văd. 
Polonius: 
De-aceea s-a smintit. Îmi pare rău 
Că nu l-am drămuit mai cu socoată 
Şi grijă; m-am temut că doar se joacă 
Şi-ţi vrea pierzania; dar fi-mi-ar bănuiala! 
La vârsta noastră, pare-se, ni-i dat 
La fel să ne prea-ntrecem cu prepusul 
Pre cât e de firească la cei tineri 
Pripeala. Hai la rege. Lucru-acesta 
Trebui' ştiut; ascuns, el ar stârni 
Mai mult bucluc decât de l-am rosti. 


Hai, vino. 
(les.) 
Scena 2 
Sunet de trompete. 
Intră regele şi regina urmaţi de 
Rosencrantz, Guildenstern şi curteni. 
Regele: 


Bine-aţi venit, 

Dragi Rosencrantz şi Guildenstern! 
Pe lângă dorul mult de-a vă vedea, 
Nevoia ce-o avem de-al vostru sprijin 
V-aduce-n grabă. Aţi aflat de Hamlet 
Şi de schimbarea lui; aşa îi spun. 
Căci nici înfăţişarea-i, nici lăuntrul 
Nu seamănă cu ce erau cândva. 
Afar' de moartea tatălui, ce pricini 
L-au depărtat atât, de sine însuşi, 
Nu văd. Vă rog din suflet pe-amândoi, 
Crescuţi cu el de fragezi într-olaltă 
Şi-apropiaţi ca vârstă şi ca fire, 
să vă-nvoiţi a sta la curtea noastră 
Un cârd de vreme; şi alături stându-i, 
Să-l îndemnați înspre plăceri, aflând, 
Când veţi avea prilej să spicuiţi 
Ce lucru nouă neştiut îl roade, 
Ca, dându-l în vileag, să-i dăm de leac. 
Regina: 

Ades vă pomeneşte, domnii mei. 
Vă-ncredinţez: pe lume nu-s doi oameni 
De care-i mai legat. De-aţi vrea să fiţi 
Atât de buni şi de-ndatoritori 

Să vă petreceţi un crâmpei de vreme 
Cu noi, spre-a împlini ce năzuim, 
Şederea voastră va primi răsplată 
De-o seamă cu-amintirea unui rege. 
Rosencrantz: 
Ne sunteţi suverani şi prin puterea 
Ce-aveţi asupră-ne, puteţi rosti 
Temuta voastră vrere prin porunci 
Şi nu prin rugăminţi. 
Guildenstern: 

Ci ne supunem; 
Din suflet amândoi ne dăruim 
Şi slujba la picioare v-o aşternem, 


să porunciţi. 
Regele: 
Vă mulţumim, 
lubite Rosencrantz şi Guildenstern. 
Regina: 


Vă mulţumim, 
lubite Guildenstern şi Rosencrantz; 
Şi rogu-vă de-ndată să-l vedeţi 
Pe fiul meu cel mult schimbat. Să-ndrume 
Pe domnii-aceştia cineva la Hamlet. 
Guildenstern: 
Ajute cerul ca şederea noastră 
Şi-a noastre îndeletniciri să-i placă 
Şi să-i priască! 
Regina: 
Da, amin! 
(les Rosencrantz, Guildenstern şi câţiva curteni. 
Intră Polonius.) 
Polonius: 
Solia din Norvegia, stăpâne, 
S-a-ntors cu bucurie. 
Regele: 
Eşti tată de veşti bune-ntotdeauna. 
Polonius: 
Da, sire! 
Să fii încredinţat, stăpâne bun, 
Că sufletul, ca şi credinţa mea, 
Le-nchin lui Dumnezeu şi ţie, doamne. 
Şi cred - sau mintea asta nu mai poate 
Să se descurce-ntr-un bizantinlăc 

Ca altădată - c-am aflat pricina 
Scrântelii lui Hamlet. 
Regele: 
O! Spune, spune, 
Sunt dornic să aud. 
Polonius: 
Dintâi primeşte solii; vestea mea 
Va fi desertu-acestui 'nalt festin. 
Regele: 
Tu însuţi fă-le cinstea să-i aduci. 
(lese Polonius). 
Regină scumpă, spune c-a aflat 
Izvorul şi sorgintea tulburării 
Ce-ţi chinuie feciorul. 


Regina: 
Bănuiam 
Că-s tot aceleaşi: moartea tatălui 
Şi preazorita noastră cununie. 
Regele: 


Se poate, îl vom da prin sită. 
(Reintră Polonius, cu Voltimand şi Cornelius.) 
Prieteni, bun sosit. Ei, Voltimand, 
Ce veste de la fratele norveg? 
Voltimand: 
Aceleaşi bune gânduri şi urări. 
Dintâi oprit-a strângerea de oşti 
Pornită de nepotul său: păreau 
A fi-mpotriva leşilor gătite; 
Dar, cercetând, află de-adevărat 
C-ameninţau pe înălţimea-ta. 
îndurerat că boala, bătrâneţea 
Şi slăbiciunea lui sunt luate-n râs, 
Porunci trimite către Fortinbras, 

Şi-acesta, scurt povestea, se spune, 
E dojenit de rege, şi-n sfârşit 
Se jură-n faţa lui ca niciodată 
Să mai ridice armele asupră-ţi. 
Bătrânul, podidit de bucurie, 
Îi dă, pe an, venit trei mii de galbeni 
Şi-nsărcinare să pornească oastea, 
Cât apucase-a strânge, înspre leşi; 
C-o rugăminte, însemnată aici: 
(Îinmânând un document.) 
De vrei să-ngădui trecerea tihnită 
Prin ţara ta, spre ţinta arătată, 
Cu-ncredinţări şi chezăşii de pace 
Ce-s însemnate-aici. 
Regele: 
Preabucuros: 
Şi-ntr-un răgaz prielnic vom citi, 
Şi chibzuind, vom da răspuns. Acum 
Vă mulţumim de rodnica-vă trudă. 
Duceţi-vă şi v-odihniţi; diseară 
Vom prăznui-mpreună. Bun venit. 
(Voltimand şi Cornelius ies.) 
Polonius: 
Trebşoara asta s-a-ncheiat cu bine. 
Stăpâne-al meu, şi doamnă, să vă-nşir 
Ce-i maiestatea, datoria ce-i, 
De ce e noaptea noapte, ziua zi 
Şi timpul timp, ar fi să irosesc 
Zi, noapte, timp. Drept care, vorba scurtă 
Fiind chiar miezul minţii omeneşti, 
lar vorba lungă doar farafastăcuri, 
Vreau scurt să fiu: preanobilul fecior 
Al maiestăţii-voastre e nebun. 


~ 519 — 


Opere Complete Volumul 5 
Nebun, şi-atâta tot... căci dacă tâlculi 
Ce-nseamnă-adevărata nebunie, 
Ce alta e decât a fi nebun?! 
Dar să lăsăm. 

Regina: 

Mai mult cuprins şi mai puţine flori. 

Polonius: 

Regină, jur că nu-nfloresc nimic. 
Că e nebun, e drept; că-i drept, păcate; 
Şi e păcat că-i drept: e cam întort, 
Dar treacă; eu nu umblu cu-nfloriri. 
Deci e nebun; şi-acum să dibuim 
Şi cauza efectului, adică 
Mai bine zis, defectului, căci ăst 
Efect, defect din cauză se trage. 
Aşa rămâne; ce rămâne - aşa-i: 
Vă rog să cogitaţi. 
(Scoate hârtii din jiletcă.) 
Eu am o fiică, am cât e a mea; 
Fiind cuminte ea şi-ascultătoare, 
Poftim, mi-a dat aceasta. Cercetaţi 
Şi judecaţi. 

(Citeşte):  „Celestei,  idolului sufletului meu, 
preadăruitei în frumusețe Ofelia...” Urâtă vorbă, 
proastă vorbă: preadăruitei în frumuseţe; dar auziţi. 
Aşa. 

(Citeşte): „Pe dalbu-i sân aceste...” etcetera... 

Regina: 

Sunt de la Hamlet către ea? 
351 În cuvintele lui Polonius se reflectă probabil spusele lui Horaţiu 
(Safire, ||, 3, 41), care caută şi El un răspuns întrebării: „Ce- 
nseamnă adevărata nebunie?” la care s-a răspuns, de altfel, de 


mulţi, că nebunul tolerat de societate nu este mai nebun decât 
orice alt om, iar „adevărata nebunie” este nebunia lumii întregi. 

Polonius: 
Răbdare, 
Preabună doamnă; voi citi întocmai: 
„Îndoaie-te că stelele-s văpaie”; 

Îndoaie-te de soarele ceresc, 

De însuşi adevărul sfânt te-ndoaie, 
Dar nu te îndoi că te iubesc. 

O, scumpă Ofelia! Sunt nepriceput la stihuri; eu nu 
cunosc meşteşugul de a-mi număra suspinele; dar 
că te iubesc nespus - o, mai mult decât orice pe 
lume! - crede-mă! Adio. 

Cel care este al tău, de-a pururi, preascumpă 
domniță, atâta vreme cât această alcătuire 
trupească îi aparţine, Hamlet.” 

Din ascultare către mine, fata 
Mi-a arătat aceasta, şi, mai mult, 
Mi-a-mpărtăşit asalturile lui, 
Când, cum se întâmplau şi-n care loc. 

Regele: 

Dar dumneaei cum i-a primit iubirea? 

Polonius: 

Ce credeţi despre mine? 

Regele: 

Că eşti un om cinstit şi de credinţă. 

Polonius: 

Râvnesc s-arăt c-aşa-i. Dar ce-aţi fi zis, 


352 În versurile închinate Ofeliei se reflectă sentimentul de 
îndoială ce pusese stăpânire pe lumea Renaşterii din vremea lui 
Shakespeare în legătură cu adevărurile ştiinţifice privitoare la 
univers, care dominaseră gândirea omenească de la Claudiu 
Ptolomeu (127-151 e.n.); conform lor pământul ar fi fost centrul 
universului, ocupând un punct fix, cu soarele, planetele şi stelele 
învârtindu-se în jurul său. Hamlet, însă, în secolul al XII-lea nu 
putea avea asemenea îndoieli. 

_Când eu, văzând acest amor aprins 
Invâlvorându-se - cum, drept să spun, 
Am prins de veste pân' a-mi spune fata - 
Ce-aţi fi gândit - şi voi, şi scumpa doamnă - 

Dacă slujeam de masă sau tăbliță, 
Sau inimii-i făceam cu ochiul semn 
Muteşte, sau priveam acest amor 

Cu ochi nepăsători? Ce-aţi fi gândit? 
A, nu, n-am stat cu mâinile în sân, 

Ci domnişoarei mele-aşa i-am spus: 
„Hamlet e prinţ, el nu-i din crugul tău;"* 
E cu păcat”, şi-apoi i-am dat poveţe 
Să-şi zăvorească uşa-n calea lui, 
să nu primească solii săi, nici daruri. 
Ea a cules al sfaturilor rod 
lar el, gonit - ca să scurtăm povestea - 
Căzu-n tristeţe, din tristeţe-n post, 
Din post în veghe, apoi în lingoare, 

În aiurare, şi căzând mereu, 
Ajunse-n nebunia ce-i lua mintea 
Şi ne mâhneşte. 


Regele: 
Asta crezi că e? 
Regina: 
Se poate, se prea poate. 
Polonius: 


Râvnesc să ştiu: s-a întâmplat cândva 
să spun cu dinadinsul eu: aşa e 
Şi să fi fost altfel? 


353 Atât în piesele lui Shakespeare cât şi în acelea ale 


contemporanilor săi abundă enunţurile confirmând credinţa că 
soarta oamenilor este determinată de condiţiile astrologice care 
guvernează viaţa fiecărei fiinţe omeneşti din momentul naşterii 
sale, (v. şi A douăsprezecea noapte, nota 21). 

Regele: 
Nu-mi amintesc. 
Polonius: 
Jos ăsta de pe-aceştia dacă-i âltfel: 
(Arătându-şi capul şi umerii.) 
De-mi va sluji prilejul, voi afla 
În care loc se-ascunde adevărul, 
De-ar fi ascuns şi-n miezu-acestui glob”. 
Regele: 
Dar cum putem cerca mai în adânc? 
Polonius: 
Se plimbă uneori, cum ştiţi, delung 
Aci prin sală. 
Regina: 
Da, într-adevăr. 
Polonius: 
Am să i-o scot pe fiica mea în cale, 
lar noi vom sta ascunşi sub o perdea, 
Priviţi-l bine: dacă n-o iubeşte 
Şi nu dintr-asta s-a stricat la cap, 
Să nu mai fiu slujbaş al cârmuirii, 
Ci gospodar la ţară. 


Regele: 

Să-ncercăm. 
(Intră Hamlet citind.) 
Regina: 


Ce trist se-apropie, citind, sărmanul. 
Polonius: 
Plecaţi! Vă rog din suflet, amândoi. 
Îi ies în cale. 
(Regele și regina ies în grabă.) 


354 Centrul pământului era considerat drept punctul cel mai 
inaccesibil care s-ar putea imagina. 


~ 523 — 


Opere Complete Volumul 5 
O! Mă-ngăduiţi. 
Ce face Hamlet, bunul meu stăpân? 

Hamlet: 

Bine, mulţumesc lui Dumnezeu. 

Polonius: 

Mă cunoşti, alteţă? 

Hamlet: 

Nespus de bine: eşti un neguţător de peşte. 

Polonius: 

Nu sunt, alteţă. 

Hamlet: 

Atunci măcar de-ai fi la fel de cinstit. 

Polonius: 

Cinstit, alteţă! 

Hamlet: Da, domnule: să fii cinstit, în lumea asta 
aşa cum e ea, înseamnă să fii un om ales din zece 
mii. 

Polonius: Asta e foarte adevărat, alteţă. 

Hamlet: Căci dacă soarele face să puieze viermi 
într-un câine mort, fiind un hoit bun de sărutat... Ai o 
fiică? 

Polonius: Am, alteţă. 

Hamlet: N-o lăsa să umble în soare: împlinirea e 
un har ceresc, dar nu în felul în care se poate împlini 
fiica dumitale. la seama, prietene. 

(Citeşte iar.) 

Polonius (aparte): Ce zici de asta? Îi dă zor mereu 
cu fiică-mea: totuşi la început nu m-a recunoscut; 
zicea c-aş fi neguţător de peşte: a luat-o razna, a 
luat-o razna; e drept că în tinereţe am suferit şi eu 
multe chinuri ale dragostei, foarte asemănătoare cu 
acestea. Am să-i vorbesc iar. Ce citeşti, alteţă? 

Hamlet: Vorbe, vorbe, vorbe. 

Polonius: Care-i povestea, alteţă? 

Hamlet: Între cine şi cine? 

Polonius: Voi să zic despre ce e vorba acolo în 
carte, alteţă. 

Hamlet: Bârfeli, domnul meu: pehlivanul ăsta de 
satiric” zice aici că bătrânii au barba căruntă, că 
obrajii le sunt zbârciţi, că din ochi li se scurge ambră 
vâscoasă şi clei de prun, că au o îmbelşugată lipsă 
de judecată, dimpreună cu balamale slăbănoage; 
lucruri pe care, domnul meu, deşi le cred cu toată 
puterea şi străşnicia, totuşi socot că nu e cinstit să 
le aşterni aşa pe hârtie; căci însuţi domnia-ta, 
domnul meu, ai ajunge la vârsta mea, dacă, precum 
racul, ai putea merge de-a-ndăratelea. 

Polonius (aparte): O fi asta scrânteală, dar e cu 
socoteală. N-ai vrea să ieşi din aerul acesta, alteţă? 

Hamlet: Intrând în mormânt. 

Polonius: Într-adevăr, asta înseamnă să ieşi din 
aerul acesta. 

(Aparte): Ce pline de tâlc îi sunt răspunsurile 
câteodată! Nebunia brodeşte adeseori câte una pe 
care judecata şi mintea sănătoasă nu le pot naşte 
cu atâta spor. Il las singur, şi am să pun la cale 
îndată, cum-necum, o întâlnire între el şi fiică-mea. 
Măritul meu stăpân, cu toată plecăciunea îmi iau 
rămasul bun de la alteţa-voastră. 

Hamlet: N-ai putea, domnul meu, să-mi iei ceva 
de care m-aş despărţi mai bucuros: decât viaţa, 
decât viaţa, decât viaţa. 


355 Unii critici presupun că aluzia ar fi la foarte popularul roman 
Euphues, al lui John Lyly (1554-1606). Alţii socotesc însă că ar fi la 
Satira a X-a a poetului roman Decimns lunius luvenalis (60-140 
e.n.), ceea ce pare mai plauzibil. 

Polonius: Rămâi cu bine, alteţă. 

Hamlet: Plicticoşi mai sunt bătrânii ăştia fără 
minte! 

(Intră Rosencrantz şi Guildenstern. ) 

Polonius: Îl căutaţi pe prinţul Hamlet; iată-l. 

Rosencrantz (către Polonius): Domnul să te aibă în 
pază! 

(Polonius iese.) 

Guildenstern: Cinstitul meu stăpân! 

Rosencrantz: Preascumpul meu stăpân! 

Hamlet: Preabunii mei prieteni! Ce mai faci, 
Guildenstern? Ah, Rosencrantz! Ce mai faceţi 
amândoi, dragii mei? 

Rosencrantz: Ca oricare copii ai pământului. 

Guildenstern: 

Ferice că nu suntem prea ferice, 
Nici moţ pe a Fortunei“ capelură. 

Hamlet: Şi nici pingeaua încălţării ei? 

Rosencrantz: Nici asta, alteţă. 

Hamlet: Atunci trăiţi pe-aproape de brâul 
dumneaei, adică în mijlocul graţiilor sale? 

Guildenstern: Adevărat, îi suntem oameni de 
taină. 

Hamlet: Prin părţile cele tăinuite ale Fortunei? O! 
Prea adevărat; e-o dezmăţată. Ce veste? 

Rosencrantz: Nimic, alteţă, decât că lumea s-a 
făcut cinstită. 

Hamlet: Atunci ziua de apoi e-aproape; dar vestea 


356 Aluzie la Fortuna, zeiţa norocului la vechii greci şi romani, 
reprezentată uneori ca legată la ochi şi având diferite atribute care 
o înfăţişa ca hotărând mersul omenirii, dăruind bogăţiile ce se 
revărsau din cornul abundenței, sau simbolizând nestatornicia 
norocului printr-o sferă sau roată care o însoţeşte, (v. şi Cum vă 


place, nota 3). 

pe care mi-o daţi nu-i adevărată. Să vă întreb mai 
cu de-amănuntul: cu ce i-aţi greşit voi, bunii mei 
prieteni, Fortunii, de vă trimite aici la închisoare? 

Guildenstern: La închisoare, alteţă?! 

Hamlet: Danemarca e o închisoare”. 

Rosencrantz: Atunci lumea-ntreagă e o închisoare. 

Hamlet: Şi încă ce închisoare; cu multe ţarcuri, 
despărţăminte şi beciuri, Danemarca fiind unul 
dintre cele mai rele. 

Rosencrantz: Noi nu credeam că-i aşa, alteţă. 

Hamlet: Atunci pentru voi nu este; căci nu se află 
lucru, fie bun, fie rău, pe care gândul să nu-l facă să 
fie aşa“”*: pentru mine este o închisoare. 

Rosencrantz: Atunci numai spiritul preaavântat al 
domniei-voastre o face să fie astfel; e prea strâmtă 
ca să-l încapă. 

Hamlet: O, Doamne! Închis şi într-o coajă de nucă 
m-aş putea socoti rege al nemărginirii, dacă n-aş 
avea vise rele. 

Guildenstern: Care vise arată un spirit 
preaavântat, căci însăşi substanţa celor avântaţi nu 
este decât umbra unui vis. 

Hamlet: Visul însuşi nu-i decât o umbră. 

Rosencrantz: Adevărat, iar eu socotesc că avântul, 
uşor ca un abur, fiind, nu este decât umbra unei 


357 Atitudinea cuiva de a se socoti într-o închisoare în societatea 
în care trăieşte era considerată ca o caracteristică a stării de 
melancolie. 

358 Ideea caracterului subiectiv al valorilor morale, în sensul că 
numai gândirea apreciază asupra a ceea ce este bine sau rău, 
aparţine filosofului francez Miehel Montaigne (1533-1592) ale cărui 
Eseuri (1580) au exercitat o puternică influenţă asupra gândirii 
lumii engleze în epoca lui Shakespeare. Această înrâurire apare 
foarte evidentă în Fortuna (act. II. sc. 1, 147-164). 

umbre. 

Hamlet: Atunci alde cerşetori sunt trupuri, iar 
monarhii şi eroii noştri avântaţi umbre ale 
cerşetorilor. Ce-ar fi să mergem la Curte, fiindcă, pe 
cinstea mea, nici nu mai pot să raţionez. 

Rosencrantz, Guildenstern: Vă însoţim. 

Hamlet: Nici poveste; nu vreau să vă pun în rând 
cu ceilalţi slujitori ai mei, căci, ca să vă vorbesc ca 
un om cinstit, sunt însoţit în chipul cel mai 
îngrozitor. Dar, în numele vechii noastre prietenii, ce 
faceţi aici la Elsinore? 

Rosencrantz: Ani venit să te vedem, alteţă; nu 
pentru altceva. 

Hamlet: Calic cum sunt, sunt calic şi-n mulţumiri; 
dar vă mulţumesc; şi de bună seamă, dragi prieteni, 
mulţumirile mele sunt scump plătite şi cu două 
parale. N-aţi fost oare chemaţi aici? Aţi venit de 
bunăvoia voastră? Nesiliţi de nimeni? Haide, haide, 
purtaţi-vă cinstit cu mine; haide, haide; ei, hai, 
vorbiţi. 

Guildenstern: Ce să spunem, alteţă? 

Hamlet: Ei, asta e! Orice, numai să se potrivească. 
Aţi fost chemaţi; şi citesc în ochii voştri un fel de 
mărturisire pe care sfiala nu e destul de dibace s-o 
poată ascunde; ştiu că bunul rege şi regina v-au 
chemat. 

Rosencrantz: În ce scop, alteţă? 

Hamlet: Voi să-mi spuneţi acest lucru. Dar 
îngăduiţi-mi să vă rog fierbinte, în numele 
colegialităţii noastre, al tinereţilor noastre care simt 
aidoma, al prieteniei ce ne-am păstrat-o veşnic, şi a 
tot ceea ce un altul mai meşter la vorbă ar putea 
invoca, spuneţi-mi deschis şi fără înconjur dacă aţi 

fost chemaţi sau nu! 

Rosencrantz (aparte către Guildenstern): Tu ce 
zici? 

Hamlet (aparte): Ehei, sunt cu ochii pe voi. 

(Cu voce tare): Dacă ţineţi la mine nu-mi 
ascundeţi nimic. 

Guildenstern: Alteță, am fost chemaţi. 

Hamlet: Vă spun eu pentru ce; în felul acesta, 
luându-v-o înainte, nu mai e nevoie să-mi spuneţi 
voi, şi nu veţi ştirbi taina care vă leagă de rege şi de 
regină. În ultima vreme - de ce, nu ştiu - mi-am 
pierdut toată  voioşia, m-am lăsat de toate 
obişnuitele exerciţii; şi, într-adevăr, sufletul îmi este 
atât de apăsat, încât acest frumos tărâm, pământul, 
îmi pare un promontoriu sterp; acest preaminunat 
baldachin,  văzduhul, vedeți, acest mândru 
firmament ce se-nalţă deasupra noastră, această 
boltă falnică împodobită cu scântei de aur, cum să 
spun, nu-mi pare alta decât un vălmăşag odios şi 
infect de miasme. Ce minunată lucrare e omul, cât 
de nobilă îi este inteligenţa, ce fără de număr îi sunt 
facultăţile, alcătuirile şi mişcările, cât de chibzuit şi 
de admirabil e în faptele sale, cât de asemenea unui 
înger în puterea sa de înţelegere, cât de asemenea 
unui zeu: frumuseţea lumii; pildă a vieţuitoarelor; şi 
totuşi, pentru mine, ce înseamnă această 
chintesenţă a ţărânii? Omul nu mă desfată; nu, şi 
nici femeia, deşi, cu surâsul tău parcă ai vrea să 
spui că nu-i adevărat. 

Rosencrantz: Alteță, nici prin gând nu mi-a trecut. 

Hamlet: Atunci de ce ai râs când am spus că 
„omul nu mă desfată”? 

Rosencrantz: M-am gândit, alteţă, că dacă omul 

nu vă desfată, ce ospeţie de post li-i hărăzită 
actorilor din partea voastră””*: i-am lăsat în urmă pe 
drum, şi se îndreaptă încoace, ca să vă ofere 
serviciile lor. 

Hamlet: Acela care joacă rolul regelui va fi bine 
primit; maiestăţii-sale îi voi da toată cinstirea; 
cavalerul pus pe isprăvi îşi va folosi sabia şi scutul; 
amorezul nu va suspina pe degeaba; cusurgiul îşi va 
termina tirada împăcat, măscăriciul îi va face să 
râdă pe cei cu vintre gâdiloase; iar domniţa va 
spune deschis ce are pe suflet, căci altfel versul alb 
se va poticni. Ce actori sunt? 

Rosencrantz: Chiar acei care vă  desfătau 
odinioară, tragedienii din oraş. 

Hamlet: Cum se face că umblă de ici-colo? Ar 
câştiga mai mult, şi ca reputaţie şi ca bani, dacă ar 
sta locului. 

Rosencrantz: Cred că neajunsul li se trage de la 
ultima inovaţie““. 


359 Comparaţia este determinată probabil nu numai de abţinerea 
de la mese bogate în perioadele de post dar şi de interzicerea 
reprezentaţiilor teatrale în timpul postului Paştelui, măsură 
reîntărită prin ordinul Consiliului Privat al Reginei, din 22 iunie 
1600. 
360 Opiniile sunt încă împărţite în privinţa sensului şi aluziei 
cuvântului „inovaţie”. Unii critici sunt de părere că este vorba de 
concurenţa pe care o făcea teatrelor profesionale trupa de băieţi 
numită „Copiii Capelei” care începuseră să prezinte piese pe scena 
teatrului Blackfriars din Londra, spre sfârşitul anului 1600. Aceşti 
adolescenţi actori sunt numiţi, ceva mai departe, „un cuib de 
copilandri, puişori de uliu”, de către Rosencrantz. Concurența 
acestora ar fi dus la închiderea teatrelor de profesionişti, şi 
plecarea într-un turneu de un an prin ţară şi a trupei lui 
Shakespeare, fapt care ar putea să rezulte din replica precedentă 
a lui Rosencrantz, când vorbeşte de „tragedienii din oraş”. 

După alţii, acest eveniment s-ar fi datorat răzvrătirii contelui de 

Hamlet: Se bucură de aceeaşi faimă ca atunci 
când am fost eu în oraş? Sunt la fel de căutaţi? 

Rosencrantz: Adevărul este că nu. 

Hamlet: Cum se face asta? Au început să prindă 
rugină? 

Rosencrantz: Nu. Îşi dau toată silinţa, ca şi până 
acum; dar există, alteţă, un cuib de copilanari, 
puişori de uliu, care ţipă cu pliscurile căscate de-ţi 
împuie urechile şi pentru asta sunt aplaudaţi nevoie 
mare; ei sunt acum la modă, şi fac de ocară în aşa 
hal teatrele de rând“ - cum le numesc dumnealor - 
încât mulţi tineri cu spanga la brâu au luat spaima 
penelor de gâscă, şi abia mai îndrăznesc să calce 
pe-acolo”. 

Hamlet: Cum? Sunt chiar copii? Cine-i întreţine? 
Din al cui obol trăiesc? Cariera lor va ţine doar atât 
cât vor putea cânta? Oare nu vor spune mai târziu, 
când vor ajunge actori de rând - lucru foarte 
probabil, dacă nu au posibilităţi mai mari - că 
scriitorii le fac un rău, punându-i să strige împotriva 
a ceea ce ei înşişi vor deveni? 


Essex, din februarie 1601, încheiată cu executarea contelui. 
Suspectat de a fi avut simpatii pentru acesta, ca şi patronul său 
lordul Southampton, Shakespeare a preferat să lipsească pentru 
un timp din Londra. 

Pe de altă parte, conflictul dintre actorii tineri şi cei bătrâni şi, în 
paralel, dintre dramaturgii care îi susțineau pe primii şi cei care îi 
preferau pe ceilalţi s-a terminat prin împăcarea scriitorilor în anul 
1604. 

361 „Copiii actori” au prezentat piesele poetului şi dramaturgului 
Ben Jonson (1573-1637): Petrecerile Cynthiei, în iarna anului 1600 
şi Poetastrul în primăvara anului 1601, ridiculizând în ambele piese 
şi pe dramaturgii reprezentaţi pe scenele teatrelor profesionale. 
362 Aluzie la tinerii nobili care mai păstrau obiceiul de a purta 
spada oriunde apăreau în public şi evitau să mai frecventeze 
teatrele din cauza ridiculizării lor în comediile timpului. 

Rosencrantz: E adevărat că a fost multă tevatură 
de amândouă părţile; şi naţia socoteşte că nu-i un 
păcat să-i asmută la ceartă; era o vreme când o 
piesă nu aducea câştig autorului ei dacă poetul şi 
actorul nu ajungeau să-şi tragă palme” “”. 

Hamlet: E cu putinţă? 

Guildenstern: O, s-a făcut mare risipă de creieri 
azvârliţi într-o parte şi-ntr-alta. 

Hamlet: Şi băieţii ies învingători? 

Rosencrantz: A, da, alteţă; şi-l mai iau şi pe 
Hercule cu povara lui cu tot“. 

Hamlet: Asta nu e chiar atât de ciudat; căci 
unchiul meu este, rege al Danemarcei, iar cei care îi 
făceau mutre pe când trăia tatăl meu, dau douăzeci, 
patruzeci, cincizeci, o sută de ducați pentru mutra 


363 Singurele spectacole ce aduceau un câştig bănesc erau acelea 
în care autorii pieselor pentru „trupa copiilor” îi atacau pe actorii 
teatrelor profesionale - şi aceştia din urmă îi atacau la rândul lor 
pe autori, folosind un limbaj cât mai insultător posibil. 

364 Aluzia este la emblema teatrului lui Shakespeare care consta 
dintr-o efigie a lui Hercule ţinând pe umeri globul pământesc, - 
imagine inspirată de legenda mitologică după care, pentru 
îndeplinirea celei de a 11-a din muncile sale, şi anume aducerea 
merelor de aur păstrate în grădina Hesperidelor şi primite în dar 
de Hera la nunta ei cu Zeus, Hercule a recurs la ajutorul lui Atlas. 
Acesta fusese pedepsit de Zeus, din cauza participării la revolta 
titanilor împotriva zeilor, să susţină cerul pe umerii săi. Hercule 
ştiind că numai Atlas cunoştea locul unde se afla grădina 
Hesperidelor obţinu de la acesta făgăduiala să fure şi să-i aducă 
merele dacă îi va lua locul şi va ţine cerul pe umeri cât va lipsi el. 
Când îi aduse însă merele, Atlas refuză să-şi reia povara şi numai 
cu mare greutate Hercule reuşi, cu ajutorul unei stratageme 
ingenioase, să-l facă să-şi reia munca la care fusese osândit de 
Zeus. 

Mai târziu - conform uneia din legendele mitologice - Atlas a 
fost transformat de Zeus în munţii cu acelaşi nume din nord-vestul 
Africii. 

lui în miniatură. Pe sângele Domnului"”, e ceva mai 
mult decât firesc în lucrul acesta, dacă filosofia ar şti 
să-i dea de rost. 

(Sunete de trompete afară.) 

Guildenstern: Au sosit actorii. 

Hamlet: Domnilor, sunteţi bineveniţi la Elsinore. O 
strângere de mână, haideţi: însoțitorii bunei primiri 
sunt politeţea şi ceremonia; daţi-mi voie să vă arăt 
acest fel de curtenie... ca nu cumva primirea pe 
care o voi face-o actorilor - şi care, vă spun, trebuie 
să arate foarte ceremonioasă - să nu pară, mai 
însufleţită decât aceea pe care o fac vouă. Fiţi 
bineveniţi: dar unchiul meu care mi-e tată şi maică- 
mea care mi-e mătuşă se înşală. 

Guildenstern: În ce privinţă, alteţă? 

Hamlet: Nu sunt nebun decât dinspre nord-nord- 
vest; când bate vântul dinspre sud, ştiu să 
deosebesc un uliu de un bâtlan. 

(Intră Polonius.) 

Polonius: Vă urez numai bine, domnilor! 

Hamlet: la aminte, Guildenstern; şi tu; la fiece 
ureche unul care trage cu urechea: pruncul acela 
bătrân pe care-l vedeţi acolo nici n-a ieşit încă din 
scutece. 

Rosencrantz: Poate că s-a întors iarăşi în ele; se 
zice că un om bătrân este a doua oară copil. 


365 Expresia „pe sângele Domnului” fiind considerată o profanare 
a credinţei, ca şi folosirea numelui lui Dumnezeu în exclamaţii cu 
caracter injurios, a fost înlocuită, ca şi exclamaţiile respective, în 
ediţiile pieselor lui Shakespeare publicate după anul 1605, când 
lacob | a dat legea care interzicea pronunţarea pe scena teatrului 
a termenilor consideraţi drept o profanare a religiei. Aceasta ar 
explica şi folosirea numelor zeităților greceşti şi romane în expresii 


neliterare. 

Hamlet: Fac prorocirea că vine să-mi vorbească de 
actori: fiţi atenţi. Drept ai grăit, domnule; luni de 
dimineaţă; chiar aşa s-a întâmplat. 

Polonius: Alteță, vă aduc o veste. 

Hamlet: Alteță, vă aduc o veste. Când Roscius"* 
era actor la Roma... 

Polonius: Au sosit actorii, alteţă. 

Hamlet: Are barbă! 

Polonius: Pe cinstea mea... 

Hamlet: Şi-atunci actorii fiecare, veniră pe-un 
măgar călare... 

Polonius: Cei mai buni actori din lume, fie în 
tragedie, fie în comedie, dramă istorică, pastorală, 
comedie pastorală, pastorală istorică, tragedie 
istorică, pastorală  istorico-tragi-comică, piese 
încorsetate sau poeme fără canoane: Seneca” nu 
poate fi prea grav, nici Plaut““ prea uşuratic. Pentru 
piesele după tipic şi cele fără tipic sunt neîntrecuţi. 

Hamlet: O, lefta’, jude al Israelului, ce comoară 


366 Actor comic vestit la Roma în vremea lui Cezar. Numele său 
ajunsese sinonim, în epoca lui Shakespeare, cu „mare actor”, (v. 
luliu Cezar, nota 36). 

367 Lucius Annaeus Seneca (aprox. 4 î.e.n. - 65 e.n.) filosof şi 
autorul dramaticului roman reprezentativ al Epocii de argint a 
literaturii latine. 

368 Titus Maccius Plautus (c. 254-184 î.e.n.), autor de comedii 
roman. 

369 Rândurile care urmează sunt dintr-o veche baladă medievală 
şi sunt reproduse într-o piesă a dramaturgilor Dekker şi Munday, 
jucată în 1601. Balada, una dintre cele mai populare balade ale 
timpului, redă povestea judecătorului biblic lefta care jurase atunci 
când a pornit să lupte împotriva unui vrăjmaş foarte primejdios 
pentru poporul evreu că, în cazul când va învinge, va sacrifica lui 
Dumnezeu prima fiinţă din casa sa, pe care o va întâlni la 
înapoierea din bătălie. Câştigând lupta, a fost întâmpinat la 
întoarcerea acasă de fiica sa pe care o iubea foarte mult. Înnebunit 

ai avut! 

Polonius: Ce comoară a avut, alteţă? 

Hamlet: Nu ştii? 

„O fiică mândră şi atât 
Pe care o-ndrăgea nespus.” 

Polonius (aparte): Tot despre fiica mea. 

Hamlet: Nu am dreptate, bătrâne lefta? 

Polonius: Dacă mă numiţi lefta, alteţă, am o fiică 
pe care o-ndrăgesc nespus. 

Hamlet: Nu urmează neapărat. 

Polonius: Atunci ce urmează, alteţă? 

Hamlet: Nu ştii? 

„A fost să fie, Dumnezeu stie,” 

Şi apoi, 

„Si s-a întâmplat, cum a fost dat.” 

Prima strofă a acestei cântări pioase îţi va spune 
mai mult; căci iată că-mi soseşte întreruperea. 

(Intră patru sau cinci actori.) 

Fiţi bineveniţi, maeştrilor; fiţi bineveniţi cu toţii. 
Mă bucur că te văd sănătos; bine aţi venit, dragilor. 
O, bunul meu prieten! De când te-am văzut ultima 
oară ţi-ai pus ţarţamuri pe faţă: ai venit în 
Danemarca să-mi pui şi mie barbă? Vai! Tânăra mea 
doamnă şi stăpână! Pe Sfânta Născătoare, de când 
te-am văzut ultima oară, te-ai înălţat spre cer cu 
înălţimea unui toc de pantof. Deie Domnul ca glasul 
dumitale, ca un ban de aur ce nu mai are curs, să 
nu fie crăpat până-n miez”. Maeştrilor, bine-aţi 


de durere lefta i-a destăinuit fiicei sale jurământul nesăbuit pe 
care îl făcuse şi pe care era nevoit să şi-l ţină. Aceasta însă 
înţelese că jurământul trebuia respectat şi acceptă să fie 
sacrificată. 

370 Umorul celor spuse de Hamlet constă în aceea că el se 
adresează, ca şi cum s-ar adresa unei femei, băiatului care joacă 

venit cu toţii. Vom trece la faptă ca şoimarii din 
Franţa, care zboară spre tot ce văd: să auzim o 
recitare acum pe loc. Haideţi, vrem să gustăm din 
măiestria voastră; haideţi, o tiradă pătimaşă. 

Actorul |: Ce tiradă, alteţă? 

Hamlet: Te-am auzit recitându-mi într-un rând o 
tiradă care n-a mai fost jucată; sau, dacă a fost, nu 
mai mult decât o dată; pentru că piesa, după câte- 
mi amintesc, nu a plăcut mulţimii; era ca icrele 
negre“! pentru gloată: dar era - după părerea mea, 
şi a altora a căror judecată în asemenea lucruri o 
întărea din plin pe a mea - era o piesă minunată, 
bine alcătuită scenă cu scenă, scrisă cu simţul 
măsurii şi cu pricepere. Îmi amintesc cum spunea 
unul că stihurile nu au în ele măscări care să facă 
miezul pipărat, nici întorsături de frază care să-l 
învinovăţească pe autor de pedanterie; ci o numea 
o treabă cinstită, pe cât de sănătoasă pe atât de 
plăcută, cu mult mai multă prestanţă decât fineţuri. 
Mi-a plăcut mai cu seamă o anumită tiradă; era 
povestirea lui Enea către Didona; mai ales acolo 


rolul principal feminin în piesa care urmează să fie prezentată în 
faţa regelui şi curţii. In vremea lui Shakespeare femeile nu aveau 
voie să apară în piesele de teatru, rolul lor fiind jucat de băieţi. 
Această situaţie explică şi gluma lui Hamlet cu privire la vocea 
băiatului care odată cu ajungerea la pubertate îşi va schimba 
timbrul copilăresc, acceptabil rolurilor de femeie şi va căpăta o 
rezonanţă dogită, comparabilă cu aceea a unei monete de aur 
crăpate, făcându-l astfel inapt pentru roluri femeieşti în viitor. 
371 Icrele negre („caviare”, în textul original), erau o delicatesă 
recentă când a fost scrisă piesa Hamlet. 
372 Povestirea de către Enea a uciderii lui Priam, care constituie 
cuprinsul tiradei actorului principal al trupei, este o parafrazare a 
celebrului pasaj din Eneida lui Vergiliu în care eroul troian 
relatează Didonei, regina Cartaginei, această scenă tragică. 

Pirus, fiul lui Ahile, numit şi „Neoptolemus”, deoarece a fost 

undo vorbeşte de căsăpirea lui Priam. Dacă ţi-e 
proaspăt în memorie, începe de la versul acesta: 
stai să vedem... 

Pirus cel crunt, ca fiara din Hircania?’”? 
Nu e bine, începe cu Pirus: 
Pirus cel crunt, a cărui arme negre 
Ca gândul său se-asemănau cu noaptea 


adus mult mai târziu la asediul Troiei, fiind prea tânăr la începutul 
războiului, l-a omorât pe Priam ca să răzbune uciderea lui Ahile, cu 
o săgeată otrăvită, de către Paris, fiul lui Priam. 

Un oracol consultat de grecii care pierduseră nădejdea cuceririi 
Troiei din cauza prelungirii asediului prezisese că pentru 
câştigarea războiului de către greci era necesară şi prezenţa în 
rândurile acestora a fiului lui Ahile. 

Partea din Eneida care se referă la îndrăgostirea Didonei de 

Enea, când acesta s-a oprit pentru câtva timp la Cartagina, în 
drumul spre Italia - unde, conform hotărârii zeilor, avea să 
întemeieze o nouă ţară şi să creeze un nou popor, strămoş al 
romanilor, - formează subiectul unei drame foarte populare la 
Londra spre sfârşitul secolului al XVI-lea, intitulată Didona, regina 
Cartaginei, aparţinând dramaturgilor Chr. Marlowe şi Th. Nash 
(publicată în 1594). Drama se încheie cu sinuciderea Didonei când 
Enea, la porunca zeilor, părăseşte Cartagina pentru a-şi îndeplini 
menirea de a întemeia viitorul stat al romanilor. Din punct de 
vedere istoric legenda este nefondată, deoarece între căderea 
Troiei (1184 î.e.n.) şi întemeierea Cartaginei (853 î.e.n.) sunt mai 
bine de 330 de ani. Totuşi, dacă s-ar putea dovedi fondată o teorie 
arheologică recentă, în sensul că Troia ar fi fost o cetate, cu totul 
alta, situată în Peninsula Balcanică, în apropierea Mării Adriatice, şi 
că distragerea acesteia ar fi avut loc la o dată apropiată de data 
întemeierii Cartaginei, legenda ar putea căpăta un temei istoric. 
lpoteza nu are însă, deocamdată, argumente suficient de 
convingătoare. 
373 Veche provincie a Imperiului Persan, pe maluk sudic al Mării 
Caspice, numită şi Marea Hircaniană, vestită în antichitate pentru 
tigrii săi fioroşi. Didona se referă în Eneida (Cântul IV, 307) la 
legenda conform căreia Enea ar fi fost alăptat de o tigresă din 
Hircania, ceea ce l-a făcut să se poarte atât de crud cu ea, 
părăsind-o. Shakespeare face aluzie la aceşti tigri şi în Macbeth 
act. III, sc. 4 şi în Henric al VI-lea partea a 3-a, act. 1, sc. 4. 

Când sta la pândă-n calul blestemat”, 
Cu mai grozavnice culori acum 
S-a-mpodobit: veşmântul său e roş 
Din creştet până-n tălpi; mânjit cu sânge 
Ce-a curs din mame, taţi, feciori şi fiice 
Şi s-a-nchegat pe uliţele-ncinse 
Care-l călăuzesc pe ucigaşul 
Celui ce li-i stăpân cu o lumină 
Nelegiuită; fiert în foc şi ură 
Şi-astfel crescut din sângele dospit, 
Cu ochii-aprinşi ca jarul, cruntul Pirus 
ÎI cată pe bătrânul Priam. 
Spune dumneata mai departe. 
Polonius: Zău, alteţă, frumos ai recitat; cu 
accentul potrivit şi cu măsură desăvârşită. 
Actorul I: 
lute-l află, 
Prea scurt lovind în greci: străvechea spadă 
Nu-i mai ascultă braţul, zăboveşte 
Unde-a căzut, şi-i surdă la poruncă. 
Pirus se-avântă-n luptă neegală, 
Loveşte-n gol, şi-n şuieratul spadei 
Moşneagul cade. Ilium atunci, 
Părând că simte lovitura,-n flăcări 
Se năruie-"” şi zgomotul grozav 


374 Pirus a fost şi el, conform legendei, unul dintre eroii greci de 
frunte ascunşi în calul uriaş de lemn construit la sugestia lui Ulise 
pentru înşelarea troienilor, aceştia din urmă crezând că ar fi un dar 
al grecilor care renunţaseră să mai cucerească Troia şi porniseră 
înapoi spre patria lor. 

Ca urmare a dărâmării porţii pentru aducerea calului în cetate, 
grecii, care numai simulaseră o plecare, au pătruns în Troia, 
cucerind-o. 

375 Este vorba de prăbuşirea zidurilor citadelei în care se afla 
palatul lui Priam, în interiorul Troiei. 

Il ţintuie pe Pirus: spada lui 
Ce se-abătea spre creştetul ca neaua 
Incremeneşte parcă în văzduh; 

Şi âstfel, ca un despot zugrăvit, 
Pirus, voinţa-i şovăind spre faptă, 
Sta nemişcat. 

Dar, cum se face-adesea pe furtună 
O linişte în cer, stau norii-n loc, 

Şi vânturile tac, iar dedesubt 
Pământu-i mut ca moartea şi apoi 
Cumplitul trăsnet spintecă văzduhul - 
Tot astfel Pirus, pregetând o clipă, 
De răzbunare iar e-mpintenat; 

Şi nici ale ciclopilor''* ciocane 
Pe platoşa lui Marte - făurită 
Ca să dureze veşnic - n-au căzut 
Mai ne-ndurat ca spada sângerată 
Asupră-i. Piei, piei, Soartă?” dezmăţată! 
Voi, zei, deolaltă smulgeţi-i puterea; 
Sfărâmaţi-i roata în obezi şi spiţe, 
Şi-i prăvăliţi butucul jos, de-a dura, 
Până-n străfund de iad! 

Polonius: Prea e lungă. 

Hamlet: O s-o tundem dimpreună cu barba 
domniei-tale.  Rogu-te, spune mai departe: 
dumnealui nu-i plac decât cântecele pipărate sau 
poveştile cu măscări, altfel adoarme. Spune mai 


376 Ciclopii erau uriaşi cu un singur ochi rotund în frunte şi 
aparţineau neamului titanilor. După unele legende, ei erau 
ajutoarele lui Vulcan (Hefaistos) şi prelucrau metalele în atelierul 
acestuia de sub muntele Etna din Sicilia. Au făurit, printre altele, şi 
armura zeului Marte. 

377 Vezi nota 42. 

departe; treci la Hecuba”". 

Actorul |: De-aţi fi văzut regina-mbrobodită... 

Hamlet: „Regina îmbrobodită?” 

Polonius: E foarte bine; „regina îmbrobodită” e 
foarte bine. 

Actorul I: 

Desculţă cum fugea,-necată-n lacrimi, 
Ameninţând pojarul, cu o zdreanţă 
Pe capul ce purtase diademă, 

Pe pântecul ei supt de-atâtea naşteri 
O scoarță adunată-n graba spaimei; 
De-aţi fi văzut, cu limbă-nveninată 
Aţi fi cârtit amar puterea Sorţii; 
Dar zeii înşişi dac-ar fi văzut-o 
Zărind pe Pirus ciopârţindu-i soţul 
Cu sabia, în joacă-nverşunată, 
Sfâşietorul urlet ce l-a scos - 
Decât doar dacă cele pământeşti 
Nu-i mişcă - lacrimi ar fi stors din stele 
Şi i-ar fi răscolit pe zei în suflet”. 

Polonius: la uite-l ce s-a mai schimbat la faţă; şi 
are şi lacrimi în ochi. Rogu-te, încetează. 

Hamlet: Bine; am să te rog să-mi spui mai târziu 
restul tiradei. Scumpul meu domn, eşti bun să te 
îngrijeşti de actori? la seama să fie cinstiţi cum se 
cuvine; căci ei sunt rezumatul şi cronica prescurtată 
a vremurilor: mai bine să ai un epitaf prost după 
moarte, decât să te vorbească dumnealor de rău cât 
eşti în viaţă. 

378 Soţia regelui Priam. S-a sinucis aruncându-se în mare, în timp 
ce era dusă în sclavie de grecii învingători. 
379 Nenorocirile şi suferinţele Hecubei au mişcat chiar şi pe zei 


(după cum arată şi Ovidiu în povestea Hecubei, în Metamorfoze, 
cartea a XIII-a). 

Polonius: Alteță, îi voi cinsti după merit. 

Hamlet: Păcatele mele, omule, cu mult mai bine; 
dacă l-ai cinsti pe orice ins după meritul său, cine ar 
scăpa nebiciuit? Cinsteşte-i după obrazul şi rangul 
dumitale: cu cât merită mai puţin, cu atât mai de 
preţ îşi este dărnicia. la-i cu dumneata. 

Polonius: Poftiţi, domnilor. 

Hamlet: Urmaţi-l, prieteni; mâine vom vedea o 
piesă. 

(Il opreşte pe întâiul actor.) 

Mă  asculţi prietene? Poţi juca Uciderea lui 
Gonzago?'* 

Actorul I: Da, alteţă. 

Hamlet: Să-l vedem mâine seară. Ai putea, la 
nevoie, să înveţi o tiradă de vreo douăsprezece, 
şaisprezece versuri, pe care aş vrea s-o scriu şi s-o 
împănez în piesă? Ce zici? 

Actorul I: Da, alteţă. 

(les Polonius şi ceilalți actori.) 

Hamlet: Prea bine. Urmează-l pe acel senior; şi 
vezi, nu-ţi bate joc de el. 

(lese întâiul actor. Către Rosencrantz şi 
Guildenstern.) 

Dragii mei prieteni, vă las până diseară; sunteți 
bineveniţi la Elsinore. 

Rosencrantz: Bunul meu stăpân! 

(Rosencrantz şi Guildenstern ies.) 

Hamlet: Uf! Dumnezeu cu voi! Acum sunt singur. 

Ce ticălos, ce sclav nemernic sunt: 
Au nu-i cumplit: acest actor, cu numai 
Al minţii joc, un vis al suferinței, 
Atât s-a întrupat în plăsmuirea-i 


380 Titlu imaginat de Shakespeare, (v. nota 90). 

Încât frământul i-a pălit obrajii... 
Lacrimi în ochi, privire rătăcită, 
Glas spart, şi fiinţa-ntreagă pe potriva 
Închipuirii? Totul pe degeaba! 
Pentru Hecuba! 

Ce-i e Hecuba lui sau el Hecubei 
De-o jeluie? Ce-ar face el să aibă 
Temeiul şi izvorul suferinţei 
Din mine? Ar scălda cu lacrimi scena, 
Ne-ar sparge-auzul, i-ar înnebuni 
Pe vinovaţi, i-ar îngrozi pe drepţi, 
l-ar răscoli pe cei neştiutori, 

Ar buimăci, da, da, urechi şi ochi. Dar eu, 
Un tâmp şi moaleş ticălos, tânjesc 
Precum cap-sec-în-nori, nepricepând, 
Şi n-am ce spune: nu, nici pentr-un rege 
A’ cărui bunuri şi preascumpă viaţă 
l-au fost hain răpite. Oare-s laş? 

Au cine-mi zice-aşa? Îmi sparge ţeasta? 
Îmi smulge barba şi mi-o suflă-n faţă? 
Mi-nvârte nasul?-mi vâră-n gât minciuna 
Şi mi-o îndeasă până-n foale? - cine, 
Ha! 

La dracu! - Aşa mi-ar trebui! Am rânză 
De porumbel, n-am fiere să-nvenin 
Pe-asupritor**, căci altfel pân-acum 
Aş fi-ngrăşat ereţii ăstui țărm 
Cu matele nemernicului. Fiară desfrânată 
Nemernic sângeros! Făr' de căinţă, putred, 

vânzător 
O, răzbunare! 


381 Conform credinţei populare, porumbelul ca simbol al blândeţii 
nu are fiere, - sediul urii înverşunate. 

Ce vită sunt! Halal viteaz de mine, 
Feciorul unui tată drag ucis, 
De cer şi iad împins la răzbunare, 
Eu, ca o caţă, focu-mi vărs în vorba 
Şi ocărăsc precum o târâtură, 
O slujnică de rând! 
Ruşine! Ptiu! Sus, cugete! Aud 
Că pe la teatru, oameni vinovaţi 
Prin însuşi jocul iscusit al dramei 
Au fost atât de răscoliţi în suflet”, 
Încât pe loc păcatul şi-au strigat. 
Omorul n-are limbă, dar vorbeşte 
Cu grai minune: am să-i pun pe-actori 
Să joace-un fel de-ucidere a tatii 
'Naintea unchiului, şi-am să-l pândesc, 
Şi-am să-l urzic; dacă tresare numai. 
Ştiu ce-mi rămâne... Duhul ce-am văzut 
O fi satana, şi satana ştie 
Să-mbrace chip plăcut; da, da, şi poate, 
Ştiindu-mi slăbiciunea şi tristeţea - 
Căci peste-asemeni suflete-i puternic - 
Mă poartă spre-a mă pierde. Vreau temeiuri 
Mai tari: prin piesa-aceasta lat întind 
În care-al rigăi cuget va să-l prind. 
(lese.) 
Actul III 


Scena 1 


382 Se relatează astfel că o femeie care îşi otrăvise soţul a 
mărturisit crima asistând la piesa A Warning for Fair Women (Un 
avertisment femeilor frumoase) apărută anonim în 1599, care 
avea un subiect asemănător crimei pe care o comisese ea. 

O sală în castel. 
Intra regele, regina, Polonius, Ofelia, 
Rosencrantz şi Guildenstern. 


Regele: 
Şi nu puteţi cu niciun chip afla 
De ce îmbracă-această rătăcire 
Ce-i macină atât de aspru tihna 
Cu furii şi primejdii de nebun? 
Rosencrantz: 
Mărturiseşte că e zdruncinat, 
Dar pricina nicicum nu vrea s-o spună. 
Guildenstern: 
Şi, iar nici nu se lasă iscodit 
Ci, cu măiastră nebunie, scapă 
Când îl împingem să mărturisească 


De ce-i aşa. 
Regina: 
Cum v-a primit, frumos? 
Rosencrantz: 
Precum un gentilom. 
Guildenstern: 


Dar mult silind să pară-n toane bune. 
Rosencrantz: 
Zgârcit la întrebări, dar întrebat, 
Prea darnic în răspuns. 
Regina: 
L-aţi ispitit 
La vreun joc? 
Rosencrantz: 
S-a întâmplat, domniţă, să-ntâlnim 
Pe drum anume-actori; i-am spus de ei, 
Şi l-a cuprins un fel de bucurie 

Aflând; acum au tras la curte 
Şi, pe cât ştiu, au şi primit poruncă 
Să joace pentru dânsu-n astă-seară. 
Polonius: 
E foarte-adevărat, şi-a stăruit 
Să vă poftesc, înalții mei stăpâni, 
să auziţi şi să vedeţi comedia. 
Regele: 
Din toată inima; şi mult mă bucur 
Că are-asemeni aplecări. 
lubiţii mei, mai mult să-l îmbiaţi, 
Înflăcăraţi-l spre plăceri de-acestea. 
Rosencrantz: 
Aşa vom face, maiestate. 
(Rosencrantz şi Guildenstern ies.) 
Regele: 
Gertrudă scumpă, lasă-ne şi tu: 
Căci l-am chemat de zor aici pe Hamlet, 
Ca el, din întâmplare, cum ar fi, 
să dea ochi cu Ofelia. 
Noi amândoi (arătând către Polonius), iscoade 
legiuite, 
Ne vom piti, şi, nevăzuţi, văzând, 
Vom judeca deschis purtarea lor 
Şi vom afla, din felul său de-a fi, 
Ce-l roade: chinul dragostei sau nu? 
Regina: 
Te-ascult. Cât despre tine, draga mea, 
Aş vrea ca farmecul tău mult să fie 
Izvorul fericit al rătăcirii 
Lui Hamlet. Trag nădejde că virtutea-ţi 
ÎI va aduce iar pe calea bună, 
Spre cinstea voastră-a amândurora. 

Ofelia: 
Şi eu doresc acelaşi lucru, doamnă. 
(Regina iese.) 
Polonius: 
Ofelia, tu plimbă-te pe-aici. 
Mărite, de vi-i voia, să ne-ascundem. 
(Către Ofelia): 
Citeşte-n cartea asta: îi părea-va, 
Astfel, firească-nsingurarea ta. 
E vina noastră, cu dovezi din plin, 
Că-n haina pioşiei şi a faptei 
Cucernice îl îmbrăcăm ades 
Pe diavol însuşi. 
Regele (aparte): 
O, prea adevărat; 
Ce bici tăios pe cuget spusa lui! 
Obrazul mult sulemenit al târfei 
Nu-i mai urât acestui suliman 
Cât fapta mea cuvântului boit. 
O, grea povară! 
Polonius: 

L-aud venind, să ne ascundem, doamne. 
(Regele şi Polonius ies. Intră Hamlet.) 
Hamlet: 

A fi sau a nu fi: iată-ntrebarea**, 


383 Celebrul monolog al lui Hamlet, constituind, după cum s-a 
recunoscut în mod unanim, pasajul din literatura universală cel 
mai prezent în memoria omenirii, a dat naştere unei serii infinite 
de analize, interpretări şi învăţăminte, după cum se arată în 
Comentariile care însoțesc această piesă. 

Ceea ce considerăm poate încă necesar de semnalat este 
totodată şi Sonetul 66 al poetului Shakespeare, scris cu mulţi ani 
înaintea piesei Hamlet, al cărui conţinut este mai mult decât 
embrionul monologului de faţă. Redăm o traducere a sonetului 
respectiv, nu în formă poetică, pentru a oferi posibilitatea unei 

Mai vrednic oare e să rabzi în cuget 
A” vitregiei praştii şi săgeți 
Sau fierul să-l ridici asupra mării“ 
De griji - şi să le curmi? Să mori: să dormi, 
Atât: şi printr-un somn să curmi durerea 
Din inimă şi droaia de izbelişti 
Ce-s date cărnii; este-o încheiere 
Cucernic de râvnit. Să mori, să dormi, 
Să dormi - visând, mai ştii? Aici e greul, 


comparații cât mai exacte cu cele afirmate mai sus. Sfârşitul 
sentimental al sonetului rămâne, bineînţeles, în afara comparaţiei, 
monologul din piesă reflectând o stare de profundă melancolie şi o 
frământare sufletească cu totul deosebită în căutarea rezolvării 
problemei existenţei umane. 

„Obosit de tot ce mă-nconjoară, chem moartea să-mi aducă 
odihnă, - 

Când văd că meritul nu este niciodată recunoscut şi trebuie 
cerşit. 

lar ce e nulitate desăvârşită se slăveşte prin sărbătoriri, 

Când cea mai sinceră bună credință e izgonită ca nedorită. 

lar onorurile strălucitoare sunt dăruite cu neruşinare pe nedrept, 

Când virtutea feciorelnică e terfelită cu brutalitate, 

lar perfecțiunea desăvârşită e silnic urgisită. 

Când vigoarea creatoare e zdrobită de stăpânirea schiloadă, 

lar artei i se pune un căluş în gură de către cârmuire, 

Când nebunia (socotindu-se atotştiutoare) porunceşte raţiunii 
pricepute. 

lar adevărul curat e poreclit nevoie 

Și binele înrobit slujeşte răul care îl comandă: 

Obosit de tot ce mă-nconjoară, aş vrea să dispar, 

Dacă murind nu mi-aş lăsa iubirea stingheră.” 

Este cazul poate să menţionăm că „teama a ceva de după 
moarte, tărâmul neaflat...” reapare şi în Măsură pentru măsură, 
act. III. sc. 1: „Da, dar să murim şi să ne ducem nu ştim unde!” 
384 In Povestirile lui Aelian (1576), cartea a XII-a, se spune despre 
vechii celți că aceştia se aruncau în valurile înspumate ale mării 
agitate, cu săbiile scoase sau scuturând ameninţător suliţele 
(explicaţia numelui Shakespeare - scutură lance) pentru a înfrânge 
năvala valurilor asupra țărmului. 

Căci se cuvine-a cugeta: ce vise 
Pot răsări în somnu-acesta-al morţii 
Când hoitu-i lepădat? De-aceea-i lungă 
Năpasta. Astfel cine-ar mai răbda 
A' lumii bice şi ocări, călcâiul 
Tiran, disprețul omului trufaş, 
Chinul iubirii-n van, zăbava legii, 
Neobrăzarea cârmuirii, scârba 
Ce-o zvârlu cei nevrednici celor vrednici, 
Când însuşi ar putea să-şi facă seama 
Doar cu-un pumnal? Cine-ar răbda poveri, 
Gemând şi asudând sub greul vieţii, 
Cât teama a ceva de după moarte, 
Tărâmul neaflat, de unde nimeni 
Nu se întoarce, ne-ncâlceşte vrerea 
Şi mai curând răbdăm aceste rele 
Decât zburăm spre alte neştiute. 
Astfel mişei pe toţi ne face gândul: 
Şi-astfel al hotărârii proaspăt chip 
Se gălbejeşte-n umbra cugetării, 
lar marile, înaltele avânturi 
De-aceea se abat din cursul lor 
Şi numele de faptă-l pierd. Tăcere! 
Ofelia cea frumoasă! Fie-mi, nimfă”, 


385 Nimfele erau divinităţi feminine de rang inferior care populau 
natura. Ele erau de şase categorii: nimfele care se aflau în oceane 
fiind considerate fiicele lui Oceanus, zeul apei. Confundat cu râul 
Oceanus care încercuia pământul: nimfele Mării Mediterane, fiicele 
lui Nereus, bătrânul profet care stăpânea întreaga mare, deşi, în 
unele legende, numai Marea Egee; nimfele de apă dulce, prin 
urmare ale râurilor şi lacurilor; nimfele peşterilor şi munţilor; 
nimfele poienelor; şi în fine nimfele copacilor care mureau odată 
cu copacul în interiorul căruia se adăposteau. 

Nimfele slujeau zeitățile de rang superior şi se caracterizau prin 
delicateţe, supunere şi gingăşie. 

Păcatele-amintite-n ruga ta. 
Ofelia: 
Stăpâne bun, atât amar de zile 
Cum te-ai simţit, alteţă? 
Hamlet: 
Cu plecăciune mulţumesc: bine, bine, bine. 
Ofelia: 
Am de la tine amintiri, alteţă, 
Pe care vreau de mult să ţi le-ntorc; 
Te rog, primeşte-le acum. 
Hamlet: 
Eu nu, 
Eu nu ţi-am dăruit nimic. 
Ofelia: 
Tu ştii că mi le-ai dăruit, alteţă, 
Cu vorbe din suflare-atât de dulce, 
Incât le-mbogăţeai; mireasma lor 
Pierdută e. Primeşte-le-napoi 
Căci pentru orice fire simţitoare 
Bogate daruri sunt sărac prinos 
Când darnicul se-arată uricios. 
Poftim, alteţă. 


Hamlet: 
Ha, ha! Eşti cinstită? 
Ofelia: 
Alteță! 
Hamlet: 
Eşti frumoasă? 
Ofelia: 


Ce vrea să spună înălțimea-ta? 
Hamlet: Că dacă eşti cinstită şi frumoasă, cinstea 
nu se cade să stea de vorbă cu frumuseţea ta. 
Ofelia: Oare frumuseţea, alteţă, se poate însoţi 

mai bine decât cu cinstea? 

Hamlet: Da, într-adevăr; căci puterea frumuseţii 
mai degrabă preschimbă cinstea din ceea ce este 
într-o dezmăţată, decât poate tăria cinstei aduce 
frumuseţea după chipul şi asemănarea ei: acesta a 
fost odată un paradox, dar acum e dovedit de fapte. 
Te-am iubit cândva. 

Ofelia: Alteță, m-ai făcut într-adevăr să cred că da. 

Hamlet: Nu trebuia să mă crezi; căci virtutea nu 
se poate altoi atât de adânc în vechiul nostru 
trunchi încât să nu rămână nimic din plăcerea 
păcatului: nu te-am iubit. 

Ofelia: Cu-atât mai rău m-am înşelat. 

Hamlet: Du-te la mănăstire, de ce să fi 
zămislitoare de păcătoşi? Şi eu sunt destul de 
cinstit; şi totuşi m-aş putea învinui de asemenea 
lucruri, încât mai bine nu m-ar fi născut mama. Sunt 
foarte mândru, răzbunător, ambițios; cu mai multe 
păcate gata la chemare decât am gânduri în care să 
le îmbrac, închipuire să le dea formă sau vreme să 
le înfăptuiesc. Pentru ce să se târască între cer şi 
pământ inşi ca mine? Suntem nişte ticăloşi înrăiţi, 
toţi; pe niciunul să nu ne crezi. Du-te de aici la 
mănăstire... Unde ţi-e tatăl? 

Ofelia: Acasă, alteţă. 

Hamlet: Zăvoreşte-i uşile, ca să nu poată face pe 
prostul decât la el acasă. Drum bun. 

(lese. Reintră.) 

Ofelia: O, ceruri blânde, ajutaţi-l! 

Hamlet: Dacă te măriţi, îţi dăruiesc această 
pacoste drept zestre: să fii castă precum gheaţa, 
neprihănită precum zăpada, tot nu vei scăpa de 
bârfeală. Du-te la mănăstire, du-te; drum bun. Sau, 

dacă vrei neapărat să te măriţi, mărită-te cu un 
netot; fiindcă oamenii luminaţi ştiu prea bine ce 
monştri faceţi din ei. La mănăstire, du-te; dar 
repede. Drum bun. 

Ofelia: O, voi, puteri cereşti, înzdrăveniţi-l! 

Hamlet: Am auzit şi de sulemenelile“*” voastre, da, 
da; Dumnezeu v-a dat un chip, şi voi vă faceţi altul; 
țopăiţi, legănaţi din şolduri, vorbiţi zăzâit, pociţi 
numele  făpturilor lui Dumnezeu şi puneţi 
destrăbălarea voastră pe seama neştiinţei. Haida- 
de, m-am săturat; asta m-a scos din minţi. Îţi spun, 
s-a terminat cu căsătoriile; cei care au apucat să se 
căsătorească, în afară de unul, să trăiască; ceilalţi 
să rămână aşa cum sunt. La mănăstire, du-te. 

(lese.) 

Ofelia: 

Ce minte-aleasă s-a surpat: curtean, 
Ostaş şi cărturar”, ochi, grai şi spadă, 
Nădejdea, trandafirul mândrei ţări, 
Oglindă gustului ales, tipar 
Al bunei-cuviinţe, cel spre care 


386 Conform credinţei populare, soţilor încornoraţi le creşteau 
coarne, chiar dacă nu erau vizibile. 

387 Fardarea exagerată şi practicată pe o scară întinsă a ridicat 
numeroase proteste în ultimii ani ai secolului ai XVI-lea, unii dintre 
cei mai înverşunaţi duşmani ai acestei practici proclamând 
răspicat că femeile care se fardează comit un sacrilegiu împotriva 
orânduirii lui Dumnezeu privitoare la înfăţişarea fiinţelor femeieşti. 
Se satirizează de asemeni obiceiul ca femeile brunete să poarte 
peruci negre, tenul şi părul închis fiind considerate ca defecte, 
deoarece regina Elisabeta era blondă. 

388 Omul ideal al epocii elisabetane se cerea să fie binecrescut, 
oştean încercat şi cult: tipuri reprezentative în acest sens fiind Sir 
Philip Sidney, curtean, poet şi erou căzut pe câmpul de luptă sau 
Sir Walter Raleigh, favorit al reginei, erou în luptele cu spaniolii şi 
cărturar de înaltă reputaţie. 

Toţi ochii se-ndreptau, jos, jos, surpaţi 
lar eu, domniţa cea mai neferice, 
Ce supt-am mierea din cuvântul său, 
Văd azi atotstăpânitoarea-i minte 
Ca nişte sparţi şi aspri zurgălăi; 
Făptura-i nentrecută, floare-nvoaltă 
Sub vântul nebuniei. O! Prăpăd 
Ce mi-a fost dat să fi văzut şi văd! 
(Reintră regele şi Polonius.) 
Regele: 
lubire! Nu din asta pătimeşte, 

Nici vorba lui, puţin cam deşănţată 
N-aduce-a nebunie. Cloşcă-n suflet, 
Melancolia-i va să scoată-un pui 
Pe care-l tem a fi primejdios. 

Şi ca s-abatem răul, hotărât-am 
Cu hotărâre grabnică aşa: 

Se va porni de zor spre Englitera 
să ceară-al nostru-ntârziat tribut.** 

Şi cine ştie? Marea, alte ţări 
Şi alte împrejurări vor izgoni 
Acest ceva ce s-a-ncuibat în el 
_ Şi mintea i-o frământă într-atât 

incât s-a depărtat de sine. Ce crezi? 

Polonius: 
Da, n-ar strica; eu cred totuşi că răul 
Tot, tot din dragoste părăginită 
Incepe şi se trage. Da, Ofelia! 
să nu ne spui ce-a spus alteţa-sa; 

389 Aluzie la vremea în care Anglia plătea tribut regilor danezi; 
Canut cel Mare, regele Danemarcei a fost şi rege al Angliei şi al 
Norvegiei între 1018 şi 1035. Tributul pe care Anglia îl plătea 


danezilor în secolele precedente, când partea cea mai mare a ţării 
era sub stăpânire daneză, se numea „Dauegeld” (tribut danezilor). 

Am auzit. Fă, sire, cum pofteşti; 
Dar de socoţi cu cale, după piesă 
să-l roage doamna mamă să-i arate 
Ce dor îl roade; şi să-l ia din scurt; 
Şi de ti-i voia, eu voi sta ciulit 
S-aud ce-şi spun. De nu l-o dibui, 
să plece-n Englitera, sau popreşte-l 
Unde socoţi luminăţia-ta. 


Regele: 
Aşa să fie. 
Când nebunia la mărimi se-abate, 
Să nu le laşi să umble nevegheate. 
(les.) 


Scena 2 


O sală în castel. 
Intră Hamlet şi trei actori. 


Hamlet (către primul actor): Recită tirada, rogu-te, 
cum ţi-am rostit-o eu, uşor curgător; ci dacă o 
răcneşti, aşa cum fac mulţi dintre actorii ăştia, mai 
bine îl pun pe crainicul oraşului să-mi recite 
versurile. Nici nu despica văzduhul cu mâinile, aşa 
de parcă ai tăia lemne”, ci fii în totul domol: căci 
chiar în mijlocul torentului, al furtunii şi - ca să zic 
aşa - al vârtejului pasiunii, trebuie să dobândeşti şi 
să arăţi o cumpătare care să-i dea moliciune. O! Mă 
doare în suflet când aud câte un gură-spartă cu 
căpăţâna împerucată sfâşiind pasiunea în bucăţi, 


390 Retorul roman Marcus Fabius Quintilianus (35-95 e.n.) 
dezaprobă gesturile cu mâna asemănătoare despicării aerului în 
lucrarea sa De /nstitutione Oratoria. 

făcând-o zdrenţe, spărgând urechile galeriei“” care, 
în cea mai mare parte, nu-i bună pentru altceva 
decât pentru pantomime neînţelese şi pentru 
gălăgie: aş pune să-l biciuiască pe un asemenea ins 
care-l întrece pe Termagant””, asta se cheamă să fii 
mai Irod? decât Irod; rogu-te, fereşte-te de aşa 
ceva. 

Actorul I: Te încredinţez, măria-ta. 

Hamlet: Nu fi nici prea moale, ci lasă-te călăuzit 
de bunul simţ pe care-l ai: potriveşte-ţi gestul după 
cuvânt, cuvântul după gest: ţinând seama mai ales 
de un lucru, să nu întreci măsura lucrurilor fireşti; 
căci tot ce depăşeşte măsura se îndepărtează de 
scopul teatrului, al cărui rost, dintru-nceputuri şi 
până acum, a fost şi este să-i ţină lumii oglinda în 
faţă, ca să zic aşa; să-i arate virtuţii adevăratele ei 


391 În original apare termenul groundlings însemnând „cei de la 
parter”. 

În teatrele din vremea lui Shakespeare nu existau „galeriile” din 
teatrele moderne. Spectatorii care plăteau preţuri modeste 
stăteau în picioare în ceea ce era curtea teatrului, lipsită de 
acoperiş şi expusă ploii. Nobilimea şi burghezia înstărită ocupa 
cercurile suprapuse de balcoane. 

392 Termagant, prezentat ca o falsă zeitate a mahomedanilor, 
apare în tovărăşia lui Mohamed în dramele religioase numite 
„mistere”, - producţii dramatice în evul mediu, embrioane ale 
teatrului de mai târziu. Termagant era un personaj tiranic şi 
violent. Hamlet obiectează împotriva exagerării de către actori a 
atitudinii zgomotoase şi violente a acestuia. 

393 Irod Antipas - rege al ludeii între 4 î.e.n. - 39 e.n. - personaj şi 
el în „mistere”, unde apare ca un tiran crud şi deseori cuprins de 
accese de furie. Tradiţia creştină îi atribuie tatălui său, Irod cel 
Mare, masacrul celor 20.000 de copii sub doi ani pentru a-l omori 
şi pe Christos deşi, din punct de vedere istoric, faptul apare 
imposibil, din cauza diferenţei de date. Ca şi în cazul lui 
Termagant, actorii care îl reprezentau pe Irod exagerau 
manifestările tiranice şi violente ale acestuia. 

trăsături, lucrului de scârbă propriul său chip, şi 
vremurilor şi mulțimilor înfăţişarea şi tiparul lor. Dar 
întrecând măsura, sau neîmplinind-o, chiar dacă-l 
faci să râdă pe cel nepriceput, nu poţi decât să-l 
amărăşti pe cel cu pricepere sănătoasă, iar judecata 
acestuia unul, se cade să recunoşti, trebuie să 
precumpănească un teatru întreg de alde ceilalţi. 
Ehei, am văzut actori jucând, şi i-am auzit pe alţii 
lăudându-i -, şi încă ce laudă, ca să nu spun mai 
urât -, care nici tu vorbă de creştin, nici tu călcătură 
de creştin, de păgân sau de om nearătând, se 
umflau în pene şi zbierau, încât îmi ziceam că vreun 
cârpaci al firii i-a făcut pe oameni, şi i-a făcut 
anapoda, atât de groaznic maimuţăreau făpturile 
omeneşti. 

Actorul I: Trag nădejde, măria-ta, că, în ce ne 
priveşte, am îndreptat cât de cât acest cusur. 

Hamlet: O, îndreptaţi-l cu totul. lar cei ce fac pe 
paiaţele să nu spună un cuvânt mai mult peste ce 
este scris; căci sunt unii care se apucă să râdă, ca 
să facă o liotă de spectatori nerozi să râdă şi ei, deşi 
tocmai atunci se joacă o scenă importantă la care 
lumea ar trebui să ia aminte: asta-i o ticăloşie şi 
dovedeşte o ambiţie vrednică de milă la neisprăvitul 
care se dedă ei. Mergeţi şi pregătiţi-vă. 

(Actorii ies. Intră Polonius împreună cu 
Rosencrantz şi Guildenstern.) 

Hamlet: 

Ce spui, señiore? Doreşte regele s-asculte piesa? 

Polonius: 

Da, cu regina Împreună, chiar îndată. 
Hamlet: 
Pofteşte-i pe actori să deie zor. 

(Polonius iese.) 
Vreţi şi voi să daţi o mână de-ajutor ca să-i 
zorească. 
Rosencrantz: 
Da, da alteță. 
(Rosencrantz şi Guildenstern ies.) 
Hamlet: 
Ehei! Horaţio! 
(Intră Horatio.) 
Horatio: 
Aici sunt, doamne bun, să te slujesc. 
Hamlet: 
Tu eşti, Horaţio, omul cel mai drept 
Din toţi cu câţi am stat cândva de vorbă. 
Horatio: 
Stăpâne drag... 
Hamlet: 
Nu, nu te măgulesc; 
Căci de la tine ce foloase-aş trage; 
Când firea bună-i tot avutul tău? 
Ea te hrăneşte şi te-mbracă. Oare 
La ce i-am măguli pe cei săraci? 
Mieroasa limbă fala vană ling-o 
Şi frângă-se genunchii din ţâţâni 
Când gudureala-i cu folos. Auzi? 
De când mi-e slobod cugetul s-aleagă 
Şi-n stare-a cântări pe oameni, tu 
l-ai fost alesul - cu peceţi; căci fost-ai 
Din cei ce nenrăiţi îndură răul, 
Şi care-aşteaptă soarta grea sau dulce 
Cu-aceleaşi mulţumiri: noroc de cei 
Ce-mbină bine chibzuieli şi patimi 
Încât nu sunt sub mâna soartei fluier 

Din care cântă ea cum vrea. Dă-mi insul 
Neînrobit de patimi, şi-am să-l port 
În inimă, în miezul inimii, 
Precum te port... Dar cu-astea prea mă-ntrec... 
Dăm astă-seară-o piesă-n faţa rigăi: 
O scenă-aduce cu împrejurarea 
Ce-ţi povesteam vorbind de moartea tatii; 
Când va începe scena, eu te rog 
Ocheşte-l, încordându-ţi judecata, 
Pe unchiul: dacă tăinuita-i vină 
Nu iese din bârlog la cele stihuri, 
Atunci văzurăm doar un duh proclet 
lar fantazia mea e mai murdară 
Ca fierăria lui Vulcan””. Fii treaz, 
Căci ochii i-oi ţinti pe chipul său 
Şi-apoi unind părerile-amânduror 
Vom cumpăni cum arăta. 
Horatio: 
Prea bine; 
De mi-o fura un dram cât ține piesa 
ŞI-I scap din ochi, sunt bun de plată eu. 
(Se aud trâmbiţe şi bătăi de tobă.) 
Hamlet: 
Vin toţi la piesă; eu acum se cade 
să fiu cu capu-n nori. Alege-ţi locul. 
(Intră regele şi regina, urmati de Polonius, Ofelia, 
Rosencrantz, Guildenstern şi alți curteni.) 
Regele: Cum o duce nepotul nostru Hamlet? 
Hamlet: De minune, zău: ca din hrana 


394 Conform credinţei populare, fierăria lui Vulcan avea afinități 
cu iadul, fiind sub pământ şi prin urmare un simbol al întunericului, 


(v. nota 62). 

cameleonului“”: îmbuc văzduh împănat cu făgade; 
claponii nu-i poţi îndopa aşa. 

Regele: Nu mi-ai dat, Hamlet, potrivit răspuns; nu- 
s ale mele vorbele acestea. 

Hamlet: Nici ale mele nu mai sunt acum. 

(Către Polonius): Şi zici că ai jucat cândva pe 
scenă, milord, la universitate? 

Polonius: Jucat, alteţă; şi eram prețuit drept un 
bun comedian. 

Hamlet: Şi ce rol ai jucat? 

Polonius: Pe luliu Cezar l-am jucat: am fost răpus 
în Capitoliu**; Brutus m-a răpus. 

Hamlet: A fost brutal din partea lui să răpună un 
asemenea cap de mânzat; actorii sunt gata? 

Rosencrantz: Da, milord, aşteaptă porunca 
voastră. 

Regina: Drag Hamlet, vino aici să-mi şezi alături. 

Hamlet: Nu, dragă mamă; este dincoace un 
magnet care atrage mai puternic. 

Polonius (către Rege): Oho! Aţi auzit? 

Hamlet: Domniţă, să mă culc în poala ta?" 

Ofelia: Alteță, nu. 

Hamlet: Cu capu-n poală-ţi, vreau să spun? 

Ofelia: Da, alteţă. 


395 Conform credinţei din cele mai vechi timpuri, pomenită şi de 
Ovidiu (Metamorfozele, XV), cameleonul se hrănea numai cu aer. 
396 Deşi scena reală a uciderii lui Cezar a fost Curia Pompeiană, 
situată lângă porticul teatrului lui Pompei, Shakespeare indică 
locul asasinatului ca fiind Capitoliul, aşa după cum arată şi în piesa 
luliu Cezar, (v. Iuliu Cezar, nota 27). 

397 Din relatările contemporanilor lui Shakespeare rezultă că la 
reprezentațiile teatrale la curte, sau la spectacolele populare ce 
aveau ca temă moralităţile în care apăreau personificate 
caracterele bune şi viciile, în mod obişnuit tinerii se aşezau jos, la 
picioarele tinerelor, culcându-şi adeseori capul în poala lor. 

(Se lungeşte la picioarele Ofeliei.) 

Hamlet: Au crezi că mă gândisem la măscări? 

Ofelia: Nu cred nimic, alteţă. 

Hamlet: Plăcut gând să te culci între picioare de 
fată mare. 

Ofelia: Ce spui, alteţă? 

Hamlet: Nimic. 

Ofelia: Eşti voios, alteţă. 

Hamlet: Cine, eu? 

Ofelia: Da, alteţă. 

Hamlet: O, doar al tău scripcar de gigă sunt. Ce 
poate face omul decât să fie voios? Căci ia te uită ce 
voioasă arată mama, şi tata este mort abia de două 
ceasuri. 

Ofelia: Ba nu, alteţă, au trecut de două ori câte 
două luni. 

Hamlet: Chiar aşa mult? Atunci dracul să mai 

poarte strai murg, căci eu strai de samur îmi voi 
face. O, ceruri! Mort de două luni şi încă tot nedat 
uitării? Se poate, deci, nădăjdui că memoria unui 
mare om e în stare să dăinuie chiar cu o jumătate 
de an mai mult decât viaţa lui; pe Sfânta Fecioară, 
s-ar cere, dar, să ctitorească mănăstiri: altcum îl 
uită toţi, cum a fost uitat căluţul al cărui epitaf sună: 
„Căci uite, uite, am uitat căluţul”**. 
398 Este vorba de căluţul de lemn şi pânză numit în text „hobby- 
horse” şi constituind un personaj tradiţional în dansul popular 
„Morris” şi în cadrul spectacolelor populare din luna ma,i (v. A 
douăsprezecea noapte, nota 69). 

Un asemenea căluţ având un cap de cal din lemn şi un trup 
construit din scândurele acoperite cu pânză care atârna până la 
pământ, imitând înfăţişarea cailor cavalerilor îmbrăcaţi în 
pânzeturi asemănătoare, se prindea în jurul taliei unui tânăr 


simulând un cal cu călăreț. Călăreţii se întreceau în fugă, se luptau 
cum se luptau cavalerii, dansau cu caii etc. 

(Sunete de oboi. Apare pantomima."*) 

Intră un rege şi o regină foarte drăgăstoşi, regina 
ÎI îmbrățişează, şi regele pe ea la fel. Regina 
îngenunchează  mimându-i declaratii de iubire. 
Regele o ridică şi îşi înclină capul pe gâtul ei; pe 
urmă se întinde pe o pajiște înflorită; văzându-l 
adormit, ea il părăseşte. Deodată intră un bărbat, îi 
scoate coroana, o sărută, toarnă otravă în urechile 
regelui şi iese. Regina se întoarce, îl vede pe rege 
mort şi mimează disperarea. Otrăvitorul, împreună 
cu vreo doi-trei figuranti muţi, intră iar şi se preface 


Aluzii la acest cal de lemn apar şi în Zadarnicele chinuri ale 
dragostei (act. III, sc. 1) şi Henric al V-lea (act, II, sc. 4). 

Dansul Morris (maur) a fost adus conform tradiţiei de către John 
de Gaunt, din Spania, (sfârşitul sec. al XIV-lea). 

Jocul cu caii de lemn a fost desfiinţat de puritani odată cu 
petrecerile populare considerate licenţioase. 

Hamlet deplânge părăsirea obiceiului. 

399 Pantomimele, spectacole obişnuite în vremea lui Shakespeare, 
descindeau din vechile moralităţi medievale, constituind totodată 
simbolizări ale reprezentaţiilor dramatice care le urmau. Ceea ce 
este propriu pantomimei lui Shakespeare este că prezintă, pe 
scurt, întreg spectacolul care va urma, motiv pentru care s-au 
purtat şi se poartă discuţii nesfârşite în legătură cu comportarea 
regelui Claudiu. Acesta nu a reacţionat la prezentarea pantomimei 
care apare tot atât de acuzatoare pentru el ca şi sceneta care 
urmează, deşi putea tot atât de bine să o oprească. S-ar putea 
însă ca explicaţia să fie destul de simplă. Pantomimele nefiind 
prea explicite, regele a putut simula o totală indiferenţă la vederea 
spectacolului mut arătând astfel întregii curţi că acesta se referea 
la evenimente cu totul străine de ceea ce se petrecuse în 
Danemarca. 

Când însă piesa reia în amănunt acţiunea, din pantomimă, - 
ceea ce nu se obişnuia în cazul acestor spectacole - şi din replicile 
actorilor acuzaţiile împotriva regelui şi chiar şi a reginei apar 
foarte clare, mai cu seamă când regina din piesă declară că nicio 
femeie nu se căsătoreşte a doua oară decât după ce-şi ucide 
primul soţ, iar Hamlet anunţă cum va continua sceneta, regele şi 
regina părăsesc spectacolul. 

că jeleşte împreună cu ea. Mortul este scos afară. 
Otrăvitorul o îmbie pe regină cu daruri; câtva timp 
pare că acest gând îi face silă reginei şi că ea se 
împotriveşte; însă până la urmă se înduplecă 
dragostei lui. 

(les.) 

Ofelia: Ce vrea să zică aceasta, alteţă? 

Hamlet: Ehei, este miching mallecho“”, nelegiuire 
vrea să zică. 

Ofelia:  Pesemne că, această  pantomimă 
înfăţişează țesătura piesei. 

(Intră prologul.) 

Hamlet: Vom afla de la prietenul acesta; actorii nu 
pot ţine nicio taină; ei spun tot. 

Ofelia: Ne va spune şi ce vrea să zică, această 
pantomimă? 

Hamlet: Şi aceasta şi tot ce ai vrea să-i arăţi. Nu 
te sfii să-i arăţi, şi nu se va sfii nici el să-i spună pe 
nume. 

Ofelia: Nu eşti cuminte, nu eşti cuminte. Vreau să 
privesc piesa. 

Prologul: 

Pentru tragedie şi actori, 
Rog pe milostivii spectatori 
Să ne-asculte rola răbdători. 

Hamlet: Acesta-i oare prolog sau inscripţia de pe 
un inel? 

Ofelia: E scurt, alteţă. 

Hamlet: Ca dragostea femeii 


400 „Miching malleco” este o expresie formată prin combinarea 
unui cuvânt englezesc: miching, însemnând aici „uneltire” şi unul 
spaniol (puţin schimbat) cu sensul de „răutate”, prin urmare 
„uneltirea unei ticăloşii” (cum arată şi traducerea). 

(Intră un rege şi o regină.) 
Regele din piesă: 
De treizeci de ori Phoeb a-nconjurat 
Pământul şi noianul cel sărat 
ȘI-s treizeci de duzini de luni tot reci 
De douăsprezece ori câte treizeci - 
De când Hymen” şi dragostea fierbinte 
Unitu-ne-au cu sfinte legăminte. 
Regina din piesă: 
Atâtea luni şi ani să se perinde, 
lar dragostea să dăinuie-nainte! 
Dar de un timp eşti fără chef - vai mie! - 
_ Bolnav, străin de vechea-ți voioşie, 
incât mă pui pe gânduri. Dar n-aş vrea 
Să-ţi facă rău îngrijorarea mea; 
Căci la femeie dragostea şi frica 
Sunt ori prea mari, ori sunt ca şi nimica. 
Ca să-mi cunoşti iubirea ai temei: 
Vezi, teama mea e pe măsura ei; 
Iubirea schimbă grijuri mici în frică 
Crescând cum creşte teama cât de mică. 
Regele din piesă: 
Silit sini să te las curând, crăiasă, 
Căci vlaga ce-mi dădea puteri mă lasă; 
Şi tu rămâi să viețui în onor 
401 Sceneta care începe urmează modelul pieselor lui Seneca, (v. 
nota 53): stil pompos, aluzii clasice, ton sentenţios şi conţinut 


moralizator. 


Modul de a prezenta o scenetă în cadrul unei piese de teatru 
era un procedeu italian adoptat de Thomas Kyd în Tragedia 
spaniolă (1592), precum şi de alţi dramaturgi contemporani cu 


Shakespeare. 


Pe de altă, parte dramaturgul foloseşte în mod excepţional 
versuri rimate - o sarcină deosebit de grea pentru traducător. 


402 Himeneu era zeul căsătoriei, (vezi Cum că place, nota 67). 

Pe lume; şi alt om, tot iubitor, 


Ca sot vei... 
Regina din piesă: 
O, blest&m aşa urmare! 
Un astfel de amor ar fi trădare; 
Căci cununii işi pun a doua oară 
Doar cele ce pe-ntâiul soț omoară. 


Hamlet (aparte): Pelin, pelin... 
Regina din piesă: 
A doua nuntă are drept temei 
Câştigul doar, nu focul dragostei; 
lar mi-aş ucide primul meu bărbat, 
Când m-ar iubi al doilea în pat. 
Regele din piesă: 
Ce-ai spus eu cred că-i gândul tău curat; 
Dar deseori călcăm ce ne-am legat. 
Căci țelul e-al memoriei biet sclav; 
Se naşte dârz dar viețuie firav; 
Ca rodul crud, de ram se ține bine 
Dar când se coace pică de la sine. 
E prea firesc să uiti, şi să-ți plăteşti 
Ce tie însuți tu îti datoreşti, 
Alegi un fel şi-l jindui pătimaş, 
Apoi te laşi - cu vremea - păgubaş. 
Și la durere şi la voie bună 
Preamultul sie însuşi îşi căşună, 
Desfătul mult cu chinul mult se-ntrece; 
Ce se-nfierbântă lesne, lesne-i rece. 
Nimica nu-şi păstrează veşnic locul 
Și dragostea-i pribeagă cu norocul, 
Căci nu ştim încă dacă soarta poartă 
Amorul după ea, sau el pe soartă. 
De nobilul căzut fug toți, - lubit 

ȘI de duşmani e prostul procopsi.t. 
Norocul cheamă dragostea cu el; 
Ai prieteni mulți când n-ai nevoi de fel. 
La greu încearcă-ți prietenul zăcaş 
ŞI vei vedea curând că ti-e vrăimaş. 
Dar ca să-nchei, să ştii că-ntr-adevăr 
Voința-ne şi soarta-s în răspăr. 
Ce plănuim - într-una se destramă, 
lar gândul nostru nu-i luat în seamă. 
Da, gândul cum că văduvă rămăi 
Muri-va cu bărbatul tău dintâi. 
Regina din piesă: 
Să nu mă-nfrupt din frupt şi din lumină! 
Să nu gust desfătare şi hodină! 
Nădejdea-n desperare schimbe-mi-se 
lar traiul slobod în cătuşe-nchise! 
Tot ce umbreşte-al bucuriei chip 
Să-mi strice tot ce năzui să-nfirip! 
Mă hăituiască veşnica năpastă, 
De voi mai fi din văduvă nevastă! 
Hamlet: Şi dacă, şi-l încalcă! 
Regele din piesă: 
Greu jurământ... Răgaz acum să-mi dai; 
Mă-ntunec, şi-aş voi să-nşel încai 
Prin somn a zilei trudă. 
(Adoarme.) 
Regina din piesă: 
Somn uşor, 
Și peste noi nici umbra unui nor! 
(lese.) 
Hamlet: Cum vă place piesa, doamnă? 
Regina: Cred că regina prea se jură mult. 
Hamlet: Dar îşi va ţine vorba. 

Regele: Cunoşti subiectul? Nu cuprinde nimica 
jignitor? 

Hamlet: Nu, nicidecum; o şagă şi atât: otravă-n 
şagă; nici pic de jignire. 

Regele: Cum se numeşte piesa? 

Hamlet: Capcana de guzgani. Cum adică? Adică 
metaforic... Piesa înfăţişează un omor săvârşit la 
Viena“: ducele se numeşte Gonzago“”, soţia lui, 
Baptista; veţi vedea îndată: e-o  trebuşoară 
ticăloasă; dar ce-are-a face? Pe măria-ta şi pe noi, 
care avem cugetul curat, nu ne atinge; să-şi pună 
chelul mâna-n cap; noi nu suntem chelboşi. 

(Intră un actor care joacă pe Lucianus.) 

Acesta-i unul Lucianus, nepotul regelui. 

Ofelia: joci bine, alteţă, rolul corului. 

Hamlet: Aş fi în stare să tălmăcesc ce se petrece 


403 Nu s-a putut explica de ce Shakespeare situează sceneta în 
Viena când numele sunt italiene iar faptele originale s-au petrecut 
în Italia. După unii comentatori totul s-ar datora greşelii unui copist 
care ar fi înţeles greşit numele localităţii italiene Urbino din cauză 
că U şi V nu se deosebeau în scrierea de mână, (v. nota 
următoare). 

Nu este totuşi exclus ca alegerea Vienei să se datoreze şi 
faptului că în Italia nu domniseră regi pe când în regiunile 
germanice şi estice aceştia existau (Boemia, Ungaria, Polonia). 
404 Sceneta se bazează pe un fapt istoric. In 1538 ducele de 
Urbino s-a căsătorit cu Leonora Gonzaga. Un nepot al acesteia, 
Luigi Gonzaga, plănuind să-i ia ducelui coroana şi soţia, l-a ucis 
turnându-i otrăvi în ureche. Povestirea însă nu se găseşte în 
culegerile de nuvele existente din acea vreme, publicate în Italia. 
Ar putea însă să fi fost cuprinsă în numeroasele traduceri de 
povestiri italiene care circulau în Anglia în ultimele decenii ale 
secolului al XVI-lea. 

Shakespeare dă regelui din piesă numele de Gonzago, al 
familiei soţiei. Pe soţia acestuia o numeşte Baptista iar pe nepot 
Lucianus în loc de Luigi. De remarcat, însă, că numele arhitectului 
palatului ducelui era Luciano da Laurano. 

între tine şi ibovnic, de-aş putea vedea cum se 
hârjonesc păpuşile. 

Ofelia: Eşti împungaci, alteţă, împungaci. 

Hamlet: Te-ar costa un geamăt să-mi bonteşti 
vârful. 

Ofelia: Din ce în ce mai bine, şi mai rău. 

Hamlet: Aşa se cuvine să-i luaţi pe bărbaţii voştri. 
Dă-i drumul, ucigaşule; la naiba, isprăveşte cu 
schimele astea blestemate şi dă-i drumul. Hai: 
„Croncanul răguşit răzbunare răcneşte.” 

Lucianus: 

Gând hâd, venin, ceas tainic, braț dibacř®, 
Prilej prielnic faptei ce o faci: 

Suc rău din ierburi noaptea adunate, 
Spurcat prin trei blesteme de Hecate"*, 
Cu vraja şi puterea-ți fioroasă 
Sleieşte grabnic viața sănătoasă. 


405 Se consideră că replica lui Lucianus reprezintă rândurile pe 
care i le-a dat Hamlet actorului spre a le însera în piesa ce urma să 
fie jucată în faţa regelui şi curţii. Deşi Hamlet i-a vorbit de vreo 
„şaisprezece versuri”, Lucianus prezintă numai şase; fie că Hamlet 
nu i-a dat mai multe, fie că nu a apucat să le rostească pe toate 
din cauza opriri piesei de către rege. 

Tulburarea şi furia disperată a regelui se pot explica nu numai 
din cauza replicilor celor doi actori dar, mai cu seamă, datorită 
faptului că nu înţelege cum a putut afla Hamlet taina lui într-un 
mod atât de precis. 

406 Hecate era în mitologia greacă o divinitate misterioasă. 
Aparţinea neamului titanilor şi era singura dintre titani care îşi 
păstrase puterile divine sub domnia lui Zeus. Aceste puteri o 
făceau să aibă trei trupuri şi trei capete (de unde şi numele său 
triformis), ceea ce îi permitea să fie identificată cu Selene în cer, 
Artemis pe pământ şi Proserpina în lumea subpământeană de 
unde trimitea noaptea pe pământ demoni şi fantome. Patrona 
totodată vrăjitorii şi vrăjitoriile şi era în primul rând zeiţa 
supranaturalului şi magiei, fiind considerată autoarea tuturor 


relelor. 

(Toarnă otravă în urechea celui adormit.) 

Hamlet: || otrăveşte aici în grădină, pentru a-i lua 
averea. Gonzago este numele lui; povestea s-a 
petrecut aievea şi este scrisă într-o italienească 
aleasă. Vedea-veţi îndată cum ucigaşul câştigă 
amorul soaţei lui Gonzago. 

Ofelia: Regele se ridică. 

Hamlet: Cum, l-a speriat o-mpuşcătură-n vânt? 

Regina: Cum se simte stăpânul meu? 

Polonius: Isprăviţi cu piesa. 

Regele: Faceţi-mi lumină: să plecăm!” Lumini, 
lumini, lumini! 

(les toti, în afară de Hamlet şi Horatio.) 

Hamlet: 

Rănita ciută să suspine 
lar cerbul teafăr joace! 
Trag unii greu - altor li-i bine, 
Aşa-i, şi n-ai ce face! 

Dacă bruma de noroc, cât mai am, s-ar duce pe 
apa sâmbetei, au nu crezi, domnule, că aşa ceva, 
plus o pădure de pene” la pălărie şi doi trandafiri 
de Provenţa“” la pantofii mei crestaţi m-ar putea 
407 Documentele timpului pomenesc de o izbucnire furioasă 
asemănătoare a reginei Elisabeta. Scandalizată de un spectacol 
prezentat la curte, ea a părăsit încăperea unde avea loc acesta 
însoţită de curteni şi purtătorii de torţe, lăsând actorii în întuneric. 
408 Penele bogate şi de diferite culori erau folosite în mare număr 
ca podoabe iar costumele actorilor erau foarte scumpe şi 
strălucitoare, compensând astfel, oarecum, lipsa decorurilor. Luxul 
îmbrăcămintei actorilor a constituit şi el una din cauzele atacurilor 
puritanilor împotriva teatrelor. 

409 Rozetele de Provența (confecţionate în această provincie din 
sudul Franţei, pe coasta Mediteranei) erau podoabe făcute din 
panglici foarte mult preţuite în epoca elisabetană, fiind fixate pe 


pantofi şi având rolul de a acoperi şireturile. Numele de rozete 
venea de la faptul că Provența era renumită pentru trandafirii săi 

face primit într-o haită de comedianţi? 
Horatio: 
Cu câştigul pe jumătate. 
Hamlet: 
Ba întreg, eu unul. 
O, Damon“"" drag, doar bine ştii 
Că văduvit a fost regatul 
De însuşi Zevs“!!: şi-acum aci 
E domn un... un... păun. 
Horatio: Puteai să-i mai fi pus o rimă. 
Hamlet: O, bunule Horaţio, cred şi pun rămăşag o 
mie de lire pe spusele umbrei. Ai desluşit ceva? 
Horatio: Foarte limpede, alteţă. 
Hamlet: Când se vorbea de otravă? 
Horatio: L-am dibuit foarte bine. 
Hamlet: Ha-ha! Hai, puţină muzică! Hai, flautele! 
De nu-i prea place rigăi piesa, zău, 
Atunci, vezi bine, nu-i pe gustul său. 
Hai, puţină muzică! 
(Rosencrantz şi Guildenstern se înapoiază.) 
Guildenstern: Îngăduie-mi o vorbă, doamne bun. 
Hamlet: Chiar şi o istorie întreagă, sir. 
Guildenstern: Alteță, regele... 
Hamlet: Da, sir, ce-i cu el? 
Guildenstern: S-a tras în iatacul său grozav de 
răscolit. 
Hamlet: De băutură, sir? 
Guildenstern: Nu, alteţă, de mânie. 
Hamlet: Ai dovedi mai mult belşug de-nţelepciune 


pe care rozetele căutau să-i imite. 

410 Nume tradiţional pentru păstorii din poezia pastorală, posesori 
ai vechilor virtuţi ale epocii numită de aur. 

411 Pentru Hamlet, tatăl său este comparabil cu Zeus (lupiter). 

dacă l-ai vesti pe doctorul său despre asta; căci 
dacă eu m-aş îngriji de curăţenia lui, l-ar năpădi o şi 
mai mare mânie. 

Guildenstern: Bunul meu stăpân, vorbeşte mai cu 
şir şi nu te abate cu atâta îndârjire din calea spusei 
mele. 

Hamlet: M-am domolit, sir; glăsuieşte. 

Guildenstern: Cu sufletul copleşit de amărăciune, 
regina, mama domniei-tale, m-a trimis după tine. 

Hamlet: Eşti bine venit. 

Guildenstern: Nu, bunul meu stăpân, această 
curtenie nu-i de soiul cel mai bun. Dacă binevoieşti 
a-mi da un răspuns sănătos, voi împlini porunca 
mamei domniei-tale; de nu, cerânducţi iertare şi 
făcând calea întoarsă, pun capăt sarcinii ce mi s-a 
dat. 

Hamlet: Sir, nu-s în stare. 

Guildenstern: Anume ce, milord? 

Hamlet: Să-ţi dau un răspuns sănătos; mi-e 
cugetul bolnav; însă răspunsul de care sunt 
destoinic aşteaptă la porunca ta; sau, mai bine zis, a 
mamei mele, după cum spui; să n-o mai lungim deci 
şi să trecem la fapt: zici că mama... 

Rosencrantz: lată, dar, ce spune dânsa: purtarea- 
ţi a umplut-o de mirare şi uimire. 

Hamlet: O, minunat este fiul care-şi poate minuna 
mama într-atât! Şi de pe urma uimirii mamei, n-a 
urmat nimic? Grăieşte! 

Rosencrantz: Doreşte să-ţi vorbească în camera 
sa, înainte de a merge să te culci. 

Hamlet: Ne vom supune, chiar de-ar fi de zece ori 
mama noastră. Mai ai şi alte trebi cu noi? 

Rosencrantz: Milord, cândva mă îndrăgeai. 

Hamlet: Şi-acuma încă, jur pe aceste unelte care 
pigulesc şi şterpelesc. 

Rosencrantz: Stăpâne bun, au care este pricina 
tulburării tale? Îţi închizi însuţi porţile spre libertate 
- de bună seamă - nebinevoind a spune unui prieten 
ce te doare. 

Hamlet: Sir, nu sunt înălţat în rang. 

Rosencrantz: Cum asta, când ai chiar cuvântul 
regelui că-i vei fi urmaş în Danemarca? 

Hamlet: Da, sir, dar „până creşte iarba”... a cam 
mucegăit proverbul. 

(Intră doi actori, cu flaute.) 

Ah, flautele; ia daţi-mi unul să-l văd. De ce îmi tot 
dai ocoluri, de parcă ai vrea să te aşezi între mine şi 
bătaia vântului ca să mă ademeneşti în laţ, ca pe 
vânat? 

Guildenstern: O, milord, dacă datoria mă arată 
poate prea cutezător, numai dragostea ce-ţi port mă 
face necuviincios. 

Hamlet: Nu te prea pricep. Vrei să cânţi din flautul 
acesta? 

Guildenstern: Nu ştiu, milord. 

Hamlet: Te rog eu. 

Guildenstern: Nu ştiu, crede-mă. 

Hamlet: Te rog foarte mult. 

Guildenstern: Nu ştiu nici cum să-l apuc, milord. 

Hamlet: Este la fel de lesne ca şi a minţi; 
stăpâneşti găurile acestea cu buricul degetelor şi al 
policarului; sufli în el cu gura, şi va glăsui cea mai 
grăitoare muzică. Priveşte, acestea sunt clapele. 

Guildenstern: Dar nu sunt în stare să le stăpânesc 
de fel, încât să scot ceva cât de cât armonios; nu 
sunt destoinic. 

Hamlet: Şi-atuncea iată ce lucru de nimic mă 
socoteşti. Vrei să mă faci pe mine să cânt; vrei să 
arăţi că-mi cunoşti clapele; vrei să-mi smulgi 
măduva tainei mele; vrei să mă faci să sun de la cea 
mai de jos până la cea mai de sus notă a scării 
mele; şi acest mic instrument este doldora de 
cântece şi de tonuri alese - totuşi nu-l poţi face să 
glăsuie. Crezi oare, fir-ar să fie, că-i mai uşor să 
cânţi din mine decât dintr-un flaut? Botează-mă cu 
numele oricărui instrument voieşti, oricât m-ai 
zgândări tot n-ai să mă poţi face să cânt. 

(Intră Polonius.) 

Dumnezeu să te binecuvânteze, sir! 

Polonius: Milord, regina doreşte să-ţi vorbească, şi 
fără zăbavă. 

Hamlet: Vezi nourul cel de colo cam în chip de 
cămilă? 

Polonius: Pe sfânta slujbă, chiar că-i taman ca o 
cămilă. 

Hamlet: Ba pare-mi-se că aduce a nevăstuică. 

Polonius: E cocârjat ca nevăstuica. 

Hamlet: Sau ca balena? 

Polonius: Chiar ca balena. 

Hamlet: Atunci voi merge numaidecât la mama. 

(Aparte): Aştia mă prostesc peste puterea mea de 
a răbda. 

(Tare): Vin numaidecât. 

Polonius: Am s-o vestesc. 

(Polonius, Rosencrantz şi Guildenstern ies.) 

Hamlet: Lesne de spus - numaidecât. Lăsaţi-mă, 
prieteni. 

(les toți, afară de Hamlet). 

Acum e ceasul nopţii cel vrăjit, 


~ 571 ~ 


Opere Complete Volumul 5 

Când cască ţintirimele, când iadul 

Duhneşte molimi spre pământ; acum 
Aş fi în stare sânge cald să sorb”, 

să făptui grozăvii de care ziua 

S-ar îngrozi. Tăcere. Merg la mama. 

Nu-ţi pierde firea, inimă: nicicând 
Nu intre-n pieptu-mi dârz duhul lui Nero”? 
Vreau crud să fiu, ci nu neomenos; 
Avea-voi spăngi în vorbe, nu şi-n pumn; 

Acum făţarnici fie-mi grai şi cuget; 

O, suflet, vorba cât de grea ti-ar fi, 

Pecetea faptei n-o îngădui! 
(lese.) 


Scena 3 


O încăpere în castel. 
Intră regele, Rosencrantz şi Guildenstern. 


Regele: 
Nu-mi place, nici cuminte nu-i să-i las 
În voie nebunia. Deci, fiți gata; 
Vă scriu degrabă cartea de solie. 
Şi el va merge-n Anglia cu voi. 
Nu pot răbda, din jețul meu, primejdii 
Precum acelea care ceas de ceas 
Cresc din sminteala lui. 
Guildenstern: 
Ne pregăti-vom: 


412 Se credea că în cadrul ritualurilor îndeplinite de lumea 


vrăjitorilor aceştia beau şi sânge omenesc. 

413 Nero (37-98 e.n., împărat între 54-68) s-a făcut vinovat pe 
lângă numeroase alte crime şi de uciderea Agrippinei, mama sa, 
care îl otrăvise pe împăratul Claudiu, al doilea său soţ. 

E sfânta şi smerita noastră grijă 
Să ocrotim atâţi şi-atâţi supuşi 
A’ căror vieţi şi pâini de voi atârnă. 
Rosencrantz: 
Luat răzleţ şi-n parte, orice ins 
Din răsputerea minţii lui se cade 
A se feri de rău; şi mai vârtos 
Acel de-a cărui propăşire ţin 
Şi-atârnă multe vieţi. Când piere riga, 
Nu moare singur; trage ca un sorb 
Tot ce-i prin preajmă-i - roată uriaşă“ 
Proptită-n pisc pe munţii cei mai nalţi 
Şi de-ale cărei cogeamite spiţe 
Sunt zeci de mii de lucruri mărunţele 
Legate şi-mbinate; ea când cade, 
Tot mărunţişul de pe ea urmează 
Prăvalul vuitor. Dacă un rigă 
Oftează, obştea toată geme, strigă. 
Regele: 
Vă rog, fiţi gata pentru-acest drum zornic; 
Căci pune-vom cătuşi acestei temeri 
Ce prea în voie zburdă. 
Rosencrantz şi Guildenstern: 
Vom da zor. 
(Rosencrantz şi Guildenstern ies. Intră Polonius.) 
Polonius: 
Se-ndreaptă spre iatacul mamei lui; 
Mă voi piti, milord, după perdea 
S-aud ce fi-va. Stau chezaş că-l ceartă 
Căci, cum spuneai - cuminte spus - se cere 


414 Unele imagini simbolice reprezentau un rege stând pe punctul 
cel mai înalt al roții Soartei împreună cu o scrie de personaje 
agăţate de marginile roții. 

Şi-alte urechi, afară de-ale mamei, 
Ce-n chip firesc părtinitoare sunt, 
S-audă tot ce-şi spun. Cu bine, doamne; 
Nainte de a te culca, vin iar 
Să-ţi dau de ştire. 
Regele: 
Mulţumesc, milord. 
(Polonius iese.) 
Păcatu-mi putred pân-la cer duhneşte; 
L-apasă cel mai vechi, dintâi blestem: 
Uciderea de frate“!”! Să mă rog 
Nu pot, deşi mi-i gândul viu ca vrerea: 
Dorinţa-i mare, vina şi mai mare; 
Şi, ca un om pornind la două trebi, 
Mă cumpănesc unde să-ncep, şi uit 
De amândouă. Mâna-mi blestemată - 
De-ar sta pe ea cât palma cheag de sânge - 
Nu-s ploi destule-n cerul blând s-o schimbe 
În albă nea? La ce slujeşte mila 
Decât să-nfrunte-al fărdelegii chip? 
Şi n-are ruga îndoitul dar 
Să ne ferească de-a cădea, să ierte 
Când am căzut? Ridic atunci privirea; 
Păcatul a trecut. Dar, o! Ce rugă 
Prii-mi-ar? „lartă-mi mârşavul omor?” 
Nu, nu se poate; căci mă bucur încă 
De roadele omorului: coroana, 
Nesaţul de mărire şi regina. 
Poţi fi iertat, păstrând nelegiuirea? 
Pe-a lumii noastre strâmbe căi, al crimei 


415 Referirea la legenda biblică a lui Cain care şi-a ucis fratele, pe 
Abel, faptă pentru care a fost pedepsit să rătăcească dintr-un loc 
în altul toată viaţa. 

Pumn aurit poate-mbrânci dreptatea. 
Şi-ades vezi preţul crimei cumpărând 
Pe juzi: dar nu-i aşa în cer; acolo 
Tertipuri nu-s, pricina stă deschisă, 
Aşa cum e; iar noi suntem siliţi 
De-a fir-a-păr să facem mărturie. 
Şi? Ce rămâne? Să-ncercăm ce poate 
Căinţa: ce nu poate? Dar ce poate, 
Când nu te poţi căi? O, chin! O, cuget 
Negru ca moartea! Suflet prins în laţ 
Ce mi te zbaţi să scapi, şi tot mai rău 
Te prinzi! Voi îngeri, ajutaţi! Cercaţi: 
Vă frângeţi, dârji genunchii: şi inimă 
Cu corzi de-oţel, fii fragedă ca pruncul 
Abia născut. Mai ştii, va fi spre bine. 
(Se retrage şi ingenunchează. Intră Hamlet.) 
Hamlet: 

Acum ar fi prilejul, când se roagă; 
Acum s-o fac şi mi-l trimit în cer; 
Şi-aşa sunt răzbunat. Să cântărim: 
Un ticălos mi-ucide tatăl: deci, 

Eu, singurul său fiu, pe ticălos 
Îl mân în rai. 

Dar nu m-am răzbunat, am dat răsplată. 
L-a prins pe tata scârnav, ghiftuit, 
Cu crimele învoalte, Mai în floare; 

Şi cine-i ştie seama decât cerul? 
Dar, după gândul şi socoata noastră, 
Atârnă greu; şi oare-s răzbunat 
Să-l iau când sufletul şi-l primeneşte 
Când pentru moarte-i copt şi pregătit? 
Nu. 

Stai, spadă; află un prilej mai crunt; 

Când doarme beat, când turbă, când e-n patul 
Plăcerilor incestului, când joacă, 
Înjură, face-o faptă fără iz 
De mântuire: - atuncea mi-l răstoarnă, 
Şi zvârle-l cu călcâiele în cer 
lar sufletul să-i fie hâd şi negru 
Ca iadu-n care cade... Mama mă aşteaptă-acuma; 
E-un leac ce boala ţi-o lungeşte numai. 
(lese. Regele se ridică şi înaintează.) 
Regele: 
Cuvântu-mi zboară, gându-i pe pământ: 
Nu urcă-n cer cuvântul fără gând. 


(lese.) 
Scena 4 
latacul reginei. 
Intră regina şi Polonius. 
Polonius: 


Curând e-aici. Ai grijă, zi-i pe şleau 
Că-n pozne prea de neiertat se-ntrece, 
Şi că-ntre el şi grea mânia rigăi 
Zăgaz ai stat. M-ascund aici şi tac. 

Te rog, vorbeşte-i neted. 


Hamlet (de afară): 
Mamă, mamă, mamă! 


Regina: 
Negreşit; 
N-ai teamă. Du-te. Il aud venind. 


(Polonius trece după draperie. Intră Hamlet) 

Hamlet: 
Da, mamă, ce se-ntâmplă? 
Regina: 
Jignit-ai, Hamlet, crunt pe tatăl tău. 
Hamlet: 
Jignit-ai, mamă, crunt pe tatăl meu. 
Regina: 
Hai, hai, răspunzi cu limba nestrunită. 
Hamlet: 
Fugi, fugi, descoşi cu limbă păcătoasă. 
Regina: 
Ce-nseamnă asta, Hamlet? 


Hamlet: 

Ce să-nsemne? 
Regina: 

Uiţi cine sunt? 
Hamlet: 


Pe Cruce jur că nu; 
Regina, soață-a soțului tău frate 
Şi - cât n-aş vrea să fii! - eşti mama mea. 
Regina: 
Atunci te dau în seama cui ştiu eu. 

Hamlet: 

Hai, hai, stai jos; şi n-ai să mi te mişti. 

Nu pleci cât nu-ţi aşed oglinda-n faţă 

Să te străvezi în ea până-n străfund. 
Regina: 

Ce vrei să faci? Nu vrei să mă omori? 

O, ajutor, sării. 
Polonius (de după perdea): 
Hei, ajutor! Săriţi, săriţi! 

Hamlet (trăgând spada): 

Ha! Un guzgan. Mort, pe-un ducat că-i mort!“'* 
(Străpunge perdeaua.) 
Polonius (de după perdea): 
O, m-a ucis. 
Regina: 
O, Doamne, ce-ai făcut? 
Hamlet: 
Nici eu nu ştiu. E regele? 
(Ridică draperia şi-l descoperă pe Polonius mort.) 
Regina: 
Ce fapt pripit şi sângeros e-acesta? 
Hamlet: 
Fapt sângeros! 
Aproape tot la fel de crud, măicuţă, 
Cât să ucizi un rege şi să-liei 
De soţ pe frate. 
Regina: 
Să ucizi un rege! 
Hamlet: 
Da, doamnă, chiar aşa am spus. 
(Către Polonius): 
Biet tont pripit şi nepoftit, drum bun! 
Mai mare te-am crezut; primeşte-ţi soarta; 
Vezi ce primejdios e să te-amesteci? 
Hai, nu-ţi mai frânge mâinile; stai jos, 
Să-ţi frâng eu inima; şi-am să ţi-o frâng 
De e dintr-o plămadă simţitoare, 
De n-a călit-o într-atât năravul, 
Încât e scut şi pavăză simţirii. 
Regina: 


416 Conform părerii generale, şobolanii îşi chemau singuri 
moartea deoarece obişnuind să chiţăie atrăgeau atenţia asupra 
locului unde se găseau şi erau astfel omorâţi. 

Dar ce-am făcut încât cutează limbacţi 
să zbiere-aşa-mpotriva mea? 
Hamlet: 
O faptă 
Care-ntinează purpurul sfielii, 
Virtuţii-i strigă „cutră”, smulge roza 
De pe-a curatei dragosti dalbă frunte 
Şi-o bubă pune-n loc, din nuntă face 
Fals jurământ de barbugiu; o faptă 
Ce smulge însăşi inima din trupul 
Unirii, şi blajinul crez îl schimbă 
În şir de vorbe-n vânt; roşeşte cerul 
lar lutu-acesta-nvârtoşat, pământul, 
Cu chipul trist ca-n ziua de apoi, 
Boleşte-n faţa faptei. 
Regina: 
Vai! Ce faptă 
Ce tună şi răcneşte-aşa-n prolog? 
Hamlet: 
Priveşte-acest portret, şi pe acesta‘; 
Doi fraţi sunt zugrăviți. Vezi ce lumină 
Domnea pe-această frunte: cârlionţii 
Luceafărului“"*; Jupiter la chip; 
Ochii lui Marte, fulger şi porunci; 
La port Mercur“"* fugaciul, pogorât 
Pe-un vârf de munte ce sărută cerul; 


417 Tradiţia privind jocul actorilor în scena de faţă cere ca Hamlet 
să compare chipul din medalionul pe care îl poartă la gât, 
înfăţişându-l pe tatăl său, cu chipul lui Claudiu din medalionul pe 


care îl poartă mama sa. 
418 In original Hyperion, (v. nota 19). 


419 Mercur, ca mesager al zeilor la vechii greci, era singurul zeu 
reprezentat înaripat. In acelaşi timp avea o înfăţişare graţioasă şi o 


frumuseţe masculină delicată. 

O îmbinare şi-o alcătuire 
Pe care zeii toţi şi-au pus pecetea 
Să-arate lumii-un om într-adevăr. 

El fost-a soţul tău... Vezi ce urmează: 
El este soţul tău: ca o mălură 
Ce-şi seacă fratele cel bun. Ai ochi? 
Lăsaşi păşunea muntelui frumoasă 
Şi lăpăi într-un smârc? Ai ochi? Vorbeşte! 
N-o poţi numi iubire; eşti la vârsta 
Când sângele-i domol, s-a cuminţit, 
Şi judecă; ce judecată-ar trece 
De-aici aici? Ai simţ, desigur, altfel 
Cum te-ai mişca; dar l-a lovit desigur 
Damblaua; rătăceşte nebunia, 

E rob al vrăjii simţul, dar mai are 
Un dram de-alegere, şi-ar şti să facă 
Atâta osebire. Care diavol 
Te-a păcălit jucând de-a baba-oarba? 
Ochi fără mâini, mâini fără ochi, urechi 
Fără de mâini sau ochi, mirosul singur, 
Sau un crâmpei bolnav al unui simţ 
N-ar merge-aşa călcând în gropi. Pudoare! 
Nu mai roşeşti? lad răzvrătit, de poţi 
să clocoteşti într-o femeie coaptă, 
Juneţii-aprinse fie-i cinstea ceară 
Ce se topeşte-n focu-i: nu-i ruşine 
Să răbufnească jarul, când şi gheaţa 
La fel de harnic arde, iar raţiunea 
Codoaşe-i e voinţii. 

Regina: 
Hamlet! Taci! 
Tu îmi răsfrângi privirile în suflet 
Şi văd în el asemeni pete negre 

Ce nu mai ies. 
Hamlet: 
Să mai trăieşti în acra 
Sudoare a unui pat incestuos, 
lubind şi giugiulindu-te-n dezmăţ 
Pe o cocină scârnavă... 


Regina: 
Taci, o, taci, 
Îmi vâri pumnale în auz; drag Hamlet, 
Destul! 
Hamlet: 


Un ucigaş şi-un ticălos, 
Un sclav nici părticică din zecimea 
Dintâiului; paiaţă de monarhi; 
Borfaş al stăpânirii şi-al domniei, 
Care-a furat din raft coroana scumpă 
Şi-a îndesat-o-n buzunar! 
Regina: 
Destul! 

Hamlet: 

Un rege din fâşii şi zdrenţe... 
(Intră Duhul.) 
Plutiţi cu aripile-asupră-mi, voi arhangheli buni! Ce 

vrea cinstita-ţi faţă? 


Regina: 
Vai! E nebun! 
Hamlet: 
Nu vii să-ţi cerţi prealăsătorul fiu 
Ce, pradă zbuciumului, tot amână 
Îndeplinirea straşnicei porunci? 
O, spune! 
Duhul: 


Nu uita: venit-am numai 
~ 581 ~ 


Opere Complete Volumul 5 
S-ascult avântul tău aproape bont. 
Dar, iată! Groaza-ţi stăpâneşte mama; 
Tu apăr-o de zbuciumu-i din suflet; 
Închipuirea-i frânge pe cei slabi: 
Vorbeşte-i, Hamlet. 
Hamlet: 
Mamă, cum te simţi? 
Regina: 
Tu spune-mi cum te simţi! 
Că-ţi pironeşti privirile-n deşert 
Şi stai de vorbă cu văzduhul gol. 
Din ochii tăi pândesc sălbatic gânduri 
Şi ca ostaşii-n somn, treziţi de trâmbiţi, 
Culcatul păr, prinzând viaţa parcă, 
Tresare şi stă ţeapăn. Bunul meu! 
Pe jarul şi vâlvoarea urii toarnă 
Răcoarea liniştii. La ce te uiţi? 
Hamlet: 
La el, la el! Ce palid ne ţinteşte! 
Şi pietrele ar tresări văzându-l 
Şi auzindu-l. Nu mă mai privi, 
Ca-nduioşându-mă să nu m-abaţi 
De la cumplita faptă, ce şi-ar pierde 
Avântul; lacrimi, poate,-n loc de sânge. 
Regina: 
Cui îi vorbeşti? 


Hamlet: 
Nu vezi nimic acolo? 
Regina: 
Nimic: şi totuşi tot ce este văd. 
Hamlet: 
Nimic n-ai auzit? 
Regina: 

Nu, doar pe noi'”. 
Hamlet: 
Dar uite! Uite cum se-ndepărtează! 
E tatăl meu, înveşmântat ca-n viaţă! 
Priveşte, iese-acuma prin portal! 
(Duhul piere.) 
Regina: 
Aceasta-i doar năluca minţii tale; 
E foarte iscusită nebunia 
În plăzmuiri fără de trup. 
Hamlet: 
Nebunia! 
Domol îmi bate pulsul, ca şi ţie, 
Cântând a sănătate. Ce-am rostit 
Nu-i nebunie; la-ncercări mă pune 
Şi-ţi repeta-voi tot ce-mi spui. Sminteala 
Ar bâigui... Pe sfântul har, o, mamă, 
Nu-ţi unge sufletul cu-acest balsam 
Cum că sminteala mea vorbea, nu vina-ţi: 
El doar ascunde buba sub pojghiţă 
Cât timp puroiul scurmă dedesubt 
Şi coace-ascuns. Mărturiseşte-te; 
De ce-a trecut căieşte-te; fereşte 
De ce va mai veni: pe bălării 
Nu-ntinde bălegar, să le dospească 
Mai rău. Să-mi ierţi virtutea mea de-acum; 
În îmbuibarea ăstui veac nevolnic 
Virtutea se cuvine de la viciu 
lertare să cerşească, şi să-l roage, 
Îngenunchind, s-o lase leac să-i dea. 
Regina: 


420 Conform credinţei populare, duhurile aveau capacitatea de a 
se lăsa văzute şi auzite numai de aceia pe care îi voiau. 

În două, Hamlet, inima mi-ai frânt. 
Hamlet: 
O! Partea rea s-o lepezi şi să duci 
Trai mai curat cu jumătatea-a doua. 
Noapte bună, 
Dar nu te duce-n pat la unchiul meu: 
Deprinderea - dihanie ce-nghite 
Orice simţiri, 'cest drac al nărăvirii, 
Un înger este totuşi când el dă 
Obişnuinţei faptelor frumoase 
Veşmânt şi strai ales pe care omul 
Îl pune-uşor. La noapte să te-nfrâni; 
Câştigi, aşa, un fel de înlesnire 
Ca să posteşti din nou, şi iar posti-vei; 
Căci prin deprinderi poţi schimba aproape 
Pecetea firii, şi pe diavol chiar 
să-l hăţui sau să-l izgoneşti, ca-n farmec. 
lar, noapte bună; şi când vei dori 
O binecuvântare, însămi eu 
Voi cere binecuvântarea ta. 
(Arătând spre Polonius.) 
Cât despre acest domn, 
Căinţă simt, dar cerul vrut-a astfel: 
El mie şi eu lui să-i fiu pedeapsă 
Şi drept ceresc harapnic să slujesc. 
Îl duc de-aici, şi seama va să dau 
De moartea ce i-am dat. Şi-acum iar, noapte 
bună!... 
Se cere să fiu rău spre a fi blând; 
Răul e-aici, mai răul pe curând... 
O vorbă încă, doamnă. 
Regina: 
Ce să fac? 

Hamlet: 
Nicicum aceea ce te rog să faci; 
Pe riga puhav lasă-l să te-mbie 
Din nou la pat, să-ţi spună „şoricel”, 
Ciupindu-te iubeţ... lar pentru două 
Săruturi împuţite şi-un alint 
Al mâinii lui proclete pe-al tău gât, 
Momită să te laşi ca să-i dezvălui 
De-a firul cum că nu-s de fapt nebun, 
Ci mă prefac. E bine să i-o spui. 
Au cine alta decât o regină 
Frumoasă, cumpătată, înţeleaptă 
Ar tăinui de un broscoi, motan, 
Liliac, asemeni fapte? Cine oare? 
O, nu, călcând şi bunul simţ şi taina, 
Coşarul de pe-acoperiş deschide-l 
Să zboare păsările, şi te bagă-n 
Coşar ca maimuţoiul din poveste“! 
Să vezi cum e, şi cazi şi frânge-ţi gâtul. 


Regina: 
De-s vorbele suflare, şi suflarea 
E viaţă, sigur fii că nu am viaţă 
Să suflu un cuvânt din spusa ta. 


Hamlet: 
Trebui' să plec în Anglia; ştiai? 
Regina: 
Vai, am uitat; aşa s-a hotărât. 


Hamlet: 
Scrisorile sunt cu peceţi. Cei doi 
Colegi de şcoală-ai mei în care cred 
Ca în năpârci colţate duc solia. 


421 Povestea la care se face aluzie nu este cunoscută. După felul 
cum e prezentată, pare a fi o poveste orientală. 

Ei trebuie să-mi netezească drumul 
Spre mişelia ce-o urzesc. Urzeasc-o. 
Căci e hazliu când pe născocitor 
L-arunci în sus cu pocnitoarca lui“. 
Şi rău mi-ar fi de n-aş săpa de-un cot 
Sub mina lor, ca să-i arunc în lună. 
Când două vicleşuguri împreună 
Dau piept, e o plăcere. Omul ăsta 
Îmi dă de lucru: îl târăsc alături. 
Ei, mamă, noapte bună. Sfetnicul 
Ce-n viaţă-a fost un gureş nătărău 
E foarte grav, tăcut şi tainic, zău. 
Hai, sir, să mântui treaba şi cu tine. 
Noapte bună, mamă. 
(les pe rând; Hamlet târând cadavrul lui Polonius.) 


Actul IV 
Scena 1 


O sală în castel. 
Intră regele, regina, Rosencrantz şi Guildenstern. 


Regele: 
Oftatul şi suspinele-ţi adânci 
Au tâlc: te rog să ni le tălmăceşti: 
E datoria noastră să-nţelegem. 
Unde e fiul tău? 
Regina (către Rosencrantz şi Guildenstern): 
Fiţi buni şi ne lăsaţi o clipă singuri. 


422 În original apare cuvântul „petardă” - un dispozitiv de mici 
proporţii, inventat recent şi conţinând un explozibil puternic folosit 
pentru dărâmarea porţilor şi chiar a zidurilor unui oraş asediat. 

(Rosencrantz şi Guildenstern ies.) 
O! Doamne, ce-am văzut în noaptea asta. 
Regele: 
Gertrudo, ce-ai văzut? Ce face Hamlet? 
Regina: 
Nebun ca vântu-încăierat cu marea, 
In oarbe furii, auzind că mişcă 
Ceva după perdea, îşi trage spada 
Şi strigă „Un guzgan! Un şobolan!” 
Şi-nfierbântat la creier, îl ucide 
Pe bunul bătrânel ce sta ascuns. 
Regele: 
O, cruntă faptă! Pătimeam la fel, 
De ne aflam acolo. Libertatea 
Ce i-o lăsăm pe toţi ne ameninţă: 
Pe tine, şi pe noi, pe fiecare. 
Cum vom da seama de acest omor? 
Vom fi ţinuţi de rău că n-am strunit, 
Că l-am lăsat să umble printre oameni 
Pe-acest nebun: dar l-am iubit atât, 
Că nu ne-am priceput ce se cuvine, 
Ci ca un om lovit de-o boală hâdă, 
Spre-a nu o da-n vileag, îngăduit-am 
Să-l roadă până-n măduva fiinţei, 
Şi unde este-acum? 
Regina: 
S-ascundă trupul cel ucis de el; 
Dar însăşi nebunia lui, asemeni 
Unei bucăţi de aur într-o mină 
De mai de rând metal, se-arată pur: 
işi plânge fapta. 
Regele: 
O, Gertrudo! Vino. 

Când soarele va răsări pe munţi, 
II şi pornim de-aici pe o corabie; 
lar fapta lui mârşavă trebui-va 
S-o-ndreptăţim şi s-o acoperim 
Cu iscusinţa şi cu slava noastră. 
Hei, Guildenstern! 
(Reintră Ronsencrantz şi Guildenstern.) 
Prieteni, amândoi 
Luaţi-vă degrabă ajutoare. 
Hamlet, nebun, ucis-a pe Polonius 
Şi din iatacul mamei l-a târât; 
Plecaţi şi-l căutaţi; vorbiţi-i blând, 
lar mortul aduceţi-l în capelă. 
Vă rog, daţi zor, daţi zor. 
(Ronsencraniz şi Guildenstern ies.) 
Gertrudo, vino. 
Chema-vom cei mai luminaţi prieteni, 
Spunându-le ce-am pus în gând să facem 
Şi ce s-a făptuit năprasnic; poate 
Că faima rea, a cărei şoaptă taie 
Pământul curmeziş, aşa cum tunul 
Azvârle-n ţintă plumbul otrăvit, 
Va ocoli, mai ştii, al nostru nume 
Şi va lovi văzduhul ne-ntrupat. 
Să mergem. 
Mi-e sufletul-nvrăjbit şi-nspăimântat. 
(les.) 


Scena 2 


O altă încăpere a castelului. 
Intră Hamlet. 

Hamlet: E bine pus unde e pus. 

Voci din culise: Hamlet! Alteță! Hamlet! 

Hamlet: Hei, mai încet! Ce-i gălăgia asta? Cine-l 
strigă pe Hamlet? A - iată-i. 

(Intră Rosencrantz şi Guildenstern.) 

Rosencrantz: Ce ai făcut cu trupul mortului, 
stăpâne? 

Hamlet: L-am amestecat cu ţărâna, din care se 
trage. 

Rosencrantz: Zău, unde e? Am vrea să-l luăm de- 
aici. Să-l ducem în capelă. 

Hamlet: Să nu credeţi una ca asta. 

Rosencrantz: Ce să nu credem? 

Hamlet: Că ştiu să păstrez secretul vostru şi pe al 
meu nu. Şi apoi, ce răspuns poate da un fiu de rege 
când e întrebat de un burete? 

Rosencrantz: Mă iei drept un burete, milord? 

Hamlet: Bineînţeles, domnule - un burete care 
suge hatârul, răsplăţile şi puterile regelui. Dar 
asemenea curteni îl slujesc pe rege, la sfârşit, mai 
bine ca oricând. Măria-sa îi ţine cum ţine maimuța 
dumicatul în colţul fălcii: sunt primii pe care îi vâră 
în gură şi ultimii pe care-i înghite. Când are nevoie 
de ceea ce aţi adunat, nu face altceva decât să vă 
stoarcă şi tu, burete, iacătă că te-ai uscat din nou. 

Rosencrantz: Nu te pricep, milord. 

Hamlet: Mă bucur. Vorba isteaţă adoarme în 
urechea nătângului. 

Rosencrantz: Alteță, trebuie să ne spui unde e 
trupul mortului şi să mergi cu noi la rege. 

Hamlet: Trupul e cu regele, dar regele nu e cu 
trupul. Regele e un lucru... 

Guildenstern: 

Un lucru, milord? 


Hamlet: 
De nimica. Duceţi-mă la el. 
Vulpeo, ţi-am prins urma“ 
Urma scapă turma. 
(les.) 
Scena 3 
O altă încăpere în castel. 
Intră regele cu suita. 
Regele: 


Să-l caute şi să se afle trupul. 

E o primejdie că umblă-n voie! 
Dar legea n-o putem abate-asupră-i 
Căci e iubit de gloata nărăvaşă, 
Ce judecă cu ochii, nu cu mintea; 
Sau, chiar dacă gândeşte, pune-n cumpeni 
Nu vina, ci pedeapsa unui om. 
Spre-a încheia cu bine toate-acestea, 
Cu cale-i să se creadă că-ndelung 
Am cugetat pân-a-l înstrăina. 
Poţi vindeca o boală fără leac 
Doar prin mijloace deznădăjduite; 
Sau, n-o mai vindeci. 


423 Aluzie la jocul de-a v-aţi ascunselea sau la vreun joc vechi, 
„Vulpea şi câinii”. 

(Intră Rosencrantz.) 
Ce-i? 
Ce s-a-ntâmplat? 
Rosencrantz: 
Stăpâne, leşul unde e ascuns 
N-am izbutit s-aflăm. 


Regele: 
Dar dânsul unde-i? 
Rosencrantz: 
Poruncă-aşteaptă-afară. E păzit. 
Regele: 


Aduceţi-l în faţa noastră. 

Rosencrantz: 

Hei, Guildenstern! Adu-l pe prinţ încoace. 

(Intră Hamlet şi Guildenstern.) 

Regele: Ei, Hamlet, unde e Polonius? 

Hamlet: La cină. 

Regele: La cină?! Unde-anume? 

Hamlet: Undeva unde nu mănâncă, ci este 
mâncat. Chiar în clipa asta ţine sfat şi dietă cu nişte 
viermi politici. Când e vorba de dietă, viermele e 
adevăratul împărat. Noi îngrăşăm toate celelalte 
vieţuitoare ca să ne îngrăşăm, şi ne îngrăşăm pe noi 
ca să-i îngrăşăm pe viermi. Regele gras şi cerşetorul 
slab nu sunt decât două feluri de mâncare - două 
talere la o singură masă. Asta e sfârşitul. 

Regele: Vai! Vai! 

Hamlet: Un om poate pescui cu viermele care s-a- 
nfruptat dintr-un rege şi poate mânca peştele care a 
mâncat viermele. 

Regele: Ce vrei să spui cu asta? 

Hamlet: Nimic alta decât că un rege poate face o 
călătorie şi prin maţele unui cerşetor. 

Regele: Unde e Polonius? 

Hamlet: În cer. Trimite să-l vadă. Şi dacă trimisul 
dumitale nu-l găseşte acolo, caută-l domnia-ta însuţi 
pe tărâmul celălalt. Şi numai dacă nu-l găseşti până- 
ntr-o lună, ai să-l adulmeci când urci scările spre 
galerie. 

Regele (câtorva însoțitori): Duceţi-vă şi căutaţi 
acolo. 

Hamlet: O să vă aştepte negreşit. 

(Însoţitorii ies.) 

Regele: 

Această faptă, Hamlet, pentru tihna-ţi, 
Ce tot la fel de mult o preţuim 
Pe cât deplângem ce-ai făcut, îţi cere 
Să pleci cu graba focului de-aici. 
Te pregăteşti, dar. E gata vasul 
Şi vântu-i priincios, însoțitorii 
Te-aşteaptă - totu-i pregătit să pleci 


In Anglia. 
Hamlet: 
În Anglia? 
Regele: 
Da. 
Hamlet: 
Bine. 


Regele: E bine, de-nţelegi a noastre țeluri. 

Hamlet: Văd un heruvim care le vede. Dar, hai să 
plecăm - în Anglia! Cu bine, dragă mamă. 

Regele: Sunt tatăl tău ce te iubeşte, Hamlet. 

Hamlet: Ba mamă. Tata şi mama sunt soţ şi soţie, 
soţul şi soţia sunt un singur trup, aşadar: mamă. 

(Se întoarce către gardă): Hai, în Anglia! 

(lese.) 

Regele: 
Urmaţi-l îndeaproape şi pe bord 
Ademeniţi-l iute. Nu mai staţi! 
La noapte vreau să nu mai fie-aici 
Plecaţi! Încolo, totu-i pregătit, 
Sub lacăt şi peceţi. Vă rog, mai iute. 
(les toți în afară de rege.) 
Tu, Anglie, de-mi preţuieşti iubirea, 
Cum te-a-ndemnat să faci puterea mea, 
Căci rănile-ţi mai sângerează încă 
De paloşul danez, iar spaima ta 
Vasală ni-i, nu poţi nesocoti 
Regeasca noastră vrere, cum deplin 
S-arată în scrisori, cerându-ţi grabnic 
Pe Hamlet să-l răpui. Răpune.-l, rege! 
Ca frigurile-mi bântuie prin sânge. 
Ah! Vinedecă-mă. Până-n acea zi. 
Nimic nu mă mai poate-nveseli. 
(lese.) 


Scena 4 


O câmpie în Danemarca. 
Intră Fortinbras, un căpitan şi ostaşi în marş. 


Fortinbras: 
Închină-i-te regelui danez 
Din parte-mi, căpitane, şi-l vesteşte 
Că Fortinbras, aşa cum am vorbit, 
Îi cere voie cu oştiri să treacă 

Prin ţara sa. Ştii locul de-ntâlnire. 
Măria-sa de vrea să ne vorbească, 
Chiar noi vom merge dinaintea lui 

Acestea să-i spui toate. 
Căpitanul: 
Da, milord. 
Fortinbras: 
Înaintaţi încet. 
(Fortinbras şi oştile ies. Intră Hamlet, Rosencrantz, 
Guildenstern şi alții.) 
Hamlet: 
Fii bun - a cui sunt oştile acestea? 
Căpitanul: 
A regelui norveg. 
Hamlet: 
Şi, dacă, nu te superi, unde merg? 
Căpitanul: 
Către Polonia. 
Hamlet: 
Şi le comandă cine? 
Căpitanul: 
Fortinbras, 
Nepotul regelui norveg, bătrânul. 
Hamlet: 
Porneşte împotriva-ntregii țări 
Sau spre-un hotar anume? 
Căpitanul: 
Păi, drept să-ţi spun şi făr's-adaug nimic, 
Vrem să răpim o palmă de pământ 
De nicio trebuinţă,-afar' de nume. 
N-aş arenda-o, zău, nici cu cinci galbeni; 
Şi, dacă-ar vinde-o, leşii sau norvegii 
N-ar căpăta, cred eu, un preţ mai bun. 
Hamlet: 
Înseamnă, dar, că leşii n-au să lupte. 
Căpitanul: 

Ba da, au şi adus oştiri. 
Hamlet: 
Trei mii de oameni şi treizeci de mii 
De galbeni nu pot dezlega un fleac! 
E buba multei bogății şi-a păcii 
Ce sparge-n trup, şi, făr-a se trăda, 
Ucide omul. Mulţumesc plecat. 
Căpitanul: 


Cu bine, sir. 
(lese.) 
Rosencrantz: 
Alteță, vreţi să mergem? 
Hamlet: 


V-ajung îndată. Luaţi-o înainte. 
(les toți în afară de Hamlet.) 
Tot ce zăresc mă-nfruntă şi dă pinteni 
Trândavei mele răzbunări! Ce-i omul, 
Când află-n somn şi hrană cel mai bun 
Prilej de-a-şi trece timpul? Doar o vită! 
Acel ce ne-a-nzestrat cu-atâta minte 
Că ştim ceti-n trecut şi viitor, 
Doar nu ne-a dat divina rațiune 
Ca s-o lăsăm să mucezească-n noi. 
Uitare de-animal e? Teama laşă 
De a gândi urmările prea viu - 

Un gând ce-i doar o parte-nţelepciune 
Şi trei părţi laşitate? Nu ştiu, dar 
Trăiesc spre-a spune: „Trebuie s-o fac”. 
Temei, voinţă, căi, putere - am. 
Mă-ndeamnă pilde aspre ca pământul: 
Oştirea asta multă şi grozavă, 

Sub privegherea unui prinţ firav, 

Al cărui duh, umflat de râvnă sacră, 

Dă nevăzutelor urmări cu tifla, 
Încredinţând ce-i muritor şi şubred 
Norocului, primejdiei şi morții, 
Pentru un ciob. Mare-ntr adevăr 
Nu eşti când lupti pentr-un temei nevrednic, 
Şi când, fiindu-ţi cinstea-n joc, găseşti 
Pricină într-un pai. Şi-atuncea, eu 
Cum pot să stau, când tatăl mi-e ucis 
Şi mama pângărită? De ce dorm, 
Când sângele şi mintea clocotesc? 
Când, spre ruşinea mea, văd moartea, gata 
Să ieie douăzeci de mii de oameni 
Cari, dintr-un moft şi-o năzărire-a faimei, 
Purced spre groapă ca-nspre pat, luptând 
Pentr-un ungher unde nu-ncap atâţi, 
Mormânt prea strâmt ca să-i adăpostească 
Pe morţi? De azi-nainte, sângeros 
să-mi fie gândul, sau - fără folos! 
(lese.) 


Scena 5 
Intră regina, Horatio şi un gentilom. 


Regina: 

Cu dânsa nu vreau să vorbesc. 
Gentilomul: 

Nu ştiu decât una - s-a smintit 

Stârneşte mila, zău aşa. 
Regina: 
Ce vrea? 
Gentilomul: 
Vorbeşte mult de tatăl ei; se plânge 

Că lumea-i rea - aşa a auzit; 
Oftează, se loveşte-n piept cu pumnii, 
Se-nfurie pe-un fir de pai, rosteşte 
Cuvinte nedepline la-nţeles 
Şi fără niciun miez. Cu toate-acestea, 
Înşiruirea lor fără de şir 
Pe-ascultător îl face să gândească, 
Să-şi dea cu presupusul şi cu ele 
Să-şi cârpăcească propriile gânduri. 
Ce-i drept, din semne şi mişcări şi gesturi, 
Ai crede că-nfiripă cugetări, 
Prea multe, vai, şi toate neguroase. 
Horatio: 
Mai bine aţi vorbi cu ea; altminteri, 
Poate stârni în cugetele rele 
Primejdioase bănuieli. 
Regina: 
să vină. 
(Gentilomul iese.) 
(Aparte): 
Mi-e sufletul bolnav; păcatul, doar, 
Nici când nedezminţindu-şi firea, scrie 
La orişice, prolog de tragedie. 
Atât e vina de bănuitoare 
încât, de multă frica morţii, moare. 
(Intră Ofelia.) 
Ofelia: 
Crăiasa mândră-a Danemarcei unde-i? 
Regina: 
Ce faci, Ofelia? 
Ofelia (cântă): 
„Cum pot eu să-l recunosc 
Pe iubitul dumitale? 

După şapca lui cu scoici, 
După cârjă şi sandale?” 
Regina: 
Vai, draga mea, ce-nseamnă acest cântec? 
Ofelia: 
Cum spuneţi? Ascultaţi, vă rog 


(Cântă): 
„A murit şi a plecat, 
Dus e, doamnă mare; 
larba-i stă la căpătâi, 
Steiul la picioare. 
Tra, la, la...” 
Regina: 
Dar, scumpa mea... 
Ofelia: 
Ascultaţi, vă rog... 
(Cântă): 


„Alb i-e giulgiul, ca de nea...” 
(Intră regele.) 
Regina: 
Priveşte-o, vai, stăpâne... 
Ofelia (cântă): 
„Flori cad în neştire, 
Dar nu varsă nimenea 
Lacrimi de iubire.” 


424  Scoicile, cârja şi sandalele erau semnele distinctive ale 


pelerinilor. Un anumit fel de scoici arăta că pelerinul a făcut un 
pelerinaj la mormântul Sfântului lacob din Compostella, unul din 
cele mai vestite locuri sfinte din evul mediu, aflat în nord-vestul 
Spaniei, nu departe de Capul Finisterre. Un alt fel de scoici indica 
participarea la un pelerinaj la lerusalim. 


O imagine curentă în acea vreme era aceea a îndrăgostitului 


plecând în pelerinaj la locul sacru unde se afla „sfânta”, adică 
iubita sa. 

Regele: 

Ce faci, drăgălaşă copilă? 

Ofelia: Bine, să-ţi răsplătească Dumnezeu! Se 
spune că bufnița a fost fată de brutar“. Doamne, 
ştim ce suntem, dar nu ştim ce se poate întâmpla cu 
noi. Să vă blagoslovească masa Cel de Sus! 

Regele: Gândul o poartă înspre tatăl ei. 

Ofelia: Să nu mai vorbim despre asta, vă rog. Dar 
când au să vă întrebe ce înseamnă, spuneţi aşa: 

(Cântă): 

„Cum mâine-i sfântul Valentin, 
Din zori voi aştepta 
La geamul tău, căci vreau să fiu 
Eu, Valentina ta. 
EI s-a sculat şi s-a încins 
Și-ndat i-a desculiat; 
Ea, fată a intrat la el, 
Dar fata n-a plecat.” 

Regele: Draga de ea! 

Ofelia: O clipă şi am să sfârşesc, fără jurăminte. 

(Cântă): 

„Pe Crist şi sfânta îndurare, 
Ce lucru-njositor! Aşa se poartă toți bărbații 
Şi mare-i vina lor!” 
Ea spune: 

„Pân-a mă tăvăli, ziceai 

Că ai să-mi fii bărbat”. 
425 Conform legendei, bufnița ar fi fost o fată de brutar. Trecând 
lisus pe la o brutărie şi rugând-o pe fata brutarului să-i dea nişte 
pâine, aceasta a pus în cuptor o foarte mică bucăţică de aluat însă, 
printr-o minune, pâinea a început să crească atât de mult încât 
ameninţa să umple întreg cuptorul. De uimire şi spaimă în acelaşi 


timp, fata a rostit nişte exclamaţii asemănătoare cu ţipetele 
bufniței, transformându-se pe loc în această pasăre. 

El răspunde: 

„Aşa aş fi făcut, mă jur, 
De nu urcai în pat”. 

Regele: De când e aşa? 

Ofelia: Nădăjduiesc că totul va fi bine. Trebuie să 
fim răbdători, dar nu-mi pot stăpâni plânsul când mă 
gândesc că-l vor pune în pământul rece. Fratele 
meu va afla despre asta; aşa că vă mulţumesc 
pentru sfaturi bune. Să vie trăsura! Noapte bună, 
doamnelor, noapte bună! Scumpele mele doamne, 
noapte bună. Scumpele mele doamne, noapte bună, 
noapte bună. 

(lese.) 

Regele: 

Păziţi-o, n-o scăpaţi din ochi, vă rog. 

(Horatio iese.) 

Otrava unei mari mâhniri! Izvorul 
E moartea tatălui ei - şi-acum, iată! 
O, Gertrude, Gertrude, 
Durerile când vin, nu vin răzleţ 
Ci-n cârduri. Mai întâi Polonius; 
Apoi, dus fiul tău, autor pripit 
Al dreptei sale surghiuniri; poporul 
Nedumerit şi tulbure, şoptind 
Pe socoteala sfetnicului mort - 
L-am îngropat în taină, ce prostie! - 
Ofelia, sărmana, despărțită 
De sine şi de cuget, făr' de cari 
Suntem doar zugrăveli sau dobitoace; 
Şi, în sfârşit, mai rău ca toate-acestea, 
Din Franţa fratele-i s-a-ntors pe-ascuns, 
Bănuitor şi-nnourat. Limbuţii - 
Şi sunt destui - urechea-i otrăvesc 

Cu vorbe ticăloase despre moartea 
Sărmanului său tată: şi-ntrucât 
Dovezile lipsesc, nedumerirea 
E-n stare să dea zvon în lung şi-n lat 
Că vinovat sunt eu. O, scumpă Gertrude 
Acest potop de gloanţe, peste tot, 
Prisos de moarte îmi trimite. 
(Larmă în culise.) 
Regina: 
Vai! 
Ce-i zgomotul acesta? 
Regele: 
Unde-s elveţienii'** mei? 
să apere intrarea! 
(Intră un sol.) 
Ce se-ntâmplă? 

Solul: 

Stăpâne, fugi! Oceanul, revărsat, 

Nu-ngbite şesurile mai năprasnic 

De cum Laert, cu oaste răzvrătită, 


426 Elveţienii erau bine cunoscuţi în vremea lui Shakespeare ca 
mercenari angajaţi, în special pentru gărzile regale. Garda 
personală a regilor danezi nu era, de fapt, formată din elveţieni, 
deşi uneori se credea că ar fi aşa, probabil din cauza uniformelor 
lor având culorile roşu şi galben ca şi garda Papei, constituită de 
mai multe secole din elveţieni. 

In unele din vechile piese de teatru engleze gărzile regale sunt 
denumite „elveţieni” indiferent de ţara în care se desfăşoară 
acţiunea 

Faptul că aceştia erau gata să se angajeze ca mercenari oriunde 
găseau posibilitatea a dat naştere zicalei engleze: „Legea, logica şi 
elveţienii pot fi angajaţi să lupte pentru oricine”. Totuşi, aceştia 
din urmă îşi făceau datoria. Astfel, devotamentul eroic al „gărzii 
elveţiene” a lui Ludovic al XVI-lea, cu ocazia apărării palatului 
regal Tuileries la 10 august 1792, a fost imortalizat în vestita 
sculptură „Leul muribund” aflată în Elveţia la Lucerna. 


~ 601 ~ 


Opere Complete Volumul 5 
Îţi îngenunche străjile. Mulțimea 
Îi spune „domn” şi, ca şi cum pământul 
Ar fi-nceput doar astăzi, ca şi cum 
Trecutul n-ar fi fost şi obiceiul 

Ea nu l-ar fi ştiut vreodată, strigă 

Şi-aclamă, a păşind orice cuvânt: 

„S-alegem noi! Laert să fie rege!” 

Şepci, mâini şi glasuri se asmut spre cer: 

„Laert trăiască! Pe Laert îl vrem!” 

Regina: 
Cum latră, veseli c-au greşit făgaşul! 
De-a-ndoaselea-aţi pornit-o, câini danezi!“”' 
(Larmă în culise.) 
Regele: 
Acum sparg uşa. 

(Laert dă buzna, cu însoțitori. ) 
Laert: || 

Ast împărat pe unde-i? Staţi afară. 
Însoțitorii: 

Nu, să intrăm. 


Laert: 

Lăsaţi-mă, vă rog. 
Însoțitorii: 

Prea bine, te lăsăm. 
Laert: 


i Vă multumesc. 
(Insotitorii ies.) 
Păziţi intrarea. Rege ticălos, 


427 Deşi câinii danezi erau vestiți ca foarte buni câini de 
vânătoare, regina îi ridiculizează acum pe răzvrătiți prin aluzia pe 
care o face, spunându-le că au pornit pe o urmă greşită după cel 
vinovat de moartea lui Polonius, regele nefiind vinovat de 
uciderea, acestuia. Regina îl apără pe Claudius îndreptând 
răzvrătiții pe urmele lui Hamlet. 

Dă-mi-l pe tata. 
Regina: 
Mai domol, Laert. 
Laert: 
Dacă mai am un strop domol de sânge, 
Acesta-mi spune fiu de lele, strigă 
Că tata-i un încornorat şi scrie 
Pe fruntea nepătată-a mamei, „târfă”. 
Regele: 
De ce, Laert, te răzvrăteşti întocmai 
Ca, altcândva, giganţii?“** Lasă-l, Gertrude, 
De noi nu-ți fie teamă. - Atâta har 
Înconjură un rege“*,-ncât trădarea 
Întrezăreşte ce-a gândit, dar fapta 
N-o poate săvârşi. Laert, ia spune 
De ce te-nverşunezi aşa de rău? 
Nu, Gertrude, lasă-l. Spune. 


428 Conform legendelor mitologice, giganţii se născuseră din 
sângele lui Uranus care a picurat pe pământ, Gea (pământul) 
devenind astfel mama lor. Erau imaginaţi ca uriaşi cu chipuri 
încruntate şi cozi de balaur. Răzvrătindu-se împotriva lui Zeus, ei 
au atacat cerul cu bolovani enormi şi trunchiuri de copac, dar zeii, 
ajutaţi de Hercule, i-au zdrobit lovindu-i cu stânci grele. Gea i-a 
readus la viaţă însă Zeus i-a îngropat sub Etna şi sub alţi vulcani. 

Povestea lor este relatată în Metamorfozele lui Ovidiu, Cartea |, 

(v. şi nota 146). 
429 Referirea lui Claudius la teoria regalității de drept divin este, 
un anacronism, care apare de altfel şi în Richard al /I-lea, întrucât 
această teorie a apărut în timpul domniei Tudorilor, în special a 
Elisabetei, şi a atins stadiul formulării definitive în timpul 
Stuarţilor. Cu atât mai mult ea nu corespunde situaţiei în care se 
află Claudius, deoarece regele fiind ales în Danemarca, ereditatea 
nu mai hotărăşte singură succesiunea la tron. 

Despre regina Elisabeta se relatează că trăgându-se odată cu o 
muschetă asupra ambarcaţiunii regale cu care călătorea pe 
Tamisa a spus celor ce o însoțeau să nu se teamă pentru ea 
deoarece se bucură de ocrotire divină. 

Laert: 
Unde-i tata? 
Regele: 
E mort. 
Regina: 
Dar regele amestec n-are. 
Regele: 
Să-ntrebe ce pofteşte. 

Laert: 


Cum a murit? N-o să mă-nşele nimeni! 
Supunerea - la naiba, jurământul - 
La cel mai negru diavol, conştiinţa 

Şi harul în al găurilor hău! 
Înfrunt osânda veşnică! Mai mult: 
Nu-mi pasă nici de-o lume, nici de alta 
Şi orice-ar fi, vreau să-l răzbun din plin 
Pe tatăl meu. 


Regele: 
Păi - te opreşte cine? 
Laert: 
Voința mea, dar nu şi-a lumii! 
Şi-atât de bine-mi voi chivernisi 
Mijloacele, încât cu prea puţin 
Am să ajung departe. 
Regele: 


Dragul meu, 
Vrei să ştii tot despre iubitu-ţi tată; 
Dar scrie-n miza răzbunării tale 
Să surpi, în joc, prieten şi duşman, 
Câştigător şi păgubaş? 
Laert: 
Doar pe duşman. 

Regele: 

Şi cum ai să-l cunoşti? 
Laert: 
Pe cei care i-au fost 
Prieteni buni, eu am să-i strâng la piept: 
Ca babiţa de viaţă dătătoare 
Îi voi hrăni cu sângele din mine“”. 
Regele: 
Ei, da, acum vorbeşti ca un fiu bun 
Şi ca un gentilom adevărat. 
Că sunt nevinovat de moartea lui 
Şi că mâhnirea mea e fără țărm 
Vădit va pare cugetului tău, 
Cum este ziua ochiului. 
(Zgomot în culise. Se-aude Ofelia cântând.) 
să intre! 
Laert: 
Ce s-a-ntâmplat? Ce-i zgomotul acesta? 
(Intră din nou Ofelia, cu flori în mână.) 
Dogoare, arde-mi creierii! O, lacrimi 
Sărate înşeptit, secaţi-mi vlaga 
Şi darul ochilor! Pe Dumnezeu! 
Sminteala ta vom cântări-o-ntocmai, 
Tină ce cumpăna se va-nturna 
De partea noastră. Trandafir de mai, 
Ofelia, copilă, soră scumpă! 
Cum, ceruri! Oare sufletul de fată 
E muritor ca viaţa unui moş? 
Prea gingaşă e firea în iubire 
Şi celui drag îi da un dar bogat. 
Ofelia (cântă): 
„Pe targa l-au purtat descoperit, 


430 Potrivit legendei biblice, pelicanul îşi hrăneşte puii cu sângele 
din pieptul său, în unele variante readucându-i chiar la viaţă. 

Tra, la, la, la, la, la, la, la, 
Cu lacrimi groapa o au potopit, 
Cu bine, hulubita mea!” 
Laert: 
Dac-ai putea să judeci şi mi-ai cere 
să te răzbun, nu m-ai mişca atât. 

Ofelia: Trebuie să cântaţi aşa: „Ce jos e, ce jos, şi 
acolo-l chemaţi”. Vai, ce bine se potriveşte cu 
vârtelniţa! Ştiţi, e vorba de chelarul cel ticălos care 
a furat-o pe fiica stăpânului“. 

Laert: Vorbele acestea într-o doară spun mai mult 
decât vorbele cuminţi. 

Ofelia (către Laert): lată rozmarin - pentru 
aducere-aminte. Nu uita, iubitule, te rog. Acestea 
sunt pansele - pentru gânduri de dragoste“. 

Laert: Pilde în nebunie, gândurile se însoțesc cu 
aducerea aminte. 

Ofelia (către rege): Pentru dumneata, mărar şi 
căldăruşe. 

(Către regină): Virnanţ pentru dumneata - câteva 


431 Inserarea unor fragmente din baladele populare în piesele de 
teatru apare ca o trăsătură permanentă nu numai în dramele lui 
Shakespeare, dar şi ale dramaturgilor contemporani cu el. Faptul a 
fost considerat de unii comentatori ai epocii elisabetane ca o 
dovadă a dragostei pentru muzică a poporului englez în rândurile 
căruia baladele cântate erau foarte răspândite. Declinul muzicii 
populare după Shakespeare este considerat ca datorat epocii 
puritane, care i-a urmat şi care a eliminat tot ce nu corespundea 
moravurilor austere ale puritanilor. 

432 Mintea Ofeliei este stăpânită, în starea ei de alienaţie, de 
soarta nefericită a tinerelor fete înşelate în credinţa lor în 
dragoste. Nu se cunoaşte balada sau cântecul la care se referă 
Ofelia în cazul de faţă. 

433 In vremea lui Shakespeare se dădea multă importanţă 
limbajului florilor conform căruia fiecare floare avea un sens 
propriu şi comunica ceva specific. 

fire şi pentru mine. Duminica i se mai spune şi 
floarea-iertării. Nu, nu, virnanţul trebuie să-l porţi 
altfel decât mine. Poftim o margaretă. Aş fi vrut să 
vă dau nişte toporaşi, dar s-au ofilit toţi când a murit 
tata. Spun oamenii că a avut un sfârşit bun. 
(Cântă): 
„Ca mândrul Robin nu-i niciunul, zău“”. 
Laert: 
Durere, gânduri, dragoste sau iad - 
Pe toate le-nveşmântă-n frumuseţe. 
Ofelia (cântă): 
„Si n-o să vină înapoi? 
N-o să mai vină pe la noi? 
Nu, nu, a răposat, 
Te du spre-al morții pat; 
Nu, n-o să vină inapoi. 


Cu barba albă ca de nea, 
Cu părul ca de in, s-a dus. 
N-o să mai vină iar, 
Să-l plângem e-n zadar, 
Îl aibă-n paza lui, lisus!” 
Pe el şi toate sufletele de creştini, aşa să se 
milostivească Cel-de-Sus. Domnul fie cu voi toţi. 
(lese). 
Laert: 
Şi tu vezi asta, Cerule? 
Regele: 
Laert, 


434 Citatul aparține unei balade privitoare la eroul legendar Robin 
Hood, cântată tot de o tânără care şi-a pierdut minţile, în piesa Doi 
veri nobili de Fletcher şi Massinger, - piesă la care se presupune 
că ar fi colaborat şi Shakespeare. 

Vreau să m-alătur supărării tale - 
E dreptul meu. Tu du-te şi-ţi alege 
Pe cei mai înţelepţi dintre prieteni 
Şi ei să hotărască-ntre noi doi. 
De vor găsi că, într-un fel sau altul, 
Suntem şi noi amestecați, îţi dăm 
Impărăţia, sceptrul, viaţa, tot 
Ce este-al nostru, spre-a te mulţumi; 
De nu, te-arată răbdător cu noi 
Şi-atunci, trudind cu sufletu-ţi alături, 
Iti vom aduce împăcare. 
Laert: 
Fie, 
_ Cum a murit anume, de ce-a fost 
Inmormântat pe-ascuns, fără trofeu, 
Blazon sau paloş peste oseminte, 
Lipsit de-al morţilor de neam prohod, 
Acestea toate strigă din înalturi 
Şi cer răspuns”. 
Regele: 
Da! Vina de-i aflată, 
Securea cea mai grea să se abată! 
Te rog să mă urmezi. 
(les.) 


Scena 6 


435 Conform unui vechi obicei, când murea un nobil se atârna 
blazonul zugrăvit pe o tăblie la uşa încăperii sau capelei îndoliate, 
unde se făcea slujba de înmormântare. După înhumare, blazonul 
împreună cu coiful şi sabia se atârnau deasupra mormântului. 

Laert apare chiar mult mai revoltat din cauza neîndeplinirii 
riturilor cavalereşti decât ca urmare a morţii misterioase a tatălui 
său. 

Altă încăpere în castel. 
Intră Horatio şi un slujitor. 


Horatio: Cine sunt oamenii care vor să-mi 
vorbească? 

Slujitorul: Nişte marinari, stăpâne: spun că aduc 
scrisori pentru domnia voastră. 

Horatio: 

Pofteşte-i înăuntru. 

(Slujitorul iese.) 

N-aştept din nicio parte-a lumii veşti, 
Afară, poate, de la prinţul Hamlet. 

(Intră marinarii.) 

Întâiul marinar: Dumnezeu să vă binecuvânteze, 
stăpâne. 

Horatio: Şi pe tine să te binecuvânteze. 

Al doilea marinar: Aşa va face, stăpâne, dacă 
binevoieşte el. Aducem o scrisoare pentru domnia 
voastră, stăpâne; e de la ambasadorul care 
călătorea spre Anglia - dacă vă cheamă Horaţio, 
după cum mi s-a spus. 

Horatio (citeşte scrisoarea): „Horatio, după ce vei 
fi citit rândurile mele, înlesneşte-le acestor băieți 
calea până la rege: au scrisori pentru el. Nu eram 
nici de două zile pe mare, când o corabie de pirați, 
armată în lege, a pornit în urmărirea noastră". 
văzând că pânzele ne duc prea încet, am făcut şi 
noi pe vitejii de nevoie. Eu, în încăierare, am sărit pe 
puntea lor: într-o clipă, vasul piraților s-a desprins 
de al nostru, aşa că am rămas singur prinsul lor. S- 
au purtat cu mine ca nişte tâlhari cumsecade, dar 


436 Mările din jurul Danemarcii erau bântuite de pirați atât în 
vremea lui Saxo Grammaticus cât şi a lui Shakespeare. 

au ştiut ei ce fac; m-am legat să-i ajut într-o anumită 
privință. Ai grijă ca regele să primească scrisorile pe 
care i le trimit; iar tu îndreaptă-te către cu graba cu 
care ai fugi de moarte. Am să-ți spun la ureche 
câteva vorbe, care te vor amuti: totuşi vor fi mult 
prea uşoare pentru greutatea faptelor. Rosencrantz 
şi Guildenstern călătoresc mai departe spre Anglia; 
despre ei am a-ți povesti multe. 

Cu bine, 
Acela pe care-l ştii al tău, 
Hamlet.” 
Să mergem cu scrisorile acelea, 
Şi cât mai grabnic să mă îndrumați 
La cel ce vi le-a dat să le aduceţi. 
(les.) 
Scena 7 


Intră regele şi Laert. 


Regele: 
Acum se cade-n cuget să mă speli 
De orice vină, şi să mă socoţi 
Prieten: ai aflat, şi-ai înţeles 
Că cel ce ţi-a ucis cinstitul tată 
Râvnea la viaţa mea. 
Laert: 
Aşa se pare. 
Dar spune-mi, cum de n-ai împiedicat 
Asemeni fapte grele, sângeroase, 
Când paza bună şi înţelepciunea, 
Şi toate cele-ţi porunceau aşa? 
Regele: 
Ehei! 

Din două pricini binecunoscute 
Ce ţie, poate,-ţi vor părea firave 
Dar pentru mine-s tari. Regina, mama, 
ÎI pierde-n ochi de drag; cât despre mine - 
Virtute-i sau năpastă, cum o fi - 
Regina-i sufletul şi viaţa mea: 
Aşa cum steaua-şi are crugul eif”, 
Ea-i crugul meu. lar pricina cealaltă, 
De ce nu l-am chemat în faţa legii, 
E marea dragoste ce-i poartă gloata: 
Scăldându-i vina în iubirea ei, 
Ca-n şipotul ce schimbă lemnu-n piatră“, 
Cătuşele i s-ar preface-n lauri; 
Aşa încât săgeţile-mi tăiate 
Din lemn prea slab pentru asemeni vifor 
S-ar în turna din nou la arcul meu 
Şi n-ar lovi în ţintă. 
Laert: 
Pierdut-am astfel un părinte vrednic; 
O soră azvârlită-n deznădejde. 
Virtutea, ei, cu laudă târzie, 
Sta ca o culme a desăvârşirii 
Dând pildă şi îndemn acestor vremi. 
Dar va veni şi răzbunarea mea. 
Regele: 
Nu-ţi pierde somnul; să nu crezi că noi 
Suntem dintr-un aluat atât de moale 
Încât să-ngăduim ca barba noastră 


437  Metaforele bazate pe descoperirile astronomice erau 


frecvente în literatura vremii, (v. nota 39). 


438 În Descrierea Angliei (1577), aparţinând lui William Harrison 
(1534-1593), se arată că izvoarele din localitatea balneară King's 
Newham din Warwickshire, comitatul lui Shakespeare, aveau 


proprietatea de a transforma lemnul în piatră. 

Să fie zgâlţăită de primejdii, 
Zicând că-i joacă. Vei vedea curând; 
lubeam pe tatăl tău; şi ne iubim 
Şi pe noi înşine; nădăjduiesc 
Că vei pricepe astfel... 
(Intră un sol cu scrisori.) 
Da! Ce veşti? 

Solul: 

Scrisori, stăpâne, de la prinţul Hamlet: 
Aceasta pentru maiestatea-voastră; 
Aceasta pentru doamna. 

Regele: 
De la Hamlet! 
Şi cine le-a adus? 
Solul: 
Nişte matrozi, stăpâne, mi s-a spus; 

Nu i-am văzut; Claudio le-a primit 

Din mâna celor care le-au adus. 
Regele: 

S-auzi şi tu scrisorile, Laert. 
Tu pleacă. 

(Solul iese.) 
(Citeşte): „Înalte şi preaputernice, veti afla că am 
fost depus gol pe pământul regatului vostru. 
Ingăduiţi-mi ca mâine să văd regeştii voştri ochii.şi- 
atunci, cerându-vă iertarea cuvenită, vă voi arăta 
pricinile grăbitei şi cu atât mai ciudatei mele 


întoarceri. 


Hamlet.” 
Ce-nseamnă asta? S-au întors şi ceilalți? 
Sau e-nşelătorie şi-alt nimic? 
Laert: 
Cunoaşteţi scrisul? 

Regele: 
Scrisu-i al lui Hamlet. 
„Gol”, zice, şi-n postscriptum scrie „singur”. 
Ce spui? 
Laert: 
Sunt, sire, năucit. Dar las' să vină: 
Imi clocoteşte sângele la gândul 
Că voi trăi să-i zvârlu în obraz: 
„Tu eşti făptaşul!” 
Regele: 
De-i aşa, Laert, 
Şi cum ar fi aşa? Şi cum altfel? - 
Te laşi de mine îndrumat? 
Laert: 
Da, sire; 
Dar nu spre împăcare să mă-ndrumi. 
Regele: 
Spre împăcarea ta. De s-a întors 
Curmându-şi drumul“, de şi-a pus în gând 
Să nu mai plece iar, am să-l împing 
La o ispravă, coaptă-n gândul meu, 
Ce n-are alt sfârşit decât sfârşitul; 
439 În original „checking” (curmându-şi). Termenul este luat din 
terminologia folosită în vânătoarea cu şoimi. 

Shakespeare cunoştea temeinic viaţa la ţară şi distracţiile în 
mediul rural şi în aer liber. Cunoştea numele păsărilor, florilor şi 
copacilor şi rosturile, rasele şi viaţa cailor şi câinilor. Toate rudele 
sale erau fermieri şi ca adolescent şi tânăr luase parte la multe 
sporturi şi petreceri în aer liber pe câmpii, pajişti şi prin păduri. 
Aluzii şi referiri afectuoase la vânătoarea cu şoimi, vânătorile de 
cerbi şi căprioare, urmărirea vânatului şi pescuitul cu undiţa 
abundă în piesele sale de început şi în poeme. Deosebit de 
frecvente sunt metaforele provenind din domeniul vânătorii cu 
şoimi  (îndeletnicirea favorită a  elisabetanilor), iar folosirea 


termenilor tehnici din acest domeniu îl arată ca bun cunoscător al 
acestui sport. 

Şi despre moartea lui nu va sufla 
Nici adiere de vinovăţie, 
Ci chiar şi mama sa, nebănuind, 
Va spune că-l ajunse ceasul rău. 
Laert: 
Mă las de tine, sire, îndrumat; 
Dar de-ai putea să faci ca însumi eu 
să fiu tăişul. 
Regele: 
Cade tocmai bine. 
De când călătoreşti, s-a tot vorbit, 
Cu Hamlet faţă, de-o însuşire-a ta 
In care străluceşti; mănunchiul tot 
De calităţi ce ai, n-a smuls dintr-însul 
Atâta pizmă cât aceea care, 
Zic eu, se-aşează-n coada cozii. 
Laert: 
Şi care-anume calitate, sire? 
Regele: 
O floare la urechea tinereţii, 
Dar de folos; îi şade bine ei 
Veşmântul uşurinţii, nepăsării, 
Cât aşezatei bătrâneţi samurul 
Şi straiu-ntunecat, ocrotitor 
Dar şi solemn. Acum vreo două luni 
A fost aici un gentilom normand. 
Francezii - i-am văzut şi am luptat 
Ades cu ei - sunt nentrecuţi călare; 
Acest viteaz era un vrăjitor, 
Creştea din şa, şi calul şi-l juca 
Cu-asemeni minunată măiestrie, 
Incât părea că el şi năzdrăvanul 
Sunt una. Într-atât m-a uluit 

Că eu, corcind să-i dibui meşteşugul 
M-am dat bătut. 


Laert: 

Normand era? 
Regele: 

Normand. 
Laert: 
Pe viaţa mea, Lamond!“" 

Regele: 

Chiar el a fost. 
Laert: 

Păi, îl cunosc prea bine; e podoaba 
Şi nestemata-ntregii sale naţii. 

Regele: 


Ne-a-mpărtăşit ce crede despre tine; 
Ţi-a ridicat în slăvi măiestrul joc 
În luptă, iscusinţa-n apărare, 
Şi-ntrecerea în spade mai ales, 
Zicând c-ar fi minune-ntr-adevăr 
De ţi-ai găsi perechea; s-a jurat 
Că spadasinii lor n-au nici mişcare, 
Nici gardă şi nici ochi să-ţi stea-mpotrivă. 
Aceste vorbe, domnule, pe Hamlet 
Atâta l-au înveninat, încât 
Un lucru-şi mai dorea: să te întorci 
Cât mai curând ca să te-ntreci cu el 
Acum, dintr-asta... 
Laert: 


440 Se presupune că ar fi vorba de folosirea unui nume 
convenţional pentru lordul Southampton, protectorul lui 
Shakespeare şi comandantul cavaleriei contelui Essex în expediţia 
împotriva Irlandei (1599). Folosirea numelui convențional s-ar 
explica prin aceea că Southampton, ca şi Shakespeare altfel, erau 
dintre partizanii contelui executat pentru rebeliune. 


~ 615 ~ 


Opere Complete Volumul 5 
Ce-i dintr-asta, sire? 


Regele: 
Laert, tu ai ţinut la tatăl tău? 
Sau eşti doar o spoială a durerii, 
Chip fără suflet? 
Laert: 
Pentru ce mă-ntrebi? 
Regele: 


Nu că m-aş îndoi că l-ai iubit, 
Dar ştiu că dragostea se naşte-n timp. 
Şi văd, după dovada-atâtor fapte, 
Că timpu-i stinge focul şi văpaia. 
Se află-n însăşi flacăra iubirii 
Ca un fitil, un muc, ce-o domoleşte; 
Nu dăinuie nimic în plinătate, 
Căci plinătatea, tot crescând, se-neacă-n 
Preaplinul ei. Ce-am vrea să facem trebui” 
să facem când vrem noi, căci „vrem” se schimbă, 
Şi are scăpătări şi-ntârzieri 
Cât guri pe lume, mâini şi întâmplări; 
lar „trebuie” acesta e-un suspin 
Păgubitor, ce doare uşurând“"!. 
Şi-acum să punem degetul pe rană. 
Se-ntoarce Hamlet; ce-ai de gând să faci 
Ca să te-arăţi fiu vrednic şi cu fapta, 
Nu doar cu vorba? 
Laert: 
Gâtu-am să-i retez 
În mijlocul bisericii. 
Regele: 
Nu-şi afle scut omorul nicăieri. 


441 O aluzie la vechea credinţă, susţinută de medicina timpului, că 
orice suspin reprezintă pierderea unei picături de sânge. 

Nici răzbunarea stăvili. Dar, Laert, 
Ruga-ţe-aş să te-nchizi în casa ta; 
Hamlet, întors, va şti că eşti aici; 
Voi pune inşi să te ridice-n slăvi, 
Şi-ţi auri-voi încă-o dată faima 
Ce ţi-a-nălţat francezul; în sfârşit, 
Chemându-vă la-ntrecere, vom ţine 
Pe iscusinţa, voastră rămăşag; 
El, lăsător fiind, prea larg, cinstit, 
Nu cerceta-va spadele““; iar tu, 
Uşor sau măsluind puţin, ţi-alegi 
O spadă nebontită şi, măiestru, 
Îi dai răsplata pentru tatăl tău. 
Laert: 
Aşa voi face; 
Şi pentru-aceasta îmi voi unge spada. 
Am un venin de moarte, căpătat 
De la un vraci“. Tăişul uns cu el, 
Când dă de sânge, nu e cataplasmă 


442 În textul original Shakespeare foloseşte trei termeni în 
legătură cu armele folosite de Hamlet şi Laert în demonstraţia lor 
de scrimă şi anume: rapier, sword şi foil, deşi este vorba de un 
singur fel de arme. Strict vorbind cu sabia se loveşte (sword) şi se 
taie, cu spada (rapier) se loveşte dar se şi împunge şi cu floreta 
(foil), folosită numai în exerciţii de scrimă şi având vârful 
întotdeauna acoperit cu un mic dop pentru a evita rănirile, se 
împunge. Cum între Hamlet şi Laert nu este vorba de un duel ci 
numai de un asalt de scrimă şi armele lor au vârful acoperit, ele 
sunt numite când cu unul când cu altul din cei trei termeni. 
Totodată, deoarece Laert este un spadasin desăvârşit, regele se 
declară mulţumit dacă Hamlet reuşeşte să câştige numai nouă 
asalturi de scrimă, faţă de douăsprezece câştigate de Laert. 

443 În Maralia, Plutarh menţionează dezaprobativ faptul că unele 
naţiuni barbare lupta cu săbii otrăvite. In piesa Soliman şi Perseda 
a lui Thomas Kyd (1558-1594) unul dintre personaje, un roman, 
luptă cu o sabie cu vârful otrăvit. 

Din încercate ierbi de leac culese 
Sub lună, să-l mai mântuie de moarte 
Pe cel abia atins; îmi mângâi vârful 
Cu-acest venin, şi-o rană cât de mică 
E poate moartea. 
Regele: 
Să mai cumpănim; 
Ce clipă-i mai prielnică, ce mijloc 
Mai potrivit? De batem neizbânadă, 

Şi prost lucrând, ne dăm de gol, mai bine 
să nu-ncercăm; de-aceea e nevoie 
Să-avem ţesută încă o urzeală, 

De se destramă-ntâia. Stai! Să văd; 
Noi punem rămăşag pe voi în luptă... 
Da, am găsit: 

În toiul luptei, când veţi fi-nsetaţi - 
Şi-ntr-acest scop, mai aprig să-i dai ghes - 
lar el va cere de băut, avea-voi 
O cupă gata; doar o sorbitură 
Dintr-însa dacă soarbe, de se-ntâmplă 
Să scape de tăişu-ţi otrăvit, 

Vom izbândi. Dar stai! Aud strigând... 

(Intră regina plângând.) 
Dar ce-i, regină scumpă! 


Regina: 
Năpasta în năpastă buzna dă, 
Aşa grăbit vin una după alta. 
Ţi s-a-necat, Laerte, surioara. 
Laert: 
S-a înecat! O, unde? 
Regina: 


Peste-un pârâu se gârboveşte-o salcă 
Privindu-se căruntă în cleştar; 

Acolo a venit cu stranii salbe 
Din romaniţe, păpădii, urzici 
Şi ciucuri purpurii pe cari păstorii 
Cu nume de ruşine îi numesc, 
Dar fetele mai sfiicioase spun 
Că-s degete de mort. Acolo vrând 
Pe crengi plecate salbele s-anine, 
Un ram pizmaş se frânse şi podoaba 
___ De buruieni căzu cu ea odată 
In plângătoarea undă. lar veşmântu-i 
Se înfoie, şi-o vreme, ca pe-o nimfă 
Deasupra apei o purtă. Crâmpeie 
Din vechi cântări îşi viersuia, străină 
De ce i se-ntâmpla, ca o făptură 
A umedei stihii. Dar bând din greu, 
Veşmântul jos o trase din cântare 
Spre moarte-n mâl. 


Laert: 
Vai mic, s-a-necat? 
Regina: 
Da, s-a-necat, s-a înecat. 
Laert: 


Ofelia, te plânge-atâta apă 
Că n-am să vărs o lacrimă. Şi totuşi 
Aşa suntem; tot firea e mai tare 
Decât sfiiala, orice-ar fi; te-oi plânge 
Cu plânset de femeie. Plec, stăpâne; 
Cuvânt de foc aş vrea să zvâri, dar jalea 
Din mine-l stinge. 
(lese.) 
Regele: 
Gertrude, să-l urmăm 
Cât m-am silit să-i potolesc mânia! 

Mă tem acum că iar s-o-nvâlvora; 
_ De-aceea să-l urmăm. 
(Il urmează.) 


Actul V 
Scena 1 
Intră groparul şi însoțitorul groparului. 


Groparul: Poate fi îngropat creştineşte, la cimitir, 
cineva carc-şi caută mântuirea ridicându-şi singur 
viaţa? 

Însoțitorul groparului: Poate, cum de nu, aşa că 
sapă groapa mai repede. Judecătorul a făcut 
cercetări şi a  încuwviinţat să fie îngropată 
creştineşte“"". 

Groparul: Dar cum se poate asta, afară dacă nu s- 
a înecat ca să se apere împotriva cuiva? 

Insoțitorul groparului: Păi, aşa s-a dovedit. 

Groparul: Da, da, trebuie să fie se offendendo“*” - 


444 Biserica creştină nu permitea sinucigaşilor o înmormântare cu 
preot şi în conformitate cu ritualul creştin. Aceştia erau 
înmormântați în afara cimitirelor, de obicei la răscruci de drumuri, 
sub un maldăr de pietre în loc de cruce şi cu corpul străpuns de un 
ţăruş. Această practică a dăinuit până în secolul al XIX-lea. 

445 Din lipsă de cultură groparul foloseşte cuvintele „se 
offendendo” în locul termenului juridic, în limba latină „se 
defendendo”, care înseamnă „apărându-se”, „în legitimă apărare”. 
In mod asemănător groparul spune „ergos” în loc de „ergo” 
(„aşadar”). 

Shakespeare satirizează totodată pe juriştii care, căutând să 
stabilească unele fapte, se situează deseori pe poziţii radicale. 
Astfel, documentele timpului relatează dezbaterile în jurul condiţiei 
juridice a unui judecător găsit înecat, în care instanţa 
judecătorească a trebuit să stabilească dacă înecatul „s-a dus el la 

nu e chip altfel. Fiindcă, vezi dumneata, aici e 
miezul. Dacă mă înec de bunăvoia mea, înseamnă 
că adică e un act la mijloc şi un act are trei părţi: 
făptuirea, săvârşirea şi îndeplinirea - ergos, s-a 
înecat de bunăvoia ei. 

Insoțitorul groparului: Aşa este, dar ascultă-mă, 
cumetre săpător... 

Groparul: Lasă-mă să zic. Aici e apa. Buuun. 
Dincoace e omul. Buuun. Dacă omul se duce la apă 
şi se îneacă, apoi înseamnă că, vrând-nevrând, vrea 
să se ducă la apă, pricepi dumneata? Dar dacă vine 
apa la el şi-l îneacă, nu se mai îneacă. Ergos, cel 
care nu e vinovat de moartea lui înseamnă că nu-şi 
scurtează zilele. 

Insoțitorul groparului: Şi se mai cheamă asta lege? 

Groparul: Se cheamă, cum de nu - legea 
criminală. 

Însoțitorul groparului: Vrei să-ţi spun adevărul gol- 
goluţ? Dacă nu era boieroaică, n-o îngropau 
creştineşte. 

Groparul: De, asta cam aşa e. Din păcate, boierii 
au mai multă voie în lumea asta să se înece sau să 


apă sau apa a venit la el”. 

In asemenea cazuri aspectul juridic prezintă, totuşi, complicaţii 
serioase. In conformitate cu dispoziţiile legale, în cazul unei 
sinucideri o anumită parte a bunurilor rămase de pe urma 
sinucigaşului revenea Coroanei. E lesne de înţeles lupta pe care o 
dădeau moştenitorii pentru a salva pentru ei acea parte a 
moştenirii. Totodată, nici Coroana nu era dispusă să accepte cu 
uşurinţă un verdict de „moarte accidentală” acolo unde o 
asemenea situaţie nu era clar dovedită. 

Shakespeare satirizează şi logica scolastică pentru care nu 
exista nici un adevăr dacă acesta nu putea rezulta dintr-un 
silogism construit în conformitate cu formulele logicii evului mediu 
care se bucura încă de multă autoritate în Anglia. 

se spânzure decât creştinii ceilalţi. Hai, lopeţico. 
Boieri de neam vechi sunt numai grădinarii, 
săpătorii de pământ şi groparii. Ei duc mai departe 
meseria lui Adam“. 

Însoțitorul groparului: Păi cum aşa, a fost Adam 
boier? 

Groparul: Da, e întâiul om care a avut armorii. 

Însoţitorul groparului: AŞ! 

Groparul: Da’ ce eşti păgân? Cum înţelegi 
dumneata scriptura? Scriptura zice că Adam a 
săpat. Putea să sape omul fără unealtă? Să-ţi pun o 
altă întrebare.  Dacă-mi răspunzi anapoda, 
spovedeşte-te şi te spânzură. 

Insoțitorul groparului: Spune. 

Groparul: Cine clădeşte mai cu nădejde decât 
zidarul, decât meşterul corăbier şi decât tâmplarul? 

Insoțitorul groparului: Cel care face spânzurători. 
Lemnăria lui trăieşte mai mult decât o mie de 
chiriaşi. 

Groparul: Să ştii că-mi place - chestia asta cu 
spânzurătoarea e o vorbă de duh, ce mai. 
Spânzurătoarea le face bine oamenilor. Şi cum 
anume? Celor care fac rău, bine le face. Dar, vezi, tu 
faci rău când spui că spânzurătoarea e zidită mai cu 
nădejde decât biserica - aşadar, dumitale ţi-ar 
prinde bine. Ei, ia-o de la început. 

Insoțitorul  groparului: Cine clădeşte mai cu 
nădejde decât un zidar, decât un meşter corăbier şi 


446 Meseria lui Adam a fost, conform legendei, aceea de grădinar, 
după cum se afirmă şi în 2 Hernie al VI-lea, act. IV. sc. 2). Groparul 
susţine însă că a fost gentilom fiindcă a avut unelte care sunt şi 
arme. 

În limba engleză interpretarea groparului se bazează pe jocul de 
cuvinte dintre „arms” (braţe) şi „arms” (arme). 

decât un tâmplar? 

Groparul: Întocmai. Răspunde şi după aceea eşti 
liber. 

Însoțitorul groparului: Să ştii că ştiu! 

Groparul: Zi-i. 

Însoțitorul groparului: Pe cinstea mea - nu ştiu. 

Groparul: Nu-ţi mai bate capul - degeaba baţi 
măgarul ca să meargă mai repede. Ei, dacă te 
întreabă careva, să răspunzi: groparul. Casele pe 
care le zideşte groparul ţin până-n Ziua de Apoi. Hai, 
du-te la crâşma lui Yaughan““ şi adă-mi o sticluţă de 
rachiu. 

(Celălalt țăran pleacă. Groparul continuă să sape.) 

(Cântă): 

„Când eram tânăr, tânăr şi iubeam, iubeam, 
Mi se părea că viața trece prea uşor 
Și-aş fi dorit s-o contractez, dar însemna să am 
Mai mult favor ca orice alt muritor.” 

(În timp ce cântă, intră Hamlet şi Horatio.) 

Hamlet: Omul ăsta nu-şi dă seama de ce face, de 
vreme ce sapă morminte şi cântă? 

Horatio: Obişnuinţa l-a făcut să-şi ia munca uşor. 

Hamlet: Foarte adevărat. Mâna care trudeşte 
puţin e cea mai simţitoare. 

Groparul (cântă): 

„Dar bătrâneţțea, binişor, 
În gheara ei m-a înhătat, 
Uitânad c-am fost tânăr cândva, 
Cu capul de pământ m-a dat.” 


447 Taverna lui „Yaughan” nu a putut fi identificată ca existând în 
Londra la data când Shakespeare a scris piesa Hamlet. După unii 
comentatori, ar fi o corupţie a numelui german „Johan”, întâlnit în 
cazul unor proprietari de taverne din Londra. 

(Aruncă afară din groapă un craniu cu lopata.) 

Hamlet: Craniul acela avea cândva limbă în el şi 
era în stare să cânte, iar ticălosul ăsta dă cu el de 
pământ de parc-ar îi falca de măgar“ cu care Cain 
a săvârşit primul omor. Poate că scăfârlia pe care 
dobitocul ăsta o întrece acum în deşteptăciune a 
fost a unui politician ce nu se sfia să-l înşele şi pe 
Dumnezeu. Ce zici? 

Horatio: Se poate, milord. 

Hamlet: Sau a unui curtean, care ştia să spună: 
„Bună dimineaţa, slăvite stăpâne!” Asta poate că e 
lordul Cutare, care lăuda calul lordului Cutărică, 
atunci când voia să i-l ia de pomană, nu? 

Horatio: Ba da, alteţă. 

Hamlet: Chiar aşa şi este şi acum e în stăpânirea 
domnului vierme, nu mai are fălci şi lopata unui 
gropar îi vântură tigva de colo până colo. Grozavă 
schimbare la faţă - numai de am şti s-o vedem. Cum 
adică, au costat atât de puţină mâncare oasele 
astea, de vreme ce nu sunt bune decât de arşice? 
Simt durere într-ale mele când mă gândesc. 

Groparul (cântă): 

„Un târnăcop şi o cazma, 

Un giulgiu petrecut cu fir 
Și-o groapă pentru-acest drumeț, 

În casa noastră musafir.” 

(Azvârle afară un alt craniu). 

Hamlet: Altul. La o adică, de ce să nu fie craniul 
unui jurist? Ei, unde-i sunt acum tertipurile şi 
chichiţele, cazurile, clauzele şi subtilităţile? Cum de 
rabdă el ca mitocanul ăsta să-i lovească ţeasta cu o 


448 Potrivit mitologiei ebraice, Cain l-ar fi ucis pe Abel cu o falcă 
de măgar, folosită ca armă şi de eroul biblic Samson. 

lopată murdară şi cum de nu-l ameninţă că-l va 
trimite în judecată? 

(la craniul în mână.) 

Hm! Poate că la vremea lui individul ăsta a fost un 
mare cumpărător de pământuri““, cu ipoteci, dijme, 
zapisuri de cumpărare, chezaşi şi urmăriri... Cea mai 
mare ipotecă şi revendicare de proprietate le 
găseşti acum în căpăţâna aceea plină de glod? 
Chezăşii lui nu-i vor mai chezăşui decât cumpărarea 
unei bucăţi de humă nu mai mare decât un 
contract? Nici măcar zapisele sale de proprietate n- 
ar avea loc în lăcriţa asta... 

(Loveşte craniul.) 

Cât despre moştenitor, numai atâta capătă? Aud? 

Horatio: Nicio palmă mai mult, milord. 

Hamlet: Oare pergamentul nu se face din piele de 
oaie? 

Horatio: Ba da, şi din piele de vițel. 

Hamlet: Oi şi vitei sunt cei care caută veşnicia în 
pergament. la să intru în vorbă cu omul. 

(Fac un pas înainte.) 

Al cui e mormântul ăsta, jupâne? 

Groparul: Al meu, domnule. 

(Cântă): 

„ŞI ca să sapi o groapă-n lut...” 

Hamlet: Aşa e - e al dumitale, de vreme ce stai în 
el. 

Groparul: Dumneata, domnule, stai afară, aşa că 
nu e al dumitale. Cât despre mine, nu stau în el şi cu 
toate astea e al meu. 


449 Shakespeare însuşi şi-a cumpătat casa New Place (azi 
dărâmată) în Stratford-upon-Avon, aproximativ în timpul când 
scria piesa Hamlet. 

Hamlet: Minţi când spui că e al dumitale. E pentru 
morţi, nu pentru vii. Vezi că minţi? 

Groparul: E o minciună vie, domnule, pentru că 
umblă de la mine la dumneata. 

Hamlet: Cine e omul pentru care sapi groapa? 

Groparul: Nu e om. 

Hamlet: Atunci cine e femeia? 

Groparul: Nu e nici femeie. 

Hamlet: Cine urmează să fie îngropat aici? 

Groparul: Cineva care a fost femeie, domnule - 
dar odihnească-i sufletul în pace, a murit. 

Hamlet: Mare pişicher! Trebuie să vorbim cu el ca 
la carte, altfel vorbele în doi peri or să ne dea de 
hac. Zău, Horaţio, am băgat de seamă că de trei ani 
încoace vremurile sunt atât de rafinate şi piciorul 
ţăranului s-a apropiat atât de mult de călcâiul 
curteanului, încât în curând o să-l calce pe bătătură. 
De când eşti gropar? 

Groparul: Din toate zilele câte sunt într-un an, mi- 
am început meseria în aceea în care Hamlet l-a 
biruit pe Fortinbras. 

Hamlet: Cam cât să fie de atunci? 

Groparul: Ei cum, nu ştii atâta lucru? Orice 
nătărău îţi poate spune. Asta s-a-ntâmplat chiar în 
ziua când s-a născut tânărul Hamlet - nebunul, ăla 
de l-au trimis în Anglia”. 

Hamlet: l-auzi! Şi de ce l-au trimis în Anglia? 

Groparul: Păi cum, pentru că era nebun. Acolo o 
să-i vină mintea la cap; dacă nu, în Anglia nu e bai. 

Hamlet: Cum adică? 


450 Faptul că groparul nu-l cunoaşte pe Hamlet arată că acesta 
din urmă a lipsit mult din Danemarca, la Wittemberg, şi că trăia 
retras de când se întorsese. 

Groparul: N-are să se cunoască - acolo oamenii 
sunt la fel de nebuni ca şi el”. 

Hamlet: Dar cum de-a înnebunit? 

Groparul: Într-un chip foarte ciudat, se spune. 

Hamlet: Cum ciudat? 

Groparul: Zău, şi-a pierdut minţile. 

Hamlet: De unde până unde? 

Groparul: Păi, aici, în Danemarca. Bărbat şi băiat 
una pesta alta, sunt gropar aici de treizeci de ani'”. 

Hamlet: Cât poate sta un om în pământ fără să 
putrezească? 

Groparul: Crede-mă, dacă nu e putrezit pân-a muri 
- pasămite, asta se întâmplă azi cu multe leşuri care 
de-abia fac faţă până la îngropăciune - ţine ea la 
vreo opt-nouă ani. Nouă ani ţin tăbăcarii. 

Hamlet: De ce tocmai ei mai mult decât alţii? 

Groparul: De, domnule, pielea lor e atât de 
argăsită din pricina meseriei, încât vreme 
îndelungată nu lasă apa să intre; căci apa, vezi 
dumneata, îţi face boitul oale şi ulcioare. lacă şi un 
craniu; stă în pământ de douăzeci şi trei de ani. 

Hamlet: Al cui a fost? 

Groparul: Al unui nebun, un fecior de lele. Al cui 
anume crezi? 

Hamlet: Habar n-am. 

Groparul: Trăsni-l-ar de nebun! Odată mi-a turnat 
pe cap o sticlă cu vin renan. Craniul ăsta, domnule, 
a fost craniul lui Yorick“*, măscăriciul regelui. 


451 Nebunia englezilor era o glumă proverbială în acele vremuri, 
ca şi lăcomia olandezilor şi mândria privind originea familiei în 
cazul velşilor (Ţara Galilor). 

452 Replicile groparului au creat marea controversă cu privire la 
vârsta lui Hamlet, care rezultă din spusele lui ca fiind de 30 de ani. 
453 E posibil ca numele lui Yorick să-i fi fost sugerat lui 

Hamlet: Asta? 

Groparul: Asta, nu altul. 

Hamlet: la, să-l văd. 

(la craniul.) 

Vai, sărmanul Yorick! L-am cunoscut, Horaţio; era 
o tolbă nesecată de glume; avea o fantezie deosebit 
de bogată. M-a purtat în cârcă de mii de ori; şi 
acum, cât de scârbos îmi apare în închipuire! - mi 
se-ntoarce stomacul pe dos. Aici atârnau buzele pe 
care le-am sărutat de nu ştiu câte ori. Ei, unde îţi 
sunt acum zeflemelile? Cântecele? Ghiduşiile care 
făceau să se cutremure mesele de hohote? Nu mai 
ai niciuna la îndemână, ca să-ţi râzi de propriul tău 
rânjet? Ţi-a căzut falca de tot? Să mai pofteşti şi 
acum în iatacul doamnei şi să-i spui că dacă se 
sulemeneşte de un deget grosime, aceasta e 
înfăţişarea pe care o s-o capete până la urmă; şi, 
vezi, s-o faci să râdă. Horaţio, te rog să-mi spui 
ceva. 

Horatio: Ce anume, milord? 

Hamlet: Crezi tu că şi Alexandru arăta aşa în 
pământ? 

Horatio: Chiar aşa. 

Hamlet: Şi mirosea la fel? Pfui! 

(Pune craniul jos.) 

Horatio: La fel, stăpâne. 

Hamlet: Ce rosturi  înjositoare ne aşteaptă, 
Horaţio! La urma urmei, de ce să nu urmărim cu 
închipuirea pulberea nobilă a lui Alexandru până în 
Shakespeare de numele bunicului după mamă al lui Saxo 
Grammaticus, care era Roric, forma daneză pentru George, şi care 
apare în cronica istoricului danez ca Roricus. Pe de altă parte, 


Belleforest relatează că numele tatălui reginei Gertrude era 
Rorique. 

clipa când o găsim astupând o vrană de butoi?” 

Horatio: Ar însemna să mergem prea departe. 

Hamlet: Da' de unde. L-am urmări cu sfiiciunea 
cuvenită.  Şi-apoi, ne-am lăsa  călăuziţi de 
probabilitate - cam în felul acesta: Alexandru a 
murit, Alexandru a fost îngropat, Alexandru se 
întoarce în ţărână; ţărâna e pământ; din pământ 
facem lut, şi atunci de ce, cu lutul în care s-a 
preschimbat, nu am putea astupa un butoi de bere? 

Cu preaslăvitul Cezar'”, astăzi lut, 
Mai ştii? Vreo crăpătură s-a umplut. 
Vai, colbul ce-ngrozea cândva pământul 
Astupă borti ca să oprească vântul. 

Dar, deocamdată, mai încet. Soseşte riga... 
Regina, curtea. 

(În cimitir intră o procesiune funerară; într-un 
cosciug deschis, trupul Ofeliei; intră un preot, 
regele, regina, Leart, curteni.) 

Dar pe cine-ngroapă? 
Şi ce ştirbită rânduială! 'Nseamnă 
Că mortul şi-a luat el singur viaţa. 
E cineva de neam. Să ne ascundem 
Şi să privim. 
(Se aşează amândoi sub o tisă.) 


454 Comentatorii piesei consideră că Shakespeare s-a gândit nu 
numai la gloria militară a lui Alexandru cel Mare dar şi la faptul că 
Plutarh, în Viața lui Alexandru, relatează că trupul acestuia avea o 
frumoasă culoare rozie şi emana un parfum natural foarte plăcut 
care a persistat şi după moarte. Fiind lăsat gol timp de mai multe 
zile înainte de înmormântare, într-un climat uscat şi foarte cald, nu 
şi-a pierdut totuşi parfumul. 

Lucrul s-ar putea datora însă şi legendei că ar fi fost otrăvit cu o 
otravă orientală misterioasă. 
455 Citarea lui Cezar în acelaşi context cu Alexandru era un 
procedeu tradiţional în literatura vremii. 

Laert: 
Mai e vreo rânduială de-mplinit? 
Hamlet: 
E Leart, 
Un tânăr minunat Priveşte. 
Laert: 
Mai o vreo rânduială de-mplinit? 
Preotul: 
Prohodul l-am lungit atâta doar 
Cât s-a putut. Asupra morții ei 
Sunt îndoieli“. De n-ar fi fost porunca 
Ce-a-nfrânt tipicul, până la Judeţ” 
Ar fi zăcut în groapă nesfinţită 
Şi-n loc să ne rugăm pios, cu pietre 
Şi hârburi am fi azvârlit în ea“ 
Au fost îngăduite-acestea numai: 
Cunună de fecioară“, aşternut 
De flori şi dangăte de-nmormântare. 
Laert: 
Atât? 
Preotul: 
Atât, prohodul pentru morţi 
L-am pângări cântându-i recviem, 
Sau din cântări ce-s hărăzite celor 


456 Biserica hotăra asupra considerării unei morţi ca sinucidere 
sau accident, independent de constatările justiţiei. 

457 Adică până la Judecata de Apoi. 

458 Vezi nota 130. 

459 În vremea lui Shakespeare se importase din Germania obiceiul 
ca în locul florilor naturale să se confecţioneze ghirlande bogate 
din flori artificiale la înmormântarea tinerelor fete. Ghirlandele 
erau purtate înaintea sicriului în procesiunea înmormântării, iar 
când se termina ceremonia erau atârnate în biserică. Practica 
devenise foarte răspândită în Anglia şi a continuat şi în decursul 
secolului al XVIII-lea. 

Ce-au răposat în pace. 
Laert: 
Îngropaţi-o. 
Din carnea ei frumoasă şi curată 
Răsară toporaşi! 
(Coşciugul e coborât în groapă.) 
Preot hain, 
În iad când ai să urli, sora mea 
Va sta cu îngerii. 
Hamlet: 
Ofelia cea frumoasă! 
Regina: 
Flori pentru-o floare! Bun rămas! Doream 
(Presărând flori...) 
Să-i fii lui Hamlet soaţă: nu mormântul 
Aş fi crezut c-am să-ţi presar cu flori, 
Ci patul nunţii. 
Laert: 
Întreită jale 
Să se abată înzecit pe capul 
Nemernicului ce, prin crunta-i faptă, 
De judecată te-a lipsit! Staţi, staţi, 
Nu aruncaţi încă țarina - vreau 
S-o mai cuprind o dată-n braţe! 
(Sare în groapă.) 
- Acum 
Pe vii şi morţi să-ngrămădiţi ţărâna, 
Făcând din şes un munte mai înalt 
Ca Pelion bătrânul“, sau cu zarea 
Cerească a albastrului Olimp! 


460 În lupta lor pentru cucerirea sălaşului zeilor, uriaşii au ridicat 
muntele Pelion (în Thessalia de Est) peste muntele învecinat Ossa 
pentru a-i aşeza apoi pe amândoi peste Olimp şi a ajunge la zei. 

Hamlet (ieşind în față): 
Cine-i acel a cărui suferinţă 
Răsună-atât de-asurzitor? A cărui 
Rostiri de jale farmecă şi-opresc 
Rătăcitorii aştri ca s-asculte, 
Răniţi de uluire? Eu sunt Hamlet, 
Danezul. 
(Sare în groapă după Leart.) 
Laert (luptă cu Hamlet): 
Sufletul să ţi-l ia dracul! 
Hamlet: 
Nu-mi place cum te rogi. Fii bun 
Şi scoate-ţi degetele, lasă-mi gâtul. 
Nu-s nărăvos şi iute, dar în mine 
E şi ceva primejdios de care 
E înţelept să te fereşti. la mâna. 


Regele: 
Opriţi-i! Despărţiţi-i! 
Regina: 
Hamlet! Hamlet! 
Toți: 
Domnilor... 
Horatio: 


Linişteşte-te, stăpâne. 

(Cei de față îi despart. Hamlet şi Laert ies din 
groapă.) 
Hamlet: 
Pentru aceasta, voi lupta cu el 
Pân-ce pleoapa-mi n-o să mai clipească. 
Regina: 
Dar pentru ce, băiatul meu? 

Hamlet: 

Eu am iubit-o pe Ofelia; 

Nici patruzeci de mii® de fraţi n-ar şti, 
Cu-a lor câtime-a dragostei, s-ajungă, 
La suma mea. Ce-ai face pentru dânsa? 
Regele: 
Vai, e nebun, Laert. 
Regina: 
Opriţi-l, pentru Dumnezeu! 
Hamlet: 
La naiba! Cam ce poţi să faci? Să plângi? 
Să lupţi? Să-ţi sfâşii haina? Să posteşti? 
Să bei oţet? Să-nghiţi un crocodil?" 
Şi eu pot face astea. Ai venit 
Ca să scânceşti? Mă-nfrunţi, sărind în groapa-i? 
Te-ngroapă, viu, cu ea, şi te urmez. 
lar dacă-ndrugi de munţi, mii de pogoane 
Azvârlă-asupra noastră, şi gorganul, 
Pârlindu-şi ţeasta-n brâu de foc ceresc, 
Să facă Ossa“” cum un neg! Orăcăi? 
Şi eu ştiu să vorbesc sforăitor! 
Regina: 
E nebunie-n lege. lzbucneşte 
Şi-o ţine-aşa un timp, apoi; deodată, 
Se-afundă-ntr-o tăcere răbdătoare, 


461 Cifra nu are nicio explicaţie logică şi are numai sensul de „un 
număr nemaipomenit de mare”. S-ar putea ca sensul să fie totuşi 
datorat cifrei de „patruzeci” apărând în Biblie (40 de, ani de 
rătăcire prin pustiuri până ce evreii au ajuns în Canaan, după 
ieşirea din Egipt; 40 de zile postul lui lisus Christos; 40 de zile 
postul Paştelui, al Crăciunului etc.). 
462 De la ideea că lacrimile crocodilului ar exprima o stare de 
tristeţe (bineînţeles neadevărată), unii comentatori ai textului 
shakespearian au ajuns la concluzia că a înghiţi un crocodil ar 
însemna să te laşi cuprins de o mare tristeţe. 
463 Munte în Thessalia de Est, în apropiere de Pelion, (v. nota 
146). 

Ca porumbiţa care-aşteaptă-n cuib 
Să se arate puii aurii. 
Hamlet: 
Ascultă, domnule, de ce te porţi 
Aşa hain cu mine? Te-am iubit, 
Ştii doar, mereu. Dar nu face nimica. 
În ciuda şi-a lui Hercule, pisica 
Va mieuna şi câinele va bate. 
(lese.) 
Regele: 
Te rog păzeşte-l, bunul meu Horaţio. 
(Horatio iese. Către Laert): 
Răbdarea caută să-ţi întăreşti 
Cu vorbele de-ast'noapte. În curând 
Vom face rânduieli. Pe fiu-ţi, Gertrude, 
Să-l urmărească cineva. Aici 
Vom înălța, un trainic monument“. 
Se-apropie-ale tihnei noastre zori; 


Dar pân-atunci, lucra-vom răbdători. 
(les.) 
Scena 2 


Intră Hamlet şi Horatio. 


Hamlet: 
Atâta despre asta. Mai departe 
Iti aminteşti aminte cum a fost? 


464 Regele făgăduieşte să ridice un monument, probabil în formă 


de statuie, în genul celor menţionate în Adovăsprezecea noapte, 
nota 49. 


Interpretarea că ar fi vorba de o statuie a Ofeliei sau o aluzie la 


uciderea lui Hamlet, la care se gândeşte regele, nu pare să se 
poată susţine. 

Horatio: 
Să-mi amintesc, alteță! 
Hamlet: 
Un fel de luptă se dădea în mine... 
Nici nu puteam să dorm; mă chinuiam 
Ca-n fiare răzvrătiţii. Din senin - 
Slăvită fie-mi pripa! Ştii, se-ntâmplă 
Ca pripa să ne fie de folos 
Acolo unde multa chibzuinţă 
N-a izbândit; şi-aceasta ne arată 
Că oricum ne-am ciopli râvnitul ţel, 
Ni-l dăltuieşte-o pronie. 
Horatio: 
Aşa e. 
Hamlet: 
.„. Dau buzna-afară din cabină 
Cu bluza-nfăşurată-n jurul meu, 
Prin întuneric bâjbâi, scotocesc, 
Pun mâna pe scrisori, mă-ntorc, şi cum 
Nu ştie cuviinţă bănuiala, 
Cutez şi rup peceţile soliei 
Şi ce găsesc, Horaţio! Ce găsesc! 
Regească mişelie! O poruncă 
'Mpănată cu temeiuri fel şi fel, 
Privind a Danemarcei siguranţă 
Şi pasămite,-a Angliei, cu-atâta 
Prăsilă de strigoi şi de primejdii 
Că cititorul ei, neavând răgaz 
Nici să-şi ascută bardă, trebuia 
Să-mi tale capul. 
Horatio: 
Cum e cu putință? 
Hamlet: 

Poftim solia - s-o citeşti în voie! 
Dar, vrei să afli ce-am făcut atunci? 
Horatio: 
Fireşte! 
Hamlet: 
Cum m-am văzut în mreaja mârşăviei, 
Pân-a-ntocmi cu minții un prolog, 
Ea a-nceput să-l joace. Am stat jos, 
Am ticluit poruncă nouă,-apoi 
Am scris-o pe curat. Cândva, credeam, 
Că dregătorii noştri, că-i ruşine 
Să scrii frumos şi-mi dam atunci silință 
Să mă dezvâţ; dar bine ce mi-a prins! 
Să-ţi spun, pe scurt, ce-am aşternut? 
Horatio: 
Te rog. 
Hamlet: 
O rugăminte-a regelui, solemnă: 
Cum regele englez îi e vasal, 
Cum dragostea-ntre ei poate-nflori 
Asemeni palmierului, cum pacea 
Va să-şi mai poarte brâul înspicat, 
Legându-i ca prieteni şi alți „cum”, 
Nicicum, zău, mai puţin răsunători, 
ÎI roagă ea, aflând acest cuprins, 
Făr-a mai sta pe gânduri, să-i omoare 
Pe cei doi soli; să nu le dea răgaz 
Nici de spovadă. 
Horatio: 
Dar peceţi - de unde? 
Hamlet: 
Am fost, iar, părtinit de cer. În pungă 
Aveam pecetea tatii, ce-i la fel 

Cu-a unchiului. Am păturit scrisoarea 
Ca pe cealaltă,-am iscălit şi-am pus 
Făr' să schimb locul, copia aceasta 
De nerecunoscut. A doua zi 
Pe mare s-a dat lupta. Ce-a urmat 
Ştii foarte bine. 
Horatio: 
Deci, Guildenstern şi Rosencrantz s-au dus... 
Hamlet: 
S-au dus. Însărcinarea le-a plăcut. 
Nu-i am pe conştiinţă; prăbuşirea 
Şi-au căutat-o singuri - s-au băgat. 
Primejdios o pentru un nemernic 
Să cadă între săbiile scoase 
A doi duşmani de moarte. 
Horatio: Ş 
Asta-i rege! 
Hamlet: 
Destule, nu? Pe tata l-a ucis, 
Din mama a făcut o desfrânată 
Şi s-a vârât între nădejdea mea 
Şi-alegerile pentru tron; mişelnic, 
Capcană vieţii mi-a întins - şi-atunci, 
Nu-mi cere o înaltă conştiinţă 
Să-l spulber cu-acest braţ? Nu-i un păcat 
Să las acest buboi să se întindă, 
Fiinţa otrăvindu-ne-o mereu? 
Horatio: 
Din Anglia îl vor vesti curând 
De cele ce s-au întâmplat acolo. 
Hamlet: 
Aşa e, dar răstimpul e al meu; 
lar viaţa omului e cât spui „unu”. 

Îmi pare rău că faţă de Laert 
Am fost nestăpânit, Horatio; 

Căci doar în soarta mea văd oglindirea 
Ursitei lui. Dar am să-i cer iertare. 
Fanfaronada suferinţei lui 
M-a scos din minţi. 

Horatio: 

Ssst! Vine cineva. 

(Intră Osrič®, un curtean.) 

Osric: 

Milord, bine-ai sosit în Danemarca. 

Hamlet: Îți multumesc smerit. 

(Aparte, către Horatio): Cunoşti această libelulă? 

Horatio (aparte, către Hamlet): Nu, alteță. 

Hamlet (aparte, către Horatio): Ferice de tine; e 
un viciu să-l cunoşti. Are pământuri bune şi bogate. 
Când un dobitoc e regele dobitoacelor, staulul lui 
trebuie să fie lângă masa împărătească. E o gaiţă, 
dar, cum spuneam, stăpâneşte mult găinaţ. 

Osric: Milostive prinţ, dacă înălţimea ta ar avea un 
pic de răgaz, ţi-aş împărtăşi ceva din partea 
maiestăţii-sale. 

Hamlet: Te voi asculta, sir, cu toată lăcomia 
sufletului meu. Pune-ţi pălăria unde trebuie pentru 
cap e făcută. 

Osric: Alteță, mulţumesc - e foarte cald. 

Hamlet: Da' de unde! Crede-mă, e un frig straşnic. 
Vântul bate de la miazănoapte. 

Osric: Adevărat, alteţă, e cam frig. 

465 Osric este o caricatură a curteanului elisabetan tânăr care 
spre bătrâneţe devine un Polonius. Limbajul său afectat reprezintă 
stilul vorbirii curente la curtea Elisabetei pe care Shakespeare îl 


cunoştea cât se poate de bine prin contactul pe care îl avea cu 
curtenii cu ocazia reprezentaţiilor pe care le dădea la curte. 

Hamlet: Totuşi, mi se pare că e zăpuşeală. Mie mi- 
e îngrozitor de cald. 

Osric: E nemaipomenit de cald, milord. E 
zăpuşeală - cum să spun - nu ştiu cum să spun. 
Alteță, maiestatea-sa m-a însărcinat să-ţi spun că a 
pus un mare rămăşag pe capul dumneavoastră. 
Chestiunea, sir, stă aşa... 

Hamlet (făcându-i semn să-şi pună pălăria“): Te 
rog frumos să-ţi aminteşti... 

Osric: Zău, înălţimea-voastră, mă simt mai bine 
aşa, credeţi-mă, Alteță, de curând s-a întors Laert - 
pe cinstea mea, e un gentleman desăvârşit, plin de 
însuşiri alese, are o purtare distinsă şi o înfăţişare 
nobilă. Ca să spunem adevărul, el este harta sau 
ghidul nobleţii: căci veţi afla într-însul desăvârşirea 
pe care o râvneşte un gentilom. 

Hamlet: Domnul meu, definiţia pe care i-o dai nu 
suferă nicio ştirbire în gura dumitale, cu toate că, 
înţelegi, a-l împărţi şi a-l zugrăvi pe şarturi, ar 
însemna să ameţim aritmetica memoriei şi să plutim 
la întâmplare, în comparaţie cu acţiunea de care 
dau dovadă pânzele corăbiei lui. Dar, pentru a da 
dreptate laudei sale, îl socotesc un suflet mare. 
Inzestrarea lui e aşa de rară şi bogată încât, ca să 
folosim vorbe potrivite, nu-şi găseşte asemuire 
decât în oglindă. Oricine ar vrea să-l maimuţărească 
ar fi doar umbra lui. 

Osric: Alteţa-voastră vorbeşte despre el într-un 
chip infailibil. 

Hamlet: Care-i oportunitatea, sir? La ce bun să-l 


466 După cum se poate vedea şi la Zadarnicele chinuri ale 
dragostei, act. V, sc. 1, gestul cuiva de a-şi acoperi capul era 
considerat ca un somn de politeţe. 

învăluirii pe acest gentilom în grosolanele noastre 
vorbe? 

Osric: Cum spuneţi, alteţă? 

Horatio: Nu v-aţi putea înţelege mai bine într-altfel 
de limbă? Maria ta, oricum, ştii să vorbeşti şi altfel. 

Hamlet: Ce rost are să vorbim despre acest 
gentilom? 

Osric: Despre Laert? 

Horatio (aparte, către Hamlet): Şi-a deşertat 
punga. A cheltuit toate vorbele de aur. 

Hamlet: Da, despre el, domnule. 

Osric: Ştiu că ştiţi... 

Hamlet: Bine-ar fi să ştii dumneata, sir. Deşi, la 
drept vorbind, dacă ai şti, nu m-aş simţi măgulit. 
Spune. 

Osric: Ştiţi cât de înzestrat este Laert... 

Hamlet: Mă sfiesc să recunosc asta, pentru că ar 
însemna să mă asemuiesc cu el întru desăvârşiri. A 
cunoaşte bine pe cineva presupune să te cunoşti 
bine pe tine însuţi. 

Osric: Voiam, alteţă, să spun despre dibăcia lui în 
mânuitul armelor; căci în această privinţă, pereche 
nu are. 

Hamlet: Care e arma lui? 

Osric: Spada şi pumnalul. 

Hamlet: Va să zică două arme - foarte bine. 

Osric: Alteță, regele a pus rămăşag şase cai din 
Barbaria, iar Laert, la rândul lui - după câte înţeleg - 
a amanetat şase spade şi pumnale franţuzeşti cu tot 
dichisul, centiroane, agăţători şi celelalte. Trei 
perechi de hamuri sunt foarte frumoase la vedere, 
Zău, se potrivesc de minune cu tecile - sunt grozav 
de delicate şi lucrate cu gust. 

Hamlet: Ce-nţelegi dumneata prin hamuri? 

Horatio (aparte, către Hamlet): Ştiam că ai să mai 
însăilezi ceva înainte de a isprăvi. 

Osric: Hamurile, sir, sunt dichisurile. 

Hamlet: Vorbele astea ar avea mai multă 
greutate, dacă ar fi şi un tun lângă noi. Pân-atunci, 
însă, fie şi dichisuri. Care va să zică: şase cai din 
Barbaria faţă de şase săbii franţuzeşti cu tot dichisul 
lor şi trei perechi de hamuri lucrate cu gust - ăsta, e 
rămăşagul franțuzesc împotriva celui danez. Dar 
pentru ce, mă rog, sunt, toate astea amanetate, 
cum zici dumneata? 

Osric: Regele, sir, face prinsoare că în 
douăsprezece asalturi între domniile voastre, Laert 
nu vă va întrece cu mai mult de trei lovituri. Pariază 
doisprezece contra nouă“” şi întrecerea ar putea 
începe numaidecât dacă înălţimea-ta ar binevoi să 
încuviinţeze. 

Hamlet: Şi dacă răspund nu? 

Osric: Vreau să spun, milord, dacă înălţimea-ta ar 
binevoi să se înfăţişeze în persoană. 

Hamlet: Sir, am să mă plimb prin sala asta. Cu 
îngăduinţa măriei-sale, o ceasul meu de răgaz. Să 
fie aduse armele. Dacă Laert se învoieşte şi regele 
nu şi-a schimbat gândul, mă voi strădui să câştig 
pentru dânsul; dacă nu izbutesc, mă voi alege cu 
ruşinea şi cu câteva lovituri pe deasupra. 

Osric: Să spun întocmai aşa? 

Hamlet: Cam aşa sir, cu înfloriturile care îţi surâd. 


467 Numărul asalturilor de scrimă câştigate, pentru a asigura 
victoria, era în mod obişnuit de nouă. Regele stabileşte de data 
aceasta că Laert trebuie să câştige douăsprezece faţă de numai 
nouă Hamlet, pentru a-l favoriza pe acesta din urmă. 

Osric: Vă  încredinţez că sunt prea supus al 
înălţimii-voastre. 

Hamlet: Al dumitale, al dumitale. 

(Osric iese.) 

Face bine că mă încredinţează: limba nimănui 
altuia nu şi-ar lua sarcina aceasta. 

Horatio: Parcă-i un nagâţ cu găoacea pe cap. 

Hamlet: Fac prinsoare că înainte de a suge, ăsta îi 
făcea complimente sfârcului. El şi atâţia alţii de 
teapa lui, după care veacul nostru găunos se dă în 
vânt, au învăţat numai tonul timpului şi, din 
întâlnirile obişnuite, un fel de amestec spumos care 
scoate la suprafaţă gândurile cele mai caraghioase 
şi neghioabe - dar dacă sufli puţin, băşicile se sparg 
îndată. 

(Intră un curtean.) 

Curteanul: Milord, Maiestatea-sa v-a salutat prin 
tânărul Osric şi acesta i-a întors răspunsul cum că-i 
aşteptaţi aici. Pe mine m-a trimis ca să aflu dacă 
binevoiţi să duelaţi cu Laert acum sau altădată. 

Hamlet: Sunt statornic în hotărârile mele - ele 
urmează îndeaproape vrerea regelui. Dacă e gata, 
gata sunt şi eu - acum sau oricând va binevoi, 
numai să fiu la fel de bine dispus. 

Curteanul: Regele, regina şi toată lumea coboară 
încoace. 

Hamlet: Într-un ceas bun! 

Curteanul: Regina doreşte să vă purtaţi prietenos 
cu Laert înainte de a începe întrecerea. 

Hamlet: Bună povaţă. 

(Curteanul iese.) 

Horatio: Milord, cred că ai să pierzi rămăşagul. 

Hamlet: Ea nu cred. De când a plecat în Franţa, 

am făcut mereu exerciţii: şi de aceea am să înving. 
Nu poţi să-ţi închipui cât de grea mi-e inima. Dar - 
nu face nimic. 

Horatio: Cum, stăpâne? 

Hamlet: E o prostie, dar felul ăsta de presimţire ar 
putea tulbura o femeie. 

Horatio: Ascultă-ţi cugetul atunci când ceva nu-i 
este pe plac. Am să-i împiedic să vină încoace, 
spunându-le că nu te simţi bine. 

Hamlet: Nicidecum. Desfidem prevestirile. Şi în 
căderea unei vrăbii lucrează providenţa. Dacă se 
întâmplă acum, nu se va întâmpla mai târziu; dacă 
nu se va întâmpla mai târziu, se va întâmpla acum; 
dacă nu acum, se va întâmpla mai târziu. Totul e să 
fii pregătit. De vreme ce niciun om nu ştie ce lasă în 
urma lui, ce importanţă are dacă se desparte de 
toate mai devreme: ce-o fi, să fie. 

(Intră slujitorii care aşeză lăncile şi aduc perne 
pentru spectatori; urmează trompeti şi toboşari cu 
timpane, regele, regina şi întreaga curte, Osric şi un 
alt curtean în chip de arbitri, cu spade şi pumnale 
care sunt puse pe o masă lângă perete; la urmă de 
tot, Laert, imbrăcat pentru duel.) 

Regele: Hamlet, ia mâna asta într-a ta. 

(Regele pune mâna lui Laert într-a lai Hamlet, apoi 
o conduce pe regină spre jilțurile domneşti.) 

Hamlet: 

Mă iartă. Ţi-am făcut un rău. Ci tu 
Eşti gentilom; deci, iartă. Cei de faţă 
Ştiu toţi şi cred c-ai auzit şi tu 
Că sufăr de-o amarnică tristeţe. 
Jur, nebunie-a fost din parte-mi tot 
Ce ţi-a rănit simţirea şi onoarea 

Şi tot ce m-a-nvrăjbit în ochii tăi. 
Laert jignit de Hamlet? Niciodată. 
De este despărţit de sine Hamlet 
Şi-atuncea îl jigneşte pe Laert, 
Nu Hamlet îl jigneşte, hotărât! 
Dar cine? Nebunia lui. Atunci 
El face parte dintre cei jigniţi 
Şi nebunia i-e duşman lui Hamlet. 
Ţi-o spun aici cu toţi de faţă 
Că n-am avut gând rău. Deci, mă dezleagă, 
Spunând mărinimos în sinea ta 
Că mi-am zvârlit săgeata peste casă“, 
Rănind un frate. 
Laert: 
'Sâmpăcat în suflet, 
Deşi temeiul răzbunării lui 
Era de nempăcat. Onoarea, însă, 
Îmi cere să fiu dârz, să nu mă-mbun 
Pân-ce judecători bătrâni, cu vază, 
De pace-mi vor vorbi prin sfat şi pilde, 
Ca astfel numele să-mi ştiu curat. 
Dar, într-acestea, dragostea-ţi primesc 
Ca dragoste - şi nu o voi jigni. 
Hamlet: 
Mă bucur mult şi fără gând ascuns 
lau parte la întrecerea frăţească. 
Ne daţi spadele. 
Laert: 
Şi mie una. 
Hamlet: 


468 În tragerile cu arcul cineva nu putea fi totdeauna sigur cât de 
departe poate bate săgeata, mai ales când trăgea peste o casă şi 
nu putea şti unde ajunge săgeata şi pe cine loveşte. 

Pe lângă stângăcia mea, Laert, 
Priceperea-ţi va străluci ca-n beznă 
O stea de foc. 


Laert: 
Îţi râzi de mine, Hamlet. 
Hamlet: 
Nu, jur pe mâna ce va ţine spada. 
Regele: 


Floretele - hai, Osric! 
(Osric aduce patru-cinci spade; Hamlet ia o spadă 
şi face câteva pase.) 
Tu, nepoate, 
Cunoşti pariul? 
Hamlet: 
Foarte bine, sire. 
Mizezi pe cel mai slab. 
Regele: 
O, nu mă tem. 
Vă ştiu pe amândoi; cum însă el 
S-a agerit, îl cumpănim într-astfel. 

Laert: 

Aceasta e prea grea - ia să văd alta. 

(Se duce şi ia de pe masă spada otrăvită cu vârful 
nebontit. ) 

Hamlet (ia o spadă de la Osric): 

Imi place asta. Sunt la fel de lungi? 

Osric: 

La fel sunt, doamne. 

(Arbitrii şi slujitorii rânduiesc podeaua pentru duel; 
Hamlet şi Laert se pregătesc; alți slujitori aduc 
garafe cu vin şi cupe.) 

Regele: 

Cupele cu vin 

Puneţi-le pe masă. Dacă Hamlet 
Dă-ntâia sau a doua lovitură 
Sau o înlătură pe-a treia, tunul 
să tragă din oricare meterez. 
Ca Hamlet să-şi câştige suflul, riga 
Va închina şi va zvârli-n potir 
O perlă mai bogată ca aceea 
Pe care, în coroana Danemarcei, 
Au stăpânit-o patru regi la rând. 
Pocalele! Vorbească-i toba goarnei, 
Aceasta puştii, puşca bolţii, bolta 
Pământului - căci regele acum 
Închină pentru Hamlet. Ei, începeţi! 
lar voi, judecători, luaţi seama bine. 
Hamlet: 


Hai, sir. 

Laert: 
Hai, prinţe! 
(Duelează. ) 
Hamlet: 
Una. 
Laert: 
Nu. 

Hamlet: 

Arbitrii? 
Osric: 


O lovitură bună. 
(Duelul se întrerupe; sună timpanele şi 
trompetele, de departe se aude un bubuit de tun.) 
Laert: 
Continuăm. 
Regele: 
Staţi. Daţi-mi de băut. 

(Un slujitor umple o cupă. Regele tine în mână o 
nestemată.) 
Perla e-a ta. Beau pentru tine, Hamlet. 
(Bea, apoi aruncă perla în cupă“**.) 
Daţi-i cupa. 
Hamlet: 
Să mai luptăm - puneţi-o deoparte. 
(Slujitorul o pune pe o masă în spatele lui.) 
Hai. 
(Reiau duelul.) 
Înc-o lovitură. E aşa? 
Laert: 
Atins, atins - e drept. 
(Se opresc.) 
Regele: 
Feciorul nostru 
Câştigă. 
Regina: 
___ Găfâie“"”- nu e deprins. 
i Iti şterge fruntea cu batista mea. 
(li dă batista, se dace la masă şi ia cupa de vin a 
lai Hamlet.) 
Regina, Hamlet, bea ca să învingi! 


469 Se presupune că perla era otrăvită şi, după unii comentatori, 
regele se preface numai că bea din cupa cu care închină în 
sănătatea lui Hamlet. 

470 In original apare cuvântul „fat” (gras) pe care unii comentatori 
au căutat să-l explice ca fiind introdus pentru a corespunde 
corpolenţei actorului James Burbage, prietenul lui Shakespeare şi 
interpretul rolului lui Hamlet. 

In prezent majoritatea comentatorilor consideră că sensul 
cuvântului este „năduşit şi gâfâit”, sens pe care J. Ridley afirmă că 
l-ar fi auzit încă nu de mult în Statele Unite ale Americii unde 
vocabularul limbii engleze este mai bogat în arhaisme şi sensuri 
învechite decât în Anglia. 

Hamlet: 
O, doamnă! 
Regina: 
Nu bea, Gertrude! 
Regina: 


Ba, să mă ierţi, stăpâne, am să beau. 

(Bea şi-i întinde cupa lai Hamlet.) 
Regele (aparte): 

E cupa otrăvită... Prea târziu... 
Hamlet: 

Nu pot să beau acum - îndată, doamnă. 

Regina: 

Vin’ să-ţi şterg faţa, Hamlet. 
(Îi şterge faţa.) 
Laert (către rege): 

Am să-l ating acum, milord. 
Regele: 
Nu cred. 
Laert: 
Şi totuşi, parcă-ncerc mustrări de cuget. 

Hamlet: 

Laert a treia oară. Zăboveşti. 

Loveşte, rogu-te, cât poţi mai tare; 
Mă tem că mă socoţi un paj plăpând... 
Laert: 
Aşa spui? Hai! 
(Duelează a treia oară.) 
Osric: 
Nimic, din nicio parte. 
(Se opresc.) 
Laert (deodată): 
Fereşte, Hamlet! 

(Într-o clipă de neatentie a lui Hamlet, îl răneşte 

uşor, infuriat, Hamlet îl atacă; în încleştare, schimbă 
spadele între ei). 

Regele: 

Despărţiţi-i - s-au încins! 
Hamlet (atacă): 
Hai, înc-o dată! 
(Regina cade.) 
Osric: 
Priviţi! Regina! Vai! 
(Hamlet îl răneşte pe Laert.) 
Horatio: 
Pierd sânge amândoi. Cum ti-e, stăpâne? 
Osric: 
Tu cum te simţi, Laert? 
Laert: 
Ca un sitar în propria-i capcană. 
Trădarea mea pe drept îmi curmă viaţa. 
Hamlet: 
Regina cum se simte? 


Regele: 

A leşinat 

Când i-a văzut însângeraţi. 

Regina: 

Nu, nu! 

E băutura! Hamlet, scumpul meu! 
E băutura, vai! Sunt otrăvită. 

(Moare. ) 
Hamlet: 


O, mârşăvie! Zăvoriţi intrarea! 
Trădare! Căutaţi-o peste tot! 
(Osric iese.) 
Laert: 
Aici e, Hamlet. Hamlet, eşti ucis; 

Nu-i leac pe lume să te-nzdrăvenească - 
N-ai de trăit mai mult de-un sfert de ceas 
În mâna ta e arma ticăloasă 
Cu vârful otrăvit. S-a-ntors asupră-mi 
Hidoasa uneltire. lată, eu 
Nu mă mai scol de-aici. Mama ta 
E otrăvită. Nu mai pot. De vină 
E regele. 
Hamlet: 
Şi vârfu-i otrăvit? 
_ Atunci, otravă, fă-ţi lucrarea! 
(II răneşte pe Rege.) 


Toți: 
Trădare! Trădare! 
Regele: 
Prieteni, ajutor! Sunt doar rănit! 
Hamlet: 


Incestuos casap al Danemarcei, 
Soarbe-ţi fiertura! Asta-i perla ta? 
Urmează-i mamei. 
(Regele moare.) 
Laert: 
S-a făcut dreptate. 
Otrava-i pregătită chiar de el 
Prinţ nobil, iartă-mă! Asupră-ţi, Hamlet, 
Nu fie moartea tatii sau a mea, 
Nici moartea ta asupră-mi! 
(Moare.*'") 
Hamlet: 


471 Faptul că Laert moare înaintea lui Hamlet nu constituie nimic 


neaşteptat. Deşi rănit după acesta din urmă, rana putea fi mai 
adâncă şi mai mare, primind mai multă otravă. Rezistenţa la 
otravă de asemeni putea fi mai mare în cazul lui Hamlet decât al 
lui Laert. 

Să-ţi dea iertare Cerul! Te urmez. 


Horaţio, mor. Regină urgisită, 
Adio. Figuranţi şi spectatori 
Ai ăstui act, cari, palizi, tremuraţi 
De ce-aţi văzut, ah, de-aş avea răgaz - 
Căci moartea, când înhaţă,-i crud străjer - 
Atâtea ce v-aş povesti... Dar, fie... 

Eu mor; tu însă vei trăi, Horaţio. 
Ce-am fost şi ce-am voit, să spui întocmai 
Neştiutorilor. 

Horatio: 
Nu crede asta! 
Mai mult sunt vechi roman“'* decât danez: 
Mai e un strop. 
Hamlet: 
De eşti bărbat, dă-mi cupa. 
Ai să mi-o dai, ţi-o jur! 
O, Doamne, 
Acestea toate-ascunse rămânând, 
Ce nume defăimat las după mine! 
De ţi-am fost drag, te leapădă câtva 
De fericire şi trăgânduc-ţi suflul, 
Cum poţi, în lumea asta aspră, spune 
Povestea mea... 


(În depărtare se aud paşi de soldați în marş, apoi 


o impuşcătură. ) 


472 Cu alte cuvinte, el preferă sinuciderea decât o viaţă nedemnă. 

Macbeth respinge sinuciderea practicată de vechii romani, 
considerându-i nesăbuiţi, (act. V, sc. 8, 1). Titinius, în /u/iu Cezar 
(act. V, sc. 3, 89), declară când se sinucide, că procedează ca un 
roman. Brutus şi Cassius, în aceeaşi piesă, se sinucid pentru a nu 
se degrada moral predându-se învingătorilor. Singura condamnare 
a sinuciderii este exprimată de Hamlet în act, |, sc. 2, ca fiind 


împotriva învăţăturii bisericii. 

Zvon de război să fie? 
Osric (inapoindu-se): 
Da, Fortinbras i-a-nvins pe leşi şi-acum 
Cu-această salvă de război vesteşte 
Pe solii Angliei. 
Hamlet: 
Ah - mor, Horatio... 
Otrava-nfrânge duhul; n-am s-apuc 
S-aud ce zic englezii, dar prezic 
Că Fortinbras va fi ales; al lui 
E glasul meu ce moare; spune-i asta 
Şi spune-i de-ntâmplările, mari, mici, 
Ce-nrâurit-au... restul e tăcere. 
(Moare. ) 
Horatio: 
Acum se frânge-o inimă aleasă... 
Prinţ nobil, noapte bună. Odihneşte 
În cântul cetelor de heruvimi!"”* 
De ce vin tobele încoace? 
(Intră prințul Fortinbras, trimişii englezi şi alții.) 
Fortinbras: 
Dar ce-mi văd ochii? 
Horatio: 
Ce ai vrea să vezi? 
Nespusă jale? Te opreşte-aici. 
Fortinbras: 
Acest morman de morţi cere măcel. 
O, mândră Moarte! Ce ospăț grozav 
Se pregăteşte-n veşnica ta criptă, 


473 Devotat cauzei contelui de Essex, se pare că Shakespeare 


parafrazează în spusele lui Horaţio ultimele cuvinte ale contelui 
care se roagă ca îngerii să-i primească sufletul după execuţie. Unii 
comentatori văd în tragicul sfârşit al lui Essex izvorul de inspiraţie 
al tragediei lui Hamlet. 

De-ai junghiat deodat-atâţia prinți? 
Trimisul: 
Priveliştea-i cumplită şi-am adus 
Mult prea târziu solia Engliterei. 
Urechile ce trebuiau s-audă 
Că Rosencrantz şi Guildenstern sunt morţi 
Şi că porunca-i astfel împlinită, 
Au asurzit. Răsplată luăm de unde? 
Horatio: 
De-ar fi în viaţă, nu din gura lui. 
El moartea nu le-a poruncit. Cum însă 
Voi, ce-aţi venit din luptele cu leşii, 
Sau voi, din Anglia, v-aţi întâmplat 
La sângeroasă pricina aceasta, 
Poruncă daţi ca trupurile lor 
să fie puse-n văzul tuturora 
Pe-un pod înalt; iar celor ce nu ştiu 
Eu le voi spune toate câte-au fost. 
De-a cărnii fapte - nefireşti şi crude, 
Pedepse oarbe, morţi întâmplătoare, 
Ucideri silnice şi vicleneşti 
Şi gânduri ce-au dat greş şi, pân-la urmă, 
Asupra uneltiri s-au întors, 
Acestea pot să povestesc întocmai. 
Fortinbras: 
Pe cei mai vrednici îi vom aduna 
Şi te vom asculta cu-nfrigurare. 
Cât despre soarta mie hărăzită, 
O-ntâmpin întristat. În ţara asta 
Am drepturi vechi pe cari, acum, prilejul 
Mă-mbie să le cer stăruitor. 
Horatio: 
Voi spune şi de-acestea, cum le ştiu 

Din gura prinţului al cărui glas 
Sprijinitori mai mulţi îţi va atrage. 
Cât însă cugetele sunt aprinse, 
Să-ndeplinim de zor ce-am spus - greşeala 
Şi gândul rău mai pot culege jertfe. 
Fortinbras: 
Pe Hamlet patru căpitani să-l poarte 
Spre catafalc ca pe-un ostaş, căci dânsul, 
In cuvenitu-i loc, de bună seamă 
S-ar fi purtat regeşte. Moartea lui 
Să o vestească surle şi fanfare 
Şi datini de război. 
Luaţi trupurile. Locul le-ar fi fost 
Pe-un câmp de luptă; n-au aicea rost. 
Poruncă daţi ostaşilor să tragă. 
(Soldaţii scot morții; într-acestea se aude un marş 
funebru; apoi răsună o salvă de tunuri.) 


Hamlet Prinţ al Danemarcei 
Comentarii 


După cronologia propusă de F.E. Halliday, tragedia 
a fost compusă în 1600-1601. 

Precizările de ultimă oră (1982) îi aparţin lui 
Harold Jenkins: 

„Concluzia la care am ajuns cu privire la datarea 
lui Hamlet este că, aşa cum ne-a parvenit, piesa ţine 
de anul 1601; totuşi, că esentialul Hamlet, minus, ce 

e drept, pasajele despre tribulațiile actorilor, dar, 
altfel, deosebindu-se prea puțin de aceasta sau 
chiar deloc, este posibil să fi fost jucat pe scenă 
chiar înainte de sfârşitul anului 1599 şi, cu 
siguranță, în 1600”. 

„Cartea” intitulată Răzbunarea lui Hamlet, prinț al 
Danemarcei (The Revenge of Hamlett, Prince of 
Denmark) avea să fie înregistrată la 26 iulie 1602, 
dar prima ediţie in-cvarto (Q,), defectuoasă, a 
apărut în 1603, cu următoarea pagină de titlu: 
„Istoria tragică a lui Hamlet, Prinţ al Danemarcei (de 
William Shakespeare) aşa cum a fost jucată în multe 
rânduri de slujitorii Înălțimii sale în oraşul Londra, 
precum şi în cele două Universităţi de la Cambridge 
şi Oxford şi în alte părţi...”; Qə, a doua ediţie in- 
cvarto (din 1601 şi 1605), considerată astăzi un text 
de bază (alături de ediţia /in-fo/io din 1623), cuprinde 
câteva informaţii importante în continuarea titlului 
(acelaşi ca în Q): „Retipărită şi mărită aproape de 
două ori față de cum a fost, după copia adevărată şi 
perfectă... ”. Celelalte ediţii in-cvarto (Q; - 1611, Q, - 
probabil 1622, Qs - 1637) au retipărit textul fiecărei 
ediţii precedente. Prima ediţie in-folio, unde Hamlet 
ocupă locul al 8-lea în secţiunea tragediilor, s-a 
bazat într-o oarecare măsură pe Q: însă, folosind o 
copie de sufleur, a introdus o serie de modificări 
(adaosuri, omisiuni, vocabular schimbat). 

Dintre sursele tragediei shakespeariene, cea mai 
nemijlocită se pare că a fost un Hamlet mai vechi, 
convenţional numit Ur-Hamlet, la care au făcut 


474 Harold Jenkins, îngrijitorul ediţiei Hamlet din „The Arden 
Shakespeare”, Mecthuen, London şi New York, 1982, în 
Introducere, p. 13. 

referiri mai mulţi contemporani (Nashe 1589, 
Henslowe 1594, Thomas Lodge 1596) dar care, din 
nefericire, s-a pierdut sau nu a văzut lumina 
tiparului. Cum însă despre Ur-Hamlet nu se ştie, 
practic, nimic dincolo de câteva remarci făcute de 
aceşti contemporani (existenţa unui răzbunător 
danez cu numele Hamlet precum şi a unei fantome 
cu chipul palid care striga întruna: „Hamlet, 
răzbunare!”, stilul senecan al textului), influenţa sa 
„directă” asupra lui Shakespeare ţine mai mult de 
domeniul posibilului decât al probabilului, iar ideea 
că Thomas Kyd a fost, autorul lui Ur-Hamlet este 
mai curbul o probabilitate decât o certitudine. S-a 
scris enorm despre această problemă, mai ales 
despre triunghiul Ham/el/t-Ur-Hamlel-Ur-Hamlet de 
Kyd, transformat uneori în patrulater prin intrare în 
jocul speculațiilor a unui Hamlet german, Tragoodie 
der Bestrafte Brudermord, oder Prinz Hamlet aus 
Danamark (manuscris din 1710), şi chiar într-un 
pentagon, când a fost angrenată şi capodopera lui 
Kyd, Tragedia spaniolă (The Spanish Tragedy, tip. 
1394), în legătură cu care H. Jenkins face 
următoarele remarci: 

„De dorit este ca speculația să fie ținută în frâu; 
dar aceasta nu înseamnă că trebuie să excludem 
probabilitățile. Deşi nu este o premiză esențială, 
probabilitatea ca Ur-Hamlet să fi fost scris de Kyd ne 
îngăduie să vedem în Tragedia spaniolă un fel de 
piesă însoţitoare. Uneori se susține (Bullough) şi, 
mai frecvent, se presupune că Ur-Hamlet, cu stafia 
sa aparent mai puțin convenţională şi mai integrată, 
e o piesă mai târzie; dar după părerea mea ordinea 
trebuie să fie inversă (cf. Stoll etc.). Într-adevăr, fără 

Ur-Hamlet Tragedia spaniolă nu ar fi fost posibilă. 
Belleforest furnizează sursa pentru o piesă despre 
Hamlet, iar aceasta devine apoi disponibilă ca 
model pentru o tragedie a răzbunării la îndemâna 
căreia nu se cunoaşte nicio sursă independentă. Mai 
întâi avem o situaţie arhetipală a răzbunării, 
răzbunarea de către fiu a tatălui; apoi, cu 
răzbunarea fiului de către tată, Tragedia spaniolă ne 
oferă contrariul. Dacă astfel, Tragedia spaniolă a lui 
Kyd şi Hamlet a/ lui Shakespeare derivă, pe căi 
diferite, din Ur-Hamlet, unele din elementele pe care 
le au în comun dincolo de paradigmele omorului, 
stafiei, nebuniei, răzbunării, este posibil ea ele să fie 
tributare acestei surse comune. Unele lucruri 
trebuie puse pe seama coincidenței şi a unei 
posibile înrâuriri a Tragediei spaniole asupra lui 
Shakespeare; dar ele nu pot explica satisfăcător de 
ce atât de multe elemente din Tragedia spaniolă îşi 
află analogii în Hamlet (Stoll etc.). În piesa lui Kyd 
există un fundal de politică şi războaie, cu soli care 
umblă încoace şi încolo. Hieronimo nu se încrede în 
scrisoarea care îl demască pe ucigaş, întocmai după 
cum Hamlet nu se încrede în Duh. El se condamnă 
pentru procrastinare, ba, mai mult, pentru faptul că 
preferă cuvintele sângelui. Îi trece prin minte gândul 
sinuciderii. Situația lui e oglindită de cea a altor taţi, 
după cum cea a lui Hamlet, e oglindită de cea a 
altor fii. Într-un tată el vede un spirit venit să-l 
mustre pentru întârziere. Pune la cale jucarea unei 
piese care este mai puțin inocentă decât pare. In loc 
să reflecte crima, ca în Hamlet, piesa înfăţişează aici 
răzbunarea; totuşi, imaginea crimei persistă prin 
expunerea cadavrului lui Horatio, iar piesa, 

efectuând răzbunarea sub forma unui spectacol 
jucat în fata unei curți nebănuitoare, extinde 
analogia cu Hamlet pentru a include şi dudul. Într-un 
preludiu ironic răzbunătorul şi victima sa avută în 
vedere se împacă în public, ca Hamlet şi Laert. În 
plus, în Tragedia spaniolă există o eroină a cărei 
dragoste întâmpină opoziţia tatălui şi fratelui ei, 
precum şi o altă femeie, soția lui Hieronimo, care 
înnebuneşte şi se omoară. 

Unele clemente din povestea de mai târziu a lui 
Hamlet se întâlnesc încă în sec. al IX-lea în câteva 
versuri ale poetului danez Snaebjârn în lucrarea sa 
Edda în proză: unchiul lui Amleth îl omoară pe tatăl 
acestuia iar fiul aşteaptă clipa prielnică pentru a-l 
răzbuna,  simulând prostia (de altfel. Amleth 
însemna prost sau nebun). Fie că a preluat unele 
detalii despre erou din Snaebjorn sau dintr-o 
relatare latină comparabilă despre Lucius Junius 
Brutus  («prostănacul»), Saxo Grammaticus, în 
cărțile a 3-a şi a 4-a din Historiae Danicae (sfârșitul 
sec. al XII-lea, publ. În 1514), a redactat o versiune 
Înegalată””*. „În această povestire primitivă şi pe 
alocuri brutală se întâlnesc de pe acum elementele 
de bază ale intrigii shakespeariene  fratricidul, o 
căsătorie  incestuoasă, nebunia  simulată. (...) 
Asemănările nu se opresc la incidente. În marca 
scenă dintre Hamlet şi mama sa până şi sensul 
dialogului este anticipat la Saxo [...), teama lui 
Fengo de nemulțumirea soției sale devine unul din 
motivele pentru care Claudius nu ia măsuri 
împotriva lui Hamlet (IN, 7, 9-16) etc”. 


475 Ibid., pp. 97-98. 
476 Ibid., pp. 88-89. 

Aşa cum arată numeroşi comentatori, este de 
presupus că Shakespeare l-a cunoscut pe Saxo fie 
printr-un intermediar francez, povestirea despre 
Hamlet din Histoires tragiques, vol. V, de Belleforest 
(publ. În 1570, apoi încă şapte ediţii tipărite până în 
1600; traducerea engleză a apărut abia în 1608 sub 
titlul 7he Hystorie of Hamlet), fie prin Ur-Hamlet 
probabil tributar acestui text. Belleforest urmează 
cu destulă acuratețe succesiunea evenimentelor din 
Saxo, deşi dublează textul original prin introducerea 
unor incidente nesemnificative şi chiar inutile, a 
unor reluări şi amplificări stilistice, precum şi a 
numeroase comentarii cu caracter moralizator. 

Din lista de lucrări ce prezintă analogii globale 
semnificative cu Hamlet nu poate fi omisă piesa 
Răzbunarea lui Antonio (Antonio's Revenge, aprox. 
1600-1601) de John Marston; dar critica modernă 
(Frost, McGinn, Jenkins) a demonstrat cu argumente 
serioase că Marston este cel care a împrumutat de 
la Shakespeare, nu invers. 

La nivelul amănuntului - o trăsătură de caracter, o 
expresie, o generalizare, o comparaţie etc. 
- Shakespeare este, ca întotdeauna, dar parcă mai 
mult ca oricând, îndatorat altora (v. şi Wote/e 
lexicale ce însoțesc aceste Comentarii). „De la lume 
adunate şi iarăşi la lume date” sunt proverbele, 
cântecele, fragmentele de baladă, aluziile 
conotative la tradiţia folclorică, de pildă importantul 
leit-motiv „noapte-bnnă”, discutat pe larg în Studiul 
introductiv din vol. | al prezentei ediţii, pp. 23-27 
(noaptea subliniată ca element al groazei şi 
misterului, noaptea imortalităţii, noaptea nebuniei, 
noaptea morţii etc.). Biblia, mai ales prin parafraze, 

este citată frecvent. Propoziția „... sau să ne ridicăm 
cu armele împotriva unei mări de necazuri” (III, 1, 
59) trimite la obiceiul luptătorilor celți care, în 
situaţii deznădăjduite, se aruncau cu sabia scoasă în 
valurile mării ca să le înfrunte şi sa moară; sau, 
după H. Jenkins, şi la Aristotel (Etica eudemiană, IIl, 
1). Claudins vorbeşte despre „obrazul târfei, 
înfrumusețat cu arta tencuitului” (III, 1, 51), 
împrumutând imaginea de la Thomas Nashe, 
sarcastic la adresa femeilor cu „obraji” zbârciţi care- 
şi „tencuiesc din nou sluțunia” (Rugăciunea către 
diavol a lui Pierce Penniless, 1592). „Cuvinte, 
cuvinte, cuvinte” e un comentariu preluat de Hamlet 
(mai târziu şi de Troilus) direct din Giordano Bruno. 
„A fi sau a nu fi” evocă în primul rând sintagma on 
kai me on din Doctorul Faust (jucat probabil în 1588) 
de Christopher Marlowe. Fără a face vreo referire la 
Hamlet, John Jump,  îngrijitorul unei ediţii a 
Doctorului Faust (1968, p. 7), consideră că formula 
(„fiinţă-nefiinţă”) nu este aristotelică (aşa cum au 
susţinut Bullen, Ward, Boas, Kocher şi Greg) şi că, 
probabil, ea apare pentru prima oară în Gorgias, 
citat de Sextus Empiricus (în Adversus 
Mathematicos, VII, 6). Împrumuturile din clasicii 
antichităţii, în primul rând cele cu caracter gnomic, 
sunt extrem de frecvente, printre autorii-sursă 
figurând Aristotel, Cicero, Ovidiu, Vergiliu, Quintilian 
etc., dar mai cu seamă Seneca, atât tragedianul cât 
şi filosoful. Aşa cum am arătat în Studiul introductiv 
(vol. 1, pp. 111-116), câteva citate din Scrisorile 
către Lucilius intră ca element tematic în prima 
scenă în care apare Hamlet, respectiv în conversaţia 
dintre rege, regină şi prinţ (|, 2, 64-120). 

O ilustrare elocventă a marii diversităţi a surselor 
de inspiraţie pentru generalizări o oferă sfaturile pe 
care Polonius i le dă lui Laert înainte de plecarea 
acestuia în Franţa (|, 3, 58-80). 

H. Jenkins, după ce arată că în perioada 
elisabetană  îndemnurile  părinteşti, grupate, 
deveniseră tradiţionale mai ales atunci când un fiu 
pleca în călătorie, le derivă astfel: 

„Grai gândurilor nu le da” (v. 59, dezvoltat în wv. 
68-69); cf. Euphues şi Anglia lui (Euphues and His 
England) de John Lyly; 

„Fii simplu, însă nicidecum vulgar” (61); cf. 
Isocrates, Ad Demonicum,; Burleigh, Precepte 
(Precepts); 

„Prietenii, odată fîncercati/Cu cercuri de oțel să-i 
legi de suflet” (62-63); cf. Ad Sermonem! A 
Margarite of America; proverb; Rosalynde (Thomas 
Lodge); 

„Dar palma nu-ți dă bătători, purtâna/Prieteni noi 
şi nezburătăciţi” (64-65); proverb; 

„De ceartă fugi; dar când te-ai prins, dă piept/Ca 
să-nspăimânți duşmanul” (65-67); cf. Ad 
Demonicum,; Castiglione, Curteanul, Eurphues şi 
Anglia lui; 

„Să-l asculți/Pe toți, dar să vorbeşti numai cu 
unii./Primeşte judecata orişicui/lar pe a ta păstrează- 
ti-o.” (68-69): cf. Sidney; Eurphues şi Anglia lui etc.; 

„Veşmântul/Să fie pe măsura pungii tale” etc. (72- 
73): cf. Euphues; Ad Demonicum; A Margarite for 
America: Peter ldley (sec. XV) etc.; 

„Să nu iei, nici să dai cu împrumut” (75); cf. 
Burleigh; folclor; proverb; 

„Fii ție însuți credincios” etc. (78 şi urm.); cf. Cato, 

Disticha (tradus de Taverner în 1540 etc.). 

Cât priveşte împrumuturile lui Shakespeare din 
propriile sale opere publicate până la Hamlet, în 
afară de o mulţime de lucruri de amănunt, există şi 
reluări importante pentru țesătura dramatică a 
piesei. Astfel, din /u/iu Cezar (tragedie scrisă cam în 
aceeaşi perioadă ca şi Hamlet şi, se poate 
presupune, într-o stare de spirit asemănătoare), 
ceea ce a reţinut atenţia comentatorilor sunt 
pasajele privind „semnele”, „premoniţiile”, 
întâmplările nefireşti care pregătesc atmosfera 
tragică. De altfel, prin gura lui Horaţio (|, 1, 116- 
123), Shakespeare însuşi aminteşte de minunile 
care s-au petrecut „cu puțin înainte de căderea 
puternicului Iuliu”. 

Nu mai puţin semnificativă mi se pare şi eroarea 
tragică de acelaşi tip de care se fac vinovaţi eroii 
principali ai celor două tragedii, Brutus şi Hamlet 
(comparabili şi printr-o serie de trăsături alese): 
Brutus îl omoară pe Cezar presupunând că acesta 
va deveni dictatorul Romei, iar Hamlet o 
îndepărtează, brutal, pe Ofelia şi o distruge 
sufleteşte presupunând că ea va deveni o stricată 
(cinstea e incompatibilă cu frumusețea, el 
întrezăreşte în Ofelia slăbiciunile proprii sale mame; 
„ti-e numele femeie, slăbiciune”). Comparaţia mi-a 
fost sugerată de modul netradiţional în care H. 
Jenkins interpretează drama Ofeliei: 

„(Hamlet) nu poate rezista atracției ei, după cum 
ne dovedeşte comportarea lui în timpul 
spectacolului; dar glumele obscene pe care le 
rosteşte el acolo fac din Ofelia, iubită atât de 
ambiguu, ținta dezgustului său fată de întregul 

proces sexual. Ultimul cuvânt ce i-l adresează el e o 
glumă despre felul cum femeile îşi aleg (greşit) 
(mistake) sotii. 

Cât despre Ofelia, durerea de a fi fost respinsă 
este elocventă atunci când îşi aduce aminte de 
«jurămintele muzicale» ale lui Hamlet. După ce 
dânsul i-a ucis tatăl şi el însuşi a fost surghiunit din 
Danemarca şi a plecat pe un vas în Anglia, Ofeliei, 
ca şi fiicei lui Jefta, nu i-a mai rămas aproape nimic 
altceva decât să-şi deplângă virginitatea - ceea ce 
și face în cântecele şi fanteziile nebuniei sale, care 
trădează o dragoste  frustrată.  Emblemele 
abandonării ei sunt moartea datorată ruperii unei 
sălcii şi «ştirbiră rânduială» determinată de această 
moarte, rânduială pe care o urmăreşte Hamlet. Dar 
nici «preotul hain», nici, de fapt, criticii lipsiți de 
perspicacitate, nu-i pot refuza «cununa de 
fecioară,/Şi feciorelnicul aşternut de flori» în timp ce 
«carnea ei frumoasă şi curată» este încredințată 
țărânii. Faptul că aceste ultime cuvinte sunt rostite 
de fratele care incepuse să-i spună povestea 
avertizând-o să nu-i cedeze lui Hamlet «comoara 
castităţii» nu este decât cea mai evidentă dintre 
ironiile cuprinse în ele. Tragedia ei, fără îndoială, 
este că Hamlet i-a lăsat comoara neatinsă; şi, în 
bună măsură, este şi tragedia lui. În îmbinarea finală 
a epitetelor - «frumoasă şi curată/nepângărită» 
- piesa îi îngăduie Ofeliei să respingă prin moarte 
temerile lui Hamlet despre cinste şi frumusețe, 
temeri care, în parte, au pricinuit-o; dar ea este 
înmormântată în puritatea ei feciorelnică, iubirea ei 
adevărată rămânând neimplinită. Atât de frumos 
imaginata şi atât de frumos intocmita intrigă 

secundară, cea a dragostei statornice şi respinse a 
Ofeliei, este unul din cele mai amare lucruri din 
Shakespeare; iar ironia finală a soartei sale este că 
a fost interpretată greşit în atâtea rânduri”"". 

Impresionantă cum este identificata bibliografie 
„generală” şi „specială” pe care Shakespeare o 
foloseşte în Hamlet, ea ar rămâne, totuşi, un simplu 
factor genetic extern, dacă nu ar fi fost asimilată 
aproape până la nerecunoaştere pentru a crea, 
alături de contribuțiile proprii ale gânditorului, 
poetului şi dramaturgului, această „supremă 
tragedie, cea mai măreață şi mai filosofică” (G.M. 
Lewes, 1855), excepţională în primul rând prin 
organicitate. lar ceea ce, în una din scrisorile sale, 
John Keats spune cu o firească exagerare romantică 
despre orice piesă a lui Shakespeare este mai 
adecvat ca oriunde despre Hamlet: „a încerca să 
scoţi un cuvânt din ea înseamnă a încerca să scoţi o 
piatră dintr-o piramidă”. 

Că piesa Hamlet - deşi criticii au semnalat 
deficienţe de construcţie - reprezintă un tot unitar 
se poate demonstra printr-o abordare analitică a 
problemei, necesară, evident, numai dacă, aşa cum 
au făcut-o numeroşi comentatori, ne propunem să 
confirmăm impresia de „rotunjime” pe care ne-o 
face simpla lectură a tragediei sau, din păcate mult 
mai rar, vizionarea ei pe scenă sau pe „micul 
ecran”. Această abordare „analitică” poate începe 
dintr-o multitudine de unghiuri sau perspective; nu 
trebuie exclusă nici posibilitatea de a se folosi ca 
punct de plecare un anumit enunţ, o maximă sau 
chiar un moment al „amplificării” stilistice 


477 Harold Jenkins, Op. cit., pp. 151-152. 

renascentiste. Dar, fie şi pentru economie de spaţiu, 
mult mai indicată este o abordare analitică şi, 
totodată, sintetică, iar conturarea figurii 
personajului titular ne-o înlesneşte cu precădere. 
Reamintindu-ne că Hamlet este, într-adevăr, o piesă 
despre Hamlet (nu ca de pildă, Henric al IV-lea, care 
este mai curând o piesă despre Henric al V-lea, /u/iu 
Cezar al cărei adevărat erou este Brutus, sau 
Macbeth, tragedia despre Macbeth dar şi despre 
lady Macbeth), să semnalăm principalele puncte ale 
„integrării”. 

a) Hamlet este atât de implicat în tot ceea ce se 
întâmplă în piesă, atât de omniprezent (chiar atunci 
când lipseşte de pe scenă), încât o expresie 
englezească, devenită populară, a rezumat această 
idee, limpede pentru avizaţi şi neavizaţi, în cuvintele 
„ca Hamlet fără Prinţul Danemarcei” (The Oxford 
Dictionary of English Proverbs). Aceasta, indiferent 
de afirmaţia lui Samuel Johnson că prinţul „este mai 
degrabă instrument decât agent” (1705) sau de 
părerile divizate ale criticii moderne: 

pp... O parte din criticii din secolul nostru au 
susținut că, lăsând la o parte  nesfârșitele 
controverse despre caracterul lui Hamlet, eroul 
însuşi este mai putin important decât părerile pe 
care le exprimă despre viața oamenilor. Astfel, într- 
o prelegere ingenios intitulată „«Hamlet: prinţul sau 
poemul?» C.S. Lewis a sugerat că poemul e mai 
important decât prințul şi că interesul replicilor lui 
Hamlet e stârnit măi puţin de omul care le rosteşte 
decât lucrurile despre care vorbeşte. După părerea 
mea, însă, aceasta este o linie de gândire destul de 
riscantă. Pentru că Hamlet este o piesă 

esențialmente dramatică şi în toate frazele eroului 
despre soarta omului trebuie să fim conştienţi de cel 
ce le rosteşte şi de modul cum ele reflectă propria 
sa condiție precară - nimic altceva decât conditia 
nuni om jelindu-şi tatăl şi chemat să răzbune 
uciderea acestuia. Poate că ar trebui să spunem că 
numai acest prinț ar fi putut crea acest poem. 
Pentru că cele mai profunde tâlcuri ale piesei 
iZvorăsc din natura pe care o capătă porunca 
răzbunării”: 

„=. reconsiderări repetate nu fac decât să-mi 
confirme părerea că dualitatea răzbunătorului, 
agent şi victimă, este principala temelie pe care e 
construită piesa, că aşa a văzut-o Shakespeare şi că 
referirile la piesă care o nesocotesc sunt în mod 
necesar inadecvate şi, de regulă, induc în eroare”'"*. 

b) Piesa abundă în paralelisme, asemănări şi 
contraste, toate având ca punct de referinţă pe 
Hamlet. 

Hamlet trebuie să-şi răzbune tatăl ucis; acelaşi 
lucru trebuie să-l facă Laert şi tânărul Fortinbras. 
Într-o lume de ev mediu întunecat, Hamlet, Horatio 
şi Laert urmează studii superioare (primii doi la 
Wittemberg. Laert la Paris, „oraşul plăcerilor”). 
Hamlet va simula nebunia, Ofelia va înnebuni cu 
adevărat. Hamlet vede Duhul şi vorbeşte eu el, 
Horaţio şi străjerii îl văd, regina nu-l vede şi nu-l 
aude. Hamlet procrastinează dorind să se convingă 
de identitatea Duhului înainte de a acţiona, Laert e 
gata să acţioneze, fără să se gândească la dovezi. 

c) Aproape toate personajele arată interes faţă de 


478 Ibid., pp. 126-127 
479 Ibid., p. 144. 

manifestările, atitudinile şi intenţiile reale sau 
presupuse ale adevăratului „danez” (the Dane, 
adică „regele Danemarcei”), după cum reiese din 
propriile lor reacţii şi comentarii, dar mai puţin din 
caracterizări directe. Regina, cu toată întunecarea 
raţiunii pricinuită de imperativul simţurilor, este 
prima care, datorită instinctului matern, îşi dă 
seama de motivele reale ale „alienării” prinţului 
(„moartea tatălui/Şi preazorita noastră cununie”, 1I, 
2, 58); dar formal, nu oferă decât un „dragă 
Hamlet” (|, 2, 68) care în scena actorilor (III, 2, 115) 
e reluat îndată, ironic, de Hamlet - „dragă mamă” 
(III, 2, 117). Regele îl „iubeşte” (fals), apreciază 
faptul că Hamlet „se simte dator să-şi plângă 
părintele” (Il, 2, 88), dar socoteşte că exagerează şi 
dă dovadă de „voință ce, semet. Infruntă 
cerul,/Piept fără zale, minte zvăpăiată,/Necoaptă şi 
nedăscălită încă” etc. (|, 2, 95 etc.). Horaţio, la 
sfârşitul tragediei, îl va numi pe Hamlet „inimă 
aleasă” şi „prinț nobil” (V, 2, 273); iar Laert, în 
aceeaşi scenă, va recunoaşte că a fost un „prinț 
nobil” (V, 2, 343). Polonius e convins că Hamlet e 
nebun (II, 1, 102 etc.). Numai Ofelia îi face o 
caracterizare mai amplă atunci când îl căinează: „Ce 
minte-aleasă s-a surpat: curtean,/Ostaş şi cărturar; 
ochi, grai şi spadă;/Nădejdea, trandafirul mândrei 
țări,/Oglindă gustului ales, tipar/Al bunei-cuviinţe. 
Cel spre care toți ochii se-ndreptau...” (M, 1, 159- 
163). Această replică a Ofeliei se referă la ceea ce 
unii cercetători numesc „pre-istoria” sau 
„protoistoria” prințului; totuşi, dacă eliminăm 
predicatul „s-a surpat” (Ofelia nu a înţeles că 
Hamlet simulează nebunia), epitetele Ofeliei sunt 

tot atât de corecte ca acelea pe care, de asemenea 
enumerativ, Ulise le foloseşte în descrierea lui 
Troilus (Troilus şi Cresida, IV, 5, 96-109). 

S-ar părea că prima apreciere la adresa lui 
Hamlet, aceea că are „o minte-aleasă”, n-ar trebui 
să ne reţină atenţia - chiar şi o lectură superficială a 
piesei dezvăluie clar faptul că „raţiunea” este totul 
pentru Hamlet. Un om foarte inteligent, foarte lucid, 
foarte perspicace, foarte prompt în răspunsuri etc. 

Alice Voinescu a rezumat plastic acest adevăr: 

„Gândirea e în Hamlet floare întregii ființe... făclie 
În care materia se transformă în lumină. în 
asemenea lumină se aprinde conştiinţa şi în ea se 
elaborează realitatea în care se  oglindeşte 
existența”. Dar în contextul predicatului „s-a 
surpat”, ideea că, după faza premergătoare intrării 
prinţul din scenă, el a devenit iresponsabil sau 
nebun a găsit destulă acreditare printre eritici ca să 
fie nevoie de precizări. Câteva citate care sprijină 
punctul de vedere al Ofeliei. Goethe: „O natură 
simpatică, pură, nobilă şi profund morală, fără tăria 
nervilor care formează un erou, se prăbuşeşte sub o 
povară insuportabilă pentru el şi pe care nu trebuie 
s-o înlăture”. (Wilkelm Meisters Lehrjahre, 1795- 
1796). Din Istoria literaturii chineze (1863-1864) a 
lui H. Taine: „Recunoasteti în el un suflet de poet, 
făcut nu pentru a acţiona ci pentru a visa, (...); un 
artist pe care neşansa l-a făcut prinț, pe care o 
neşansă şi mai mare l-a făcut răzbunătorul unei 
crime şi care, destinat de natură Geniului, este 


480 Alice Voinescu, Curs de istorie a literaturii dramatice, f.a., 
Bucureşti, p. 368, cit. de Aurel Curtui, Hamlet în România, editura 
Minerva, Bucureşti, 1977, p. 181. 

condamnat de soartă la nebunie şi nefericire”. A.C 
Bradley: „... gândire oțioasă care cu greu merită să 
fie numită gândire, o urzeală inconştientă de 
pretexte pentru inacțiune, zbateri inutile într-un pat 
de bolnav, simptome alo unei melancolii ce n-a 
făcut decât să sporească prin autodispreț”. 
(Shakespearean Tragedy, 1904). Harry Levin: „... 
nevroză mai curând decât psihoză” (The Antic 
Disposition, 1959). Pentru A.W. Verity e vorba de 
morbiditate: „Este o stare sufletească ce premerge 
nebuniei şi nu e departe de aceasta; o stare prin 
caic trec mulți fără a deveni nebuni cu adevărat, dar 
care adesea culminează cu nebunia”. Punctul de 
vedere opus îl găsim formulat şi demonstrat 
convingător mai ales de Hiram Corson. După ce 
postulează sănătatea psihică a lui Hamlet pentru că 
„nebunia poate fi folosită într-o operă artistică 
întocmai ca orice altă formă a răului (...) dar ea nu 
poate fi decât secundară față de sănătate, de bine şi 
adevăr, de rectitudine şi lumină morală”, criticul 
examinează dovezile: „ceea ce spune Hamlet în 
mod direct despre el însuşi şi acțiunile sale” (astfel, 
dificultatea situaţiei create de convorbirea cu Duhul 
este o dificultate obiectivă, nu e creată de 
caracterul lui Hamlet, |, 5, 140-190; ceea ce îi spune 
mamei sale în Ill, 4, 102-153); „monologările 
prințului, un procedeu obişnuit atât la Shakespeare 
cât şi, de fapt, la toti dramaturgii, prin care 
personajele îşi dezvăluie adevăratul eu când doresc 
sau sunt obligate să-l ascundă de alţii”. 


481 A.W. Verity, în introducerea la ediţia Shakespeare, Hamlet 
1911, pe care a îngrijit-o, Cambridge University Press, 1948, p. 


XLIII. 
~ 669 ~ 


Opere Complete Volumul 5 
Monologările lui Hamlet (se caracterizează prin 
judecăţi elevate şi coerente, printr-o adâncă 
înţelepciune şi filosofie); „discutiile dintre Hamlet şi 
Horatio, prietenul său intim şi singurul său 
confident”'*". lar în 1951 W.H. Clemen a reconfirmat 
acest punct de vedere făcând o analiză a lumii de 
imagini folosite de Hamlet: 

„Hamlet are nevoie de imagini pentru «chipul său 
de om nebun». S-ar trăda dacă s-ar exprima 
deschis, direct. De aceea el trebuie să vorbească 
ambiguu şi să-şi ascundă adevăratele gânduri 
îndărătul cuvintelor cu dublu înțeles şi 
calambururilor, al imaginilor şi parabolelor. Celelalte 
personaje nu-l înțeleg şi continuă să-l considere 
nebun, dar spectatorii  întrezăresc adevărata 
situatie. Sub protectia acestei măşti... Hamlet spune 
mai multe lucruri subtile decât toți ceilalti curteni 
împreună. (...) | se face o nedreptate când e învinuit 
de speculatii pur teoretice şi abstracte care íl 
îndepărtează de realitate. Gândurile lui ajung mai 
departe decât cele ale altora, pentru că el vede mai 
mult şi mai adânc decât ei, nu pentru că nu ar lua în 
seamă realitatea... (...) ... Atunci când, în scena 
cimitirului, Hamlet tine în mână craniul lui Yorick, el 
vede într-însul mai mult decât văd ceilalti, pentru 
care craniul este doar un lucru fără viată ”®. 

Alexandru Philippide se referă la partea finală a 
tragediei: 

„Din vorbele adânci şi înțelepte, de o mare 


482 Hiram Corson, An Introduction to Shakespeare, London, 1907, 
pp. 194-222. 

483 W.H. Clemen, The Development of Shakespeare's Imagery, 
1951, Methuen, London, 1966, pp. 110-111. 

înălțime morală, pe care le rosteşte inainte de 
moarte, se poate vedea limpede că Hamlet nu e un 
om nebun, ci un biet om îndurerat de imprejurările 
tragice în care i-a fost dat să trăiască..." 

E „curtean”, spune Ofelia (cf. „E prinț”, subliniază 
Patrick Cruttwell). Într-adevăr, Hamlet cunoaşte 
„modul de viață al curteanului” (Clemen), se 
comportă şi vorbeşte ca un curtean când e cazul (cu 
„bună-cuviinţă”); deşi ar trebui adăugat şi 
extraordinarul mimetism lingvistic al lui Hamlet, 
precum şi capacitatea de „a-şi potrivi stilul... la 
situația şi persoana căreia i se adresează” (Clemen). 

E „oştean”; e disciplinat, are un profund simţ al 
datoriei. Se comportă ca „un mobilizat în vreme de 
război. A săvârşit fapte pe care ar îi preferat să nu le 
săvârşească, aşa cum facem noi toti în război; dar el 
socoteşte că e un război drept şi putem spune că, în 
linii mari, s-a comportat bine” (Patrick Cruttwell, The 
Morality of Hamlet, 1963). 

E „cărturar” - după cum o demonstrează şi o 
parte din imaginile pe care le foloseşte: 

„Lumea de imagini a lui Hamlet demonstrează şi 
larga educație pe care a primit-o, multilateralitatea 
şi extraordinarul diapazon al experienţei sale. Faptul 
că metaforele sale împrumutate din ştiinţele naturii 
sunt deosebit de frecvente în limbajul lui Hamlet 
accentuează încă odată puterea sa de observație, 
modul său critic obiectiv de a privi lucrurile. Hamlet 
este în elementul său şi în antichitatea clasică sau în 
mitologia greacă, in terminologia juridică, e 


484 Al. Philippide, Note despre Shakespeare, în Studii şi portrete 
literare, 1963, capitol reprodus în Shakespeare şi opera lui, EPLU, 
Bucureşti, p. 591. 

familiarizat (...) şi cu artele frumoase”*”. 

B. Ifor Evans arată deosebitul interes „/ingvistic 
al eroului. 

În timpul reprezentării „piesei-în-piesă”, Ofelia îi 
adresează lui Hamleţ cuvintele: „Joc; bine rolul 
corului (antic)” (III, 1, 259) şi, în felul acesta, îşi 
completează caracterizarea. Din conversaţia 
prinţului cu actorii rezultă cât se poate de clar că el 
este un bun cunoscător al teatrului, că este un 
excelent actor şi regizor în sensul concret al 
termenului. Mai este nevoie să amintim că, într-o 
piesă cu numeroase cuvinte şi imagini legate de 
teatru („prolog”, „a juca”, „a interpreta”, „a 
aplauda”,  „scenă”, „rol”, „act” etc.), Hamlet, 
transpune teatrul în viaţă, jucându-şi rolul de actor 
şi regizor al ei cu o măiestrie comparabilă cu aceea 
a predecesorilor săi Richard al Iil-lea, Petruchio sau 
Henric al V-lea? De fapt, factor unificator al tragediei 
şi în această dublă calitate (de actor şi regizor 
principal), Hamlet transpune, de asemenea, viaţa în 
teatru. Pe bună dreptate subliniază Anne Righter: 

„Hamlet este o tragedie dominată de ideea de 
spectacol teatral. Ín cursul desfăşurării sale 
metafora teatrului apare sub numeroase forme. Ea îl 
zugrăveşte pe fățarnic, Regele actor, diferența 
dintre aparență şi realitate, falsitate şi adevăr, şi 
natura teatrală a unor anumite momente. Relatia 
dintre lume şi scenă o reciprocă: actorul tine o 
oglindă în fața naturii, dar aceasta, la rândul ei, 
reflectă trăsături ale spectacolului. Deşi 


77 


485 W.H. Clemen, Op. cit., p. 108. 
486 B. Ifor Evans, The Language of Shakespeare's Plays, 1952, 
Methuen, London, 1966, p. 121. 


~ 672 ~ 


William Shakespeare 
fundamental diferite, iluzia şi realitatea se întâlnesc 
în numeroase puncte. (...) 

(...) Piesa despre «uciderea lui Gonzago» nu e 
numai centrul strategic al intrigii, punctul de 
răscruce al actiunii; ea este şi centrul tragediei într- 
un sens mai simbolic, focarul din care interesul 
pentru aparență şi realitate, adevăr şi mască, 
exprimate în termeni teatrali, radiază în timp atât 
înapoi cât şi înainte. (...) 

(...) Răposatul Hamlet este primul din cele cinci 
personaje legate de noțiunea de Rege actor. (...) 
Prins într-un dedal de aparente înşelătoare, Hamlet 
se refugiază intr-o iluzie  ticluită de el însuşi 
(actoria). (...) 

(...) În mintea lui Hamlet Claudius devine un Rege 
actor (III, 4, 98), al 4-lea din tragedie (...). Natura 
teatrală a falsului prințului (relatată în V, 2, 29-32) 
se impleteşte cu sugestia că şi Hamlet e un Rege 
actor, care a trimis în Anglia un ordin regesc fals, 
purtând pecetea tatălui său. 

(...) (La sfârşitul ultimului act) Hamlet îi vede pe 
oamenii de la curtea Danemarcii stând îngroziţi şi 
nedumeriți în afara cercului de morți ai tragediei şi, 
dintr-o dată, pare să sesizeze distanța ce separă 
întâmplările încheiate acum violent de cele ale lumii 
normale. În mintea lui, aceşti privitori seamănă cu 
nişte actori cărora nu li s-a dat niciun rol de recitat, 
spectatori care au rămas oarecum departe de piesă: 
«... Figuranţi şi spectatori/Ai ăstui act, care, palizi, 
tremuraţi/De cele ce-aţi văzut...» (V, 2, 348-349). 
Cuvintele lui Hamlet schimbă radical structura 
scenei pe care stă. Brusc, el este înconjurat de 
actori din toate cele patru părți. Spectatorii 

înghesuiți la parter, cei din galerii, nobilii aşezaţi pe 
locurile lor comode, toți sunt absorbiți inexorabil de 
dramă, îngroşând rândurile puține ale supușilor lui 
Hamlet. (...)... Lumea teatrului s-a extins pentru a-i 
include şi pe spectatori. (...) Aici... într-un teatru al 
cărui nume chiar, Globul, implică metafora 
teatrală... (...) efectul... este ultima dintr-o scrie... de 
revendicări ale teatrului, o afirmare a puterii 
scenei”, 

Autocaracterizându-se, Hamlet se acuză în mai 
multe monologări că vorbeşte sau gândeşte prea 
mult în loc să acţioneze (II, 2, 378-383; III, 1, 83-88: 
IV, 4, 32-66). În ultimele două secole şi mai bine, 
problema „întârzierii”, „amânării” şi „nehotărârii” lui 
Hamlet în săvârşirea actului justiţiar a stârnit 
controverse considerabile în critica shakespeariană, 
care a considerat-o problemă fundamentală a 
piesei. De fapt, ea a rămas o problemă 
fundamentală, chiar dacă în ultimele decenii câştigă 
tot mai mult teren ideea contrarie“. 

Nu fără temei s-a spus că „Hamlet are un rol de 
aşteptare; în piesele elisabetane ale răzbunării, 
eroul răzbunător nu caută atât să creeze un prilej, 
cât să aştepte ca victima, neintenţionat, să-l 
furnizeze” (Helen Gardner, The Historical Approach 
to Hamlet, 1959); că „statornicia este o virtute 
caracteristică a prințului şi în locul comentariului lui 
Bradley «au trecut două luni şi nu a făcut nimic» e 
preferabil să spunem «au trecut două luni şi el e 
487 Anne Righter, Shakespeare and the Idea of the Play, 1962, 
Penguin, Harmondsworth, 1967, pp. 142-147. 


488 V., de exemplu, John Jump, Shakespeare's Hamlet, a selection 
of critical essays, Casebook series, Macmillan, London, 1970, p. 

încă acolo, la post, de strajă» ” (ibid.); că „rolul i-a 
fost impus lui Hamlet şi el şi-l asumă cu vădită 
șovăire şi scârbă” (John Holloway, Hamlet, 1961); că 
Hamlet este un temperament volitiv, a cărui voinţă 
izvorăşte „dintr-o riguroasă disciplină filosofică” 
(Zoe Dumitrescu-Buşulenga, Prefață la 
Shakespeare, Romeo şi Julieta, Hamlet, 1962); că, 
deşi, şovăie, Hamlet „nădăjauieşte în posibilitatea 
de a trezi conştiinţa adânc îngropată în simturi a 
regelui” (ibid.); că „teama fizică ar fi cea mai simplă 
explicație; dar Hamlet nu este un fricos” (A.W. 
Verity, 1911); că „slăbiciunea voinței” e „o 
consecință a descumpănirii şi nicidecum o trăsătură 
organică înnăscută; prin firea sa Hamlet este un om 
puternic” (V.G. Biclinski, 1838). După loan Botez, ,... 
problema în piesă nu e cazul special al unei boli de 
voință  (...) ci problema eternă a idealismului 
umanității în lupta continuă cu realitatea”; sau: 
„Hamlet e integral, nu e lipsit nici de memorie, nici 
de voință, dar nu are în suflet sentimentul răzbunării 
(...) Acest sentiment i se impune” (Hamlet în 
tragedia shakespeareană, 1925). După A.P. Rossiter, 
Hamlet „nu e «tragedia unui om care nu se putea 
hotărî» cum s-a prefațat filmul lui J.A. Rank (...) ci, 
mult mai aproape de adevăr, tragedia «conştiinţei»: 
a unei conştiinţe de sine atât de acută încât nu 
există un eu, ci numai euri sau, poate, aici un eu de 
care Hamlet să poată fi conştient inainte de 
eveniment” (Angel With Horns, 4” Impression, 
1970). 

Pe de altă parte, după ce ne reaminteşte că 
„datorită procrastinărilor lui Hamlet, până la sfârşit 
vor plăti cu moartea mama sa, Ofelia, Polonius, 

Laert, Rosencrantz, Guildenstern şi el însuşi”, A.W. 
Verity subliniază că Hamlet nu e un om de acţiune 
numai în sensul că e capabil doar: „...de acțiuni 
impulsive, săvârşite sub presiunea extremă a 
reacției de moment sau a necesității absolute. 
Hamlet dispune de «energii pur convulsive» - nu de 
forța susținută a hotărârii: el poate acționa dacă 
trebuie; dar numai dacă trebuie imediat, fără timp 
de gândire”**. 

Într-un dialog cu Horaţio, Hamlet îl caracterizează 
pe acesta, dar, implicit, se acuză pe sine: „... fost- 
ai/Din cei ce nenrăiți îndură răul,/Şi care-aşteaptă 
soarta grea sau dulce/Cu-aceleaşi mulțumiri; noroc 
de cei/Ce-mbină bine chibzuiții şi patimi/Încât nu 
sunt sub mâna soartei fluier/Din care cântă ea cum 
vrea. Dă-mi insul/Nenrobit de patimi, şi am să-l 
port,/Îu inimă, în miezul inimii, /Precum teo port” (III, 
3, 70-79). „Tot aşa după cum Hamlet gândeşte prea 
mult (şi ştie acest lucru), e/ simte prea mult” 
generalizează Verity apoi trimite la citatul de mai 
sus şi face următorul comentariu: 

„Nu există nicio îndoială că el se descrie pe sine 
ca un caracter opus lui Horatio (...). 

Eroul tragic, spune un critic, indiferent de celelalte 
trăsături ale sale, «este întotdeauna pasionat» /ucru 
firesc întrucât pasiunea de un tip sau altul 
generează întâmplările tragice ale vieţii. Întreaga 
intenție a dramei este purificarea pasiunii prin 
reprezentarea efectelor ei la alţii, iar în Hamlet, de 
la un capăt la celălalt al piesei, eroul ne este arătat, 
dacă nu ca «rob al pasiunii», totuşi ca un om cu o 
teribilă capacitate de a simți; uneori, sentimentul 


489 A.W. Verity, Op. cit., p. XXXIX. 
~ 676 ~ 


William Shakespeare 

capătă într-iînsul un ascendent care răstoarnă 
întregul echiliru al ființei sale (...). Acest element 
emoțional este alimentat de înstrăinarea sa. Pentru 
că cel mai bun remediu împotriva excesului în 
simtire este contactul cu viața şi oamenii. Totodată, 
sensibilitatea sa,  stimulentul actiunii, este 
contracarată de reflectie,  obstacolul actiunii. 
Simtind mai putin, Hamlet ar fi mai putin înclinat 
spre actiune; cugetând mai putin, el ar avea mai 
multă putere de a actiona. Datorită ciocnirii acestor 
tendinte antagoniste, sufletul lui Hamlet se 
frământă într-un extaz al auto-torturării. Dar când 
sentimentul nu se transformă în acţiune, exprimarea 
lui poate deveni cu timpul un înlocuitor al acţiunii. 
Vedem aceasta în Hamlet şi în Richard al II-lea”. 

d) Direct sau în aparteuri şi monologuri, Hamlet 
caracterizează celelalte personaje, chiar pe cele mai 
puţin importante; şi în mai multe rânduri o face într- 
un limbaj pronunţat afectiv. Rosencrantz e „un 
burete care suge batirul, răsplata şi poruncile 
regelui” (IV, 2, 16-17) şi atât lui cât şi lui 
Guildenstern prin reluări semnificative care, până la 
urmă, devin ironice (ca şi „Brutus e un om cinstit” 
din /uliu Cezar, III, 2, 88 şi urm.): „Prea bunii mei 
prieteni! (...)... Dragii mei” (||, 2, 232-234), „bunii 
mei prieteni” (Il, 2, 249), „dragi prieteni” (II, 2, 287), 
„dragii mei prieteni” (ll, 2, 579), ultima adresare 
fiind şi cea mai elocventă pentru că e situată în 
imediată apropiere de ultimele rostiri asemănătoare 
şi sincere din suita cu care îi întâmpină pe actori: „... 
bine-ați venit, dragilor! O, bunul meu prieten!” (il, 2, 
450-451), „prieteni” (II, 2, 567) şi „dragul meu 


490 Ibid., pp. XXXIX-XL. 
~ 677 ~ 


Opere Complete Volumul 5 
prieten” (r. 569). Pe Osric îl caracterizează şoptindu- 
i lui Horaţio că e „o libelulă” (V, 2, 84) şi „Are 
pământuri bune şi bogate. Când un dobitoc e regele 
dobitoacelor, staulul lui trebuie să fie lângă masa 
împărătească. E o gaiță, dar, cum spuneam, 
stăpâneşte mult găinaț” (V, 2, 88-91). Totodată, el 
îşi bate joc de Osric făcând afirmaţii contradictorii cu 
care ştie că linguşitorul curtean tânăr va fi de acord, 
pe urmele lui Polonius, curteanul bătrân (Osric 
încuviinţează că e foarte frig, apoi că e foarte cald), 
şi, de asemenea, imitându-i vorbirea afectată (V, 2, 
118-192). 

Ifor Evans comentează: 

„Într-un sens aceasta e o satiră lingvistică, 
independentă de acțiune pentru că piesa ar putea 
continua foarte bine fără discuția cu Osric. Totuşi, 
viul interes al lui Hamlet fată de un mod afectat de 
a vorbi, în afară de comentariile actuale ale prințului 
după plecarea lui Osric despre scliviselile din 
exprimare şi comportare, contribuie la conținutul 
emoțional al acțiunii, pentru că afectarea găunoasă 
a lui Osric accentuează singurătatea lui Hamlet, iar 
jocul verbal din cursul întrevederii lor scoate în relief 
forța contrastantă a exprimării sincere a lui Hamlet 
care urmează imediat după aceea...”*!. 

Ca şi actorii, străjerii sunt „prieteni buni” (|, 5, 
140) etc. 

Pe Horaţio, cărturar şi ostaş, Hamlet îl iubeşte 
pentru însuşirile menţionate deja (III, 2, 70-79). Îi 
spune „prieten bun” (|, 2, 163); „ştiu că nu eşti 
leneş” (|, 2, 173); „... omul cel mai drept/Din toți cu 
câți am stat cândva de vorbă” (M, 2, 59-60); ,... 


491 B. Ifor Evans, Op. cit., p. 118. 
~ 678 ~ 


William Shakespeare 

firea bună-i tot avutul tău” (|, 5, 140) etc. Prin 
antiteză cu prinţul, Horaţio este omul de acţiune, 
nepripit, impasibil şi cumpătat la vorbă. 

Hamlet stabileşte o opoziţie netă între tatăl său - 
„Ce rege bun!” „Hiperion” (|, 2, 139), „a fost un om” 
(|, 2, 187), „nobilul meu tată” (|, 2, 243) - şi 
Claudius: „satir” (|, 2, 139), „tâlhar surâzător şi 
blestemat!” (|, 5, 106); „fiară!  Nemermic 
sângeros!/Făr' de căință, putred, vânzător!” (II, 2, 
616—617); „un ucigaş, un ticălos (...)... Paiaţă de 
monarhi;/Borfaş al stăpânirii şi-al domniei” (II, 4, 
96-99) etc. Totuşi, după cum au observat criticii, 
uzurpatorul nu e lipsit de calităţi: deşi bea vârtos, 
nu-şi pierde minţile; nu simte numai atracţie 
senzuală pentru Gertrude; e inteligent, hotărât, 
curajos (F.E. Halliday). După G. Wilson Knight, „ca 
rege al Dauemarcei Hamlet ar fi fost de o mie de ori 
mai periculos decât Claudius”: iar „chestiunea 
moralității lui Hamlet şi Claudius reflectă problema 
esențială a piesei” (The Wheel of Fire, 1930). Există 
puncte de asemănare pregnante între el şi Henry 
Bolingbroke, ucigaşul şi uzurpatorul regelui-poet 
Richard al ll-ea (în Richard al /I-lea) şi monarh abil 
ca Henric al IV-lea. Ifor Evans evidenţiază 
disponibilităţile lingvistice ale lui Claudius; retorica 
„opacă”; de la începutul scenei a 2-a din actul 1, 
limbajul familiar în discuţia cu Laert trecerea rapidă 
de la cuvintele calde adresate lui Hamlet la maniera 
formală atunci când prinţul nu se lasă înduplecat; 
propoziţiile scurte prin care îşi exprimă hotărârile şi 
ordinele etc. (Op. cit.). 

La adresa reginei Hamlet are cuvinte grele - o 
compară cu „un dobitoc ce nu gândeşte” (|, 2, 150), 

o numeşte „femeie veninoasă” (|, 5, 105), iar în 
scena din iatac (III, 4) o atacă fără cruţare. Cu toate 
acestea, Hamlet ţine la ea, răspunzând la o 
dragoste maternă vădită. 

Pentru motive arătate anterior, Hamlet este la fel 
de brutal şi cu Ofelia în discuţia din III, 1 („Eşti 
cinstită?” „Du-te la mănăstire” etc.). În plus, se 
comportă indecent cu ea în timpul spectacolului de 
la curte (în plus, pentru că manifestările senzuale 
ale mamei şi fiului în scena iatacului nu sunt decât 
adaosuri freudiene ale unor regizori certaţi cu textul 
shakespearian şi prea îngăduitori cu un anumit 
public). S-a speculat mult despre dragostea lui 
Hamlet pentru Ofelia (între „te-am iubit cândva”, IM, 
1, 116-117), sau („Nici patruzeci de mii de frați n-ar 
fi putut-o iubi cum a iubit-o el”, V, 1, 291-293 şi „Nu 
te-am iubit”, II, 1, 122); iar „ambiguă” este, 
probabil, epitetul cel mai convenabil. Leo 
Kirschbaum, într-un studiu exhaustiv, a demonstrat 
că lucrurile sunt departe de a fi clare." Clară este 
numai dragostea pentru prinţ a Ofeliei, fiinţă 
neprihănită şi inexperimentată, tandră şi supusă, 
simplă unealtă în jocul de iscodiri pus la cale de 
Polonius, rege şi regină. 

Pentru Hamlet Polonius este „un neguțător de 
peşte” (fishmonger, şi în sensul de „traficant de 
carne vie”) (II, 2, 174), e „necinstit” (II, 2, 170 şi 
urm), „plicticos“, „babalâc fără minte” (M, 2, 226), 
„gureş nătărău” (II, 4, 215). Verity nu este de acord 
cu ultima apreciere, considerând că numai ura faţă 

de şambelan îl face să vorbească astfel (Polonius e 
tipul de om pe care Hamlet nu-l poate suferi; a 
intervenit, probabil în relaţiile sale cu Ofelia, l-a 
slujit pe fostul rege Hamlet iar acum e sclavul 
credincios al lui Claudius). „Po/onius reprezintă 
spiritul intereselor materiale în cele mai urâte 
aspecte ale lui; spiritul care la o vârstă foarte tânără 
renunță la orice formă de idealism şi-şi ia drept 
principiu călăuzitor o părere proastă despre natura 
umană; care consideră că orice om işi are pretul 
său... (...) Poziția sa în stat dovedeşte că e capabil... 
etc."”. Eugen Lovinescu îl judecă în perspectiva 
timpului (dramatic); în actul | e „un bărbat 
cumpănit”, mai târziu „un bărbat copilăros, gureş şi 
gol, pierzându-şi firul gândirii”, apoi „o caricatură a 
curtezanului senil şi linguşitor” (Creație şi analiză, în 
Studii literare, ed. a 2-a, Bucureşti, 1931, cit. de A. 
Curtuli, Op. cit.). Eliminarea perspectivei 
„diacronice” explică formulări ca „imbecilul tată al 
Ofeliei” (Quiller-Couch) sau „... nu e departe de 
idealul elisabetan a ceea ce trebuia să fie un 
curtean, un tată, un «vrednic sfetnic de taină»” 
(John W. Draper, The Hamlet of Shakespears's 
Audience, Durham, North Carolina, 1938). 

Pe Laert Hamlet îl numeşte „gentleman” (V, 2, 
210) şi „frate” (V, 2, 258); dar: „... şi Laert este un 
om al curții, versat, crescut după modelul şi 
exemplul tatălui său şi la fel de dispus să-şi 
realizeze scopurile «pe căi ocolite» - dovadă 
uneltirea împotriva lui Hamlet. Superior prințului în 
înzestrări de suprafată, Laert fi este inferior în tot ce 
tine de conştiinciozitate, intelect, sentiment. Laert 

ştie să acționeze (spre deosebire de Hamlet) (...) 
Rolul pe care-l joacă în schema acțiunii tragice ca 
tip opus lui Hamlet vorbeşte da la sine; dar criticii 
insistă pe bună dreptate asupra fineţei şi preciziei 
Îmbinatelor paralele şi contraste. (...) Întregul 
contrast... în comportarea celor doi fii confruntati cu 
aceeaşi datorie iese şi mai bine în relief pe fondul 
contrastului dintre cei doi tați...”**. 

e) În ciuda diversităţii structurii sale etice - aşa 
cum arată şi Raul Teodorescu“” - Hamlet ne apare 
„unitar” şi „complex”, ca însuşi sufletul omenesc. lar 
întrucât sufletul omenesc (cu precizarea, pe care o 
preluăm din critica universală, că Hamlet este 
primul om modern, deci post-renascentist, din 
istoria teatrului şi cu gândul că prin „om modern” 
trebuie să înţelegem cu precădere pe intelectualul 
care şi-a însuşit un Weltanschauung nou, opus 
diametral celui al evului mediu) este „unitar” şi 
„complex”, se poate afirma că marele interes 
suscitat întotdeauna de piesă se datorează şi 
faptului că beneficiarii se regăsesc, într-o măsură 
mai mare sau mai mică, în „unitatea” şi 
„complexitatea” lui Hamlet. 

Dragoş Protopopescu spunea: 

„Sufletul lui Hamlet nu este un suflet, e un 
compendiu al sufletului omenesc, surprins genial de 
un poet în faza de ieşire la suprafața eului nostru. 

Ceea ce face Hamlet în toată piesa e de a avea un 
suflet (...)... A-şi scoate - răscolit de criză - veşnic 
sufletul la suprafață şi a ni-l arăta sub toate fețele. 

Aşa cum este sufletul omenesc: enigmatic şi 
contradictoriu, profund şi superficial, nobil şi vulgar, 
imprevizibil şi insesizabil, vast şi insondabil cum 
este creația”. 

In sensul celor de mai sus, o singură exemplificare 
- cu caracter de sinteză - pe care o găsim la John 
Wain: 

„Profund nedreptăţit, Hamlet e atras treptat într-o 
situație în care el însuşi nu poate să nu 
nedreptățească pe alții. Or, exact astfel ne vedem 
propria noastră situaţie. Natura vieții omeneşti face 
un Hamlet din fiecare din noi”. 

lar de fiecare din noi Hamlet se deosebeşte numai 
prin gradul superlativ al  lucidităţii şi prin 
intensitatea _trăirilor. Poetul John Keats, mare 
admirator şi profund cunoscător şi interpret al lui 
Shakespeare, făcea în scrisorile sale următoarele 
generalizări despre rolul intensității în artă în 
general: „Calitatea supremă a oricărei arte este 
intensitatea ei, capabilă să anihileze orice element 
neplăcut şi să nu-i permită acestuia să aibă vreo 
legătură strânsă cu frumuseţea şi adevărul” (1817) 
şi: „Consider că poezia trebuie să uimească printr- 
un exces subti, nu prin singularitate; să-l 
impresioneze pe cititor ca expresie a celor mai 
înalte gânduri ale sale şi să i se pară aproape o 
aducere-aminte” (1818). 

Referindu-se în primul rând la Hamlet, Al. 
Philippide scria: 

„Eroii lui Shakespeare nu sunt supraoameni, sunt 
oameni cu trăsături puternic accentuate şi în care 
pasiuni omeneşti obişnuite (...) sunt într-un grad de 
intensitate neobişnuită (...). Nu e o deosebire de 
structură, de natură, ci numai de intensitate în 
dezvoltarea mişcărilor sufletului”**. 

În ceea ce priveşte unitatea tematică a piesei, 
aceasta poate fi urmărită în multe planuri care, 
evident, se interferează cu elementele dramatice: 
problema esenței şi aparenţei, a conştiinţei, lumea 
ca „voință şi reprezentare” (cf. Schopenhauer), ca 
teatru, ca închisoare etc., raţiunea şi pasiunea etc. 
Dar dintre toate temele, cea mai „cuprinzătoare” şi 
implicându-le într-o mare măsură şi pe celelalte este 
tema cunoaşterii umane, înţeleasă atât în sens 
specific, filosofic şi moral, cât şi într-un sens mult 
mai larg, în aşa fel încât să includă felul cum 
oamenii iau cunoştinţă de realitate şi adevăr sau 
minciună, cum se cunosc sau nu se cunosc pe sine 
sau între ei, cum se suspectează sau văd un 
duşman potenţial în fiecare semen, cum primesc 
(corect sau greşit) „informaţia” (corectă sau 
greşită). Pentru că, într-adevăr, după cum Mult 
zgomot pentru nimic (v. Postfaţa respectivă) a fost o 
comedie a „notării” (nothing - „nimic” dar şi 
„noting” - „notare”), Hamlet este, subliniat, o 
tragedie a „notării”, şi a întrebărilor. 

În prezentarea ce urmează restrânsă până la ceea 
ce consider a fi un minim necesar, am schiţat şi 
unele implicaţii dramatice, unele dezvoltate mai 
mult în analiza eroului. 

Tragedia începe cu o întrebare de rutină, firească 

pentru o sentinelă care, în toiul nopţii, pe platforma 
cu parapeturi a castelului Elsinore, desluşeşte o 
fiinţă omenească: „Who's there?” (Cine-i?). Totuşi, 
în contextul dat, întrebarea e nefirească, pentru că 
Bernardo, cel ce o rosteşte, de-abia vine să-l 
schimbe în post pe Francisco, sentinela în exerciţiul 
funcţiunii; de altfel, acesta îşi exprimă surprinderea 
că este somat şi îl somează e/ pe Bernardo (nu l-a 
recunoscut?): „Nay, answer me. Stand and unfold 
yourself” („Ba nu, tu să-mi răspunzi mie. Stai şi 
arată-te sau spune cine eşti sau dă parola” etc. - 
stand and unfold yourself a fost interpretat în 
chipuri diferite.) Indiferent dacă răspunsul lui 
Bernardo - „Trăiască regele” - exprimă sau nu 
parola, el „este ironic din punct de vedere 
dramatic”, cum arăta Dover Wilson: „Dacă ținem 
seama de tot ce va urma”. Dramatică este şi 
întrebarea din primul vers. Bernardo se teme de 
ceva (spectatorii nu ştiu, dar el ştie de ce anume), 
iar aceasta reiese şi din a doua întrebare adresată 
lui Francisco: „E linişte?” (v. 10) şi din interjecţia 
well „păi” (subtext posibil: „ei, ce să fac?” „îmi pare 
rău” etc.) din „Well, good night” (de aici începe şi 
semnificativul refren baladesc „noapte bună”), 
cuvinte rostite la plecarea lui Francisco. Acesta, 
întrucât şi-a terminat straja şi se duce acasă, e într- 
o stare de spirit mai bună (dovadă că în rândul 2 la 
cele două silabe ale lui Bornardo - vers frânt - 
răspunde printr-un vers alb complet, aspecte 
funcţionale ale prozodiei shakespeariene), dar şi el 
mărturiseşte (versul 9, frânt): „Şi-mi simt inima 
grea” şi răspunsul glumet pe care i-l dă lui Bernardo 
la a doua întrebare - „Nu a foşnit un şoarec” -e o 

încurajare silită după o gafă psihologică. Motivul 
fricii lui Bernardo (frica e un sentiment însoțitor al 
tragediei) e acelaşi ca al lui Bernardo (?) iar faptul 
că-l tăinuiesc amândoi ferindu-se ca de un tabu 
lingvistic sporeşte interesul spectatorului de a-l 
cunoaşte. Or, aceasta se va întâmpla numai după ce 
Bernardo îşi va trăda, clar, groaza, rugându-l pe 
Francisco să le spună lui Horaţio şi Marcellus, 
„tovarăşii lui de pază”, să vină mai repede (v. 14) 
după ce scepticul Horaţio, „cărturar” (v. 45), va 
întreba, batjocoritor, dacă this thing („lucrul ăsta”, 
„chestia aia”, „ăla” etc.) a apărut şi „în noaptea 
asta” şi Marcellus va declara că atât el cât şi 
Bernardo au văzut, două nopţi la rând, „o arătare 
grozavă” (v. 28), o „apariţie” (v. 31). Suspensul 
dramatic, totuşi, continuă pentru spectator şi după 
ce a aflat despre ce este vorba, pentru că nu va 
cunoaşte identitatea spectrului (de fapt, răspunsul 
la întrebarea „Cine-?” din v. 1) decât în momentul 
când la ivirea din nou a acestuia, Bernardo va face 
observaţia că „are aceeaşi înfăţişare ca a regelui 
răposat”, v. 44 (Hamlet, tatăl prinţului). 

În acest joc al „cunoaşterii dramatice” Horaţio 
intervine ca prim exponent (al doilea va fi Hamlet) 
al „cunoaşterii filosofice”. Iniţial sceptic şi încrezător 
numai în mărturia simţurilor, el este silit să 
recunoască existenţa fantomei după ce, în spirit 
baconian, a căpătat „adeverirea” propriilor săi 
„ochi” („true avouch” etc., vv. 59-61) - cf. Troilus, 
care refuză până şi „dovezile” palpabile („Instance, 
o instance”, etc., Troilus şi Cresida, v. 150 din V, 
3,116-153) ale trădării Cresidei. Uimirea lui Horaţio 
faţă de nefireasca întâmplare e cu atât mai mare cu 

cât i s-au clătinat nişte convingeri cultivate printr-o 
educaţie pentru care antica formulă „filosofia începe 
cu uimirea” (cf. Postfaţa la Comedia erorilor) era 
depăşită de mult. | se pare „ciudat” (v. 67) faptul că 
regele a apărut în armura purtată cândva în lupta cu 
monarhul Norvegiei Fortinbras şi recunoaşte că nu 
bănuieşte motivul, deşi, după părerea lui, e un semn 
de „năpastă pentru ţară”, (v. 72) („abandonează 
teoria fanteziei” şi, „obligat de propriii săi ochi”, 
„adoptă o alternativă ortodoxă” - H. Jenkins). Redus 
la nivelul cunoaşterii străjerilor, Horaţio îşi revine 
după şoc când Marcellus roagă pe „acela care ştie” 
(subl., n.) să-i răspundă la o serie de întrebări cu 
caracter „cauzal”, marcate prin adverbul why „de 
ce”: „=. de ce,/Sub pază grea, supuşii sunt 
siliți/Corvezi să facă noapte după noapte...” etc. (vv. 
74-81). Reţinem că la finele replicei Marcellus 
repetă întrebarea: „Cine este (subl. n.) ce/ care mă 
poate informa?” Horaţio se grăbeşte să răspundă, 
probabil mulţumit că măcar de data aceasta ştie 
mai multe decât ceilalţi: That can I („Eu sunt cel 
care poate/să te informeze”, v. 81). Apoi, mai 
prudent în afirmaţii ca la începutul scenei pentru că 
adaugă „Cel puțin aşa se zvoneşte” (v, 82), el 
descrie situaţia creată după uciderea, în luptă, a 
regelui norvegian de către răposatul monarh danez 
(potrivit legământului dintre ei, învingătorul urma să 
primească o jumătate din teritoriul celui învins, dar 
prinţul Fortinbras, fire aprinsă şi nesăbuită, a 
început să strângă oşti pentru a porni împotriva 
Danemarcei) şi încheie spunând că, după câte crede 
el (v. 107), aceasta „e cauza principală a pregătirilor 
noastre” (v. 108). Bernardo, îi dă dreptate lui 

Horaţio şi hazardează o ipoteză de cauzalitate: de 
vreme ce regele Hamlet a fost implicat în „aceste 
războaie”, fantoma lui, împlătoşată, s-ar putea să 
prevestească alte calamităţi. Prudent, Horaţio nu-l 
aprobă explicit; dar după ce parafrazează ideea 
exprimată anterior prin „e ciudat” (v. 67) („E-un pai 
ca să smintească ochiul minţii”, v. 115), vine în 
sprijinul lai Bernardo citind prevestirile de rău augur 
care au precedat moartea lui luliu Cezar. S-a 
conturat în felul acesta noţiunea premoniţiei, a pre- 
cunoaşterii extra-raţionale, prin semne; atât că 
interpretarea lui Bornardo şi Horaţio se va dovedi 
eronată în esenţă; cauza şi scopul principal al 
materializării duhului e altul. 
incertitudinea lui Horaţio cu privire la intenţiile 
spectrului revine, totuşi, cu deosebită claritate la a 
doua apariţie a acestuia, când, într-un „crescendo” 
patetic de propoziţii condiţionale (un vers, 131; 
două versuri, 133-134; două versuri, 136-137; trei 
versuri, 139-140), Horaţio îl conjură să vorbească 
(„Vorbeşte”, propoziţia principală sub formă de vers 
frânt care le întrerupe ca un refren). lpotezele lui 
Horaţio sunt acum: că duhul vrea să solicite 
săvârşirea „unui lucru bun” care să-l aline iar lui 
Horaţio să-i aducă iertare; că vrea să preîntâmpine 
soarta ţării prin destăinuirea „preştiinţei” sale; că s- 
a întors pe pământ fiind atras de locurile unde a 
îngropat comori. Ultima ipoteză e însoţită de 
corectivul prudenţei - „(după cum) se spune” (cf. şi 
cu „Cocoşul... ... după cum am auzit”, vv. 149-150, şi 
„Aşa am auzit; şi-n parte, cred”, v. 164) - deşi în 
legătură cu dispariţia duhurilor odată cu cântatul 
cocoşilor Horaţio nu are, până la urmă, niciun dubiu: 

„... Că este-aşa/Ne-a dovedit-o cele ce-am văzut” 
(vv. 155-156). lar un ultim lucru incontestabil pentru 
el - deducție intuitivă mai curând decât logică - este 
că „... duhul, mut cu noi,/Lui (lui Hamlet) - jur pe 
viața mea - îi va vorbi”. 

În scena a doua, după marele discurs al regelui în 
faţa curţii - caracterizat prin abilitate politică şi o 
retorică subtilă cu fraze lungi şi întortocheate, 
împănate cu propoziţii foarte scurte trădând pe 
dictator - acesta îşi formulează propriile sale 
întrebări, deloc  „metafizice”. Printr-o primă 
întrebare adresată lui Laert, repetată sinonimic de 
trei ori în opt versuri (cu repetarea numelui lui Laert 
şi tranziţia de la pronumele indiferent you „tu” sau 
„dumneata” la pronumele de intimitate thou „tu” şi 
de la oficialul the Dane „regele Danemarcei” la my 
„meu”, adjectiv posesiv indiferent etc.) regele 
doreşte să afle ce anume rugăminte voia Laert să-i 
adreseze anterior (când, probabil, nu i-a acordat 
atenţie). S-a spus că în felul acesta Claudius îşi 
exprimă solicitudinea faţă de fiul lui Polonius. Mai 
important, fără îndoială, este faptul că Shakespeare 
se foloseşte de acest prilej „pentru a pune în lumină 
pe tânărul care urmează să fie «oglinda» lui Hamlet 
(cf. V, 2, 77), termen de comparație, duşmanul şi, în 
cele din urmă, ucigaşul acestuia” (H. Jenkins). 
„Notati că prima referire a regelui la Polonius este 
ca tată al lui Laert, subliniindu-se ceea ce va fi un 
factor hotărâtor al intrigii” (Ibid.). Totodată, este 
greşit oare să ne închipuim că, membru al unei curți 
care se pare că nu i-a aplaudat discursul, Laert este 
unul dintre puţinii săi aliaţi prezumtivi şi de aceea a 
fost copleşit cu această „captatio benevolentide”? 

Regele e perspicace şi, suspicios ca orice criminal, 
intuieşte viitorul posibil după cum  intuieşte, 
deocamdată la fel de vag, ostilitatea prinţului. 
Melancolia acestuia îi displace, iar din ceea ce se va 
dovedi a fi un şir de metode folosite pentru aflarea 
cauzei, a adevărului, prima este intrebarea directă 
adresată lui Hamlet (a doua întrebare semnificativă 
şi foarte apropiată ca tonalitate de prima întrebare, 
pusă lui Laert): „Hamlet, tu, nepot şi fiu al meu.../De 
ce te adumbresc întruna norii?” (v. 66). Hamlet 
răspunde, caracteristic, printr-un calambur - „mi-e 
că prea mă aflu-n soare” (v. 67); pentru analiza 
amănunţită a acestei părţi a scenei, (v. Studiul 
introductiv, vol. I, pp. 111-116). Cu judecata ei 
limitată,  negândindu-se (sau nedorind să se 
gândească?) la incestul pe care l-a săvârşit, regina 
vede - pentru moment - motivul melancolici lui 
Hamlet în moartea tatălui acestuia şi se miră 
(chipurile „filosofic”) că, deoarece „tot ce trăieşte 
moare” (v. 72), de ce i se pare prinţului „un /ucru 
atât de deosebit” (v. 75). Regele preia ideea şi o 
dezvoltă pentru a arăta că e un adevăr evident, dar, 
bineînţeles, nu spune adevărul până la capăt: 
cunoaşterea reală a problemei îi aparţine pentru 
moment numai lui. 

Nu este lipsită de interes prezenţa interjecţiei fie 
„ruşine”, „vai”, folosită de Claudius spre sfârşitul 
peroraţiei sale morale pe marginea a ceea ce crede 
el că ştie despre viaţă: „Ce ştim noi cade-se a fi, 
căci este/La fel de-obişnuit şi la-ndemână/Ca orice 
lucru cunoscut de simțuri./De ce, dar, cu ursuză 
răzvrătire,/Ne facem sânge rău? Vai, e-un păcat...” 
etc. (vv. 98-101 etc.). Ceva mai departe, după ce 

regele şi regina părăsesc scena, Hamlet rosteşte 
primul său monolog, unde, după ce mărturiseşte că 
„toate rosturile acestei lumi” i se par „slute, seci, 
sălcii şi fără noimă” (vv. 133-134), întrebuinţează 
aceeaşi interjecţie, repetat: „Vai, vai! E o grădină 
neplivită” etc. (v. 135 etc.). Exclamaţia, precedată 
sinonimic de „Doamne, Doamne” (v. 132) e reluată, 
tot sinonimic, de „Să se-ajungă-aici!” (v. 137), apoi 
urmează motivația  generalizării prin ceea ce 
cunoaşte el despre viaţă până acum şi consideră că 
este neobişnuit sau odios: graba cu care regina s-a 
recăsătorit după moartea tatălui său; alegerea 
tăcută (un satir în locul lui Hyperion); inconsecvenţa 
(la înmormântare regina era „în lacrimi ca Niobe’); 
lipsa de judecată, poftele animalice. 

Generalizarea „Ţi-e numele femeie, slăbiciune!” 
(v. 110), făcută într-un moment de tensiune 
sufletească puternică, este o primă ilustrare a 
modului de a gândi al prinţului de-a lungul piesei; e 
o „tendință permanentă de a universaliza 
particularul, de a trata particularul ca şi cum ar fi 
universal". Monologul se încheie cu versurile: „Nu- 
i bine şi a bine nu meneşte” (158) - anticipare 
dramatică după modelul anterior  „năpastă 
prevesteşte pentru țară” ||, 1, 72) şi „Te frânge, 
inimă, căci va să tac” (139) - hotărâre dictată, 
printre altele, şi de intuiţia lui Hamlet că el va avea 
de jucat un rol important în desfăşurarea 
evenimentelor ulterioare şi, deci, prudenţa şi 
discreţia sunt necesare pentru a-şi îndeplini acest 
rol, oricare ar fi fost acesta. 

În partea finală a scenei, Horaţio, Marcellus şi 

Bernardo vin să-l informeze pe Hamlet despre 
apariţia fantomei. Dar într-un dialog preliminar cu 
Horatio, prinţul, după ce face sarcastic observaţia că 
„La banchetul de nuntă s-au mâncat/Bucatele sleite 
de la praznic”, îşi aminteşte de părintele său: 
„Tata... îmi pare, ah, că-l văd pe tata” (v. 184), fiind 
întrerupt de întrebarea lui Horaţio: „Unde, milord?” - 
la care Hamlet răspunde: „În ochii minţii mele”. 
Momentul este de un dramatism desăvârşit, iar 
mirarea lui Horaţio, atât de mare încât îl face pe 
acesta să încalce bună-cuviinţa conversaţiei, se 
transmite şi spectatorului, care ştie foarte bine ce 
anume are de gând Horaţio să-i comunice prinţului. 
lar tensiunea dramatică se îngemănează, o dată mai 
mult, cu inefabilul precunoaşterii. Aproape fără voie 
ne putem întreba dacă nu e cumva Duhul e o 
proiectare a conştiinţei lui Hamlet; dar o asemenea 
supoziţie a fost invalidată de la început de faptul că 
regele mort a fost văzut ca existenţă „obiectivă” de 
Horaţio şi străji. Când, cu prudenţa devenită 
caracteristică, Horaţio îi relatează prinţului cele 
petrecute (,„... aseară cred că l-am văzut”, v. 189), e 
rândul lui Hamlet să fie surprins peste măsură 
(dovadă şi gramatica emoţională: „Văzut? Pe cine?” 
- „Saw? Who?” [subl. n]). Fără a fi sceptic ca 
prietenul şi colegul său de la Wittemberg în 
momentul când acesta a primit o informaţie de 
acelaşi gen, Hamlet doreşte, totuşi, dovezi; şi le 
cere printr-o salvă de întrebări (prinţul va folosi şi 
mai târziu procedeul, în scena cu actorii şi în cea a 
cimitirului): „Unde asta”? (211); „Nu i-ati vorbit?” 
(214); „Și ziceti că era-narmat?” (226); „Din cap 
până-n picioare?” (226); „Deci chipul nu i l-ati 

văzut?” (223); „Părea-ncruntat?” (230); „Palid? 
Roşu?” (232); „Te-a țintit cu ochii?” (231); „Mult a 
stat?” (236); „Cu barba ninsă?” (239) Hotărât să-i 
vorbească Duhului la noapte (în timpul străijii), 
Hamlet încheie scena cu un monolog în care reia 
idei exprimate de el mai înainte: „A/ tatălui meu duh 
în zale?/Nu, nu-i a bună! Ce nelegiuire/O fi la mijloc? 
De s-ar înnopta!/Stai, inimă, tăcută, 
pân-atunci./Ticăloşia ochilor  s-arată,/Chiar de-o 
acopere țărâna toată” (vv. 254-257). 

Din scena a 3-a (sfaturile date de Laert Ofeliei şi 
de Polonius lui Leart, plecarea acestuia în Franţa, 
discuţia lui Polonius cu Ofelia) reținem, ca 
interesante pentru transmiterea şi „păstrarea 
informației”, două din sfaturile pe care le primeşte 
Laert de la tatăl său: „Grai gândurilor nu le da” (v. 
59) şi „Să-i asculti/Pe toti, dar să vorbeşti numai cu 
unii” (68), consonante nu numai între ele, ci şi cu 
ceea ce Hamlet îi rugase pe străjeri în scena 
precedentă: „Vă rog pe toti:/De-ati tăinuit acestea 
pân-acum,/Păstratile-n de voi şi mii departe,/Şi orice 
s-ar mai întâmpla deseară,/Cătaţi a desluşi făr' să 
vorbiti” (2, 246-250) şi, mai înainte, cu hotărârea 
luată de prinţ de a nu vorbi (2, 159). Dar identitatea 
deciziilor e determinată de cauze şi scopuri nu mai 
puţin diferite decât sunt între ele cele două 
personaje: Hamlet e neînfricat dar (pentru motive 
semnalate mai sus) e prudent, Polonius e prudent 
pentru că e fricos. Într-o ambianţă cu moravuri la 
suprafaţă curteneşti dar în fond barbare, el se teme 
să arate că ştie prea multe sau că are idei proprii, 
pentru că ar putea lesne să-şi piardă viaţa sau 
funcţia remunerativă din cadrul camarilei cu care s- 

a identificat până la cea mai abjectă formă de 
servilism faţă de superiori, inclusiv faţă de prinţ 
(„Hamlet: Vezi nourul cel de colo cam în chip de 
cămilă? Polonius: Pe sfânta slujbă, chiar că-i taman 
ca o cămilă. Hamlet: Ba pare-mi-se că aduce a 
nevăstuică. Polonius: Æ cocârjat ca nevăstuica. 
Hamlet: Sau ca balena. Polonius: Chiar ca balena - 
III, 2, 400-406). Părinte grijuliu, se gândeşte cu 
teamă şi la soarta copiilor săi. Pe aceştia îi căleşte în 
vederea  înfruntării  primitivismului cu armele 
caracteristice primitivismului, în primul rând cu 
muţenia, neangajată. Ca şi Hamlet, el vrea să 
cunoască „adevărul adevărat” - dar, pentru 
moment, un adevăr a cărui descoperire priveşte mai 
curând relaţiile circumscrise ale vieţii de familie. 
Rămas singur cu Ofelia o sondează: „Și ce ti-a 
spus... (Laert)? S-aud.” (v. 87), iar răspunsul: „Cu 
voia-ți, tată, mi-a vorbit de Hamlet” (de fapt, Leart, 
probabil instruit de Polonius, o sfătuise să nu se 
bizuie pe jurămintele prinţului şi să-l evite pentru că 
„cel mai bun străjer/E frica”, v. 43) e un prilej 
nimerit să-i spună că după câte a fost informat, 
Hamlet „Îți dăruie din timpul lui, iară tu,/La rându-ți, 
ÎI asculti cu dărnicie” (vv. 92-93), apoi o întreabă 
direct: „Ce-i intre voi? Să-mi spui tot adevărul.” (N. 
93). Ofelia, învățată cu discreţia chiar de către 
Polonius, îi spune numai jumătate de adevăr (nu-i 
mărturiseşte propriile sentimente): „... de-o vreme- 
mi dă mereu dovezi/Că mă iubeşte” (v. 100). 
„Dovezi” nu redă întocmai înțelesurile cuvântului 
polisemantic tenders din original, reluat de Polonius 
ca termen comercial („oferte”, apoi „monede false” 
etc.) pentru a deprecia treptat conţinutul afectiv din 

replica  Ofeliei. (Concomitent, Polonius deviază 
discuția spre modalitatea intelectivă, cu implicarea 
„cunoaşterii”: „/lubeşte! Ha! (...) Tu crezi (subl. n.) 
ăstor dovezi - cum le numeşti?” (vv. 101-103), iar 
când Ofelia îi răspunde, din nou ascunzându-şi 
sentimentele: „Nu știu, milord, ce trebuie să cred” 
(v. 104), Polonius e gata s-o înveţe („Pă;, să te- 
nvăț”) ce trebuie să creadă. Jurămintele lui Hamlet 
sunt „laturi pentru becaține” etc. „Arată-i-te mai 
rar” (v. 121) îi spune el, apoi îi interzice de-a binelea 
să mai stea de vorbă cu prinţul; iar fata se arată 
ascultătoare („Prea bine, tată, am să te ascult”, v. 
136) ca şi, anterior, Hamlet - mai puţin convins - 
faţă de mama sa: „În toate, doamnă, mă voi 
strădui/Să te ascult” (|, 2, 120). 

In scena a 4-a, în atmosfera de tensiune şi 
aşteptare din scena 1, Duhul apare din nou şi, într-o 
replică de intens patetism, Hamlet îl conjură să-i 
răspundă la mai multe întrebări legate de 
cunoaşterea adevărului: „Prin chipul tău mă-ndemn 
să-ntreb atâtea,/Incât am să-ţi vorbesc (...) 
Răspunde-mi/Ca să nu mor în neştiinţă (subl. n.) 
(vv. 43-46). Prima întrebare este de ce, mort, regele 
s-a întors printre vii; a doua, de ce, întorcându-se la 
noi, care suntem doar nişte „măscărici ai firii”, „ne 
sminteşte mintea” cu gânduri ce depăşesc 
înțelegerea noastră; a treia, e o repetare a 
adverbului interogativ de cauză (why...? „de ce?”);a 
patra, repetă adverbul prin sinonimie (where-fore?) 
- dar el poate implica şi scopul (e redat în traducere 
prin „pentru ce?”); a cincea, ce acţiuni trebuie să 
întreprindă cei prezenţi. După cum subliniază criticii, 
Hamlet nu interpretează apariția ca semn 

prevestitor iar întrebările lui sugerează răspunsuri 
multiple. 

Duhul îi face semn lui Hamlet să-l urmeze, 
Marcellus vrea să-l oprească pe prinţ, ceea ce face 
şi Horaţio, temându-se că Duhul, în cazul când e 
necurat, s-ar putea să-i ia minţile. Hamlet, însă, nu 
le dă ascultare, iar prietenii lui hotărăsc să-l urmeze 
de la distanţă, trăgând două concluzii: Horaţio, că 
pe Hamlet „Închipuirile l-au scos din minti” (v. 87), 
iar Marcellus, care până acum crezuse că Duhul e 
un semn de rău augur pentru viitor, se referă la 
prezent: „E ceva putred în Danemarca” (v. 90). 

În ultima scenă a actului, a cincea, Duhul îi 
destăinuie lui Hamlet că este duhul tatălui său şi 
cere să-l răzbune - nu a fost muşcat de un şarpe, 
cum credea întreaga ţară, ci otrăvit de fratele său. 
„Profeticul meu suflet!” (v. 40) exclamă Hamlet, 
amintindu-şi de  intuiţiile sale, care, totuşi, nu 
includeau crima unchiului. Aceasta e marea noutate 
a informaţiei pentru Hamlet; adulterul maniei în 
perioada premergătoare asasinatului fusese 
probabil bănuit de prinţ (ca în Belleforest; e 
interpretarea lui Bradley, Dover-Wilson şi H. 
Jenkins), iar acum este doar confirmat. 

„Remember me” („Să-ţi aminteşti de mine”, „Să 
nu mă uiţi”, v. 91) sunt ultimele cuvinte cu care, la 
vestirea zorilor, Duhul se desparte de Hamlet. 
Aceste cuvinte sunt mai puţin violente prin conţinut 
decât îndemnurile precedente la răzbunare (astfel, 
„Uciderea-i mârşavă s-o răzbuni”, v. 25); porunca nu 
mai este specifică şi, pe de altă parte, lui Hamlet i 
se dă libertatea de a alege pedeapsa (,... oricum vei 
săvârşi acestea”, v. 84). Totuşi, dacă ţinem seama 

de canoanele retoricii elisabetane, ultimele cuvinte 
dintr-o replică de maximă importanţă nu puteau 
reprezenta un „bathos” sau „o gradaţie inversă”, 
adică o diminuare a forţei mesajului; cu atât mai 
mult cu cât accentul pus pe Remember me reiese 
limpede nu numai pentru că sunt ultimele cuvinte 
rostite de Duh, ci şi pentru că urmează după un 
„bun rămas” repetat de trei ori în original (adieu, 
adieu, adieu). Şi nu întâmplător, după câteva 
exclamaţii patetice în care se strecoară din nou 
îndoiala cu privirile la intenţiile Duhului („Oşiri 
cereşti! Pământ! Ce încă? lad?” V. 92), precum şi 
după efortul de a se linişti, Hamlet reţine tocmai 
această propoziție imperativă. El o repetă în 
monolog de trei ori (vv. 95, 97, 111), declară 
Duhului (plecat): „Vo; scoate din  tăblița 
amintirii/Prosteşti-le-nsemnări, sentențe, chipuri/Şi 
forme care-au fost transcrise-aici/De observațiile 
tinereşti/Și doar porunca ta va mai trăi/În cartea 
sufletului meu” (vv. 98-103), iar porunca devine de- 
acum înainte deviza lui (v. 110) (o deviză asemenea 
celor folosite de cavalerii medievali pe scuturi sau 
blazoane - Dover-Wilson). 

Îndărătul implicaţiilor dramatice ale lui remember 
me se  desluşesc şi implicaţii ale problemei 
cunoaşterii, mai ales în sensul aspect lor discutate 
în postfaţa la Visul unei nopti de vară (vol. III, p. 314 
şi urm): nu este suficientă experienţa, perceperea 
unor fapte, luarea la cunoştinţă; atunci când 
experienţa prezintă o anumită însemnătate, este 
necesară şi păstrarea ei în memorie. Memoria nu 
este cunoaştere, spunea Keats; dar uitarea o face 
inutilă pe aceasta. Lăsând la o parte insistența cu 

care Shakespeare (probabil sub influenţa lui Platon) 
se ocupă de „aducerea aminte” şi de „uitare” în alte 
piese (nu numai în Visul, ci şi în /u/iu Cezar sau 
Furtuna etc.), să readucem în propria noastră 
memorie încă trei momente semnificative. 
Remembrance „amintire” e un cuvânt folosit de 
Claudius în discursul din faţa curţii, când, după ce îşi 
exprimă durerea pentru moartea fratelui său, trece 
la justificarea căsătoriei cu soţia acestuia rostind 
mai întâi un vers „de tranziţie” - un singur vers 
care, totuşi, spune teribil de mult: „De a/e noastre, 
iarăşi, neuitând” (Together with remembrance of 
ourselves”, |, 2, 7). Apoi, Hamlet însuşi foloseşte 
cuvântul remember în primul său monolog, când o 
critică pe regină: „Cer şi pământ!/Să-mi amintesc?” 
(Must I remember? - poate şi în sensul de „Mai bine 
aş uita”, |, 2, 142-143). În sfârşit, ca un ecou târziu 
al lui Remember me, Ofelia rosteşte atât verbul cât 
şi substantivul când, nebună, împarte flori celor de 
faţă. Primele flori, rozmarinul (nelipsit mai ales la 
nunţi şi înmormântări şi simbolizând „memoria”, 
„aducerea-aminte” credincioasă) şi  panseaua 
(simbolizând „cugetarea”, „gândirea”, „gândurile”) 
îi sunt înmânate lui Laert: „/ată rozmarin - pentru 
aducere-aminte - nu uita, te rog, iubitule. Acestea 
sunt pansele, (adică) pentru gânduri” (thoughts), iar 
Laert comentează: „Pilduire în nebunie: gândurile 
fac casă bună/Se însoțesc cu aducerea, aminte” (IV, 
5, 173-177). 

Hamlet e atât de tulburat de cele „percepute” 
încât, călcându-şi hotărârea anterioară, se 
destăinuie prietenilor, lui Horaţio şi Marcellus, şi-i 
pune să jure că vor păstra secretul şi că nu se vor 

trăda nici măcar prin gesturi sau vorbe ambigui, în 
timp ce el, din când în când, se va comporta ca un 
om nebun. Povara responsabilităţii morale care îi 
revine e grozavă: pe de o parte pentru că Hamlet, 
este prin excelenţă un intelectual, un gânditor 
umanist, un om iubitor de oameni care, deşi îi 
repugnă violenţa şi prefăcătoria, îşi dă seama că 
sunt de trebuinţă într-o lume inumană: „Vremea/E 
scoasă din tâtâni. Ah, ce blestem/Că eu n-am fost 
născut ca s-o întrem!” (vv. 196-197); pe de altă 
parte, pentru că filosofia morală depinde nemijlocit 
de filosofia cunoaşterii umane, iar punctul 
culminant, la care ajunge prinţul în această privinţă 
nu-l depăşeşte pe cel socratic: „Mai multe-s pe 
pământ şi-n cer, Horaţio,/Decât închipuie filosofia” 
(vv. 174-175). 

Mai mult de jumătate din prima scenă a actului |! 
e o lecţie de spionaj. Reynaldo urmează să plece la 
Paris cu scrisori şi bani pentru Laert, şi Polonius îl 
instruieşte amănunţit cum să afle adevărul despre 
comportarea lui (să stea de vorbă cu prietenii săi 
danezi, după ce mai întâi va cerceta cine sunt, de 
unde, ce învârt, din ce bani trăiesc etc., să-i sondeze 
pe departe, să mintă chiar, deoarece „Cu-această 
nadă a minciunii prinzi/Crăpceanul adevărului”, vv. 
63-64 - pentru că el, Polonius, şi-a creat o metodă 
de lucru ce nu dă greş: „... astfel, /Noi cei la minte 
ageri şi-nțelepți,/Cu sforării, cu bile ocolişe, dăm 
drept în drumul drept”, vv. 64-66), dar „să-l 
observe” şi el. De remarcat că în timpul 
instructajului Polonius dă semne de senilitate, 
deocamdată sub forma de slăbire a memoriei („Ce 
ziceam? (...) Voiam să spun ceva: unde-am rămas?”, 

vv. 50-52), deşi se socoteşte în rândul celor 
„inţelepţi şi ageri la minte” (vv. 64). Când, în 
dialogul cu Ofelia, după ce aceasta a descris, 
speriată, înfăţişarea de nebun a prinţului în cursul 
ultimei lor întrevederi, Polonius o întreabă dacă e 
„nebun de dragostea ce-ţi poartă” (vv. 83), Ofelia, 
ca şi altădată, răspunde „nu ştiu”, adăugând 
corectivul: „dar, zău, mă tem că da” (v. 84). 
Presupunerea Ofeliei devine certitudine pentru tatăl 
ei atunci când ea îl informează că i-a înturnat lui 
Hamlet răvaşele de dragoste ale acestuia: „De- 
aceea s-a smintit” (v. 107). Polonius regretă că a 
exagerat gândindu-se la intenţiile necinstite ale 
prinţului şi se învinovăţeşte cu vorbe care, ironic, se 
întorc împotriva lui şi în noua situaţie creată: ,... fi- 
mi-ar bănuiala'/La vârsta noastră, pare-se, ni-i 
dat/La fel să ne prea-ntrecem cu prepusul/Pre cât e 
de firească la cei tineri/Pripeala” (vv. 113-117). 
Reţine atenţia şi hotărârea pe care o ia (pripit): „Hai 
la rege. Lucru-acesta/Trebui' ştiut; ascuns, el ar 
stârni/Mai mult bucluc decât de l-am rosti” (wv. 114- 
116). 

În scena a 2-a, în prezenţa reginei, Claudius, deşi 
convins că moartea tatălui lui Hamlet e cauza 
tulburării sale psihice, îi pofteşte pe Rosencrantz şi 
Guildenstern să rămână o vreme la curte pentru „a 
spicui”: „Ce lucru nouă neştiut il roade/Ca, dânadu-l 
în vileag, să-i dăm de leac” (vv. 16-18) - formă de 
iscodire comparabilă cu aceea sugerată de Polonius 
lui Reynaldo. După plecarea foştilor colegi de şcoală 
ai lui Hamlet, regina, edificată mai curând de 
instinctul ei matern decât de rațiune, adaugă şi 
„preazorita noastră cununie” (v. 57) la „moartea 

tatălui”, dar regele nu se lasă abătut din hotărârea 
sa „de a-l da (pe Hamlet) prin sită” (v. 58). Polonius 
îşi informează stăpânii că a descoperit adevărata 
cauză a depresiunii prinţului (dragostea nerăsplătită 
a acestuia pentru Ofelia), dar o menţionează mult 
mai târziu, după interminabile introduceri. El declară 
că va fi scurt, pentru că „vorba scurtă” e „miezul 
minții omeneşti”, dar e prolix şi sentenţios de la 
primele cuvinte: „Stăpâne-al meu şi doamnă, să vă- 
nşir/Ce-i maiestatea, datoria ce-i,/De ce e noaptea 
noapte, ziua zi/Si timpul timp, ar fi să irosesc/Zi, 
noapte, timp” (wvv. 85-89). Potrivit interpretărilor 
obişnuite ale acestor versuri, a vorbi despre datoria 
unui supus (al coroanei) este la fel de puţin necesar 
ca şi a explica noaptea, ziua şi timpul; dar nu mi se 
pare exclus ca Polonius să fi exprimat aici şi părerea 
sa că nu are rost să încercăm a explica ceea ce este 
inexplicabil, fiind un dat pe care trebuie să-l 
acceptăm ca atare (este şi gândirea eminamente 
practică a lui Claudius din dialogul cu Hamlet despre 
„moartea taţilor”, I, 2). Pentru „a scurta vorba”, el 
declară ritos:  „preanobilul  fecior/Al  maiestății 
voastre e nebun” (v. 92) - cu alte cuvinte confirmă 
un lucru bănuit şi-l prezintă ca pe o noutate, în loc 
să-i dezvăluie cauza. Confuzia trădează un alt 
aspect al gândirii senile care se va manifesta, în 
continuare în felurite ferme. În aceeaşi replică el 
trece la definirea nebuniei folosind petitio principii: 
„Nebun şi-atâta tot... căci dacă tâlcui/Ce-nseamnă- 
adevărata nebunie,/Ce alta e decât a fi nebun?” (S-a 
presupus că versurile sunt un ecou al uneia din 
satirele lui Horaţio, unde nebunul recunoscut nu 
este mai nebun decât oricare alt om şi că 

„adevărata nebunie” este nebunia lumii în general). 
Regina intervine cerându-i şambelanului „Mai mult 
cuprins şi mai puține flori” (v. 95), dar acesta 
continuă să se îmbete cu cuvinte: „și-acum să 
dibuim/Şi cauza efectului, adică,/Mai bine zis 
defectului, căci ăst/Efect, defect din cauză se trage” 
(vv. 100-103). „Poanta”, cum i-am zice astăzi, va 
veni după multe alte versuri la fel de 
„Ccircumstanţiale” ca şi nesfârşita proză introductivă 
a atâtor povestitori de întâmplări socotite de ei 
ieşite din comun; sunt un tip frecvent de oameni şi 
nu toţi sunt neapărat senili. 

În ciuda „dovezii” lui Polonius (mai ales scrisoarea 
prinţului către Ofelia), regele primeşte explicaţia cu 
reţinere („Asta crezi că e?” v. 151), regina parcă 
întrucâtva mai convinsă („Se poate, se prea poate”, 
v. 152). Polonius e foarte convins de ceea ce a 
afirmat, totuşi, ca să le cânte în strună regelui şi 
reginei, e gata să afle... adevărul (vv. 157-158). 
„Prilejul” i-a şi venit în minte: cum Hamlet 
obişnuieşte să se plimbe ore în şir „în această sală”, 
o va trimite pe Ofelia să stea de vorbă cu el, în timp 
ce, ascunşi după perdea, regele şi Polonius vor 
trage cu urechea la ceea ce-şi spun. Regele e de 
acord. 

Până atunci Polonius însuşi îl „cercetează” pe 
Hamlet. „Mă cunoşti, alteță?” (v. 173) îl întreabă el 
şi se convinge că „a luat-o razna, a luat-o razna” (v. 
188), nepricepând aluziile din răspunsul lui Hamlet, 
înţelese însă de spectatorii elisabetani: „Nespus de 
bine; eşti un neguțător de peşte”, (v. 174), 
(fishmonger, respectiv: „vrei să-mi «pescuieşti» 
secretele; eşti un traficant de carne vie, folosindu-te 

de Ofelia ca momeală” - Dover Wilson; „ai o fiică 
bună de prăsilă” - H. Jenkins) etc. Din răspunsurile 
la întrebările sale („Ce citeşti?” „Despre ce e vorba 
în carte?”) nu culege decât nişte ironii la adresa lui, 
strecurate în cuvinte aparent lipsite de noimă. 
Concluzia şi-o formulează într-un aparteu celebru: 
„O fi asta scrânteală, dar e cu socoteală” (v. 205). 
Nedumerit, el predă ştafeta spionării lui Rosencrantz 
şi Guildenstern şi se retrage. 

Hamlet le pune celor doi o serie de întrebări dintre 
care prima semnificativă este dacă ei trăiesc „pe- 
aproape de brâul dumneaei (al Fortunei), adică în 
mijlocul gratiilor sale” (232-233), cuvinte cu mai 
multe înţelesuri. Răspunsul lui Guildenstern: 
„Adevărat, îi suntem oameni de taină” (în original 
privates, un alt cuvânt cu mai multe înțelesuri), îl 
face pe Hamlet să devină bănuitor. Când 
Rosencrantz afirmă că „lumea s-a făcut cinstită” (ca 
răspuns la „ce veste?”), Hamlet comentează: „... 
vestea pe care mi-o dați nu e adevărată” (v. 238), 
„Danemarca e o închisoare” (v. 243) (poate 
referindu-se şi la faptul că regele nu-i dăduse voie 
să se întoarcă la Wittenberg), o închisoare e 
întreaga lume (v. 245), Rosencrantz nu este de 
acord, iar în replica sa Hamlet reflectă şi o idee 
curentă privind cunoaşterea umană: „Atunci pentru 
voi nu este; căci nu se află lucru, fie bun, fie rău, pe 
care gândul să nu-l facă să fie aşa; pentru mine este 
o închisoare”, (vv. 249-251), (cf. Troilus: „Nu-s toate 
după cum le prețuim?”, Troilus şi Cresida, ||, 2, 52). 
Ceva mai departe, Hamlet îi întreabă de la obraz: 
„N-ați fost oare chemați aici? Aţi venit de bunăvoia 
voastră? Nesiliţi de nimeni? Haide, haide, purtaţți-vă 

cinstit cu mine; haide, haide; ei, hai, vorbiti” (NV. 
288-291); „(...)... Știu că bunul rege şi regina v-au 
chemat” (vv. 296-297). Până la urmă Rosencrantz şi 
Guildenstern recunosc, iar Hamlet se grăbeşte să le 
arate că el cunoaşte şi motivul: „Vă spun eu pentru 
ce; în felul acesta, luându-v-o înainte, nu mai e 
nevoie să-mi spuneți voi, şi nu veți ştirbi taina care 
vă leagă de rege şi regină” (vv. 311-313). In 
continuare, el nu-şi dezvăluie propria sa taină, 
motivul personal real care l-a tulburat atât de 
profund, ci doar efectele: „În ultima vreme - de ce, 
nu ştiu (subl. n.) - mi-am pierdut voioşia” etc. (vv. 
313-329). Din acest moment, binecunoscuta replică 
este tot atât de sinceră pe cât este de dramatică şi 
poetică. Totodată, din felul cum sunt prezentate 
„efectele” (de ex. „această boltă falnică împodobită 
cu scântei de aur... nu-mi pare alta decât un 
vălmăşag odios şi infect de miasme”, (wv. 319-322), 
transpare şi cauza „nepersonală” a melancoliei 
prinţului, descrisă încă în actul I, monologul de la 
mijlocul scenei a 2-a - „ce-i din fire hâa/A năpădlit 
întreaga lume” etc. 

Caroline Spurgeon a demonstrat convingător că 
imaginile putrezirii, descompunerii, infecţiei etc., 
domină întreaga piesă, iar H.W. Clemen, că 
organismul statal şi social este supus unui proces de 
otrăvire continuă, începând din momentul în care 
Claudius i-a picurat regelui Hamlet otrava în ureche. 
Viziunea lui Hamlet din replica de faţă este şi 
viziunea sumbră a lui Shakespeare în perioada 
creării tragediei, când, aşa cum subliniază Mihnea 
Gheorgliiu, s-a produs „divorțul dintre gândirea 
umanistă şi cruda realitate: Hamlet este tragedia 

umanismului”, 

După o primă discuţie cu actorii („rezumatul şi 
cronica prescurtată a vremurilor: mai bine să ai un 
epitaf prost după moarte, decât să te vorbească 
dumnealor de rău cât eşti în viață”, vv. 555-558), 
Hamlet, rămas singur, îşi revarsă sentimentele într-o 
tiradă patetică (e impresionat de empatia actorului 
pentru Hecuba, se autoincriminează, e indignat din 
nou de mârşăvia regelui), dar, brusc, îşi dă seama 
că însăşi această izbucnire a lui este un lucru gratuit 
şi exclamă „Ruşine! Ptiu! La treabă, minte!” (v. 625) 
(şi) trece, de la „patos” la „logos”". Încă o dată 
nesigur cu privire la intenţiile bune sau rele ale 
duhului şi considerând că teatrul poate fi deosebit 
de eficace în influențarea oamenilor (spectatori cu 
cugetul împovărat şi-au mărturisit crima la vederea 
celor ce se petrec pe scenă), Hamlet întrezăreşte o 
dovadă mai palpabilă - felul cum se va comporta 
regele când va auzi textul intercalat de Hamlet în 
Uciderea lui Gonzago: „... prin piesa-aceasta lat 
întind/In care-al răgăi cuget va să prindă” (vv. 641- 
642). Prinţul îi va „observa” (subl. n.) reacţiile. 

În prima parte a scenei întâi din actul III regele şi 
regina aud de la Rosencrantz şi Guildenstern că 
aceştia nu au reuşit să afle „cauza” de la Hamlet. Şi 
că, pe de altă parte, el s-a bucurat de sosirea 
actorilor şi de organizarea unui spectacol la curte. 
Sub forma trasului cu urechea, regele şi Polonius 
preiau rolul de spioni al celor doi. Ofelia, instruită în 


500 Mihnea Ghoorghiu, Un shakespeare al oamenilor, în William 
Shakespeare, Opere, vol. |, ESPLA, Bucureşti, 1955, p. 35. 

Language, 1947, Hafner, New York and London, 1966, p. 263. 

prealabil, rămâne singură pe scenă, cu o carte de 
rugăciuni în mână. Intră Hamlet şi-şi rosteşte 
celebrul monolog; celebru, dar tălmăcit fel şi chip 
de-a lungul veacurilor (v. şi Studiul introductiv din 
vol. |, p. 39), ultima interpretare (1982) fiind cea a 
lui H. Jenkins: 

„«Întrebarea», deci, (parafrazată schematic prin 
«Viaţa merită să fie trăită»?) este, în esență, dacă, 
în lumina a ceea ce se înțelege prin ființare (în 
condiția de viață aşa cum o vede vorbitorul şi o 
prezintă în cele ce urmează), este preferabil să 
existăm sau nu. Nu se face aici nicio referire la 
sinucidere şi, deocamdată, nici măcar la moarte. 
Totuşi, întrucât întrebarea este pusă de cineva care 
are deja ființă, alternativele sunt de a continua «să 
fie» sau de a înceta «să fie», astfel că ideea morții a 
și fost implicată şi de îndată ce «întrebarea» capătă 
amplitudine, ea devine explicită («să le curmi», v. 
60). Pentru că, bineînțeles, ajungem la sfârşitul 
«necazurilor» vieții nu atunci când le punem capăt, 
ci atunci când ele ne pun capăt nouă (vv. 57-60). În 
consecință, alternativele sunt «a suferi» sau «a 
sfârşi», a răbda sau a muri: şi tocmai aceste lucruri 
le discută intregul monolog. De la încetarea 
necazurilor, el trece, destul de firesc, la 
atractivitatea morții (vw. 60-64), exprimată prin 
asociațiile familiare ale cuvintelor a curma, 
încheiere, somn. Nu se face încă nicio aluzie la 
sinucidere; dar ideea atractivitătii mortii conduce, 
într-un mod tot atât de firesc, la gândul că moartea 
se poate provoca atât de lesne; şi, astfel, la «doar 
cu-un pumnal» (v. 76). Se introduce în felul acesta 
sinuciderea - pentru prima oară - în întrebarea care 

începe în v. 70. Dar aceasta e o intrebare retorică 
(ea implică şi răspunsul), o întrebare ipotetică 
introdusă doar pentru a fi înlăturată - ca atunci când 
întrebarea e repetată (v. 76 şi urm.), ea este 
înlăturată explicit (Cât teama... 78). lar respingerea 
ei intervine la fel de firesc ca introducerea ei; pentru 
că metafora morții ca somn a fost dezvoltată de la 
somn la vise (vv. 65-66), care introduc viața de 
dincolo şi de aici «greul» (v. 65)... ceea ce 
determină făgaşul argumentării. Impulsul sinuciderii 
e stăvilit, chiar inainte de a se forma - înainte de a fi 
luat în considerare în v. 70, el este deja înlocuit de 
«tihnă>» din v. 68. Este imposibil, aşadar, să spunem 
că Hamlet se gândeşte cumva la sinucidere pentru 
sine sau că o priveşte ca alegere probabilă pentru 
vreun alt om. Între timp monologul face aluzii 
plastice la alternativă, respectiv la ceea ce viața ne 
sileşte să îndurăm: «a vitregiei praştii şi săgeți» (v. 
58), «droaia de izbelişti/Ce-s date cărnii» (vv. 62- 
63), nedreptățile enumerate în vv. 70-74, «poverile 
pe care le răbdăm» (v. 76) şi «aceste rele» (v. 81). 
Monologul mentine într-un echilibru  măiestrit 
antinomiile viată şi moarte, dorința de moarte şi 
frica de moarte, chinurile mortii şi chinurile vieții. 
Dar concluzia analizei e limpede. Deşi conditia vieții 
omeneşti ne face să tânjim după moarte, «preferăm 
să îndurăm» (v. 81) viața pe care o ducem. 
Intrebarea şi-a căpătat, după cum reiese, răspunsul: 
alternativa ce-o alegem este «a fi», «a suferi», «a 
îndura». Şi totul e rezumat plastic în aforismul din v. 
83: „conştiinţa/conştienta care ne face să ne fie 
frică de moarte din cauza a ceea ce este dincolo de 
moarte ne face să trăim mai departe”. Bineînţeles, 

această concluzie conține următorul paradox: mai 
curând decât să alegem una din alternative, 
acceptăm una de teamă să n-o acceptăm pe 
cealaltă; şi astfel întrebarea care este mai vreanică 
(v. 67) sfârşeşte cu recunoaşterea, în cuvântul 
«mişei/laşi» (v. 83), a ceea ce se opune noțiunii de 
«vrednic» în atitudinea noastră față de amândouă. 

(...) Hotărârea care nu reuşeşte să se transforme 
în acțiune este un leit- motiv important ce revine în 
III, 2, 182-208 etc. (...) Spre deosebire de toate 
celelalte monologuri ale lui Hamlet, acesta nu 
priveşte conflictele sale personale; totuşi concepția 
despre viață pe care o exprimă nu este una 
imparțială sau obiectivă ca să i-o putem atribui lui 
Shakespeare; este o concepție caracteristică numai 
cuiva aflat în situația dramatică a lui Hamlet. Este 
punctul de vedere al unui om care a intrat în piesă 
cu sentimentul că «toate rosturile acestei lumi» sunt 
«slute, seci, sălcii şi fără noimă» (|, 2,133-134), care 
ştie că virtuosul său părinte e mort şi că unchiul său 
cel rău e stăpân pe regina şi tara tatălui său...” 

Modul violent şi licenţios în care-i vorbeşte Hamlet 
Ofeliei după monolog nu face decât să întărească 
încredințarea  Ofeliei că e nebun, dar regele 
gândeşte altfel: „/ubire! Nu din asta pătimeşte,/Nici 
vorba lui, puțin cam deşănțată,/N-aduce-a nebunie” 
(vv. 171-173). Temându-se că motivul adevărat al 
prinţului ar putea să-l îndemne la fapte necugetate, 
regie îl informează pe Polonius că-l va îndepărta pe 
Hamlet de la curte şi-l va trimite cu o solie în Anglia. 
Polonius nu are nimic împotrivă, dar, convins (idee 
fixă) că motivul nebuniei lui Hamlet e dragostea 

neîmpărtăşită, propune o ultimă experienţă: după 
piesă, regina să stea de vorbă cu Hamlet între patru 
ochi, în timp ce el, Polonius, va „înregistra” 
convorbirea. 

Scena a 2-a cuprinde instruirea de către Hamlet a 
primului actor - o lecţie veritabilă de actorie; 
spectacolul şi tulburarea regelui când, văzând cum 
Lucianus, nepotul regelui din piesă, toarnă otravă în 
urechea acestuia, el se scoală, cere să se facă 
lumină şi pleacă mânios; scurta conversaţie a lui 
Hamlet cu Horaţio (care, aşa cum a fost rugat de 
prinţ, l-a „dibuit” (did note) foarte bine pe rege) şi 
euforia prinţului - a căpătat „dovada” iar faptul că 
țelul demascator al piesei a fost îndeplinit cu succes 
îi dă dreptul să fie „primit într-o haită de 
comedianți” (v. 294); convorbirea cu Rosencrantz şi 
Guildenstern, în care, Hamlet, teatral, recurge la 
şiretlicul lui caracteristic de a înţelege greşit ce i se 
spune; monologul său final, plin de indignare faţă de 
regină, indicând „starea de spirit cu care se va duce 
în iatacul ei” (Dover-Wilson). 

„Piesa în piesă” l-a tulburat pe rege nu numai în 
planul conştientei (i s-a adeverit bănuiala că Hamlet 
nu e nebun şi că ştie prea multe), ci şi al conştiinţei. 

În scena a 3-a el e chinuit de remuşcări într-un 
monolog punctat de numeroase întrebări ce nu tac 
decât să sublinieze neputinţa lui de a renunţa la 
„roadele păcatului”: „Poti fi iertat, păstrând 
nelegiuirea?” (v. 56), sau: „... Ce rămân? Să- 
ncercăm ce poate/Căinţa: ce nu poate? Dar ce 
poate,/Când nu te poți căi?” (vv. 65-66). Hamlet, în 
drum spre camera reginei, îl vede îngenuncheat şi e 
gata să-l omoare cu spada, însă renunţă pentru că 

îşi pune întrebarea: „... oare-s răzbunat/Să-l iau 
când sufletul şi-l primeneşte,/Când pentru moarte-i 
copt şi pregătit?” (vv. 84-86). 

Scena a 4-a (a iatacului) începe cu o secvenţă de 
intens dramatism, din care nu lipsesc gesturile 
fizice. Regina şi Hamlet au un scurt schimb violent 
de cuvinte; simțindu-se jignită, regina îl ameninţă 
(„... te dau în seama cui ştiu eu”, v. 16), dă să plece, 
Hamlet o opreşte cu forţa, regina crede că vrea s-o 
omoare şi e atât de speriată încât nu înţelege sau 
nu aude ceea ce îi spune el („Nu pleci cât nu-ţi aşez 
oglinda-n față/Ca să te vezi în ea până-n străfuna”, 
(vv. 19-20), strigă „ajutor”, Polonius strigă şi el de 
după perdea, Hamlet îl străpunge cu spada, crezând 
că e regele. Urmează „spăngile în vorbe” (scena a 
2-a, 421) ale lui Hamlet care, dându-şi seama de 
ineficienţa piesei în piesă în ceea ce o priveşte pe 
mama sa, îi  tălmăceşte mesajul: uciderea 
întâmplătoare a lui Polonius e un fapt mai puţin crud 
decât „... să ucizi un rege şi să-l iei/De sot pe frate” 
(vv. 28-29). Uciderea regelui o miră (de parcă nu ar 
fi urmărit spectacolul) iar măritişul cu fratele ucigaş 
nu are nicio rezonanţă în conştiinţa ei. Hamlet o 
acuză atunci mai direct, vorbindu-i în imagini 
plastice despre grozăvia faptei pe caro a săvârşit-o - 
fără s-o specifice; dar conştiinţa reginei rămâne 
opacă în continuare, dovadă întrebările «ei, 
semnificative ca şi cele ale regelui şi ale prinţului 
din scena anterioară: „Dar ce-am făcut încât 
cutează limba-ți/Să zbiere aşa-mpotriva mea?” (wv. 
39-40) şi: „Vai, ce faptă/Ce tună şi răcneşte aşa-n 
cuprins?” (vv. 51-52). Hamlet nu va reuşi s-o 
zdruncine decât  arătându-i imagini concrete, 

portretele celor doi fraţi, contrastându-le cu ajutorul 
unor violente imagini verbale şi condamnând-o 
pentru că senzualitatea animalică i-a întunecat 
raţiunea. „Taci, o, taci,/Îmi vâri pumnale în auz” (ww. 
94-95) exclamă ea. Către sfârşitul scenei, îi jură 
prinţului că nu va sufla o vorbă din ceea ce i-a spus. 
Şi, într-adevăr, în prima scenă a actului IV, Gertrude 
îl informează pe rege numai că Hamlet l-a ucis pe 
Polonius - şi anume, într-un acces de nebunie (pe 
lângă „păstrarea secretului”, dezinformare pentru a- 
şi proteja fiul sau expresie a convingerii că Hamlet e 
într-adevăr nebun? - cf. caracterizarea ei din scena 
precedentă, când prinţul a vorbit cu Duhul, pe care 
ea nu l-a văzut şi nu l-a auzit). 

În scena a 4-a, actul IV, din monologul de la sfârşit 
al lui Hamlet prezintă interes o generalizare până 
acum doar implicată în situaţii şi caracterizări sau 
chiar exprimată, însă mai curând ca adjunct al 
dialogului respectiv că deosebirea fundamentală 
dintre oameni şi animale stă în raţiunea cu care 
sunt înzestrați cei dintâi, şi că această deosebire 
dispare atunci când raţiunea nu mai funcţionează 
sau simțurile devin  atotstăpânitoare: „Ce-i 
omul,/Când află-n somn şi hrană cel mai bun/Prilej 
de-şi trece timpul? Dobitoc!/Acel ce ne-a-nzestrat 
cu-atâta minte/Că ştim ceti-n trecut şi viitor,/Doar 
nu ne-a dat divina rațiune/Ca s-o lăsăm să 
mucezească-n noi” (vv. 33-39). În acest context e 
reluată tema remember prin „uitarea de fiară” 
(„bestial oblivien”, v. 40), ternă care, după cum am 
văzut anterior, va fi reintrodusă de Ofelia în scena 
nebuniei (nebunie capabilă să exprime şi judecăţi 
sănătoase), respectiv în scena a 5-a. 

Tot din scena a 5-a reținem că Laert a venit cu 
oaste ca să răzbune moartea tatălui său, crezând 
greşit că ucigaşul e regele. Regelui nu-i va fi greu 
să-i aducă dovezi că ucigaşul e Hamlet şi astfel, să 
şi-l facă aliat împotriva prinţului: „Unde-i jignire”, 
spune regele, „Să se abată marele baltag!” (v. 218). 
În scena a 7-a, Laert, convins acum de vinovăția lui 
Hamlet şi aflând de la rege că, de fapt, prinţul 
râvnea la viaţa acestuia, îl întreabă cum de nu l-a 
pedepsit cu moartea; iar Clandius îi destăinuie 
motivele, reale (regina „îl pierde-n ochi de drag”, iar 
pentru el, regele, ea e totul; s-a temut de reacţia 
„gloatei”, care ţine foarte mult la Hamlet). Între 
timp, regele primeşte scrisoarea lui Hamlet, reîntors 
în Danemarca „prea devreme”, „singur” şi în 
împrejurări „ciudate”. Ştirea îl descumpăneşte, însă 
„contra-atacul” a şi încolţit în mintea lui: un duel 
public între Hamlet şi Laert, spada cu tăişul otrăvit, 
la nevoie cupa cu venin. Laert, bun spadasin, 
acceptă bucuros şi în setea lui de răzbunare, nu 
refuză nici ideea otrăvirii. 

În sensul cunoaşterii, deosebit de interesantă mi 
se pare observaţia făcută de Granville-Barker cu 
privire la Laert: „Laert se ignoră mult prea mult pe 
sine pentru a fi, potrivit banalului precept, 
credincios lii însuşi, aşa că poate fi amăgit cu 
linguşiri şi împins la crima cea mai josnică”*. 

Pentru o seamă de comentatori (J. Middleton 
Murry, C.S. Lewis, M. Mack, E.M.W. Tillyard) scena 
cimitirului (V, 1) marchează un moment important în 
evoluţia lui Hamlet: seninătatea în faţa morţii 


503 Harkoy Granville-Barker, Prefaces to Shekespeare, vol. |, 
London, 1958, p. 209. 

înlocuieşte acum teama de ceea ce ne aşteaptă 
dincolo de viaţă (cf. III, 1, 56 şi urm.). În mai multe 
rânduri, textul sugerează această interpretare. Din 
prima clipă când, împreună cu Horaţio, prinţul 
păşeşte în cimitir, este uimit că groparul poate fi 
binedispus în timp ce-şi exercită neplăcuta meserie: 
„Omul ăsta nu-şi dă socoteală de ce face, devreme 
ce sapă morminte şi cântă?” (vv. 71-72). Explicaţia 
lui Horaţio - „Obișnuinţa l-a făcut să-și ia munca 
uşor” (vv. 73-74) o acceptă fără rezerve şi chiar o 
întăreşte („Foarte adevărat” v. 75). Ea nu este decât 
o ilustrare a unui proverb binecunoscut în sec. al 
XVI-lea şi care devine premiză logică a entimemei, 
silogismul complet putând fi reconstituit astfel: 
„0obişnuința face uşoare toate” (proverb); munca 
groparului a devenit o obişnuinţă pentru el (cf. 
afirmaţia groparului din rândul 176 că îşi practică 
meseria de vreo treizeci de ani); groparul îşi ia 
munca în uşor. Nu întâmplător mi-am îngăduit să 
păşesc pe terenul logicii formale: într-o piesă 
extrem de generoasă cu „figurile logicii” (în 
Shakespeare's Use of the Arts of Language, Op. cit., 
Sister Miriam Joseph demonstrează cât de des le 
foloseşte Shakespeare în întreaga sa operă), scena 
cimitirului este de-a dreptul reprezentativă din acest 
punct de vedere iar reflecţia prinţului imediat după 
explicaţia lui Horaţio: „Mâna care trudeşte puțin e 
cea mai simţitoare” (r. 75-70), entimemă la 
entimemă, reclamă o transformare în silogism 
pentru a-şi căpăta justificarea. Putem presupune că 
este o concluzie la termeni silogistici neexprimaţi, 
să zicem: Mâna groparului trudeşte mult; truda l-a 
făcut insensibil; (mâna care trudeşte mult e cea mai 

puţin simţitoare), dar e posibil să fie şi premiză 
majoră; Mina care trudeşte puţin e cea mai 
simţitoare; Hamlet trudeşte prea mult cu mintea şi 
prea puţin fizic; Hamlet e prea simţitor, suferă etc. - 
deci, nu este deloc exclusă o nouă auto-acuzare a 
prinţului. Totodată, dacă interpretarea este corectă, 
observaţia prinţului confirmă ideea legăturii stilase 
dintre gradul de cunoaştere/gândire şi capacitatea 
de a suferi a oamenilor, atât de evidentă la Hamlet, 
după cum a arătat Raul Teodorescu: „Luciditatea ni 
se pare a fi... elementul primordial al naturii 
interioare a eroului, dublată de o fire sensibilă, 
sentimentală, lezată de ceea ce vede în viaţă şi care 
îi produce, în mod firesc, suferința. Cazul eroului 
shakespearian confirmă afirmatia  baudelairiană, 
conform căreia cu cât e mai multă luciditate, cu atât 
e mai mare suferința. Sau, şi mai pregnant, pe cea a 
lui Camil Petrescu: «câtă luciditate, atâta 
dramă» %*, 

Folosirea cu tâlc a „figurilor” (calambururi, 
ambiguități etc.) de către ţărani îl impresionează 
puternic pe Hamlet: „Mare pișicher! Trebuie să 
vorbim cu el ca la carte, altfel vorbele în doi peri au 
să ne dea de hac. Zău, Horatio, am băgat de seamă 
că de trei ani încoace vremurile sunt atât de rafinate 
şi piciorul ţăranului s-a apropiat atât de mult de 
călcâiul curteanului, încât, în curând o să-l calce pe 
bătătură” (147-152). In acest caz, Hamlet comenta 
pe marginea unui secundus quid, „care presupune 
că ceea ce e adevărat în unele privințe este 
adevărat în chip absolut, sau viceversa” (Miram 
Joseph): „Hamlet: A/ cui e mormântul ăsta, jupâne? 


504 Citat de A. Curtui, Op. cit., p. 180. 

Groparul: A/ meu, domnule (... ). Hamlet: Minti când 
spui că e al dumitale. E pentru morți, nu pentru vii. 
Vezi că minţi? Groparul: E o minciună vie, domnule, 
pentru că umblă de la mine la dumneata” etc. (126- 
138 etc.). 

După asemenea schimburi de replici cu groparul 
(aici intră şi celebra secvenţă cu craniul lui Yorick), 
Hamlet se lansează într-o metalepsă, „raționament 
atribuind un efect prezent unei cauze îndepărtate” 
(M. Joseph): „Alexandru a murit, Alexandru a fost 
îngropat. Alexandru se intoarce în ţărână; din 
pământ facem lut, şi atunci de ce, cu lutul în care s- 
a preschimbat, nu am putea astupa un butoi de 
bere?” (230-234). Pe de o parte, Hamlet mimează 
astfel exprimarea şi modul sofistic de a judeca al 
groparului, pe de altă parte el preia tradiţia scrisă a 
ideii despre moarte ca „nivelator”, prezentă atât în 
texte clasice (Lucian, Dialogurile morților, XII-XIV, 
Marcus Aurelius, Meditatii, VI, 24) cât şi în Biblie 
(Psalmii). 

Că Hamlet a acceptat, în sfârşit, atitudinea stoică 
şi senină în faţa inevitabilităţii morţii, în bună 
măsură şi datorită exemplului grăitor al oamenilor 
simpli, reiese şi din faptul că îşi exprimă Concluzia 
în versuri ce imită cântecele groparului: „Cu 
preaslăvitul Cezar, astăzi  lut,/Mai ştii? Vreo 
crăpătură s-a umplut./Vai, colbul ce-ngrozea cândva 
pământul/ Astupă borti ca să oprească vântul” (wv. 
235-238). 

„Atât de limpede”, scrie Wilson Knight „se 
manifestă în această scenă universalitatea ghidului 
de moarte a lui Hamlet: viața, pentru el, este doar 
țărână. Dar din aceste gânduri transpare o linişte: o 

resemnare, o absentă a amărăciunii. O regăsim în 
glumele binevoitoare la adresa lui Yorick, (...) Dar 
mai încolo glumele lui îşi pierd caracterul 
răutăcios”. 

Faptul că moarta din cosciug e Ofelia îl lasă 
aproape indiferent, iar singura lui dezlănţuire 
temperamentală în cimitir pentru care îşi va cere 
scuze mai târziu - e pricinuită de manifestarea 
zgomotoasă a durerii lui Laert (comparabilă poate 
cu văicărelile bocitoarelor): „fanfaronada suferinței 
lui/M-a scos din minți” (Scena a 2-a, vv. 79-80). Pe 
de altă parte, cu toată temeinicia acestei justificări 
(suferinţa reală e lăuntrică etc., s-a accentuat pe 
marginea opoziţiei „a fi” - „a părea” încă în |, 2). 
Hamlet nu s-ar fi manifestat astfel şi respectiv, nu 
şi-ar fi dezvăluit identitatea („Eu sunt Hamlet. 
Danezul - regele Danemarcei”) dacă nu s-ar fi 
împăcat cu ideea morţii universale (proclamată de 
Seneca prin cugetătorii de circumstanţă, regina şi 
regele: „Tot ce trăieşte moare” etc... |, 2). 

In scena a 2-a Hamlet face generalizarea 
importantă: „... oricum ne cioplim râvnitul ţel./Ni-l 
dăltuieşte-o pronie” (vv. 10-11). Pe marginea căreia 
H. Jenkins, după ce aminteşte de afirmaţia regelui 
din piesă „Gândurile ne aparțin, dar țelurile lor nu 
sunt ale noastre” (III, 2, 225), comentează: „În acest 
pasaj, Hamlet recunoaşte prezența în univers a unei 
intenții pe care anterior nu reuşise s-o găsească”. 
Poate că este mai indicat să spunem „recunoaşte 
505 G. Wilson Knight, Rose of May: An Essay on Life-Themes in 
Hamlet, 1931, tradus în limba română sub titlul Trandafir de mai: 
eseu 'despre temele vieții în Hamlet, ed. Univers, Bucureşti, 1975, 


p. 186. 
506 Harold Jenkins, Op. cit., p. 557. 

încă odată” sau „reia, generalizând, prezenţa” etc., 
pentru că nu putem trece cu vederea; reflecţia lui 
Hamlet, după ce, din greşeală, l-a omorât pe 
Polonius: „Cât despre domnul ăsta (arătând spre 
Polonius)/Căință simt; dar cerul vrut-a astfel:/EI mie 
şi eu lui să-i fiu pedeapsă/Și drept ceresc harapnic 
să slujesc” (III, 4, 172-175; scourge and minister, 
cuvinte-cheie pentru ideea răzbunării în Hamlet. Şi 
în filosofia morală a Renaşterii, cf. tragedia 
Tamburlaine de Christopher Marlowe). În 
continuarea scenei a 2-a, ideea e întărită de Hamlet 
când îi descrie lui Horaţio cum „ceru/” (v. 48) l-a 
ajutat să dejoace uciderea sa pe care o pusese la 
cale Claudius pe care urmau s-o execute 
Rosencrantz şi Guildenstern în timpul călătoriei lor 
în Anglia; şi mai târziu, când, după ce prinţul 
acceptă, netulburat, duelul, el generalizează, mai 
ales în spiritul concepţiilor teologice calvine, despre 
o providenţă „anume” sau „specială” („E/isabetanii 
credeau atât într-o providență generală care se 
manifestă în întregul sistem al creației şi, în acest 
cadru, într-o providență particulară sau specială 
care se manifesta într-o întâmplare anume” - H. 
Jenkins), în această replică citim: „Si în căderea unei 
vrăbii lucrează o providență anume. Dacă se 
întâmplă acum, nu se va întâmpla mai târziu; dacă 
nu se va întâmpla mai târziu, se va întâmpla acum; 
dacă nu acum, se va întâmplă mai târziu. Totul e să 
fii pregătit. Devreme ce niciun om nu ştie ce lasă în 
urma lui, ce importanță are dacă se desparte de 
toate mai devreme? Dar, destul” (r. 232-238). (Două 
propoziţii trimit la Biblie: „Şi niciuna din ele (vrăbii) 
nu va cădea pe pământ fără ştirea Tatălui vostru” - 

Matei X, 29; „De aceea şi voi fiti gata...” (Matei, 
XXIV, 44); „Daci şi voi fiți gata...” - Luca, XII, 20). 
Înainte de a rosti această replică „fundamentală 
pentru interpretarea eroului şi a tragediei”, cum s-a 
spus, Hamlet îşi simte „inima grea” (ca Francisco în 
I, 1, 7), dar refuză să dea ascultare sfatului lui 
Horaţio: „Ascul/tă-ţi cugetul atunci când ceva nu-i 
este pe plac” etc. (r. 229 şi urm.). Replica începe cu 
un „nu” hotărât (not a whit - nicidecum), urmat de 
„Noi desfidem prevestirile (noi, respectiv Hamlet şi 
Horaţio?). Înaintea propoziției „Şi în căderea unei 
vrăbii lucrează o providență anume”, verbul 
„desfidem” (defy) nu poate însemna „nu credem în 
(prevestiri)”, ci „nu ne pasă de/nu ţinem cont de 
(prevestiri)”, aşa cum, în precedenta tragedie 
shakespeariană, cu dârzenie ostăşească, nu le-a 
păsat de prevestiri lui Brutus şi Cassius (înaintea 
luptei de la Filippi) şi lui Cezar însuşi (înainte de a fi 
asasinat în Capitoliu) - motivarea acestuia din urmă 
implicând şi semeţia megalomanului („Primejdia ştie 
prea bine/Că Cezar este mai periculos ca ea” - luliu 
Cezar, Il, 2, 44-45). În consecinţă, nu este uici un fel 
de ironie în faptul că, în duelul cu Laert, Hamlet 
moare: încă o „prevestire” (formă de cunoaştere 
pentru Shakespeare şi contemporanii săi) s-a 
adeverit şi atâta tot. Şi s-a adeverit într-un moment 
în care, spre deosebire de celelalte personaje 
menite morţii în această scenă, Hamlet era pregătit, 
„neştiind ce lasă în urma lui” (viaţa, misterul etern 
al umanităţii cugetătoare? Sau şi perpetuarea 
stărilor de lucruri  „putrede” din Danemarca, 
ticăloşiile, lipsa de conştiinţă a oamenilor, 
machiavellismul, animalitatea a cărei cunoaştere se 

mărgineşte la „statul la pândă”? - dovadă 
rugămintea adresată lui Horaţio de a le spune 
tuturor povestea vieţii sale, ca învăţământ pentru 
istorie), dar ştiind că există praguri ale cunoaşterii 
filosofice - „restul e tăcere” (v. 372). 

Ca artist, Shakespeare a ştiut „ce lasă în urma lui” 
dovadă repetatul exegi monumentum din Sonate. A 
ştiut „ce lasă în urma lui” scriind Hamlet - dovadă 
reacţiile unanim pioase ale iubitorilor de frumuseţe 
poetică din şi după 1600-1601 faţă de capodoperă. 
Ca făuritor „al primului om modern” şi „al primei 
piese cu adevărat moderne” prin problematică, 
este, iarăşi, posibil să fi întrezărit soarta ei 
„intelectuală”. Un poet modern distins (Robert 
Bridges) şi un critic modern nu mai puţin distins 
(Leo Kirschbaum) afirmă următoarele: 

„Acesta este, cred eu, răspunsul ultim posibil în 
legătură cu Hamlet: că pune întrebări dar nu dă 
niciodată răspunsuri directe. Piesa este evazivă sau 
vagă sau ambiguă acolo unde am dori să fie 
categorică. Cuprins de un fel de disperare, Robert 
Bridges conchidea că în Hamlet, scopul deliberat pe 
care l-a urmărit Shakespeare a fost de a-şi 
«mistifica» spectatorii. Şi, probabil cu gândul la 
ordiile de comentatori aflați în conflict intre ei, 
Bridges adăuga: «... oare ipoteza unui asemenea 
scop nu-i împacă pe toţi?» După mine, ea nu numai 
că, hotărât lucru, îi împacă pe critici, ci revelează, 
poate, secretul farmecului infinit al piesei”. 

Vrednică de luare-aminte este şi părerea marelui 
shakespeariolog P.A. Rossiter: 

„Ciocnirea dintre nona viziune asupra omului ca 


507 Leo Kirschbaum, Op. cit., p. 98. 

«atât de asemenea unui zen» şi concepția sceptică, 
de Realpolitik (simțită în sânge, nu numai gândită), 
care a tăgăduit viziunile sale cele mai nobile şi 
frumoase, a creat tragedia lui Hamlet, prinţul 
Danemarcei. 

Aceiaşi ciocnire, aceleaşi antinomii creează lumea 
în care trăim: pentru că în minţile cu mare forță a 
imaginației, noi aprehensiuni pot să ducă şi duc la 
descoperirea de simboluri pentru experiență 
emotională ale căror motive ultime le pot explora 
numai secole de cercetare intelectuală. De la 1600 
încoace informatia intelectuală şi testată ştiinţific 
despre om şi natura lui s-a dezvoltat imens; dar cea 
mai cuprinzătoare concepție despre om pe care a 
produs-o acest secol al douăzecilea nu-l face pe 
nobilul Prinț deloc mai puțin reprezentativ. Acelaşi 
glas superior, ironic, batjocoritor, devenit brusc tăios 
și disprețuitor, care şi-a râs de Rosencrantz şi 
Guildenstern în scena cu flautele (III, 2, 336 şi urm.) 
e încă acolo, pentru a-i răspunde fiziologului şi 
preotului, dictatorului şi demagogului, filosofului şi 
psihologului: «Şi-atuncea iată ce lucru de nimic mă 
socoteşte. Vrei să mi faci pe mine să cânt; vrei să- 
mi arăţi că-mi cunoşti clapele; vrei să-mi smulgi 
măduva tainei mele; vrei să mă faci să sun la cea 
mai de sus notă a scării mele; şi acest mic 
instrument este doldora de cântece şi de tonuri 
alese - totuşi n-o poţi face să glăsuie. Crezi oare, fir- 
ar să fie, că-i mai uşor să cânţi din mine decât dintr- 
un flaut? Botează-mă cu numele oricărui instrument 
voieşti, oricât m-ai zgândări, tot n-ai să mă poţi face 
să cânt» ”*, 


508 A.P. Rossiter. Ange/ With Horns, 1961, Fourth Impression, 

„Din punctul de vedere al facultății de a executa, 
de a crea, Shakespeare este unic. Nu se poate 
imagina ceva care să-l depăşească. El reprezintă 
hotarele extreme ale subtilității compatibile cu eul 
individual - este cel mai subtil dintre autori, dacă 
poate fi numit autor.” 


Longman, London, pp. 187-188. 

